
CAPUT IX. 

De proxenetis 

Nomine proxenetae venit in praesenti ille , cui aliqua res 
traditur vendenda, vel emenda. 

Q. I. An qui habuit a domino aliquam rem vendendam 
pretio determinato , possit sibi relinere excessum pretii , si 
pluris vendat. 

R. I. Semper cum constet aliquo modo de mente domini 
rei vendendae, haec servanda est , quoties tamen venditori 
det debitam mercedem. Si igitur aliquo pacto constet domi- 
num voluisse rem vendi eo meliori pretio, quo fieri potest; 
vel si determinavit pretium, non ideo determinasse, ut ex- 
cessum illius vellet venditori relinquere, sed solum, ne res 
sua minoris vendatur, tunc clarum est venditorem non posse 
sibi pretii excessum retinere, quoties habeat suam merce- 
dem, vel gratis se offerat ad vendendum. 

R. II. Etiamsi non constet clare de mente domini rei 
vendendae, adhuc, regulariter loquendo, non potest venditor 
excessum pretii pro se retinere. Ratio est, quia ordinarie 
loquendo non intelligitur dominus pretium determinasse, 
quasi contentus sit rem suam non pluris vendi, sed solum 
ne minoris vendatur. Secundo cum donatio non praesuma- 
tur, ni clare de ea constet: leg. Campanus fi. de operibus li- 
ber. et leg. fin . C. de no^at. neque etiam praesumi debet 
dominum excessum pretii supra taxatum venditori condonare . 
Tertio neque potest venditor sibi retinere excessum pretii , 
quia dicat statim pro se emisse rem pretio determinato a 
domino, ac deinde illam vendidisse veluti suam pretio ma- 
jori , ut dictum est; etenim dominus, ordinarie lequendo , 
pretium designat, non ne pluris, sed ne minoris res venda- 
tur, adeoque non intendere proxenetam statim vendere pretio 
a se designato, nulla adhibita diligentia, sed velle, ut suffi- 
ciens adhibeatur diligentia ad videndum , si pluris vendi 
possit. ISavar. c. a3. n. 97. Lugo disp . 26. n. i5o. Aliud 
esset, si post adhibitam sufficientem diligentiam; non inve- 
niret, qui vellet pluris determinato pretio emere; nam tunc 
posset eam sibi pro tali pretio emere , et suo tempore majori 
pretio vendere. I;aym. /. 3. tr. 4* , 7* # Reiff. C c. num. 

4a8. et seq . et in theol. maral. tr. 8. dist . 4* addit. 4- post, 
n. 102. Giribal. I. c. n. 121. et seq.* 

Hoc autem totum procedit, quando proxeneta habet mer- 
cedem jam constitutam pro sua industria et labore, vel quan- 
do se obtulit gratis rem vendere. Verum tamen est, quod 
etiamsi se obtulerit gratis rem vendere, si postea retineat 
pretium conveniens pro venditione rei pepearet utique contra 
fidelitatem, non tamen contra justitiam, fri forte in promptu 
alter esset, qui gratis venderet rem domino. Item observan- 
dum quod si vendidit pluris, quam dominus determinasset, 
propter aliquam particularem et extraordinariam diligentiam, 
ad quam nullatenus teneretur, tunc ille excessus pretii po- 
tius esset pretium suae diligentiae et industriae, quam rei, 
ac proinde posset sibi retinere . 

Demum putarem posse sibi talem excessum retinere, quan- 
do nullus esset , qui vellet rem gratis domino vendere , et 
ex alia parte nullam constituerit mercedem venditori ; tunc 
enim potest praesumi assignasse pretium determinatum, ut 
vellet excessum illius deservire pro venditoris mercede, cum 
nemo, ordinarie loquendo, praesumatur velle operam suam 
gratis aliis praestare. Palaus disp. 4» P- 16 . n, i. 

Q. II. An deputatus ad aliquid emendum, si emerit mi- 
noris, ac dominus praescripserit, possit sibi appropriare quod 
tninus impendit . 

R. Negative , Ratio constat ex diGtis ; cum etenim domi- 
nus determinat pretium , ne res majori pretio ematur , non 
ideo determinat, quia non minoris ematur, si fieri potest, 
sed ne ematur pretio majori , quam ipse taxaverit , Palaus 
n. 3. Molin. disp. 363. circa fm. 

Regulae in praxi observandae 

I. Observet conffessarius salariatos, nempe famulos, fa- 
mulas, administratores rerum alienarum, seu illos, qui pro- 
pter mercedem aliquid vendendum susceperunt, non habere 
ullam excusationem, ut possint sibi appropriare aliquid pretii 
rei venditae, ac inaniter diligentias a se factas anteponere; 
cum ordinarie loquendo tales diligentiae non excedant illas, 
ad quas tenentur ex officio . Secus dicendum , si ipsorum 
diligentiae vere fuissent extraordinariae, nec solitae fieri ab 
aliis ejusdem professionis et officii . 

II, Pariter notare in praxi est, multoties peccare admini- 
stratores rerum alienarum vulgo fattori , qui sibi appropriant 
tales res pretio ipsis determinato a domino, retinendo postea 
excessum pretii, quo illas vendiderunt. Tenentur igitur prius 
facere convenientem diligentiam , ut videant si possint ven* 

dere prelio majori, et si id praestare non possint, tunc ve- 
re possunt sibi pro tali pretio res appropriare, easque tem- 
pore aptiori majori pretio vendere; neque enim censendi 
sunt deterioris conditionis, quam alii emptores* 

III. Difficile etiam in praxi est excusare a restitutione il- 
los, qui aliquam partem pretii sibi retinent, eo quod di- 
cant sua diligentia minoris emisse , quam emisset ipse do- 
minus \ vel mercatorem in gratiam sui minori pretio ven- 
didisse* Primo igitur, diligentia ipsorum, ordinarie loquen- 
do, non est talis, ut ad eam non tenerentur vi sui officii. 
Secundo falsum est mercatores in gratiam ipsorum minoris 
vendere; vere etenim si dominus per se ipsum emisset, eo- 
dem pretio habuisset illam mercem* In hoc facile hallucinan- 
tur sartores, qui ex eo puod putent mercatores pannum in 
gratiam ipsorum vendere minoris, aliquid de plus exigunt 
ab iis, pro quibus emerunt. Non nego tamen, quod si ve- 
Te mercator pretio , quo vendidit sartori , non vendidisset 
domino, nec alter mercator facile tali pretio vendidisset, non 
sit probabile posse sartorem aliquid de plus exigere ab eo, 
pro quo emit . Verum omnes conveniunt hujusmodi esse 
semper periculis plena, et facillime conscientias praegravari. 

* Neque excusare se possunt eo praetexu tam communi , 
nempe quod ideo retinent aliquid de pretio ob temporis jactu- 
ram compensandam , quod insumunt in adeundo mercato- 
res, vel officinas, et lucri, quod amittunt, ex eo quod ces- 
sare cogantur ab opere; nam haec jactura sufficientur com- 
pensatur ex eo quia sibi potius, quam aliis vestes conficien- 
das hoc pacto tradi curant; Palaus disput . 5. p. 16 . n. 3. • 

CAPUT X. 

De evictione . 

» 

Q. I. Quid sit evictio . 

R. Cum contingat aliquando , inscio et invido domino , 
rem ipsius alienari venditione, permutatione etc. jura con- 
cesserunt dominos posse judicis auctoritate recuperare rem 
suam nondum praescriptam, demonstrando rem esse suam 
et subinde instando, ut sibi restituatur . Id significat evictio, 
ac proinde definitur ; Recuperatio apud judicem rei suae , 
quam alter justo titulo acquisierat . At cum ex hoc sequa- 
tur quod ille, qui justo titulo rem possidebat, eadem re 
expolietur, conceditur eidein actio ex empto, hoc est, ut 
possit agere contra venditorem , et illum cogere ad resti- 
tuendum pretium et interesse . 

Q. II. Ad quid teneatur venditor ratione venditionis, ante- 
quam res sit evicta. 

K. I. Si venditor mala fide rem alienam vendidit, utique 
non potest eam defendere contra dominum instantem pro 
restitutione; id enim esset velle continuare in sua injustitia, sed 
debet eam statim restituere domino, ut habetur etiam reg. Pcr- 
catum de rtg. jur. in 6 . sicut etiam debet restituere emptori 
pretium et interesse: leg. Serius 3 o. §. Si sciens ff. de act. 
empti: nam tenetur ad removendum omne damnum , quod 
illi sua injusta actione causavit . 

R. II. Si venditor processit bona fide, nesciens rem, quam 
vendidit, esse alienam, quamprimum movetur lis emptori 
ad rem evincendam, tenetur in se assumere litem, eamque 
prosequi propriis expensis; neque enim aequum est empto- 
rem , qu» justo pretio emit , tale damnum pati . # Abb. in 
c. ult. nu. ii. de evict. Bart. in /. Qui absentem 75. ff. de 
procur . cum aliis arg. I. Si plus 74. §. a. ff. de eoict . # 

Verum tamen est quod ut venditor teneatur de evictione, 
quaedam a lege exiguntur. Primum est, ut emptor lauda- 
verit emptorem, hoc est, legitime intimaverit, seu denuntia- 
verit litem sibi motam esse de re empta: leg. Emptor, et 
leg. Empti actio 21. cod . de evict. Neque satis est ad hanc 
denunciationem simpliciter significare litem motam esse, sed 
expresse requirendus est venditor , ut suam rem defendat , 
et liti assistat ; ita enim leges expresse requirunt , et habe- 
tur etiam cap. fin. de ernpt. et vendit. Deinde denunciatio 
fieri debet venditiori tempore apto, quo possit, si ita ipsi 
placuerit , emptorem et rem litigiosam defendere . Covar. 
/. 3 . var. resolut. c. 17. num. 3 . Molin. disp. 38 o. n. 9. 

Excusantur ab hac denunciatione facienda minores; si ete- 
nim venditor aliunde . scriverit litem motam esse emptori , 
ipsi non privantur jure agendi contra venditorem in casu 
evictionis. Idem, quod de minoribus, dicitur de ecclesia, 
quia fruitur jure minorum: cap. Requiswit etc. de restit. in 
integr. Alii quoque excusant emptorem a denunciatione , ca- 
su quo venditor expresse promiserit defensionem ea moti 
ratione, quod scilicet si venditor, habita denunciatione, te- 
netur defendere rem venditam , etiamsi id non promiserit , 
dum promisit, tenebitur defendere etiam absque denuncia- 
tione. Molin. n. i 3 . Lugo disp. 26. n. 159. • Consentiunt 
Covar. et alii ap. Reiff. /• c. n. 3 yo. praecipue si promis- 
sioni adjunctum sit juramentum . • 

Q. III. Ad quid teneatur venditor, postquam res fuit evicta. 

R. I. "Venditor tenetur restituere totum pretium , si res 
tota fuit evicta, vel partem pretii, si pars tantum evincatur: 
/. Bonitatis i 3 . leg. Ex mille . 64 - ff* de evici. Verum tamen 
est, quod si pars solum evincatur, non potest emptor agere 
ad rescissionem contractus, et ad restitutionem totius pretii, 
sed tantum ut ipsi solvatur pars pretii proportionata: arg. 
I. JEdiles 38 . §. ia. et t 4 - ff* de evict. Solum posset agere 
ad rescissionem contractus et restitutionem totius pretii , 
quando pars, quae remaneret, vel esset inutilis, vel a parte 
evicta inseparabilis: leg. JEdiles §. fin. de aedilic. edict. 

R. II. Venditor non solum tenetur post evictionem pre- 
tium restituere, sed etiam praestare id , quod interest em- 
ptori rem non esse evictam: leg. Titius 43 . ff. de act. empt. 
et leg. Evicta re 70. ff. de evict. Nomine autem illius quod 
interest, venit lucrum cessans et damnum emergens, quod 
patitur emptor: leg. Si sterilis ai. §. 3 . ff. de act. empt . Item 
restituendae sunt expensae, quas ex mandato tacito, vel ex- 
presso fecisset emptor ratione litis, cum etenim hae faciendae 
sint a venditore, debet eas emptori resarcire. Denique no- 
mine illius quod interest, venit etiam augmentum rei evi- 
ctae, quod debet emptor amittere restituendo illam domino. 
Hinc si fundus alluvione creverit, illius augmentum emptori 
praestandum est: leg. Evicta re 16. in prine, ff. de evict. Puto 
tamen, venditorem non teneri ad damnum et interesse, nec 
ad solvendum augmentum rei, nisi post sententiam judicis, 
si bona fide processerit; nam tunc non causavit talia damna 
per actionem injustam. Quod si processerit mala fide, debet 
pretium una cum interesse restituere, etiamsi expresse con- 
venerit nolle ratione evictionis ad aliquid teneri; nam tunc 
est injusta causa damni sequuti: et constat etiam ex /. Te- 
netur 6 . ff. de action. empt. Ultraquamquod fraus et dolus 
nulli debent patrocinari: cap . Ex tenore de rescript. 

Leges volunt etiam venditorem bonae fidei teneri non so- 
lum ad pretium , sed etiam ad interesse , si non vendiderit 
cum expresso pacto, quod nolit obligari ratione evictionis 
forsitan futurae: leg. Ex empto 11. §. 18. ff. de act. empt. 
quod tamen in foro conscientiae attendendum est solum post 
sententiam judicis . Caeterum si venditor bonae fidei expres- 
se conveniat cum emptore in casu evictionis nolle teneri de 
pretio , liberabitur ab hoc onere ; cum tunc intelligatur em- 
ptor in se suscipere periculum: leg. 11. in fin. ff. de act. 
empt. Item si solum vendat quidquid juris possit in re ha- 

bere . leg. Quod si sit i 3 . fi. de haered. vel act. vend . In 
his tamen casibus minoris res vendenda est, quantum sci' 
licet valere potest periculum , quod in se suscipit emptor . 

Q. IV. Quando venditor non teneatur de evictione . 

R. Aliqui sunt casus , in quibus venditor non tenetur de 
evictione , quorum aliquos adnotabo . Primus est , si emptor, 
quando non manifeste constet rem esse alienam , omisit de- 
nunciare venditori litem motam, ut se posset defendere; nam 
tunc res evicta remaneret ob culpam emptoris 4 Secus dicen- 
dum , si manifeste constet rem esse alienam ; nam tunc inu- 
tiliter denunciaret, cum nullatenus posset venditor se defen- 
dere . Immo sicut tunc teneretur , etiam positive , invito ven- 
ditore , litem deserere ; cum nunquam liceat causam injustam 
tueri , et id poterit , ipso ignorante . * arg. reg. jur. 36. fi. 
de reg. jur. * 

Secundo non tenetur venditor de evictione , si culpa em- 
ptoris res fuerit evicta; ut si emptor ex sua culpa possessionem 
amiserit, et ex reo factus sit actor, leg . Si rem 29. §. i. 
fi. de evict . vel si potuit praescribere , et non fecit : leg. S i 
dictum 56 . ibid. vel si non appellavit a sententia , absente 
venditore , dum alias non cognosceret sententiam esse certo 
justam: leg. Si bona 11. C. de admin. tutor, junct. leg. He- 
rennius 63 . §. 2. fi. de evict. Demum venditor excusatur, 
et non tenetur de evictione , si emptor sciens emat rem alie- 
nam , non reservata sibi actione ex empto, hoc est , agendi 
contra venditorem, si res fuisset evicta: * /. Si fundum 37. 
fi. eod. quod habetur /. Si fratres 7. C. communia utr. jur. • 
Hoc tamen procedit pro foro fori , nam in foro conscientiae , 
venditor tenetur pretium restituere ; cum etenim vendiderit 
rem non suam , neque potest illius pretium retinere . Haec 
pro viris ecclesiasticis adnotasse sufficiat de emptione et ven- 
ditione ; cum alias optimum sit aliqua et ipsos dignoscere ad 
forum externum pertinentia . 

Regulae in praxi observandae . 

Cum venditor rei alienae teneatur restituere pretium em- 
ptori statim ac res remanet evicta , hinc nunquam satis per- 
cepi quod aliqui dicunt, venditorem, si processit bona fide, 
et in nihilo ex tali venditione factus sit ditior , nihil restituere 
debere . Demus e. g. bona fide aliquem rem alienam 100. 
aureis emisse, ac deinde eadem bona fide aureis 100. ven- 
didisse , ad nihilum teneri dicunt; cum in nihilo factus sit 
ditior. Verum quamvis haec regula universaliter vera sit. 

patitur nihilominus exceptionem , quando ex alio capite oritur 
obligatio restituendi , sicut evenit in casu nostro ; exposcit 
etenim contractus venditionis , ut a quocumque venditore 
restituatur pretium , quoties res vendita evicta remaneat , 
quando nempe retineri non potest ab emptore; quia com- 
paruit verus dominus illius. 

QUAESTIO III. 

DE MUTUO ET USURA 
CAPUT I. 

Quid sit mutuum ; qui possint mutuare ; et qui eximantur 
ab obligatione restituendi mutuum . 

Q. 1. Quid sit mutuum . 

R. Mutuum idem significat quod ; meum fiat tuum . In - 
stit. §. quibus modis re contrahitur obligatio , et Itg, 2 . in 
prine, fi. si certum petatur . Et de facto mutuando concedi* 
tur , ut id quod meum est , fiat alienum , ita ut ille possit 
de re sibi tradita pro libito disponere, expendendo, distra- 
hendo etc. ipsique pariter accrescit et decrescit. Hoc posito, 
mutuum bene ita potest definiri . 

Contractus , ( 1 ) in quo res usu consumptibilis alteri tradi- 
tur quoad dominium et usum , cum obligatione reddendi si- 
milem in specie , et bonitate . Hujusmodi definitio, quae dici 
potest communis, sumitur ex leg. Mutuum fi. si certum pe- 
tatur; et tradit Less. lib. 2 . cap. ao. n. 3. una cum Pal. 
disp . 4- P- <> Rosign. conir. 3. praenot. 1 . 

Dicitur, contractus , in quo res traditur etc. neque enim 
contractus mutui perficitur solo consensu , ut emptio , ven- 
ditio , locatio, et conductio etc. sed traditione rei. Dicitur, 
res usu consumptibilis ; nam mutuum in his rebus solet exer- 
ceri , ut vino , oleo , frumento , et pecunia . Haec autem 
quamvis physice non consumetur , in mutuo consumitur mo- 
raliter, quatenus desinit esse mutuantis , ac si non amplius 
existeret . (a) Et quidem res usu consumptibiles , quaesunt 

(t) Natura sua seu ex se mere gratuitus . 

(t) Unde pecunia etsi usum retineat permanentem quoad varia indivi- 
dua in quorum manus transit , quaeque illa utuntur , eamque in commer- 
cii medium reddunt ; attamen permanens ullo pacto , ullaque ratione nec 
est , nec dici potest iu subjecto quod pecunia vel utitur , vel usus est , 
pecuniae namque usus praecipuus est consumpto , sive distractio ; verum 
ergo est illud scholarum adagium qnod nimirum pecunia usu consumitur. 

materia mutui , solent esse aptae mensurari , ut aes , argen- 
tum , aurum , vinum , oleum etc. seu numerari * ut pecu- 
nia . Hujusmodi eliam dicuntur functionem accipere, qua- 
tenus scilicet una recte loco alterius substituitur , ut pecunia 
pro pecunia , vinum pro vino etc. 

Additur, quoad dominium et usum; nam in muttio ita res 
mutuata fit accipientis, ut tanquam verus illius dominus 
possit quocumque modo de ea disponere , distrahendo , con- 
sumendo etc. (i) 

Demum dicitur, cum obligatione similem reddendi in spe- 
cie , et bonitate. Ubi advertendum, quod dum est obliga- 
tio non reddendi rem similem in specie , sed satis sit si red- 
datur alterius speciei, non est mutuum, sed permutatio. Item 
si reddenda sit eadem res numero , dicitur commodatum , 
seu depositum ; quamvis enim etiam in mutuo reddi possit 
eadem res numero, quae tradita fuit, hoc tamen non est 
ex vi mutui ; cum mutuatarius potuerit eam consumere. Dum 
demum dicitur quod reddenda sit similis in specie et bonita- 
te, advertere est in rebus aliam esse bonitatem intrinsecam, 
aliam extrinsecam . Intrinseca dicitur illa, quae est in ipsa 
re , ut si reddatur triticum ita purgatum , et ejusdem per- 
fectionis , quale fuit illud quod fuit acceptum; vel si red- 
datur pecunia non solum ejusdem valoris , sed ejusdem auri, 
sive argenti ita perfecti , qualis habita fuit a mutuante . Bo- 
nitas vero extrinseca pendet a valore , quem res habet a 
principe, abusu mercatorum etc. In mutuo non pecuniario, 
sed frumenti , olei etc. satis est si reddatur res in specie et 
bonitate similis illi , quae accepta fuit , quamvis ejus valor 
decreverit, dummodo debitor non sit inrnora, et culpa re- 
stituendi . Quid vero dicendum sit in mutuo pecuniario, exa- 
minabitur infra : # Abb. Bart. Bald. Sot. Less. Laym. lib . 
3. tr. 4* i5. n. 3. et cap . 16 . nu. i4* ap. Pal. de just. 

disp . 4. p. 3. n. 6. # 

\ 

(!) Non enim in mutuo, quod vere mutuum sit, distinguitur usus a 
proprietate, prout distinguitur in commodato, in quo conredilur solus 
usus rei commodatae, non dominium, vel proprietas, nisi forte detur pe- 
cunia ad obstentalionem ' vtl loco pignoris , hisce namque in casibus pe- 
cuniae dominium non transfertur , prout unicuique compertum est . Et da- 
to etiam sed non concesso quod pecuniae mutuatae usus sit pretio aesti- 
mabilis ob utilitatem ex usu pecuniae provenientem , attamen talis utili- 
tas inutnatarii utilitas est, cum ille sit qui sua industria et periculo illo 
luedio utitur ct ex boc fructum retrahit . 

Q. II. Ouotuplex sit mutuum : 

R. I. Mutuum aliud est formale et expressum , aliud vir- 
tuale et implicitura . Mutuum expressum et formale inter- 
venit , quando de facto datur aliquid alteri , ut transeat in 
ipsius dominium , ut supra dictum est . Mutuum vero im- 
plicitum et virtuale est illud , quod palliatur sub apparentia 
alterius contractus . Demus e. g. aliquem , dilata solutione 
ad solvendum , vendere viginti aureis rem , cujus valor sit 
tantum quindecim aureorum , tunc idem est ac sub appa- 
rentia venditionis abscondere mutuum i5. aureorum , ut post 
aliquod tempus viginti accipiatur. Idem est, si quis antici- 
pata solutione solvat io. quod stat i5. aureis, post aliquod 
tempus accipiendum ; hoc etenim idem est ac palliare sub 
specie emptionis mutuum decem aureorum , ut quindecim 
accipiantur . 

R. II. Aliud est mutuum licitum , aliud illicitum , seu 
usurarium. Licitum datur, quando traditur res gratis, ut 
restituatur alia similis et aequalis bonitatis . Mutuum usu- 
sarium est, quando res non traditur gratis, sed ultra obli- 
gationem reddendi aliam rem similem , et aequalis bonita- 
tis, aliquid aliud tradendum est pro dilatione temporis. 

Q. III. Qui possint mutuare, et mutuum accipere. 

R. Nisi adsit specialis juris dispositio omnes , qui possunt 
contrahere, possunt mutuare, et mutuum accipere: si ete- 
nim possunt facere alios contractus, poterunt et hunc face- 
re. Porro qui possint contrahere, videndum est prima quae- 
stione hujus tractatus . Dixi ni adsit specialis juris disposi- 
tio, nam civitas, ecclesia, monasterium, aliaque loca pia 
non obligantur ex mutuo: leg. civitas ff. si certum petatur, 
authent. Hoc jus porrectum C. de sacros . eccles. leg . i. 
cod . de solut . Excipe nisi probetur pecuniam mutuo acce- 
ptam ab ipsorum administratoribus conversam fuisse in 
ipsorum utilitatem. Si tamen gubernator, seu rector civi- 
tatis , vel oppidi mutuo acceperunt pecuniam de consensu 
civium, adest obligatio restituendi , etsi creditor non probet 
conversam fuisse in utilitatem civitatis, vel oppidi. Idem 
dicas , si rectores et administratores ecclesiae mutuo acce- 
perunt pecuniam de consensu praelati , seu capituli ; isti e- 
nim cum liberam habeant administrationem rerum mobi- 
lium , potuerunt mutuo accipere pecuniam , et aere alieno 
obligari. Verum tamen est, quod si pro satisfaciendo tali 
aeri alieno necesse esset alienare rem immobilem , sive mo- 
bilem pretiosam , quae servando servari potest , tunc deberet 

creditor probare pecuniam mutuatam conversam fuisse in 
eccclesiae utilitate; nam non conceditur alienatio praedicta- 
rum rerum sine evidenti utilitate ecclesiae, aut ejus neces- 
sitate, et alienatio alias facta nulla est. Molin. disp. 3 oo. 
Laym. /. 3 . sect. 5 . tr. 4 * c. i 5 . n. y. * Less. I. c. n. 12. 
Reginald. lib a 5 . n. 176. Rosign. I. c. praenot. 4. n. 2. Gi~ 
ribald. de contr. tr . 3 . cap. 3 . n. 9. • \ 

Pariter beneficio legis Si in rem minoris cod. quando ex 
facto tutoris , non tenentur pupilli et minores ratione mutui, 
quod nomine eorum acceperunt tutores et curatores, ni mu- 
tuans probet pecuniam conversam fuisse in commodum , 
sive utilitatem minoris, seu pupilli. Id autem factum est ad 
refraenandam facilitatem curatorum et tutorum in accipiendo 
mutuum, et fofeneratorum in concedendo.* Et tradit Bart. in 
leg. Cioitas n. 12. jf. si cert. pet . * 

Q. IV. Quid dicendum de mutuo facto filiisfamilias . 

R. 1 . In foro externo certum est filios existentes sub pa- 
tria potestate eximi ab obligatione restituendi pecuniam mutuo 
acceptam sine consensu parentum; unde nec ipse, nec paren- 
tes, nec haeredes post ipsorum mortem tenentur talem pe- 
cuniam solvere. Id manifeste patet ex celeberrimo senatus- 
consulto Macedoniano , in quo expresse conceditur filiisfa- 
milias tale privilegium. Id autem non solum iti favorem fi- 
liorum , sed etiam parentum resultat , quatenus scilicet ita 
non datur locus, ut filii aere alieno gravati insidientur vitae 
parentum, ob solvenda ipsorum haereditate debita contracta. 
Videtur etiam tale senatus -consultum respexisse poenam 
mutuantium , ut scilicet retraherentur a dando mutuum fi- 
liisfamilias . 

Excipiuntur tamen aliqui casus, in quibus ratione mutui 
obligantur filiifamilias . Primo si habeant bona castrensia t 
aut quasi castrensia, quia ex illis tenentur solvere. Secundo 
si mutuum perseveret in specie , aut in virtute apud ipsos 
filios; nam tunc cum facti sint ditiores , tenentur ex re ac- 
cepta . * Plich. in lib. 5 . decret . tit. 19. n. i 3 . Laym. Pal. 
/. c . n. 22. Giribald. /. c. n. i 3 . * Tertio si filiifamilias cre- 
debantur sui juris communi errore, eo quia ex. gr. exerce- 
bant publicum officium, vel mercaturam: lib 1. cod. ad Ma- 
ccd. leg. Si quis ff. ad. Maccd. et leg. Zenodorus C. cod. 
tit. Quarto si mutuum non datum fuit in pecunia, sed in 
aliis rebus, dummodo id non factum sit in fraudem legis . 
Id eveniret quando darentur res venditione in pecuniam con- 
vertendae, ut ita mutuum occultaretur: leg. Sed Julianus §. 

Mutui ff. ad Macedon . Quinio subsistit mutuum factum fi- 
liisfamilias, sciente et consentiente patre. Sexto subsistit pa- 
riter, si pecunia mutuo accepta a filiofamilias conversa fuerit 
in utilitatem patris; ut si debuisset pater facere aliquas ex- 
pensas , et pro iis faciendis filius pecuniam mutuo accepis- 
set: Itg. Item si jiliusfam. 7. §. Quod dicitur ff. ad Maced. 
Denique tenetur filiusfamilias de pecunia mutuo accepta, si 
post mortem patris aliquo pacto mutuum acceptum ractifi- 
caverit, solvendo e. gr. partem ipsius. Caeterum in foro ex- 
terno nil refert, si filius renuuciaverit senatus -consulto Ma- 
cedon. nam cum privilegium inductum per tale senatus con- 
sultum primo non respiciat, dicunt juristae, favorem filiorum, 
sed patrum , et poenam delinquentium , non sufficit filium 
renunciasse tali privilegio et poenis inductis in ordine ad 
alios.* Videatur Laym. /, c. n. 3. ct 4.* (>) 

R. II. Quoad forum internum ita puto se gerere debere 
confessarium. Primo si filiusfamilias mutuum accepit in ca- 
sibus supra non exceptis et nondum solvit, putarem non 
esse in conscientia obligandum ad restitutionem ; nam pra- 
ctice probabile est per senatus consultum Maced. non solum 
liberari ab obligatione civiliter, scilicet pro foro externo, sed 
etiam naturaliter contracta , scilicet pro foro interno • Ratio 
hujus sententiae est, quia ut dicitur in tract, de legib. , lex 
lata ob publicam utilitatem , et ad avertenda mala a repu- 
blica, obligat etiam pro foro conscientiae ; talis autem repu- 
tatur lex senatus consulti. Maced, utpote quae respicit au- 
ferre omnem occasionem machinandi mortem parentibus, et 
foeneratores punire, quod certe respicit publicum bonum et 
utilitatem. Sanch. /. 7. dtcal . cap. 3i, n . 22. Laym. I. 3. 
sect. 5. tr, 4* c. i5, n. 4» Pal, de just , disp. 4* p> 3. n. 6. * 
Et hoc ut probabilius docent Innoc. c, Quia plerique de im- 
munit, eccl. Abb. in d. c . Plich. in 5. decret , tit. 19. n . i3. 
Less. lib. 2. de just , cap. 20. n, 8. Mol. disp, 3oi. Rosign. 
pracnot. 4* n. 5. Lug. disp , 25. sect. 1. n. 3, Mantic. lib. 
8. tit. 7. a n. 4o. et colligunt ex l. regia 4* et l. 22. contra 
plures nec contemnendos DD. ap. Pal. /. c , qui asserunt, 
filiosfamilias mutuum recipientes contrahere obligationem 
naturalem , nec posse se tueri hac exceptione S. C. nisi in 
foro externo . • 


(<) Et quia jna publicum privatorum pactic mutari non potett : l. 38. 
de pnct. 

Hoc autem stante, filiusfamilias neque teneretur restitue- 
re, quod mutuo accepit, quamvis jurasset; neque enim est 
obligatorium juramentum contra bonos mores, et in prae- 
judicium tertii . Hujusmodi autem reputatur praedictum ju- 
ramentum , utpote quia est contra bonos inores juramentum 
praestitum de re prohibita a lege , respiciente bonum publi- 
cum, et ulterius est in damnum tertii, scilicet parentum; 
cum praebeat filiis occasionem peccandi , hoc est , machi- 
nandi, vel saltem optandi mortem ipsius parentibus. # Et 
tenent Abb. Panormit. in cap. Cum contingat de jurejur. 
Rosignol. controv. 3 . praen. 4 * num. i{. sicque dispositum 
videtur a jure canonico per reg. 58 . de reg. jur. in 6. Leur. 
in 5 . decret. tit. a 3 . quaest. 45 o. num. a. qui multos con- 
gerit hoc asserentes. Plich. in d. lib. tit . 19. §. 1. numer. 
16. qui bene tamen hoc admittit , saltem si ex mutuo factus 
non sit ditior; si enim factus sit ditior per juramentum, ne- 
mini praejudicat nisi sibi, nec inde oritur periculum insi- 
diandi vitae parentum. Quamvis autem haec doctrina satis 
probabilis videatur, et in praxi amplectenda, non desunt 
qui contrariam tueantur sententiam, et praecipue Less. lib. 
3. cap. 30. dub. 3. n. 9. La Croix lib. 3 . p. 2. n. 737. qui 
multos affert . In horum igitur DD. sententia si filius jura- 
vit mutuum restituturum , tenebitur restituere saltem post 
mortem patris , quando commode poterit , et ratio eorum 
est, quia juramentum impleri debet, quoties possit sine ani- 
mae detrimento . * 

Si vero filiusfamilias mutuum solvat, non est obligandus 
mutuans ad restituendum quod accepit. Et quidem si filius- 
familias restituat post mortem patris , mutuans potest retine- 
re* nam id etiam conceditur /. Sed si paterfamilias §. Sed 
et si non jf, ad Maced. Quando vero mutuum solverit vi- 
vente patre, non est mutuans cogendus ad restituendum*, 
etenim practice etiam probabilis est sententia asserens exce- 
ptionem senatus consultus Macedonensis solum valere pro 
excludenda obligatione civili, non vero pro excludenda na- 
turali. Ratio quampluritim auctorum, qui sustinent hanc 
sententiam , ea est , quia jura possunt interpretari , quod li- 
berent ab obligatione non naturali , sed tantum civili , ma- 
xime quando licet actionem non concedant , nihilominus non 
resistunt contractui, u» notavi etiam quaest. 1. quaesit. 9. 
Praeterea cum jura deobligantia filiosfamilias a restitutione 
mutui videantur poenalia , adeoque odiosa , ac praejudicent 
naturali obligationi, restringenda sunt quoad fieri potest. 

•adeoque sunt intelligenda removere obligationem forensem, 
non naturalem. Bonae, de contr. disp. 3 . q. 3. p. 1. n. 6. 
Rebell. I. 8 . q. 1. sect . 3. n. 16. # et alii quos videre est 
apud Palaum t et Giribal. //. cc. n. i 5 . # 

Doctrina tradita in hoc capite non continet pro praxi ali- 
quam regulam , quae statim de se non pateat . 

# Dictum est superius, filiosfamilias existentes sub patria 
potestate eximi ab obligatione solvendi mutuum acceptum 
sine consensu patris, et hoc in foro externo, unde in eo 
conveniri non possint , excipiendi tamen sunt filiifamilias in 
sereniss. dominio Lucensis reipublicae , qui si vigintiquin- 
que annis majores sint , licet sub patria potestate degant per 
municipales leges tenentur mutuum restituere , etiam nescien- 
te , immo dissentiente patre, acceptum, et in foro externo 
conveniri a creditoribus possunt , sic disponentibus statutis 
Lucensibus lib. a. cap. 66. Si Jiliusfamilias fuerit mojor a 5 . 
annis, etiam in voto et in mutuo obligetur, etiam sine pa- 
tris consensu , et possit agere et conocniri sine patris consensu . • 

# Quaeri hic posset , an filius renunciare queat privilegio 
S. C. Macedoniam , adeout vi hujus renuntiationis restitue- 
re teneatur acceptum mutuum. Ad quod respondetur, non 
satis hac super re convenire inter se DD, De simplici re- 
nuncialione dicendum non valere; istud enim est privilegium 
concessum non in gratiam filiorum, sed parentum, et ne- 
minem posse renuntiare privilegio , si renuntiatio vergat in 
damnum tertii docet Leur. lib . 5 . decret. tit. a 3 . q. 45o. n. 
a. qui multos congerit hoc asserentes , et praecipue Gloss. 
in /. Tametsi jf. ad S. C. Maced. Azor. to. 1. lib. 5 . cap. 
ia. q . 10. Sal. de ll. sect. 2. n. a 5 . Bonae, disp. 1. q. 3 . 
p. 8. §. n. 11. Castrop. I. c. item Lauterb. ad fi. I. 14. 
Ut. 6. Major controversia est si filius juret se soluturum j 
multi enim DD. tenent cum Less. lib. a. cap. ao. dub. a. 
num. 9. tunc teneri ; quia juramentum impleri debet , quo- 
ties possit sine animae detrimento : videatur La Croix lib. 
3 . p. a. num. 737. qui multos affert hoc sentientes. In ho- 
rum sententia filius si juravit mutuum soluturum tenebitur 
solvere saltem post mortem patris, quando commode pote- 
rit. Alii vero e contra sentiunt hoc non obstringi juramen- 
to, quia redit in praejudicium tertii, nempe parentum, pec- 
candi ansa praebetur , publica disciplina turbatur . Et hoc 
tenent Abb. Panormit. in cap. Cum contingat de jurejur. Le- 
ur. I. c. sicque dispositum videtur a jur. can. in reg. 58 . 
de reg. jur. in 6. Plich. lib. 5 . decret. Iit . 19. §. 1. n. 16. 

Qui tamen bene hoc admittit saltem si ex mutuo factus non 
sit ditior; si enim factus sit ditior per juramentum nemini 
praejudicat nisi sibi . * 

c. a p u T II. 

Quid ct quotuplex sit usura , et quo jure prohibita. 

Q. I. Quid sit usura . 

R. Cum nomen usurae derivetur ab usu , aliquando si- 
gnificat usum alicujus rei ; sed magis communiter usurpatur 
pro fructu , et commodo proveniente ab usu alicujus rei. In 
hoc sensu usuram sumimus in praesenti ; nam intelligimus 
pro usura illud commodum , quod quis retrahere intendit 
ex pecunia alicui mutuo tradita , adeoque ut obliget mutua- 
tarium non solum ad restituendam pecuniam mutuo tradi- 
tam , sed etiam aliquid ultra illam . Definitur autem usura 
hoc modo sumpta : lucrum immediate proveniens ex mutuo . 
Nomine lucri venit in praesenti non solum pecunia , sed et- 
iam quodcumque commodum temporale pretio aestimabile, 
quod usurarius retrahit ex mutuo ultra sortem principalem, 
tanquam sibi debitum ex obligatione justitiae . Laym. lib. 3 . 
tr. 4 * c. 16. n. 2. Dicitur , immediate proveniens ex mutuo , 
quia usura proprie committitur in contractu mutui, cum enim 
de sua natura exigat , ut solum reddatur , quod mutuo tra- 
ditum est , si aliquid ulterius a mutuante exigatur , et id 
non fiat ex alio titulo * ut infra dicemus, tunc dicitur usura 
intervenire:* text. in can. 1. et seq. caus. 14. q> 3 . et DD. 
communiter.* In aliis contractibus, si aliquid exigatur ul- 
tra id * quod debitum est , non dicitur intervenire usura , 
sed vel fraus , vel dolus , vel injustitia . Hinc dicitur dolo- 
sus, qui vendit rem ultra pretium justum etc. 

Ex his infertur , quod si quis mutuo det pecuniam alte- 
ri cura pacto , ut ultra capitale restituendum suo tempore , 
conferat illi aliquod beneficium ecclesiasticum , ille proprie 
non diceretur usurarius , sed simoniacus ; cum beneficium 
non importet commodum temporale pretio, seu pecunia com- 
parabile . 

Ex dictis etiam intelligimus, quid sit contractus usurarius, 
qui definiri potest : mutuatio cum pacto recipiendi aliquio 
supra sortem ratione mutui . 

Q. II. Quotuplex sit usura . 

R. I. Usura generaliter dividitur in expressam et tacitam, 
seu palliatam . Expressa dicitur illa, quam mutuans expres- 

se petit pro mutuo, puta si mutuet 100. cum pacto expres- 
so, ut post annum sibi reddantur io4. Palliata est illa, ut 
dixi etiam capite superiori , quae retrahitur ex contractu 
mutui non quidem expresso, sed sub specie aliorum con- 
tractuum palliato; ut quando emptor alicujus rei praecise ob 
anticipatam solutionem solvit pro re empta pretium justo 
minus ; tunc enim solvendo e. g. decem pro merce valoris 
quindecim aureorum , convincitur mutuasse decem , ut post 
■ aliquod tempus quindecim accipiat . Istae usurae , quae ex 
vi mutui sive expresse , sive palliate recipiuntur , dicuntur 
lucratoriae . De usuris vero compensatoriis ob damnum , 
quod emergat, vel ob lucrum quod cesset mutuanti, dice- 
mus infra ; sicut et de usuris punitoriis ob pactum de poe- 
na subeunda . 

R. II. Usura etiam dividitur in mentalem et externam . 
Externa est illa, in qua intercedit pactum expressum, modo 
jam explicato . Usura mentalis non significat in praesenti 
solam voluntatem , seu intentionem celebrandi contractum 
usurarium , sed importat actualem mutuationem factam ani- 
mo lucrandi aliquid supra sortem, qui tamen animus nullo 
expresso pacto , vel signo exterius manifestetur : * arg. cap. 
Consuluit de vsur . ISavarr. de usur. n. 12. et DD. commu- 
niter . # 

Q. 111 . Quo jure usura prohibeatur . 

R. 1 . Omnes DD. catholici conveniunt usuram esse pro- 
hibitam jure divino et ecclesiastico . De prohibitione juris 
ecclesiastici constat ex Clem. unie. §. ult. de usur. et cap. 
Super eo de usur. * can. Quoniam 2. dist. 38 . can. Apost. 
43 . conc. Nicoen. c . 18. * Prohibitionem juris divini pro- 
bant plures textus tum veteris , tum novi testamenti . Levit. 
25 . 36 . Ne accipias usuras ab to , nec amplius quam dedi- 
sti , Luc. 6. Mutuum date nihil inde sperantes . (1) Quod 
si aliquando Hebraeis permissae videbantur usurae, dum- 
modo exigerentur ab extraneis , juxta illud Deuter. 23 . ig. 
Non foenerabis fratri et ... . sed alieno , dicendum est cum 
D. Th. 2. 2. q. 78. ar. 1. ad 2. hoc non fuisse concessum 
quasi licitum, sed permissum ad evitandum, ne saltem ac- 


(<) Nec hujusmodi textus de consilio tantum est iutelligendus , sed vere 
proprieque de praecepto: ait enim D. Th. art.i. q. 78. 2. 2. Ad quartum 
dicendum quod dare mutuum non ternper tenetur homo , ct ideo quantum 
ad hoc ponitur inter consilia; sed quod homo lucrum de mutuo non quae- 
rat, hoc eadil suh ratione praecepti . 

T. VI. 


2 


»8 TRACT XIV. DE CONTRACTIBUS 

ciperent usuras a Judaeis veri Dei cultoribus . Vel diri po* 
test , Deum, qui est dominus omnium, dedisse Judaeis 
dominium supra bona gentium; unde Judaei exigentes ab 
illis usuras , exigebant quod suum erat , non quod alienum ;• 
concordat text. can. Ab illo i 4 * q • 4 * * (*) 

R. II. Usurae prohibentur etiam jure naturali . Ratio est, 
quia jure naturae prohibentur ea , quae sunt contra justi- 
tiam : quod autem usurae sint contra justitiam patet , quia 
vel lucrum capitur ex ipsa sorte , seu capitali, quod mutua 
datur , vel pro usu ejusdem capitalis , qui mutuatario con- 
ceditur; ex utroque autem titulo apparet injustitia. Primo 
enim mutuans non potest exigere aliquid supra sortem ra- 
tione capitalis, quod tradidit mutuatario, quia alias non 
servaretur aequalitas inter datum et acceptum ; daret enim 
e. g. ioo. t et reciperet io 4 « quod est contra justitiam. Se- 
cundo non potest recipere lucrum pro usu sui capitalis , 
quem mutuatario concedit , quia nemo debet accipere lucrum 
pro usu rei non suae ; cum ergo sors , seu capitale in con- 
tractu mutui transeat in dominium mutuatarii , jam utendo 
pecunia mutuo accepta, utitur re sua, adeoque pro tali usu 
nihil alteri debet; consequens proinde est mutuantem resti- 
tuere debere quidquid supra sortem exigit: • ita cum Scot. 
in 4. dist . i 5 . quaest. unie . §. de secundo articulo , Reiff, in 
5 . decret. tit r de usur. n. 16. Leur. ia d. tit. quaest. 399. 
iw. 4- et communi theologorum . • 

Q. IV, An saltem usura mentalis licita sit . 

R. I. Si mutuans celebrando contractum mutui non io^ 
tendat lucrum immediate ex mutuo sibi dandum ex obliga- 
tione justitiae tanquam pretium , sed solum speret occasio- 
ne mutui sibi aliquid dandum esse a mutuatario ex amici- 
tia , gratitudine et liberalitate , tunc nec peccat , nec tenetur 
ad restitutionem. Ratio est, quia usura est lucrum imme- 
diate proveniens ex mutuo , adeo ut recipiatur tanquam pre- 
tium ex justitia debitum ratione mutui. D. Th. 2. 2. qu. 
78. art. 2. ct qu. i 3 . de malo art. 4 - od i 3 , * Navarr. 
man. cap. 17. n. 209. et tract , de usur. n. 21. Barbos, in 
cap. Consuluit de usur. n. 6. et alii ap. Leur. /. c. q. 365 . 


(t) Verbo Dei scripto mirifice consonat etiam traditum ; et de hoc cer- 
tos nos reddit Bencdict. <4. in perinsigni suo ope r e de Syn: Dioeces. Iit». 

<0. e. 4. f. 6. inquiens: Non solum docet D. Th sed concors est 

Conciliorum, Patrum , summorumque Pontificum sententia . 

Si igitur aliquid speraretur a mutuatario dandum ab ipso 
tx gratitudine et liberalitate , nulla in eo casu intercedit 
usura . Ita non dicitur simoniacus ille , qui famulatur epi- 
scopo propter stipendium , sperans ulterius se etiam libera- 
liter accepturum aliquod beneficium. Et hoc est verum, 
etiamsi qui sperat aliquid accepturum a mutuatario grato et 
liberali, alias non mutuaturus esset; semper enim verum es- 
se potest illud mutuum esse solum occasionem , qua mu- 
tuans utitur ad excitandam liberalilatem mutuatarii, non 
vero causam immediatam lucri, Palaus disp. 4* p • 9- «• 
a. # et tenent Cajet, Sot. Navarr. Molin. Less. quos affert, 
et sequitur Rosignol. conir. 3, praenot , g, * 

H, II. Illicitum est et usurarium intendere lucrum im- 
mediate ex mutuo, tanquam sibi debitum ex justitia. Ha- 
betur expressum in cap. Consuluit de usuris , Ratio est, quia 
sicut peccat ille , qui recipit lucrum immediate proveniens 
ex mutuo, tanquam pretium ipsius, ita peccat qui illud ex 
intentione sperat ; nam voluntas , seu spes obtinendi aliquid 
illicitum , illicita est . 

Ex his sequitur mutuantem non teneri ad restitutionem , 
quando muluatarius ex mera gratitudine * et absque ulla 
obligatione justitiae illi aliquid donavit. Hoc autem verum 
est non solum quando mutuatarius ex gratitudine donat, et 
mutuans sub eodem titulo recipit, sed etiam si ea, quae 
mutuatarius ex gratitudine donat, recipiantur a mutuante 
tamquam debita ex justitia; licet enim peccet mutuans ita 
recipiens , et quandiu perseverat conscientia erronea , quod 
lucrum illud sibi datum sit tanquam pretium mutui, tenea- 
tur ad restitutionem ; nihilominus postquam illi constitit de 
mente mutuatarii , potest sibi tuto pretium retinere ; non 
enim tenetur ad restitutionem ex re accepta , quia per do- 
nationem transivit in dominium ipsius , nec ex iojusta acce- 
ptione , quia juste retinetur t quod a domino liberaliter do- 
natum est. 

' E contra si mutuatarius solvat lucrum animo usurario 
tanquam debitum ex justitia, tenetur mutuans ad restitu- 
tionem , etiamsi recipiat tanquam datum ex gratitudine . 
Ratio est , quia illa solutio censetur esse involuntaria respe- 
ctu mutuatarii , qui si sciret se non obligari a mutuante ad 
aliquid solvendum, de facto nil solveret, curo ideo solve- 
rit , quia credidit teneri . Verum si mutuans bona fide il- 
lud lucrum recepit et consumpsit , non tenetur ad restituen- 
dum nisi id, in quo factus est ditior, juxta regulam de 

possessore bonae fidei . Imo si bona fide illud retinuit toto 
triennio , non tenetur ad ullam restitutionem f juxta regulas 
de praescriptionibus . Less. /. 2, c. 20. rf. 6. «. 42. * Reif- 
fenst. I. c. n. 179. Eeur. /. c. n. 2. et seq. • 

Regulae in praxi observandae 

I. Ex dictis intelliget prudens cenfessarius obligandos es- 
se ad restitutionem illos , qui non solent mutuare , ni ali- 
quid supra sortem a mutuatariis exigant , etiamsi nil de hoc 
in contractu paciscantur. Siquidem cum mutuatarius sciat 
ipsorum consuetudinem exigendi usuras , petendo ab illis 
mutuum y videtur tacite promittere se juxta morem usuras 
soluturum} unde pactum tacitum adesse videtur. Idem di- 
cas de illo , qui in mutuo principaliter intendit amicitiam 
mutuatarii * minus vero principaliter intendit lucrum tan- 
quam pretium mutui . 

II. Si nullum intercesserit pactum usurarium inter mu- 
luatarium et mutuantem , non solum expliritum, sed neque 
etiam tacitum , et nihilominus mutuatarius aliquid solvat 
supra sortem, censetur, ut supra dictum est, ille excessus 
ex liberalitate , et amicitia datus . Porro tunc intelligitur ali- 
qua res data absque pacto tacito, quando persona dantis 
est dives, liberalis, grata, seu vinculo amicitiae, consan- 
guinitatis, et familiaritatis conjuncta cum donatario. E con- 
tra vero , si dans fuerit pauper , extraneus , avarus etc. prae- 
sumitur solvisse coactus, et ex vi alicujus pacti taciti, quod 
in contractu intercesserit . Idem praesumi potest de mutua- 
tario solvente aliquid supra sortem mutuanti , qui solet di- 
cere nil praetendere ratione mutui, at nihilominus sperare 
mutuatarium sibi futurum gratum , remuneraturum benefi- 
cium etc.; si haec etenim ad aures perveniant mutuatarii , 
valde timeri potest non dare aliquid supra sortem ex grati- 
tudine, sed veluti coactus ab iis, quae dixit mutuans, ma- 
xime si illius intersit habere gratiam ipsius , £t posse iterum 
mutuum petere etc. 

III . In dubio quando mutuans moraliter certo sibi per- 
suadere non potest id , quod sibi datum est ultra sortem , 
datum fuisse ex mera liberalitate , tenetur restituere ; quia 
praesumitur datum ex aliqua obligatione, cum donatio non 
praesumetur, ut supra dictum est . - 

* Adnotanda hic est altera usurarum distinctio in lucra- 
torias , et compensatorias ; illae sunt , quae lucrum aliquod 
temporale continent , causa et nomine solius mutui princi- 

paliter exartum , jure naturali , divino , et ecclesiastico veti- 
tae , ut videre est apud theologos et canonistas : istae dicun- 
tur illae, in quibus pactum fuit de solvenda ultra sortem 
pecunia, vel alia re pretio aestimabili ad damnum emer- 
gens, vel lucrum cessans, aut periculum sortis reparandum 
approbatae a plurimis tum theologis , tum canonistis. Ueif- 
fensL in v. decret. tit. 19. §. 1. n.ii. Lear* ibid. q. 338 . 
Gibalin. de, usur. lib. 1. cap. 6. art. 2. Cone, de just. lib. 
3 . disseri . 3 . cap. 2. n. 10. cum aliis. Hanc igitur- qui ne- 
sciunt, vel nolunt adhibere distinctionem cum supradirtis, 
aut saltem rei propriae persecutionem , vel id , quod ejus 
interest, admittere cum Leotard. de usur. q. 4« n. 17. et q, 
83 . n. 22., multos contractus tanquam usuraria labe infe- 
ctos damnabunt, qui caeteroquin omni jure, et theologis, et 
canonistis probati passim habentur , ss. PP. dicta , concilio- 
rum decreta , summorum pontificum constitutiones perperam 
interpretabuntur, et ad sensum minime ab eis intentum de- 
lorquebunt 4 et quod minus tolerandum videtur » theologos 
rum satis peritorum sententias , tanquam impios Calvini j 
Molinei. Salmasii , et aliorum hujus furfuris auctorum er- 
rores venditare non verebuntur contra omnes veritatis, ac 
aequitatis leges . Quam bene hic aptantur quae habet can. 
Sciendum dist. 29. Sciendum est quod pleraque capitula ex 
causa, ex persona, ex loco, ex tempore consideranda sunt y 
quorum modi, quia medullitus non indagantur , in erroris la- 
byrinthum nonnulli impinguntur , cum ante judicant, quam 
intelligant, ante inculpant, quam iterando lecta perquirant . 
Sed magis ad rem nostram faciunt monita Benedicti XIV. 
Qui viribus suis, ait sapientissimus Pontifex in sua consti-» 
tutione: Vix pervenit bullar. tom . 1. pag. S78. §. 8., ac sa- 
pientiae ita confidunt, ut responsum ferre de iis quaestioni- 
bus non dubitent, (quae tamen haud exiguam sacrae theolo- 
giae, et canonum scientiam requirunt) ab extremis , quae 
semper vitiosa sunt, longe se abstineant ; etenim aliqui tanta 
severitate de iis rebus judicant, ut quamlibet utilitatem'' ex 
pecunia desumptam accusent tamquam illicitam , et cum usu- 
ra conjunctam Suis privatis opinionibus ne nimis ad- 

haereant, sed priusquam responsum reddant , plures scriptores 
examinent, qui magis inter caeteros praedicantur; deinde eas 
paries suscipiant, quas tum ratione , tum auctoritate plane 
confirmatas intelligant . Quod si disputatio insurgat, dum 
contractus aliquis in examen adducitur, nullae omnino con» 
turneliae i n eos c onfingantur . qui contrariam sententiam se- 

quuntur, neque illam gravibus censuris notandam asserant , 
si praesertim ratione , et praestantium virornm testimoniis non 
careat . Haec sapientissimus Pontifex, quae utinam ab om- 
nibus prae oculis haberentur, et in praxi servarentur. 

C A P U t tlf. 

De diversis pactis mutuo adjectis 

Q. I. An mutualarius vi mutui obligari possit ad exhiben- 
dam amicitiam amico, vel ad condonandam injuriam * 

R. I. Bene a mutuante deduci potest in pactum amicitia 
pro mutuo, quia haec non est lucro aestimabilis, adeoque 
non verificaretur ratione mutui aliquid pretio dignum obti- 
neri. d. Th. a. 2. q. 78. ar. 2. Secus esset si mutuans ra- 
tione mutui exigeret quaedam particularia signa obsequii et 
familiaritatis, quae non necesse sit inter amicos intercedere; 
obligatio etenim ad haec praestanda non potest non dici 
pretio aestimabilis. # Laym. lib. 3 . tr. 4 - cap» 16. n. i. Pa- 
laus de just. disp. 4* P • 10 * n - a. • 

R; II. Si quis alias debebat desistere ab offensa, vel quia 
non poterat privata auctoritate ulcisci , vel quia injuste vo- 
lebat aliquem offendere , potest deduci in pactum , ut pro 
mutuo desistat ab offensa; neque etenim imponitur mutua- 
tario obligatio , quam alias non habeat , unde non exigitur 
vi mutui aliquid lucro aestimabile. Qui vero nullam habe- 
bat obligationem injuriae remittendae, et poterat per publicam 
potestatem vindictam exigere, non potest ratione mutui obli- 
gari ad offensam remittendam* quamvis etenim ipsa offensae 
remissio non sit lucro aestimabilis, bene tamen obligatio ad 
eam remittendam. Lugo disp. a 5 . stet. 5 . n. 37. Laym. /. 
3 . tr. 4 * c. 16. n. a. # Molin. disp * 3 oi. contra Sot. lib. 6. 
quaest. 2. art. 2. et Navarr. cap. 17. n. i 38 . Palaus /. c. n. 3 . • 

Q. II. An possit deduci in pactum , ut mutuatarius vi 
mutui faciat id, quod alias facere tenebatur . 

R. I. Nullum peccatum est obligare mutuatarium, ut prae- 
stet ea, ad quae ex justitia tenetur, ut quod restituat alie- 
num; praestet operas, quarum pretium jam habuit; desistat 
a persecutione etc. Ratio est, quia ex vi talis pacti nullum 
lucrum resultat mutuanti , quod alias non esset debitum ; 
unde ex pacto adjecto contractui mutui potius dicitur redimi 
injustam vexationem. Tambur. I. 8. de cantr. tr. 3. cap. 8. 
num. 10. Less. lib. 2. cap. 20. dub. 8. n. 5g. Molin. disp. 3og. 

R. II. Quamvis aliquis solummodo ex charitate vel reli- 
gione teneatur aliquid praestare , potest etiam ex vi mutui 
obligari ad illud satisfaciendum . Ratio est , quia non est 
quaerere lucrum ex mutuo obligare aliquem ad non com- 
mittendam injuriam , a qua debet desistere , unde nec erit 
lucrum quaerere ex vi mutui obligare mutuatarium, ut ad- 
impleat ea , ad quae tenetur ex charitate » idem etenim est 
ac obligare ad non inferendam Deo injuriam. Praeterea tunc 
culpa est quaerere lucrum ex mutuo, quando lucrum cedit 
in favorem mutuantis , at in casu nostro mutuatarius utili- 
tatem habet ex vi pacti mutuo adjecti; quia cogitur non de- 
ficere a sua obligatione, adeoque tale pactum reputare non 
debet sibi onerosum. Lugo disput. a5. stet. 5. num. 4g. Mo- 
lin. disp. 3og. Less. lib, a. cap. ao. d. 8. nam. 59 . Hinc 
mutuans obligare poterit divitem, si mutuum velit, ut pau- 
peri eleemosynam elargiatur; medicum, ut quando alius non 
est, curet infirmum ; mutuatarium , ut die festo audiat sa- 
crum, votum adimpleat etc.* Bonae, d . 3. p. 3. n. i5. cum 
Sylvest. et Host. Giribald. tr. 3. dc contr . cap. 3. dub. 5. 
n. 38. An autem sit usura obligare mutuatarium ad prae- 
standam cautionem fidejussoriam , vel pignus, aut hypotecam, 
dicendum raro esse usuram* quia haec non exiguntur ut 
pretium mutui , sed in securitatem rei mutuatae , ita Ang. 
a. a. q. 78 . a. a. dub. x. eas. 3. dub. ii.* 

O. III. An ex mutuo obligari possit mutuatarius ad re- 
muiuandum . 

R. Certum est me posse a mutuatario expostulante pecu- 
niam, statim petere, ut simul nihi remutuet frumentum etc., 
et si nolit , possum negare pecuniam , sicut possum negare 
amicitiam nolenti eam mihi exhibere . Oportet tamen non 
esse moluatario damnosum frumentum remutuare: ut si de- 
beret emere frumentum ad remutuandum etc. Item certum 
est posse mutuantem et mutuatarium se obligare ad invicem 
mutuandum; nam semper cum obligatio est utrinque ae- 
qualis, cum se obligent ad invicem mutuandum, quoties in- 
diguerint, nulla adest injustitia. Difficultas ergo reducitur ad 
hoc, an mutuans vi mutui obligare possit mutuatarium ad 
remutuandum: nam aliqui volunt nullam in tali casu com- 
mitti usuram.* Quod innuere videtur, immo affirmare s. 
Th. q. 78 . a. 2 . ad. 4- Verum res est valde periculosa, et 
ideo valde dissuadenda ajunt Molin. Less. Laym. //. cc. * 

Sed dicendum est talem obligationem imponi non posse 
mutuatario, cum ex vi mutui nihil exigi possit supra sortem 

pretio dignum ; talis autem obligatio remutuandi est pretio 
digna : ac proinde nullam committeret injustitiam , qui pro 
tali obligatione aliquod pretium acciperet . Lugo disp. aS. 
secl. 5. num. 47* Bonae, disp. 3. quaest. 3. p. 3. num. io. 

Q. IV. An deduci possit in pactum t ut mutuatarius det 
aliquid mutuanti ex titulo gratitudinis. 

R. I. Certum est quod si aliquid detur a mutuatario ex 
benevolentia et gralitudioe , praeciso quocumque pacto ex- 
plicito, vel implicito, illud in conscientia retineri potest, ne- 
que ullam usurae labem continet, ut ex iis, quae supra di- 
ximus, sufficienter colligitur. Difficultas solum est, an ista 
obligatio gratitudinis, quam ex natura sua mutuatarius subit, 
possit in pactum deduci , adeo ut mutuans foeneretur cum 
pacto, ut mutuatarius ultra sortem conferat illi aliquam 
summam pecuniae etc. ex gratitudine et liberalitate . 

R. II. Obligatio imposita mutuatario dandi aliquid ultra 
sortem ex gratitudine et liberalitate est usuraria. Ratio est, 
quia licet hoc pactum de conferendo aliquid ultra sortem, 
videatur includere donationem; nihilominus est vera et rigo- 
rosa solutio, et contractus onerosus. Etenim sicut si quis di- 
ceret se nolle rem vendere, sed eam donare cum pacto, et 
non alias , ut donatarius iterum donet illi 5o. nummos , is 
certe diceretur sub specie donationis palliare contractum ven- 
ditionis, ac instituere verum contractum onerosum: do, ut 
des facio ut facias; ita ex paritate rationis dicetur celebrare 
contractum usurarium mutuans cum pacto, ut mutuatarius 
donet aliquid supra sortem. Et certe si semel haec via ape- 
riretur, usura facile excusaretur a peccato mortali, et aditus 
pateret ad omnes simonias et fraudes jure divino, et naturali 
prohibilas. Iiinc intelligitur, quam juste ab Innoc. XI. dam- 
nata sil ea propositio sub num 4 a * Usura non est, dum altra 
sortem aliquid exigitur tanquam ex benevolentia , et gratitu- 
dine debitum , sed solum si exigatur tanquam ex justitia debitum. 

Regulae in praxi observandae 

I. Ex dictis colligitur obligandum esse ad restitutionem 
mutuantem non solum, quando pactus est cum mutuatario 
se aliquid accepturum ab illo titulo gratitudinis et libcrali- 
tatis, sed etiam 6i verbis tantum excitaverit, et induxerit 
mutuatarium ad remunerationem exhibendam . Ratio est , 
quia licet , speculative loquendo , videatur mutuans in hoc 
rasu non imponere ullam obligationem, sed relinquere in 
libertate mutuatarii, si aliquid velit, seu nolit conferre, adeo- 

que si quid dedit, gratis omnino dedisse videatur; nihilo- 
minus in praxi obligandus est ad restitutionem, quia non 
est practice probabile mutuatarium plene voluntarie se mo- 
visse ad dandum illi aliquid supra sortem, cum potius cen- 
seatur inductus ex aliqua verecundia et timore : quandiu 
autem non est certuin , quod mutualarius dederit aliquid 
omnino liberaliter, nunquam liberatur mutuans ab onere 
restitutionis . 

II. Haec doctrina extendi debet etiam ad casum, in quo 
mutuans verbis alliceret mutuatarium ad remunerationem 
mutuatione jam facta; quia semper videtur mutuatarius dare 
quasi coacte, et ne ingratitudinis nola inuratur. 

III. Cum quaecumque obligatio pretio digna, vi mutui 
imposita mutuatario, importet labem usurae, caute observare 
debet confessarius maxime inter personas rudes non pauca9 
intervenire pactiones usurarias. Aliquas ad notabo. Usuraria 
est obligatio imposita mutuatario, ut emat ex officina mu- 
tuantis; ut eat ad suum molendinum, vel pistrinum; ut so- 
lummodo a mutuante assumat boves, aliasque bestias sa- 
ginandas; ut teneatur ipsi proprias operas locare etc. Idein 
dicas de obligatione imposita mutuatario, ut pro mutuante 
fide jubeat; ut pecuniam, vel aliam rem mutuatam alibi 
restituat, si id non possit facere sine suo gravamine; ut mu- 
tuum, vel partem mutui recipiat in debito, quod a tertio 
haberi non possit sine expensis et gravi labore; ut mutuum 
recipiat in mercibus, dum aliunde mutuatarius indiget pe- 
cunia, maxime si vendendo merces, debeat eas vendere vi- 
liori oretio, ac habuerit a mutuante. 

IV. Dum aliqua ex pactis recensitis intervenirent, ut con- 
fessarius bene se gerat in obligando poenitentem ad restitu- 
endum, quaedam debet observare. Si igitur quae gessit mu- 
tuatarius ex obligatione illi imposita, justo pretio satisfacta 
sunt a mutuante, ex hoc capite nullam illi imponere debet 
restitutionem ; ut si mutuans satisfecit justo pretio operas 
mutuatarii; si justo pretio vendidit, dum ex obligatione emit 
ex ipsius officina, et ita de aliis . Solummodo obligare debet 
ad aliquid dandum ad recompensandam obligationem ipsi 
impositam. Idem dicas quoad obligationem, ut pro mutuante 
fidejuberet. Si vero ex talibus obligationibus aliquod damnum 
passus est, quia e. g. poterat majori pretio operas suas lo- 
care, viliori pretio in alia officina emere, tunc totum dam- 
num est recom pensandum . Idem dicas, si debuit viliori 
pretio merces vendere , quas mutuo habuit loco pecuniae . 

Si vero mutuum recepit in debito ab alio tertio exigendo , 
tunc si in exigendo noti subiit grave incommodum, dijudi- 
cari potest nil ex tali incommodo velle, Ut gratum se osten- 
dat. Secus si incommodum fuit grave, et multo magis si 
necesse fuit expensas facere ad illud exigendum . 

•Neque etiam favore causae piae, vel ob aliud opus bo- 
num, ut esset ad redimendos captivos e manibus turearum, 
vel eleemosynam pauperibus elargiendam absque alio justo 
titulo, licitum est captare lucrum ex mutno , ut clare patet 
ex cap . Super eo de usur. et can. Non est putanda 27. edus. 
7. q. 1. quod esset illicite auferre divitibus, ut pauperibus 
detur, quod est vetitum can. Forte aliquis 3 . ead. caus.* 

• Viguerat olim opinio licitum esse lucrum reportare ex 
mutuo facto non quidem pauperi, sed diviti, et dummodo 
sit moderatum, non excedens. Hanc tradiderant ex Graecis 
schismaticis excerptam Calvin, ad cap. 18. Eteck. Molinaeus 
in tr. de usur. Salmas. in dupl. tract . de usur. et de trapetit. 
foenore, Barbeyrac in natis ad Hugon. Grot. lib. 2. cap. 12. 
et alii ap. Benedictum XIV. de syn. dioeces. lib . x. cap . 4 - 
Adversus hanc doctrinam inclamarunt Navam Gibal. Leo- 
tard. et quamplures alii apud eumdem . Hanc eamdem 
dem doctrinam nostris novissimis temporibus renovare stu- 
dentes nonnullos doclores damnat Benedictus XIV. in suis 
literis encycl. ad patriarchas etc. totius Italiae incip. Vix 
pervenit bullar. to. h pag. $78. Ibi inter alia Pontifex adhi- 
bito consilio gravissimorum virorum tum in theologicis tum 
in canonicis doctrinis praestantium, damnat opinionem hanc, 
quae ab usurae labe vindicat lucrum licet ex mutuo, dum- 
modo non excedens et nimium , sed moderatum , non ma- 
gnum, sed exiguum, et ab homine divite habeatur, nec ex 
eo quod qui pecuniam mutuo accepit , non sit relicturus 
otiosam, sed impensurus in negociis lucrosissimis , ibi. Ne- 
que ad istam labem purgandam usurae ullum arcessiri subsi- 
dium poterit , vel ex eo, quod illud lucrum non excedens et 
nimium, sed moderatum , non magnum sed exiguum sit; vel 
tx eo quod is, a quo id lucrum solius mutui causa poscitur , 
non pauper, sed dives existat; nec datam sibi mutuo summam 
relicturus otiosam , sed ad fortunas suas applicandas, vel novis 
coemendis praediis, vel quaestuosis agitandis negotiis utilis- 
sime sit impensurus, proindeque si acceperit , restituendo erit 
obnoxius de hac materia fusius etiam agit Pontifex de syn. 
dioeces.. edit. Rom. lib. x. cap. 4- fere per tot. * 

CAPUT IV. 

t)c titulis, quibus licite exigitur aliquid ultra sortem 

in contractu mutui . 

♦ * **? 

Q. I. An liceat exigere aliquid supra sortem ratione lucri 
cessantis, et damni emergentis i 

R. I. Lucrum cessare dicitur mutuanti, quando ratione 
pecuniae mutuatae carere cogitur aliquo fructu, et lucro, 
quod sibi ex tali pecunia provenisset ; puta si eam deslihas- 
set emendae alicui rei fructiferae etc. Damnum emergere 
dicitur, quando mutuans damnum aliquod subire cogitur in 
rebus suis, ex eo quod careat pecunia mutuata * ut si non 
possit triticum, vel aliquas merces emere, quas postea co- 
getur emere carius . Quaestio igitur est utrum ex uno , vel 
altero ex istis titulis liceat aliquid exigere ultra sortem . 

R* II. Non solum ratione damni emergentis, sed etiam 
ratione lucri cessantis licet aliquid supra sortem exigere. De 
damno emergente conveniunt omnes DD.‘ cum enim ae- 
quum non sit ut aliquis patiatur damnum ex beneficio al- 
teri facto , licite potest de ejusdem damni compensatione pa- 
cisci. De lucro vero cessante licet aliqui canouistae antiqui 
dubitarent, non minus est certum, quia illa spes lucri, 
quam habet mutuans, est pretio aestimabilis, ac vendi po- 
test} si ergo nil posset exigere ratione illius, non servare- 
tur aequalitas: daret enim e. g. mutuatario 100, et ulterius 
in gratiam illius privaretur aliqua re pretio aestimabili, et 
vicissim ab eo non restituerentur nisi illi loo. D* Th. a. a. 
q. 62* ar/. 4. et q * 78. ari. 2. ad 1. * cap t Quoniam mul- 
ti 14. q. 4. cap. Pervenit de fidejussor, l. Sed si quis jf. que- 
madmodum testam, aper. Titulum hunc ultra multos theolo- 
gos nempe Cajet. 2. 2. q. 62. art * 4 - Sylv: 2. 2. q. 77. a. 
1. q. 5 . Reiff. tr. 8. dist. 4. n. 3 a. Salmant. tr. 14. cap, 3 . 
n. 79. cum Navar. Layin. novissime probavit Benedictus 
XIV. in sua epist. enc. Vix pervenit , his verbis : Neque item 
negatur, posse mul toties pecuniam ab unoquoque suam per 
alios diversae prorsus naturae a mutui natura contractus re- 
cte collocari , et impendi sive ad proventus sibi annuos con- 
quirendos , sive etiam ad licitam mercaturam et negotiatio- 
nem exercendam . Si ergo ratione mutui iis commodis pri- 
vatur mutuans, cur non poterit a mutuatario eorum requi- 
rere compensationem ? • 

Ad hoc tamen , ut licite aliquid supra sortem exigatur e* 
damno emergente , vel lucro cessante , tres conditiones in* 
tervenire debent. Prima est, ut damnum emergat, vel lu- 
crum cesset ratione mutui, adeo ut alia via illis occurri non 
possit , nec reparari . Hinc si quis retineret domi otiosam 
aliquam pecuniae summam, non potest ex pecunia mutuo 
data aliquid exigere ratione lucri cessantis, vel damni emer- 
gentis ; cum facile haec omnia reparare posset procurando 
idem lucrum , et reficiendo damnum cum pecunia 4 quam 
domi otiosam retinet. Dixi, si domi otiosam retineret ali- 
quam pecuniae summam , quia si eam conservare intendit, 
ut habeat paratam ad .occurrentes domus necessitates, ad 
commodum familiae , ad dotandas filias etc. tunc potest ra- 
tione pecuniae mutuatae aliquid exigere ratione lucri ces- 
santis, vel damni emergentis ; cum enim non teneatur irv 
gratiam alterius se in aliquod discrimen conjicere, nec con- 
sequenter tenetur privare se pecunia , quam ob tales neces- 
sitates apud se conservare intendebat, ut reparet lucrum 
cessans, et damnum emergens proveniens ex pecunia alter» 
mutuata. Addunt aliqui te posse licite lucrum reportare, si 
mutuo tradas pecuniam , quam negociationi destinaveras , 
etiamsi aliam habeas otiosam domi , eamque apud te reti- 
nere decreveras; etiam absque ulla necessitate ; dicunt enim 
lucrum in eo casu tibi vere cessare ex pecunia mutuata , 
nec te esse obligatum illud reparare , exponendo negociatio- 
ni aliam pecuniam , quam reservare decreveras . Less. lib. 
a. c. ao. d. 11. num. 86. Palaus tract. 3a. disp. puncf. 
i 5 . num. 7. Trull. lib. 7. cap. iq. dub. q. num. 3. Verum 
caute agendum est in hac materia , ne aperiatur via usuris 
et fraudibus # Quod etiam tradit et gravissimis verbis ad- 
monet Benedictus XIV. in cit. epist. encicl. • 

Secunda conditio est , ut quando celebrari debet contra- 
ctus mutui moneatur mutuatarius de lucro cessante et da- 
mno emergente, et cum eo paciscendum de interesse sol- 
vendo ex hoc titulo. Si enim non praecessit hoc pactum , 
nil postea exigi potest , etiamsi vere cesset lucrum , vel da- 
mnum emergat; censetur enim in eo casu mutuans omnia 
remisisse, quae ex hoc titulo exigere poterat. Addatur, mu- 
tuatarium semper respondere posse se non accepturum fuis- 
se pecuniam mutuo, si scivisset a se aliquid ultra sortem 
solvendum esse. Caeterum , si mutuum extorqueatur vi, 
fraude etc. compensandum est mutuatario lucrum cessans, 
vel damnum emergens , etsi non deducta fuerint in pactum; 

ut pote quia illa patitur mutuans ex causa injusta. D. Thom. 

а. 2. quaest. 78. ari. 4 * Lugo disp. 25 . sed. 6. n. 64. Idem 
dicas si involuntarie quis mutuet; ut si mutuum det prin- 
cipi, cui non potest denegare. # Molin. d. 3 i 5 . n. 1, sed. 

б. et alii quos affert et sequitur Pirh. in 5 . dccret. tit. ig. 
n. 38 . Leur. m d. lib. q. 344 * n - 3 . Beiff. in d. lib. n. 69. * 

Limitatur quod dictum est de secunda conditione in ca- 
su , quo mutuat arius esset in mora culpabili solvendi ; si 
mutuanti ex dilatione hujus solutionis vere damnum emer- 
gat , et lucrum cesset ; tunc enim mutuatarius admonitus de 
hoc a mutuante, dum nolit solvere, tenetur ad interesse. 
Quod si terminus solutioni fuit praefixus, eo elapso, etiam 
nulla facta interpellatione , mutuatarius negligens culpabili- 
ter solutionem, tenetur de damno, et lucro cessante, quod 
inde proveniet mutuanti; dies enim in hoc casu interpellat 
pro homine. Less. lib . 2. cap. 20. a n. 69. Bonae, disp. 3. 
quaest. 3 . part . 4 * num. 4 * ‘Dixi * si mutuatarius esset in 
mora culpabili; nam si fuerit impotens ad solvendum, nul- 
lo modo obligatur ad interesse , ut de se se patet , cum ad 
id non teneatur nec ex jure naturae , nec ex jure positivo ; 
cum jura loquantur solum de debitore moroso . Less. num. 
70. Bebell. p. 2. /. 8. q. 7. n. 4* 

* Tertia conditio est , ut interesse pro lucro cessante, et da- 
mno emergente non statim recipiatur, quando mutuum tra- 
ditur, puta si des mutuo 100.» non potes statim recipere 10. 
titulo lucri cessantis ; tunc enim videris dare mutuo non 100. 
sed go. et ex illis accipere lucrum , tanquam si 100. mu- 
tuares: • ita cum Mol. Bosign. Bonae, p. 4. n. i 3 . Haec et 
plura alia de his omnibus conditionibus passim apud A A. 
et praesertim ap. Gibal. et Leotard. in suo quisque opere 
de usur. * (1) 

Q. II. An liceat accipere interesse ratione periculi amit- 
tendae sortis, vel molestiarum in ea recuperanda. 

B. I. Certum est, quod si mutuatarius pro assequutione 
pecuniae mutuo acceptae exhibeat mutuanti pignus, vel fi- 
dejussorem , nihil ab eo exigendum est ratione periculi amit- 
tendae sortis, quia istud periculum vere abest. Neque mu- 
tuans potest renuere hoc pignus, suscipiendo in se totum 


(<) Quarta demum conditio e«t ne plus exigatur quam valeat damnum 
vel periculum in aestimatione prudentum, mutuans enim tantum habet ju» 
ut servetur indemni si aliam obligationem muluatario imponat ab usur* 
■on poterit excusari . 

periculum , et ratione hujus exigere aliquid a mutuatario* 
non potest , inquam , hoc facere invito vel aliquo modo co- 
acto eodem mutuatario; tunc enim imponeret onus indebi- 
tum, unde id reprobatur, c , Naviganti de usuris , # Pal, /. 
c. p , 1 7, i». 4- Less. et alii quamplures ap. Salmant. tr. 14. 
de just , cap. 3. p. io. n, 88, et Gontin. Tournel, tr, de ju- 
si. p , a. cap, 3. sec/, i. xn fin . * 

R. H. Si detur verum periculum amittendae sortis, vel 
ad illam recuperandam plures molestiae vere subeundae ti- 
meantur , potest ex hoc titulo aliquid supra sortem exigi , 
Cum enim hoc periculum sit pretio aestimabile , et illud su- 
beat mutuans in gratiam mutualarii, non video cur aliquo 
onere, ex parte ipsius mutuatarii compensandum non sit. 
Et quidem si muluatarius daret mutuanti fidejussorem pro 
assecuratione pecuniae mutuo datae , idem fidejussor posset 
aliquid exigere ratione periculi , quod in se suscipit , quare 
ergo ex eodem titulo non potest aliquid exigere ipse mutuans, 
si suscipiat in se hoc periculum , et ipse sit sibi veluti 
fidejussor, vel si se exponat periculo amittendae sortis, seu 
difficillime recuperandae? Bonae, d. 3, q. 3. p. 5. n, i. 
jLaym. /. 4« * r * 4* c • >6. n ■ *3. # Et ita cum s. Th, opu- 
sc. 73. dc usur. q. 10, docent non solum theologi, sed et 
canonistae ap. Reiff. I. c. n , 72. Gontin, Tournel. qui /. c. 
conci. 4. affert s, congreg, de Propaganda decis, edit, i645. 
ab Innoc. et ejus exemplar exhibet etiam Hurtad. ad cal- 
cem suarum resolutionem elhic. p. 4oa. per apostolicum no- 
tarium authenticum , in qua sic habetur; In Sinarum regno 
lege statutum est , ut in mutuo triginta pro centum accipian- 
tur , absque respectu lucri cessantis , aut damni emergentis. 
Quaeritur utrum Sinensibus sit licitum pro pecuniarum sua- 
rum mutuo , licet non interveniat lucrum cessans aut damnum 
emergens , praedictam pro centum triginta lege Regni taxatam 
quantitatem accipere. Et causa dubitandi est , quia in recu- 
peranda- pecunia est aliquod periculum , scilicet , quod qui ac- 
cipit mutuum , fugiat , vel quod tardet in solvendo , vel quod 
necessarium sit coram judice repetere, vel propter alia huju- 
smodi , Censuit s. congregatio ratione mutui immediate ei 
praecise nihil esse exigendum ultra sortem i si vero aliquid 
recipiant ratione periculi probabiliter imminentis , prout in 
casu , non esse inquietandos , dummodo habeatur ratio pro- 
babilitatis periculi , et qualitatis ejusdem , ac servata propor- 
tione inter periculum , ei id quod accipitur. • 

Q. III. An pro carentia pecuniae , seu obligatione expe* 
ctandi mutui usque ad certum tempus , possit aliquid exigi 
supra sortem . 

R. Cum pecunia praesens pretiosior videatur , quam fu-» 
tura, ideo non defuerunt DD. qui in ea fuerunt sententia, 
ut concederent mutuanti aliquid exigere a mutuatario ex hoc 
titulo, quod in gratiam ipsius carere debebat pecunia prae- 
senti et recipere illam in futuro . Et hoc maxime urgebatur 
in casu , quo mutuans se obligabat ad expectandam solu- 

, tionem ad aliquod certum tempus, puta ad annum etc. Ve- 
rum haec sententia modo omnem probabilitatem amisit, post- 
quam prius ab Alexandro VII. dein, ab Innoc, XI. inter 
damnatas recensetur . Primus sub numer. 4 2 . hanc damna- 
vit: Licitum est mutuanti aliquid ultra sortem exigere, si se 
obliget ad non repetendam sortem usque ad certum tempus . 
Secundus sub num. 4 1 * hanc inussit thesim; Cum numera- 
ta pecunia pretiosior sit numeranda, et nullus sit qui non 
majoris faciat pecuniam praesentem , quam futuram , potest 
creditor aliquid ultra sortem a mutuatario exigere, et eo ti- 
tulo ab usura excusari. Ratio 'hujus condemnationis est, quia 
mutuum per hoc diiTert a precario , quod hoc statim repeti 
potest; res enim deprecanti permissa omni tempore repeti 
potest; e contra vero mutuum non statim repetendum est, 
sed relinquendum toto eo tempore, pro quo mutuatum est. 
Cum igitur carentia pecuniae sit essentialis, et inseparabilis 
a mutuo, petere aliquid ex hoc titulo est petere ex mutuo, 
quod illicitum est. Et haec valent etiam pro illo, qui se 
obligat ad non repetendum nisi post longum tempus; quia 
non videtur esse minus intrinseca mutua obligatio non re- 
petendi per aliquod tempus , quae in omnibus contractibus 
mutui imbibitur, quam obligatio non repetendi nisi post 
longum tempus, quae reperitur in aliquo particulari mutuo. 
Quod si creditor ex tali obligatione subit aliquod novum 
onus , ad quod non tenebatur , talis obligatio sufficienter 
compensatur ex parte mutuatarii per obligationem restituendi 
intra tempus determinatum , et dum , si inierim res mu- 
tuata pereat, ipsi pereat. Laym. /* 3. tr. 4- c. 16 . n. 8 . 
Lugo d. a5. sect. 3 , n, 17 ,* Contin. Tournel. I. c. cap. 3 < 
art. 3. conci. 3. Leur. I. c , q. 343. n. a. Reiff. /. c . n. go. * 

Q, IV. An ratione poenae licitum sit aliquid supra sor- 
tem exigere . 

R. Licet hoc titulo aliquid supra sortem exigere, si poe- 
na non addatur ad usuras palliandas. Hinc potest in mutuo 

certa poena imponi solvenda a mutuatario, si praescripto 
tempore mutuum non restituat. Halio est, quia si mutua- 
tarius tempore praescripto culpabiliter non solverit , peccat 
contra justitiam, quapropter juste punitur, non quidem poe- 
na legali, quam solus superior imponere potest , sed con- 
ventionali , quae in contractibus a contrahentibus addi po- 
test ad negligentes stimulandos : /. si pacta cod. dc pactis , 
i. Trajectitiae fi. dc act . et obligat. Addatur, quod si mu- 
tuans potest obligare mutuatarium , ut praescripto tempore 
solvat, potest etiam uti mediis licitis et efficacibus, ut ille 
suae obligationi satisfaciat , constat autem nihil esse effica- 
cius ad cogendum mutuatarium, ut stet promissis, quam 
poena ab illo in casu transgressionis subeunda:* ita cum Glos, 
communiter recepta in cap. conquestus dc poenis in 6 . do- 
cent Navar. Sylvester Molin. Less. Palaus apud Leur. I. c. 
q. 346. n. 1 . et Keiff. /. c. n . 78 . U scq. • 

Ad hoc autem , ut ista poena a debitore solvenda libere- 
tur ab usuris, aliqua observanda sunt. Primum ne appo- 
natur in fraudem usurarum, ut contingeret in casu, quo 
mutuans illam imponeret , cognoscens mutuatarium fore im- 
potentem ad solvendum tempore praescripto , tunc enim con- 
vinceretur in ea poena imponenda intendere lucrum , non 
vere poenam, siquidem poena non injungitur, ubi culpa 
non est . INihilominus tamen in isto casu , transacto tempo- 
re praescripto, et debitore existente in mora culpabili, exi- 
gi et retineri potest illa poena, mutata prava voluntate reti- 
nendi illam , non ut lucrum proveniens ex mutuo , sed ut 
veram poenam in mutuo impositam ; ut diximus supra agen- 
tes de usura mentali . 

Secunda conditio est, ne cogatur poenam solvere debitor 
non existens in mora culpabili ; nemo enim sine culpa pu- 
niendus est: l. Sancimus dc poenis , et cap. Significante de 
pignor. Unde non tenetur solvere poenam 4 iile, qui est con- 
jectus in vincula , detentus infirmitate etc. £ contra vero 
tenetur , qui sua culpa effectus est impotens , e. g. bona sua 
dilapidando etc. praevidens se futurum impotentem ad sol- 
vendum mutuum tempore debito . 

Tertio poena debet esse moderata , seu culpae proportio- 
nata . Hinc non licet imponere pro poena, ut si debitor non 
solvat, sors duplicetur, vel pignus cedat mutuanti: cap. Si- 
gni/. de pignor. 

Demum requiritur, moram concessam ad solvendum es- 
se notabilem pro negocii et temporis qualitate juxta regio- 

n»s consuetudinem . Item minuenda est poena pro rata de- 
biti soluti: quare si pars debiti extincla sit , pars etiam poe- 
nae remittenda. Lugo disp. a 5 . stet. 6. n. no. TrulU lib. 
7. cap. 19. disp. i 3 . n . i. # Videri possum AA. superius citati. # 

Disputant aliqui, nura ista poena etiam ante judicis sen- 
tentiam debeatur, et licet non desint DD. qui negent deberi, 
ea freti ratione, quod poenae non sint debitae ante senten- 
tiam, alii tamen probabilius affirmant, eo quod poena con- 
ventionalis, cum sit voluntaria, jure naturae servanda est, 
unde solum poenae judiciales judicis sententiam requirunt. 
Less. /. a. c. 20. d. iS. n. x 35 . Si tamen creditor illam 
»*on exigat vel tacite, vel expresse, tunc nullo modo obligatur 
debitor ad ejus solutionem: qui enim non petit poenam, cum 
possit, censetur condonare. * Leur. /. c . Azor. p. 3 . lib. 5 . 
de usur . cap. 6. et plures alii quos sequitur Bonae. 7. 3 . /r. 
7. n. 3 . Rosignol. praeno t. i 3 . n. i 5 . Leotard. de usur. q. 
38 . n. 4. ct part. a. sect. n. n. ao. GibaU de usur. lib. a. 
cap. 7. art. 1. n . 4* et arf • *• 2. qui fuse hac de re.* 

Q. V. An licitum sit in mutuo pactum legis commissoriae. 

R. Pactum legis commissoriae datur, quando mutuans pro 
securitate accipit pignus a mutuatario, cum pacto, ut si ille 
tempore praescripto mutuum non restituat, totum cedat ei- 
dem mutuanti. Hoc autem pactum, ordinarie loquendo, illi- 
citum est, et usurarium, unde reprobatur a jure: cap. Si - 
gnif. de pign . l. 1. et ult . cod. de pactis pignor. Et ratio est, 
quia cum pignus , ordinarie loquendo, excedat valorem de- 
biti, si illud cederet mutuanti, jam reciperet plusquam de- 
disset.* Reiff. in 3 . decret . tit 21. §. a. n . 57. Azor. p. 3 . 
lib. 7. c . 19. Abb. in cap. Significante 7. de pignor. n. 7. 
cum communi. Quod extenditur etiam ad casum, quo de- 
bitor juri renunciaret , quod tale pactum improbat ; quia 
nemo potest juri renuntiare bono communi, et publicae uti- 
litati favorabili, nempe ut occasio tollatur fraudibus, usurae, 
et injustitiae: arg. I. Tamen xi. ff. ad. S. C. Maccd. cap . 
Diligenti de for. comp. et ad alios casus, qui videri possunt 
ap. Leur. in decret. tit. ai. q. 4 $ 7 * n. a. * 

Non prohibetur tamen pactura, ut si mutuum non reddatur 
statuto tempore; pignus justo pretio vendatur, et de pretio 
debitura solvatur, restituto eo, quod superest domino pi- 
gnoris : /. Si fundus 16. §. ult. ff. de pignor . * Abb. in cap. 
Significante , Reiff. I. c. n. 5 g. Covarr. lib. 3 . cap. 9. nu. 8. 
Azor. /. c. §. At vero licitum , Molin. disp. 334 * n. 3 . ap. 
Leur. /. c. n. 4 - # 

T. VI. 

Dixi, ordinarie loquendo, hujusmodi pactum non licere, 
quia datur aliquis casus , in quo haec regula fallit , ut in 
causa dotis , in qua si socer promittat genero dotem, et in- 
terim illi tradat fundum loco pignoris, cum pacto, ut si sta- 
tuto tempore eam non solvat, fundum sibi retineat loco dotis, 
hoc pactum validum est et licitum; quia socer libere, et 
scienter id faciens, censetur illum pro dote assignare.* Azor. 
I. c. §. Quare postremo Sylvest. v. Pactum, quaes. 14.* 

Q. VI. An creditor possit retinere fructus rei sibi tradi- 
tae in pignus . - 

. R. I. Pactum quo creditor possit uti pignore , ejusque 
fructibus frui, usque dum debitum fuerit persolutum, dicitur 
antichriseos, et in mutuis ordinariis non licet, ut clare con- 
stat ex l. i. cod. de act . pign. et ex cap. Cum contra de 
pignor . • ita Laym. lib. 3 . tr. 4 . c. 17. n. 16. cum theologis 
et canonistis communiter, et patet ex cap. 1. et a. de usur . 
et concordat cap. Cum contra de pignor . * Et quidem domi- 
nium pignoris non est penes mutuantem , sed penes mutua- 
tarium, unde ei debet fructificare. Ex quo deducitur eidem 
etiam dandos fructus a creditore perceptos , quos dominus 
non percepisset ; ut si quis tradat alteri in pignus agrum 
sterilem, et ille sua diligentia fructiferum reddat, fructus 
isti dandi sunt domino agri, deductis tamen expensis, et ae- 
stimatione laboris in eo colendo . Imo debentur mutuatario 
etiam fructus, quos ille ex re oppignorata percepisset, et 
mutuans ex culpa sua non percipit: l. 2 . C. de act. pignorat. 
Ratio est, quia fructus una cuin fundo fructifero censentur 
oppignorati, unde sicut restitui debet fundus, ita etiam fru- 
ctus. Tenetur autem mutuans ad hanc restitutionem ex culpa 
lata et levi, non levissima; ea est enim obligatio consurgens 
ex contractibus factis in gratiam utriusque contrahentis, qualis 
est contractus iste, de quo loquimur , ut ex communi DD. 
suo loco dictum est.* Molin. disp. 535 . Azor. p. 3 . lib. 7. 
cap. 8. q. 2. Laym. /. c. cap. 3 o. n. 8. Prih. in 3 . decret. 
tit. 22. n. 19. et communis aliorum contra Hostiensem.* 

R. II. Quando gener, vel alter loco ipsius, pro assecu- 
randa dote non adhuc soluta, recipit a socero fundum fru- 
ctiferum, ipse sibi retinere potest fructus perceptos. Ita de- 
cisum est in capit. Salubriter de usur. Quo titulo autem illos 
retinere possit, non conveniunt DD. Alii dicunt titulo lucri 
cessantis, cum Sylvest. v. Usur. 3 . §. 2. alii titulo praesum- 
ptae donationis cum Navarr. man. cap. 17. n. ai 3 . et ea- 
dem videtur esse mens Lessii dub. 16. n. i 4 i* alii tandem 

communius et probabilius , ut onera matrimonii sustinere 
valeat, nempe ut uxorem et familiam alat; sicut propter 
eamdem rationem illi debentur fructus dotis, licet dominium 
illius sit penes uxorem. Isti autem fructus cum dcnlur ma- 
rito in subsidium, ut honestius uxor alatur, ideo illi deben- 
tur, etsi non sint absolute necessarii ad onera matrimonii . 
Quin etiam dissoluto matrimonio per mortem unius ex con- 
jugibus, si filii remanserint, potest alter conjux superstes 
fructus ejusdem pignoris percipere; siquidem sustinere debet 
onera matrimonii , eosdem filios alendo . Quod si uxor su- 
perstes fuerit sine filiis, potest illa recipere fructus ejusdem 
pignoris titulo alimentorum , quia donec illi dos soluta fuerit, 
ali debet ex vi pacti dotalis ab haeredibus defuncti , unde 
illi sustinent onera matrimonii loco , et nomine ipsius de- 
functi; ac proinde possunt ex hoc titulo relinere fructus pi- 
gnoris, et tradere uxori viduae titulo alimentorum.* Vi- 
deantur Mol. Laym. Rebell. Less. Castrop. ap. Leur. m 3 . 
decret. tit. ai. q. £72. n. 2, Boss. de dote cap. ao. n. 4 l * 
et seqq. ubi fuse tractat hanc materiam. Videantur quoque 
decis. Luc. an. iqbi. pro mens. Febr , eas. 2. Leotard. de 
usur. q. 28. n. 16. Card. de Luca, de dote disc. 112. n. 4 - # 

Ex his infertur maritum non posse recipere fructus pi- 
gnoris, si non sustineat onera matrimonii, puta quia uxor 
mansit in domo paterna, nec ab illo alitur. 

Regulae in praxi observandae 

I. Ex titulo damni emergentis non ita facile interesse exigi 
potest, maxime in divitibus, qui etiamsi mutuo aliquid dede- 
rint, tantum tamen domi retinent, quantum sufficit ad reparan- 
dum damnum , si occurrat . Addatur non omne periculum 
damni emergentis sufficere ad salvandam usuram , sed re- 
quiritur damnum , quod probabiliter eventurum timeatur, 
et sit in causa proxima, non vero remota. Hinc si quis ha- 
beret domum, quae nullam ruinam minitaretur, non posset 
aliquid exigere ratione damni, quod sibi proveniret, si domus 
ista corrueret; nam hoc periculum est remotum, et non in 
causa proxima . 

II. Ad exigendum interesse ratione lucri cessantis non suf- 
ficit in praxi, ut detur occasio exponendi suam pecuniam 
negociationi lucrosae, quod lucrum deperditur, si eadem pe- 
cunia mutuo detur; sed requiritur, ut mutuans antea habuerit 
animum vere exponendi illam negociationi; si enim istum 
animum dicat se habuisse, quando requisitus fuit a mutua- 


56 TRACT.i XIY. OE CONTRACTIBUS 

tario de tradenda sibi pecunia , videtur suh hoc titalo us»- 
ram palliare . , 

. III. Inieresse ratione lucri cessantis non potest esse tan- 
tum, quantum sperabatur futurum lucrum, sed quantum 
valet spes illa , quam habet mutuans de lucro io futura ne- 
gociatione percipiendo; spes autem lucri eo minor est ipso 
lucro, quo magis illud expositam est periculo, laboribus et 
incertitudini. Hinc si quis habeat spem lucrandi 100. in ne- 
gocialione, non potest exigere 100. ratione lucri cessantis, 
sed quanti valet in communi aestimatione spes hujus lucri. 
Hinc vides quod si occasio exponepdi pecuniam negociationi 
est imminens , aliquanto plus exigi potest . Si vero non sit 
imminens, sed adfutura speretur, minus exigi potest; immo 
etiam nihil, si nulla sit probabilis spes, uti de facto nulla 
est; in civitatibus , quae mercantiles non sunt , nec adest fa- 
cile occasio pecuniam in emptione agri, vel alicujus rei fru- 
ctiferae collocandi . 

IV. Quamvis dixerimus posse aliquid exigi ratione peri- 
culi sortis amittendae, in praxi tamen iste titulus raro ex- 
cusat contrahentes ab usura palliata . Siquidem hoc pericu- 
lum , ordinarie loquendo, vel nullum est, vel leve * nemo 
enim sanae mentis creditur daturus suam pecuniam alicui 
cutn periculo probabili, ut ille postea non sit solvendo. 

V. Notet confessarius non sempcr eauidem summam exigi 
posse a mutuante ratione praefatorum titulorum, sed quan- 
doque majorem , quandoque minorem, juxta spem majoris, 
vel minoris lucri , ut dixi , seu juxta majus vel ininus pe- 
riculum . Item nolet, quod si intercedant diversi tituli, por 
test ratione utriusque aliquid ultra sortem accipere . Hinc 
si mutuans non solum se privet spe lucri acquirendi , sed 
ulterius suam pecuniam vero periculo exponat , potest ratione 
utriusque tituli supra sortem accipere, quanti aestimatur spes, 
qua se privat mutuans', et periculum , cui exponit suam 
pecuniam . 

VI. Animadvertere praeterea debet , quod licet mutuans 
cogere non possit rnutuatarium , ut potius paciscatur aliquid 
supra sortem dandi pro damno, si eveniet, vel pro lucro, 
si cessabit, quam pro periculo vere probabili talis damni, 
vel pro carentia spei lucri acquirendi , nihilominus , ordina* 
rie loquendo, potest accipere aliquid supra sortem, etsi dam- 
num non eveniat , vel lucrum non cesset . Ratio est , quia 
in his mutuis non solet pacisci de accipiendo aliquid supra 
sortem , nisi pro periculo quod timetur vel damni emergen- 

lis, Vet lacii cessaturi . Non solet» inquam, pacisci nisi rap- 
tione talis periculi , et ita videmus mutuantem , quamvis spe- 
ret t. g. lucrari decem pro singulis centenariis , solummo- 
do de tribus» vel quatuor aureis obtinendis paciscis Caete- 
rum si pactum esset de solvendo lucrum » si cessabit » vel 
damnum , si emergat » non cessante lucro » vel damno non 
interveniente , nil posset mutuans obtinere , ut de se patet . 

fVIL Notet confessarius » quod quamvis non possit mu-* 
tuans aliquid exigere supra sortem pro obligatione non re* 
petendi mutuum nisi post longum tempus , nihilominus si 
prudenter timeat intra hoc tempus damnum emersurum , vel 
lucrum cessaturum , ut de facto facile intra longum tempus 
haec possunt evenire ( poterit ex his titulis aliquid supra 
sortem accipere . Debet tamen de hoc monere mutuatarium, 
et illum relinquere in libertate vel compensandi damnum , 
si emerserit » et lucrum » si cessaverit , vel potius dandi ali* 
quid mutuanti pro tali periculo $ hic etenim aliud jus non 
habet , nisi ut servetur indemnis » 

VIII» Caveat confessarius ab illa quorundam crassa igno- 
rantia * qua dicunt mutuantem nil posse obtinere , semper 
cum pignus obtinet a mutuatario . Utique nihil posset tunc 
obtinere ratione periculi sortis amittendae; at bene posset 
aliquid percipere ratione lucri cessantis, vel damni emer- 
gentis» si vere hujusmodi tituli interveniant. 

IX. Diligens e contra sit confessarius in hujusmodi titu» 
lis examinandis. Dantur e. g. casus» in quibus mutuantes 
pecuniam ex timore illius amittendae nolebant nec negocia- 
tioni exponere, nec dare mercatoribus ad societatem etc. nec 
rusticis ad bestias emendas . Si interim accedat aliquis mu- 
tuo pecuniam petens, mutuans paciscitur de lucro cessante, 
dicendo quod poterat eam dare mercatoribus etc. At vere 
istud lucrum non cessat ratione mutui ; cum mutuans vere 
nollet pecuniam dare mercatoribus, nec exponere alicui ne- 
gociationi . 

X. Denique semper animadvertat confessarius , quod ubi 
cessant justi tituli aliquid supra sortem exigendi, raro prae- 
sumendum est aliquid dari a mutuatario ex liberali dona- 
tione* et maxime 91 praesumptiones sint pro ea excludenda. 
Tunc praecipue dantur tales praesumptiones, quando mu* 
tuatarius , vel est pauper , vel non solet esse liberalis: quan- 
do aliquid daretur mutuanti , quia notum est non solere 
mutuare sine interesse : si detur aliquid mutuanti , quando 
instat tempus solutionis , quia praesumitur dari ad tale tempus 

prorogandum ; quando datur postquam mutuans conquesttf* 
est de ingratitudine miituatarii , vel dedit aliqua signa, qui* 
btis insinuavit se aliquid a mutuatario desiderare : quando 
mutuatarius , qui aliquid tribuit mutuanti , magnam habebat 
necessitatem ab eo mutuum obtinendi; nam tunc praesumi 
potest dare non ex liberalitate, sed ut urgenti provideat ne- 
cessitati. Caeterum si e contra praesumptiones pro adstruen- 
da liberali donatione sint fortiores , tunc praesumi potest do- 
natio . 

• Antequam statuat , virum posse licite fructus pignoris 
pro dote traditi percipere , animadvertat confessarius, an pi- 
gnus traditum mere sit pro securitate solutionis dotis statu- 
to tempore faciendae , an vero ad sustinenda onera matri- 
monii ex ejus fructibus inierim, donec dos solvatur : si pri- 
mum non potest licite eos percipere, nec facit suos; quia 
videtur juri suo cessisse, et absolute consensisse in solutio- 
nem non faciendam nisi tali determinato tempore . Si vero 
traditum sit ad onera matrimonii sustinenda, tunc ex mu- 
tua connexione dotis et onerum matrimonii inferet confessa- 

% 

rius , posse virum recipere et retinere fructus pignoris, loco 
dotis promissae traditi, donec ea solvatur; non solum si 
socer sit , qui eam promiserit , qui tenebatur mulierem 
alere , sed etiam si extraneus sit , nec aliunde ad ali- 
menta ei praestanda obligatus; cum eadem militet ratio tam 
in genero respectu soceri dotatoris et promissoris dotis, quam 
in quovis marito respectu extranei : et dictum cap. Salubri- 
ter loquitur de genero tantum , vel quia est casus frequen- 
tior, vel quia sic casus contigit, et propositus fuit Pontifici, 
qui propterea alias personas non exclusit , et de quocumque 
alio marito dixisset, si requisitus fuisset. Ita Navrr. Leo- 
tard. Mol. Rebell. et alii quamplurimi tam theologi, quam 
jurisperiti citati a Boss. ubi sup. n. 4*. ct 45. et a Barbos. 
in d. cap. Salubriter . • 

• Inferet adhuc, quod si fructus pignoris traditi marito, 
donec ei dos solvatur, excederent onera matrimonii, illo- 
rumve aestimationem et expensas factas pro illorum substen- 
tatione juxta congruum ac decentem conjugatorum statum et 
qualitaiem , hunc excessum computandum esse in sortem ; 
quia cum permittantur marito in compensationem onerum, 
si eadem onera excedant , non amplius reciperet eorum ra- 
tione , sed ob dilatam solutionem dotis , quae labes esset 
usuraria. Ita sentit ex jurisperitis Covarr. var. lib. 3. cap. i, 
n. 3. Surd. de aliment. tit. 4« u. io. et alii recentiores re- 

lati a Leotard. quaest. 28. n. 63 . et ex theologis Azor. p . 3. 
cap. 9. Bonaccina , et alii a Bossio relati n. 47. Quae in- 
teliigenda tamen sunt , si iste excessus sit valde notabilis , 
vel summus, et id evidenter constet.* 

* Soluto autem per mortem foeminae matrimonio , reli- 
ctis» vel non relictis filiis, non posse virum percipere fru- 
ctus pignoris pro dote traditi , docuere quamplures apud 
Leotardum de usur. q. 3 o. n. 1. et seq. quem etiam sequun- 
tur decis. Luc. pro mense febr. 1751. cas. 2. eo innixi fun- 
damento 4 quod tota ratio eorum exigendorum sunt onera 
matrimonii a viro substinenda , quae cessare omnino autu- 
mant morte uxoris, cum in istorum doctorum opinione prin- 
cipaliter in alenda uxore consistant* quod eliam confirmant 
ex eo , quia si mulier sumptu patris alatur , non potest vir 
illos percipere, multo minus poterit defuncta uxore. His 
tamen non obstantibus , si supersint filii post mortem uxo- 
ris , posse virum eosdem fructus percipere , tenent multi 
non contemnendae auctoritatis apud eumdem Leotard. d. 
quaest. 3 o. n. 19. quibus assentiri videtur ipse Leotardus , 
et docet Card. Lug. disp. a 5 . nu. 176. Et hujus sententiae 
ratio praecipua est, quia soluto matrimonio per mortem 
uxoris non cessant omnino onera, si supersint filii, quos 
pater alere cogitur, et qui sunt reliquiae, et pars onerum 
matrimonii; ct posito etiam quod primario dos detur pro 
alenda uxore, et secundario pro alendis liberis, hoc tamen 
in hoc genere parum refert; sive enim dos primario , vel 
secundario alendis liberis inserviat , semper justa causa exi- 
gendi fructus subesse videtur nempe alendi filios, et hoc 
vel nomine proprio , si est haeres , vel legatarius uxoris 
quoad illos fructus , vel nomine filiorum , qui haeredes ma- 
tris sunt . Lug. loc. cit . * 

* Res vero aliter se habet , cum dos vel tota vel in ali- 
qua parte restituenda sit. Tota siquidem restituenda venit 
ex jure communi, uxore mortua sine liberis; nam vel est 
profectitia, hoc est a re patris proficiscens, et ad patrem re- 
vertitur: /. Si filia §. fi. de divorl. L Filiae 60. fi. soluf. 
matr ♦ /. Si ab hostibus 11. fi. eod. et docet Barbos, in l. 
Dos a patre 4 * C. solut. matrim. vel adventitia , idest a quo- 
vis alio data, et qui dedit, sibi consuluit aliquo pacto, cui 
standum est : l. unie. §. Accedit C. de rei uxor. act. et tunc 
ad haeredes uxoris pertinet . Gonz. in lib. 4 * decret. iit. 20. 
c.' t. n. i 3 . In parte vero ex jure nostro municipali lib. 2. 
•tat. Lucens, cap. 19. ubi decernitur, quod si mulier intra 

annum a dic quo cum viro habitare ceperit , decesserit sine 
liberis , vir lucretur dimidiam partem dotis et corredorum 
ipsius foeminae , si post annum vir lucretur duas e tribus 
partibus . Quod ergo pertinet ad dotem , vel dotis partem 
restituendam, vir non potest eam petere, multo igitur mi- 
nus ejus usuras; cum enim nulla est petitio sortis, usurae 
non possunt exigi . Leotard. loc. cit. n. 5 . decis. Lucens, cc. * 

caput v. 

Ad quid Uncatur mutuatarius in ordine ad solvendum mutuum / 
et an possit petere mutuum ab usurario, 

Q. 1« An in restituendo mutuo attendendum sit incremen- 
tum , et decrementum rei mutuatae . 

R. I. Ordinarie loquendo in restituendo mutuo non pe- 
cuniario nulla ratio habenda est incrementi, vel decrementi 
quoad valorem rei mutuatae . Hinc si quis mutuo dedit ioo. 
libras olei , totidem restituendae sunt, nil curando, an oleum 
stet pluris, vel minoris, quae omnia patent ex definitione 
mutui tradita supra cap. i. et clarius infra: # et cum Sot. 
Less. Laym. tenet Palaus de just, disp. 4 * p- i. n. 6. et tra- 
dit etiam Leotard. de usur. q. 17 , a n, 3 . * 

R. II. In restituendo mutuo pecuniario, ordinarie loquen- 
do, ratio habenda est incrementi, vel decrementi; unde si 
mutuans tradidit 100. nummos aureos in aliqua specie mo- 
netae , et postea valor ejusdem monetae minuatur , non suf- 
ficit totidem monetas restituere, sed restituendum est mu- 
tuum juxta valorem , quem habebant monetae tempore dati 
mutui . Ratio est , quia alias non servaretur aequalitas inter 
datum et acceptum , siquidem cum in pecunia potissimum, 
et ordinarie loquendo attendatur valor , servanda est haec 
aequalitas in valore : Laym. lib. 3 . tract. 4 * cap. 16. num. 
14. Bonae, d, 3 . quaest. 3 . p. 3 . n . 20. Hinc credo, quod 
etsi bona fide quis mutuaret 100/ nummos aureos, nil cu- 
rando de incremento , vel decremento futuro in restitutione, 
attendendus sit praecipue valor, plus restituendo si illorum 
valor decreverit, et minus si creverit; nam pecuniae essen- 
tia penes ipsius valorem attenditur . Tolet. lib. 5 . cap. 34 * 
num. 4. Pal. d. 4 * p. 1. 0 n. 6. # Molin. d. 3 12. Rebell. 
p. 2. lib. 11. q. i 5 . conci, ult. Lug. disp. 25 . n. 124. Ro- 
signol. praenot. 10. n . 4 » Leotard. ubi supra n. i 3 . * 
Eadem ratione qui accepit mutuo mille scuta in auro, 
satisfacit reddendo in aere , quia scilicet valor est aequalis « 

Caeterum mutuans, si mutuavit in auro , potest obligare 
muluatarium ad solvendum in auro , quia utrobique est ae- 
qualitas» Si vero mutuavit in pecunia aerea, obligare non 
potest ad solvendumvin auro, quia esset onus pretio aesti- 
mabile. Bonae, nu. 24 * 36 «* Mol. disp. 3ia. Palaus di- 

sp . 4- p* *3. ft. 7. * i . 

Dixi supra , ordinarie loquendo , quia si mutuans et mti- 
tuatarius pacti fuerint in se , ut totidem monetae restituan- 
tur, nulla habita ratione de augmento et decremento, huic 
pacto standum est, dummodo aeque probabile sit, ut valor 
ejusdem monetae crescat, vet decrescat *•' aequa est enim in 
eo casu inter contrahentes conditio, lmmo si probabile sit, 
ut valor ejusdem monetae crescat , neque ullum periculum 
immineat de ejus dirainutione , potest mutuans cogere rou- 
tuatarium ad restituendas easdem monetas in specie, casu 
quo idem mutuans eas conservaturus esset usque ad tempus 
ejusdem augmenti * alias pateretur damnum ex mutuo . Ve- 
rum tunc non posset cogi mutuatarius ad non restituendam 
ante tempus, quo moneta augebitur, alias imponeretur illi 
onus supra mutuum. Bonae, d. 3. q . 3. p. 3. »n. 20. • Ita 
cum Molin. Rebell. Less. docet Palaus ubi sup. n. 3. # 

Q. II. An in casu, quo mutuans credit certo augendas 
monetas alicujus speciei , quas tradit mutuatario , possit mu- 
tuatarius cogi ad illas in specie restituendas , supposito quod 
ipse mutuans non esset eas conservaturus usque ad illud 
tempus • 

R. Certum est mutuatarium non teneri solvere, seu re- 
stituere mutuum praecise eo tempore v quo monetae resti- 
tuendae pluris stabunt, et si ad hoc obligaretur ex vi pa- 
cti , illud esset usurarium , adeoque nullam obligationem 
induceret . Si vero solum ex vi pacti obligetur ad restituen- 
das easdem, et tot monetas in specie, relinquendo in ejus 
libertate , si ante tempus augmenti monetarum solvere velit, 
tunc nihilominus dico hoc pactum esse usurarium adeoque 
non teneri mutuatarium restituere easdem , et tot moneta9 
in specie, sed satis esse tantum restituere, quanti stabat 
pecunia mutuata. Ratio est, quia de facto restituendo tot 
monetas, quot recepit quo tempore valor earundem mone- 
tarum crevit , plus restitueret , quam recepisset . Illud autem 
augmentum, quod restitueret, non esset debitum titulo lu- 
cri cessantis; quia mutuans non erat conservaturus easdem 
monetas usque ad tempus , quo valor augendus erat , nec 
damni emergentis t ut de se patet , adeoque injuste omnino 

exigeretur. • Rosignol. de mut. disquisit . §. a. Moliti, d. 
3n. Less. lib. a. cap. ao* dul. 17. n. i 4 q. Laym. lib. 3 . 
/rac/. 4 . cap. 16. num. i 4 - Palaus /oc. ciV. n. 5 . tt 6. # 

Haec omnia non tantum valent pro mutuo pecuniario , 
sed etiam applicari possunt mutuo non pecuniario, data 
tamen proportione . Hinc non potest cogi mutuatarius ad re- 
stituendum oleum, trilicum etc. mutuatum in eadem quan- 
titate et proportione , quando non est aequale dubium , ut 
tempore restitutionis earundem rerum valor cresceret , vel 
decresceret. Laym. /. 3 . /r. 4 * c» 16. a num. 14. Bon. d . 3 . 
qu. 3 . p. a. num . ao. In casu tamen quod mutuans easdem 
res esset conservaturus usque ad tempus , quo pretium illa- 
rum augebitur, tunc posset mutuatarium cogere ad resti- 
tuendum in eadem mensura et pondere , etiam quando tem- 
pore dati mutui praevidebatur augmentum illarum , ut con- 
stat ex cap. In civitate et cap. Naviganti de usur. * Gonzal» 
et alii ab eo relati in d. cap . In civitate . # Quod si contra- 
ctus fiat bona fide , non assignato tempore restitutionis, adeo 
ut mutuatarius sit liber ad restituendum quocumque tem- 
pore voluerit, tunc cogi potest ad reddendum in eodem pon- 
dere et mensura ; et si ex hoc contingat mutuatarium damnum 
pati, quia forte ante restitutionem valor earum rerum cre- 
vit, ipse sibi imputare debet, qui non fuit magis sollicitus 
in reddendo. Praeterea in mutuo non pecuniario, principa- 
liter attenditur aequalitas corporum , unde nulla est injusti- 
tia , si non accedat obligatio , qua cogatur mutuatarius re- 
stituere quando major erit valor rei mutuatae . Haec obli- 
gatio, cum sit lucro aestimabilis , imponi non potest vi mu- 
tui; si proinde haec non interveniat , nulla erit injustitia re- 
cipere in eadem quantitate res mutuatas , quando crevit ea- 
Tura valor. Laym. cap. i 5 . n. 3 . et cap. 16. n. 14. Less. 
lib. 2. cap. 30. d. 17. n. i 54 - 

Q. III. An licitum sit petere mutuum ab usurario , qui 
non est daturus sine usuris . 

R. I. Certum est absque justa et rationabili causa illici- 
tum esse , et peccatum mortale , petere mutuum ab usura- 
rio, qui non vult dare sine usura. Ratio est, quia charitas 
obligat , ne praebeamus alteri materiam peccandi . Et qui- 
dem si ille non sit paratus ad mutuandum , sed ex alterius 
petitione excitetur, rlarum est illi datam esse occasionem 
peccandi . Si vero esset paratus , adhuc tamen non esset dis- 
positus ad faciendum tale numero peccatum , et huic malae 
determinationi causam daret, peccaret qui mutuum ab eo 

peteret absque justa causa . Fateor tamen minorem causam 
requiri , ne quis peccet petendo mutuum ab usurario jam 
parato , quam ab eo , qui non est paratus . 

R. II. Si justa et rationabilis causa adsit, puta si pecunia 
requiratur ad aliquam actionem honestam, quae sine dede- 
core omitti non possit , nec pecunia ab alio haberi possit , 
quam ab usurario , licitum est petere mutuum ab eo, quem 
scio non esse daturum sine usuris . Et quidem licitum esse , 
stante praedicta causa , petere mutuum , patet ex illa gene- 
rali regula , qua dicitur licitum esse ex justa causa petere 
ab aliquo actionem , quam ille potest facere sine peccato , 
liret praevideatur non facturus sine illo* tunc enim tota 
culpa provenit ex mala voluntate peccantis, quam petens 
non intendit , sed solum permittit. S. Thom. a. 2. q. 78. 
art . 4 . * Nullo modo licet inducere aliquem ad mutuandum 
sub usuris ; licet tamen ab eo, qui hoc paratus est facere , et 
usuras exercet > mutuum accipere sub usuris propter aliquod 
bonum, quod est subventio suae necessitatis , vel alterius : et 
ad 2. ait z Accipiens non dat occasionem usurario usuras ac- 
cipiendi , sed mutuandi » Ipse autem usurarius sumit occasio- 
nem peccandi ex malitia cordis sui: unde scandalum passi- 
vum ex parte sua est , non autem ex parte petentis mutuum ; 
nec tamen propter hujusmodi scandalum passivum debet alius 
a mutuo petendo desistere , si indigeat . • Putant aliqui eti- 
am licitum esse mutuum petere dicendo expresse: da mihi 
mutuum sub usuris . Ratio illorum est , quia talis petitio 
hunc sensum conditionatum habet , videlicet : da mihi mu- 
tuum , et si non vis dare gratis , paratus sum solvere usuras, 
quae loquendi ratio nil mali continet . Lugo disput.z 5 .sect, 
3 o. n. 228. Sanch. lib. 3 . in decal. cap. 8. n. 26. Ego ta- 
men non probarem illum modum petendi mutuum; nam 
absolute petere mutuum sub usuris, est inducere ad ita mu- 
tuandum , quae inductio nunquam est licita . Pal. d. 4. p» 
27. n. 1. Bonae, d. 3 . q. 3 . p. i 3 . n. 1. • Sunt qui putant, 
petentem etiam absque necessitate , vel utilitate aliqua , imo 
ad insumendum in ludis et commessationibus , mutuum ab 
usurario non peccare nisi venialiter. Cajet. 2.2 .q. 78. art. 
4 . Sotus lib. 6. de just. q. 1. art . 5 . et probabile putant Mo- 
liti. disp. 335 . et Sanch. lib. 3 . in decal. cap . 8. n. a 3 . Verius 
tamen alii peccare mortaliter existimant ex supradicta ratio- 
ne ; tradunt inter alios s. Thom. opusc . 6 q.de ewpt. et ven- 
dit. Conrad. de contract. q. 47 - Molin. d. disp. 335 . qui 
licet conclus. 5. asserat licere propter mediocrem necessita- 

tem mutuum petere sub usuris , non tamen ait , quod si id 
vitare posset, ad quod vult eam pecuniam insumere , dicere 
non auderem , illum non peccare lethaliter . Giribald. tr. 3 . 
de contract. cap. 3 . duh. iat n. i 3 t. * 

Q. IV. An mutuatarius teneatur solvere usuras promissas* 

R. Si promissio juramento confirmata non fuerit nullam 
parit obligationem, siquidem abrogatur cap « Debitores de 
jurejur. * et probant iext. relati a Gonzal. in cap. i. de ju- 
rejur » et in cap. Debitores eod. tit. et multi DD. congesti a 
Barbos, in d. cap. * Si vero juramentum additum sit, nec 
petita fuerit relaxatio ejusdem , tunc solutio facienda est ; 
quia religio juramenti semper obligat ad praestandam actio- 
nem, supra quam cadit, dummodo illa respectu facientis 
non sit peccaminosa. Constat autem solutionem usurarum 
respectu debitorisli citam esse, et solum peccaminosam quoad 
recipientem . * Covarr. in cap. Quamvis de pactis p. 2. §. 3 . 
Suar. lib. 2. de juram. cap. 37. Less. de just , lib . 2. cap. 
17. dub. 6. n. 5 i. Neque obstat ratio desumpta ex regula 4 *. 
de reg. jur. in 6. qua nituntur ii , qui dicunt non esse sol- 
vendas usuras a mutuatario etsi juratus promiserit ; quia 
nempe accessorium, quod est juramentum , sequitur natu- 
ram principalis , quod est promissio •, non obstat , inquam , 
haec regula, quia haec locum habet quando in principali et 
accessorio eadem, non diversa ratio, reperitur. Abb. in d. cap . 
Debitores Sanch. de matrim. lib. 7. disp. 39. n. 11. Reiff. de 
reg. jur . reg. 4 2 . num. 11. Postquam autem jurans solverit 

• usuras i posse eas in judicio repetere, et creditorem per ju- 
dicem compellere ad eas restituendas clare habetur in d . c. 
Debitores , et etiamsi juraverit se non repetiturum usuras 
jam solutas , poterit tamen usurarius compelli ad eas resti- 
tuendas: cap. Tuas dudum de usur. ubi ratio etiam adduci- 
tur , ne de dolo et fraude contingat ( usurarios scilicet ) com- 
modum reportare. Leur. in 2. decret. tit . a4* q. 771. n. 2. # 

Regulae in praxi observandae 

I. Advertat Confessarius in restitutione mutui pecuniarii 
intervenire posse usuram , ex hoc solum quod mutuatarius 
non raro cogatur solvere in pecunia speciei nobilioris, au- 
rea nempe , dum argenteam habuit , vel argentea , dum ae- 
ream. Item in praxi nunquam satis probabilem credidi il- 
lam opinionem, qua dicitur etiam in mutuo pecuniario be- 
ne posse attendi ad materiam , non ad valorem ; adeoque 
mutuantem e. g. 100. monetas aureas Hispaniae , totidem 

posse exigere, etsi creverit ipsarum valor, quia tunc mu- 
tuando habita potius est ratio materiae, quam valoris . Ve- 
rum hujusmodi distinctio mire potest deservire ad pallian- 
das usuras; cutn etenim in quibuscumque monetis, quod 
praecipue attenditur, sit ipsarum valor, non videtur paci- 
sci posse nisi de ipsarum valore restituendo, vel etiam ma- 
teria, si tamen aeque probabile sit valorem augendum, vel 
minuendum, aut st mutuans erat illam servaturus usque ad 
praevisum incrementum. 

II. Debet item confessarius animadvertere pecuniam dis- 
plicite* mutari et variari .JPrima variatio dirftur intrinseca 
quae consistit ia diminutione ponderis, seu variatione ma- 
teriae , e» quod per aliquam admixtionem facta sit deterior. 
Altera variatio dicitur extrinseca , et tuuc intervenit quan- 
do licet moneta conservet eamdem intrinsecam bonitatem, 
quam habebat tempore, quo luit contractum mutuum, ni- 
hilominus decreto principis, vel usu mercatorum auctus, 
vel diminutus ' fuit ejus valor . Si mutuatarius velit sol- 
vere mutuum pecunia, quae fuerit extrinsece mutata, 
potest mutuans velle pecuniam , saltem ejusdem intrinsecae 
bonitatis , ac ea , quam ipse mutuo tradidit , vel quod de- 
lectus intrinsecae tanitaiis > qui est in oova pecunia , aliun- 
de suppleatur . Ita tradi videtur cap . Olim , et cap . Cum 
canonicis dt censib . ac ita fuisse decisum a 5 . Rota , refert 
Panimollis docis. 44« annot. 1 . n. 4«. *tc. Ratio autem ea 
potest esse, quod , quamvis in mutuo pecuniario, ordiuaric 
loquendo, praecipue attendatur valor, non est quod simul 
attendi non possit aequalitas corporum , quae aequalitas de- 
est, si variata fuerit intrinsece pecunia . Dum vero adsit 
eadem bonitas intrinseca in pecunia , qua solvitur mutuum , 
mutuans non debet attendere ad incrementum , vel decremen- 
tum extrinsecum, sed sufficienter servatur aequalitas in so- 
lutione , si attendatur valor monetae , quem habet tempore 
solutionis . 

III. Debet etiam confessarius diligenter considerare , quo 
pacto fiat mutuum in aliis rebus » puta frumento, vino, 
oleo etc. Primo tale mutuum potest fieri bona fide , nullo 
assignato tempore restitutionis faciendae, et ei tam facta per- 
missione mutuatario restituendi quo tempore voluerit. St 
in hoc casu mutuans petat sibi restitui triticum , oleum etc. 
mutuatum , quo tempore auctum fuit eorum pretium , nul- 
lam committit usuram , non solum quia in isto ca6u prae- 
cipue attenditur aequalitas corporum , sed etiam quia mutua- 

tarius erat in libertate restituendi tempore , quo ejus pre- 
tium non fuerat auctum ; unde sibi imputare debet , si distulit 
restitutionem . Secundo potest fieri tale mutuum obligando 
mutuatarium ad restitutionem eo tempore , quo probabilius 
praevidetur augendum pretium frumenti etc. mutuati . In 
tali casu videtur intervenire labes usuraria ; nam apponendo 
obligationem restitutionis pro tali tempore , clare constat 
intendi lucrum ex mutuo . Excusari solum posset mutuans , 
si re vera erat conservaturus frumentum usque ad tempus 
incrementi , ut constat ex dictis supra . Tertio fieri potest 
hoc mutuum dando frumentum deterius et imperfectum, cum 
obligatione facta mutuatario , ut novum frumentum restituat 
majoris ponderis t bonitatis etc. In hoc mutuo intervenit usura, 
ut de se patet, quia ex eo lucrum expectatur . Solum pos- 
set excusari hoc mutuum , quando frumentum vetus imper- 
fectum eodem pretio potuisset vendi, quo praevidetur ven- 
dendum novum , et in contrahendo tali mutuo consideratus 
fuisset valor frumenti . 

. IV. Ultimo notare debent confessarii multolies peccari 
petendo mutuum ab usurario , nisi bona fides petentis illum 
excuset . Id manifestum fiet , si observetur non posse ab usu- 
rario mutuo expostulari pecuniam , ni ad id cogat justa , et 
rationabilis causa . Multolies autem talis causa non interve- 
nit • nam solent petere mutuum ab usurariis filiifamilias, 
aliique ad ludendum , vitia nutrienda . Hinc peccant peten- 
tes ab usurario , et iste mutuans sub usuris . 

c A P 13 T vi. 

De dominio , quod acquirit usurarius i et de obliga* 

. ’ tione, quam ipse, ejusque cooperatores 

habent ad restituendum . 

Q. I. An usurarius acquirat dominium rerum quas , per 
usuras acquisivit. 

R. I. Usurarius non acquirit dominium rerum, quas im- 
mediate per usuras acquisivit. Ita communius affirmant theo- 
logi et. jure merito ; nam ad transferendum dominium, ut 
etiam habetur ex leg. Nunquam ff. de acquir, rer. domin. 
ultra traditionem requiritur justus titulus, quo aliquis fiat 
dominus rei sibi traditae : isto autem titulo omnino caret 
usurarius ; nam non acquirit rem sibi traditam , nisi vi mu- 
tui , quo ex lege naturali, divina, et ecclesiastica iniquum 
est * aliquid supra sortem acquirere . Hinc ad probandum 

usurarium acquirere dominium rerum , quas per usuram 
acquisivit t non satis est dicere mutuatarium voluntarie u- 
suras solvere ; nam seinper cum non intendat donare , con- 
vincitur non intendere transferre in alium plus juris quam 
ipsi debeatur, adeoque non intendere transferre in usura- 
rium dominium usurarum cum illud ipsi nOu debeatur. S. 
Thom. a. a. qua est. 78 . art. 3. Palaus disp. 4« punct . a5. 
num. a. Bonae, disp. 3. quaest. 3. punct. i4< n. i.*Laym. 
lib. 3. tr. 4* cop. 16 . n. 7 . Reiffenst. in 5. dccrct. tit. ig. 
n . 167 . Leotard. de usur. quaest. g5. n. 4- et cum com- 
muniori contra Gloss. in can. Si quis usuram , caus. i4- 
q. 4 * et quosdam alios quos secutus est Lug. disp. a5. n. 
ao 8 . qui tamen dominium , quod admittit in usurarium trans* 
ferri, debile vocat et omnimodae restitutioni obnoxium. • 

Haec doctrina patitur limitationem in casu , quo res usu 
consumptibiles, per usuras ab usurario acquisitae, ita ab 
ipso confundantur cum propriis ejusdem speciei, ut non am- 
plius discerni possint et separari. Ita introductum est jure 
gentium , ut habetur §. Si duorum et seqq. instit. de rer. 
diu. le g. Si alien. 78 . Jf. de solut. Verum tamen est quod 
licet usurarius fiat e. g. dominus totius acervi tritici, in 
quo commiscuit alienum, seu totius cumuli pecuniae, in 
quo alienam pariter commiscuit, competit tamen mutuata- 
rio jus in re, ut sibi satisfaciat, detrahendo ante alios cre- 
ditores ex acervo , vel cumulo quantum sibi competit : §. 
Si duorum instit. de rer. divis, et leg. Marcellus 3. §. Pom- 
ponius jf. de rei vindicat . Et quidein id juri naturali omni- 
no consentaneum est; cum enim certum sit in hoc cumulo 
rem meam contineri , aequum est ut possim ex illo detra- 
here , quod mihi competit . * Et hanc sententiam tradit Mo* 
lin. d. 3a6. n. ia. Laym. I. c. Riginal. lib. 10 . cap. 76 . 
n. 4i5. Less. lib. 2 . cap. ao. n. i56. 187 . qui insuper do- 
cet posse mutuatarium ex illo occulte accipere , quantum e 
re sua ibi permixtum esse novit . # Sed de his satis tr. i3. 
q. a. cap. a. 

R. II. Res acquisitae ab usurario pecunia usuraria tran- 
seunt in dominium ipsius usurarii. Ratio est, quia licet 
pecunia usuraria semper sit aliena , quia non fuit acquisi- 
ta nec industria , nec justo contractu , attamen res per ta- 
lem pecuniam acquisitae sive negociando , sive emendo etc. 
considerantur non tamquam fructus pecuniae, quae est ste- 
rilis, sed tamquam effectus industriae et negociationis , et 
ita transeunt in dominium usurarii : leg. 8 . C. Si quis aU 

Uri vel sibi ( et leg. Si ea, ea pecunia 6. C. de rei vind. Ve- 
rum tamen est ¥ quod re& de u&uris empta surcedit loco pe- 
cuniae, qua/enus scilicet ita obligata remanet mutuatario, 
ut pro restitutione facienda ipsa res sit vendenda , si usu- 
rarius ex aliis bonis. non restituat: * cap. Cum tu de usur . 
ubi Alexander III. jubet , possessiones ex pecunia usuraria 
emptas vendi debere, et earum pretium iis solvi f . a quibus 
usurae extortae fuerunt . Et hoc docet s. Th.et alii ap. Leo- 
tardum de usur. q. 96. n. 1. ct a. Quae vera sunt, si bo- 
oa sic empta adhuc perseverent apud ipsum usurarium , vel 
in alium translata sint lilulo lucrativo,, secus si distracta 
vel in alium translata trtulo onerosa. Barbos, in d. cap. 
Cum tu n. 6. Cajet, opusc . de usur. ir. 8. c , 4~ Sot. de just. 
lib. G. q. 1. art, 4. od 3. Azor. p. 3. lib. 3. cap. i3. 

Sed dices non posse sustineri quae hucusque dicta sunt 
cum etenim usurarius non possit transferre in alium domi* 
aium pecuniae , quam per usuras acquisivifc „ cura sit alie- 
na, neque ipse vicissini. poterit obtinere dominium rei tali 
pecunia emptae, alias contractus omnino claudicaret. 

Ad banc objectionem dissol vendam observare est discri* 
rocn, quod intercedit inter res usu consnmptibiles , ut sunt 
pecunia, vinum , oleum etc. et inter res usu non eonsum- 
ptibiles; istae semper cum existant,. eaedem numero resti- 
tui debent, res vero usu consumpti biles functionem acci- 
piunt, nec easdem numero restituere oportet , sed sufficit 
si restituantur aliae similes et aequivalentes.: L Si alieni ff. 
de solut . Ex hac doctrina habetur. , quod si distrahantur res 
usu non consumpti-biles ab eo qui non est verus ipsarum 
dominus, neque potest transferre in alium ipsarum domi- 
nium; quia semper eaedem numero domino sunt restituen- 
dae . Si vero ab usurario distrahantur re9 usu consumpti- 
biles, cum non sint eaedem numero domino obligatae,, i p* 
sarum alienatio valida est, maxime quando per talem alie- 
nationem substantia usurarii non fiat minort,. sed remaneat 
sufficiens pro debitis solvendis . Ex his patet ad objectionem 

Siculi dixi usurarium habere dominium rerum, quas emit 
etc. pecunia usuraria, ita habet dominium pecuniae, quam 
acquirit ex venditione rei , puta frumenti etc. quod per usu- 
ram obtinuit . I. 49- Q u * vas in fin . ff. de furtis . 

Q. II. Quae teneatur restituere usurarius . . 

R. Satis de se constat usurarium non solum debere resti- 
tuere quod supra sortem obtinuit, sed etiam lucrum cessans , 
et damnum emergens , sive quaecumque alia damna , quae 

passus est mutuatarius, qu» solvit usuras, liem restituere 
debet omnes fructus naturales, quos obtinuit ex re fructi- 
fera , quam forte illi tradidit mutuatarius ; non vero fructus 
industriales', ut suo loco dictum est . Qui vero asserunt usu- 
rarium acquirere dominium rei per usuram acquisitae, di- 
cunt usurarium posse sibi retinere fructus praefatos , si mu- 
tuatarius tales fructus non fuisset percepturus , et hujus sen- 
tentiae est etiam Lugo disp. t* 5 . sect. n, n. 209. At in sen- 
tentia d. Thomae et aliorum asserentium usurarium non 
acquirere tale dominium , sed apud mutuatarium remanere, 
dicendum omnes fructus restituendos esse ipsi mutuatario . * 
Molin. disp. ; 3 27. Bonae, de contract. disp . 3 . p. 14. Bebell. 
lib. ik. q. 10. nu. 4 « et alii ap.‘Leotard. q. 96.’ n ; 19; Gon- 
zal. m d. cap. Cmm tu de usur . # t 

Q. 111 . Qui teneantur restituere , non restituente usurario. 

R. Non restituente usurario, tenentur restituere omnes illi, 
qui effective et efficaciter concurrunt ad damnum alterius. 
Secus illi, qui tantum remote concurrunt ad usuras. Quod 
primi teneantur solvere et restituere in subsidium , non re- 
stituente scilicet usurario , clarum est; nam efficaciter et cum 
effecttr concurrunt ad damnum mutuatarii , et qui ita con- 
currit ad damnum alterius , non potest a restitutione excu- 
sari. Porro illi, qui hoc modo concurrunt ad usuras, sunt qui 
suadent et consulunt, ut nonnisi suh usuris mutuum trada- 
tur. Lugo disp. a 5 . sect. n. n. 316. Bonae, disp. 3 . q. 3 . 
punct. j 5 . a. n. 11. Item magistratus , judices et alii domini 
temporales, qui lege vel alio modo compellunt ad solvendas 
usuras , seu impediunt ne restituantur solutae ; immo isti 
sunt ipso facto excommunicati , ut ex Clem. un.. de usur. 
Solum possent excusari principes supremi, si ad majora 
damna praecavenda aliquos usurarios in principatu permit- 
terent , nullum dantes illis auxilium . Palaus disp. 4 - p. 26. 
nu. 6. # Molin. disp. 33 1. Azor. lib. 5 . cap. 17. Less. lib. 
2. cap. ao, n. 178. et 179. Leur. in 5 , decret. quaest. 368 . 
Rosignol. controif. 3 . praenot. 17. n. 3 . et seq .* 

Eodem modo ac supradicti tenentur ad restitutionem no- 
tarii, qui conficiendo contractum palliant usuras sub nomine 
alicujus veri contractus; unde postea mutuatarius coactus est 
solvere usuras vi talis contractus. Non vero tenentur ad re- 
restitutionem, quamvis peccent , si fecerunt talem contractum 
de consensu mutuatarii: quia’ tunc non laedunt invitum, 
et aliunde non reportant lucrum ex mutuo ut usurarius , 
sed ratione sui laboris .• Item non tenetur ad restitutionem 

notarius, si conficiat contractum aperte usurarium; nam tunc 
ex eo » ut pote aperte nullo, non potest cogi mutuatarius ad 
usuras solvendas . 

Sicut tenetur ad restitutionem notarius, ita et testes assi- 
stentes scienter contractui usurario. Excusantur vero et ipsi, 
si id faciant de consensu, et in gratiam mutuatarii. 

Denique si ipsos non excuset ignorantia, tenentur ad re- 
stitutionem factores, seu ministri usurariorum, qui nomine 
istorum conficiunt contractus et cogunt ad solvendas usuras; 
nam constat proxime et effective ad illas concurrere . 

Illi qui remote concurrunt ad solutionem usurarum , ac 
proinde non tenentur ad restitutionem , sunt qui numerant ^ 
seu simpliciter recipiunt pecuniam a mutuatario, aut solum 
referunt in libros rationem dati et accepti , nullatenus co- 
gendo mutuatarios ad solvendum. Constat hos nullam inju- 
riam facere solventibus , adeoque nullam contrahere obliga- 
tionem restituendi.* Videantur auctores etc. * 

Q. IV. Quas obligationes contrahant haeredes usurarii, 
sive ipsius legatarii et donatarii . 

R. I. Cum obligatio realis defuncti transeat ad haeredes, 
unam cum eo personam repraesentantes , sequitur haeredes 
teneri ad restituendum quod usurarius acquisivit sub usuris 
juxta vires haereditatis : # arg. cap. In literis de raptorib, Reiff. 
in 5. deerat, tit. 19 . n. 175 • Quod si adhuc extern r es per 
usuras acceptae , istae ante omnes sunt restituendae ; cum 
non transierint in dominium usurarii , sed adhuc perseverent 
sub dominio mutuatarii, ut patet ,ex supradictis . 

Difficultas est, an si plures sint haeredes, et unus nolit 
solvere pro sua rata , alii teneantur solvere etiam pro no- 
lente solvere , si pars haereditatis obtentae sufficiat ad integre 
solvendum . In qua difficultate putarem cum communiori 
sententia unumquemque ex haeredibus sufficienter satisfa- 
cere , si solvat pro sua parte ; in divisione etenim haeredi- 
tatis divisa fuit obligatio restituendi, ita ut unusquisque te- 
neretur solvere debita usurarii juxta portionem , quam ha- 
buit * haereditatis . Non est ergo cur non solvente uno ex 
haeredibus , debeat obligatio aliorum augeri . Contrarium vi- 
detur docere Glossa in cap. Tua nos de usur . at revera ex 
tali capite solum convincitur omnes filios, sive haeredes 
usurarii debere debita defuncti solvere , non vero quod uno 
non satisfaciente post divisionem haereditatis debeant alii 
ejus pariem satisfacere . Covarr. /. 3. variar. c . 3 . Sot. de 
just . /. 6 . q . 1 . art . 4* Bonae, d, 3. de contr. q. 3. p. iS. 

n. 14. • Gonzal. in d. cap. Tua nos . Rebell. lib. 8. c . 16. 
sect. 2. qui docet , eum , ad quem de bonis defuncti nihil 
obvenerit , non teneri ad restitutionem . Azor. Less. II. cc. 
Molin. disp. 332. Plich. in 5. decret. tit. 19. num. 4.1. qui 
tradit, debere haeredes restituere * etiamsi ex usuris haere- 
ditas usurarii aucta non sit arg. cap. 5. de raptor, et cap. 
fin. de sepult. * 

R. II. Si haeredes habeant bona sufficientia pro integre 
satisfaciendo , donatarii et legatarii non tenentur solvere de- 
bita usurarii; cum ad ipsos non transeant onera testatoris, 
nec repraesentent ipsius personam: /. Haereditas f. de reg. 
jur. Quod si haereditas non sit sufficiens ad solvendum , tunc 
debita solvenda sunt etiam ex legatis et donationibus ; nam 
ante ista solvendum est id , quod defunctus debebat ex ju- 
stitia restituere. * Leur. /. c . q. 469. n. 3. • 

Q. V. An excusari possit a restitutione usurarius vel qui- 
vis alter faciens contractum injustum in casu, quo parati 
fuissent lucrum reportare ex alio justo titulo, quem habe- 
bant, at ex ignorantia, vel inadvertentia omiserunt. 

R. Ex praedicta causa possunt excusari rudes et indocti , 
non vero ii qui cognoscunt injustitiam tituli , ratione cujus 
aliquid exigere intendunt supra sortem . Ratio primae partis 
est , quia rudes et indocti nescientes quo titulo aliquid exi- 
gere valeant supra sortem , semper praesumuntur velle id 
exigere eo titulo , quo licite fieri potest ; sive praesumuntur 
velle contrahere quo pacto contrahunt viri docti et timora- 
tae conscientiae. Hinc quando verificetur justum titulum 
habuisse , convincuntur saltem implicite voluisse ex tali ti- 
tulo lucrum reportare . Nec obstat in contractu dici pecu- 
niam fuisse mutuo datam ; nam cum ignorent quid significet 
contractus mutui, talia verba non possunt variare ipsorum 
intentionem, de reportando aliquod lucrum licito et justo 
titulo . Iusuper etiam ille , cum quo contrahunt , intelligitur 
saltem implicite consentire de lucro solvendo propter aliquem 
justum titulum , semper cum verificatur bona fide contra- 
xisse . • Reiff. in 5. lib. duret, n. 64. et n. 191. et 192. Less. 
lib . 3. cap. 20. n. 106. et cap. 22. n. 62. * 

Ratio secundae partis est, quia illi, qui cognoscunt na- 
turam injusti tituli, ex quo volunt lucrum reportare, et ni- 
hilominus ex tali titulo contrahunt et apponunt obligatio- 
nem, ut sibi ex eo aliquid tradatur, convincuntur vere ex 
tali titulo voluisse contrahere ; et proinde cum ratione illius 
nil possint lucrifacere, tenentur ad restitutionem eo modo 

quo supra dictum est .• Neque suffragatur potuisse ex alio 
justo titulo contrahere ; nam id probat, quod si advertissent, 
ex tali titulo contraxissent, non vero quod ex eodem titulo 
contraxerint ♦ lucrum vero reportari non potest ex contractu, 
quem fecissem , sed ex eo quem feci . Ille autem qui fecit 
contractura mutui, et cognovit ejus injustitiam, patet fecis- 
se et voluisse facere contractum , ex quo nil potest lucrari; 
Laym. lib. 3. tr. 4* c. 18 . n. i3. Engel. sub tit. de usur. 
in fin. * Et auctores superius cit. Hanc tamen sententiam 
acriter impugnant Salmant. tr. i4* cap. 3. p. 5. acrius etiam 
Rosignol. de contract. 3. disqui sit, 6 . §. 6 . et 7 .* 

Q. VI. Quae sint poenae usurariorum . 

R. I. Contra usurarios occultos nulla reperitur in jure poe- 
na latae sententiae . ' • 

R. II. Contra usurarios manifestos plurimae sunt poenae 
tum ex jure civili , tum canonico , Eae autem habent locum, 
sive sint manifesti notorietate facti, ut sunt illi, qui publi- 
ce tenent mensam expositam ad foenerandum , vel ita fre- 
quenter ineunt contractus usurarios , ut id notum sit majo- 
ri parti civitatis , oppidi , vel paroeciae j sive sint manife- 
sti notorietate juris , ut illi qui in judicio fuerunt de usura 
confessi , aut condemnati : * ita DD. communiter ; • 

Praefatae autem poenae contra publicos usurarios sunt se- 
quentes: primo incurritur infamia: ex leg . improbum Joe- 
nus C. ex quibus caus. injam. irrogetur ; et ex cap . Inter di- 
lect . de excessib . praelat. can* infames 6 . q . 6 . Ex hoc au- 
tem sequitur heri irregulares et inhabiles ad beneficia , ex 
cap. cit. inter dilectos , Ut vero notant DD. probabile est 
talem poenam infamiae et irregularitatis auferri per poeni- 
tentiam et restitutionem , sive cautionem restituendi , unde 
si haec praecesserint , poterit episcopus illos promovere ad 
ordines etc. Si publicus usurarius sit clericus , incurrit su- 
spensionem ; et dum non resipiscat , deponendus est et pri- 
vandus beneficiis . Secunda usurarii poena habetur cap. Quia 
in omnibus de usuris et cap. Quamquam eod. tit. in 6 . et 
est , arcendum esse a sacramentis , nec permittendum missae 
ministrare , aut interesse , ut etiam dicitur a Trid. sess. aa, 
in decret. de observ. et vitand. in celebr. miss. Haec poena 
aufertur, si realiter restituerit usuras, vel dederit idoneam 
cautionem de restituendo pro viribus patrimonii. Tertia poe- 
na recensetur cap. Quia in omnibus de usur. et est , repel- 
lendos esse usurarios a faciendis oblationibus sive in missa, 
sive extra missam , utpote quia considerantur tanquam male 

acquisitae* Si vero ipsorum patrimonium sufficiat ad sati- 
sfaciendum pro usuris, possunt ab illis accipi oblationes, 
quae dantur titulo oneroso , puta pro missis celebrandis, et 
pro eleemosynis faciendis. Quarta poena, quae habetur in 
supracitato cap. Quamquam , et cap. Quia in omnibus , est 
ut publicus usurarius , etsi poenitens moriatur , privetur ec- 
clesiastica sepultura, ut dixi /r. 4*. 9 U - 2 . c. unie. q. 6. Id 
tamen intelligendum , nisi ante mortem pro sua possibilitate 
restituerit , vel nisi ipse , aut ejus haeredes dederint cautio- 
nem de restituendo quam primum poterint. Consonat Glos- 
sa in Clera. 1 . v . Manifestos de sepult. Quod si moriatur 
impoenitens, tanquam publicus peccator debet ecclesiastica 
sepultura carere, quamquam praestita fuerit cautio de re- 
stituendo. Immo si sepult us fuerit in loco sacro, ultraquam- 
quod ipso facto excommunicentur , qui id praestiterunt, est 
exhumandus et sepeliendus in loco profano: Clem. 1 . de se- 
pult. Quinta .poena quae decernitur eodem capite Quam - 
quam etc. est quod publicus usurarius non possit facere te- 
stamentum , et consequenter nec codicillum ,» sive quamcum- 
que aliam dispositionem ultimae voluntatis . Quod si non 
moriatur impoenitens et restituerit, vel data fuerit cautio de 
restituendo, testamentum poterit sustineri. Aliae poenae ad- 
notantur a canonistis , quas non est necesse hic recensere.; 

' • • , ‘ y. * * 

Regulae in praxi observandae . 

* 1 • * n' * I' * * 

I. Dum agitur de restitutione facienda de rebus usura 
acquisitis, advertat confessarius, maxime dum non suffice- 
rent facultates usurarii pro integre restituendo, quod non 
statim decernere debet nulli esse integre restituendum \ sed 
tantum pro rata.. Et supposita modo doctriha de ordine ser- 
vando in restiuendo , remanet adnotare hic pro praxi, quod 
cum in sententia , quam puto veram , usurarius non arqui- 
rat dominium rei per .usuras acquisitae , bene potest con- 
fessarius suadere haeredi , ut si dicta res extet in individuo, 
integre restituatur mutuat ario , cum adhuc perseveret sub 
ejus dominio, caeteris vero solvatur pro rata de rebus, 
quae erant sub dominio usurarii . - 

R. II. Ex praefata doctrina aliam regulam pro praxi sibi 
efformare potest confessarius, et est quod licet haeredes usu- 
rarii non teneantur ad solutionem usurarum nisi pro rata 
haeredilatis obtentae • nihilominus si aliquis ipsorum habue- 
rit aliquam rem , quae perseveret in individuo, qualis da- 
ta est a mutuatario, bene potest cogi ad integre eam resti- 


\ 

tuendam , quamvis ejus valor superet portionem , quam re- 
stituere debebat ipse cohaeres . Ratio patet ex dictis , quia 
scilicet adhuc perseverat sub dominio mutuatarii . 

# Verum tamen est , quod ille ex haeredibus , apud quem 
extiterit res in individuo, et eam restituerit, potest a suis 
cohaeredibus petere , ut pro rata sibi satisfaciant ex reliqua 
haereditate . Plich. in 5. decret. tit. 19 . num. 4 1 * Rosignol. 
loc. cit* num . 10 . # 

III. Advertat pro praxi confessarius non statim obligan- 
dos esse ad restitutionem usurarum omnes etiam proxime 
ad eas cooperantes ; quamvis ipse usurarius non restituat . 
Advertere ergo est , quod dum mutuatarius petit mutuum 
necessitate coactus , et illud non potest habere ab usurario 
nisi sub obligatione aliquid dandi supra sortem , consentit , 
ut illi v sine quibus non posset mutuum habere , usurario 
cooperentur. Tales sunt notarii , sine quorum instrumento 
usurarius non daret mutuum , testes assistentes instrumento, 
tradentes mutuatario pecuniam usurarii etc. Quamvis igitur 
isti peccent concurrentes proxime ad actionem intrinsece 
malam , nihilominus possunt excusari a restitutione , etiam 
non restituente usurario • quia mutuatarius cum omnino vel- 
let mutuum , libenter consentit ut usurario cooperentur , ac 
proinde nullam ab ipsis accepit injuriam. 

Quosdam etiam liberare poterit confessarius ab onere re- 
stitutionis y si illos examinando compererit bona fide , seu 
ignorantia inculpabili processisse. Tales possunt esse, qui 
nomine usurarii confecerunt instrumentum , et factores com- 
pellentes mutuatarios ad solutionem . * Istis addi potest , qui 
ab usurario in sui crediti solutionem res per usuras acqui- 
sitas accepit , Hic namque si bona fide : nesciens scilicet 
alienas esse , ita propriis rebus immiscuit , ut discerni non 
possint , fiunt accipientis ; si vero sciens esse alienas dolo 
malo miscuerit suis, vero domino jus competit in eas. 
Leotard. de usur. q. q5. n. 5i. * 

IV. Notet confessarius non statim ac adinvenit aliquem 
contractum fuisse usurarium , debere compellere mutuan- 
tem , sive ipsius haeredes ad restitutiouem . Primo ergo no- 
tet an mutuans fuerit indoctus nesciens , in quo consisteret 
labes usurae. Secundo, an habuerit, vel praesumi possit 
habuisse intentionem contrahendi modo licito et justo, quod 
maxime dignosci potest ex eo , quod cristiane vivat . Ter- 
tio advertat an contractus usurarie factus, ratione illius,, 
cui data est pecunia , potuerit licite fieri .Si e. g. dedit 

pecuniam alicui ,. qui non erat mercator , nec habebat fun- 
dos fructiferos; sed solum accipiebat pecuniam pro quoti* 
dianis necessitatibus, pro aere alieno solvendo etc. uti- 
que non est locus, ut iste contractus mutui resolvatur in 
alium contractum licitum , quia ih mutuatario deest titulus 
alterius contractus . Hinc in tali casu mutuans , qui hona 
fide processit , solum obligandus est ad restitutionem secun- 
dum quod factus est ditior, ut dicitur de possessore bonae 
fidei . Si vero dedit pecuniam mercatori , potest contractus 
mutui resolvi in contractum societatis , si alicui habenti fun- 
dos fructiferos 5 , in contractum emptionis , vel census ; 'atque 
hos contractus convincitur virtualiter voluisse inire semper, 
cum habuerit intentionem contrahendi modo licito et justo. 
Neque , ut supra dictum est, facienda est vis in verbo mu- 
tui adiecto in contractu ; nam semper 1 cum ignorabat vim 
talis verbi, non verbum, sed intentio contrahentis est con- 
sideranda • Multo magis excusari posset mutuans , si ha- 
bebat lucrum cessans , vel damnum emergens , et ex igrto- 
raiitia non adduxit hos titulos; • V- ■'! < «•> : 1 1 

* An autem mutuans bona fide, celebrans contractum 
mutui , dominium lucri acquirat, et possit retinere sine ullo 
titulo, postquam elapsum est tempus , quod ad praescriptio- 
nem requiritur, vid. decis. Lucens, pro mens. Mart. an. ijS* 
cas. 3. in quibus luculenter probatur , nullam favere prae- 
scriptionem , non ordinariam trium annorum quoad res mo- 
biles, et decem quoad bona immobilia inter praesentes, et 
viginti inter absentes : quia deficit unum e requisitis tam a 
jure civili , quam canonico ad inducendam praescriptionem, 
quod est justus titulus , seu justa causa , - idest contractus 
aliquis , vel actus habilis ex natura sua , vel lege ad transfe- 
rendum dominium , aut saltem colorem et apparentiam justi 
tituli praeseferens, ut communiter tradunt canonistae in a. decr. 
tit. a6. Probabilius vero neque extraordinariam 3o. annorum, 
in qua licet non requiratur titulus, sed sufficiat bona fides 
sine eo tam ex jure civili * quam canonico,' istam tamen bo- 
nam fidem non admittunt jura cum errore juris naturalis; 
immo ei expresse resistunt , ut patet ex l. Nunquam ff. de 
usucapti, a. §. Si e pupillo 0. pro empt. I. 4*jf* jur.et 
fact. ignor. et tenent communiter , inter quos fuse Molin. 
disp. 64 . Azor. t. 3. lib. 3. cap. 18 . quaer. Quinto ; et inter 
canonistas Engel. ad tit. de praescript . §. 3. n. i5. ReifF. 
Ad d. tit. §. 3. In isto igitur casu mutuans pro foro conscien- 
tiae habendus est ut possessor rei alienae , sed bonae fidei; 

quare si Ires bona fide acquisitas consumpsit , tenetur id resti- 
tuere in quo factus est ditior;, licet in foro externo quocum- 
que modo consumpsisset , computarentur illi in cortem .* ' 

i:, . - . i. iv.u , • <> ^ ■ '■ ‘/«c» 

APPENDIX 

• { 1 * I a . i * I # 1 « ^ t • ♦ 

De Montibus pietatis : c .... . 

!’l: ‘jZ : .*.J i- ' 'J •• » • . i- v ;.!••• 

V ui< * sint moutes ipiejtatis... „ , , t • • i .. t . «< 

R. Nomine Montis pietatis , venit cumulus pecuniarum, 
frumenti, aut alterius similis rei , collectus ex unius , vel plu* 
rium eleemosynis , eo fine* ut. pauperes non .cogantur mu- 
tuo aqcipere ab usurariis, sive hebraeis cum magno ipso- 
rum detrimento . Nomine .montis pietatis venit- etiam locus, 
ubi talis cumulus asservatur . Ad hujusmodi montium erectio* 
nem quam maxime contulerunt s. Jacobus de Marchia , et 
b v Rejnardinus de Feltria* Ord. Min. • . i . .. ./ 

Q. II. Quae sint, conditiones hujusmodi montium j». et an 

sint licitae* v .... ,ii| i».'*.' 

R. I. Conditiones hujusmodi montium sunt sequentes i Ut 
a inutuatariis detur pignus idoneum pro assecuratione pecu- 
niae mutuate. Ut restitutio pecuniae mutua ;i&cceptae non 
possit jpost aliquod determinatum tempus differri. Ut non 
restituta praefata pecunia tempore determinato, vendatur 
publice pignus, et quod superest pecuniae mutuatae:, trada- 
tur rautuatario . Ut mutuatariu*.. aliquid solvat pro expen- 
sis necessariis montis ,■ puta pro stipendio ministrarum , pro 
emendis libris, in quibus exarentur rationes dati et accepti* 
pro conducenda do/iio ipsius mqntis etc,. , , 

R. II. Hujusmodi montes nullam continent labem usura* 
riam . Ita declaratum fuit. .speciali bulla Leonis X. quae 
incipit: Inter multiplices etc.. edita in concilio Laieranensi , 
et approbata ab eodem couc ilio , ut patet ex sessione deci- 
ma . Neque obstat aliquid a mutuatariis solvi ,, nam nil tra- 
dunt vi mutui, et in commodum ipsius mutuantis, sed pro 
necessariis expensis montis,.. quod utique justum est ; neque 
enim tenetur mutuans, impendere beneficium pecuniae mu- 
tuatae cum proprio ipcpmmodo , subeundo etiam dictas ex- 
pensas , sed aequum est ut, mutuatarii , qui commodum re- 
portant ex talibus montibus, subeant etiam incommodum 
praefatarum expensarum, ut de se patet,. 

Si vero aliquid, supersit ex pecuniis habitis a mutuatariis , 
expensis necessariis satisfactis, restituendum esset, si possi- 
bile foret f creditoribus ; sed quia difficillimum est dignoscere 

qui sint creditores , ideo restitutio facienda est, vel, paupe- 
ribus,, vel superfluum in usus pios erogandum i ipsi vero 
monti nihil applicari potest , ut . mutuans est, sed solum 
quatenus est locus pius , et de facto inter loca pia recense- 
tur a Trid. $css. aa. c . 8. # De bis fuse agunt Medin. q* 
io. de usur. Navarr. iit man, cap. 17. n , ia 3 » Mol, Salmant, 
Less. Bonae. q. &//»• * 3 * n > 3 * a P- Giribald. de just. tr. 3 . 
cap.Z.dub. ii. et novissime Benedictus XIV. de syn. dioec 4 
lib. 10* cap. . 5 . * . ; 

Ex dictis inferri potest montes pietatis non esse confun- 
dendos Cum aliis montibus constitutis a principe , seu com- 
munitate; nara isti non differunt nisi solo nomine a censi- 
bus;, cum pro ipsorum fundo assignentur, vel redditus ve- 
ctigalium*, vel aliae res immobiles fructiferae , quae divi- 
duntur in tot partes, quot sunt ceiiienarii pecuniae acceptae, 
et. quilibet centenarius vocatur unus locus montis. Ista loca 
alia sunt >? temporalia, et vocantur vacabilia ,.,quia morte 
emptoris redeunt ad principem , et hac ratione major solet 
esse ipsorum fructus, puta 8. vel io. aureorum. Alia sunt 
perpetua, seu non vacabilia, unde transeunt ad haeredes, 
et proinde ipsorum fructus est valde minor , puta trium , 
aut quatuor aureorum. * De istis vero loquuntur Pasqualig. 
a decis . 182.. ad decis . ao 5 . Sala s de usur . dub. 33 . Lugo 
disp. 25. ^ ,197. et seq . . Sigisroundus Scaccia tr. de com - 
mere. §. 1 . quaest. i. v \* (1) : %v \ v.u .V '-* * “ • 

. • «» * ■ * * i* •' 1 . 

Quid t et quotuplex sit cambium; et quo titulo ex eodertt . , 

v , passit lucrum reportari « 

* 1 * , j * ‘ t , *.*) 

Q. I. l^Juid sit cambium. 

R. Cum cambire idem sit ac unam rem cum alia per- 
mutare, cambium in praesenti significat permutationem ui\iu* 


(4) In Montibus pietatis de novo erigendis nihil ultra sortenri de noyb 
exigi potest ab iis qui mutuum ab eo accipiunt etiam titulo expensarum, 
nisi apostolicae sedis dispensa liooe ,• ut patet ex decreto ,sac. Cpigi^^atio- 
nis concilii in causa Neapolitana . Sicuti neque absque ejusdem sedis be- 
neplacito plus exigi potest quam antea fuerit perceptum, etiamsi boc au- 
gmentum necessarium censeatur pro ministrorum substenlaUone , ut cod- 
stat ex alio decTeto sacrae congreg. quod si vero plus exigatur , qnatn opia 
ait ad expensas necessarias, istas usuras Episcopus moderari tenetur . 

pecuniae cum altera . Ubi vides quod si una res pro alia 
detur, dicitur absolute permutatio i pecunia detur tanquam 
pretium unius rei, dicitur emptio : si vero pecunia detur 
pro alia pecunia , dicitur cambium. Bene autem hic contra* 
ctus, ne frustra in quaestione nominis haereamus , reduci- 
tur ad contractum innominatum: do, ut des . 

Item ne s. theologiam addiscentibus voces obscuritatem 
pariant, advertere est quod ille * a quo petitur cambium, 
dicitur campsor, seu nummularius, aut bancharius; qui 
vero petit cambium , et accipit pecuniam a campsore , di- 
citur campsarius . 1 ' 

Q. II. Quotuplex sit cambium .* 

R. I. Cambium dividitur in reale, et siccum: siccum non 
est verum cambium , adeoque nec continet justum titulum 
lucrandi, sed ‘ideo fit, ut sub apparentia rambii verum 
mutuum pallietur. Audiatur quomodo hoc cambium siccum 
describatur a s. pontifice Pio V. in bulla, quae incipit: In 
eam pro nostro pastorali officio, et est 118. ejusdem Ponti- 
ficis Bull. Rom. tom . 2. pag. 3a5. Damnamus, inquit, ea 
omnia cambia, quae sicca nominantur ; et ita confinguntur , 
ut contrahentes ad certas nundinas seu ad alia loca, cambia ce- 
lebrare simulent , ad quae loca ii, qui pecuniam recipiunt , lite- 
ros quidem suas cambii ' tradunt , sed non mittuntur ; vel ita 
mittuntur , ut transacto tempore, unde processerunt , inanes 
referantur, aut etiam nullis hujusmodi literis traditis , pecu- 
nia ibi denique cum interesse reposcitur , ubi contractus fue- 
rat celebratus ; nam inter dantes et recipientes usque a prin- 
cipio ita convenerunt , vel certe talis intentio erat , neque quis- 
quam est qui in nundinis , aut locis supradictis , hujusmodi 
literis receptis , solutionem faciat ., Cambium reale continet 
verum et legitimam pecuniarum permutationem , adeoque 
habet justum titulum , ut aliquid lucri ex eo accipi possit. 

R. II. Cambium reale subdividitur in minutum, et lo- 
cale . Minutum datur , quando in eodem loco una pecunia 
pro alia datur, ut aurea pro argentea etc. pecunia unius 
principis pro altera alterius principis . Cambium locale in- 
tervenit, quando permutatur pecunia praesens cum absente, 
et e contra ; et quia fit mediis literis , cambium per li- 
teras appellatur . 

Q. III; Qualis sit justus titulus aliquid lucrifaciendi in 
cambiis minutis . 

R. I. Prima causa, ratione cujus campsor in cambio mi- 
nuto potest aliquod lucrum reportare, est quia plura facit 

i rt commodum campsarii, quae sunt lucto aestimabilia. Ista 
autem sunt inquirere et congregare pecunias diversi generis, 
quae sint commodae campsariis • ut si velint auream pro 
argentea, et e contra; pecuniam unius principis pro pecu- 
nia alterius principis etc. Ulterius campsor habet laborem 
et periculum in observandis istis pecuniis, in eis numeran- 
dis , et in exhibendo se paratum campsariis , ut pecuniam 
expostulatam commutent . Cum igitur haec omnia, quae prae- 
stant campsores, sive publici, sive privati, sint pretio aestima- 
bilia > constat bene posse ex eis aliquod lucrum reportare . 

Altera ratio pro justificando lucro in cambiis minutis est, 
si campsores dent monetam antiquiorem , pulchriorem , et 
perfectioris metalli , recipiendo a campsariis monetam im- 
perfectiorem , quamvis aequalem in pretio legali . Pro quo 
considerare est posse monetam dupliciter considerari, for- 
maliter scilicet, prout est pretium , et mensura rerum vena- 
lium , et materialiter, prout est quaedam materia purior, 
pulchrior, antiquior etc. Primo modo monetae aureae, ar- 
genteae , aereae , antiquae , et novae sunt aequalis valoris ; 
ita aeque satisfacio meo creditori, si debitum 10. aureorum 
solvam pecunia aurea , vel aerea, pecunia antiqua, vel nova. 
Secundo modo non consideratur pecunia secundum valo- 
rem , quem habet a lege , sed prout induit rationem mer- 
cis , quae secundum hominum aestimationem magis et mi- 
nus aestimatur. Hac ratione magis solet aestimari pecunia 
antiqua, quam nova; pecunia purior, quam minus pura; 
pecunia aurea quam argentea , sive e contra ; ac proinde 
campsores dantes pecuniam, quae magis aestimatur, pos- 
sunt veluti vendentes mercem aestimabiliorem aliquid de 
plus hoc titulo exigere: Less. lib. a. cap. a 3 . num. xi. Pa- 
laus tract. 3 a. d. 7. part. 3. Navar. cap. 17. num . 288. • 
Leotard. de usur. q. 2 5 . n. ^7. et 38 . Giribal. tr, 3 . cap . 
4 -. R. 10. et seq. Rosignol. contract. 5 . praenot. 4 * R» 2. * 

Q. IV. Quo titulo possit aliquid lucrifieri in cambio locali. 

R. I. Notandum , cambium locale tripliciter posse fieri . 
Primo , si campsor recipiat Lucae pecuniam , ut eam sol- 
vat campsario Romae . Secundo , si campsor det pecuniam 
campsario Lucae, ut ab isto Romae solvatur. Demum dando 
pecuniam ad nundinas . Hoc cambium ad nundinas fieri so- 
let quater in anno ; nam mercatores statuerunt in quibusdam 
locis quasdam nundinas inter se distantes spatio trium men- 
sium: ubi convenire solent ad solvenda, et contrahenda de- 
bita , ad reddenda ratiocinia , et scribendas rationes dati et 

accepti . Et quidem si fierent solutiones pecunia numerata, 
de hoc cambio ad nundinas nulla esset peculiaris difficul- 
tas, cum coincideret cum cambio locali, at quia non fiunt 
solutiones numerata pecunia , sed solum dantur , et acci- 
piuntur syngraphae, ideo de hoc cambio ad nundinas par- 
ticulares quaestiones instituuntur. 

R. II. Licite campsor lucrum recipit, quando accipit Lucae 
pecuniam solvendam e. g. Romae. Plures tituli concurrunt 
ad justificandum hoc cambium. Primus titulus est aspor- 
tatio realis , seu virtualis pecuniae Romam , dando literas 
cambii, quod est lucro aestimabile; cum ex ea liberetur 
campsarius a labore et periculo • Ex hoc consurgit secun- 
dus titulus, narn campsor ratione periculi quod assumit as- 
securationis pecuniae, quae si periret, ipsi periret, potest 
lucrum reportare, et eo majus, quo est major distantia lo- 
corum ; nam tunc majus reputatur periculum , et incom- 
modum carapsoris. Tertius titulus potest intervenire, si de- 
tur inaequalitas pecuniarum , ita ut e. gr. scutum aureum 
solvendum a campsore Romae, ibi plus staret quam Lu- 
cae; nam tunc ad servandam aequalitatem potest campsor 
recipere Lucae quantum scutum Romae valet, et ulterius 
justum pretium pro translatione pecuniae • Lugo disp. 28. 
num . 37. Ultimus titulus est labor in scribendis literis 
cambii , in registrandis quae mittuntur , et recipiuntur etc. 
* Less. lib. 2. cap. a 3 . dub. 2, n. 8. Rosign. de camb. 
praenot. 1. /1. 10. Leotard. ubi sup. 

R. III. Idem tituli reddunt licitum lucrum , .si campsor 
Lucae det pecuniam campsario , ut ab eo Romae solvatur ; 
ita enim faciendo , veluti transfert Lucam pecuniam , quam 
Romae habebat campsarius , et iste liberatur ab onere et 
periculo, quibus poterat subesse, si debuisset Roma Lucam 
pecuniam suam transferre . - ' . 

Hoc autem verum est , etiamsi campsort utile sit habere 
Romae pecuniam , taliter ut necesse habuisset eo illam mit- 
tere , si ibi non soluta fuisset a campsario . Quamvis igitur 
campsor commodum sentiat ex hoc cambio, quia alias de- 
bebat transmittere Romam pecuniam , quam solvit Lucae 
campsario; nihilominus cum faciat respectu campsari i actio- 
nem lucro aestimabilem , potest bene ex ea lucrum repor- 
tare , et per accidens est quod exinde et ipse sentiat com- 
modum . Laym. lib. 3 . tr. 4 » cap* *9* num. 5 . Lugo disp. 
28. num. 5 i. * Molin. disp. 4 ° 5 . Giribald. I. c. n . 19. et 
alii apud Bonae. <7. 5 . n. a 3 . * 

De titulis justificantibus cambium ad nundinas agemus 
sequenti capite . 

Regulae in praxi observandae 

I. Accidere potest famulos , seu procuratores recipientes 
monetas aureas et argenteas a dominis , ut ipsorum debitum 
solvant , sibi eas retinere , et aliis monetis aequalis valoris 
legalis emere ; solvere etc. interim vero monetas acceptas 
permutare cum vilioribus, et exinde reportare aliquod lu- 
crum. Ut autem dignoscat confessarius , an id licite fiat, 
debet interrogare hos famulos , seu procuratores , an domi- 
nus curaverit fieri solutionem monetis aureis et argenteis, 
quas dedit ; an vero solum vellet ipsorum debitum extin- 
gui , nil curando de qualitate pecuniae , qua fieret solutio . 
Si dominus volebat solutionem fieri pecunia aurea , tunc 
famulus eas sibi retinens, et dans pecuniam inferiorem, 
peccat , et tenetur compensare creditori damnum , quod for- 
te ex carentia monetae aureae reportavit. Si vero dominus 
de hoc non curavit , tunc famuli , et procuratores possunt 
sibi retinere pecuniam acceptam; et si ex ea ob cambium 
minutum aliquod lucrum reportant, ipsorum est* utpote quia 
est fructus industriae , 

H. Advertat confessarius injuste agere illos ministros , vul- 
go cassieri , seu camerlinghi , qui loco monetae antiquioris, 
purioris etc. reponunt in capsa domini monetas novas , seu 
cum majori admixtione inferioris metalli . ISec possunt ex- 
cusari , eo quod loco ipsarum posuerint monetas aequalis 
valoris legalis ; nam licet istae monetae sint aequales , si 
considerentur , prout habent rationem pretii , non tamen sunt 
aequales , prout habent rationem mercis . Secus esset , si do- 
mini nihil curarent de moneta antiquiori , seu puriori . 

III. Advertat confessarius multa fieri cambia sicca, licet 
localia appellentur , quia dantur literae alibi solvendae . Dat 
e. g. suus poenitens Lucae 100. aureos Titio , a quo recipit 
literam post aliquod tempus solvendam Liburni paciscen- 
do proinde de lucro propter cambium . Revera tamen scit 
hujusmodi literam nunquam mittendam , et solutionem sibi 
esse Lucae faciendam . Difficile est excusare hunc poeniten- 
tem a mutuo palliato sub ratione cambii . Si vero poenitens 
bona fide tale cambium fecisset, putans Titium habere pe- 
cuniam actu , aut virtute Liburni , tunc confessarius potest 
illi permittere , ut accipiat quantum damni , seu lucri ces- 
santis habuit ex alterius deceptione , quamvis contractus cam- 
bii fuerit nullus. Videantur dicenda capite sequenti. 

CAPUT II. 

De Cambio ad nundinas: de cambio cum recambio r 
seu cum recursu : et de conditionibus , 
quae solent apponi in cambiis . 

Q. I. Quibus titulis possit lucrum reportari propter can»- 
bium ad nundinas . 

R. Jam dictum est difficultatem hujus cambii ex eo ori- 
ri f quia in loco nundinarum non solvuntur literae cambii, 
sed earum solutio transigitur, datis et acceptis syngraphis. 
Nihilominus varii tituli justificant lucrum , quod campsores 
ex hoc cambio reportant . Primus est , quia ipsa syngrapha 
continens creditum est virtu aliter et aequivalenter ipsa pe- 
cunia , cum non minoris aestimetur quam ipsa pecunia , un- 
de transmissio ipsarum syngrapharum est virtualis transla- 
tio pecuniae ex uno loco ad alium , ex qua translatione vi- 
dimus cambium locale justificari . Alter titulus est labor et 
expensae campsoris in scribendis, et registrandis literis, in 
faciendis computis, et in conducendo , et habendo correspoo- 
dentem , cui committat literas cambii . Alii tituli esse pos- 
sent, si campsor nullum habeat pignus a campsario, ac proin- 
de exponeret periculo suam pecuniam ; vel si eo quod det 
campsario pecuniam , privet se opportunitate negociandi . 
Addi potest , accedente tempore nundinarum , multos esse 
qui petunt pecuniam ad cambium , et rariores qui dent ; ex 
paucitate autem pecuniae crescere potest ejus valor, unde 
et ex hoc capite campsor illam ad cambium dans potest lu- 
crifacere . 

Q. II. Quid dicendum de illa praxi dandi a campsore 
pecuniam ad cambium Titio Lucae , vel Liburni , cum pa- 
cto, ut a campsariis solvatur lucrum, sicut determinabitur 
in primis nundinis ; quamvis contrahentes certo sciant literas 
cambii non esse ad nundinas mittendas . 

R. I. Si campsor, qui dat Lucae , vel Liburni pecuniam, 
accipit literas cambii solum apparenter tales , quia non so- 
lum scit non esse mittendas , sed quia etiam cognoscit cam- 
psarium nec pecuniam , nec correspondentem habere in nun- 
dinis , nec habiturum , quia nemo vellet ipsius literas acce- 
ptare ; in tali casu nescio quomodo ktud cambium non sit 
vere siccum : nam literae r quae dantur , taliter se habent , 
ac si non factae fuissent . Intercedit igitur verum mutuum 
palliatum . Nec refert in isto casu campsorem potuisse alio 

contractu justo lucrifacere , propter ea , quae dicta sunt ca- 
pite superiori de eo, qui mala fide vult ratione mutui ali- 
quid lucrum , quamvis si advertisset aliquem alium justum 
titulum potuisset habere . Si vero literae erant solum appa- 
rentes propter jam dicta, id tamen ignoravit campsor, tunc 
respondendum est juxta ea quae dixi capite superiori reg. i. 

R. II. Si literae , quae dantur a campsario , possent mit- 
ti * et habere suum effectum in nundinis, tunc distinguen- 
dum est. Sinon mittantur, quia campsor ipse curat Lucae 
vel Liburni fieri solutionem traditae pecuniae , ac proinde 
impedit transmissionem literarum , tunc nullum lucrum po- 
test recipere ; nam lucrum fundatum fuit in cambio , ac 
proinde si ab ipso campsore impediatur y removetur funda- 
mentum aliquod lucrum acquirendi . 

Si vero transmissio literarum impediatur a campsario , qui 
velit solvere Lucae pecuniam acceptam cum lucro, prout 
taxabitur in nundinis , tunc puto campsorem posse vere lu- 
crum reportare ; nam in gratiam ipsius campsarii non tran- 
smittit literas quas potuisset transmittere , et ita aequum est, 
ut reportet lucrum, quod acquisivisset , literas mittendo. 
Nec , meo videri , refert ab initio praevidisse campsarium 
impediturum transmissionem literarum ; cum etenim de fa- 
cto , eas transmittendo , potuisset lucrum acquirere , se pri- 
vando tali lucro ad petitionem campsarii , convenit ab ipso 
Lucae compensari ratione lucri , quod ipsi cessat . 

Q. III. Quid sit cambium cum recursu; et an sit licitum. 

R. I. Cambium cum recursu ita solet fieri . Titius e. g. 
indigens Lucae 100. aureorum , accedit ad Sejum campso- 
rem , illosque ab illo accipit , se obligando ad illos solven- 
dos Liburni cum interesse cambii . At quia Titius non ha- 
bet Liburni correspon dentem , dirigit literas cambii Libur- 
num ad Cajum procuratorem , seu ministrum Seji , ut suo 
nomine solvat Sejo 100. aureos cum interesse cambii; siraui- 
qqe Sejus scribit ad eumdem Cajum , ut tanquam suus cor- 
respondens, seu procurator acceptet creditum , quod acquisivit 
cum Titio , tradendo illi Lucae 100. aureos. Cajus habitis 
literis , ut correspondens Titii solvit sibi tanquam procura- 
tori , seu ministro Seji xoo. aureos , et quatuor e. g. pro 
interesse cambii , quorum constituit Sejum creditorem , et 
Titium debitorem in libris dati et accepti. Et en absolutum 
primum cambium . 

Cum interim Titius non habeat pecuniam Liburni, ut 
ibi solvat debitum contractum cum Cajo, curat institui no- 

vum camhium hoc pacto . Cajus scribit literas Lucam Ti- 
tio, ut solvat Lucae Sejo debitum, quod secum contraxit 
Liburni, atque ita Titius solvit Lucae Sejo 100» et qiiatuor 
aureos pro interesse primi cambii; et iterum novum inle- 
resse pro isto secundo cambio , seu recambio . 

R. II. Quamvis istud rambium cum recambio videatur 
quampluribus theologis cambium siccum , seu mutuum pal- 
liatum , nihilominus Potest sustineri ; et primo constat pri- 
mum cambium Lucae contractum , et Liburni solvendum , 
habere conditiones veri cambii : nam revera campsarius , vel 
pecunia actuali , vel pecunia sibi credita a procuratore eam* 
psoris, solvit Liburni quod sibi traditum fuit Lucae. Nec 
obstat fecisse solutionem , mediante procuratore campsoris ; 
si enim poterat eam facere per alium amicum , cur non 
potest idem facere per dictum procuratorem ? semper cum 
tamen non coactus fuerit facere solutionem mediante eodem 
procuratore . Praeterea non est novum eamdem personam 
secundum diversas considerationes gerere vices creditoris , et 
debitoris. Ita tutor, qui aliquid debet habere a suo pu- 
pillo , ut tutor gerit vitees debitoris , et sibi solvit ut credi- 
tori . Ita in casu nostro campsoris procurator , u* correspon- 
dens campsarii veluti debitori sibi solvit , quatenus ut pro- 
curator campsoris repraesentat personam ipsius. 

Hoc modo vere et realiter extincto primo cambio , potest 
vere realiter fieri recambium Liburni contractum, et Lucae 
solvendum; eo enim ipso quod correspondens Liburni con- 
tentus sit, et mandet solvi Lucae quod campsarius solvere 
debebat Liburni , virtualiter transfert Lucam eam pecuniam , 
eamque liberat ab omni periculo , si mittenda fuisset Libur- 
no : unde consurgit novus titulus solvendi novum interesse 
pro isto recambio . (i) 

Solum non admitterem istud cambium cum recambio cum 
communiori theologorum * quoties procurator campsoris non 
haberet Liburni , vel pecuniam propriam, vel aliud creditum 
distinctum ab illo: quod campsor Lucae acquisivit; dum ibi pe- 
cuniam dedit campsario , qui ratione talis crediti solvit pecu- 
niam Liburni . Ratio est ; quia, ut intelligatur campsarius 
extinguere Lihurni primum cambium , oportet concipere ibt 
habere aliquam pecuniam sibi traditam vel re , vel virtute a 

(0 Supradictum cambium w fiat per imaginaria» solutiones donec de- 
bitor reddat sortem, et interesse, quod aliquando sorli aequivalet, est pes- 
simum , et iniquum . Si autem reale sit eo modo quo expositum est non 
apparet injustum . Yid. Leonard. in iract. de cambio . 

procuratore campsoris . Si autem iste non habeat , vel nolit 
dare suam pecuniam , jam de facto non dat rampsario pe- 
cuniam qua solvat, et extinguat primum cambium . Ulterius 
si non habeat creditum distinctum ab eo , quod campsor 
acquisivit Lucae per primum cambium, non potest illud 
transferre in campsarium , et translatione talis crediti cam- 
bium extinguere ; nam eo ipso quod vere , et sine fictione 
transferret in campsarium tale creditum , illum liberaret ab 
obligatione contracta Lucae; et ita non esset vera solutio 
cambii , sed potius remissio , et condonatio pecuniae Lucae 
habitae.- De Lugo disp. 28. de just. num. 61. 

Q. IV. Quae sint conditiones, quae in Bulla s. Pii V. 
adnotantur pro cambiis . 

R. Postquam s. Pontifex in sua Bulla, quam edidit de 
cambiis , cujus initium est : In eam pro nostro pastorali of- 
ficio etc. bull. Rom. tom. 2. p. 3 a 5 . damnavit cambia sicca; 
nonnullas assignat condiliones pro cambiis bene instituendis. 

Prima conditio est, ne campsor exigat lucrum, eo quod 
campsarius differat solutionem ultra tenninum praefixum. Et 
quidem dilatio temporis in solvendo non dat justum titulum 
aliquid lucrifaciendi , ut dictum est agendo de mutuo. Bene 
vero poterit exigi lucrum ratione lucri cessantis, vel damni 
emergentis, quae facillime evenire poterunt caropsori , si 
longius solutio protrahatur , ut de se patet . 

Altera conditio est, ut ratione lucri cessantis, seu damni 
emergentis , ab initio non fiat pactum cum campsario de 
certo et determinato lucro, si non solvat tempore constituto. 
Et quidem in foro externo, non solvente campsario tempore 
determinato, non cogitur ad aliquid solvendum ex mora, 
si non interpelletur judicialiter pro solutione facienda , cum 
intimatione et protestatione reparationis lucri cessantis, seu 
damni emergentis, ut pluries decisum habemus apud s. Ro- 
tam, et videre est apud de Luca in tr. de cambiis disc. 2. 11. 
et x 3 . Quia tamen haec omnia fundantur in praesumptione 
fraudis et doli , ideo tutum existimo pro foro conscientiae 
posse ab initio pacisci de determinato interesse pro periculo, 
quod probabiliter timeatur, lucri cessantis , seu damni emer- 
gentis, semper cum vere probabiliter timeatur, et interesse, 
seu lucrum non sit excedens ; si enim id licitum est in aliis 
contractibus, cur non in isto? Tamburin. /. q. de contr. tr. 
3 . c. 5 . §. 1. a n. 18. 

Tertia conditio est, quod cambia realia non fiant nisi ad 
primas nundinas , vel ad primos terminos juxta receptam 
T. VI. 5 

ronsueludincm locorum. Pro primis autem nundinis intel- 
ligendae sunt illae , ad quas carnpsarius commode mittere 
potest literas suo correspondenti , ut de facto ibi solvat. Ve- 
rum tamen est, quod si campsor sine incremento pretii vult 
concedere cambium etiam ad secundas, tertias et ulteriores 
nundinas, non faceret contra bullam ; cum haec praescripta 
fuerint in favorem campsarii , et in ipsius favorem cederet 
cambium etiam ad sequentes nundinas, semper cum id fieret 
sine augmento lucri . 

Ultima conditio est , ut pro assignando termino compe- 
tenti pro solutione habeatur ratio longinquitatis , vel propin- 
quitatis locorum. Id statutum est, ne praefigendo terminum 
longiorem solutioni , quam exigat ipsum cambium , exiga- 
tur majus pretium camhii praecise oh dilatam solutionem . 
Dixi praecise oh dilatam solutionem non oriri justum titu- 
lum lucrifaciendi . Caeterum si propter dilationem temporis 
majora praevideantur pericula , et majus sit lucrum cessans 
in campsore , ex hoc capite poterit pretium augere , dum- 
modo de hoc moneat campsarium . Hac ratione multi theo- 
logi excusant campsores , qui si priuib mense dant pecu- 
niam ad cambium solvendum in primis , plus lucri exigunt, 
quam si dent in secundo, vel tertio mense. Molin. d . 4o4- 
Less. I. 2 . c. a3. d . 6. ct 12 . 

Q. V. Quid dicendum de conditionibus, seu obligationibus 
continuandi cambia et recambia usquedum carnpsarius solvat. 

I\. Dum fit contractus cambii solet in eo apponi pactum, 
ut si carnpsarius non solvat in primo termino, seu primis 
nundinis cambium, intelligatur retinere eamdem pecuniam 
ad cambium pro secundo termino , seu pro secundis nun- 
dinis, ct ita solvat novum interesse . Iterum solet fieri aliud 
pactum, scilicet quod si postquam literae redierunt a cor- 
respondente Liburno ex. gr. Lucam cum recambio, cam- 
psarius Lucae non solvat, fiat terti utn recambium , et ita 
usque dum carnpsarius de facto solvat pecuniam quam ha- 
buit cum interesse decurso etc. His positis 

Dicendum est primum pactum evidenter esse injustum. 
l\alio est i quia si instituo primum cambium , dando pecu- 
niam Lucae , solvendam in primis nundinis , jam si cam- 
psantis non solvat in primis nundinis, quomodo fieri potest 
novum cambium , et propter illud fieri pactum de novo 
interesse ? Certe pro novo cambio requiritur actualis , vel 
virtualis traditio novae pecuniae , et illius virtualis transla- 
tio de uno loco ad alium . Stante autem campsarium uon 

solvere in primis nundinis, nec eampsorem dare novam 
pecuniam , non fit nova ipsius translatio de uno ad alium 
locum , quapropter ex titulo novi cambii non potest cam- 
psor novum obtinere interesse . Dixi , ex titulo novi cam- 
bii , nam si campsor patiatur lucrum cessans, eo quod e. 
g. posset dare pecuniam ad novum cambium, si illam sol- 
veret campsarius, tunc posset exigere quantum pateretur lu- 
cri cessantis: # Palaus , Bonace, et alii ap. Giribald. tr. 3. 
de contract. cap . 4* n * 4 1 - # 

Pactum iterum de recambiando non continet justum titu- 
lum ad aliquid lacrandum ; nam cum sit onus superaddi- 
tum contractui cambii, est injustum. Solummodo ergo cam- 
psor posset obtinere, quantum ex mora campsarii ipsi ces- 
sat de lucro . Universaliter loquendo advertere est ista et 
alia pacta cambiis superaddita, de se esse injusta, ac solum 
posse justificari novum lucrum , quod exigat campsor ultra 
interesse cambii, ex titulis lucri cessantis * damni emergen- 
tis , periculi , aut morae , de quibus recole quae dixi agen- 
do de mutuo. 


Regulae in praxi observandae _ 

I. Non sit nimis facilis confessarius in admittendo adesse 
justum titulum aliquid lucrifaciendi in iis cambiis, in qui- 
bus dantur e. g. Lucae literae solvendae Liburni , sed re 
vera adveniente tempore praefixo solutioni , Liburnum non 
mittuntur, et pecunia solvitur Lucae cum interesse cambii. 
Verum igitur est , quod si literae de facto poterant mitti 
Liburnum a campsore , et ibi campsarius, qui eas dedit, 
poterat correspondentem habere, licet campsori non mittenti 
literas in gratiam campsarii id exposcentis, lucrum cambii 
reportare; nam poterat tale lucrum obtinere literas mitten- 
do. At non semper ita evenit; cum multoties campsarius, 
qui pecuniam recipit Lucae, et dat campsori literas solven- 
das Liburni, sit aere alieno gravatus, seu valde pauper, 
unde bene dignoscitur neminem futurum Liburni, qui ipsiu9 
literas acceptaret , ac proinde clarum est in iis circumstan- 
tiis celebrari contractum cambii, ut mutuum pallietur. 

II. Animadvertat item confessarius dari quamdam pra- 
xim cambiendi , quae semper aliquod examen exposcit. Ti- 
tius v. g. accipiens Lucae pecuniam a campsore dat ipsi 
literas solvendas Liburni a seipso . Haec praxis utique po- 
test sustineri, si Titius habeat Liburni pecuniam, seu iner- 
ces unde ex eis possit Liburni solvere debitum. At de facto 

non semper ita evenit; nam ultraquamquod non habeat Li- 
burni nec pecuniam , nec merces pariter neque illi facile 
esset correspondentem adinvenire, qui nomine ipsius solve- 
ret. En ergo quod hic etiam latet merum mutuum. 

111. In cambio cum recambio fortasse confessarius adin- 
veniet falsitatem, et mutuum palliatum. Ut igitur hujusmodi 
cambium vere et realiter fiat, oportet campsorem hunc ani- 
mum habere, quod si nempe suus procurator, qui ut cor- 
respondens campsarii sibi solvit , quatenus gerit vices ipsius 
campsoris , non possit postea solvere , et fiat decoctus, ipse 
campsor patiatur damnum , et non campsarius , alias solu- 
tio fuisset mere apparenter facta , ut de se constat . Si au- 
tem confessarius interrogabit campsorem, cujus vere volue- 
rit esse tale damnum, si suus procurator non fuisset sol- 
vendo, fortasse adinveniet hunc animum defuisse atque ita 
cognoscet omnia fuisse apparenter facta • 

QUAESTIO V. 

DE CENSIBUS 
CAPUT I, 

Quid et quotuplex sit census ; et de conditionibus 
pro iis instituendis . 

Q. I. Quid sit census. 

R. Census bene definitur: Jus percipiendi annuam pen- 
sionem ex re aliena utili et fructifera , vel persona alterius . 
Dum dicitur, jus percipiendi etc. designatur proprie censuro 
non consistere in illa annua pensione, quae solvitur, sed 
in jure eam percipiendi , et de facto qui vendit censura , 
non dicitur vendere pensionem, sed jus eam percipiendi. 
Oportet autem hanc pensionem deducere ex re aliena fru- 
ctifera; nam res sterilis non potest dare fundamentum, ut 
ex ea aliquid solvatur . Dum vero additur ; vel persona al- 
terius , significatur quod emi potest etiam jus aliquid an- 
nuatira percipiendi ex iis , quae aliquis lucratur ex sua in- 
dustria , labore etc. Caeterum observandum , quod ille , qui 
accipit pecuniam, et ex hoc contrahit obligationem aliquid 
quotannis solvendi ex re sua, dicitur censuarius, qui vero 
data pecunia emit jus illud percipiendi dicitur censualista : 
# ita Less. de just. lib. a. cap . 22. n . 2. Laym. lib. 3. tr . 
4 - Cm iS. n . t. Reiff. in 5 . decret, tit. iq. ii . 126« et seq, 
Leolard. de usur. q. 1*2, n, 3 . et seq , • 

Q. II. Quotuplex sit census . * 

R. I. Census primo dividitur in reservativum et consi» 
gnativum. Reservativus tunc datur, quando aliquis transfert 
in alium rem suam et quoad dominium directum, et quoad 
utile , reservata sibi aliqua pensione solvenda singulis an- 
nis , juxta l. fui. C . de rer. pcrmut . E contra in censu con- 
signativo retinetur dominium rei,- super quam constituitur, 
et solum a domino rei transfertur in alium jus percipiendi 
pensionem e tali re . 

R. II. Census consignativus, de quo hic sermo est, divi- 
ditur in personalem , realem , et mixtum . Personalis est 
jus exigendi aliquam pensionem ex iis , quae aliqua perso- 
na lucrabitur sua industria , opere f et labore . Dicitur non 
mere personalis, si addatur aliqua res loco pignoris et hy- 
pothecae ad assecorationera dicti census. Realis, est jus exi- 
gendi pensionem ex re aliena , utili et fructifera, sive ea sit 
immobilis, ut sunt praedia, sive mobilis , ut grex , armenta 
etc. * Leotard. de usur. q. tfb. n. aa. Quod tamen intelli- 
gendum est de jure naturae non vero post bullam Pii V.* Mi- 
xtus fundatur in re fructifera, qua parte dicitur realis, et simul 
in opere et industria personae, qua parte dicitur personalis. 

Item dividitur in perpetuum , quando scilicet pensio est 
in perpetuum solvenda ex re aliqua fructifera , et in tem- 
poralem , quando scilicet est solvenda ad aliquod tempus 
determinatum. Dividitur in irredimibilem , quando scilicet 
contrahentes paciscuntur, ut nunquam redimatur, et redi- 
mibilem, dum nempe pactum est, ut census intra aliquod 
determinatum tempus redimatur. An vero census irredimi- 
bilis sit licitus, videbitur infra. Aliae divisiones census nihil 
conducunt ad praxim, unde supersedeo ab iis recensendis. 11 
Rebell. /. c. • 

Q. III. Qua ratione sit licitus contractus census. 

^ R. Justitia hujusmodi contractus ex eo constat quod cum 
jus percipiendi aliquam partem fructuum vel rei meae, vel 
meae artis, sit aliquid pretio aestimabile, bene possum illud 
vendere , et alter potest emere * in hoc enim proprie consi- 
stit contractus census. Hinc censum consignativnm realem, 
sive perpetuum, sive temporalem approbarunt Martinus V. 
et Calixtus HI. in suis extravagantibus , quae extant inter 
communes sui tit. de empt. et vendit. Nihilominus ut non 
laedatur justitia in hoc contractu , aliqua in eo celebrando 
sunt adnotanda. 

Primum est, ut ex parte, censuarii sit sincerA vblunia* 
vendendi jus percipiendi fructus ex sua re fructifera; ex 
parte vero censualistae sit sincera voluntas illud emendi) 
nam hoc modo constituitur census consignalivus . Laym. /. 
3 . tr. 4« capt i 8 > n. 3 . Secunda est» Ut res» supra quam 
census constit&itur, vere sit fructifera» alias non potest ven- 
di jus ad fructus percipiendos . Quod si postquam emptU9 
£st census, res ipsi subjecta pereat vel ex parte , vel in 
totum, sine culpa censuarii, tunc vel in totum, vel ex parte 
cessat census, ut explicabitur infra; nam pereunte re, pe- 
reunt etiam fructus. Anton. a Sp. S. de just. et jur . tr. io« 
disp. 18. nu. go 3 . Cenc. de cens. p. 3 . c . i. q . i. art . i* 
n. 16. Si vero solum fiat sterilis aliquo anno, tunc non ces- 
sat obligatio ad pensiones solvendas , quoties ubertas anno- 
rum antecedentium, vel subsequentium compenset talem ste- 
rilitatem. Antoni loc . cit. Tertium est, ut res < quae censui 
subjicitur, sit sub pleno dominio vendentis ftensum; nam si 
vel non habeat ipsius directum dominium ,' vel non habeat 
utile, constat non posse super ipsam imponere, seu tradere 
alteri jus ex ea annuas pensiones exigendi. Anton. n. goa* 
Ultimum est, ut pretiurn sit justum, et illud justum cense- 
tur, quod est juxta legem, vel legitimam consuetudinem, 
vel arbitrium pru dentum. Item justitia pretii exposcit, ut si 
apponatur vel censuario, vel censualistae aliquod gravamen 
praeter naturam census, istud gravamen compensetur i 

Q. IV. Quae conditiones jure positivo ad censum requi- 
rantur . 

R. I. Cum s. Pontifex Pius V. in sua bulla quae incipit: 
Cum onus apostolicae semitatis ctc. bull. Rom . tom. a. pag< 
»75. aliqua addiderit observanda in creatione censuum iis, 
quae decreverunt Martinus V. et Calixtus III., ideo theo- 
logi et canonistae toti sunt in examinandis conditionibus 
census, quas statuit iste Pontifex. Prima igitur conditio est, 
ut census non possit creari et constitui nisi super re immo- 
bili et fructifera , vel quae habeatur pro immobili; et insu- 
per quod sit certis finibus designata . 

-Vi hujus conditionis statim apparet jure pontificio dam- 
nari censum personalem , cum persona non sit res immo- 
bilis. An vero etiam illicitum sit jure naturae, controver- 
tunt DD. Meo videri jure naturae potest sustineri, sicut 
enim licite in censu reali emitur jus ad annuam pensionem 
ex aliqua re fructifera percipienda , ita videtur licite emi 
posse in censu personali jus ad annuam pensionem perci* 

plendam ex emolumentis provenientibus ex alterius artificio, 
labore etc. Palans disp. 6. p. ii. n. 2. Anton» a. Sp. S. d . 

18. nu . 894. # Reur. I. c. Plich. L c. n. 28. * Merito nihi- 
lominus fuit a s. Pontifice prohibitus saltem propter prae- 
sumptionem usurarum; nam facillime censualista exigeret 
pensiones, etsi censuarius ob infirmitatem, vel aliam ‘justam 
causam non potuisset lucrari. Praeterea moriente censuario 
censualista fundum, seu censum non periisse praetenderet; 
quid autem dedisset, ut salvum semper esset suum capi- 
tale ? facile ergo sub nomine census purum mutuum pallia- 
retur. Molin. disput . 387. Rosignol. contr . 8. praenot . i 3 . 

Pro re immobili , super qua creari possit census, venit 
etiam jus, seu redditus perpetui , quos quis e. g. potest de- 
trahere ex aliqua gabella , piscatione etc. nam haec et si- 
milia inter immobili^computantur. Si vero hujusmodi jus, 
seu redditus non sint perpetui, tunc solum potest super illis 
constitui census, quoties addatur obligatio, ut si vendantur 
talia jura venditor teneatur emere rem aequivaletitem, quae 
remaneat hypothecata pro fundo census. Pal. disp. 6. p. 16. 
Rosignol. praenot. 21. sect. 1. n. 7. Cum hac conditione 
unus census potest constitui super alio censu aequali , vel 
majori; nam ex una parte census inter immobilia compu- 
tantur, et ex alia, si tensus, super quo secundus census 
esset fundatus , a venditore redimeretur, adesset obligatio 
ex ea pecunia alium censum constituendi , vel emendi rem 
fructiferam, et ita semper remaneret fundamentum secundi 
census. Pal. cit. et alii apud ipsum. 

Ita etiam debet esse fructifera res censui subjecta , ut fru- 
ctus , qui ex ea percipiuntur , deductis expensis , sint suffi- 
cientes ad pensionem solvendam . Dixi , deductis expensis ; 
nam fructus censentur illi , qui supersunt iisdem expensis 
detractis. Rosign. praenot. 21. sect. 2. n. 10. Palaus et alii 
omnes AA. cc. 

Denique cum dicitur rem censui subjectam debere esse 
certis finibus designatam , excluditur et prohibetur fundari 
censum in bonis designatis in genere ; ut si quis in funda- 
tione census diceret se eum fundare in bonis suis. Non est 
nihilominus necesse , ut fundus qui subjicitur censui, desi- - 
gnetur in individuo ; ut quando exprimitur fundus existens 
in tali loco cum suis individualibus finibus , sed satis est , 
si designetur in specie, ut si venditor census diceret se il- 
lum constituere in fundis suis existentibus in tali via, seu 
villa; nam ex expressione loci satis constat super quibus 

fundis constitutus sit census . Hanc designationem fundi iri 
specie sufficere ad constituendum censum, pluries decidit s. Ro- 
ta Romana: ut apud Clericatum in decis. Miscell. decis. j 3 . n. 8. 

Si vero postquam designatus est in specie fundus ( seu 
fundi , super quibus constitutus est census , et quibus pe- 
reuntibus pereat census, velit addere emptor generalem obli- 
gationem super omnia bona venditoris, non pro fundamento 
census, sed pro majori securitate, ut sibi solvantur pensiones, 
id ut de se constat, non officit validae constitutioni census* 
sicut neque obstaret , si emptor ob majorem securitatem , ut 
sibi pensiones solverentur, vel ne res censita esset anteriori 
censui subjecta, exposceret fidejussorem. Palaus disput. 6. 

p. 16. num. 5 . 

R. II. Secunda conditio est , ut census fiat pecunia nu- 
merata praesentibus testibus, et notario. Vi hujus conditionis 
ad constituendum censum non sufficit , si pretium solvatur 
ante instrumentum, cum debeat fieri praesentibus testibus, 
et notario. Itera non satis est, si loco pecuniae tradatur res 
aequivaiens, ut gemma, vel aliae merces; si loco pretii com- 
putentur debita censuarii; si iste fateatur pretium sibi esse 
solutum etc. Neque etiam servaretur haec conditio, quam 
exigit s. Pontifex, si pecunia , quae solveretur in celebratione 
instrumenti , traderetur a censualista censuario cum pacto , 
ut statim post instrumentum illam , vel ejus partem ipsi 
restitueret in extinctionem alicujus debiti , vel ut loco pecu- 
niae restitutae aliquas merces recipiat; id enim fieret in frau- 
dem legis, nec censetur pretium solutum, quod statim red- 
ditur et recuperatur : Itg. Qui sic solvit jf. de solut. Bonae. 

q. 4 ~ u. ai. Anton. a Sp. S. d. 18. n. 908. 

• Neque sufficit , quod pretium partim tradatur in pecu- 
nia , partim in aliis rebus , sed requiritur , quod totum irt 
pecunia numerata solvatur , neque sustinetur pro ea parte , 
qua pretium in pecunia numerata solutura est ; cum pro 
forma constitutum sit a s. Pio V. ut integrum pretium in 
pecunia numerata solvatur , et forma contractus consistat in 
indivisibili . Leotard. de usur. q. 5 g. et 60. per tot. Cenc. 
et Duard. II. cc. Moli 11. disp. 3 go. et sensit Rot. decis. 338 . 
n.f* 3 . p. 19. t. 1. * 

Bene vero sufficeret ad constitutionem census , si in ce- 
lebratione instrumenti traderetur cedula bancharia, ex qua 
mensa bancharia debitrix fieret ; nam s. Pontifex in sua bulla 
declaratbria constitutionis circa censum §. Denique dicit id 
aequivalere numerationi . Id autem venito non est , si solum 

traderetur mandatum ad exigendum ab aliqua mensa ban- 
charia ; quia potest ibi non esse pecunia , vel potuit prae- 
ventive exigi ab eo , qui tradidit mandatum . Duar. de ctns . 
§. i. < j . i. n. a33. * Leotard. /. c. n. 3g. er 4o. * et com- 
muniter» Item ex eadem bulla declaratoria validus est abs- 
que numeratione pecuniae census creatus ex credito dotali . 
Gene* de ctns. q. 4-8* i3. 

R. 111. In emptione census prohibentur fieri anticipatae 
solutiones et conventiones , ob quas quis teneatur de casibus 
fortuitis i ad quos non tenetur ex natura contractus , sicut et 
prohibetur fieri pactum auferens censuario facultatem rem 
censitam alienandi etc. Non debet igitur cogi censuarius ad 
anticipatas solutiones, ut e. g. solvat pensionem primi anni, 
dum celebratur contractus ; nam cum tunc nondum aliquid 
debeat , neque potest deduci in pactum ( ut solvat anticipa* 
te . * Constat apertissime ex illis constitutionis verbis : solu- 
tiones quas vulgo anticipatas appellant fieri, aut in pactum 
deduci prohibemus . * In istis proinde solutionibus faciendis 
standum est conventioni, vel consuetudini; nam aliquando 
pars census solvitur in fine semestris, aliquando tota solvi* 
fur in fine anni . Rosignol. hic sect. 5. nu. 5. • Navar. de 
usur. n. i34. Lug. d. uy. num. q4- et alii apud Leotard. q. 
63. n. a. contra nonnullos , qui distinctionem putant esse po- 
nendam inter census , qui praediis urbanis , et inter eos, qui 
praediis rusticis imponuntur, quae cum statis tantum tem- 
poribus fructus ferant , ante illorum collectionem pactum de 
fructuum solutione facienda suspectum, immo improbum 
existimant. # 

Item in censu non debent apponi pacta , quibus venditor 
de casibus fortuitis teneatur . Et quidem , quamvis aliqui 
dicant solum non posse obligari , si casu fortuito pereat res 
censita , ego putarem id extendendum , etiamsi ex tali casu 
rescensita fieret sterilis , vel fructus perirent . Ratio est, quia 
in censu emitur jus percipiendi fructus ex re censita , si ergo 
vel sterilis evadat » vel pereant fructus casu fortuito , non 
est cur venditor teneatur ad solvendam pensionem . Molin. 
disp. 3go. Less. lib. a. cap, aa. num . 8a. Solum teneretur, 
quando ex abundantia vel praecedentium , vel subsequen- 
tium annorum compensaretur sterilitas unius* .vel alterius 
anni . • Et ita declaravit s. Pius V. in constit. quae incipit 
Etsi apostolicat sedis his verbis declaramus rem infructuo- 
sam, quae tota vel ex parte infructuosa perpetuo redditur , 
non autem ex qua fructus uno , duobus , pluribusve annis sive 

tempestate + sive alio casu non proveniunt : bull. rom . tom* 
2. p. 276. # 

Tertio removeri debet in creatione census pactum de re 
censita non alienanda; cum enim pefmaneat sub dominio 
censuarii tam quoad dominium directum , quam quoad do- 
minium utile , non potest illi adimi facultas rem censitam 
alienandi ; dummodo tamen transeat ad tertium possessorem 
cum obligatione solvendi pensionem censualistae . Palaus 
dip. 6. punct. 16. num . 14. * Molin. disp . 3 go. et omne9 
tradunt; census enim qui rebus imponitur, onus reale est, 
et rem sequitur, et in quoscumque possessores transit, et 
constat ex l. In facto in fin. fi. de condit, et demoslr . et in 
leg . Non est interdictum C. rem alien. gerent. * 

, R. IV. Vi bullae in emptione et venditione census etiam 
sequentia sunt observanda . Ut si censuarius vendere velit, 
rem censitam , censualista aliis praeferatur , dum illam e- 
mere velit, et per mensem expectetur. Ut in celebratione 
census non fiant pacta , quibus venditor ob moram non so- 
lutae pensionis incidat in poenam commissi, seu teneatur 
ad interesse lucri cessantis , aut aliarum expensarum . Ut 
novus non creetur census , vel augeatur ex pensionibus non 
solutis, aut in futurum decurrendis» 

Debet igitur censualista admoneri, si velit dominus ven- 
dere rem censitam , an ipse velit eam emere ; nam ipsi po- 
test esse valde incommodum exigere censum ab alio , qui 
illam rem emeret. Si vero non admoneatur, et tempore 
debito non expectetur, cum non potuerit ipsi fieri praeju- 
dicium per novum contractum , eo quod haberet jus prae- 
lationis , potest rem venditam repetere . Molin. disp . 372. 
Bonae, disp. 3 . quaest. 1. num. 3 q. Immo in multorum sen- 
tentia etiamsi nolit repetere rem censitam , ob praejudicium 
sibi factum , poterit in judicio venditorem et illius haeredes 
convenire , et ab illis pensionem exigere : Bonae, cit . An- 
ton. a Spir. S. disp. 18. num. 917« Supposito autem quod 
fuerit monitus, et noluerit rem censitam emere, tunc non 
potest exigere pensiones nisi ab emptore rei censitae ; cum 
pensiones deducendae .sint ex fructibus ipsius rei . Et si res 
censita divisa sit in plures , debet ab eis exigere pensiones 
pro rata fundi acquisiti . Nec refert magis incommodum et 
difficile esse censualistae exigere pensiones a novis empto- 
ribus, siquidem hoc sibi imputare debet, eo quod noluerit 
rem censitam emere , et sibi acquirere . Anton. a Sp. S. 
num. 916. Rosign. praen. 21. sect. 7. n. 67. 

Prohibetur deinde pactum de solvendo lucrum cessans , si 
censuarius fuerit morosus in solvendo, hoc est, de solven- 
do illud lucrum , quod censualista acquisivisset negociatione 
pecuniae, si censuarius non fuisset morosus in solvendo . Ubi 
advertendum , quod licet jure naturae debitor teneatur ad 
compensandum damnum lucri cessantis, quod ex sua mora 
culpabili patitur creditor $ nihilominus prohibet Pontifex , ne 
hoc in pactum deducatur , ne sub praetextu hujus lucri cen- 
suarius inique a censualista opprimatur. Bon. num. 38. * 
Azor. p. 3. lib . io. cap. i3. Salas de cens. dub. i5. n. i. * 
Caeterum licet Pontifex prohibuerit pacta de compensan- 
do lucro cessante , quod versatur circa rem acquirendam , 
non tamen prohibet pactum de compensando damno emer- 
gente quod versatur circa id quod jam creditori debetur * 
unde si censuarius , ob non solutam tempore debito pensio- 
nem cogat censualistam ad carius emendum aliquas merces , 
sicut debet hoc damnum jure naturali compensare, ita et 
poterit a principio haec compensatio in pactum deduci . Idem 
dicas, si eo quod censuarius non solverit tempore debito pen- 
sionem e. g. tritici , obligaverit censualistam ad vendendum 
postea vilius, hoc enim lucrum cessans coincidit cum dam-, 
no emergente , quod etiam solvi debet sine pacto : leg. Ste- 
rilis §. Per venditionem ff. de action. empt. Pontifex proin- 
de loquitur de lucro cessante extriuseco, quod acquiritur per 
negociationem . Cenc. de cens . p. a. cap. i. q. 3. art . 5. * 
at advertit Navarr. de usur. n . q3. Molin. d. 390 . * 

Prohibetur itidem a Pontifice in censu consignativo pactum 
amittendi rem censitam , aut partem illius, sinon solvantur 
pensiones, et id ad removendam viam cuicumque injustitiae. 
Caeterum in censu reservativo unusquisque potest repetere 
fundum, si ille, cui datus est sub onere solvendi annuam 
pensionem, renuat illam solvere. 

Voluit pariter Pontifex ex pensionibus decursis non solutis 
augeri non posse censum . Id quidem jure neturae non est 
prohibitum ; attamen id prohibuit s« Pontifex , tum quia ad 
removendas fraudes jam statuerat non posse creari census, 
ni pecunia fuerit numerata coram nolario et testibus, tum 
quia noluit censuarium novis censibus opprimi et in pau- 
pertatem redigi . Bonae, d. 3. qua est . 4- num. 39 . Secus es- 
set, si postquam^ censuarius pensiones solvit sine fraude, 
censualista ex eis novum crearet censum , etiam super re 
jam censita , 'dummodo sit capax novi census , sive novi aug- 
menti : Bonae, loc. cit. Caeterum non posse augeri censum 

ex pensionibus decurrendis, constat etiam ex jure naturae, 
quia nondum sunt debitae :* ita Navarr. n . 94. Less. n. 87.' 
Palaus loc. cit, p. 18. n. 17. # 

R. V. Praedictis in creatione census, s. Pontifex sequentia 
addidit observanda. Primo, si pereat res censita, vel red- 
datur infructuosa et sterilis in totum , vel in partem , debeat 
perire census in totum , vel in partem . Secundo , ut onera 
et solutiones in creatione census spectent ad eum , ad quem 
alias de jure, et ex natura contractus spectarent. Tertio, 
quocumque tempore et eodem pretio sit redimibilis ex par- 
te venditoris , non obstante quacumque praescriptione etiam 
longissimi temporis . Quarto , quando censuarius vult extin- 
guere censum debet per duos menses antecedentes monere 
censualistam , seu censitorem , ut interim sibi possit consu- 
lere. Si vero, traosactis duobus mensibus, nolit amplius 
censuarius redimere censum , licitum erit censualistae ab 
illo etiam invito intra annum pretium repetere. 

Si res ergo censita pereat , vel reddatur sterilis omnino , 
perire etiam debet census ; nam cum census nihil aliud sit , 
quam jus percipiendi pensiones ex fructibus rei censitae , 
constat tale jus cessare * quoties vel res non amplius extet , 
vel reddita sit infructifera . Notare etiam oportet , ut supra 
innui, sterilitatem unitis , vel alterius anni non praejudicare 
censualistae , semper cum compensatur ubertate annorum 
antecedentium , vel subsequendum . Bonae, disp. 3 . quaest. 
4. p. unie . nu. a 7. Cenc. pari. 3 . cap. 1. q. 2. num. 9. Dicitur 
proinde res infructuosa reddi , quoties vel in perpetuum , 
vel ad plures annos fit impotens ad fructus ferendos. Quod 
si res censita non pereat in totum , sed in partem , tunc si 
pars quae remansit , non est capax producendi fructus suffi- 
cientes pro pensione solvenda, census diminuendus est pro 
rata. Si vero ex fructibus partis, quae remansit, possit in- 
tegre solvi census, tunc non est locus diminutioni ; cum 
omnes partes rei censitae sint in solidum obligatae integrae 
pensioni , et ita servatur etiam in foro externo . Rosig. sed. 
ii. n. 8. Duard. de cens . §. 5 . quaesi. 2. # et tenuit Rota 
Rom. post Cenc. dec. 90. n. 9. dec. i 5 q. n. 5 . *. Adverte- 
re edam est, quod si res censita vel in totum, vel in par- 
tem pereat culpa censuarii , tunc quamvis pereat census 
vel in totum, vel in partem juxta superius tradita, nihil- 
ominus tenetur de omni damno et interesse, quod evenit 
censualistae, et tenetur constituere censum in alia re im- 
mobili et fructifera . Less. lib. a. cap . as. n. 88. Bonae. 

n. a8. # Navarr. Sal as , Cenc. Duard. ap. Leotard. q. 57 
n. 57 . et. 63. * 

Notandum etiam est aliquando rem censitam , ut domum 
et molendinum» reparari solum successive per partes, ali- 
quando, dum nempe simul totum perit, reaedificatur in 
eodem loco et ex eadem materia . In primo casu , cum intel- 
ligatur perseverare eadem domus seu molendinum , nun- 
quam intelligitur census perire. In secundo casu census omni- 
no perit: nam domus reaedificata non est eadem ac prae- 
cedens et constat etiam arg . /. Quid tamen ff. quibus modis 
usufruct . amitt. Molin. d. 3g4> Rosig. num. 99 . * idem sen- 
tiunt Bonae, disp. 3. q . 4* p* un * *• 18 . Cenc. q. no. n. 
6. et in addit. n. i5. Leotard. /. c. n. 44* * 

Insuper in creatione census onera solvenda sunt ab iis, 
ad quos de jure pertinet; unde gabella solvenda est ab eo, 
a quo vi legis solvenda est . Quod si gabella imposita sit 
super fundo censito, et fructibus ex eo percipiendis, cum 
venditor remaneat dominus fundi, ipse tenetur solvere ga- 
bellam ; e contra vero si imposita sit super ipso contractu 
census » tunc solutio pertinet ad emptorem , neque potest 
addi pactum ; quo ad venditorem pertineat . Bonae, d. 3. 
q. 4* P' unie . num. 3o. Rosig. praen. ai. sed. 7 . num. 93 « 

Additur censum semper debere posse redimi a venditore. 
Et quidem id est juxta naturam hujus contractus; nam cum 
loquamur de censu consignativo , loquimur de censu , in 
quo res censita remanet penes venditorem quoad dominium 
directum et utile; unde debet posse liberare suum fundum 
a quocumque onere . Verum tamen est , non deesse theolo- 
gos, qui velint per bullam s. Pii V. non improbari census 
perpetuos irredimibiles , quoties emantur majori pretio, 
quam census redimibiles : videtur enim ipsis cessare in censi- 
bus perpetuis omne periculum usurae , quod intendit remo- 
vere s. Pontifex . * Docuit Navarr. n. 98 . quem sequuti 
sunt Molin. d. 3qi. Less. n. 93 Filiuc. de cens. n. 336. • 
Nihilominus magis conforme videtur menti s. Pontificis so- 
lum admittendos esse census redimibiles, si bene perpen- 
datur litera bullae. • Ita tenent Rebell. de cens. q. 7 . in 
jin. Bonae, d. 3. q. 4- p* u/i- n. 4- qui communem vocat 
hanc 'sententiam , Lug. d. 37 . n. na.: hanc etiam sequi- 
tur Rot. post Cenc. decis. 3q4* n. 4- 5. Virgin, de Boc- 

cat. p. 3 . n. 55. qui miratur, Navarrum contrariam do- 
cuisse contra fere expressam Pontificis mentem 

Debet pariter venditor posse redimere census eodem pre- 
tio, quo venditi fuerunt . Quod si censuarius nolit t seu 
non possit redimere totum censum , potest illum redimere 
per partes, et ita diminuere pensionem pro rata , sicut pe- 
rcunte re censita pro rata , pars census extinguitur . Puto 
tamen censitorem sive censualistam non teneri recipere par- 
tem pretii, quae sit minor quarta parte; si census etenim, 
ordinarie loquendo, extinguatur partibus minoribus, censua- 
lista grave subit damnum ; neque enim multoties potest 
applicare negociationi , vel alteri justo lucro exiguam par- 
tem pecuniae . Molin. disp. 3g3. Anton. a Sp. S. disput. 
18. num. gsa. Bonae, d. 3. q. 4* f>. un • num. 4<>. Si vero 
census esset tam magnus , ut neque quarta neque decima 
ipsius pars esset tam exigua , quin posset censualista illam 
commode negociationi , vel aliis lucris applicare, tunc exce- 
ptionem pateretur doctrina ; quam tradidi . Quod dictum est 
de monitione facienda a censuario per duos menses anteceden- 
tes et de facultate censualistae cogendi intra annum censuariura 
ad redimendum censum, si non amplius velit redimere tran- 
sactis duobus mensibus , de se clarum est ; solum adverto pos- 
se censualistam exigere etiam pensionem correspondentem illis 
duobus mensibus ; cum id videatur dispositum in favorem cen- 
sualistae , ut inierim deliberet quid facturus sit de sua pecunia. 

R. VI. Denique vult s. Pontifex, ne venditor census er 
quacumque alia causa, quam supradicta, possit cogi ad 
restituendum censum: ut quicumque census celebratus non 
servatis praedictis, habeatur pro usurario: ut census cele- 
brati post suam constitutionem non transmittantur ad alios 
contractus onerosos nisi sub iisdem conditionibus , et one- 
ribus quibus fuerunt celebrati, et quod non minuatur, vel 
augeatur ipsorum pretium . 

Primo ergo, non licet censualistae cogere censuarium ad 
redimendum censum, nisi in casu supra explicato, scilicet 
quando post factam denunciationem, transacto bimestri cen- 
sum non redimit . 

Omnes census post constitutionem creati habendi sunt ut 
foeneratitii , si in ipsorum creatione non fuerint servatae 
omnes hucusque explicatae conditiones. Disputant nihilomi- 
nus theologi , an illae conditiones , quae non sunt de jure 
naturae, non solum attendendae sint in foro externo, sed 
etiam in foro conscientiae . Et quidem probabilius videtur 
hanc bullam fuisse praeceptivam : et etiam pro foro conscien- 
tiae latam; cum per illam voluerit s. Pontifex animarum salu- 

(i consulere. * Ita docent Virgin, de cens. p. a. n. ao8. Comitol. 
res pons, moral. lib . 3 . ^.28. Hoc idem sensit Cenc. quaest. 
34 * n. 48 . Duard. in proem. de constit. q. 3 . n. 54 » c/ 61. 
Molin. d. Sgo. Azor. p. 3 . lib. 10. cap. 8. q. 3 . et alii ap. 
Leotard. q. 44 * 21.* Nihilominus non desunt theo- 

logi, qui asserant eas conditiones in ea praescriptas, et quae 
non exiguntur a jure naturae, solum adinventas esse ad 
fraudes evitandas ; ac proinde, dum absint fraudes , contra- 
ctum non posse dici invalidum et usurarium in foro con- 
scientiae, eo quod non servatae fuerint praefatae conditiones; 
cum praesumptio cedere debeat veritati . Anton. a 'Sp. S. 
num. 925. Kosign. praenot.' 21., sect. 22. num. 118. aliique 
plures.* Navarr. I. c. n. 88, et i?i. qui sane plurimos in 
suam sententiam traxit. Less. /. c . n. 80. et alii ap. Bonae. 
de contract. q . 4* n • 4^. * 

Quoad ultimurn , quod praescribit Pontifex , ut scilicet 
census ad alios transmittatur iisdem conditionibus, quibus 
primo fuit creatus, intelligi debet de transmissione per ven- 
ditionem , aut alium contractum onerosum ; non vero de 
transmissione per contractum gratuitum, puta donationis, 
haereditalis etc. nam tunc dominus census potest illum al- 
teri donare etc. additis oneribus sibi bene visis.* Molin. 
disp. 392. Navarr. n . 98. et tenent Rosignol. n. 120. Pa- 
laus n. 28. * 

Item dum vult Pontifex non posse census jam constitutos 
vendi majori pretio, nec emi minori ac fuerunt primo con- 
stituti, non est intelligendum voluisse excludere varietatem 
pretii, quando census factus fuit periculosus, vel difficilis 
exactionis; nam tunc communiter minoris venduntur, et 
certum est in his aliisque similibus casibus posse per epi- 
kejam bullam interpretari , cum ex diversis circumstantiis 
censuum pretium variari possit . Palaus tr. 3 z. d. 6. p. 16. 
num. 3 o. * Molin. /. c. Salas de cens. dub. 12. n. 9. Kebell. 
p. 2. lib. 10. q. 5 . * ^ 

Regulae in praxi observandae 

1 . Prima regula sit perperam praesumi a notariis obser- 
vari constitutionem s. Pii V. in creatione censuum, quoties 
contenti sint emptorem, seu censualistam ostendere crume- 
nam nummorum , absque eo quod coram testibus enume- 
rentur, et consignentur censuario . Multoties nummi contenti 
in crumena non sunt censualistae , seu emptoris , sed ipsos 
pro illo tempore obtinuit ab amico ad ostentationem pecu- 

ditor teneatur redimere censum , quoties voluerit emptor , 
nihilominus si revera sub nomine census non palliatum fue- 
rit mutuum , non improbabile est de jure naturae posse 
tale pactum sustineri . Sicut enim: si post creatum cen-- 
sum, emptor faceret alium contractum cum venditore, quo 
obligaretur ad eumdem redimendum ad nutum emptoris ,, 
diminuta pro hoc novo gravamine pensione, non videretur 
hic novus contractus damnandus ut injustus, cur non pos- 
sunt hoc pactum apponere in ipso contractu creationis cen-, 
sus ? Certe DD. et jus permittunt simul plures licitos con- 
tractus exercere: cap. un. de commod l leg. i. ff.. de depo- 
sito. Quinto, non videtur contra naturam contractus census, 
pactum de solvenda pensione r etsi pereat res illi subjecta „ 
dummodo hoc onus venditori impositum- compensetur vel. 
augmento pretii, vel diminutione pensionis. Uatio est, quia 
sicut emptor census posset cuin alio facere contractum asse- 
curationis, ut scilicet iste teneatur ipsi solvere pensiones, si 
res censita pereat , cur et non poterit idem facere cum vendi- 
tore census, dummodo illi det quantum alteri traderet pro 
pensionum assecuratione ? Certe non video disparitatem . 

Sexto, sustineri potest , attento jure naturae, pactum , quo, 
si non solvatur pensio, res censita cadat in commissum, 
dum hoc onus venditori impositum compensetur. Oportet 
tamen censuarium culpa sua pensionem non solvere , et 
poenam esse culpae proportionatam ; irrationabile enim es- 
set, si pro non soluta pensione e. g. ao. aureorum, adi 
quam percipiendam emptura fuisset jus quingentis aureis, de- 
beret cadere in commissum praedium valoris iooo. aureo- 
rum censui subjectum. Septimo, sustineri posset pactum, ut 
census totus simul redimatur , nec desunt DD. qui affirment 
id contrarium non esse constitutioni s. Pii. Et de facto, si- 
cut qui emit cura pacto retrovenditionis non potest cogi ad 
restituendam rem emptam venditori , ni iste totum restituat, 
pretium , ita et dicendum simile pactum in censibus non esse; 
illicitum . Imrno neque hoc pactum videtur compensandum 
venditori census; cura omnino aequum sit, ut qui vult re- 
dimere rem, quam vendidit, sicut totum habuit pretium in 
vendendo, ita. et totum restituat in redimendo. Octavo, non 
est contra jus naturae pactum de rescindendo contractu, si 
censu arius per duos vel tres annos non solvat pensiones ; 
nam jus naturale dictat, ut qui non servare vult obligatio- 
nem solvendi, quam aliquis emit sua pecunia, eamdem pecu- 
niam debeat restituere illi, qui emit hujusmodi obligationem. 
T. VI. 6 

Omnia praefata non adversari juri naturae in creatione 
census passim theologi sustinent; et cum ex aKa parte non 
pauci dicant bullam s. Pii solummodo pro foro externo 1 va- 
lere, non statim ac confessarii adinveniunt in creatione cen- 
sus aliquid , quod non apparet secundum dictam bellam , 
judicare debent contractus esse nullos, pensiones percepta» 
esse restituendas etc. 

III. Advertere etiam debet confessarius , quandoque creari 
census super aliquo fundo, cujus fructus obligati sunt ante- 
rioribus censualistis . In tali casu utique emptor secundi cen- 
sus non potest ex vi ejusdem aliquid exigere, si fructus fundi 
censiti non sint adeo pingues, ut sufficientes sint pro primo 
et pro secundo censu, Ex his videat confessarius, quod si 
emptor secundi census postea sciat fundum jam alteri censui 
fuisse obligatum , et non superesse fructus pro solvendo novo 
censu, non potest aliquid vi ipsius percipere, utpote quia 
secundus census nulliter fuit emptus . Et hoc verum est , 
etiamsi venditor pro solutione obligasset etiam fructus alio- 
rum praediorum ; nam hoc non efficit quin census nulliter 
fuisset emptus, cum fructus aliorum praediorum non ha- 
beantur pro fundo census, sed solum pro majori securitate 
percipiendi pensiones. Quomodo ergo se gerere debet con- 
fessarius cum eo , qui plures pensiones exegit ex censu nul- 
liter empto ? 

Si mala fide percepit , debet omnes restituere . Si bona 
fide, solummodo id, in quo factus est ditior; vel etiam ni- 
hil , si ex censu bona fide male empto passus est damnum , 
vel lucrum cessans , quae reputentur aequare id , quod per- 
cepit; nam venditor dolosus tenetur ad damna et interesse. 

IV. Aliam rem subjicio considerationi confessariorum . 
Dantur e. g. quidam antiqui census , ex quibus haeredes 
venditoris adhuc solvunt quinque, sex , vel etiam septem pro 
quolibet centenario haeredibus emptoris. Talium censuum 
pensiones nescio videre quomodo non sint injustae ; nam 
dum creati fuerunt tales census, frumentum, vinum etc. 
multo majori pretio vendebantur, unde bene concipi potest 
rem censitam tunc produxisse fructus correspondentes pen- 
sionibus census; at cum modo fructus quasi pro medietate 
in pretio decreverint, difficile est rem censitam producere 
fructus correspondentes talibus pensionibus; et si fructus tan- 
tam pensionem non adaequant, quomodo censu alislae pos- 
sunt illam recipere? 

caput ii. 

De censu vitalitio 

Q. 1. Quid sit census vitalitius. . 

R. Census vitalitius non est jus percipiendi pensionem ex 
re fructifera , quo pacto de censu huc usque loquuti sumus 
sed bene reducitur ad contractum sortis , seu aleae .* Hinc 
aliqui illum explicant, quasi sit quaedam sponsio, qua ven- 
dens dicat emptorem non tandiu victurum , ut annue acci- 
piendo aliquam pensionem , recepturus sit totam summam , 
e contra vero emptor spondeat se tandiu , et etiam diutius 
victurum. Justitia igitur hujus contractus consistit in hoc, 
ut aequale sit periculum lucri et damni , qua aequalitate po- 
sita , nemo dubitat esse licitum * et de hoc censu non lo- 
quuntur pontificiae constitutiones. 

Quamvis ordinarie loquendo creetur iste census duraturus 
ad vitam emptoris, nihilominus creari etiam potest dura- 
turus ad vitam venditoris . Neque obstat ex censu duraturo 
ad vitam emptoris dari occasionem optandae ipsius mortis, 
quod utrumque jus abhorret, ut videre est cap. Ne captan- 
dae de concess. praeb . in 6. et leg. Stipulatio hoc modo con- 
cepta de verb . oblig. nam hoc per accidens est , et non 
ex natura contractus . Et quidem si id deberet semper at- 
tendi, deberet etiam non admitti successio filiorum in pa- 
ternam haereditatem ; nam ad eam obtinendam possunt il- 
lius mortem optare: sicut proprietarius mortem usufructuarii , 
et fideicommissarius mortem haeredis gravati . * Ob hanc 
rationem periculi captandae mortis censum hunc vitalitium 
damnavit, et tamquam usurarium traduxit Henricus Gan- 
daven. quodlibet xi. n. 3g. alii non satis laudant, sed ma- 
gis communiter admittitur tamquam licitus tum a jure ci- 
vili, tum canonico, ita Cenc. p. x. de censib. cap. x. quaesi. 
4- art. 3. qui innumeros refert DD. illum approbantes . • 

Q. 11. Quale sit justum pretium in censu vitalitio . 

R. Non pauci in taxando pretio census vitalitii assignant 
regulam sequentem. Volunt attendendos esse annos, ad quos 
moraliter, attentis omnibus circumstantiis personae , de qua 
agitur, pervenire potest illius vita. Demus e. g. posse adhuc 
vivere 20 . annos, dicunt sumendam esse medietatem ipsorum 
annorum, et ita regulandas esse pensiones, ut illo tempore 
adaequent pretium census . Secundum hanc doctrinam , si 
dem 100 . aureos ad censum vitalitium illi , qui judicatur 

adhuc vivere posse annos 20. , potero exigere 10. singulis 
annis. Hanc regulam putant esse omnino aequam; nam si 
excedat 10. annos, lucrabitur qui emit censum , si vero ad 
illos non pertingat , lucrabitur qui vendidit . 

Verum hanc regulam non omnino aequam merito alii ju- 
dicant: Et ratio est , quU qui judicatur posse vivere 20. an- 
nos , facilius eveniet , si nofi sit infirmae valetudinis, ut vi- 
vat primis 12* aut i 5 . annis, quam moriatur nondum ex- 
pletis primis 10. annis, et ita non apparet aequalis sors lucri 
et damni in emente et vendente . Melius ergo dicunt- illi , 
qui volunt in taxando pretio census vitalitii, attendendum 
esse arbitrium viri prudentis, qui attentis circumstantiis loci , 
ministerii, aetatis , fortitudinis, valetudinis etc. ita taxet pre- 
tium, ut videatur esse aequa spes lucrandi in emente et ven- 
dente censum : # Salas, Less. apud Lug. disp. 2. num. 3 g. • 

QUAESTIO VI. 

D B ' L fi C s/ T fi ST CONDUCTO 

» l • 

C A V U T I. 

De natura conductionis et locationis ; de iis qui locare et 
conducere , et de rebus, quae locari et conduci possunt. 

■ ■ K 

Q I. l^Juid sit conductio et locatio . 

R. Definitione communiter accepta conductio potest ita de- 
finiri : Contractus bonae fidei initus solo consensu, quo prae - 
statur certum pretium pro aliqua re utenda , vel fruetida p 
seu pro. opera alicujus personae . 

Conductio igitur est contractus bonae fidei , ut constat esc 
§. 28* instit: de action. et solo consensu perficitur, ut em- 
ptio et venditio: /. 1. ff. locati et cbnducti. In hoc autem con- 
tractu, ad differentiam precarii, in quo res ad usum gratis 
conceduntur, intervenit pretium certum et determinatum; §• 
1. instit de locat, et conduct . Disputant autem DD. an hoc 
pretium debeat consistere in pecunia numerata , ut videtur 
dici §. a. instit. de locat , et cond. leg. Naturalis 5 . §. At 
cum f . de praes crip. vtrb. vel etiam consistere possit in aliis re- 
bus, praesertim fungibiiibus, sicut innuitur leg . Et haec 35 . 
in fin. ff. de locat, et cond. et leg. Si olei at. C. eod. Ad 
conciliandas autem has leges, dicunt DD. in locatione et 
conductione stricte sumptis, pretium consistere debere io pe- 
cunia numerata, non vero si large sumantur, et ita locan- 

lur greges ea conditione , ut conductor det lanata , caseum 
etc. et praedia pro certa quantitate frumenti etc. * Docet 
Pirhing, Reiff. in 3 . decret. Ut, 18. n. 7. Molin. d. 486. * 

Additur in allata definitione , pro aliqua re utenda , vel 
fruenda ; quamvis enim in emptione et venditione alienetur 
dominium directum rei , in locatione et conductione solum 
transfertur usus rei , ut quando locatur domus , equus etc. 
vel solum fructus» ut quando locantur praedia » vineae etc» 
Dicitur denique, seu pro opera alicujus personae, nam etiam 
operae et labores personarum conducuntur, ut patet in fa- 
mulis, artificibus etc. # /. g. Si quis jf. de loc. et cond. i. 
Sed addes §. 2. jf. eod. I. Item si 22. §. 2. jf. eod. * 

Quamvis autem hic Contractus modo locatio, modo con- 
ductio appelletur promiscue, revera tamen sortitur haec no- 
mina secundum diversas considerationes. Quando datur ali- 
qua res utenda, vel fruenda pro pretio , vel mercede» interve- 
nit locatio, et persona eam dans dicitur locator. Quando vero 
datur pretium pro re utenda» vel fruenda dicitur conductio , et 
persona illud dans dicitur conductor. Speciali nomine condu- 
ctor praedii urbani, vel domus dicitur inquilinus ; sicut vo- 
catur colonus conductor praedii rustici . Conductor vero ga- 
bellarum vocatur publicanus . Haec omnia patent ex diversis 
juribus, quae superfluum est citare. 

Q. II. Quinam possint locare et conducere . 

R. Omnes locare possunt, si non sint a jure prohibitio 
Quod omnes possint locare et conducere, patet, quia cum 
hic contractus sit de jure gentium, unicuique cbncessuta irt- 
telligitur illum inire, si non expresse prohibeatur, juxta Glos- 
sam in cap. Inter corporalia v. Non invenitur de translat . 
episcop . Olim milites et curiales prohibebantur conducere 
praedia, ne primi distraherentur a militia» et secundi a sitis 
obligationibus. Quid vero dicendum sit de clericis» jam ex- 
plicatum est dum egi de negociatione . Pariter lex arcebat 
a conducendis vectigalibus et praediis fiscalibus tutores et 
curatores , usquedum non reddiderint rationem tutelae , vel 
curae: arg . leg. un. C . ne tutor vel curator. Denique reji- 
ciuntur a conducendis domibus vicinis scholis publicis exer- 
centem artem strepitosam » ne studio addicti a tali strepitu im- 
pediantur: arg. I. un.\C. de liber, stud. Idem dicunt de ta^> 
libus artificibus, volentibus conducere domos vicinas niona-» 
steriis: arg. can . Pridem 7. edus. 18. q. 2. In his tamen 
puto standum esse consuetudini . 

Q. III. Quaenam possint locari et conduci . 

R. Praescindendo a speciali prohibitione, omnia, quae 
possunt vendi, vel emi, possunt locari et conduci, sive sint 
propria, sive aliena; Ita communiter docent DD. in leg. r. 
ff. locati. Dixi, sine sint propria , sine aliena , et ita usufru- 
ctuarius licite et valide rem usufructuariam alteri locat: /, 
Arboribus ia. §. a. ff. de usufr. sicut etiam conductor po- 
test rem a se conductam alteri aeque idoneo locare : Icg. Si 
tibi alienam 7. ff. locati , nisi tamen aliter conventum fue- 
rit. Hic tamen observandum , quod si usufructuarius alteri 
locet rem usufructuariam , et postea ipse moriatur , ante- 
quam expiret tempus locationis, sicut cum ipso expirat usus- 
fructus, ita et terminat locatio ab ipso facta. Hinc haeres 
defuncti non tenetur attendere locationem ab eo factam, sed 
solum tenetur dare conductori mercedem pro rata temporis 

. etc. leg. Si quis 9. §. 6. ff. de locat, et cond. * Engel. in 
3 . decret. tit. 18. n. 2. Reiff. ibi n. 17. et ideo hoc pro axio- 
mate habetur: resoluto jure dantis , resolnitur etiam jus ac- 
cipientis . # 

Observandum etiam , quod si quis locet rem prorsus alie- 
nam , in qua scilicet nec habeat dominium utile , nec usum, 
si talis res a domino evincatur , locator debet refundere pre- 
tium , et quantum interest conductori , non posse re con- 
ducta frui : leg. Nos videamus ff. de locat, et cond. Non te- 
nebitur tamen refundere pretium , si rem aeque commodam 
conductori substituat : l. Si quis 9. ibid. neque compensare 
damna conductoris , si rem alienam locavit ex ignorantia et 
bona fide : * l. Si fundus 33 . ff. locati . * 

Dixi etiam ab initio responsionis, praescindendo a spe- 
ciali prohibitione , nam jus quaedam prohibet locare et con- 
ducere . Primo ergo prohibetur locatio servitutis praedialis , 
seu realis , uti se habet iter , via , et jus pascendi ; ratio est, 
quia locatio importat, ut fiat tantum ad tempus, secus ser- 
vitus realis : leg. Sernitutes 4 « ff> de sernit. Nulla autem est 
prohibitio locandi servitutem personalem . Secundo locari 
non possunt res fungibiles, quae usu absumuntur, ut pe- 
cunia , vinum , oleum etc. nam in locatione conceditur usus 
rei locatae eo pacto, ut elapso tempore locationis; res ea- 
dem restituatur , quod verificari non potest in rebus praefa- 
tis , ut de se constat. Possunt nihilominus locari ad poinpam 
et ostentationem , et pretium locationis accipi : Icg . Sed mihi 
3 . ff. commodati etc. Denique prohibentur locari res eccle- 

siasticae immobiles ultra triennium, sed de hoc agam in 
fine hujus tractatus. (1) 

Regulae in praxi observandae . 

In praxi attendendum est , multoties illum , qui aliquam 
rem sive mobilem , sive immobilem ab altero sibi locatam 
habet , earadem alteri iterum locare , ex quo deterior reddi- 
tur cum praejudicio domini . Exempla habemus in eo , qui 
boves sibi locatos , alteri ad aliquod opus locat , eosque ob 
nimium laborem reddit vilioris pretii . Item plura exempla 
habemus in rusticis , qui non valentes multa praedia a se 
conducta serere, aliis sublocant; at interim quia isti brevi 
tempore talibus praediis (ruendum sciunt, nullam rationem 
habent terras steriliores reddendi , vites , aliasque arbores 
fructiferas , modo quo debent colendi etc. Haec omnia non 
sunt licita conductoribus , et tenentur de damno , quod inde 
domino evenit ; quamvis enim praedia sibi locata aliis va- 
leant sublocare , nihilominus isti debent esse aeque idonei , 
et exinde nullum praejudicium debet advenire primo locatori. 

caput 11 . 

De obligationibus et juribus locatoris; et de obligationibus 
et juribus conductoris rerum . 

Q. I. Quae sint obligationes locatoris. 

R. I. Praescindendo a particularibus conventionihus et 
consuetudinibus locorum , quae omnino sunt observandae , 
si non contineant injustitiam : leg. Circa locationes 19. C. lo- 
cati , primo locator tenetur tradere conductori rem, ita ut 
ea uti possit juxta modum et tempus conventum : nam ra- 
tio dictat adimplendum esse contractum , eo modo quo con- 
ventum est, et habetur leg . Ex conducto i 5 . leg . Si in le- 
gem ff. locati et alibi . Advertere tamen est discrimen , 
quod intercedit, si conductor non possit frui modo Ct tem- 


(I) Loeari etiam possunt actiones > pro quibus licite duplex exigi potest 
merx , sic ▼. g. Nnnciua Romam proficiscens licite potest accipere a duo- 
bus duplicatam rnercedem . De Aurigis ait P. Corte. t. 7. p. 632. nullam 
esse difficultatem quod possint, quia talis est consuetudo; de Nuncio vero 
admodum probabile est, prout tenet Less. I. 2. c. 24. n. 28. cum com- 
muni sententia, ut asserit idem Cone. Ratio est quia per accidens se ha- 
bet ut opera sua sit utilis duobus , de se autem justam exigit rnercedem , 
cum unicuique se obliget ex justitia ad iter illud peragendum , et hoc 
adeo verum est, ut si non peragat, peccat injustitiae contra jus titriusque. 

pore convento re locata culpa locatoris , aut sine culpa . Si 
primum , tenetur ad refundendum pretium , et simul inte- 
resse conductori; ut si injuste et ante tempus expellat a re 
locata, si dum poterat, non substulit impedimentum etiam 
ab alio proveniens , ne conductor fruatur re locata , si non 
voluit reficere rem locatam , ita ut ea conductor commode 
frui valeret etc. Ratio horum omnium est, quia tunc inju- 
ste est causa damnorum conductoris, unde etiam leges in 
dictis casibus obligant locatores ad pretium et interesse: leg. 
cit. Ex conducto le g. Si in legc f leg. Si fundus 33. leg. Si 
merces a5. Jjf. locati . Si vero praedicta accidant sine culpa 
locatoris , tenetur tantum ad refundendum pretium pro rata 
temporis , quo non potuit conductor frui re locata , ut de se 
patet , et constat etiam ex leg. Ex conducto cit. leg. Si quis 
9. leg. Qui insulam 3o. jf. locati; * v. gr. si res aliena bo- 
na fide conductori locata ab alio evincatur, si incendio, cha- 
smate , vel hostili irruptione pereat , vel si exigente necessi- 
tate locator rem locatam reficiat, et conductor re conducta 
uti non possit: l. Et haec 35. ff. eod. Reiff. I. c. nu. 3i. * 
Quod si locator removeret conductorem a locatione non ex 
necessitate , aut alia justa causa , sed ob sui majorem utili- 
tatem , commoditatem etc. tunc tenetur ad pretium et inte- 
resse: leg. Qui insulam cit. 

R. II. Altera obligatio locatoris est refundere expensas ex- 
traordinarias necessarias, vel utiles, eo modo, quo statim 
dicam , factas a conductore in re locata . Notare ergo opor- 
tet, conductorem praediorum , si aliud non ferat conventio 
et consuetudo, teneri per se facere expensas ordinarias, ut 
praedia fructificent, et deinde fructus colligantur ; hae autem 
consistunt in arando , fodiendo , metendo , stercorando etc. 
ex his enim sequitur quod ipse uberiores fructus percipiat. # 
Engel. /. c. n. 10. cum communi aliorum ; * nihilominus 
ipse non tenetur ad expensas extraordinarias necessarias, 
cum nOn intelligatur voluisse se obligare nisi ad id , quod 
ordinarie est necessarium : leg. Dominus 55. §. 1. ff. locati ; 
hinc eas tenetur refundere locator . Quoad expensas vero 
extraordinarias utiles distinguendum est. Si fuerunt mode- 
ratae , locator tenetur eas refundere conductori , etiamsi sine 
ejus consensu fuerint factae : leg. Dominus citat . junct. leg. 
Sal addes 19. ibid. quod tamen verificatur , si tales expen- 
sae duraturae etiam sint in commodum locatoris post tem- 
pus locationis , alias solveret alterius commodum . Si vero 
fuerunt immodicae et valde graves, tunc quamvis locator 


QUAEST. VI. CAPUT n. 89 

non teneatur ad eas restituendas, quia potius incommodum 
exinde reportat:, arg. leg. Paulus 1 4 ~ jf. de doli mali except. 
nihilominus id regulandum est juxta ea, quae dixi in supe- 
riori tract. x 3 . q. 2. cap. a. quaest. 5 . Juxta etiam doctri- 
nam ibi traditam regulanda est restitutio expensarum , quae 
sunt mere voluntariae . * Molin. d. 4 g 6 . Engel. ReifF. II. cc .* 

Duo tamen hic subjungere oportet . Primum t quod si lo- 
cator nolit refundere expensas in casibus , quibus tenetur 
refundere , potest conductor velle sibi satisfacere , retinendo 
rem eoo ductam : leg, 5 . jf. de impens. in rem dot. Secun- 
dum est, quod si vellet sibi satisfacere auferendo a re lo- 
cata melioramenta , debet cavere ne eatndem rem deterio- 
rem reddat: leg . Sed addes 19./. locati. Item non debet 
id facere ex rabie et invidia , ut si auferendo melioramenta 
mere voluntaria nullum commodum reportet : quomodo eve- 
niret si abraderet picturas, si viridarii ornamenta destrue- 
ret etc. leg. In fundo 38 ff. de rei vindic. 

R. 111. Tertia obligatio locatoris est manifestare vitia rei 
locatae , in quo tamen etiam distinguere oportet . Si quis ex 
ignorantia et bona fide locet alteri rem habentem vitium oc- 
cultum , solum teneretur ad restituendum pretium locationis, 
secundum quod ex tali vitio res fieret minus utilis condu- 
ctori , non vero teneretur ad damna exinde sequuta , quia 
non fuisset ipsorum causa culpabilis . Secus dicendum , si 
culpabiliter locasset rem vitiosam , unde damnum passus 
fuisset conductor , ut de se patet , et habetur etiam leg. Sed 
addes 19. ff . locati et leg . Tenetur ff. de action. empti . • 
Navarr. man. cap. 17. n. 196. Molin. d. 494 * * In praefa- 
ta lege Sed addes habetur locatorem teneri ad damna, quae 
passus fuerit conductor, etsi ex ignorantia ipsi locata fuis- 
sent dolia, et alia vasa vitiosa. Verum dispositio legis so- 
lum fundatur in praesumptione, quod ignorantia locatoris 
fuerit culpabilis; ac proinde, supposito non fuisse graviter 
culpabilem , non est attendenda in foro conscientiae . Bon, 
de contr. d. 3 . q. 7. p. 2. n. 3 . # Hoc idem docet Mol. /. 
c . ReifF. I. c. n. 36 . cum communi DD. # Solum ergo te- 
neretur ad damna locator, qui bona fide locasset rem vitio- 
sam , quando expresse pro non vitiosa locasset ; tunc enim 
intelligeretur in se suscepisse onus damni , quod ex vitio et- 
iam ipsi ignoto posset derivare: leg. Tenetur §. Sed si vas 
fi de aci. empti. • Molin. /. c. n. 10. cum Navarr. Syl- 
vest. et communi aliorom . * 

R. IV. Locator tenetur ad onera t et tributa rei locatae 
imposita. Ita communiter DD. ex clara dispositione leg . 
JEdiles studeant ff. de v . pubi. Quod si talia onera ex par- 
ticulari conventione solvenda sint a conductore , debet ea 
ipsi locator compensare , relinquendo e. g. majorem partem 
fructuum. Bonae, nu. 7 . Laym. I. 3. tr. 4* c . 22 . num. 4. 

Q. II. An locator teneatur remittere mercedem conducto- 
ri , vel totam , si sine sua culpa nullos fructus percipiat ex 
re locata ; vel pro rata , si paucos aut exiguos . 

R. I. Locator tenetur modo dicto remittere mercedem . 
Ratio est. quia in rei fructiferae locatione imponitur merces 
ad compensandos fructus percipiendos ; unde si nulli , vel - 
pauci fructus percipiantur , pensio vel ex toto, vel ex parte 
remittenda est. Ita etiam clarissime jura disponunt : cap. 
Propter sterilitatem de loc. et cond. leg. Ex cond. i5. §. 2 . 
leg. Si merces 25. ff. locati et leg. Licet C. locati Less. /. 

2 . c. 24 . n. i5. • 

Difficultas est in assignando , quando diminutio fructuum 
et damnum intelligi debeat notabile , adeoque consurgat in 
locatore obligatio remittendi saltem ex parte pensionem ; cum 
certum sit ex modico damno non consurgere talem obliga- 
tionem , ut patet ex leg. Si merces cit. ac pariter ex leg. Ex 
conducto i5. ff. locati etc. Quamvis autem hic habeatur non 
esse audiendum illum, qui conqueritur de fructuum exigui- 
tate, certe dispositio hujus legis intelligenda est de colono 
se conquerente de modico damno ; nam si ibi statutum fuis- 
set non audiendum , etiam stante gravi damno , haec lex 
aperte contradiceret aliis supra citatis ; contradictio autem in 
legibus est pro possibili vitanda cap. Cum expediat de ele~ 
ct. in 6. 

Inter diversitatem autem opinionum, et praescindendo a 
particularibus consuetudinibus locorum , ea opinio videtur 
magis ad veritatem accedere, quae asserit tunc damnum esse 
grave judicandum, quando deducto semine, aliisque expensis, 
conductoris, non collegit fructus, qui valeant adaequare di- 
midiam partem annuae pensionis. Hoc damnum videtur ex 
natura sua grave; et ita etiam leges decidunt graviter dam- 
nificatum venditorem, qui deceptus fuit infra dimidium justi 
pretii. Molin. disp. 4g5. n. 5. Bene etiam in hac materia at- 
tendi possunt consuetudo, seu arbitrium viri prudentis. Laym. 
lib. 3. tr. 4* c. 22 . n. 7 . 

R. II. Dantur aliqui casus , in quibus conductor tenetur 
ad totam pensionem, non obstante gravi damno, quod passus 

fuerit in re lorata. Primo tenetur conductor ad totam pen- 
sionem , non obstante quacumque sterilitate, si ita specialiter 
conventum fuerit, et conductor super se susceperit periculum 
omnis casus fortuiti, infortunii etc. leg. Si quis 9. §. a. jf. 
locati. Ratio est, quia tunc cessit juri suo. Oportet tamen 
compensare hoc onus diminutione pensionis , alias daretur 
inaequalitas inter contrahentes; Anton. a Sp. S. in direct. conf. 
p. 3 . d . ai. n . 1006. tt seqq . Verum tamen est in talibus 
casibus non comprehendi casus omnino insolitos et extraor- 
dinarios, et hi dicuntur, quando accidit aliquid quod nun- 
quam contingit, vel non extat memoria contigisse. Unus ex 
his casibus fuit exsiccatio olearum, quae contigit anno 1709. 
Molin. disp. 4 - 95 . n. ia. Bon* de contr. d. 3 . q. 7. p. 3 . nu. 
i 3 . et communiter canonistae: arg. leg . Fistulas §. Frumenta 
ff. de contrah. empt . • Molin. d. 49 $* n. ia. contra Pinellum 
et alios ; videatur Barbos, ubi sup. n. 8. * 

Secundo non tenetur locator remittere pensionem, si sterilitas 
unius anni ex abundantia praecedentium, vel subsequentium 
compensetur: cap. Propter sterilitatem 3 . de locat, et cond . 
leg. Licet. 8. C. locati. Molin. cit. Barbos, in cit. cap. Pro- 
pter n. 18. Imo si ob praeteritam sterilitatem locator aliquid 
de pensione conductori remiserit, potest sibi compensare quod 
remisit, si primo, secundo, vel tertio, et quarto anno ubertas 
superveniat: leg. Ex conducto §. 4 * locati , # et tenent I)D. 

cc. # Ex eadem lege colligitur non habere locum remissionem, 
si sterilitas sit consueta, vel eveniat ex vitio rei locatae; nam 
si id cognovit conductor, et tamen voluit talia praedia sibi 
locari, cessit juri suo. Azor. p. 3 . /. 8. c. 10. q. a.* Gonzal. 
in d. cap. n. 6. Barbos, in d. cap. n. i 5 . et seq. * 

Tertio si colonus sit partiarius, ut si e. g. solvere debeat 
pro pensione dimidiam, aut tertiam partem fructuum, non 
est ilii diminuenda pensio propter sterilitatem , quia quasi 
societatis jure damnum et lucrum cum domino fundi partitur , 
ut dicitur leg. Si merces a 5 . §. 6. jf. locati, Molin. n. 22. 
Menoch. consuit. 669. n. 12. et seqq. 

Quarto, non habet locum diminutio pensionis , si fructus 
pereant, quando jam erant a solo separati, quia in hoc casu 
nil disponunt jura; et aliunde tales fructus ita separati, cum 
pleno jure pertineant ad conductorem, et ipsi dicendum est 
perire. Navarr. in man. c. 17. num. 187., Rosign. pratn. 6. 
n. 4. Mullo minus diminuenda est pensio, si sterilitas, vel 
damnum proveniant ex culpa conductoris , quia ut dicitur 
rcg. 86. juris in 6., damnum quod quis sua culpa sentit, sibi 

debet, non aliis imputare .* Molin. Azor. Pirhing ap. Reiff. 

/» c. n. 44* * 

Q. 1 H. Quando locatori competat jus expellendi condu- 
ctorem a re locata . 

R. Suppono absque legitima causa non posse locatorem 
ante finitam locationem expellere conductorem; nam ita se 
obligavit in contractu locationis * ac proinde ita clare decer- 
nitur leg. Mde 3 . et l. Si olei ai. C. de locat. Hinc si ex- 
pellat illegitime , teneri ad pretium et interesse jam supra 
notavi . His suppositis 

Ouatuor sunt causae, quibus locatori licet expellere condu* 
ctorem ante finitum tempus locationis , et recensentur leg. 
Mde cit. et cap. Propter 3 . de locat, et cond. Prima est, si 
facta locatione ad longum tempus, hoc est, saltem ad quin- 
quennium, conductor per biennium in solidum non solverit. 
Quod si in contractu determinetur tempus pro solutione to- 
tius mercedis, et a conductore non observetur, statim expelli 
potest.. Si vero facta fuerit ad tempus brevius, statim expelli 
potest, si constituto tempore non solvat, uti docent cum Glos- 
sa communiter DD. in cap. Propter cit.* et praesertim Abbas 
in d. cap. Azor. /. c. q. a. Navar. cap. 17. n. 193.* Ob- 
servandum etiam, quod si pensio integre una vice solvenda 
sit, non juvat conductorem, quin a re locata expelli possit, 
si solvat per partes; nam ita solvere, non est multoties sine 
gravi incommodo locatoris : leg. Plene 3 . jf. famil. erciscund. 
juncta Gloss. in leg. Mde v. in solidum. 

Secunda causa est, si locator indigeat re locata: leg. Mde 
3 . cit. Id tamen intelligendum, si talis indigentia, vel neces- 
sitas non erat, et non poterat prudenter praevideri tempore 
locationis , nam alias locator sibi imputare deberet si rem 
sibi necessariam locasset; vel si aliter supervenienti necessitati 
non possit providere.* Abb. in d. cap. Propter.* Observare 
etiam est licere expellere conductorem non solum ob pro- 
priam necessitatem, sed eliam ob necessitatem patris et ma- 
tris, et filii ipsius locatoris; nam hi jure naturali semper 
praeferendi sunt extraneo, facta semper tamen remissione 
mercedis pro rata temporis, quo conductor privatur re locata: 
cap. Propter ele . cit. Molin. d. 499. n. 5 . Azor. p. 3 . /. 8. 
cap. 10. Navar. in man. c. 17 .a n. 193.* Quae autem ne- 
cessitas ultra notatam requiratur, ut locator conductorem ex- 
pellere ante finitam locationem possit , vide ap. AA. cc. et 
ap. Reiff. n. 53 . Leur. q. 35 i. # 

Tertia causa est, si domus locata indigeat reparatione, 
quae alias fieri non possit, nisi expulso conductore. Si tamen 
aderat talis necessitas tempore locationis, et nihilominus lo- 
cata fuit domus conductori id ignoranti, locator tunc non so- 
lum tenetur ad diminutionem mercedis pro rata temporis , 
quam diminutionem semper facere debet; sed etiam ad in- 
teresse , utpote quia culpabiliter damnificavit conductorem. 
Facta autem reparatione , potest cogi locator ut iterum ad- 
mittat conductorem ad domum inhabitandam: gloss. marg. 
in leg. 3. cit. vers . Cum inquilinus ff. uti possidetis, * Leuren. 
q. 35a. an. i. Reiff. n. 54- Barbos in cap . Propter §. Ve- 
rum n. 3o. et seqq . * 

Quarta causa est , si conductor male utatur re locata, vel 
notabiliter damnificet, vel ea abutatur contra bonos mores, 
iotrodurendo e. gv in domum laenones , meretrices, fures 
etc. Mol. disp. 499- Azor. cit. In utroque casu si alium in- 
quilinum pro tempore residuo habeat, debet remittere priori 
mercedem pro rata temporis. Secus si alium iniquilinum non 
habeat ; nam locator non debet sentire damnum ex culpa 
conductoris . Molin* cit. Item in primo casu locator habet 
actionem ex locato contra conductorem, ut scilicet omne dam- 
num illatum compenset, ut de se patet, et notat Glossa in 
cap. Propter cit. Dum autem locator velit ex praefatis causis 
expellere conductorem renuentem exire e domo conducta , 
melius erit si id faciat judicis auctoritate; quamvis non de- 
sint qui asserant , etiam propria auctoritate id posse prae- 
stare.* Docet Molin. Azor. //. cc. Leur. q. 34g. n. a. Reiff. 
n. 56. iq4. et 195 .* 

Q. IV. Quando tacite censeatur prorogata locatio. 

R. Si locator sciens esse finitum tempus locationis, permit- 
tat conductori retinere rem locatam , intelligitur prorogata 
locatio ad illud tempus, quod exigit res lorata: leg. Item 
quaeritur §. Qui impleto ff. locati , et leg. Qui ad certum 
ibid. Idem dicendum, si existat lex municipalis, aut consue- 
tudo, ut conductor certo tempore ante finitam locationem ad- 
moneatur, non amplius perseverare debere in re locata, et 
non moneatur . 

Dixi, ad illud tempus , quod exigit res locata ; nam 
cum praedia rustica regulariter non soleant afferre fructus 
nisi per annum, per annum saltem intelligelur prorogata lo- 
catio: leg. cit. Item quaeritur. Hac ratione si praedia essent 
talis naturae, ut non fructificarent nisi intra triennium, pari- 
ter ad tale tempus diceretur prorogata locatio . E contra cum 

locatio domus fructificet de die in diem, et ad ratam tem- 
poris, ipsius locatio intelligeretur, prorogata solum quoadus- 
que unus ex contrahentibus vellet a contractu recedere. Excipe 
nisi esset in tali loco consuetudo non locandi domos nisi de 
anno in annum; nam tunc locatio ad annum intelligereiur 
prorogata. Porro prorogatio intelligitur facta cum iisdem con- 
ditionibus, et pactis priinae conductionis. Molin. disp. 4q8. 
Bonae, d, 3, q. 7. p. %, • Ita adamussim in ditione nostra 
statuitur: lib. a. statutor. Lucens, cap . io3. Illud etiam de- 
claramus , quod si finito locationis tempore conductor in re 
locata ; patiente locatore, remansisset , vel in conductione per- 
severasset , intclligatur conductio jacta de praedio urbano pro 
uno anno tantummodo. Et si fuerit praedium rusticum, intel- 
ligotur reconductum , donec in eo anno fuerint fructus recol- 
lecti. Et si de locatione appareat publicum instrumentum , in- 
tclligatur reconductio facta ex publico instrumento .* 

Q. V. Quae sint obligationes conductoris . 

U. I. Praescindendo modo a particularibus conventionibus, 
et consuetudinibus locorum, prima obligatio conductoris est 
ut solvat integram pensionem tempore in contractu praefixo, 
vel juxta consuetudinem loci; nam in contractu locationis in- 
telligitur talem suscepisse obligationem. Si autem tempus 
non fuit determinatum pro solutione facienda , attendendum 
est tempus, quo intelligitur ex parte locatoris contractum esse 
completum; nam tunc solum potest pensionem exigere: leg. 
Julianus §. Offerri ff. de action. ernpt. et conductor debet 
eam solvere ; cum tunc et ipsi competat ex parte sua con- 
tractum complere. Bonae, loc. citat. # Beiff. I. c. n. 53. Bald. 
in l. Dii/orti o ff. de solut. matrim. et communis aliorum . # 
llinc si locatio facta fuerit ad tres menses, vel ad sex, vel 
ad annum, post hoc tempus est solvenda pensio , quia tunc 
intelligitur locator satisfecisse suae obligationi. Post annum 
pariter solvenda est, ordinarie loquendo, pensio locationis 
praediorum; nam solvitur intuitu fructuum , qui non solent 
integre colligi nisi saltem intra annum. Nec referi, quid- 
quid aliqui dicant in contrarium , locationem factam fuisse 
ad plures annos , verb. gr. ad novem • quamvis enim etiam 
tunc non fuerit expressa obligatio solvendi pensionem sin- 
gulis annis , nihilominus ita revera videtur solvenda ; cum 
locatio plurium annorum aequivaleat pluribus locationibus : 
Molin. disp. 497* Tamb. lib. 9. tr . 4« c. 4* §• 2. 

H. 11. Secunda obligatio conductoris est » ne utatur re con- 
ducta ad aliutn usum , quam fuerit conventum in locatione: 

leg. Qui jumenta 4 <* /• de Jurtis: nisi tamen prudenter 
praesumat locatorem non esse invitum: leg. Qui re 78. ibid. 
Si proinde quis utatur re conducta contra voluntatem do- 
mini , et ex hoc pereat , vel deterior fiat , conductor tenetur 
de damno illato, quia fuit causa injusta illius. Bonae, cit . 

p. 3 . num. x. 

R. 111. .Tertia obligatio conductoris est non deserere rem 
conductam , antequam finiat tempus conductionis , ni tamen 
adsit rationabilis causa aliter faciendi : leg. Dominus 55 . jf. 
locati . Rationabilis etiam causa daretur , si domus spectris 
infestaretur f si immineret periculum corruendi etc. * et tunc 
his et similibus de causis rem locatam deserens ad pretium 
pro rata temporis conductionis tenetur. Azor. /. c. cap , g. 

q. 4 * de Lugo d. 29. n. 28. * 

R. IV. Tenetur quarto conductor ita custodire rem con- 
ductam , ut quamvis non teneatur de culpa levissima , si 
ipsa pereat , vel deterior fiat , teneatur tamen de culpa le- 
vi et lata : leg , Si quis 8. §. 3 . et leg , liem quaeritur i 3 . §. 
x. ff. locati , et hoc intervenit in omnibus contractibus, qui 
fiunt in gratiam ulriusque , ut dictum est tr. i 3 . q. 2. cap . 
x. quaesit. 5. * Ita citatis juribus habet communis et certa 
DD. apud Azor. /. c. cap. 7. Engel in 3 . decret. iit . 19. 
n. 7. Laym. lib. 3 . tr. 4 « cap. 22. n. 6. Molin. disp. 4 q 4 « 
n. 1. qui tamen etiam unanimiter docent, quod si res casu 
fortuito periret t vel deterior fieret , conductor ad nihil tene- 
retur: l. ix. §. 3 . et leg. i 3 . §. t, f. locati . * Teneretur 
etiam de culpa levissima<, sicut et de casu fortuito , si ad 
haec conductor se obligasset* quia tunc libere suscepisset ta- 
lem obligationem et contractus legem ex conventione reci- 
piunt, juxta reg. 85 . juris in 6. Idem dicendum , si sua cul- 
pa dedisset causam casui fortuito , ex quo res periit , ut si 
facta fuisset conventio de igne non inferendo in stabulum v 
et ex non servata tali conditione stabulum fuerit concrema- 
tum: l. Videamus §. Si hoc jf. locati . 

Disputant autem canonistae, an locatori incumbat proba- 
re rem locatam periisse , vel esse factam deteriorem culpa 
conductoris . At quidquid sit de foro externo , pro foro con- 
scientiae dicendum est , quod si conductor non sit morali- 
ter certus sua culpa periisse, vel deteriorem factam fuisse 
rem locatam , potest expectare ut id demonstretur a locato-’ 
re; utpote quia actori incumbit probatio: leg. 2. jf. de pro- 
bat. et culpa et delictum in dubio non praesumuntur: arg. 
leg. Merito Si. ff. pro socio. Neque dicatur in casu nostro 

praesumiposse damnum evenisse culpa conductoris , quia re 
locata utebatur; nam ad summum, ut dicunt quamplures 
DD. ni aliud constet , praesumi debet culpa levissima , ex 
qua non tenetur conductor . Mascard. conci . 467. Menoch. 
de arbitr. eas. 390.. num . 4 * Laym. /. 3 . tr. 4 * c. aa. num. 

5 . * hos el alios affert et sequitur Reiff. I. c. n. 68. * 

# Disputant adhuc , an dicta intelligi debeant , si res pe- 
reat culpa ipsius conductoris, an etiam famulorum, filio-’ 
rum , vel aliorum domesticorum . Aliqui docent , intelligen- 
da esse saltem si fuerit negligens in seligendis bonis ac pro- 
batis servis : arg. I. Videamus, ff. locati et coneord. §. fin. 
ibidem , l. Qui insulam f. Locati , /. Si servus serrum §. 9. 
ff. ad leg. A quii. Ex quibus juribus Azor. /. t. cap . 7. q. 
4. infert , non teneri conductorem de damno proveniente ex 
culpa servi alias fidelis , diligentis et probati. Engel. /, c. n. 

6. citans communem , putat nunquam teneri , nisi servus de- 
linquat circa officium ei a conductore commissum: arg. L 
1. §. Familiae ff. de publicanis . Verum praediatis juribus 
conformius videtur teneri ex culpa servi, sive delinquat cir- 
ca speciale suum officium, sive non , dummodo in eo eli- 
gendo negligentia et culpa fuerit. Reiff. l. c . n . 65 . Leur. 
q. 36 i. n. 1. # .. 

Q. VI. An conductor teneatur ad solutionem mercedis, 
casu quo non possit uti re locata . 

R. I. Si impedimentum proveniat a conductore , non li - 
beratur ab obligatione solvendi integram mercedem locatori 
arg . leg. Habitatores a 7. §. 1. et leg. Dominus 55 . §. a. jf. 
locuti. Et de facto non est aequum locatorem pati dam- 
num ex impedimento ab ipso conductore posito ; sicuti e 
contra diximus locatorem ponentem impedimentum , quomi- 
nus conductor uti possit re conducta, debere mercede pri- 
vari. Less. I. a. c . a 4 * n. 8. Bonae, de contr. d. 3 . q. 7. 
p. 3 . n. 6. • Sylvest. v. Locatio q. 11. n. ia. Rebell. p. a. 
lib. i 4 . q. 14. Reiff. n. 74. * 

R. il. Si impedimentum, quominus conductor frui possit 
re locata, nulla ratione ab ipso proveniat, non tenetur sol- 
vere mercedem pro tempore, quo uti non licuit re condu- 
cta. Ratio est, quia contractus non obligant ultra intentio- 
nem contrahentium • et nemo rationabiliter censeri potest se 
obligasse ad solvendam mercedem pro re qua sine sua cul- 
pa, aut ex apposito impedimento frui non possit . Ita com- 
muniter DD. 

Q. VII. An propter fertilitatem , seu ubertatem fructuum 
teneatur conductor augere pensionem debitam locatori. 

R. Conductor non tenetur augere pensionem, sive copia 
fructuum provenerit ex ipsius diligentia, sive ex clementia 
coeli . Probatur prima pars , quia ubertas , quae provenit 
ex diligentia conductoris est fructus suae industriae; fructus 
autem induslriales omnino sunt illius, qui industriam ap- 
posuit. Less. n. an Molin. d. 4 q 5 . arg. Itg. fin. cod. de 
alluoion. Secunda etiam pars habetur ex lege Si merces 
a 5 . §. 6. ff. locali , et redditur hujusmodi ratio, quia si 
conductor debet pati modica damna annis minus fertilibus 
consequens est et ad ipsum pertinere lucrum annis uberta- 
tis. Mol. cit. Barbos, in cap. 3 . de locat, et cond. n . ao. 
Engel de locati et cond. n. 6. # contra Bonae. /. c . p. 3 . 
n. 1 4. et alios * Unus recensetur casus quo teneatur au- 
gere pensionem leg. Ex conducto i 5 . §. 4 * jf* locati\ et est 
quando ob praecedentem sterilitatem pensio fuit illi remissa 
tunc enim illam augere debet, si superveniat ubertas: * /. 
Cum praetor ia. jf. de judic . # 

. Neque dicas, quod si ob sterilitatem, ut dictum est su- 
pra, debet remitti pensio, augenda quoque sit ratione uber- 
tatis, cum contrariorum eadem sit ratio /. i. jf. de his , qui 
sui vel alieni jur. nam hoc verum est, si non militet spe- 
cialis ratio pro una parte. Potius igitur ratio habenda est* 
dum agitur de damno vitando , quam de lucro acquirendo 
arg. re g’ 33 . jf. de reg. juris , unde cum in casu sterilitatis 
agatur de damno vitando, potior ratio habenda est tunc con- 
ductoris, quam tempore ubertatis locatoris; # cujus diversi- 
tatis rationem hanc affert Lug. /. c. n. 5 s. * 

Q. VIII. An conductor jus habeat contra haeredes loca- 
toris , sive ejus successorem . 

R. I. Conductor non solum habet actionem contra loca- 
torem ut servet ea , ad quae se obligavit ex vi locationis , 
sed etiam contra ejus haeredes leg. Sed addes 19. §. penult. 
ff. locati et l . a. Viam veritatis 10. C . eod. Ratio est , 
quia successor, sive haeres universalis, cum repraesentet per- 
sonam defuncti, succedit in omnia ipsius jura , et onera 
realia, ac proinde tenetur stare locationi factae a praede- 
cessore . Azor. p. 3 . /. 8. c. 6. q. 1. Covar. I. 2. var. 
c . i 5 . Mol. d. 489. n. 4 ». Secus dicendum de successore 
particulari , qui titulo donationis , emptionis , vel legati suc- 
cedit in re locata , seu conducta , cum non praesentet per- 
sonam defuncti . Azor. q. a. Mol. d. 490. 

T. VI. 

H. II. Si agatur de successore ecclesiastico, distinguendum 
est . Locatio facta a praedecessore de bonis et redditibus 
beneficii pertinentibus ad suam sustentationem, ipsius morte 
expiravit . Ratio est , quia successor non est haeres univer- 
salis ; et aliunde supposito quod fructus beneficii a die mor- 
tis pertineant ad successorem , jam ad istum pertinet de iis 
disponere, alias antecessor de iis potuisset disponere in prae* 
judicium successoris , contra id quod dicitur cap. fin . de 
offic. jud. ordin. et cap. Relatum de testam. Covar. lib . a. 
yar. c, i 5 . n. 6. Mol. d. 492. n. 5 . * Tusch. Iit. L . concL 
419- Gloss. in cap . Jin. v. Statutum terminum , ne praelati 
vices suas etc. * Si vero bona locata non erant specialiter 
deputata ad sustentationem antecessoris , sed pertinebant ad 
ecclesiam , hospitale , monasterium , tunc successor in ad- 
ministratione talium bonorum stare tenetur locationi factae 
ab antecessore ; nam locatio intelligi potius debet facta no- 
mine ecclesiae , quam antecessoris . Bonaccina de contr. d. 
3 . <7. 7. p. ult . n. xo. Ita etiam statuunt leges, pupillum, 
aut minorem debere stare locationi factae a tutore , vel cu- 
ratore , cum illorum potius nomine facta intelligatur : Icg. 
Si tutelae 8. fi. de administr. et pericul. tutor. * ita DD. 
cc. a Reiff. n. 83 . et seq. • 

Q. IX. An jura et obligationes conductoris transeant ad 
haeredes . 

R. Haeres omnino tenetur subire praefatas obligationes ; 
sicut etenim haeres universalis repraesentat personam ante- 
cessoris in iis, quae ipsi favent, ita et in iis, quae sunt 
ipsius incommodi . Concordant jura , ut videre est §. fin . 

- inst. de loc. et cond. Icg. Viam 10. cod. de locat, et leg . 
Veteris i 3 . C, de contr . et commit. stipulat. # ubi etiam ra- 
tio redditur: cur enim quod in principalibus personis justum 
est , non ad haeredes et adversus haeredes transmittatur ? * 

Regulae in praxi observandae 

I. In locando rem vitiosam multoties peccatur. Peccant 
e. g. locatores bestiarum, locando equum assuetum se se in 
aquam demergere, vel aliud habentem vitium • et tunc cer- 
tum est hujusmodi locatores teneri ad damna , quae vel 
mercibus, vel conductoribus evenerunt. Peccant qui locant 
pascua ferentia herbas nocivas. Peccant qui domos locant, 
in quibus est periculum contagionis , eo quod ibi aliquis 
obierit pthysi , vel morbo contagioso infectus etc. Ex his fa- 
cile est cognoscere caetera . 

II. Advertere debet confessarius multoties valde gravari 
conductores praediorum t eo quod non reddiderint annuam 
pensionem, seu frumentum, de quo in contractu convenere. 
Vere autem in conscientia affictuarii non tenentur in pluri- 
bus annis sterilibus totum solvere ; nam si detrahantur eo- 
rum expensae in fodiendo, arando, stercorando, alienas 
operas conducendo , et semina emendo , reperire erit saepe 
nec dimidium annuae pensionis colligere; adeoque etiam ju- 
xta ss. canones pensio esset eis minuenda. Nec refert dice- 
re annis ubertatis compensari damnum, quod passi sunt; 
nam quandoque tanta est annua pensio, ut annis etiam 
uberibus non sit quomodo se compensent . Interim miseri 
conductores in carceribus tabescunt , coacti solvere debitum, 
quod locatores in conscientia non possunt exigere. 

• Sententiam illam, quae ex sola fructuum collectorum 
exiguitate de magnitudine damni in ordine ad minuendam 
pensionem statuit, non probat Lug. disp. 29. n. £2. Leur. 
9. 36 a. n. 8. nam saepe contingit, quod deficiat etiam me- 
dia pars fructuum , qui colligi solent , et tamen exinde co- 
lonus non patiatur grave damnum , dum in sterilitate isti 
pauci fructus venduntur carius , quam alio tempore plures 
fructus, et inde compensetur defectus ille fructuum vel in 
parte, vel in totum. Hoc idem sentire videtur Mulier, in 
tit . de locat, et conduct . thesaur. 16. Ex hac doctrina sequi- 
tur , non statim ac colonus conqueritur de sterilitate, et ob 
ipsam immunem a praestanda pensione esse praetendit, cre- 
dendum ei est , sed inspiciendum , an praecedentium anno- 
rum, vel subsequentium ubertas praesentem sterilitatem com- 
pensaverit. vel speretur compensatura. Si enim praeteritis an- 
nis tantam fructuum copiam collegit, ut computatis semine, 
et expensis et pensionibus solutis, tantum lucrum remansit, 
ut hoc sterilitatis anno damnum praesens non sit notabile, 
nulla ei debetur remissio de annua pensione . * 

IU. Notet pariter confessarius locatores multoties peccare 
abutendo sua praepotentia , ac expellendo ante tempus debi- 
tum inquilinos , seu conductores praediorum . Ultra culpam 
non servandi contractum locationis, sunt etiam causa plu- 
rium damnorum ; nam multoties inquilini non reperiunt 
statim domum sibi commodam , vel debent magis impen- 
dere pro altera domo conducenda ; coacti etiam saepe grave 
pati dispendium ad mobilia in novam domum valde absen- 
tem transferenda. Item conductores quandoque non reperiunt 
alia praedia , quae conducant v vel reperiunt valde sterilia , 

seu in regione aeris non valde salubris. Si haec et alia da- 
mna subeant inquilini et conductores , quando ante debitum 
tempus expellantur , certum est locatorem teneri ad ea com- 
pensanda , et id bene advertere debet confessarius ; nam non 
raro in praxi hujusmodi accidunt. 

IV. Pariter notare est multoties conductores uti re con- 
ducta ad alium usum * ac in locatione conventum est . Ita 
equo conducto ad equitandum , utitur aliquis ad vehendum; 
et equus conductus ad breve iter , pro majori itinere reti- 
netur. In his et similibus casibus debet confessarius condu- 
ctorem obligare ad augendam pensionem f quo magis ultra 
conventionem usus est re conducta, et ad compensandum 
id, in quo ex tali usu res conducta deterior evasit. 

V. Peccant non raro potentes volentes ante finitum tem- 
pus conductionis restituere rem conductam , quia non am- 
plius deservit ad usum , ob quem illam conduxerunt . Ut 
si ante dictum tempus relinquant domum , quam conduxe- 
rant ad habitandum; equum , quam conduxerant ad equitan- 
dum etc. Si igitur locator damnum patiatur, quia non sta- 
tim inveniat cui rem suam eodem pretio locet, confessarius 
obliget conductorem ad solvendam mercedem locationis pro 
toto tempore convento . 

* Solent etiam in nostra regione locari boves et alia ani- 
malia vulgo da soma , hoc pacto , ut locatarii solvant quo- 
tannis starium tritici pro singulis sex scutis , stante periculo 
mortis naturalis pro locante , rejecta tamen sorte incrementi 
vel decrementi boum in locatarios. Animadvertat confessa- 
rius quoad pensionem non debere reputari nimis gravem • 
nam apud nos hic usus invaluit . Major difficultas esse pos- 
set quoad assecuralionem valoris boum ; si enim juxta pe- 
ritorum existimationem in venditione boum suo tempore fa- 
cienda non adsit spes lucri , et sit periculum saltem obvium 
decrementi potius quam augmenti ipsorum boum, iste contra- 
ctus non erit justus, ut tradunt ex doctrina De Lug. d. 29 .scct. 
5 . n. 77. 78. decis. Luc . an. pro mense octob. cas» 1.* 

CAPUT III. 

• De obligationibus et juribus locatoris et 
conductoris operarum . 

Q. I. Quae sint obligationes locatoris operarum . 

E. I. Locatores operarum sunt illi , qui locant operas * 
> labores , seu suam artem , ut famuli , operarii, artifices, cu- 
stodes etc. His positis. A 

Locatores operarum tenentur ita se gerere , quod in fa- 
ciendo opus talem adhibeant diligentiam , ut opus sibi injun- 
ctum sufficienter agant, nec e»? ipsorum culpa conductori 
damnum obveniat. Ratio est , qt»ia , ut hujusmodi praestent, 
roercedem a domino seu conducitote recipiunt. Et quidem 
saltem in foro externo , quamvis, non teneantur de levissi- 
ma, tenentur tamen de culpa levi et lata, ut communiter 
dici solet in contractibus facti sin gratiam utrimque*! 

R. II. Locator suarum operarum non debet absque justa 
causa ante finitum tempus locationis discedere ; et si id fa- 
ciat, tenetur ad damna i. arg. leg. Dominus 55. jf. locati 
junct. leg. i. C. de sere, jugit. Ratio est, quia ita convene- 
runt in contractu locationis • unde si discedendo ante tempus 
absque justa causa damnificet conductorem, patet teneri ad 
damna compensanda ; quia injuste illa causavit . * Azor. I. 
8 . cap. i3. n. 6 . Molin. d. 4q4* «*• 16 . # Si vero non da- 
mnificet conductorem, puta quia statim aeque idoneum re- 
periit , puto ad nihil teneri in foro conscientiae , etsi ex sua 
malitia discesserit ; quia vere nullum damnum intercessit , 
Bon. de contr . d. 3. q. 7 . p. 4* n - ii* 

Q. II. Quae sint obligationes conductoris alienarum ope- 
rarum . 

R. Tenentur primo tempore debito integram mercedero 
solvere ; cum etenim tunc locator quod debebat , praestiterit, 
debet et conductor ex parte sua solvere mercedem operis w 
Cum dignus igitur sit operarius mercede sua , proinde dici- 
tur Levit. 19 . i3. Non morabitur opus mercenarii tui apud 
te usque mane, hinc si ex dilatione culpabili in mercede 
solvenda locatoribus operarum, velati famulis ; artificibus 
etc. damna patiantur, tenentur conductores ad ea compen- 
sanda, ut de se patet: * l. Praeses 17 . C. de locat, et ra- 
tio est, quia famuli et domini reciprocam habent correla- 
tionem 4 et ex superius dictis famulus , seu locator operarum 
tenetur compensare damnum conductori , ita a pari condu- 
ctor seu dominus tenetur famulo; correi at ivorum enim idem 
est judicium eademque disciplina . Barbos, axiom. jur. axiom. 
61 . arg. leg. fm. C. de indict. vid. * 

R. II. Conductor alienarum operarurn non potest ante de- 
bitum tempus ipsarum locatores expellere: arg. leg. Qui ope - 
ras 38. jf. locati , unde si injuste expellat , integram merce- 
dem debet solvere, ut dicitur ibidem et leg. a. jf. de his 
qui sui , vel alieni juris etc. Ratio etiam id suadet , quia si 
injuste expellat, damnificat hujusmodi locatores, ac proinde 

debet mercedem, de qua convenerunt, integre solvere . Se- 
cus dicendum saltem pro foro conscientiae , si isti locatores 
expulsi statim adinvenerunt , cui pro aequali pretio suas 
operas locarent , nam tuntftnollum patiuntur damnum. Less; 
/. a. cap. 24» » • org. leg. Sed addes ig. ff. locati et cond. 

Q. III. Quid dicendum, si superveniat aliquod impedi- 
mentum , ex quo conductor aliena opera uti non possit . 

R. 1 . Si impedimentum proveniat culpa conductoris , te- 
netur integram mercedem solvere , si persona conducta non 
locaverit alteri operas suas pro aequali mercede; injuste ete- 
nim ipsam damnificavit , et habetur expresse leg. Sed addes 
ig. ffi locati . Les 3 . 1». 8. Nav. in man. c. 17. num. iqj. 9 
arg. cit . leg. Qui operas * 9 

R. II. Si impedimentum proveniat ex persona conducta , 
tunc conductor non tenetur ad mercedem nisi pro rata tem- 
poris , quo illius opera usus est ; neque enim credi potest se 
obligasse ad solvendam pensionem pro eo tempore , quo ex 
impedimento: se tenente ex parte personae conductae, non 
potuit illius opera uti. Less. n. 7. Navarr. n. iyj. Covarr. 
/. 3 . var. cap. i 3 . n. 8. 9 arg. I. Ex conducto i 5 . §. 2. et 
6. et leg. Ex fundo ff. eod. 9 

Si proinde famulus diuturna infirmitate a famulando im- 
pediatur, nulla est obligatio illi dandi mercedem tali tem- 
pori correspondentem , quod non solum suadetur pluribus 
legibus, et praecipue leg. Si pecuniam 5 . in prine, ff. de 
cond. caus. data, sed etiam ratione; merces etenim debe- 
tor propter operas conductas : si ergo non praestentur , ces- 
sat ratio solvendi mercedem . Navarr. in man. c . 17. n. 108. 
Covarr. cit. Bon. de contr. d. 3 . q. j. p. 4 * n. i 3 . 9 Abb. 
in cap. Cum pro causa procurator n. 4 * Less. /. c . n. 7. 
Azor. /. c. cap. i 4 * §. Tertio quaeritur contra Hostiens, in 
summ. tit. de loc. §. Tandiu Bald. in l. fin. de condiet . in- 
seri. Imolam, et Gloss. in l. Arboribus ff. de usufr. 9 

Dixi, si diuturna infirmitate etc. nam nimis durum est 
subtrahere partem mercedis e. g. famulo ad annum condu- 
cto , eo quod aliquibus diebus aegrotaret . Et quidem puta- 
rem non solum esse contra quamdam aequitatem : arg. leg. 
Cum haeres 4 * §• 5 . ff. de stat, liber . sed rigorose etiam con- 
tra justitiam , quod duae rationes meo videri evincunt. Pri- 
ma est, quia contractus regulari debent juxta intentionem 
contrahentium, irrationabile autem esset credere conducto- 
rem intendisse aliquid mercedis detrahere famulo conducto 
ad longum tempus, eo quod paucis diebus impeditus fuis- 

stt a famulatu ; sicut neque potest credi famulum , dum fuit 
conductus, contentum fuisse, ut propter hoc aliquid mer- 
cedis detraheretur. Secunda est, quia contractus juxta con- 
suetudinem locorum regulandi sunt; etenim juxta illam fieri 
praesumuntur: leg. Circa locationes 19. C. de locat . apud 
omnes autem , seu fere apud omnes credo esse consuetudi- 
nem , ut propter breve impedimentum famulis merces non 
minuatur. • Reiff. in 3 . decret. iit. 18. n. 104. * 

Haec autem non valent de operariis , qui ad unum , vel 
alterum diem conducuntur; cum etenim merces pro singu- 
lis diebus solvatur, fert praxis ut si uno die , vel etiam per 
diei medietatem impediantur, pro rata temporis merces di- 
minuatur. * Reiff. ubi sup. Giribald. de contract . tr. 3 . cap. 
7. num. 5 a. * 

Q. IV. Quae attendenda sint pro taxanda justa mercede 
seu salario famulorum*, caeterorumque, qui suas operas aliis 
locant . 

R. Primo attendi debet locorum consuetudo; nam illa est 
optima mensura justi pretii , cum faciat dignoscere quanti 
aliqua res ibi aestimetur: /. Pretia rerum ff. ad leg. Falcid. 
Secundo attendi debet multitudo , vel paucitas eorum , 
quorum operas volumus conducere,* nam si facile alios ad- 
invenire sit, qui stipendio a conductore oblato suas operas 
locabit f tale stipendium censendum est justum: sicut enim 
ex raritate ( seu multitudine mercium pretium crescit et de- 
crescit, idem dicendum est respectu operariorum. Si vero nul- 
lum reperire esset, qui tali pretio operas suas locaret, tunc 
facile erit injustum , quamvis aliquis necessitate compulsus 
pro tali stipendio operas suas locasset . Tertio attendendum 
est ad qualitatem et quantitatem laboris; nam clarum est juxta 
haec salarium crescere et decrescere. Nec refert operarios mul- 
toties suas operas offerre; nam illud principium, quod merces, 
seu famulatus ultroneus vilescat, non verificatur, ni inter- 
veniat aliqua circumstantia hujusmodi faciens vilescere , ut 
diximus agendo de emptione et venditione. Carden. in pro - 
pos . damn. dist . a 3 . c . 1. ar, 3 . Videnda etiam quae dixi 
in 4-. decalogi praeceptum c. 4 * * Vid. Molin. disput. 5 o 6 . 
Bonae. /. c. Reginal. Filliuc. ap. Reiff. I. c . n. 109. et stq. 
Lug. disp. 29. Rosignol. praenot . 9. n. 11. * 

Regulae in praxi observandae 

I. Multoties peccant locatores operarum suarum, quia as- 
ternunt facere quod non satis bene ex sua imperitia possunt 

facere, vel quia adhibent materiam, seu in quantitate non 
sufficientem , seu in qualitate non idoneam . Hinc etiam plu- 
ribus quam conveniret diebus ob suam imperitiam opus per» 
ficiunt ; et cum singulis diebus mercedem accipiant, cogunt 
conductorem ad subeundum ex hoc capite aliquod damnum. 
Item illum damnificant, quia opus ab imperito factum , ne- 
cesse est ut cito reparetur, quod item verificatur, si adhi- 
bita fuerit materia non idonea , seu deterioris qualitatis . Haec 
bene observent confessarii , et multoties reperient opifices ad 
restitutionem teneri. Observet etiam confessarius famulos < 
famulas etc. ita teneri laborare , ut ipsorum labor saltem 
perveniat ad infimum gradum justi laboris; unde si frequen- 
ter nimis ocientur, tenentur pro rata mercedem remittere . 

• Ex praefata doctrina notet confessarius , non esse tutas 
in conscientia mulieres illas , quae ex negligentia vel igno- 
rantia pannos sericos valde imperfectos conficiunt, et ta- 
men pactam mercedem accipiunt et retinent. Ab istis enim 
non posse exigi pactam mercedem ex hac ratione eruitur; 
nam opus imperfectum est instar mercium vitiosarum , quae 
minori pretio aestimantur pro earum imperfectione, ita po- 
stulante justitia commutativa , et hoc etiamsi ignorantia vel 
negligentia fuerit involuntaria istae mulieres igitur solum pos- 
sunt exigere tantum pretii , quanti valet opus judicio pru- 
dentis viri . Quod si negligentia , aut ignorantia fuerit vo- 
luntaria et cum gravi culpa theologica conjuncta , tunc re- 
parare tenentur damnum, quod mercatores pati coguntur. 
Salmant. tr. i3. dc rcstit. cap. i. p. a. §. 3. * 

II. Secundo ad restitutionem sunt cogendi , qui locant 
suas operas ad res custodiendas , quando ex defectu con- 
venientis diligentiae res vel periit, vel deterior evasit; ut si 
vinum acesceret, vel omnino fuerit corruptum negligentia 
famuli , seu custodis cellae vinariae ; si frumentum ebulli- 
ret etc. In iis casibus , aliisque similibus negligentia famu- 
lorum , seu custodum illos reddit obnoxios restitutioni , cum 
teneantur ad diligentiam , quam adhibere solent diligent io- 
res. Idem observandum quoad eos, qui assumuntur ad cu- 
stodiendum gregem; aliasque bestias, si ipsorum culpa de- 
teriores fiant, non saginentur etc. 

III. Item observent confessarii, quod cum in contractibus 
in gratiam utriusque celebratis teneantur contrahentes , ut 
dictum est, adhibere attentionem et solicitudinem , quam 
adhibere solent diligentiores , saepe etiam ex hoc capite lo- 
catores suarum operarum tenentur ad restitutionem; quia 

nimis tardi sunt in laborando, vel quia nolunt defatigari, 
vel quia optant opus diutius perdurare , ut magis lucrentur. 
Id maxime evenire solet, quando non pro dominis particu- 
laribus, sed pro republica, seu communitate laborant. 

IV. Aliud peccatum quandoque committunt operarii et 
famuli, quod ab oculis confessariorum effugit, dum scili- 
cet, vel fingunt aliquam causam deserendi opus, seu famu- 
latum , vel ita se gerunt , ut a dominis vel invitis dimittan- 
tur ; et id quia habent prae manibus occasionem aliam ma- 
gis lucrandi. Si igitur ita praestent ante finitum opus, pro 
quo fuerunt conducti, vel ante finitum tempus famulatus, 
v. g. antequam mensis absolvatur et hac ratione conductor 
cogatur majori stipendio famulum conducere, sive majori- 
bus impensis opus perficere , praedicti tenentur compensare 
damna illata conductori . 

Adsimile est peccatum conductoris quando postquam ope- 
rarios conduxit, vel ex sua volubilitate renuit amplius eis 
uti; vel ita se gerit, ut operarii cogantur discedere . Certum 
est quod si non adinveniaut cui suas operas locent, et eo- 
dem pretio, conductores tenentur ipsis dare quantum lucri 
ex eorum volubilitate, vel malitia amiserunt. 

# Idem dicendum de dominis , qui , ut famuli vel famu- 
lae ob nimiam severitatem, aspera verba, vel nimios labo- 
res famulatum deserere coacti , ne alios adinveniant qui con- 
ducant , omni conatu curant, eorum ignaviam cxagerandci 
vel alios pravos mores, quasi poenam repetentes ab eis, ex 
hoc quod eorum famulatum ausi sint deserere . In hoc casu 
quia domini sunt famulis vera causa damni, utpote qui ob 
severitatem etc. ipsos coegerunt ad deserendum famulatum, 
et ab alio inveniendo abduxerunt, tenentur ex justitia istud 
damnum compensare: decis. Luceo, an. 1789. pro mens. 
Scpt. cas . 4. ex Reiff. lib. 3 . tit. 18. n. 92. * 

y. Aliud etiam observare debet confessarius , nimirum 
conductorem debere solvere pensionem operariis , vel famu- 
lis , si ex ipso proveniat , quamvis sine culpa , ut operas 
suas praestare non possint , dum tamen exinde locatoribus 
damnum proveniat. Ita dicendum e. g. de domino, qut 
ante tempus conventum dimittit famulum, quia cogitur alio 
pergere ; de eo qui dimittit operarios, quia deest illi pecu- 
nia ad opus perficiendum etc. cum etenim obligatio solven- 
di conventam pensionem oriatur ex contractu , non potest 
ab ea solvenda se eximere conductor, eo quod sine sua rul- 
pa non possit stare locationi . 

VI. Videant etiam confessarii , an domini differendo mer- 
redem , seu salarium famulis , illos aliquo modo damnifi- 
cent ; quia e. g. cum non habeant promptam pecuniam * de- 
bent credito carius emere sibi necessaria etc. Si ex his et 
similibus capitibus famulos damnificarunt , cogendi sunt ad 
restitutionem , seu ad compensationem damnorum etc. 

# Adnectere hic etiam placet alterius casus solutionem , 

qui non raro contingit in nostra praesertim civitate , in qua 
quia mercatores quando panuos sericos a textoribus recipiunt 
non correspondentes ponderi serici a se traditi , ignorantes 
an culpa textorum vel aliorum qui sericum paraverunt hoc 
eveniat, omnes ex aequo gravant; textores autem, vel alii 
certo scientes, neque sui, neque suorum culpa id evenisse 
clam se compensant ex rebus mercatorum . Hanc sibi com- 
pensationem facere nullo modo possunt t nam lege lata a 
mercatorum magistratu cautum , vel certe antiqua consue- 
tudine, quae vim legis obtinuit, inductum est ut quoties 
sericum a mercatoribus traditum, et postea elaboratum eis 
restituitur, si non respondeat priori ponderi, nullius habita 
ratione , omnes qui elaborandum acceperunt , ex aequo gra- 
ventur, neque aliquis potest sibi compensare, et si quis a- 
liquid accepit, restituere tenetur. Ista enim lex, vel consue- 
tudo non innititur in praesumptione fraudis, culpae theolo- 
gicae, vel civilis sed in veritate damni mercatoribus illati 
ex quavis culpa et casu fortuito ordinario. Quicumque er- 
go sericum elaborandum suscipit, huic incommodo vel ex- 
plicite vel implicite se subdit , et per consequens non potest 
conqueri de damno sibi innocenti illato ; non enim tenetur 
restituere ex delicto , sed ex contractu . Ita decis. Lucens. 
an. vjfa' pro mense Majo cas. a. * 1 

# Regulae pro famulis, qui sub praetextu injusti salarii 
se compensant videantur sup. in reg. cap. 4» fr. io. dc 4* 
dtcal. praec. * 

QUAESTIO VII. 

DE EMPHYTEUSI 
CAPUT I. 

De natura et divisione emphiteusis ; de iis , qui possint in em- 
phyteusim dare et accipere, et de rebus, quae possunt esse 
materia hujus contractus . 

Q. I. Quid sit emphyteusis. 

R. Emphyteusis , ut observant DD., idem est ac melio- 
ratio, eo quod ab initio solum loca sterilia et inculta in em- 
phyteusim concederentur, eo fine ut diligentia emphyteuta- 
rum fructifera redderentur: arg. I. a. et 3. C. de jur . em - 
phyt. unde primitus dabantur in emphyteusim communes 
agri et fundi, qui inculti jacebant. Successu temporis idem 
personae privatae praestiterunt, et non solum loca sterilia, 
sed etiam fructifera data sunt in emphyteusim . Qui dat 
rem in emphyteusim, dicitur dominus directus , emphyteuta 
vero qui illam accipit. 

Emphyteusis autem potest ita definiri: Contractus nomina- 
tus stricti juris , quo retenta proprietate , seu dominio directo , 
res immobilis alteri traditur jruenda et colenda in perpetuum, 
vel ad certum tempus, cum onere praestandae annuae pen- 
sionis in recognitionem dominii directi . 

Dicitur, contractus stricti juris ; nam /. a. ff. de aci . et 
oblig . et §. Actionum a8. inst. de action . ubi enumerantur 
contractus bonae fidei, nulla fit mentio emphyteusis. Ulte- 
rius* ut videbimus, perficitur scriptura, quod est proprium 
contractuum stricti juris. 

Additur , quo retenta proprietate, seu dominio directo. His 
verbis demonstratur differentia hujus contractus ab aliis; nam 
e. g. in emptione et venditione, ultraquamquod non solum 
res immobiles, sed etiam mobiles vendantur , utrumque do- 
minium utile scilicet et directum venditur; in emphyteusi 
vero solum utile. Differt etiam a locatione, quia in hoc 
contractu neque transfertur utile dominium, sed solum usus 
et commoditas fructuum ; unde essentialiter hi contractus di- 
stinguuntur, ut dicitur etiam leg. a* cod. de jur. emphyt. 

Dicitur, quo res immobilis alteri traditur; nam cum in hoc 
contractu dentur res ad colendum vel saltem conservandum, 
id solum verificari potest de rebus immobilibus ; res etenim 
mobiles iractu temporis, sinon omnino destruuntur, saltem 
deteriorantur . 

Denique dicitur, cum onere praestandae annuae pensionis 
etc. Haec verba demonstrant aliud discrimen emphyteusis a 
locatione; in hoc enim contractu annua pensio solvitur pro 
justa aestimatione fructuum «St usus rei, in emphyteusi vero 
praecipue solvitur in recognitionem dominii directi. Ulterius 
demonstrant differentiam emphyteusis a feudo ; nam in em- 
phyteusi solvitur pensio , in feudo vero adest obligatio ob- 
sequii personalis, ad quae obsequia cum soli masculi cen- 
seantur idonei, ideo, ordinarie loquendo, feudum datur sn- 

lis masculis. Caeterum non nego modo pensionem in em- 
phyteusi etiam pro fructibus dari, maxime dum non est exi- 
gua , sed fructibus correspondet . Mol. disp. 445 . unde mo- 
do emphyteusis, ut observant DD. solet participare de con- 
tractu locationis. Datur vero in emphyteusim res immobili* 
in perpetuum , vel ad tempus , quod non minus esse potest 
decennio, alias erit locatio: sicut locatio ad decennium vere 
non est locatio, sed potius emphyteusis. Laym. /. 3 . tr. 4 * 
c. a 3 . nu. i. Less. /. 2. c. 24. nu. 4 - * Videatur Keiff. in 
3 . decret. tit . 18. n. 118. ad 127. Leur. ibi q . 365 . Azor. 
p. 3 . lib. 10. cap. 1. • 

Q. II. Quotuplex sit emphyteusis. 

R. Emphyteusis multipliciter dividitur. Primo alia est em* 
phyteusis ecclesiastica , alia laicalis . Ecclesiastica datur, quan- 
do proprietas bonorum , quae conceduntur in emphyteusim, 
pertinent ad ecclesiam, monasterium, sive ad quemcumque 
alium pium et religiosum locum: leg. Joannts 14. C. d. ss. 
eccles. et cap. fin. de jur. emphyt. E contra emphyteusis lai- 
calis intervenit, quando bona in emphyteusim data, quoad 
dominium et proprietatem pertinent ad laicum , vel potesta- 
tem laicalem: leg. 1. C. de jur. emphyt. juncta auth. Perpe- 
tua C. de ss. eccles. In emphyteusi ecclesiastica , servantur 
leges ecclesiasticae, et non attenduntur civiles, si fuerint ec- 
clesiasticis oppositae. Hinc quamvis lex civilis non excludat 
ab emphyteusi illegitimos, non debet attendi in emphyteusi 
ecclesiastica, semper cum excludantur ab ecclesia: Molin. 
disp. 44-6* Rosign. contr. 4* praenot. 2. n. 7. * et constat, 
ex cap. Ecclesia s. Mariae de constit. Gonzal. Barbos, et 
alii quamplures ab iis citati in d. cap. Palaus disp. 10. p. 2. 
n. 1. et 2. * Dominium vero utile in emphyteusi ecclesia- 
stica concessa laico sequitur dispositiones legis laicalis; nam 
cum omnino separetur a dominio directo, non habet hic lo- 
cum illa regula, quod accessorium sequitur naturam princi- 
palis. Hinc pro tali utili dominio debet laicus solvere vecti- 
galia et tributa, si quae sint; et pro eo potest conveniri co- 
ram judice laico, non solum quia causa sequitur forum rei, 
sed etiam quia dominium utile pertinet ad potestatem lai- 
cam . Mol. cit . Rosign. n. 3 . # Et alii apud eumd. /. c. n. 4. 
et 5. ubi argumentis contrariae sententiae respondet , et late 
probat Menoch. de arbitr. cas. 562. n. 22. et seq. Sperell. 
decis. I2i. per tot. ap. Sabcl. §. Emphyteusis n. 36 . • 

Secundo emphyteusis alia est temporalis, alia perpetua i 
Prima conceditur ad tempus determinatum , v. g. ad unam. 

duas, tres generationes, vel quousque durabit aliqua fami- 
lia. Perpetua conceditur absque temporis praefinitione; ita 
ut jus empbyteuticum transeat ad haeredes in perpetuum • 
Advertere tamen est hanc emphyteusim » quae etiam haere- 
diiaria dicitur, aliam haereditariam simpliciter, et conce- 
ditur absolute pro omnibus haeredibus etiam extraneis; aliam 
haereditariam mixte, quae conceditur aliquibus haeredibus, 
sed non omnibus. Familiaris denique dicitur ea, quae con- 
ceditur iis, qui sunt de familia, quamvis non sint haeredes. 
• Reiffenst. /. c. n. iag. et seq. Leur. q. 366. Plich. u. 28. # 

Q. 111. An ad valorem emphyteusis necessaria sit scri- 
ptura, seu quod conficiatur instrumentum i 

R. Affirmative, nam leg. 1 . cod. de jure emphyt . dicitur in 
emphyteusi firma habenda esse, quae conventa sunt* scri- 
ptura interveniente ; si ergo nondum efformata sit scriptura, 
possunt contrahentes semper resilire ; nam quae facienda 
sunt in scriptis, ante expeditionem scripturae non sunt fir- 
ma , ut clare habetur leg . Contractus 16. C. de fid. instrum. 
Confirmatur ex novell. 7. in fin. praefat. et novell. 20. cap. 
5. et 6. in quibus expresse ad valorem emphytheusis eccle- 
siasticae requiritur scriptura, atque id non ex alia causa vi- 
detur requiri, nisi quia emphyteusis est contractus stricti ju- 
ris , ad quos contractus non solum consensus , sed etiam 
scriptura requiritur ; Mol. disp. 447* n - 4* Azor. p. 3. /. 10. 
c. 5. q. 3. Laym. /. 3. tr . 4- c. a3. n. 6. et alii plures apud ipsum. 

Hinc vides hic non habere locum rationem , qua dicitur 
contractus perfici solo consensu , et scripturam non ad aliud 
nisi ad probationem deservire ; nam id verum est in cont- 
tractibus bonae fidei : leg. 2. ff. de action . et obligat . noi* 
in contractibus stricti juris, ad quorum valorem leges scri- 
pturam exigunt. Caeterum, ut notat Rosignolus praenot . 5. 
n . 2. bene potuit praevalere consuetudo , ut in emphyteusi , 
maxime laicali , scriptura non consideretur de substantia 
contractus, sed solummodo pertineat ad probationem ejusdem. 
Vid. AA. cc. loc. cit, 

Q. IV. Quinam dare possint , et accipere in emphyteusim. 

R. 1. Illi omnes possunt dare in emphyteusim, qui habent 
liberam admiuislrationem rerum suarum. Ratio est, quia cum 
per emphyteusim in alium transferatur dominium utile rei, non 
satis est ut qui dare vult in emphyteusim, habeat dominium il- 
lius, ni libere et plene etiam possit disponere de illius usu- 
fructu. Hinc infertur pupillos et minores sub tutoribus , vel 
curatoribus , constitutos , non posse dare in emphyteusim : 

leg. Etiam i3. C. de praediis etc. minor sine decreto , cum 
de facto non habeant liberam administrationem rerum sua- 
rum. Eadem etiam lege cavetur ne tutores, aut curatores 
possint dare in emphyteusim bona pupillorum , seu mino- 
rum sine auctoritate judicis . Praeterea cum per emphyteu- 
sim bona quodammodo alienentur, hinc est non posse in 
emphyteusim tradi bona fideicommissaria, sive ecclesiae, 
ut dicam quaestione ultima hujus tractatus . 

IU II. Pupilli , et minores sine auctoritate, et consensu 
tutorum , aut curatorum non possunt in emphyteusim acci- 
pere: leg . Quamvis 3a. jf. de acquir. et amitt. posses. Idecn 
dicendum de clericis , quia emphyteusis habet speciem ne- 
gociationis, quae clericis est prohibita : c an. i. caus. 14 . 7 . 
4* et can . Si quis 4* ead. caus. et quaesi. Si autem id fa- 
ciant non ob lucrandum, sed ob suam, vel suorum neces- 
sitatem tunc non esset illis prohibitum in emphyteusim ac- 
cipere. Alii omnes sive masculi, sive foerainae possunt acci- 
pere in emphyteusim : # arg. can. Jam nunc 8 . caus . 28 . 
q. ii. et c. 1 . de procurat, in 6 . Reiff. /. c. n. i4o. et i4t. 
et procedit de hac vulgatum illud Glossae in cap. Inter cor- 
poralia v. Non invenitur de translat. episc. Concessum intel- 
ligitur quod expresse non prohibetur • 

De emphyteusi ecclesiastica agemus postea. 

Regulae in praxi attendendae 

Unica regula hic ponitur pro praxi, et ea est, quod cum 
contractus emphyteusis maxime ecclesiasticae non sit firmus, 
nisi postquam scriptura, seu instrumento contrahentium con- 
ventiones fuerint explicatae , ut dare ex novell . 7 . in fin. 
praefat. hinc sequitur , quod etiamsi aliquis verbo se obli- 
gaverit vel ad dandam rem , vel ad eam recipiendam in 
emphyteusim, et convenerit de obligationibus etc. possit ni- 
hilominus tuta conscientia resilire, si nondum scripto factus 
fuerit contractus. Idem ex dictis videtur dicendum de omni- 
bus contractibus stricti juris , 

CAPUT 11. 

De obligationibus , et juribus emphyteutae 

Q. I. Quot sint obligationes emphyteutae . 

R. Prima obligatio est servare pacta expressa in contra- 
ctu emphyteutico ; nam ut dicitur reg. 85. jur. in 6 . contractus 
ex conventione legem accipere dignoscuntur} et in praesenti ma- 


QUAEST. VII. CAPUT II. m 

teria habemus lextum expressura leg. 2. C. de jur. emphyt. 
Secunda est , colere et conservare rem emphyteuticam. Ter- 
tia solvere annuum canonem . Quarta praestare latidemium. 

Q. II. Quomodo emphyteuta teneatur colere et conservare 
rem in emphyteusim traditam . 

R. I. Si res erat sterilis et inculta , emphyteuta tenetur 
eam propriis expensis fructiferam reddere ; hac enim con- 
ditione res steriles dantur in emphyteusim . Si vero res data 
in emphyteusim erat jam fructifera , quando non adsit pa- 
ctum de aliqua melioratione facienda , emphyteuta saltem te- 
netur eam conservare in eo statu , in quo eam accepit ; et 
si usu quotidiano , vel casu deterior fiat , debet eam propriis 
expensis ad pristinum statum restituere; §. 3 . instit . de. jur. 
emphyt., auth. Qui rem C. de ss. Eccles., leg. 1. C. de jur. 
emphyt., et novell. 7. §. 2. Ratione etiam suadetur , quia 
ideo locator non tenetur rem conductam , quae sine sua cul- 
pa facta est deterior, reparare propriis expensis; quia non 
habet nisi usum rei , et pro eo quod talis usus aestimatur, 
solvit annuam pensionem etc. At emphyteuta acquirit domi- 
nium utile, unde aequum est, ut conservet rem emphyteu- 
ticam in sua bonitate , et eam reparet , si facta sit deterior. 
Mol. disp. 456 . * Reiff. /. c. n. 148, arg. cit . jur. * 

R. II, Si res emphyteutica totaliter pereat absque culpa 
emphyteutae, perit domino directo; nam res perit suo do- 
mino. Id etiam clare sancitur instit. de jur. emphyt. §. 3 ., 
et l , x. C. de jur. emphyt. Dixi, si absque culpa emphyteu- 
tae pereat; nam commune est omnibus contractibus factis in 
gratiam utriusque , ut contrahentes de culpa lata et levi te- 
neantur , ac proinde si domus e. g. periret, quia emphyteu- 
ta domus ruinam non impedivit, ad totum damnum tene- 
retur: # arg. I. Si ut certo 4 * §• 2. jf. mandati et ibi com- 
muniter DD. Reiff. n. i 5 o. * 

Q. III. Qualiter emphyteuta teneatur annuum canonem 
solvere; et in qua quantitate esse debeat. 

R. Ni aliud determinatum fuerit in contractu , fert con- 
suetudo , ut quolibet anno emphyteuta solvat pensionem, seu 
canonem in recognitionem dominii directi , ut patet ex leg. 
2. C. de jur. emphyt. sicut in locatione solvitur pensio juxta 
aestimationem usus, seu fructuum , quos conductor percepit 
ex re locata . Verum tamen est , quod modo annuus canon, 
juxta ubique vigentem consuetudinem , solvitur etiam in 
compensationem dominii utilis , lucri , et fructuum perce- 

piorum ex re emphyteutira, unde juxta eos canon augetur , 
vel diminuitur : # Azor. lib. io. cap. 7. q. 1. disp. 45 1. n. 2 * 
R. II. Cum ex dictis modo canon etiam respectu majo- 
ris, vel minoris quantitatis fructuum percipiatur, poterit iis- 
dem fructibus correspoudere , et magnus esse , si fructus ma- 
gni sint . Patitur tamen diminutionem ex communiter firma- 
tis a DD. et s. Rota, si emphyteuta non parum laborare 
debeat, vel multa impendere ad rem emphyteuticam melio- 
randam: si conventum sit in contractu, ut suo tempore res 
emphyteutira ad dominum directum redeat sine obligatione 
compensandi, quae compensanda essent, melioramenta : et 
si emphyteuta magnum laudemium solvat domino directo. 
Extra hos casus canon potest correspoudere fructibus, imo 
ipsis correspondere debet in emphyteusi ecclesiastica , quae 
seinper facienda est cum ecclesiae utilitate ; adeoque in hac 
emphyteusi canonem debere esse aequalem fructibus docet 
Ciarl. contr. forens. capit. 8. num. 5a. aliique apud ipsum: 
Molin. disp. 45a. Rosign. contr. 4* pracn. 6. num. i4* 
Quod maxime attendendum omnino censui in casu , quo 
quidam fundavit beneficium assignando in ipsius dotem om- 
nia sua bona, quae tamen voluit in perpetuam emphyteu- 
sim quibusdam tradita, cum onere, ut pro canone solverent 
capcllano beneficii, quod a persona ab ipso designata taxa- 
retur. Ego igitur putavi assignandam esse capellano integram 
fructuum medietatem • tum quia nullus concurrebat ex prae- 
fatis titulis, quibus minuendus est canon ; tum quia non as- 
signata pro canone integra fructuum medietate , non assigna- 
batur portio sufficiens pro satisfaciendis iis, quae praescri- 
pserat testator; tum quia agebatur de rausa pia , quae juxta 
notissima juris principia sustinenda est quoad fieri potest , 
et sustineri sine injustitia poterat, assignando capellano inte- 
gram fructuum medietatem , cum id fieri posse non pauci 
doceant DD. cum Ciarl. loc. cit. 

IVec mihi videbatur posse dici in favorem emphyteutarum 
detrahendam sextam partem fructuum, quia ita disponatur 
in aulh. Perpetua C. de ss. eccl. Respondebam etenim non 
paucos DD. apud Mansi de emphyt. cons. 33. censere prae- 
fatam autbent. omnino abrogatam reputari quoad empbyteu- 
sim ecclesiasticam . Vel dicebam non esse usu receptam, ut 
docent Barb. in d. auth. num. 2., Ciarl. contr. for. c. 8. n. 5a. 
aliique non pauci . "Vel demum solum vi ejusdem authenti- 
cae permissum ecclesiae, non vero cogi ad tradendam em?, 
phy te ut ae sextam partem fructuum ullra medietatem, et hoc 

u! emphyteuta non possit se eximere a solvendo canone ra- 
tione alicujus casus fortuiti . Calder. resol. 64* n. 3i. 

Cum igitur posset non attendi quod dicebatur dispositum 
in praefata auth., omnino non attendendum dicebam ^ quia 
alias grave praejudicium piae causae inferebatur . 

Q. IV. Quae sit obligatio emphyteutae , si res emphyteu- 
tica pereat, sive propter sterilitatem modicos ferat fructus. 

R. I. Si incendio, alluvione, sive alia causa res emphy- 
teutica totaliter pereat , ita ut nulla sit spes amplius illam 
reparandi, nullus canon est solvendus. Ratio est, quia ca- 
non solvitur primario in recognitionem dominii directi, unde 
cum tale dominium corruat , si res emphyteutica totaliter 
pereat, nullum manet fundamentum canonem solvendi. Ita 
communiter DD., et deducitur ex §. 3, instit. de jur. em - 
phit. et leg. i. C. de jur. cmph. 

R. II. Si res emphyteutica non pereat in totum , sed ex 
parte , canon solvendus est , si fuerit exiguus . Ratio est, quia 
canon exiguus censetur solvi non ratione fructuum , sed in 
recognitionem dominii directi ; si proinde perseveret tale do- 
minium directum , quia res non tota pereat , perseverabit 
etiam obligatio solvendi canonem , ut etiam habetur ex ju- 
ribus supra citatis . Quod dicturn est , si res pereat tantum 
in parte , valet etiam propter eamdem rationem , si nulli 
aut modici colligantur fructus . # Abb. in cap . fin. de locat . 
et conduct. Molin. disp. 4^4* Azor. loc. cit . cap. 6. q. 2 . 
qui asserit in hoc convenire omnes. Gloss. in d. cap. v . Ex- 
pelli . * 

R. III. Si solvendus sit canon magnus , non tenetur em- 
phyteuta illum integre solvere, quoties ob sterilitatem, alios- 
que casus ipsi non imputabiles, modicos percipiat fructus. 
Id aperte constabit, si consideretur magnum canonem non 
solum solvi in recognitionem dominii directi, pro quo anti- 
quitus minimae exigebantur pensiones, sed quatenus magnus 
est, solvitur intuitu fructuum, et in recompensationem ipso- 
rum. Causa igitur solvendi magnum canonem, sunt magni 
fructus, qui creduntur colligendi ex re emphyteutica; ac 
proinde quoties fructus sint nulli, vel modici, magnus canon 
non est solvendus. Attendenda igitur hic doctrina, quam supra 
dedi de locatione, ubi ratione sterilitatis, alleriusque casus 
fortuiti minuitur annua pensio; et id quia datur intuitu fru- 
ctuum. Neque difficultatem faciat quod asserunt plures au- 
ctores, hoc ponentes discrimen inter emphyteusim et locatio- 
nem, quod scilicet in hac ratione sterilitatis minuatur annua 

t. vi. a 

pensio; secus vero in illa. Non, inquam, hoc faciat difficul- 
tatem, nam omnes, vel fere omnes DD. qui ita loquuntur, 
supponunt, canonem , ut antiquitus fiebat, non solvi nisi in 
modica quantitate intuitu dominii directi. Quoties vero canon 
sit magnus, et solvatur etiam intuitu fructuum, theologi, et 
canonistae ratiocinantur de emphyteusi eodem modo ac de 
locatione, ut pluribus citatis observat Mansi de emphyt. con- 
suit. 4 1. Navar. in man. cap. 17. num . 190. Less. /. 2. c. 
i4* n. 49. Laym. L 3 . /r. 4* aa - n - 7« # Et probat Fa- 
gnan. in cap. Potuit de loc. et con. n. 21. et seq. Hoc idem 
tenuit Rot. decis. 14. num. 11. et 12. Recent. p. 6. Leur, 
7. 373. num. 3 . et pro nostra Republ. adest dispositio statut. 
Luc. lib. 2. cap. 10. # 

Q. V. Quale jus habeat emphyteuta utendi re emphyteu- 
tira ; et percipiendi ex ea fructus .. 

R. Cum emphyteuta acquirat dominium utile rei emphy- 
leuticae, constat primo posse sibi vindicare fructus ejusdem 
rei etiam adversus dominium directum ; id enim importat 
habere dominium utile. Secundo certum est non posse di- 
strahere rem emphyteuticam, sed debere semper ipsius sub- 
stantiam salvam servare; cum non habeat ipsius dominium 
directum . 

Disputant nihilominus DD. ad quem pertinere debeant 
fructus si res emphyleutica augeatur v. g. per alluvionem , 
seu alium casum. Et quidem si incrementum sit latens, vi- 
detur communis sententia fructus incrementi ad usufructua- 
rium, seu emphyteutam pertinere; cum enim ad ipsum per- 
tineat incommodum decrementi: leg . 1. C. de jur.. emphyt. 
aequum est,- ut et habeat commodum incrementi: leg . 10, 
ff. de reg. jur. Si vero incrementum sil patens; videtur fun- 
dari in jure opinio asserentium ad dominum directum per- 
tinere: leg. Item fundi g. Jf. de usur. Et ratio esse potest , 
quia, cum hoc incrementum statim appareat, potest dominus 
directds statim illud sibi vindicare, tanquam extra rem em- 
phyteuticam, ut si in flumine prope fundum emphyteuticum 
insula appareret. Clarus §. Emphyteusis 7. 4 1 * «• *• 

* Hanc tamen Clari limitationem incrementi patentis alii 
rejiciunt in additionibus ad eumdem Clarum l. c . eo quod 
in c. leg. agatur de usufructuario, et non de emphiteuta et 
plus juris emphyteutae quam usufructuario concedatur. Ve- 
rum satis solide in jure fundari demonstrat Reiff. /. c. n. 
i 64 * Certius videtur, quod idem Clarus notat §. Feudum §. 
88 . v. Item quaero , hujusmodi nimirum incrementum nun- 

quam quoad proprietatem sed tantum quoad dominium utile, 
quandiu nempe durat emphyteusis, accedere. Id loc. cit. Leu- 
ren. q. 379.* , 

Q. VI. Quid dicendum de melioramentis factis in re em- 
phyteutica , si elapsum sit tempus quo durare debebat em- 
phyteusis; vel si emphyteuta ex sua culpa incidat in commissum. 

R. I. Si haec melioramenta talis erant naturae, ut ea de- 
beret facere emphyteuta, puta reddendo fertilem terram, quam 
sterilem accepit , restaurando stabula pro armentis , horrea 
pro frumento recondendo etc. ista, inquam, melioramenta 
nullatenus praetendere potest emphyteuta ; cum illa ex vi 
contractus empyteutici teneretur facere, ut lucrifaceret ex suo 
dominio utili. Hinc l. 2. de jur. emphyt. et novell. 120. cap. 
8. interdicitur emphyteutae ex sua culpa amittente emphy- 
teusim emponemata exposcere; nam hoc verbum proprie me- 
lioramenta ordinaria importat, ea nempe, quibus res sterilis 
in emphyteusim tradita, fertilis reddita est. Molina disp. 456 . 
n. 1. Alvar. Yalasc. de jur. emphyt. q. a 5 . a n. 1.* Jason 
in l. 1. C. de jur. emphyt. Reiif. L c. n, i 65 , et Leur l. c. 
n. 3 . allegantes communem et certam ; licet Pal. disp, 10. 
p. 5 . n. 1. videatur contrarium sentire* • 

R. II. Si melioramenta talia sint, ut ea non teneatur fa- 
cere emphyteuta, illi refundenda sunt, si adhuc extern finita 
emphyteusi. Id autem communiter asseritur a DD. arg. leg . 
Eum ad quem C. de usufruct . juncta lege Fructus §. Papinia- 
nus 0 , soluto matrim . Ratio ea esse potest quia , ut habetur 
leg. Nam hoc. 14. jf. de condiet, indeb. et ex rcg. 206. ff. 
de reg. jur. jure naturae aequum non est aliquem, cum aU 
terius detrimento fieri locupletiorem. Alvar. Valasc. q. a 5 . # 
Clar. I. c . q. 45 . Molin. d. 4 G 3 . Reiffenst. n. 167.* Et ad- 
vertere est post factum contractum dominum directum non 
posse prohibere quin emphyteuta faciat quascumque melio- 
rationes utiles in re emphyteutica ; nam id jure ei competit, 
ni faceret excessivas meliorationes in fraudem, ut ita domi- 
nus directus, qui eas ex sua paupertate refundere non potest, 
non valeat sibi tempore debito rem emphyteuticam recupe- 
rare. Neque etiam dominus directus eas refundere teneretur, 
quando in contractu expresse cautum fuisset, ne sine ipsius 
consensu faceret non debitas meliorationes: leg. 2. C . de jur. 
emph. et DD. communiter. Puto tamen justitiam exposcere ut 
hoc pactum aliquo modo , compensetur , puta diminutione 
canonis. 

Ouod dictum est de refundendis meliorationibus indebitis 
emphyteutae tempore finitae emphyteusis, puto valere etiamsi 
emphyteuta sua culpa emphyteusim amittat. Scio quamplures 
DD. contradicere,* uti videre est ap. Clarum /. c. Molin. 
d. 453. et alios,* nihilominus saltem pro foro conscientiae 
id sustineri posse credo- nam semper jus naturae dictat ne- 
minem debere fieri locupletiorem cum alterius detrimento . 
Valasc. q. a5. n. 3. Molin. d. 453. Et quidetn cum theologi 
concedant etiam possessori malae fidei repetere sumptus uti- 
les, quos fecit in re aliena, multo minus id negandum non 
est emphyteutae, qui pleno jure facere potuit eas meliora- 
tiones in re emphyteutica. * Ita Fachin. lib. 7. controv. go. 
Pinell. in leg. 2. C. de rescind. vindit. p. 2. cap. 3. n. 9. 
Molin. d. 455. arg. I. Plane 38. fi. de petit . haeredil. Ne- 
que leges in contrarium adductae obstant, praecipue /. 2. C. 
de jur. emphyt . nam istae loquuntur de meliorationibus, quae 
ex natura emphyteusis facere tenebatur emphyteuta , ut cum 
Fachin. /. c . et aliis tradit Reiflf. I. c. n. 172.* 

Q. VII. An emphyteutae competat alienare, oppignorare, 
locare etc. rem emphyteuticam . 

R. I. Si emphyteuta velit vendere jus emphyteuticum cum 
suis melioramentis , debet primo significare domino directo 
quo pretio velit illud vendere , et si dederit licentiam , vel 
nolit ipse emere, potest vendere cap. fin. de emphyt. Si vero 
dominus velit ipse emere eodem pretio , caeteris est praefe- 
rendus. Si vero taceat, expectandi sunt duo menses, ut de- 
liberet; et post ipsos, etiam ipso renuente, potest emphyteuta 
meliorationes, et jus sibi competens vendere: cit. cap. fin. et 
l. fih. C . de jur emph. 

Secundo emphyteuta in venditione tenetur observare , ne 
conditio domini directi fiat deterior, ut innuitur in leg. fin. 
cit. ut si venderet potenti a quo difficiliter posset exigere 
pensionem, vel pauperi , vel valde tenaci et difficili in sol- 
vendo etc. vel mulieri, quae ob non solutum ranonem non 
potest incarcerari. Eadem ratione sine consensu domini di- 
recti non potest vendere rem emphyteuticam ecclesiis, aliis- 
que locis privilegiatis, eo quod cum haec loca ( idem dic de 
venditione facta communitatibus) non moriantur, difficilius 
dominus directus poterit acquirere novum laudemiuin, iterum 
in emphyteusim tradendo. Molin. disp. 45o. num. 4-* -Iason. 
in l. 2. C. de jur. emphyt. a nu. go. Gonzal. in cap. Potuit 
de foc. et cond. n. 8. Barbos, in d. tap. num. 17. et alii 
multi ab eo relati.* 


Digitized by Google 


QUA EST. VII. CAPUT II. 117 

R. II. Si emphyteuta velit alteri legare, donare, vel etiam 
in dotem dare rem emphyteuticam quoad dominium utile f 
non neces$e habet exposcere consensum domini ; nam dum 
leges hunc consensum exigunt, loquuntur de venditione. Et 
de facio est dispar ratio ^ nam dum agitur de vendenda re 
emphyteutica, ideo exposcitur domini consensus, ut possit de- 
liberare, an eodem pretio velit emere*, quod non habet lo- 
cum, dum res emphyteutica legatur, donatur, in dolem tra- 
ditur. Gloss. in l. fin . v. Vendere C. de jur. empht Azor. p. 3 . 
1 . 10. c. 8. q. 3 .* Jul. Clar. q. i 5 . Abb. in d. cap. Potuit n. 9. • 
Oportet tamen, ut non transferatur in talem personam, 
quae reddat deteriorem conditionem domini directi, ut di- 
ctum est. Ut fiat sine fraude, ut eveniret si tantum appa- 
renter donaretur, et vere venderetur. Ut novus emphyteuta 
possessionem non capiat sine consensu domini directi, ut va- 
leat considerare, si ex novo emphyteuta deterior reddatur 
sua conditio. Quod si emphyteusis donetur , seu legetur ec- 
clesiae ; debet haec intra annum eam vendere , et acquirit 
pretium correspondens aestimationi ipsius emphyteusis: arg. 
leg . Filius fam . ii 4 - §. 5 . ff. de legat. i. # Jason, in d. I. 
a. n. 91. Reiff. /. c. n. 181. • 

R. III. Ex ratione supra allata potest emphyteuta, irrequi- 
sito domino, rem emphyteuticam permutare, servatis tamen 
conditionibus antea explicatis . Si tamen potest permutare 
cum aequali emolumento cum domino directo, iste semper 
praeferendus est: arg. leg. Jin. cod. de jur. emphyt. Hinc si 
quis velit e. g. permutare rem emphyteuticam pro oleo, fru- 
mento et similibus, quae aeque tribui possunt a domino di- 
recto , cum eodem facienda est permutatio . Azor. loc . cit. 
q . 5 . Laym. /. 3 . tr. 4 - c. a 3 . n. g. • Molin. d. 45 o. et alii 
apud Jason, n. 101. Clar. q. 17. arg. Ut l. fin. cod. de 
jur. emphyt . # 

Potest pariter emphyteuta rem emphyteuticam oppignorare 
domino irrequisito; nam hoc non est eam alienare; cum pi> 
gnus permaneat sub potestate oppignorantis. Mol. disp. 46 1 . n. 9. 

Demum potest emphyteuta ad breve tempus rem emphy- 
teuticam locare; nam locatio modici temporis non est alie- 
natio. Secus ad longum tempus, quia tunc intelligitur veluti 
alienari dominium utile. Porro tempus decennio minus in- 
telligitur modicum, decennium vero dicitur tempus longum: 
leg. Super longi 11. C. de praescript. longi temp.* Jul. Clar. I. c. 
n. ig. Alexand. consil. 119. circa fin . lib. 3 . Mol. l.c. Allogr. 
cons. 5 . n. 8. 18. et 19. et teste Claro communis aliorum . # 
De laudeinio agam capite sequenti . 

Regulae in praxi observandae 

I. Obervet confessarius emphyteutam, si prope sit tempus, 
quo vel relinquere vult, vel debet rem emphyteuticam, mul- 
toties permittere, ut valde deterior fiat, eam non excolendo 
ur par est, vel non reparando domum , etc. cum illi satis sit 
percipere quos potest fructus; eo tempore quo ea frui vult, 
vel debet . In hoc igitur emphyteuta graviter onerare potest 
suam conscientiam, cum teneatur agros, vineas, domus sal- 
tem in sua bonitate conservare, ut supra dictum est; adeo- 
que si, ut moris est, rem emphyteuticam deteriorem relin- 
quat, obliget ad restitutionem . 

II. Notet secundo confessarius etiam in annis sterilibus 
integrum canonem exigi a dominis directis, quod ex dictis 
facere non possunt tuta conscientia . Neque domini directi 
satis nostris hisce temporibus possunt se defendere, quia em- 
phyteuta annis ubertatis potest damnum, quod passus est com- 
pensare; nam annuus canon multoties solet esse gravis valde, 
ac proinde etiam annis ubertatis, si computentur labores et 
impensae emphyteutae, quae pro eo remanere debent, non 
satis reputabunt ad compensanda , quae passus est damna 
annis sterilitatis. Secus dicendum esset, si canon esset mode- 
ratus. Videat ergo, ne domini directi , qui solent esse valde 
potentiores emphyteutis, nimis exigant contra justitiam. 

III. In praxi etiam advertendum dominos directos, dum 
emphyteuta ex canone non soluto cadit in commissum, nil 
curare de melioramentis factis in re emphyteutica, quae co- 
gitur deperdere emphyteuta ob suam paupertatem . Moneat 
igitur confessarius divites, ut juxta conscientiam melioramenta 
indebita compensent, ne ex aliorum labore et impensis lo- 
cupletiores fiant; cum maxime agatur de damno paupe- 
rum avertendo . 

•Solent e contra maxime rustici ad finem emphyteusis, vel 
cum a dominis directis removentur, praetendere illas expen- 
sas, quas fecerunt pro conservandis et colendis bonis emphy- 
teuticis, v. gr. pro reficiendis aggeribus, pro fossatis purgandis 
etc. et ob id etiam litem intentare, sed hoc perperam agunt, 
eo quod haec ex contractus natura praestare teneantur, immo 
omittentes ad restitutionem et compensationem cogi possint. 
Reiff. /. c. n. 166. • 

IV. Magnum demum est inconveniens in eo, quod em- 
phyteutae, maxime si sint rustici, rem emphyteuticam ad 
alios distrahant, vel oppignorando , vel in dotem aliquam 

partem tradendo etc. Quamvis enim haec fieri possint irre- 
quisito domino, juxta doctrinam supra explicatam; nihilomi- 
nus semper fieri debent sine ipsius damno. In praxi autem 
compertum est * quod ita distrahendo partem rei emphyteu- 
ticae , successu temporis veluti propria ab his, quibus tradi- 
tur, et praecipue ab eorum successoribus praetenditur; ac ita 
confunduntur res emphyteuticae , et omnia jurgiis et litibus 
involvuntur. Debet ergo curare confessarius , ut hujusmodi 
taliter fiant, quod semper constet quae sint res emphyteuti- 
cae , qui earum fines etc. 

• Ditiores quandoque emphyteutae solent locare bona em- 
phyteutica pauperibus rusticis hoc pacto , ut solvant de cu- 
mulo fructuum domino directo canonem, et reliqui qui su- 
persunt, inter se dividantur. Animadvertat ergo confessarius 
quod in hac divisione aequalitas adeoque justitia servetur; 
multoties enim accidit non respondere justum stipendium 
pro laboribus et expensis in agris colendis a conductoribus 
praestitis , praesertim si spectentur nostris temporis emphy- 
teuses, quae solent esse ita graves, ut parum supersit lucri 
soluto canone . Haec ex doctrina De Lugo disp. 3 q. stet, 5 . 
decis. Luc. an, 174.1. pro mense Majo cas. 2.* 

• Adnectere hic liceat regulam ad statuendam justitiam 
ab emphyteutis in suis juribus alteri vendendis servandam, 
depromptam ex instructione ab Auctore nostro tradita , quam 
manuscriptam in nostris pluteis inveni, quamquam apud 
jurisperitos nostros magno in pretio habitam audio. • 

• Animadvertendum igitur primo est an emphyteusis sit 
perpetua et haereditaria ; familiaris aut in tertiam et quartam 
generationem. Secundo quid annui lucri juxta peritorum ju- 
dicium soluto canone, detractis expensis, ac parte colonica 
superesse possit. Tertio denique a quo vendantur emphyteu- 
sis jura, an scilicet, qui ea vendit, possit in emptorem ne- 
dum jus proprium , sed et aliorum vocatorum transferre ; 
cum enim haereditaria est , non acquirens tantum , sed quis- 
que ex haeredibus utile dominium vendere potest ; cum fa- 
miliaris* aut in tertiam et quartam generationem acquirens 
ex titulo oneroso in investitura comprehensis praejudicium 
afferre potest, non ita acquirens ex titulo lucrativo ; succes- 
sores autem acquirentis tam ex titulo oneroso , quam lu- 
crativo emphyteusis jura alienare nequeunt, nisi eorum vita 
durante . # 

* His igitur pensatis , si emphyteusis haereditaria sit, sin- 
gula frumenti sextaria , quae remanent soluto canone, ct de- 

ductis ut supra expensis , solvi possunt quatuordecim num- 
mis aureis. Si pretium istud ex re sumatur, excedens for- 
tasse videri poterit ; emptor enim in hoc casu ex sua pecu- 
nia pro quolibet aureorum centenario quatuor reciperet cum 
duabus tertiis partibus, quod exorbitans videtur. Sed hujus 
pretii justitia facile patebit, si advertatur, quod ea in pro- 
portione quadam sita est rem emptam inter et pretium. Haec 
autem proportio bene in Jioc casu reperitur, dummodo uti» 
litas ista una cum obligationibus , et periculis accipiatur, quae 
in se transfert emptor; non enim emphyteusis emptio tanti 
aestimari debet, quanti aliorum bonorum allodialium em- 
ptio, sed minuitur in tertia parte, prout communiter tradi- 
tur a Rota Romana cor. Coccin. decis. 579 . n. 4 . et cor. Cerr. 
dccis. 5o4* n. 3. et 4* Fulgin. de emphyt . tit. de soluto can. 
q. 1. n. 101. §. Quinimmo , et alii apud Bursatt. consil. 11, 
n. 23. qui de hac consuetudine per totam Italiam vigente te- 
stantur; licet enim ex hoc pretio multo plus utilitatis reci- 
piat emptor emphyteusis, quam aliorutn bonorum emptor, 
attamen ob obligationes , et pericula in se suscepta ad aequa- 
litatem reducitur. * 

• Si emphyteusis sit familiaris bene aestimari potest duo- 
decim aureis pro quolibet frumenti sextario remanente , et 
hic minuitur pretium , quia ultra circumstantias supradictas, 
in hac considerandum est jurium , et pecuniae amittendae 
periculum, dum venditoris familia extingui contigerit, quod 
pretio dignum est. Hoc magis patebit, si advertatur, quod 
emptor iste unum quidem aureum percipit prae emptore em- 
phyteusis haereditariae , sed lucrum istud ad hoc deservit % 
ut pecuniam in jurium emptionem insumptam paulatim re- 
cuperet, alias omnino amittendam , quando venditoris fami» 
lia deficiat , quae licet possit dju durare , potest etiam bre- 
vi extingui, et haec ratio facit, quod si venditoris familia 
brevi esset extinguenda, etiam minori pretio vendenda sit 
emphyteusis . * 

• Pro emphyteusi in quartam generationem empta ab ipso 
acquirente optimo jure solvuntur novem aurei circiter pro 
quolibet tritici sextario remanente. Quam justum hoc pre- 
tium sit ex eo constat, quod in ista emptione nedum supra* 
dictae inveniuntur circumstantiae, sed alia etiam notatu di- 
gnior, amissio scilicet pecuniae erogatae post determinatum 
tempus quatuor generationum, et etiam fortasse ante. • 

• Si agatur de emphyteusi in tertiam generationem ab ipso 
acquirente vendita , solvi possunt octo aurei pro uno frumen- 

ti sextario. Rationes superius allatae caeleris paribus hujus 
pretii justitiam probant. * 

* Restat ut videamus quid pretii dandum,- si haec jura 
emantur ab ultimo in linea comprehenso , sed quia pretii 
hujus aequitas a minori , vel majori emphyteusis duratione 
pendet, certa assignari regula nequit. Haec prae oculis ha- 
benda . Si pensatis pensandis , et moraliter loquendo vendi- 
tor e. g. Wginti annos victurus creditur, quia tamen hoc 
certum non est, intermedium tempus computetur, decem 
scilicet anni sumantur; in quolibet eorum emptor quatuor- 
decim aureos lucrari debet, decem pro recuperanda pecu- 
nia; et quatuor ob obligationes, et pericula quae in se su- 
scipit , unde solvere poterit quinque nummos aureos pro 
unoquoque sextario.* 

* Advertendum quod emptor integre compensandus non 
est ob onera et pericula in se sumpta, quia aliunde pro ali- 
qua parte salis bene illum indemnem servat novae investi- 
turae spes, quae communiter pretio digna reputatur. Quod 
si spes haec non adsit, prout accidit, cum quis emphyteusis 
jura vendit propria vita durante, deinde* ad quos spectat 
reversura, tunc, pretium adhuc minuendum est.* 

* Minuendum quoque est pretium in aliis circumstantiis 
juxta peritorum judicium . Et i. cum canon directo domino 
solvendus magnus est , et lucrum exuberans modicum . a. 
Cum evictionis periculum subest, nec venditor bona propria 
habeat, ad quae regressus detur emptori, vel idoneam fide- 
jussionem praestare queat * 3 . Cum haec jura venduntur 
cum pacto retrovenditionis intra certum temporis spatium , 
quod possit esse brevius, vel longius, juxta illud regulan- 
dum est pretium, ut notant DD. apud Caad- de Lugo de 
just. disp. 26. sect i 3 . §. 1. n . 189. v. Quantum vero. 4 * 
Denique cum agri steriles, vel aquarum alluvionibus subja- 
cent . In his et similibus casibus minuendum est pretium , 
ut debita servetur justitia, et ne venditor, aut emptor inju- 
sie gravetur , quod nisi periti melius praestare non possunt. * 

CAPUT IIV. 

De obligationibus et juribus domini directi ; et quando valeat 

expellere emphyteutam . 

Q. I. Quae sunt obligationes domini directi. 

R. Obligationes dornini directi sunt , ut permittat emphy- 
teutae frui omnibus juribus , quae ipsi competunt . Qualia 
autem sint ista jura , explicatum est capite superiori . 

(). II. Quando dominus directus valeat praetendere lau- 
demium . 

R. I. Quamvis apud nos in usu sit laudemium (radi , 
quando primo res conceditur in emphyteusim , et id licitum 
sit, ita convenientibus ipsis contrahentibus. Rosign. contr. 
4 . praen. 3 . n. 2. pluribus citatis; nihilominus ex communi 
DD. pro ingressu nil esset solvendum , dumtaxat vi contra- 
ctus teneretur emphyteuta conventas pensiones solvere;* ita 
tradit Abb. in cap . Potuit de loc. n . 6. Jason, in l. 1. f. 
de verb. obi. n. 4 * Clar. q. 3 . # 

R. II. Adest obligatio, ordinarie loquendo, solvendi lau- 
demium , quando res emphyleutica quocumque titulo ad 
alium emphyteutam transit. Ratio est, quia quamvis ex vi 
contractus dominus directus teneatur tradere immissionem 
et possessionem primo emphyteutae , adeoque propter hoc , 
seclusa particulari conventione , nihil ipsi debitum sit ; nihil- 
ominus non tenetur possessionem et investituram dare se- 
cundo emphyteutae : cum ergo concedere huic investituram 
sit quid pretio aestimabile , ut habetur etiam leg . 3 . C. de 
jur. tmph. consequens est propter hoc exigi posse laudemium. 
Less. lib. 16. c. 24» n. 57. Molin. d. 45 q. n. 21. • Jason. 
in l. 2. C. de jur . emphyt . * Porro laudemium hoc de jure 
communi esset quinquagesima pars rei emphyteuticae , ex 
leg. 3 . cil. at universaliter attenditur consuetudo locorum . 

Dixi in responsione , ordinarie loquendo ; nam plures dan- 
tur casus , in quibus non est solvendum hoc novum laude- 
mium . Primo si novus emphyteuta habeat rem emphyteu- 
ticam jure haereditariae successionis , ad differentiam illius, 
qui non succederet ab intestato . Iste igitur quia indigeret 
nova investitura , solvere deberet laudemium ; non vero pri- 
mus , qui sine nova investitura , cum sit haeres necessarius, 
adit auctoritate propria haereditatem : Mol. d. 461. n. 8. 
Bon. de contr. d. 3 . q. 8. p. 2. n. 27. * Valasc. de jur. em- 
phyt. q. 18. n. 28. Sylvester v. Emphyt. q. 21. * Idem di- 
cendum , si sint plures haeredes , qui jure haereditario adeant 
emphyteusim , cum omnes inclusi sint in prima : * Jason. 
in l. fin. C. de jur. emphyt. num. 47. Barbos, et alii ab eo 
relati in cap. Potuit de locat, et cond. n. 36 . arg. I. Fieri 
C. de litigiosis. * Quinimmo docent DD. ante divisionem 
unum posse alteri cohaeredi partem sibi correspondentem 
vendere , non vero extraneo . Bon. cit. Mol. disput. 46 o. n. 7. 

Secundo non debetur laudemium , quando alienatio non 
est voluntaria , sed necessaria : ut si pater, qui tenetur filiam 

dotare , tradat illi pro dote rem emphyteuticam , eo quod 
non habeat alia bona . Bon. loc. cit. • Barbos. /. c. n. 4 °* 
ex eo principio, quia necessitas legem non habet. Dec. in 
/. Quae propter ff. de reg. jur. * 

Tertio non debetur laudemium , quando sine novo con- 
tractu res emphyteutica ad priorem redit dominum ; ut si 
quis vendidisset rem emphyteuticam cum pacto retrovendi- 
tionis, vi cujus rem a se alienatam iterum sibi redimeret. 
Mol. d. 4 $g. Solvendum vero est laudemium , quando no- 
va requiritur investitura, ut si quis rem emphyteuticam si- 
ne pacto praefato alienasset , unde necessarius esset novus 
contractus ad eam sibi comparandam ; nec satis esset re- 
scissio prioris contractus, ut evenit» quando praedictum pa- 
ctum intercedit. • Videantur DD. cc. * 

Q. Ili. Quibus ex causis possit dominus directus emphy- 
teutam expellere . 

I\. I. De jure communi , si emphyteusis sit laica, et em- 
phyteuta cesset per triennium a solutione, cedit in commis- 
sum : leg . a. C. de jur. emphyt . si vero sit ecclesiastica , si 
cesset per biennium ; c . fin. de locat . oportet tamen domi- 
num directum velle emphyteusim ademptam esse non sol- 
venti, et sibi applicari : leg . a. C. de jur. emphyt . Bonacci- 
na de contr. d. 3 . q. 8. p. a. n, 8. quia facta declaratione, 
etiam non expectata sententia judicis, emphyteuta cadit in 
commissum. Molin. d . 453 . Bosign. praen . 7. n. 10. * Abb. 
in cit. cap. Potuit Jul. Clar. /. c. q. 9. Azor. p. 3 . lib. 10. 
cap. 9. q. a.*, quamvis ad tollenda jurgia, et ex consue- 
tudine expulsio emphyteutae sine auctoritate judicis non fiat.* 
Bixas enim et jurgia evitare leges ubique student: l. jfZquis- 
simum ff. de usu/r. Nec obstat l. a. C. de jur . emphyt. ibi 
enim conceditur domino emphyteutam expellere si velit in- 
terveniente tamen judicis auctoritate. Beiff. /. c . n. 196. * 
Conceditur tamen in praefato capite finali emphyteutae ec- 
clesiastico ut possit celeri satisfactione moram purgare; quae 
autem dicenda sit celeris satisfactio » pendet vel ab arbitrio 
judicis, vel a particularibus legibus, seu consuetudinibus 
locorum: * Abb. in d. cap . Potuit n. 12. Clar. /. c. n. i 5 . 
Azor. /. c. * Haec purgatio morae de jure communi non 
conceditur in emphyteusi laicali , quamvis ex aequitate et in 
ea esse admittendam doceant quam plures DD. * Clar. I. 
c. n. i 5 . Bald. in l. Si pacto quo poenam C. de pactis , Jas. 
arg. I. Si servum §. Sequitur 3 . ff. de verb. obligat. I. Pla- 
cuit 8. C . de judiciis , Beiff. /. c. n. 202.'* 

Liberatur nihilominus emphyteuta a poena caducilatis ob, 
canonem non solutum ob plures causas . Si v. g. canonem 
retineat in compensationem, quia tantumdem ipsi debet do- 
minus directus. Navarr. in man. c . 17. n. 192. Molin. d. 
453. n. 10. Azor. p. 3. /. 10. c. 6. q. 4» # Abb. in cap. 
Bona fides n. 11. de deposito , arg. I. Si constat. C. de com- 
pensat. • Si non stetit per ipsum, quin canonem solveret* 
sed per dominum directum, qui non curavit, vel renuit il- 
lum recipere . Layman loc. cit . Mol. n. 9. Si canonem non 
solum obtulit , sed etiam deposuit . Si ob gravem necessita- 
tem , vel ob magnam sterilitatem non potuit illum solvere 
juxta dicta capite superiori . Si ignorabat ( ut evenire potest 
in aliquo haerede rudi et extraneo) rem esse emphyteuti- 
cam , vel solvendum esse canonem etc. Laym. /. 3. tr. 4« 
c. a3. n. 8. Mol. d. 453. • Et quamvis de rigore juris poe- 
nam caducitatis incurreret ob ignorantiam , nihilominus de 
aequitate restitueretur in integrum , etiamsi esset major 25. 
annis , ut cc. DD. bene advertunt ex illa regula universali : 
si qua mihi justa causa videbitur: l. 1. in fin. ff. Ex qui- 
bus causis major . # 

Hic etiam advertere est* quod si plures succedant in rem 
emphyteuticam , uno non solvente, omnes cadunt in com- 
missum , juxta Glossam in l. Communi dividendo l. a. v. 
Confundentur ff. de communi dividendo ; quam sequuntur 
communiter DD. Et re vera , ultraquamquod omnes in so- 
lidum repraesentent personam defuncti , qui si defecisset a 
solutione , cecidisset in commissum , non est aequum domi- 
num pati damnum ex tali divisione, ut eveniret, si debe- 
ret contra omnes divisim agere : Mol. d. 453. Rosign. praen. 
7. n. 12. Bonae, de contr. d. 3. q. 8. p. 2. n. >4* Secus 
dicendum in casibus superioribus , si dominus directus con- 
venisset, ut singuli contraherent cum ipso partialem obli- 
gationem, eximendo singulos ab obligatione aliorum : • Jul. 
Clar. /. c. q. 8. n. i3. et alii multi ap. ipsum , De Afflict. 
dec. i53. n. 4* Leur. in 3. decret. iit. 18. q. 374- *»• a. # 

R. II. Si res emphyteutica notabiliter deterioretur in sub- 
stantia culpa emphyteutae, iste cadit in commissum, seu ex- 
pelli potest ab emphyteusi . Id expresse habetur ex textu au- 
th. Qui rem C. de ss. eccl. qui textus quamvis loquatur de 
emphyteusi ecclesiastica, extenditur tamen etiam ad laica- 
lem ; cum etenim in quacumque emphyteusi res concedan- 
tur ad meliorandum , conveniens est , ut is gravetur , qui 
eas ex sua culpa notabiliter deteriores reddit in substantia . 

Ut innui tamen f debet id evenire culpa emphyteutae, alias 
locum non haberet poena ; et deterioratio debet esse in sub- 
stantia , quia emphyteuta habet fructuum perfectum domi- 
nium , et potest illos ad sui libitum distrahere. Denique de- 
bet esse notabilis , et non modica * judicis arbitrio declaran- 
da , alias non daretur gravis culpa , ratione cujus res em- 
phyteutica esset auferenda : arg. leg. Scio 4« /• de in inte- 
gr . rest. Mol. d. 4 ^7. Azor. p. 3. I. 10. c. 9. Laym. lib. 3. 
tr. 4* c . a3. num. 7. 

Hic etiam obiter advertere placet ex communiori DD. 
emphyteutam cadere in commissum , si res empbyteutica 
destruatur etiam ut melior reddatur ; ut si loco vineae pa- 
rum utilis subrogetur in eodem loco olivetum magis utile . 
Ratio ipsorum est , quia si praecise data fuit vinea in em- 
phyteusim, semper cum destruatur, perit res emphyteutica* 
adeoque et emphyteusis; sicut si data esset domus in em- 
phyteusim , et haec destrueretur ut ibi plantaretur vinea , 
omnino prima emphyteusis periret. Posset ergo dominus di- 
rectus sibi vindicare rem emphyteuticam ita variatam , vel 
velle ab emphyteuta novam celebrari emphyteusim ; # ita 
Clar. I. c. q. 26. Mol. disp. 457. Rosignol. conlr. 5. disqui - 
sit, 2. §. 5. Leur. I. c. n. 4* Hoc autem negat Valasc. con- 
suit. 5o. ap. Giribald. de just . tr. 3. cap. 6. n. 3a. Molin. 
vero dicta disp.n.j. ita distinguit, aut enim res in emphy- 
teusim accepta fuit vinea , olivetum etc. aut fuit solum in 
quo plantata erat vinea etc. Si a principio datum fuit so- 
lum , in quo tamquam pars totius rei emphyteuticae erat 
vinea vel olivetum , tunc mutatione partis non censetur de- 
structa res empbyteutica , vel finitus contractus emphyteuti- 
cus ; in aliis vero eventibus locum habet supradicta doctri- 
na. Verum et in hoc attendenda consuetudo et pacta inita.* 

R. 111. Emphyteuta cadit in commissum, si vendat rem 
emphyteuticam irrequisito domino, et non servatis aliis con- 
ditionibus juris , de quibus cap. superiori : l . 3. C. de jur. 
emph . et cap . Potuit de locato . Oportet tamen non solum 
rem emphyteuticam vendi, sed etiam tradi; nam ante tradi- 
tionem nondum est perfecte completa venditio: /. Alienatum 
67. ff. de v. sign . Less. /. 2. c . 24* d. 9. n. 5a. Clarus q. 
i3. §. 1. n. 3. Non desunt tamen qui liberent emphyteutam 
a caducitate, quoties vendiderit rem cum expressa conditio- 
ne, ut proprietarius possit sibi eam redimere eodem pretio, 
vel cum conditione ut non intelligaLur subsistere venditio- 
nem; quoties proprietarius non consenserit. Rosign. praen. 7. 

n. 5 . * Barbos, in d. cap. Potuit n. 65 * Tiraq. de retract. 
ligni §. i. gloss. 2. n. 23 . et 3 a. Contrarium docet Clar. /. c. 
n. 5 . Mol. disp. 459. n. 8 . Pirhing. de emphyt. n. 4 o. Jason. 
in 2. lect. rubr. ff. soluta matrimonio n. 2S. et ratio eorum 
est, quia talis protestatio est contraria facto, et solum eam 
approbat Clarus in casu, quo res esset facilis recuperationis 
et parva, secus si sit magna et difficilis recuperationis, et 
in hoc sensu explicat Rosignolum /. c. Giribald. I. c. n. 34. 
Hoc etiam tenet Rot. annot. ad dec. i3i. a n . 275. ad 286 
Recent. p. 8. praecipue si venditioni accedat traditio.* 

(). IV. An renuente domino possit ipse emphyteuta ad 
sui libitum emphyteusim dimittere . 

R. Hic potest habere locum, quod dicitur leg. Sicut C. 
de act. et oblig . nempe Quod a principio est voluntatis, cx 
post facto est necessitatis , Non potest ergo ad sui libitum 
emphyteuta dimittere emphyteusim } et si dimittat, adhuc 
obligatur ad canonem et pensionem j nam haec obligatio est 
personalis % l. 1. et 2. C • de jur . emph. et obligationes per- 
sonales , ut dici solet , affixae sunt nostris ossibus : leg. Quis 
ergo ff. de peculio , Bonae, d. 3 . «7. 8. n. 17. Solum ergo 
jus expellendi emphyteutam introductum est in favorem pro- 
prietarii , 

Regulae in praxi observandae 

I. Solent multoties emphyteutae maxime idiotae alteri tra- 
dere sive totam , sive partem rei emphyteuticae sine solu- 
tione laudemii domino directo. Hoc omnino repugnat justi- 
tiae; sicut enim alia debita solvenda sunt, etiamsi non pe- 
tantur, ita et laudemium, nam facta alienatione rei emphy- 
teuticae statim consurgit obligatio solvendi a novo emphy- 
teuta laudemium. Et id verum est, etiamsi in primo con- 
tractu concessum fuisset jus transferendi in quemcumque 
rem emphyteuticam ; nam semper intelligitur id concessum 
fuisse salvo jure domini directi . Notet id confessarius maxi- 
me ruralis; nam facile rustici ab uno ad alium transferunt 
res emphvteuticas . 

II . Notet secundo confessarius multoties dominos direetos 
agere ad expulsionem emphyteutae propter canonem non 
solutum , absque eo quod considerent an emphyteuta cessa- 
verit a solutione propter sterilitatem . aliasque graves neces- 
sitates. Monere ergo debet dominum directum, quod si non 
adfuit culpa emphyteutae, neque locum habet ipsius expul- 
sio, sed cxpectarc debet, ut emphyteuta possit satisfacere. 

III. Emphyteutae, quasi essent plenissime domini rei em- 
phyteuticae , illam non raro deteriorem reddunt in substan- 
tia, succidendo e. g. arbores fructiferas, extirpando sylvas, 
negligendo debitas reparationes , permittendo ab aquis nota- 
biliter damnificari etc. Moneat ergo illos confessarius teneri 
in conscientia ad omnia haec damna reparanda , immo ad 
dimittendam erophyteusim , si ita se velle dominus declaret. 
Perperam proinde se gererent , si vellent litibus se tueri, et 
tenerentur ad reficiendas omnes expensas, quas dominus di- 
rectus facere cogeretur . 

IV. Solent etiam emphyteutae * nolentes in emphyteusi 
perseverare, permittere ut res emphyteutica deterioretur, 
atque ita dominus directus adigatur ad eos liberandos ab 
emphyteusi . Sicut ergo confessarius graviter debet increpa- 
re dominos directos , qui propter modicam deteriorationera 
agunt in judicio contra pauperes emphyteutas ad eos expel- 
lendos ; et ita saepe evenit , quia non habent pecuniam, qua 
se defendant : ita graviter objurgare debet emphyteutas, qui 
praedicto modo se gerunt , illosque monere , quod non est 
illis liberum ab emphyteusi recedere , et quod non solum 
perseverat in illis obligatio annui canonis solvendi , sed etiam 
resarciendi damna ob deteriorationem , Suadeat ergo illis 
amicabiliter agere cum dominis directis . 

* Quandoque dominos directos maxime potentiores viden- 
tes bona emphyteutica valde maliorata et fructus multum 
auctos , poenitet se contractum celebrasse , et variis modis 
pauperes emphyteutas ad augendum annuum canonem co- 
gunt , vel ad bona dimittenda . Notet ergo confessarius, hos 
non esse tutos in conscientia, nec posse canonem augere, 
nec molestiis et litibus emphyteutas adigere, ut dimittant, • 

CAPUT IV. 

* 

De successione in emphyteusi; et specialiter 
de emphyteusi ecclesiastica, 

q i- Q uando emphyteusis judicanda sit perpetua \ et qui 
in ea succedant . 

I\. I. Emphyteusis laicalis concessa absque ulla limitatio- 
ne temporis, et personarum, ut si dicatur: concedo tibi hoc 
praedium in emphyteusim etc, ex communiori DD. censetur 
perpetua, et transire ad omnes haeredes, etiam extraneos. 
Ratio ipsorum est , quia emphyteusis de natura sua potest 
esse perpetua: arg, l. j. in prine, ff. si ager vect. cum de 

farto translatio dominii de se nullam importet limitationem 
temporis : leg. fin. cod. de leg. et non exigat , ut potius in 
unum, quam in alterum transferatur. Semper igitur ac in 
emphyteusi , in qua transfertur dominium utile t nulla ap- 
ponatur limitatio, vel temporis, vel personarum, dicendum 
est esse perpetuam , et ad quoscumque haeredes etiam ex- 
traneos , vel etiam ab intestato transire: Jul. Clar. §. Em- 
phyteusis quaest. 28. n. 1. Menoch. de praesumpt. lib. 4-. 
pracsumpt. 107. n. 7. • arg. I. Obligationem fert §. Placet 
ff. de obligat, et act . Limitant plures praefatam doctrinam 
in emphyteusi ecclesiastica , quae si simpliciter concedatur , 
dicunt non transire tertiam generationem ex nooell. 7. c. 3 i • 
Covarr. var. resol. lib. a. cap. 17. n. 6. et cap. 18. n. 1. 
Jason, in l. a. C. de jur. emphyt. n. 160. Jul. Clar. /. c, * 
R. II. .Emphyteusis tam laicalis, quam ecclesiastica con- 
cessa in perpetuum emphyteutae , et ipsius haeredibus, tran- 
sit ad omnes haeredes etiam extraneos , sive succedant ex te- 
stamento , sive ab intestato . De emphyteusi autem laicali 
nullum dubium est , quia nomen haeredis simpliciter prola- 
tum comprehendit haeredes tum necessarios, tum extraneos, 
ut patet ex prine . inst. de haer. qual. et differ. * et in hoc 
omnes conveniunt teste Mol. d. 469- n. 3 . • 

Controversia est quoad empbyteusim ecclesiasticam * si in 
investitura non nominati sint haeredes etiam extranei , vel 
omnes haeredes , sed dumtaxat concessa sit emphyteutae t et 
suis haeredibus . Nihilominus verior sententia est , quod si 
concessa fuit etiam pro haeredibus emphyteutae , transeat et- 
iam ad extraneos. Ratio est primo, quia, ut dictum est, 
in jure sub nomine haeredum etiam extranei comprehendun- 
tur, ut patet etiam ex leg. Si pactum g. ff. de probat. Se- 
cundo, jure canonico id non improbatur, sed bene admit- 
titur , et approbatur emphyteusis perpetua : can. 2. §. Per- 
petua caus. 10. quaest. 2. can . Ad aures 7. de reb. eccles. 
non alien. juncta Glossa; et solum prohibetur, ne omittan- 
tur solemnitates juris : cap. ISulli eodem tit. in 6. ; non est 
ergo quare excludendi sint haeredes extranei. Neque obstat 
quod dicitur novella supra citata ; narn leges civiles dispo- 
nentes de rebus * et personis ecclesiae etiam in ipsius favo- 
rem non attenduntur: cap. Eccl. 10. de const.: el ulterius 
praefata novella revocata fuit per novellam 1 20. cap. 6. §, 
1. Jul. Clar. cit. n. 7. et 8. Covarr. lib. ti. var. cap. 17. 
n. 5 . Reiff. lib. 3 . decretal. tit. 18. a n. 238 . * Lpur. ibi 
q. 370. n. 2. et tenet Rot. in plures deeis. et praecipue de- 
tis. 54 * a. 29. p. 16. et dec. 5 a. n. 4 - P» 19* lom. 1. Recent.* 

K. III. Quando emphyteusis concessa est, ut transeat ad 
quoscuraque haeredes, si in contractu foeminae non fuerunt 
exclusae, et ipsae in emphyteusi succedunt . Ratio est, quia 
nullo jure reperiuntur exclusae ab emphyteusi ; et aliunde 
ipsae etiam veniunt nomine haeredis. Quod si, ordinarie 
loquendo , excluduntur a feudis , id provenit quia feuda da- 
bantur pro servitio personali in bello , quod praestare haud 
possunt foeminae. Jul. Clar. /. c. q. 32. n. i. Covarr. var. 
cap. 18. n. i. Valasc. de jur. cmphyt. q. £i. n. a. Molin. 
disp. 4j4. n. 9. contra Bald. Alexand. et alios a Covarr. 
adductos /. c. Reiff. /. c. n. a44* # 

Idem dicendum si emphyteusis concessa sit his verbis : 
concedo emphyteusim pro te ct filiis tuis ; nam non solum per 
extensionem , sed proprie in sensu juris nomine filiorum ve- 
niunt etiam filiae : leg . Pronunciatio ig5. in prine, ff. de 
vtrb. sig. juncta leg. Si quis ita 16. in prine, ff. de testam, 
iutel. Alvar. Valasc. de jur. emph. quaest. l+\. num. 3. Pa- 
laus tr. 3a. dist. 10. part. i5. §. 4* n • Molin. disp. 474* 

num . 10. Id autem non verificaretur , si emphyteusis conces- 
sa esset emphyteutae , et filiis masculis . Videtur tamen ex 
probabiliori sententia etiam in tali casu admittendus ad suc- 
cessionem filius masculus ex filia ; et hic non succederet ju- 
re materno , sed jure proprio , tanquam descendens a pri- 
mo instituente. Multo magis id verificaretur* si concessio 
facta esset emphyteutae , et ejus descendentibus masculis ; 
nam etiam masculi ex foemina essent descendentes a primo 
emphyteuta : Anton. a Sp. S. disp. 21. num . 1093, Valasc. 
de jur. emphyt. quaest. ^ 1 . num. 9. * et tradit Molin. d. di- 
sp. 474* tn f in ' Pala us de just. disp. 10. p. 8. §. 4- h. i3. 
l^eur. /, c. * 

R. IV. Filii illegitimi, et naturales possunt succedere in 
emphyteusi saeculari , non vero ecclesiastica . Ratio primae 
partis est , quia eodem jure quo possunt succedere in alia 
bona defuncti, ita et in emphyteusim, si non fuerunt in 
concessione exclusi.* Molin. d. 4 7&. Jul. Clar. q. 3o .n. t. 
cum communi aliorum,* Ratio secundae partis est, quia 
ecclesia illos abhorret tanquam conceptos ex peccato ; unde 
semper praesumuntur ab ea exclusi , quamvis ex rescripto 
principis saecularis fuissent legitimati : Jul. Clar. quaest. 3o. 
et 3i. Molin. disp. Bene vero sunt capaces talis suc- 
cessionis, si legitimentur per subsequens matrimonium; nam 
tnne favore matrimonii illos ecclesia ut legitimos in omni- 
bus , et per omnia considerat: cap. Tanta est qui filii sint 
T. III. 9 

legit. Idem dicendum quoad successionem , si nati sint ex 
matrimonio valido in facie ecclesiae , sed nullo ob occultum 
impedimentum, si saltem unus bona fide contraxerit: cap, 

2. qui filii sint legitimi . # \id. Reiff. I. c. n. 249. et Leur. 
I, c, n . 4. * 

R. V. Monasterium etiam, quod sit capax bonorum sta- 
bilium , succedit in emphyteusim ; neque enim est potior 
ratio cur succedere possit in alia bona stabilia , et non it» 
emphyteusim . Laym. lib, 3 . tr, 4 » cap. a 3 . num. i 5 . Mo- 
lin. disp. 4.82. nu. 3 . * Clar. q. 33 . cum communi . * Ad- 
vertendum tamen, quod si emphyteusis non sit haeredita- 
ria , sed familiaris , seu transiens tantum ad descendentes , 
monasterium frui potest fructibus , vivente religioso talis fa- 
miliae, eoque mortuo transit ad quos de jure spectat. Si 
vero monasterium sit incapax bonorum stabilium transit ad 
praefatos statim ac profitetur ; nam professio morti aequipa- 
ratur . Si vero emphyteusis sit haereditaria , monasterium 
saltem post mortem religiosi tenetur intra annum eam ven- 
dere , ex dictis supra; # et docet Laym. I. c. Clar. q. 33 . 
arg. can . Longinquitate caus. 12. q. 2. # 

Q. II. An pater possit alicui ex liberis , vel extraneo em- 
phyteusim praelegare , aut donare < 

• R. I. Si emphyteusis sit haereditaria, hoc est, transiens 
etiam ad haeredes extraneos, constat liberum esse emphy- 
teutae de ea pro libito disponere. Mol. d. 478. n. 1. La- 
ym. n. 16. 

R. II. Si emphyteusis sit non haereditaria , sed familiaris, 
hoc est, acquisita a patre pro se, et filiis, tunc primus em- 
phyteuta , qui propriis impensis eam acquisivit , potest de 
ea disponere magis ad favorem unius filii , quam alterius ; 
nam jus erophyteuticum aere proprio acquisivit f et aliunde 
stipulando pro se et filiis, non censetur voluisse ligare sibi 
manus . Stante autem quod primus emphyteuta , cujus in- 
tuitu emphyteusis stipulata est , vel propriis impensis sibi 
acquisivit * de ca disponat in favorem unius prae alio; tunc 
et ipse, cum ex vi talis dispositionis habeat plenum jus in 
emphyteusim , potest de ea pro libito disponere i Si vero pri- 
mus acquirens nihil disposuit , non possunt successores prae- 
judicare vocatis ad emphyteusim : nam omnes beneficio pri- 
mi acquirentis, aequale jus sortiti sunt. Jul. Clar. §. £m- 
phyteusis quaest. 16. num. j. Laym. lib. 3 . iract. 4 * cap. 23 . 
num. 16. * Reiff. a n. 254 * ad 257. Lear. I. c. q. 3 ji. n . 

3 . contra Covarr. lib. 2. var. cap. 18. n. 2. t 

Q. III. An succedens in emphyteusim teneatur de em- 
phyieusi satisfacere creditoribus defuncti . 

K. I. Si emphyteusis sit haereditaria , haeres tenetur ex 
ea satisfacere creditoribus defuncti ; nam tenetur satisfacere 
de quibuscumque boni% haereditatis , 

K. II. Si emphyteusis non sit haereditaria , successor non 
tenetur de emphyteusi solvere debita defuncti *, nam emphy- 
teusis non reputatur inter bona haereditaria , ex quibus te- 
neatur haeres satisfacere debitis defuncti, sed in eam suc- 
cedit vi investiturae , ratione cujus vocatur ad successionem 
in eamdem emphyteusim. Jul. Clar. §. Feudum q. 43. * 
Hoc etiam admittit Reiff. n. a58. dummodo cum inventarii 
beneficio adierit haereditatem , secus de emphyteusi ; quin et 
de propriis bonis debet defuncti debita solvere, ut propter 
clara et vulgaria jura tenet communis DD. * 

An vero bona ecclesiae possint in emphyteusim dari , et 
quibus solemnitatibus , explicabitur in ultima quaestione . 

QUAESTIO VIII. 

DE PRECARIO , COMMODA TO , ET DEPOSITO 
CAPUT I. 

ft 

De precario, et commodato 

Q. I. Quid sit precarium ; et in quo differat a commodato. 

R. I. Precarium, ut in praesenti sumitur, recte definitur. 
Precarium est , quod precibus petenti utendum conceditur tam - 
diu, quamdiu is, qui concessit, patitur . leg. i .ff.de precar . 
et c. 3. de precar. Nomen ergo precarii desumptum est , quia 
aliquid ad alterius preces conceditur, ut eodem utatur. Plene 
ejus natura intelligetur sequenti responsione. 

R. II. Precarium quamvis conveniat cum commodato, in 
eo, quod sicut qui commodat rem suam non facit recipientis,, 
ita neque qui precarip tradit; nihilominus differt in pluribus. 
Primo differt, quia commodatum datur solum in gratiam 
recipientis, unde tenetur etiam de culpa levi , et levissima ; 
prout dicetur infra , # et notat Abb. cap. Precarium n. i4* 
tit. de precariis. * Precarium vero non solum datur in gra- 
tiam recipientis, sed et ipse dans gratum habet posse ita 
exercere suam libcralitatem : leg. i. cit. ff. de prec. unde 
qui rem precario accepit, non tenetur de culpa saltem le- 

vissima: leg. Quaesitum est §. Eum quoque ff. de prec., ei 
leg. Contractus ff. de reg. jur. Secundo, commodatum coft- 
ceditur ad usum, et tempus determinatum, quae vero pre- 
cario dantur, non conceduntur ad usum et tempus determi- 
natum , sed liberum est concedenti rem precario traditam 
ad sui libitum repetere : cap. ult. de prec. : * juncta gloss. 
v. Per conventionem, et Abb. ibid.n. ii .et 12. aliisque pas- 
sim ; # et quamvis etiam ad certum tempus concedatur, ad- 
huc tamen si precario tantum fuit tradita, potest etiam ante 
finitum tempus revocari; nam pacta contra substantiam con- 
tractus non valent: leg. Cum precario ff. de precar. Verum 
tamen est , quod si res precario tradita statim repetatur sine 
necessitate, qui eam habuit, non teneretur restituere, sed bene 
exceptionem doli posset opponere*, nam precarium continere 
debet liberalitatem , et beneficium concedentis, quod nulla- 
tenus verificatur, si statim res precario tradita abisque neces- 
sitate exposcatur. Reiff. in 3 . decret. tit. \!+. n. 7. Leur. ibid. 
q. 200. n. 5 . Covarr. var. lib. 3 . cap. i 5 . n. 2. arg. In com- 
modat. ff. commod . # 

Extra hunc casum res precario tradita ad instantiam con- 
cedentis est restituenda. Item si moriatur ille, cui concessa 
est; nam ejus morte expirat beneficium personale ipsi factum * 
juxta reg. 7. jur. in 6. Personale personam sequitur, et cum 
ea extinguitur . Azor. p. 3 . lib. 7. cap. 3 . * vel si res pre- 
cario tradita a domino alienetur ; nam tunc fit* alterius do- 
mini, et ab ipsius proinde pendet voluntate . 

Obiter autem hic adnotare volo ad tollendam omnem ae- 
quivocationem in jure canonico haberi quemdam contractum, 
qui precario , seu precaria dicitur. Hujusmodi autem contra- 
ctus tunc celebrari dicitur, quando ad preces alicujus , et 
praecipue causa remunerationis , ipsi conceditur fruendum 
aliquod praedium, sive alia res immobilis ecclesiastica, ad 
dies vitae, sive ad certum tempus; ea tamen lege, ut sin- 
gulis quinquenniis petatur renovatio hujus contractus: cap. 1. 
et seq. de precar . * et can. Precariae de quinquennio 10. q . 
2. # ln hoc autem contractu non imponitur annua pensio 
solvenda, ut in emphyteusi, et locatione, sed res gratis fru- 
enda conceditur. Demum non potest fieri iste contractus sine 
solemnitatibus requisitis ad alienationem rerum ecclesiasti- 
carum, ut de sc patet: extravag. Ambitiosae de rcb. eccl. non 
alien. Engel in tit. de prec. n. 4 * Multae aliae fieri possent 
quaestiones circa hunc contractum, sed quia ad jurisperitos 

potius quam ad theologos pertinent , ideo hic omissae ; qui 
eas desiderat, consulat Reiff. in 3 . decret. til. 14. Gonz. 
et Barbos, ibi. # 

O. II. Quid sit commodatum. 

R. Hic non sumitur commodatum pro ipsa re commodata, 
ut vulgo fieri solet , sed pro contractu commodati , qui ita 
definiri potest: Commodatum est concessio alicujus rti ad ali- 
quem specialem usum gratuito facta . Dicitur concessio ali- 
Sijus rei; sive ea sit immobilis, ut domus, sive mobilis, ut 
equus, vestis etc. nam omnia haec possunt commodari: leg. 
1. §. Hujus ff. commodati. Dicitur ad aliquem specialem usum 
His verbis primo commodatum differt a pignore, et depo- 
sito, in quibus usus non conceditur, et veluti fur habetur, 
qui invito domino utitur pignore , et deposito : §. Furtum 
autem instit. de oblig. quae ex delicto etc . Secundo, differt 
a mutuo; nam ut suo loco dictum est, in mutuo transfertur 
dominium rei mutuatae, in commodato vero solus usus, re- 
manente dominio,, et possessione penes commodantem: leg . 
Rei commodatae ff. de commod. Sunt etiam observanda illa 
verba: ad aliquem specialem usum ; nam licet in precario non 
soleat usus rei limitari , in commodato vero determinari solet 
usus, ad quem conceditur, unde non est licitum ad alium 
usum uti re commodata: leg. In commodato §. Sicut ff. de comm. 

Additur demum , gratuito Jacta . Per hoc differt commo- 
datum ab emphyteusi, locatione, aliisque similibus contra- 
ctibus, in quibus datur usus rei sub certa pensione domino 
solvenda; at in commodato gratuito conceditur: §. Item i 5 . 
instit. quibus modis, re contrahitur oblig. (1) 

Q. III. Quae res possint commodari . 

R. I. Jam dictum est quascumque res sive immobiles , 
sive mobiles posse esse materiam hujus coutractus . At ad- 
vertendum est, res, quae usu consumuntur, proprie non 
commodari, sed potius mutuo tradi. Ratio est, quia in 
commodato traditur usus rei, quae postea est restituenda; 
id autem non evenit, si tradatur' alteri panis ad comeden- 
dum, et vintim ad bibendum etc. quae cum usu consu- 
ruantur, non videntur tradi posse absque eo quod simul 
transferatur dominium*, cum non eadem numero reddantur. 
Haec igitur , sicut et pecunia , videntur solum commodari 


(t) Differt demum commodatum a precario quia in commodato conce- 
ditur aliquid ad usum et tempus sive irriplicite sive explicite determi- 
natum . 

posse quando alteri traduntur, non ut consumat, sed ut uta- 
tur ad pompam , vel ostentationem , ut dicitur leg. Sed mU 
hi §. fin. ff. de commod. 

Item commodari possunt res sacrae, e. g. ab una eccle- 
sia alteri ecclesiae : cap. unie, de commod. et revera in hoc 
nulla intercedit irreverentia’. Vetitum tamen est res sacras 
ad usus profanos commodare ; id enim continet quamdam 
irreverentiam, et habetur can. Ligna de cons. dist. i. et ex 
reg. 5i. jur. in 6. Azor. part. 3.7. y. cap. 4 . • 

Q. IV. Quae sint obligationes commodatarii . 

R. Hae obligationes sunt sequentes . Primo , non debet 
uti re commodata, nisi ad usum, ad quem concessa fuit: 
text. in leg. Si ut certo loco §. Nunc videndum in fin. ff. de 
commod. quod repetitur ibidem §. Idemque ait . Et ratio de 
se clara est , quia dominus rei ‘in ea commodanda potuit 
determinare usus ? ad quos praecise commodavit . Secundo, 
debet restituere rem commodatam tempore praescripto ; et 
id vel tacite, si concedatur, e. g. ut restituatur ejus usu 
expleto; vel expresse, si praescribatur dies determinata ad 
restituendum. Ratio est eadem ac superior, quia dominus 
potest velle carere re sua tanto tempore , et non pius. ( 1 ) 
Ulterius cum commodatum sit beneficium voluntarie prae- 
stitum a commodante , habet plenam libertatem limitandi 
tempus , quod proinde debet commodalarius exacte observa- 
re: leg. In commodato §. Sicut ff. de commod. Tertio, de- 
bet coramodatarius restituere eamdem , quam accepit, rem; 
nam dominus commodando transfert usum , et non domi- 
nium , et res aliena semper est eadem numero domino re- 
stituenda : leg. Rei commodatae , et leg. Nemo ff. de cotnm . 
Demum tenetur commodatarius rem commodatam diligen- 
tissime custodire^ leg. 1 . §. Is quoque ff. de act. et oblig . 
Et quidem in omnibus contractibus factis in gratiam solius 
recipientis, recipiens tenetur ad servandam rem habitam, 
ut faciunt diligentissimi . 

Q. V. Ex qua culpa teneatur commodatarius ; ei an ex 

casu fortuito . * 

R. I. Si, ut communiter evenire solet, commodatum fijt 
in gratiam solius recipientis , commodatarius teneretur etiam 

(t) Ac proinde commodans non potest rem commodatam Repetere nisi 
elapso tempore statuto ; quam tamen potest exigere gravi pressus necessi- 
tate antea non praevisa; nam ut ait Navar. et Lnym.aptid Lig. /. 3. u. 7-17 
in commodatione intelligitwr tacita haec conditio: nisi interea contigerit 
rem m esse necessariam commodanti , 

de culpa levissima t hoc est , de omissione illius diligentiae, 
quam praestare solent diligentissimi . IN ih dominus quoad fo- 
rum conscientiae attendantur ea , quae dicta sunt tr. i 3 . q. 
a. cap. i. quaest . 4 * et 5. 

R. II. Commodatarius ad nihil tenetur , si res absque sua 
culpa casu fortuito pereat; res etenim perit domino suo, 
adeoque commodanti : cap. unie, de com. leg. Si ut certo §. 
Nunc videndum ff. de comtn. et leg. i. cod. eod. Dixi, si ca- 
sus fortuitus proveniat absque culpa commodatarii ; nam si 
e. g. esset in mora restitutionis, tunc si res casu fortuito 
periret , teneretur equidem damnum compensare , quia ca- 
sus ille, quantumvis fortuitus, illius culpa accidisset: cap. 
un. cit. de comm. et ulterius, mora sua cuilibet est nociva, 
ut dicitur reg. a5. jur. in 6 . Limitanda nihilominus est haec 
doctrina pro casu , in quo res aeque periisset apud domi- 
num , ut dictum est /. c. c. a. quaest. g. resp. 3. 

Hic etiam advertere est , quod quamvis nulla intercessis- 
set culpa commodatarii , adhuc teneretur compensare dam- 
num , quoties ipse in se suscepisset periculum rei , et se obli- 
gasset ad resarciendum damnum etiam casu fortuito ; nam 
contractus ex conventione legem accipiunt, ut dicitur reg. 
85. jur. in 6 . * Videri- possunt Less. lib. a. de just. cap. 7 . 
n. 38. Navarr. man. cap. 17 . Sylvest. v. Commod. q. 4 . En-, 
gei de pactis §. 7 . a num. a 6 . Reiff. /. c. §. 3. # 

Quid vero dicendum sit si res commodata dolo nuntii peri- 
ret, pariter yidendum est tract. i3. quaest. a. c. 7 . quaes. 3. 

Regulae in praxi observandae 

I. Primo, advertat confessarius contra justitiam multos 
solere differre restitutionem rei precario habitae. Mos est 
enim plurium, qui aliquam rem ad usum expetierunt, ad- 
ducere multas excusationes ad differendam restitutionem , 
quoties dominus rem suam exposcit . Si ergo res precario 
habita fuit, statim est restituenda, quoties dominus eam 
exposcit, quamvis qui ejus usum obtinuit , adhuc necesse 
haberet illa uti . Solum ex dictis , differri fosset restitutio , 
quoties revocatio precarii , nulla cogente necessitate , facta 
esset ita intempestive , ut ex ea damnum alterius sequeretur. 

II. Item advertere debet in praxi confessarius nequaquam 
posse commodantem contra voluntatem commodatarii , et 
maxime cum ejus damno rem commodatam repetere , du- 
rante usu , vel tempore concesso ; nam commodatarius jus 
habet ad usum , et ad tempus sibi concessum . Hinc si com- 

rnodans auctoritate, seu vi rem commodatam ante tempus 
repetit, et exiude commodatarius patiatur damnum, tene- 
tur illud compensare , utpote actione injusta causatum . Ita 
potest evenire , si aliquis ad tempus repetat instrumenta ar- 
tis alteri commodata , equum commodatum pro aliquo iti- 
nere faciendo, boves commodatos pro arando etc. Solum 
excusandus esset commodans , quando cum non antea prae- 
vidisset suam necessitatem , non repetendo postea rem suarn 
ante tempus constitutum , deberet ipse simile damnum su- 
bire , nam non censetur voluisse commodare rem suam cum 
proprio detrimento, ut enim dicitur cap. cum licet a3. q. 5. 
quilibet sibi magis quam alteri obligatur. 

III. Commodatarii moltoties parum attendunt ad obliga- 
tionem , quam habent non utendi re commodata nisi ad eum 
usum , ad quem concessa est , et nisi pro tempore sibi con- 
cesso : immo rem commodatam aliquando aliis etiam tribuunt 
utendam . In hoc possunt peccare graviter , ni cum funda- 

• mento praesumant dominum non esse invitum , vel nisi ex- 
cusaret a gravi culpa brevitas temporis , vel modicus usus, 
quo ea uterentur contra voluntatem domini . Attendant item 
confessarii coramodatarium solvere debere commodanti quan- 
ti valet usus , vel tempus , quo contra voluntatem domint 
usus est re commodata , ni iste remittat , vel rationabiliter 
praesumatur nolle pretium talis usus. Exemplum sit in 
eo; qui commodasset instrumentum ad aliquem determina- 
tum usum , vel equum ad aliquod determinatum iter . Certe 
si commodatarius ad alia etiam eo utatur instrumento , vel 
equo ad longius iter, debet solvere pretium majoris, seu 
longioris usus talis instrumenti et equi. 

IV. Cum multoties evenire soleat , vel quod pereat , vel 
quod deterioretur res commodata, diligenter examinet con- 
fessarius quae culpa intercesserit commodatarii . Si deterior 
facta est, vel periit , quia ea usus fuit ad alium usum quam 
concesserit commodans , tunc teneretur utique istius damna 
compensare, quia res culpa commodatarii periit, vel deterior 
facta est. Ita si moriatur equus, quia aliquis eo usus fue- 
rit ad. longius iter, quam commodans praescripserit, pre- 
tium equi tenetur solvere . Si vero res commodata periit , 
vel valde deterior facta est propter usum concessum a com- 
modante , tunc videat confessarius , qua diligentia, ea usus 
fuerit commodatarius; multoties enim in re aliena utenda 
parum diligentiae , et discretionis , uti dici solet , adhibetur 
quando alias magna esset adhibenda , quia gratis res com- 

modatur . Si ergo adinveniat rem deteriorem fartam , vel 
deperditam , quia commodatarius saltem non adhibuerit eam 
diligentiam, quam adhibuisset respectu rei propriae, vel 
quam adhibuisset dominus, si res sua usus esset , eerte de- 
bet illum ad damna compensanda condemnare , utpote quae 
ex ipsius culpa evenere . 

V. Ultimo in praxi considerandum ipsos commodantes 
obligandos esse ad restitutionem ex damno , quod passi sunt 
commodatarii ex re commodata . Id evenit , quando non 
monuerunt commodatarios de vitio rei commodatae , quan- 
do id non ignorabant , nec commodatarius sciebat . Si v. g. 
commodent vasa, ex quorum vitio, vel vinum , vel oleum 
corrumpantur, vel fiant deteriora, si commodent* equum 
effraenem, si bovem cornupetam , si servum non fidelem etc. 
debent compensare damnum, quod patiuntur commodatarii. 

C A V U.T II. 

Bc deposito 

Q. I. Quid sit depositum; et quotuplex . 

R. I. Depositum dupliciter sumi potest. Primo pro ipsa 
re deposita, et juxta hanc acceptionem leg. i. §. i. ff. de- 
positi, ita definitur : depositum est quod custodiendum alicui 
datum est. Secundo surnitur pro contractu depositi, et in hoc 
sensu communiter definitur; contractus, quo aliquid alteri 
gratis custodiendum datur: Dicitur gratis custodiri res tradi- 
ta: nafm depositum videtur exposcere, ut fiat gratia solius 
deponentis , et si depositarius , ille nempe , qui recipit rem 
custodiendam , pro custodia exigat aliquam mercedem, con- 
tractus depositi potius transit in contractum locationis, qua- 
tenus scilicet censetur depositarius locare operam suam ad rem 
custodiendam: * cit. leg. i. §. si vestimenta ff. depositi. Sicut 
transit in commodatum, quando deponens concedit, ut de- 
positarius re deposita ulatur : /. i. §. Si quis seroum ff. eod. # 

R. II. Depositum aliud est judiciale, aliud privatum . Ju- 
diciale contingit, quando res apud judicem controversa de- 
ponitur apud tertium custodienda , ut lite finita victori tra- 
datur . Hoc depositum alio nomine sequestrum etiam appel- 
latur. Datur etiam depositum judiciale, quando renuente 
creditore accipere pecuniam oblatam a debitore , pecunia de- 
ponitur, et liberatur decreto judicis: leg. Licet ff. depositi, 
Azor. p. 3. /. 7 . cap. 2 . Depositum privatum intervenit, 
quando vel fit privata •auctoritate partium , vel quando de- 

ponitur res custodienda apud aliquem fide dignum . Si hoc 
depositum fiat, nulla cogente necessitate, dicitur volunta- 
rium ; si vero fiat timore alicujus periculi , puta incendii , 
tumultus» etc. dicitur necessarium: # d. I. i*.\§. 12. ff. eod. 
quod ab aliis vocatur depositum miserabile . # 

Q. II. Quae sint obligationes depositarii . 

R. 1. Depositarius tenetur custodire rem depositam ea fide 
et diligentia , qua res proprias custodit : leg. Quod JSer^a ff. 
depositi . # Et hoc adeo verum est , ut bona fides abesse 
praesumatur, si rebus suis salvis existentibus depositas ami- 
serit depositarius: cap. Bona fides tit. de deposito , quae ac- 
cipienda est, prout opponitur aequitati. Gonzal. in d . cap. 
n. 1. arg. I. Bona fides ff. depositi. I. Cum duobus §. Venit 
ff. pro socio , Azor. /. c. cap. 6. Palaus de just. disp . 3. p. 
8 . n. 1. Laym. lib. 3. tr. 4* cup. z5. n . 1 . * 

R. II. Depositarius non potest uti re apud se deposita ; il- 
lud enim est discrimen inter depositum et commodatum , 
quod in hoc contractu conceditur usus rei commodatae, non 
vero in deposito . In duplici nihilominus casu potest depo- 
sitarius uti re apud se deposita . Primo si adsit praesumpta 
voluntas domini ; tunc autem praesumitur dominus usum 
rei depositae non interdicere , quando usus nullum damnum 
ipsi affert , et aliunde sequitur ex eo aliqua utilitas deposi- 
tario: ut enim communiter dicitur, quod tibi non nocet, et 

alteri prodest, de facili est concedendum. In hoc igitur ca- 

su usus depositi licitus est , nec depositarius teneretur velu- 
ti de furto , ut accideret quando uteretur re deposita contra 
voluntatem domini : leg. Si sacculum ff. depositi etc. * quod 
habetur §. Furtum instit. de obligat, quae ex delicto , et ex- 
plicat Covarr. lib. 3. var. cap. i5. n. 8. * 

Ex hac doctrina inferunt DD. quod si ego apud me ha- 

berem una cum aliis meis mercibus merces alicujus amici, 
et data opportunitate venditionis , pro majori commoditate , 
quia e. g. sunt magis ad manum . sumerem merces amici, 
illi applicando meas aequalis bonitatis, non tenerer postea 
de damno, quod pateretur amicus, si perirent merces, quae 
remanserunt. Non tenerer, inquam, quia suppono quod si 
non distraxissem merces amici, eae periisscnt. Ulterius sem- 
per cum solum pro majori mea commoditate commutavi 
meas merces cum mercibus amici , iste praesumitur consen- 
sisse , adeoque merces , quae pereunt , ipsi amico tanquam 
vero domino pereupt . Lugo d. 33. de just. n. 5. Tamb. 
/.. 9. de conlr . tr. 7. c. 5. §. 4* num. 2 . Molin. d. 5a3. n. 

6. # Less. cap. 27. dub. 2. n. 8. Laym. /. c. n. 3. Palans 
ubi supra p. 3 . et late Rosign. contract. g. disquis. 2. §. 7. * 
Secundo depositarius uti potest re deposita, quando do- 
minus expresse, vel tacite concessit talem usum; quamvis 
tunc potius interveniat mutuum, si concedatur usus rei usu 
consumptibilis , vel commodatum, si concedatur usus rei 
non consumptibilis. Quando usus expresse conceditur de se 
patet. Quando vero tacite concedatur, considerandum est 
ex circumstantiis. Si e. g. tradatur pecunia custodienda in 
sacculo sigillo munita, vel 'in arcula clausa, tunc clarum 
est deponentem nec tacite concedere talem usum : leg. 29. 
Si sacculum Jf. depositi , et ad ipsum pertinebit incremen- 
tum, vel decrementum pecupiae; sicut et ipsi peribit, quan- 
do pereat sine culpa depositarii . Et ratio horum omnium 
est, quia semper permanet sub dominio deponentis: * ita 
Molin. Less. Reginald. ap. Bonae, q. i 3 . p . 1. u. 3 . ct 4.* 
Si vero consignetur pecunia non clausa , nec obsignata , 
nec illius usus interdicitur, tunc tacite intelligitur concessus 
depositario illius usus . Et revera iu tali casu dominus nul- 
lum patitur damnum, nec incommodum , si depositarius ea 
utatur; nam ex tali usu transfertur dominium in deposita- 
rium, et ita non amplius stat periculo domini, sed deposi- 
tarii . Crederem tamen nec tacite concessum usum talis pe- 
cuniae, quando depositarius tempore restitutionis non pos- 
set habere paratam simile;» pecuniam , nam tunc non pos- 
set credi dominum consentire, ut eam sibi applicet, vel di- 
strahat ad negociandum ctc. Et in hoc casu graviter, etiam 
peccaret: nam gravem faceret injuriam domino distrahendo 
summam notabilem pecuniae ipsius, quando non posset eam 
tempore debito restituere; sicut etiam teneretur de damno et 
interesse, ut de se patet. E contra non crederem graviter 
peccare, etsi uteretur pecunia deposita etiam contra volun- 
tatem domini , quando certus esset similem pecuniam habi- 
turum tempore restitutionis, nullum domino damnum im- 
minere; nam in talibus circumstantiis non esset rationabi- 
liter graviter invitus. Tamb. cit. n. 6. Pal. /r. ia. d. 3 . p. 
3 .^* Leur. in 3 . decret. iit. 16. q. 224. Lug. et alii DD. cc. # 

Vei utatur autem pecunia deposita cum tacito consensu 
domini , vel sine illo , certum est , quod si eam exposuit 
negociationi , et exinde lucratus est, lucrum perlinet ad de- 
positarium , quia est fructus industriae . Item certum est , 
quod si deposita fuit pecunia cum expressa, vel tacita fa- 
cultate ea utendi, si ea depositarius utatur, cum tunc de- 

positum transeat in mutuum, incrementum vel decremen- 
tum pecuniae et ad ipsum deppsitarium pertinebit. Tarabur. 
de conlr. lib. 9. tract. 7. cap. 5 . §. 3 . num. 2. Trull. lib. 
7. cap. 25 . disp. 1. num. 4* 

R. III. Depositarius tenetur absque mora restituere depo- 
situm reposcenti: cap. Bona fides de deposito leg. 1. §. Est 
autem fi. depositi . INcc potest depositarius retardare restitu- 
tionem, eo quia deponens reposcat depositum suum , ante- 
quam finierit tempus, pro quo fecerat depositum; nam de- 
positum semper est revocabile ad nutum deponentis, et tem- 
pus censetur praefixum ad obligandum depositarium ad cu- 
stodiam , non vero deponentem ad non reposcendam rem 
suam : leg. 1. cit. §. Si sic deposuero , Rosign. contr. 9. praen . 
11. num. 10. 

Volunt etiam leges non esse negandam restitutionem de- 
positi titulo compensationis: leg. Si quis vel pecunias C. de- 
positi, l. ult. C. de compens.* Et hoc ita ut nullam admit- 
tant excusationem aut moram , neque exceptionem aliquam 
objicere depositario liceat adversus deponentem , ut tradit 
Gregorius IX. in cap. Bona fides de deposito et passi m DD. 
indict. cap. # At non pauci DD. morales id pro foro ex- 
terno attendendum dicunt, non pro foro interno, quando 
alias debitum esset certum , nec alia via nisi compensatione 
posset depositarius crediti sui solutionem obtinere . Lavm. 
lib. 3 . tr. 2. cap. 9. n. 10. * Less. de just. lib . 2. cap. 12. 
num. 60. Petr. Navar. lib. 3 . de restit. cap. 2. n. 38 g. De 
Lugo disp. 16. /i. 89. Gibalin. de usur . lib. 3 . cap. 6. art. 
3 . n. 14. licet contrariam sententiam fusius doceant; et et- 
iam in foro conscientiae tenendam contendant Jo. Medin. 
de restit . q. 3 . i liat. 12.' Comitol. lib. 3 . respons. q. 39. Sylv. 
in 2. 2. q. 62. art. 8. q. 1. conc . 7. # 

Numerantur etiam aliae causae, quibus liceret depositario 
negare restitutionem depositi . Primo si ex restitutione depo- 
siti aliquod spirituale , vel temporale damnum depositori , 
seu alteri innocenti immineret • ut si quis repeteret gladium 
depositum ad se ulciscendum : can. Ne quis arbitretur §. 
Duo sunt 22. quaest. 2. Secundo res deposita tradenda est 
fisco , quando bona depositoris ob aliquod ejus crimen fue- 
runt confiscata: leg. Bona fides §. 1. fi. depositi. Tertio si 
fur deposuerit rem furtivam , tunc domino comparente, isti 
est tradenda, non furi eam reposcenti; exigit enim justitia 
ut jus suum unicuique tribuatur: citat, leg. Bona fides §>. 
Incurrit . Quod st dominus non compareat , restituenda est 

/uri depositum perenti . leg. i. §. Si praedo ff. deposit. et 
cit . §. Incurrit. Demum' si fur deposuerit rem ablatam apud 
dominum , et iste postea cognoscat rem esse suam , non te- 
letur restituere furi eam repetenti: citat. Itg. Bona Jides §. 
Si tamen etc. et de facto non patitur ratio , ut quis cogatur 
rem propriam alteri restituere. * Videatur Reiif.ioc.ci/. n. 
20. ad a 5 . # 

Q. III. Ex qua culpa teneatur depositarius , si res dfepo- 
sita pereat . 

R. I. Regulariter loquendo , depositarius tenetur tanturn 
de culpa lata , hoc est , si res deposita pereat ex omissione 
illius diligentiae, quae communiter adhiberi solet. Ratio est, 
quia regula generalis est, quod iu contractibus, qui gratia 
solius dantis celebrantur , solum attenditur , si res ex culpa 
lata pereat : hoc autem intercedit in contractu depositi; nam 
depositarius solum accipit rem conservandam in gratiam de- 
ponentis: /. i. vtrs. Culpam C. de depositu, juncta Glossa, 
et l. i. §. In conducto , et §. fin. fi. de deposito . 

Dixi, regulariter loquendo; nam dantur aliqui casus, in 
quibus depositarius tenetur de culpa etiam levi, si nempe 
pereat res deposita ex omissione diligentiae , quam adhibere 
solent diligentiores. Primo si ita cautum sit, dum factum 
fuit depositum: leg . i. §. Si conveniat , et §. Saepe fi. de- 
pos. et patet ex illa regula generali , quod contractus ex 
conventione legem accipiunt . Secundo si depositarius se ipsum 
obtulerit pro conservando deposito: /. i. cit. et cap. 2. da 
depos. et ratio est, quia depositarius offerendo seipsum ad 
recipiendum depositum, censetur se obligasse ad majprem 
diligentiam praestandam . Immo cum aliquibus videatur tunc 
depositum fieri in gratiam solius depositarii, dicunt teneri 
etiam de culpa levissima. * Reiff. I. c. n. 27. Abb. in d. 
cap. Bona fides n. 3 . Laym. /. c. tr. 4 * cap. 2. n. 1. Pa- 
laus /. c. p. 7. n. 3 . # Tertio depositarius tenetur de culpa 
levi , si aliquam mercedem recipiat pro re deposita custo- 
dienda; nam tunc contractus est ingratiam utriusque: atque 
ita sancitur cap. 2. de dcposit. et leg. 1. §. Si vestimenta , 
et §. Si quis servum fi. depos. Ulterius, ut dictum est su- 
pra, tunc contractus potius est locationis et conductionis, 
quam depositi. Demum depositarius tenetur de culpa le- 
vi, quando est in mora reddendi : immo et tunc ipsi impu- 
tabitur casus fortuitus , ut expresse habetur cap . 2. de depos. 

Volui haec adnotare , quia quamvis ex a me traditis in 
tract. de just. et jur. obligatio restituendi in foro conscien- 

liae solum insurgat ex culpa theologica gravi, nihilominus 
haec facilius potest intercedere , quando quis tenetur ad cu- 
stodieudain rem majori cum diligentia . 

Q. IV. An depositarius, seu commodatarius teneatur sal- 
vare potius res depositas et commodatas , quam proprias 
dum non possit utrasque salvare . 

R. I. Si res depositarii , vel commodatarii sint pretiosio- 
res* rebus depositis et commodatis, potest suas res pretio- 
siores salvare prae alienis minus pretiosis. Glossa in leg „ 
Si ut certo v. salvas facere J f. commodati . Et de facto ne- 
que diverso modo operaretur diligentissimus , quoties in di* 
s( rirnon venirent res propriae pretiosiores . et alienae vilio- 
res : Azor. p. 3 . /. 7. de com. c. 7. q. 6. Laym. /. 3 . tr. 4 * 
c. 7. n. 7. * Hoc ipsum tradit Abb. in d. cap. n. 2. Engel 
de deposit . n. g. Less. c . 27. n. 23 . et 27. RedT. n. 4 o. * 

R. II. Si res depositae, vel commodatae aequales sint in 
pretiositate cum propriis, depositarius potest proprias prae 
alienis salvare, secus commodatarius « Quod id possit de- 
positarius, ex eo probatur, quia accepit depositum in gra- 
tiam deponentis, unde non est aequum ex commodo alteri 
praestito Ipsum damnificari . Praeterea quando caetera sunt 
paria, potest quis magis diligere se et propria, quam alios 
et aliena. E contra aequitas postulare videtur commodata- 
rium propriis rebus alienas sibi 'commodatas aeque pretiosas 
anteferre debefc*, nam solum in sui commodum res alterius 
accepit ; unde potius consulere debet rebus illius , qui eas 
ipsi tradidit , quam propriis juxta communem regulam, quod 
qui sentit commodum, debet sentire et incommodum, quod 
saltem verificari debet , dum omnia sint paria . Less. /. 2. 
cap. 27. n. 29. Laym. lib. 3 . tr. l ¥ . c . 7. n. 7. * juncta /. 
Si ut certo §. Quod vero ff. commodati . • 

R. III. Depositarius potest anteferre etiam res proprias vi- 
liores alienis pretiosioribus . Ratio est , quia cum deposita- 
rius acceperit depositum in gratiam solius deponentis, non 
censetur voluisse se obligare ad custodiendam rem alienam 
cum suo incommodo. Id non verificatur de commodatario , 
in cujus gratiam facium est commodatum , et si commoda- 
tum factum Csset in gratiam utriusque , tunc damnum esset 
dividendum. Bonae, d. 3 . q. 1. p. 6. n. a 5 . Quae tamen 
dixi de depositario , velim esse intelligenda , quando ex amis- 
sione rei suae grave incommodum sentiret , non vero si ip- 
sius incommodum esset leve, et incommodum deponentis 
valde grave, dum jacturam rei suae faciat. I11 his circum- 

stantiis tenetur depositarius potius salvare res alienas pretio- 
siores ; nam tenetur adhibere in custodia rei depositae com- 
munem diligentiam t quam certo omitteret , si sineret perire 
res alienas valde pretiosas , ne dimittat rem suam cum par- 
vo incommodo . # Notat tamen ReifT. n. 44 - cum Less. cap. 
27. n. 28, Laym. n. 7. Pirhing. n . 18. Engel. n, .9. quod 
si depositarius aliena propriis praeferendo, damnum passus 
fuerit , possit petere ipsius damni compensationem , eo quod 
nulli officium suum debeat damnosum esse. * 

Regulae in praxi observandae 

I, Dum in deposito non concedatur depositario usus rei , 

observet confessarius , quod si depositarius ea utatur , debet 
solvere domino pretium usus ipsius rei f quando non possit 
judicare dominum saltem tacite in eum usum consensisse; 
vel quod nil curet de pretio usus , quamvis aegre tulerit de- 
positarium re sua usum fuisse . * 

II, Meminisse etiam debet confessarius, quod si deposi- 
tarius utatur re usu consumptibili apud se deposita , ut pe- 
cunia, tritico etc. et proinde pereat, minuatur etc. perit, 
vel minuitur ipsi depositario; per hoc enim quod hujusmo- 
di rebus utatur, ipsarum acquirit dominium, atque ita ipsi 
pereunt . 

III, Observet confessarius, quod si perierit res deposita, 
pro foro conscientiae non debet attendere , nisi an perierit 
ex culpa gravi theologica ipsius depositarii. Hinc si ex me- 
ra oblivione in loco publico reliquerit rem depositam , ac 
proinde fuerit furto sublata , non proinde in foro conscien- 
tiae ad restitutionem tenetur, etiamsi res deposita fuisset 
pretiosissima , 


QUAESTIO IX. 

VE PIGNORE ET HYPOTHECA . 

CAPUT I. 

Quid et quotuplex sit pignus , et hypotheca . 

Q. I. tJuid sit pignus; et in quo differat ab hypotheca. 

R. I. Non sumitur in praesenti pignus pro re ipsa oppi- 
gnorata , nec pro jure , quod creditor habet in re oppigno- 
rata , sed pro contractu, seu conventione, qua res securi- 
tatis gratia alteri datur, vel obligatur: leg. 1. §. fin. jf. de 

pact. Juxta hanc acceptionem pignus ita potest definiri : 
Contractus, quo alteri res datur , vel obligatur in securita- 
tem crediti, ut inde possit satisfactionem accipere, si aliun- 
de ei non fuerit satisfactum. Constat ergo finem pignoris es- 
se majorem securitatem creditorum, seu aliorum, qui alios 
sibi obligatos habent; ut enim dicitur reg. a5. fi. de rcg. 
jur. Plus cautionis in re est, quam in persona . 

R. II. Pignus, et hypotheca quandoque etiam a jure con- 
funduntur : leg. Res 5. §. i. fi. de pignorib. 

Alii dicunt in eo discriminari , quod pignus in re mobili 
constituatur, hypotheca vero in immobili. Mihi autem non 
satis apparet , cur etiam res immobilis non possit dici pi- 
gnus, quoties actualiter tradatur creditori ob securitatem sui 
crediti» et de facto nomen pignoris assignatur etiam rei im- 
mobili traditae in securitatem : leg. a. §. fin. de relig. et 
Sumpt. fun. Potius ergo videtur dicendum pignus interveni- 
re, quando res sive mobilis, sive immobilis actualiter tra- 
ditur creditori, donec ei debitura solvatur; hypotheca vero, 
quando absque eo quod tradatur res , vel ipsius possessio , 
nuda conventione alteri obligatur. Ita expresse habetur leg. 
Si rem 9. §. a. fi. de pignorat . Quoad effectum pro eoden» 
sumuntur; nam tam rei oppignoratae , quam hypothecatae 
dominium non transfertur, sed solum remanet obligata pro 
securitate creditoris ctc. 

Q. II. Quotuplex sit pignus et hypotheca ; ct quando ex 
jure detur hypotheca . 

R. I. Pignus aliud est expressum, aliud tacitum. Pignus 
expressum seu hypotheca expressa est, quando quis expres- 
sa conventione omnia sua bona , vel aliqua alteri obligat in 
securitatem. Tacita intervenit, quando absque expressa con- 
ventione partium bona alicujus remanent alteri obligata : * 
Laym. lib. 3. tr. 4* cap , 3o. n. 3. et communiter I)D. * 

R. II. Aliqua de hypotheca dixi tract s i3. qu. 2 . cap. 8, 
quacr, 5. Modo juvat hic repetere plura dari exempla ex 
jure tacitae hypothecae, seu pignoris legalis. Uxor igitur 
habet tacitam hypothecam pro securitate dotis in bonis ma- 
riti : leg. unie. C. de rei uxor. act. §. Ut plenius, et c. Ex 
• lit. 5. de pignor. et id locum habet, etsi maritus ob ali- 
quod delictum bonis esset expoliandus: c. 5. cit. et l. 2 . C , 
Nec uxor pro marito. Item habet sibi hypothccata bona ma- 
riti, si iste bona ipsius paraphernalia administret, ut com- 
muniter docent DD. arg. I. Ubi 29. C. de jur. dot. et leg. 
fin. C. de pact. conoent. Verum tamen est, quod quamvis 

ratione dotis antecedat creditores non privilegiatos , non ta- 
men habet idem privilegium ratione bonorum parapherna- 
lium , ut ex cit. leg. unie, ete . * Gonzal. in d. cap. Ex li- 
teris Reifl. in 3. decr. tit . 21 . n. 17 . Barbos, n. g. # E con- 
tra maritus ex eadem lege habet sibi tacite hypoiheeata bo- 
na uxoris pro dote sibi promissa . Fiscus habet tacitam hy- 
pothecam in bonis cum eo contrahentium , vel aliquam rem 
ab eo conducentium; sicut et in bonis suorum officialium, 
et administratorum : leg, 1 . et 2 . C. in quibus causis pign. 
tacite etc. Pupilli et minores habent tacitam hypothecam in 
cunctis honis tutorum et curatorum : leg . Pro offic. 20 . C. 
pro admin. tutor, et cur. Ecclesia , collegia , aliaeque causae 
piae habent tacitam hypothecam in bonis praelati, vel alte- 
rius administratoris rerum pertinentium ad has pias causas. 
Id quidem expresso juris textu non probatur , sed commu- 
ne est apud DD. quia nempe ecclesiae gaudent , et fruun- 
tur jure minoris: cap. 1 . et cap. Auditis 3. de in integ. rt- 
st. Gloss. in cap. Ex lit. v. Obligata de pignor. Engel de 
pign. n. 3. Laym. lib. 3. tr . 4* cap. 3o. n. 3. Id extendunt 
ad quemcumque administratorem, et volunt hypothecam in- 
cipere a die incoeptae administrationis , sed videndus Mer- 
linus de pign . lib. 3. tit. 1 . quaest. 2 . et 4* Bona* defuncti 
remanent hypothecata pro legatis ab eo factis: §. 2 . instit. 
de legat, et leg. 1 . Communia de legatis. # Molin. disp. 536, 
n, 11 . Engel n. 3. ReifT. n. 2 4- et communis aliorum. * 
Qui dat pecuniam pro reficiendo aedificio , tacitam in illo 
habet hypothecam : leg. 1 . jf. in quib. caus. pign. tacit. si- 
cut et eamdein hypothecam habet in re , ad quam conser- 
vandam quis dedit mutuo pecunias: leg. Qui naoem 26 . et 
leg. Quod quis 36. ff. de reb. auth . jud. poss. Quamvis au- 
tem aliqui velint habere hypothecam in re empta , seu ac- 
quisita, qui dedit pecuniam ad eam acquirendam, vel emen- 
dam; hoc tamen puto non esse verum, si non sit expresse 
reservata . Merlin. lib. 3. tit. 5. q. 23. et solum absque con- 
troversia admittitur, si aliquid emptum sit pecunia pupilli: 
Merlin. q. 25. Venditor habet hvpothecam in re vendita , 
quoadusque ei fuerit pretium solutum: leg. Julianus i3. §. 8 . 
/• de aefion. empti. Locator habet tacitam hypothecam in om- 
nibus rebus, quae conductor intulit in domum, vel prae- 
dium; et id non solum pro pensione, sed etiam pro dete- 
rioratione rei locatae : leg. 2 . ff. in quib. caus. pignus . In 
praediis rusticis fructus , qui ibi nascuntur , obligantur pro 
pensione solvenda domino . * Notat adhuc Lavm. /. c. n. 3. 

7*. VI. • . 10 


TRACT. XIV. DE CONTRACTIBUS 
alias res a colonis in praedia rustica invectas a domino re- 
tineri posse, donec ei pensio solvatur, licet in his secun- 
dum multos DD. non habeat tacitam hypothecam , nisi ex 
pacto et conventione , et hoc ob generalem regulam usu re- 
ceptam , quod si sine vitio ad creditorem perveniant , et 
subsit causa retinendi, interim retineri possint ap. Mol. d. 
536. Merlin. de pignor. et hypoth. lib. 3. * Haec, innuere 
placuit * quia quandoque deservire possunt pro directione 
conscientiae ; monendo tamen attendenda esse jura munici- 
palia , ubi haec aliqua praedictis contraria decernant . 

R. III. Pi guus aliud est conventionale , aliud praetorium, 
aliud judiciale. Conventionale est, quod fit sola partium 
conventione . Praetorium est , quod ex decreto judicis fit 
ante definitivam sententiam, per missionem in possessionem, 
vel quasi possessionem rerum debitoris ex causa legatorum, 
damni illati, propter absentiam, contumaciam, vel aliam 
causam: Icg. i. et 2. C. de praetor, pignor,* cap. Tuae fra- 
ternitati tit. ut lite non contestata .* Judiciale est, quod con- 
stituitur judicis decreto, immittendo creditorem in bona de- 
bitoris jam condemnati, adeoque ad exequendam jam latam 
sententiam.* Laym. /. c. n. 2. cum communi. * 

n. iv. p ignus aliud est generale, aliud speciale. Pignus, 
seu hypotheca generalis est, quando generaliter omnia bona 
alteri in securitatem obligantur, adeoque tam mobilia, quam 
immobilia, tam praesentia, quam futura; et haec generalis 
hypotheca sufficienter intelligitur, si quis hypothecet vel cuncta 
sua bona vel bona sua :leg. fin. C. quae res pignor. Insuper ex 
communiori DD. in generali hypotheca veniunt etiam jura ct 
actiones.* ita contra Jason, tenet IleifT. n. it. ex l. Si le- 
gatus 3o. §. j. Jf. ad S. C. Trcbcll. et /. Bonorum 49- ff * 
de verb. signif. * , 

Quaedam nihilominus excepta intelliguntur e generali hy- 
potheca, et sunt ea, quae verosimiliter quis non fu isset obli- 
gaturus: Icg. Obligatione 6. jf. de pignorat. ut supellex ne- 
cessaria, vestis, et quae necessaria sunt ad usum quotidia- 
num etc. Icg. 7. ef 8. Jf. eod. tit. Merlin. de pignor. I: 2. 
iom. 1. q. 54* Item excepta intelliguntur quae creditor alie- 
nare et in hypothecam, dare non potest, * ut essent bona fi- 
deicommissaria, feudalia, primogeniturae , et de jure com- 
imini etiam bona emphyteutica. Reiff. /. c. n. i3. Leur. ibi 
q. 4^0. Molin. d. 525. n. 5. 

Q. III. Quos effectus pariat hypotheca specialis et generalis. 

R. Hypotheca generalis non impedit, quominus bona hy- 
potherata vendantur; cum pretium succedat in locum rei 
venditae. Hypotheca vero specialis semper afficit rem, quae 
remanet obligata apud quemcuraque possessorem perveniat, 
donec vel fuerit solutum debitum, vel condonata obligatio.* 
Leur. q . 448. n. 3. Molin. d . 5a8. n. i4. et i5. Less. cap. 
28. n. 38. Azor. p. 3. lib. 7. cap. 3. et i3.* Loquendo vero 
de bonis ecclesiasticis, hoc est discrimen inter hypothecam 
generalem et specialem, quod nempe bona ecclesiastica pos- 
sunt subdi hypothecae generali absque solemnitate juris re- 
quisita in alienatione rei ecclesiasticae, secus vero hypothecae 
speciali, ut dicam quaest. ult. cap. 1. quaesit. 5. 

Advertendum tamen est rectores ecclesiarum non posse 
bona ecclesiae hypothecae generali subjicere pro propria uti- 
litate, sed solum pro utilitate ecclesiae: cap. Ex praebentium 
3. hoc titul. Hinc haeres rectoris compellitur restituere rem 
ecclesiasticam oppignoratam non pro ecclesiae utilitate, sed 
propria, ut ibi explicat Glossa v. necessitate oppignorata, * 
et docet Barbos, in d. cap. * Quamvis autem non possit bona 
ecclesiae hypothecae generali subjicere ob necessitatem pro- 
priarum rerum patrimonialium, bene tamen id potest facere 
ob propriam necessitatem personalem, ut bene docet Glossa 
in cit. cap. Ex praesentium. Si ergo non haberet unde sub- 
stentaretur, vel propter hostium incursionem, vel propter in? 
firmitatem, vel propter magnam sterilitatem etc. posset absque 
juris solemnitate hypotheca saltem generali oppignorare, seu 
hypothecare bona ecclesiae, ut sibi provideret. Hujusmodi 
autem debita, sive alia contracta pro ecclesiae necessitate, 
teneretur successor solvere, et pignus redimere, ut commu- 
niter docent canonistae; sicut filius tenetur solvere debita 
patris.* Abb. in d. c. n. 6. Pirh. n. 17. arg. c. 1. de aolut. 
Cov. var. lib. 2. cap. 17. n. 3. Bellet, disq. cleric. p. 1. ds 
cleric . debil. §. 3. n. 1. Reiff. /. c . n. 36. 

Regula in praxi observanda 

Valde expedit confessarium non ignorare, quando adsit 
hypotheca, nec ne; cum etenim creditor hypothecarius prae- 
lationem habeat quoad alios non hypothecarios, hinc est 
quod si attendatur sola ratio temporis, accidere potest ali- 
quem creditorem male numerari inter eos, cui ex haeredi- 
tate non possit satisfieri. Hinc credidi male collocatum inter 
creditores posteriores unum, cui debitor defunctus publico 
instrumento fassus erat illi debere 3oo. nummos aureos ex 

mala administratione bonorum ipsius creditoris. In gradua- 
tione creditorum hic consideratus fuit ut simplex creditor a 
die, quo de suo credito factum fuerat publicum instrumen- 
tum, et ita nil ex haereditate obtinuit . Ego vero dicebam 
considerandum, ut creditorem hypothecarium, et hypothecam 
incepisse a die susceptae a defuncto admini§trationis . 

CAPUT II. 

De iis, quae possunt oppignorari et hypothecari ; de fructibus 
pignoris et de ejusdem venditione . 

Q. I. Quae res possint oppignorari, seu hypothecari. 

R. I. Omnia ea, quae possunt libere vendi possunt etiam 
oppignorari et hypothecari . Ratio est , quia magis est ven- 
dere , quam oppignorare ; in venditione etenim transfertur 
dominium, non vero in pignore et hypotheca: quae ergo vendi 
possunt, multo magis possunt oppignorari, non vero e con- 
- tra : leg. Sic et quod q.ff. de pignor . Sive ergo res sint mo- 
biles , sive immobiles , corporales , sive incorporales , ut cen- 
sus, jura; nomina debitorum; sive res existant , sive sint 
futurae , ut foetus pecorum , fructus pendentes etc. omnia 
haec , sicut et omnia quae sunt in nostris bonis , ut usus- 
fructus etc. omnia, inquam, haec possunt oppignorari. # De 
Lug. d. 3 i. nu. 26. Merlin. de pignor. lib. 2. tit. 1. q. 29. 
n. 1. Leur. q. 449 «* 

R. II. Quae non possunt libere vendi , nec alienari aut 
oppignorari possunt . Ratio est , quia oppignoratio est velqti 
inchoata venditio, cum creditor, possit pignus vendere, et 
ex eo sibi satisfacere , quoties debitor sit in mora solvendi; 
ut ex tit. jf. de distract . pignor . ex quo etiam sequitur quod 
quamvis dominium pignoris remaneat apud debitorem, ni- 
hilominus etiam creditor acquirat quoddam veluti jus in re 
in eodem pignore . Item oppignoratio est veluti quaedam spe- 
cies alienationis late sumptae , ut ex cap. Nulli de reb. ec- 
cles. non alien. si ergo pignus includat veluti quamdam 
venditionem et alienationem, consequens est quod ea, quae 
non possunt libere vendi , nec alienari, vel oppignorari pos- 
sint : * /.1. §. Eam rem ff. quae res pign. obligari non poss .* 

Hinc sequitur quascumque res sacras , ecclesias , caeme- 
teria etc. aliaque omnia bona, quae prohibentur alienari 
sine solemnitate et facultate sedis apostolicae , neque etiam 
posse hypothecari , seu oppignorari saltem hypotheca specia- 
li , ut dictum est : cap. Nulli cit. Item neque res publicas* 

ct publicis usibus destinatas: leg. Sancimus C. de ss. ecfcJes. 
leg. i. quae res pignori obligar. non possint, leg. Si monu - 
fnento C. tod. tit. INon possunt pariter oppignorari bona fidet 
commissam , feudalia, primogeniturae ; cum haec bona non 
possint alienari . Item ex jure communi oppignorari prohi- 
bentur instrumenta aratoria, ut boves destinati ad arandum: 
leg. Executores C. quae res pignor. Puto autem hoc non esse 
amplius in usu. * Hoc etiam innuit ReiflF. n. 42. Leur. q. 45 o.* 

Supradicta doctrina , quod scilicet possint oppignorari , 
quae vendi possunt , limitationem habet in re aliena . Haec 
igitur vendi potest : leg. Rem alienam 28. ff. de cmpt. et oend. 
neutiquara autem oppignari:/. 6. C. si aliena res, quamvis 
si dominus postea ratum habeat, valeat pignus, et retrotra- 
hatur ad «tempus factae pignorationis: leg. Si fundus 16:^. 
de pignor . Ratio autem cur res aliena vendi valide possit, 
non vero oppignorari est * quia venditio afficit venditorem; 
unde si res remanet evicta, venditor tenetur de evictione, 
et emptor habet jus in ipsum, ut sibi solvat quantum sua 
interest, hoc est, pretium, et si quid detrimenti passus sit. 
Pignus vero solum afficit ipsam rem , cum tradatur credi- 
tori , ut ex ea sibi satisfaciat , quoties debitor sit in mora 
solvendi . Solum ergo poterit quis rem alienam conditionate 
oppignorare , v. g. si eam acquisierit , si facta fuerit sua : 
/. Si fundus §. Aliena jf. de pignor. * ReifT. n. 38 . et 3 q. 
Leur. q. 43 *. * 

Q. II. Quid juris de fructibus rei oppignoratae , seu hy- 
poihecatae . 

R. Fructus rei oppignoratae computandi sunt in sortem 
ita ut tantum minuatur debitum , quantum percipitur de 
fructibus pignoris : leg. 1. C. de pignorat. action. et cap. Cum 
contra de pignor. Ratio etiam est manifesta , quia quaecum- 
que res domino suo fructificat; unde pignus fructificabit pro 
debitore, qui remanet dominus ejusdem pignoris. Deductis 
ergo expensis , et lucro cessante et damno emergente , quod 
superest ex fructibus pignoris , debet computari in extinctio- 
nem debiti : * Engel n. 10. arg. can. Precariae 4 * §• 3 . 
caus. 10. qu. 2. Reiff. n. . Castrop. disp. 4 . p. 19. n. 3 .* 
Item in extinctionem talis debiti debent computari fructus; 
quos percepit creditor , et dominus non percepisset , quia 
semper verum est rem pro domino fructificare : Molin. </*- 
sp. 535 . Azor. p. 3 . lib. 7. cap. 8. q. 2. Laym. lib. 3 . tr. 
4 * c . 3 q. n. 7. • Navarr. man. cap. 17. n. 216. et alii apud 
Leur. q. 471. n. 1. Hoc etiam extenditur ad eos fructus 4 

quos percipere creditor potuisset , et ex sua culpa , vel levi 
vel lata non percepit , prout tradit Mol. d> 535. Azor. p. 3. 
lib. 7 . cap . 8 . q. 2 . et communis aliorum contra Hostiens, 
et text. clar. in leg. 2 . C. de pignor . Quod verum est de 
pignore conventionali non vero de praetorio ; in isto * enim 
solum tenetur ex culpa lata: /. Praeter §. Est praeterea 3. 
fi. de bonis auth. jud. poss. juncta Gloss. ibi , Molin. I. c. 
n. 3. Reiff. nu. 49* Castrop. I. c. n. 4» * Hoc tamen limi- 
tationem patitur in fructibus perceptis a marito ex pignore 
ipsi dato a socero pro dole promissa, ut dixi agendo de mu- 
tuo et usura. Dominus etiam feudi potest sibi retinere fru- 
ctus perceptos ex fundo feudali , quoties ipsi datum fuerit 
in pignus: cap. 1 . de feudis et cap . Conquestus 8 . de usur. 
interim enim , cum vassallus , ut supponitur , remaneat liber 
ab obsequiis praestandis , res feudalis ita est apud dominum, 
ac si feudalis non esset.» 

Bene usus etiam pignoris computandus est tanquam fru- 
ctus ipsius, si t^lis usus sit pretio aestimabilis, eoque uta- 
tur creditor invito domino ; cum etenim talis usus sit pre- 
tio aestimabilis , debet in favorem domini computari . Dixi 
tamen, si eo utatur invito domino; nam dum adsit illius 
saltem tacitus consensus, potest debitor pignore uti. Taci- 
tus consensus praesumi potest , quando ex usu res non con- 
sumitur; et aliunde dominus non soleret ex tali usu velle 
aliquid sibi erogari . Molin. disp. 535. Navarr. in man cap. 
17 . n. ao3. 

Nil hic dicam de pacto antichriseos , et legis commisso- 
riae; cum satis de iis actum sit, cum de mutuo et usura 
actum est . 

Q. III. An et quando competat creditori jus vendendi 
pignus . 

R. I. Si factum fuit pactum, ut debitore tempore conve- 
nienti non solvente, liceat creditori pignus distrahere, uti- 
que licebit creditori illud vendere , ut sibi creditum suum 
solvat , consignando quod superesset ex pretio debitori; ete- 
nim tale pactum nullam continet injustitiam : leg. Si conoe - 
nit 4- fi • d* pignorat. Observandum tamen est , quod si de- 
terminatum fuerit certum tempus pro eo distrahendo , potest 
creditor eo elapso absque ulla monitione distrahere, eo quod 
per regulam generalem dies interpellat pro homine : leg. Ma- 
gnam 12 . C. de contrah. et committ. stipulat. Si vero non 
fuit designatum certum tempus pro pignore vendendo , tunc 
non potest vendi , nisi postquam debitor sit in mora solven- 

di ; quod considerandum est ex circumstantiis , et postquam 
debitor monitus fuit a creditore ut solveret : arg . leg. Si ex 
ligat, caus. ff. de v. obi. Molin. disp. 538 . et communiter. 

R. II. Si pignus datum fuit in securitatem creditoris sine 
ullo pacto de eo distrahendo , tunc etiam potest creditor pi- 
gnus vendere, si debitor non solvat: leg. \. ff. de pignorat. 
sed debet prius monere debitorem ut solvat, et post moni- 
tionem biennium expeetare : leg. fin. §. i. C. de jur. domin. 
impetr. Tempus autem biennii, si debitum sit certum, com- 
putandum est a die factae denunciationis ; si vero sit liti- 
giosum , a die latae sententiae , et tunc pignus potest vendi 
praesente , vel scftente domino : Mol. n. 4 * * Vid. AA. cc. 
et alii ap. Giribald. tr. 3 . cap. 9. n. 17. et 18. et ap. Reiff. 
a nutn. 70. ad 78. * 

R. III. Si res data fuit in pignus cum pacto, ut non di- 
straheretur, seu venderetur, tunc etiam competit creditori 
illud vendere , sed debet praemittere trinam denunciationem: 
leg. Si convenit 4. ff. de' pignorat. inter unam autem et aliam 
denunciationem debet aliquod intervallum esse * v. g. die- 
Tum trium. Ratio autem cur, non obstante pacto de non 
vendenda re oppignorata , possit vendi * est , quia ita cogen- 
le bono communi illud pactum hanc tacitam involvit con- 
ditionem, ni trina denunciatio facta fuerit. His praemissis 
tribus denunciationibus reditur ad terminos juris communis, 
vi cujus biennium expectandum est , antequam pignus ven- 
datur. Mol. n. 7. 

In casu autem, quo quis non promiserit non vendere pi- 
gnus, puto in foro interno non esse expectandum biennium 
ad illius venditionem , supposito , quod debitor renuat sol- 
vere. Stante igitur promissione non vendendi, ea utique 
servanda est tempore praefato ; quia fides promissis secun- 
dum jus servanda est. At si non intercesserit talis promis- 
sio, cum pignus detur in securitatem crediti , cur creditor 
non poterit ipsius venditione creditum suum sibi solvere , 
postquam monuit debitorem de solutione sibi facienda ? Cae- 
terum semper cum vendiderit , servatis servandis , ipse non 
tenetur de evictione emptori , sed bene debet in ipsum trans- 
. ferre omne jus quod habet in debitorem : leg. In creditore 
38 . ff. de evict. Observandum tamen est , quod nisi pacto 
speciali cautum sit, ut creditor possit pro se justo pretio pi- 
gnus emere, jura volunt non posse illud etnere nec per se, 

nec per interpositam personam : leg. Et qui i o. C. de disfr. 
pign. Layman /. 3. fr. 4* c . 3o. n. 6. (t). 

Regulae in praxi observandae 

I. Quandoque debitores , quod pro subito pignus credito- 
ri tradiderint, putant retardare posse solutionem faciendam, 
vel tempore determinato, vel quando sine gravi incommo- 
do sunt solvendo. Advertat ergo confessarius non proinde 
debitores tutos esse in conscientia ; nam pignus datur ob se- 
curitatem crediti, non vero ut retardetur solutio, quando 
fieri debet . Insurgit proinde etiam obligatio restitutionis , si 
ex mora solvendi creditor damnum patfatur, vel ei cesset 
aliquod lucrum . 

n. Aliud , quod in praxi attendere debent confessarii, est 
quod multoties habentes pignus , videndo debitores retarda- 
re solutionem, illud quocumque pretio distrahunt, ut sibi 
solvant proprium creditum. Primo ergo possunt peccare con- 
tra justitiam , ni prius moneant debitorem de venditione pi- 
gnoris, ut possit sibi consulere, vel solvendo, si potest , vel 
ab alio eodem pignore debitam pecuniam comparando. Item 
possunt creditores peccare contra justitiam , quando ipsis sa- 
tis est ex pignore pecuniam sufficientem pro suo credito re- 
trahere , non curantes aliquid superesse in favorem debito- 
ris, quod modica diligentia assequi possent. Semper cum 


(t) Obligationes ex parte dantis pignus sequentes snnt : t. Non ei esi 
licitum pluribus dare rem in pignus , seu hypothecam , nisi sit sufficiet» 
pro omnibus debitis . 2. Debitor tenetur creditori impensas factas io pi- 
gnoris conservationem , et ne deterius fiat , restituere . Non potest pignus 
repetere donec debitum integre sofverit . 4. Debitori non licet rem hypo- 
tbecalam vendere , nisi emptore monito de hypotheca . y/ 

Obligationes creditoris ad sequentes reducuntur: t. Tenetur diligenter 
pignus servare , et curare ne pereat , aut deterius fiat , secus tenetur a<! 
damna ex culpa lata et levi : potest nihilominus pignus acceptum, vel hy- 
pothecam alteri obligare , sed non pro majore summa ; nequit vero sine 
debitoris consensu re oppignorala uti , dummodo ea non utatur in debi- 
toris gratiam . Quod si vero debitor rei usum concedat , valor talis usus 
computandus est in sortem , alioquin committeretur usura. 2. Tenetur in- 
super fructus ex pignore , vel hypotheca perceptos et consumptos in sor- 
tem pariter computare, deductis sumptibus suis, laboribusque. 3. -Non 
potest vendere pignus, nisi debitore tempore debito non solvente, et eo 
prius monito juxta leges j quod si illud pluris vendat debitori excessum 
restituere tenetur . 4. Non potest pacisci cum debitore ut si non solvat 
stato tempore pignus sit creditoris, etenim hujusmodi pactio utroque 
jure prohibetur . Tandem tenetur soluto debito statim pignus restituere , 
•am tunc temporis cessat jus , et titulus illud retinendi . 

ergo in hoc casu ipse debitor non consentiat, etsi pignus di- 
strahatur infimo pretio , cum facile posset medio , creditor, 
tenebitur de damno illato, ut de se patet. Demum in ven- 
ditione pignoris potest percari rontra charitatem , tunc scili- 
cet quando creditor nullum pateretur damnum/ nec ullum, 
ipsi cessaret lucrum ex mora aliqua solvendi , et nihilomi- 
nus, quia tempus advenit solutionis, vult omnino a debi- 
tore pignus vendi cum gravi ipsius damno. 

* Pro debita venditione pignorum in ditione Lucensi vi- 
deatur statut. Luc. Ii b. i. cap. 35 . ubi agitur de observan- 
dis in venditione pignorum judicialium, et lib. a. cap. jn. 
ubi de venditione pignorum conventionalium, in quibus raul- 
toties deficiunt praesertim rudes et nimis lucro inhiantes. # 

QUAESTIO X. 

DE FIDEJUSSIONE ET ASSECU RAT ION E . ' 

CAPUT I. 

De fidejussione , ejusque ejectibus . 

Q. I. Quid sit fidejussio et quotuplex . 

R. I. Fidejussio est contractus , quo quis promittit se solu- 
turum id, quod alius debet , si principalis debitor, non sol- 
vat, eodem principali debitore remanente obligato . Ita com- 
muniter DD. arg . instit. in prine, de fidejuss . Inducta ergo 
est fidejussio ad majorem securitatem crediti , quando nem- 
pe debitor principalis , qui remanet semper primo obligatus, 
non sit solvendo, vel renuat solvere. Hinc fidejussor est, 
qui propriae fidei interpositione alienam in se suscipit obli- 
gationem , remanente nihilominus principali debitore obli- 
gato. Olim ipsa fidejussio non fiebat nisi solemni stipulatio- 
ne , per interrogationem nempe unius et responsionem alte- 
rius . Modo consuetudine receptum est, ut fiat quovis nudo 
pacto, et quavis forma verborum, sive oretenus , sive scri- 
ptis, sive epistola inter absentes , dummodo satis constet de 
mente fidejussoris : * Engel in 3 . decret. tit. 22. n. 2. Reiff. 
ibi n. 11. et communis aliorum, arg. cap. fin. de consuet. 
et docent Less. cap. 28. dub. 1. Rosignol. controv. 12. prae- 
not. 1. num. 8. # 

Haec fidejussio fieri potest quoad quodvis debitum, vel 
obligationem pecuniariam quomodocumque contractam sive 
nempe oriatur ex contractu, sive ex delicto: leg. 1. ff. de 

fidejuss. et mand. §. i. instit. de fidejuss. Potest etiam fie- 
ri pro futura obligatione: leg. Stipulatus 6 . §. 2 . jf. de fide- 
juss. ita ut postquam principali se obligaverit, fidejussio an- 
tea facta statiin obliget fidejussorem : /. Non quemadmodum 
. 35. jf. de Judic. 

R. II. Fidejussio multipliciter dividitur. Primo alia est vo- 
luntaria , alia necessaria. Voluntaria est quae ab aliquo li- 
bere fit nullo mandante , ut dum quis fidejubet ab alio ro- 
gatus. Necessaria oritur a lege, vel mandato judicis etc. leg. 
i3. jf. de usujr. Secundo alia est judicialis , alia extrajudi- 
cialis . Prima fit in judicio : leg. Graece 8. §. 3. jf. de fi- 
dejuss. veluti quando quis fidejubet de reo sistendo , vel de 
solvendo id, quod judicatum fuerit . Jam autem dictum est 
fidejussionem respicere tantum obligationem pecuniariam ; 
unde si reus non eompareat, non est fidejussor plectendus, 
cum ipse non potuerit suam vitam, vel membra obligare, 
sed tantum ad poenam pecuniariam post sententiam judicis. * 
Et quidem etiam extraordinaria , si ex dolo fidejussoris reus 
aufugit , vel se non sistit : /. Si quis 4- jf* de custod. et ex- 
hibit. reor. Molin. d. 53q, et 54 7 * Jul. Clar. 5. lib. sent. 
§. ult. q. 46. Less. ubi sup. n. 4 1 - # Rosignol. n. i4* * Ex- 
tra judicialis fidejussio est , quae intervenit extra judicium in- 
ter privatos ; Tertio dividitur in principalem et accessoriam. 
Principalis tunc datur, quando quis ita se obligat pro ali- 
quo debitore principali, ut aeque primo cum ip90 obligatus 
remaneat ; unde creditor potest ad suum libitum ab utroque 
exigere* debitum . Accessoria e contra est, quando aliquis se 
obligat ad solvendum solum in defectum principalis. Quarto 
dividitur in simplicem et indemnitatis. Simplex datur, quan- 
do quis fidejubet se soluturum, si non solvat principalis. 
Fidejussio indemnitatis datur, quando quis fidejubet serva- 
re indemnem ipsum fidejussorem. Alias divisiones, ut su- 
perfluas pro theologo morali omitto : # Videri potest Reiff. 
/. c. a n. 8 . * 

Q. II. Quos effectus pariat fidejussio. # 

R. Primus et principalis effectus fidejussionis est, quod fi- 
dejussor in defectum debitoris principalis solvat , quod iste 
debet, et etiam usuras, si ita promiserit: arg. leg. Fidejus- 
sores 68. fi. de fidejussor, etc. Non obligatur tamen plus 
quam principalis, unde si iste liberetur a tota, vel a parte 
obligationis, etiam fidejussor liberatur ; cum non possit esse 
major obligatio in accessorio, quam in principali: l. 8 . §. 
7 . fi. de fidejuss. et §. 5. instit. dc fidejuss. ex quo etiam 

sequituv' fidejussorem non leneri prius solvere, quam prin- 
cipalem : cit. §. 5 . instit. et leg. Fidejuss. 57. ff. de fidejuss. 
3 Spn per hoc tamen nego fortius obligari potuisse fidejusso- 
rem , quam principalem, uti si obligationi naturali et civi- 
li , quas potest habere etiam principalis , addiderit juramen- 
tum , hypothecam etc. vel si in casu morae se obligaverit 
etiam ad poenam et interesse , quam obligationem non ha- 
bebat principalis. Less. lib. 2. cap. 28. dub . 1. n. 4. Laym. 
lib 3 . iract, 4 * cap. 39. n. 1. * 

Dum fidejussio farta sit ad tempus determinatum eo ela- 
pso cessat obligatio in fidejussore, si creditor prorogat tem- 
pus solvendi sine renovatione fidejussionis : * Gioss. in §. 
Si quid v . Solverit instit. de fidejuss. Laym. cap. 2g. n. fin .* 
Si vero facta fuerit absque temporis determinatione , tunc 
mora debitoris nocet etiam fidejussori , ita ut ipsius obliga- 
tio nec cesset , nec minuatur ; intelligitur etiam voluisse cre- 
ditorem tutum servare: leg. Mora 88. fi. de v. obi. leg. Si 
servum 91. ibid. et leg. Si a colono 58 . fi. eod. * Addit Reiff. 
num. 44* in hoc casu moram debitoris culpabilem fidejus- 
sori nocere, si interim res pereat, vel deterioretur.* 

Q. III. An pro solutione debiti creditor prius agere de- 
beat contra principalem, quam contra fidejussorem. 

R. Creditor prius tenetur agere contra principalem , nam 
obligatio fidejussoris est accessoria , hoc est, pro casu, quo 
principalis non sit solvendo; debet ergo creditor primum age- 
Te contra eum , qui primo , et principaliter est iUi obligatus. 
Ita etiam jure novo statutum est: auth. Praesente C. de fi- 
dejuss. novell. 4 « cap. 1. * Jason, in §. 7. fin. n. 6. instit. 
de act. Reiff. n. 5 i. Leur. q. 499* * 

. Haec nihilominus doctrina in pluribus casibus patitur li- 
mitationem . Primo si notorie constet principalem non esse 
solvendo; nam tunc frustra creditor ageret contra eum: * 
Engel n. 9. ReifFenst» n. 5 i. * Secundo si principalis absens 
sit, et non habeat bona in territorio, ex quibus fieri possit 
solutio: auth. Praesente citat. Tertio si difficiliter possit con- 
veniri • nam tunc non minus incommodum est creditori age- 
re contra eum, quam si esset absens. Quarto si fidejussor 
neget obligationem; nam tunc mendacium aufert ab eo pt*i' 
vilegium , ut prius agatur contra principalem : leg. penult. C. 
contra jus et util. # Rarbos. in cap. Pervenit de fidejuss. nu. 
6. Molin. d. 545 . * Quinto si expresse renunciaverit tali pri- 
vilegio , vel si in contrahendo obligationem tanquam princi- 
palis se obligaverit; -nam pacta, quae non sunt contra leges, 

omnino servanda sunt: leg. penult. C. de pactis. Idem di- 
cas, si dicto privilegio tacite renunciaverit , solvendo v. g. 
non opposito tali beneficio. * Reiff. a n. 53 . adSj. Barbos. 
in d. cap. et alii quamplurimi ab eo citati. * 

Q. IV. Quid juris quando de eodem credito plures dan- 
tur fidejussores. 

R. Certum est quod si plures dentur fidejussores de eo- 
dem debito, omnes tenentur in solidum; ac proinde si cae- 

♦teri solvendo, non sint, ille solus, qui est solvendo, ad 
totum teneatur : §. a. Si plures 4 « Institui, de fidejuss. 
Quod si fidejussor conventus totam summam creditori 
solverit , tunc potest .velle creditorem sibi cedere omnes 
actiones tam reales, quam personales, quam hypotheca- 
rias et pignoratitias adversus debitorem principalem, cae- 
terosque fidejussores ; nam solvendo debitum jus ipsius 
creditoris acquirere debet. Less. de just. lib. a. cap. 28. d. 
3 . Molin. disput . 544 * # Engel n. 1 1. et communis aliorum; 
arg. I. Cum alter 11. C. de fidejuss. I. Cum is 36 . jf. eod.* 
Ante cessionem talium actionum nulla ei competit actio ne- 
que contra debitorem, neque contra fidejussorem; quia nul- 
lo contractu, vel quasi contractu, aliquam cum ipso con- 
traxerunt obligationem : leg. Ut fidejussor 3 q. jf. de fidejuss. 
et leg. Cum alter 11. cod. eod. Postquam vero cessionem prae- 
fatarum actionum acquisivit, liberum illi est vel contra princi- 
palem debitorem, vel contra alios fidejussores agere ad recupe- 
randum quod solvit pro eis: arg. I. Cum is 3 ^. fi. de fidejuss. 

Caeterum fidejussor conventus potest excipere , et petere 
ut creditor conveniat pro suis partibus etiam alios fidejus- 
sores, si sint solvendo, exceptis tamen casibus sequentibus. 
Primo, non valet opponere hanc exceptionem, si huic be- 
neficio expresse renunciaverit, vel etiam tacite, tunc nempe 
quando ad instantiam creditoris totum debitum solvit, quam- 
vis tunc ei competat actio contra alios confidejussores , ut 
jam dictum est. Secundo, si fidejussor conventus malitiose 
neget se esse fidejussorem: leg. Si dubitet 10. §. 1. jf. de fi- 
dejuss. Tertio, etiamsi plures fidejusserint in re pupilli, tunc 
fidejussor conventus tenetur solvere totam summam : leg . Si 
dUbitet 10. §. 1. jf. de fidejuss . • Molin. Reiff. //. cc. et alii 
apud eosdem.* 

Hic autem adnotare breviter duxi, multoties competere 
fidejussori beneficium liberationis, hoc est, petere a debito- 
re. ut liberetur a fidejussione , ut ex cap. fin. de fidejuss. 
Primo, si debitor diu negligat solvere, et sit in culpabili 

mora solvendi, quod judicis arbitrio determinandum est. # 
Molin. d. 546. Valasc. cons . 36. n. 1 . Rebell. de just . 

16 . y. u/iic. de fidejuss. n. 22 . apud Barbos, in d. cap. fin . # 
Secundo, si debitor, cum non fuisset prodigus tempore fi- 
dejussionis , incepit postea esse prodigus, et dissipare sua, 
ut dicitur etiam leg. Lucius fi . mandati . Tertio, si fidejus- 
sor condemnetur ut solvat pro debitore : cit. c. fin. et citat, 
leg, Lucius , juncta leg. Fidejuss. 4*5» jf • d e fidejuss. Idem 
dicas in casu , quo certum sit fidejussorem esse condemnan- 
dum. Quarto, ex communi DD. fidejussor petere potest li- 
berationem a fidejussione, si culpa debitoris inter eos graves 
exortae sint inimicitiae. Quinto, si fidejussor habc& causam 
rationabilem proficiscendi; e. g. causa studiorum, negocia- 
. tionis etc. Haec summatim adnotare placuit, ut parochus, 
vel confessarius misero fidejussori occurrere possit praebendo 
consilium , quomodo se liberare possit a vexatione credito- 
rum . Videatur Barbosa in cap. fin. de fidejuss. Menoch. de 
arbitr. caus. 4*. Molin. disp. 546 . Lug. d. 3a. sect. i.§.* 2 . 

Regulae in praxi observandae 

Frequenter evenire solet ut creditores , quia habent fide- 
jussorem magis commodum , relicto principali debitore , 
agunt in judicio contra eumdem fidejussorem . Advertat er- 
go confessarius id iniquum esse, et contra justitiam, nisi 
in casibus supra exceptis , et moneat poenitentem de obli- 
gatione exigendi suum creditum a debitore . Id evenire so- 
let , dum debitor" est in gradu aequali cum creditore, et fi- 
dejussor inferioris conditionis ; tunc enim potius contra hunc 
lis movetur, ut vel timore displicendi creditori cogatur sol- 
vere, vel cogatur expensas facere, ut se in judicio defendat. 
Moneat ergo confessarius in hoc casu suum poenitentem de 
injustitia, et de obligatione damna compensandis 

CAPUT 11. 

De iis, qui possunt fidejubere, 

Q. I. (Quinam possint fidejubere. 

R. I. INisi prohibeantur a jure , possunt fidejubere omnes 
qui valent obligare se et sua, et habent liberam administra- 
tionem rerum suarum ; 

R. II. Milites prohibentur fidejubere: leg. 8 . §. 1 . fi. qui 
satisdare cogantur , et leg. Miles 3i. C. de locato ; et id, ne 
a negotiis distracti ab armis incipiant vacare. Quia tamen 

in veteranis , hoc est, in eis , qui honeste dimissi sunt a mi- 
litia , cessat haec ratio , ideo neque prohibebuntur fidejube- 
re: /. Quamvis ff. ad scnat. cons. V eli. 

R. III. Non possunt fide jubere pupilli habentes tutorem * 
et filiifamilias non habentes peculium castrense, aut quasi 
castrense; et si fidejubeant, saltem civiliter non obligantur, 
quidquid sit de obligatione naturali , de qua loquuti sumus 
de contractibus in genere. Minores habentes curatorem non 
possunt fidejubere , quia liberam non habent bonorqm suo- 
rum administrationem . Si vero minor non habeat curato- 
rem , poterit quidem fidejubere , sed etiam poterit elidere 
obligat i(yiem beneficio restitutionis in integrum: * Molin. 
disp. 5 £o. n. 45. Haunold. de just. et jur. torri. 3. tr. g. num. 
58. Leur. in 3. decret . tit. 22 . q. 49 2 * vers. fin. ex i. 3. C. 
de in integri rest. * 

R. IV. Mulier regulariter non potest fidejubere , nec et- 
iam pro personis conjunctissimis , puta pro filiis : leg. Si cum 
3 .*cod. ad S. C. Vellejan. sicut nec filia pro parentibus: leg. 
Si paternam 8 . ibid. nec uxor pro marito: leg. 1 . cod. ne 
uxor pro mar. Id autem pluribus legibus sancitum est, ut 
patet ex toto tit. ff. et C. ad S. C. Peli, et id quia legisla- 
tores considerantes imprudentiam mulierum , et quam facile 
commiseratione flectantur, facillime etiam fidejubendo, sese 
cum maxima propria jactura bonis omnibus expoliassent . 

Nihilominus si mulier fidejubeat instrumento publico tri- 
bus testibus obsignato, tunc mulier saltem naturaliter obli- 
gabitur, ut patet ex leg. Antiquae a3. §. fin. cod. ad S. C. 
Veli, quamvis elidere possit dictam obligationem , utendo 
beneficio S. C. Veli, ut ex cit . leg. Antiquae , et tunc nec 
civiliter, nec naturaliter obligabitur; Logo disp. 3a. num. 11 . 
Molin. disp. 54o. Anton. a Spir. S. d. 26 . n. 1280 . Item 
dicendum contra non paucos, mulieres nullatenus remane- 
re obligatas, fidejubendo sine publico instrumento , et tribus 
testibus; nam tunc lex eximit mulieres ab omni prorsus 
obligatione : leg. Antiquae 23. §. fin. C. ad Sen. con. Vel - 
Icjan. Et quidem quid utilitatis afferret mulieribus privile- 
gium Vellejanum, si eo uti non possent in foro conscien- 
tiae?* Reiff. I. c. 'n. 20 . Molin. d. 54o. Engel n. 7 . Leur. 
q. 4q 3. n. 2 . * 

Dantur nihilominus casus, in quibus mulier in utroque 
foro fidejussioni stare tenetur. Primo, si fidejubeat in pro- 
priam utilitatem: leg. 8 . §. 1 . ff. qui satisdare cogantur i 
Secundo, si fidejubeat pro libertate alicujus servi: leg. Yc- 


QUAEST. X. CAPUT II. 1 5 9 

terum C. ad S. C. Velli Tertio t si pro dote alicujus mu- 
lieris : leg. fin. C . eod. Quarto, si fidejubeat pro suo credi- 
tore, et juxta quantitatem debiti fidejubeat; vel si apud cre- 
ditorem minorem a5. annis pro aliquo fidejubeat: leg. Si 
apud minorem ff. de min . Quinto si accipiat aliquid pro fi- 
dejussione, sive ab initio, sive post: leg. Antiquae a3. C. ad 
S. C. Veli. Sexto , si animo decipiendi , hoc est , sciens se 
haud teneri ad fidejussionem fidejubeat : leg. 2. §. 3. ff. ad 
S. C. Veli. Septimo , si juramento confirmet fidejussionem : 
arg. cap. Cum contingat 28. de jur. Et quidem dum egimus 
de juramento confirmante contractus , diximus quod dum 
actus infirmatur a legibus primo et principaliter in favorem 
jurantis , et secundario in favorem publicum , tunc si absit 
vis et dolus , juramentum firmat eumdem actum , cum sine 
detrimento salutis possit observari. * Videri possunt A A. cc. 
et Barbos, in cap . Ex rescripto, et in cap. Cum contingat 
de jurejur. qui multos DD. allegat pro adstruenda obliga- 
tione jurata mulieris . Laym. lib. 3. tr. l ¥ . cap. 29. n. 5. * 
Ultimo mulier tenetur stare fidejussioni, si renuntiet pri- 
vilegio S. C. Vellejani . Non nego tamen quamplures doce- 
re ; non posse mulieres tali privilegio renuntiare , sed opi- 
nio magis communis et vera est posse eidem renuntiare, ut- 
pote in sui favorem concesso: leg. Quod favore C. de leg. 
et iis quae pro se introducta sunt : leg. penult. C. de pactis. 
Tunc eidem renuntiare non posset, quando primo et prin- 
cipaliter pro publico favore hoc privilegium inductum fuis- 
set, at dicendum est principaliter introductum fuisse in fa- 
vorem mulierum , prout constat ex textu cap. Cum contingat 
28. de jurejur. ubi similes renuntiationes mulierum juramen- 
to firmatae, obligatoriae declarantur, quod utique falsum 
esset, si privilegia ipsis contraria principaliter bonum pu- 
blicum respicerent . • Quod potest etiam confirmari consue- 
tudine, quae est optima legum interpres: /. Si de interpret. 
/• de legat, ubique autem teste Albert. apud Gail. lib . 2. 
obserit. 77. recepta consuetudo est , quod mulieres S. C. Vel- 
lejani privilegio renunc.iare possint . # 

Oportet tamen mulierem prius certiorari, et informari de 
privilegio; nam in qualibet renuntiatione requiritur praevia 
certioratio illius , quod renuntiatur , alias non esset volun-. 
taria . Item cessio privilegii debet fieri per notarium coram 
magistratu, vel alio viro idoneo, vel saltem 'confirmari ju- 
ramento; nam sicut privilegium factum est ad succurren- 
dum mulierum aetati, imbecillitati, ac facilitati, ita cessio 

taliter ab eis facienda est, ut ex .iisdem causis facillime ad 
eam faciendam non inducantur . Bonae, d. 3 . q. g. p. a. 
n. 2. * ita communiter tenent DD. et signanter Gail. lib. 2. 
obsero. 77. Fachin. lib. 2. controo. 60. Molin. Less. apud 
Leur. d. q. 4 g 3 . n. 4 « # Nihilominus si juraverit adimplere 
fidejussionem , quamvis non fuerit monita de suo privile- 
gio, tenebitur fidejussionem adimplere; nam ideo addi vi- 
detur juramentum , ut praecludatur ornnis via ad infirman- 
dam obligationem. Sanch. de matr. I. 4. d. g. n. i 4 * * Lug. 
disp. 3 a. n . 12. Mol. /. c. Less. lib. 2. cap. 28. n. 1,6. quod 
licet impugnet Covarr. in cap. Quamvis pactum p. 2. §. 3 . 
n. 5 . et putet in eo casu , posse uti exceptione d. S. C. ta- 
men ipsius privilegio non gaudere dicendum cum citatis AA.* 
IV V. Ecclesiarum praelati, et clerici a jure prohibentur 
fidejubere: cap. 2. de solut ., et can. Te quidem 3 g. 11. q. 
3 . et cap. 1. de Jidejuss. Nihilominus aliquae damur limi- 
tationes . Primo si clericus raro fidejubeat , et multo magis, 
si id praestet ex causa rationabili, puta necessitatis, pieta- 
tis, charitatis ete, arg. cit. c. 1. junct. Gloss. 1. v. Inser- 
viens . Et quidem si raro fidejubeat , cessat ratio hujus pro- 
hibitionis , quae est ne clerici nimium se involvant tempo- 
ralibus et saecularibus negotiis. Porro haec ratio probat, 
quod debet abstinere quantum potest a fidejubendo etiam 
pro egeno etc., nam frequens hujusmodi fidejussio nimis il- 
lum distraheret; quod tamen non obstat quin aliquando ne- 
cessitatis causa etiam teneatur fidejpbere: arg. can. Non sa- 
ti» x 4 . dist. 86. Quod si contra canones frequenter clericus 
fidejubeat, illicite quidem agit, sed valida est talis fidejus- 
sio; quamvis enim prohibeatur a jure, non tamen irritatur, 
ut cum Glossa in cap. 1. de Jidejuss. v. Inserviens , tenet 
communis opinio DD. Debebit ergo clericus, si principalis 
non sit solvendo , ex suis bonis , et redditibus , de quibus 
potest disponere, solvere creditori. Fagu, in cap. Clericis de 
postul. n. i 3 . • Barbos, in d. cap. 1. ubi plures DD. ad- 
ducit , Engel n. 5 . Reiff. n. 33 . * 

In casu aulem , quo clericus fidejubeat, obligare debet 
bona sua patrimonialia « vel quasi patrimonialia ,* non vero 
bona ecclesiae; et si obliget redditus sui beneficii, non po- 
test obligare redditus superfluos . Quod non possit clericus 
fidejussor obligare bona ecclesiae , constat , quia illi vetitum 
est ecclesiam debitis gravare: cap. 2. de solut. Ideo autem 
non potest obligare redditus superfluos , quia non potest hos 
consumere in causis profanis. Quod si fidejubeat pro causa 

pia , v. g. pro egeno , sicut huic applicare , et largiri potest 
redditus superfluos, ita et potest eos in tali. fidejussione obli- 
gare. * Abb. in cap. i. n. 2. et patet ex tit . a 5 . de pc- 
cul. cleric. * 

Secundo , potest clericus fidejubere pro clerico , vel ipsa 
ecclesia. Ita communis DD. cum Glossa in c . 4 * de fide - 
juss. v . Fidejubeat , et in can. Te quidem 29. 11. q. 1. v . 
Fidejussor . Hinc cap. 2. de fidejuss. non improbatur fidejus- 
sio facta a clerico pro clerico , sed mandatur eidem fidejus- 
sioni satisfacere. Patet etiam ex cap . 4 * ^ fidejuss. posse 
pro ecclesia fidejubere. 

Religiosus privatus non potest fidejubere : cap. penult. de 
fidejuss. Item neque praelatus regularis sine consensu majo~ 
ris partis capituli, caeterisque solemnitatibus juris: cap. 2. 
de fidejuss. Ratio vero est, quia neque praelatus, neque 
subditus aliquid proprium possident, de quo possint fideju- 
bere. Ut notant tamen DD. pertinet ad liberam facultatem 
administrandi redditus etc. sui monasterii, quod praelatus» 
regularis possit raro, et pro modica quantiiate fidejubere. 
Engel de fidejuss. n. 6. Sylvester v. fidejuss . * Rei fi. n. 34 - 
et 35 . Molin. d. 549. n. i 5 . et fuse Sanch. in praec. decal. 
t. 2. lib. 6. cap. 14. n. 3 g. * 

Quod si contra jus praelatus , vel religiosus particularis 
fidejubeant de bonis monasterii, vel ecclesiae , talis fidejussio 
est invalida , nt ex cap . 2. de solution ., et ad nihil tenetur 
monasterium, ut ex cap. Quod quibusdam 4 * de fid. Immo ex 
tali fidejussione praelatus suspenditur ab administratione spi<* 
ritualium, temporalium, ut ex cit. c. 2. de solut., quae ta* 
men suspensio a spiritualibus mitius interpretatur a DD. , 
ut scilicet non intelligatur de suspensione a divinis , vel ab 
ordine, sed de suspensione, ut non valeat e. g. suscipere ad 
professionem , corrigere in capitulo etc. Engel. cit . * Abb. in 
cap . 2. de solut. n. 2. Reiff. n. 3 j. et alii contra Ostiens. 
juxta regulam 49» de reg . jur. in 6. * 

Regulae in praxi observandae 

Unica regula est hic in praxi attendenda a confessariis 
quoad fidejussionem mulierum. Solent hae multoties pro li- 
berando patre, marito, filiis etc. a vexatione creditorum pro 
ipsis fidejubere absque publico contractu; ac deinde solvere. 
Haec igitur fidejussio nulla est, ex dictis, in utroque foro, 
non solum quia multoties fit a muliere ignorante suum privile- 
gium, sed etiam quia irrita est ipsius fidejussio facta sine pu- 
T. VI. 1» 

blico instrumento tribus testibus consignato. Hinc non solum 
repetere potest quod solvit, utpote solutum per errorem, 
sed creditor tenetur restituere, etsi mulier non repetat; si- 
cuti teneretur restituere quod habuisset ab aliquo , qui nul- 
lam cum eo contraxisset obligationem. 

# Non solum ex defectu publici instrumenti est irrita fi- 
dejussio mulierum in ditione sereniss. nostrae Reipublicae, 
etiam jurata, et renuntiatio facta S. C. Vellejani privilegio , 
sed etiam si quando mulier fidejusserit, vel renuntiaverit , 
non adfuit consensus in ipso contractu illius propinqui ad 
formam statui. Lucens, requisiti lib. 2. cap. 3 g. et jura- 
mento fidejussionem firmaverit, tale juramentum ipsi mulieri 
non nocet, sed ut melu, dolo, vi, fraude extortum habe- 
tur, et contra idem est praesumptio juris, et de pire; ita 
statuitur eod . lib. 2. cap . 4 2 * quia deest una ex solemnita- 
tibus necessariis * ut contractus sit validus , et juramentum 
irritum redditur a principe „ vel directe, ut tenet Sanch. lib. 
• 3 . in decal. cap . 22. n. 6. cui favere videtur Mol. disp. ifa. 
Laym. lib. 4 - tr. 3 . cap. 11. n. 9. vel indirecte , scilicet ma- 
teriam juramenti illicitam faciendo , ut Lug. de contract. di- 
sp. 22. secl . 8. n. ^ 44 * 243. placet . Porro hujusmodi 

statuta ad evitandas fraudes condita, nedum civilem, sed 
naturalem etiam obligationem auferre docent Guttier. can . 
qq. t. 4. lib * 2. cap. * 5 . n . 10. v . Fit etiam Urceol. cap. 
44 * Ansald. dec. 54 * /»• &• et pluries decisuro fuit per Ro- 
tam addtnd. ad decis. 81. num . 3 o. par. 8. Recent. dec is. 
18. num. 8. cor. Durand. decis. 63 . num. 16. post Salgad. 
in labjt. creditor, quod iterum docet decis. 81. n. 11. p . 7. 
Recent. dum clare loquitur lex municipalis , ut in casu no- 
stro . Quod autem Auctor tr. 8. q. 1. cap. 3 . dixerit in 
reg. praei . n. 5 . quod mulier cum juramento validam red- 
dat renuntiationem, intelligi debet in eo casu, quo rhe, et 
servatis quae servari debent ad validam Tenuntiationem . * 

Advertat tamen confessarius id verum esse , si mulier 
solvat ex bonis propriis , quae non sint sub dominio mari- 
ti ; non vero si solvat ex bonis suo labore acquisitis , quae 
tamen communia sunt ipsi marito . 

CAPUT III. 

De assecuratione . 

Q. I. Quid sit assecuratio . 

R. Iste contractus melius reducitur ad contractum inno- 
minatum : do ut facias , seu facio ut des , et ita explicari 

potest : suscipio id me periculum , ut des pecuniam ; qua- 
propter iia definiri potest. Assecuratio est contractus , quo 
quis habito pretio , suscipit in se periculum rei alienae , se 
obligando ad compensationem , si pereat . Potest etiam dari 
hic contractus sine pretio , ut si quis gratis tale susciperet 
periculum ; sicut etiam potest quis se obligare non ad com- 
pensandum totum damnum, si res pereat, sed solum par- 
tem.* Videri possunt Gibal. tom. 2. de negot . lib, 4 * 
art. 1. Mol. d. 507. Lug. d. 3 i. * 

Q. II. Quae sint conditiones hujus contractus . 

R. Aliquae requiruntur conditiones ad justitiam hujus con- 
tractus . Prima , quod sit aequalitas inter pretium datum et 
periculum, ita ut augeatur, vel minuatur, quo majus, vel 
minus sit periculum . Hoc autem debet a prudentibus aestr- 
iuari, attenta qualitate rei, seu mercis: attento modo quo 
asportatur , sive scilicet per mare , sive per terram , consi- 
derando insuper an iter expositum sit piratis, vel grassato- 
ribus, an breve, an longum etc. Bonae, disp. 3 . quaest . g. 
part. 3 . Quod si nullum sit periculum, vel quia merx jam 
in tuto posita sit, vel quia jam perierit, tunc non habet lo- 
cum iste contractus, ut de se patet. * Gibal. I. c. n. 7.* 

becunda conditio est , ut vere existat res , quae asseeura- 
tur, alias contractus esset nullus, utpote quia deficeret ma- 
teria hujus contractus . Tertia , ut assecurator habeat unde 
possit compensationem facere , si res pereat , alias injuste 
pretium assecurationis acciperet; inanis enim esset assecura- 
tio, si re pereunte non posset eam compensare. Quod si 
habebat unde partem pretii rei assecuratae solveret , si pe- 
riisset , puto tuto posse pro rata retinere pretium assecura- 
tionis ; quia re vera partem rei assecuravit. Bonaccin. n. 4. 

Hic contractus assecurationis praecipue viget in locis ma- 
ritimis , ubi solent assecurari naves transportantes merces. 
Decisum autem in tribunalibus pluries est, ut assecurans na- 
ves intelligatur tantum se obligare pro primo itinere, sf 
aliud , vel ex expressa conventione , vel ex probantibus con- 
jecturis non constet. Rosign. contr. 12. disp. 2. §. 2. # Ja- 
nuens. dteis. 25 . n. 2. decis. 63 . n. 4 - Meriin. decis. 338 . 
n . i5. * Itera assecurans satisfecit suae obligationi, et de- 
betur illi pretium assecurationis , si navis salva appulit ad 
portum destinatum, quamvis postea merces demergantur, 
dum mediante scapha in terram deferebantur . Item si na- 
vis pereat antequam perveniat ad portum , assecurator debet 
solvere merces , pro quibus fecit contractum assecurationis , 

non secundum valorem quo aestimabantur in loco, a qno 
navis discessit , sed juxta valorem loci , quo erant deferen- 
dae . Ita pluries decisum refert Sabellus in summ. divers. tra- 
ct. 5 . v. assecuratio n. 3 . Demum attendendum est qua con- 
ventione, et pactis fiat assecuratio, et juxta haec regulanda 
est ipsius obligatio . Caeterum si assecuratio facta fuerit in 
ampla forma , assecurator tenetur ad omne risicum et peri- 
culum , undecumque proveniat ,' v. g. etiam ex facto prin- 
cipis t quamvis merces non fuerint deperditae . Rota in no- 
t nss. part. 6. decis. Si vero facta fuerit limitate ad pe- 
ricula , quae in inare occurrere possunt, non extenditur ad 
alia pericula.* Gibalin. I. c. n. 7. Rot. Januens. decis, 62« 
nu. a. Rot. Rom. decis . a 4 « n - G. par, 6. Recent. et p, u, 
decis, 157. n, 26. * 

4 

QUAESTIO XI. 

DE LUDO ET SPONSIONIBUS. 

CAPUT I. 

Quid sit ludus; quibus licitus ; quibus prohibitus; 
et de conditionibus ludi . 

Q. I. Quid sit ludus. 

R. Ludus est contractus , quo conceditur victori res depo- 
sita ab utroque. Triplex autem est ludus, alter mere inge- 
niosus , qui unice pendet ab ingenio et arte ludentium , ut 
ludus latrunculorum . Alter mere fortuitus , qui unice pen- 
det a sorte et fortuna, ut ludus taxillorum, et quidam lu- 
di alearum, ut ille, qui vulgo dicitur bassetta . Alter qui 
simul pendet ab ingenio et fortuna , ut major pars ludorum* 
qui fiunt aleis . 

Q. 11 . An ludus sit licitus* et quid si fiat animo lucrandi. 

R. I. Servatis debitis conditionibus, de quibus infra, lu- 
dus ex natura sua licitus est ; sicut enim potest quis sua li- 
beraliter donare , ita et potest velle in alium transferre de- 
pendenter ab aliqua conditione , quae pendeat vel ab indu- 
stria , vel a sorte , vel ab utraque . Imrao si fiat ludus ho- 
nestae recreationis gratia , pertinet ad virtutem eutrapeliae , 
seu affabilitatis, ut docet s. Thom. 2. 2. quaest. 168. art. 
2. Potest nihilominus ludus esse malus ob periculum rixa- 
rum , blasphemandi, transgrediendi aliquod praeceptum Dei, 
vel ecclesiae , vel ex aliis capitibus , quae innotescent exa- 

minando conditiones ludi; * et tradunt Molin. disp. 5 n. 
Less. lib. 2. cap. 26. duh. t. Rebell. lib, ia. quaest . i. # 

R. II. Aliqui dixerunt in ludo facto animo lucrandi pos- 
se intercedere peccatum* mortale ; quia animus rem notabi- 
lem lucrandi necessario videtur conjunctus cum damno gra- 
vi proximi.* Gabriel in 4. dist. i 5 . q . i 3 . conci. 3 . Abo- 
lens. in cap. 6 . Matth. qu. 53 . et 55 . Panorm. in cap. pe - 
nuit, de vit. et honest. cleric. quibus plures alios «addit Sa- 
las de lud. dub. 2. n. 1. * Haec autem sententia nullatenus 
est attendenda; quamvis enim verum sit esse peccatum gra- 
ve modo illicito desiderare rem notabilem proximi, et qua- 
tenus id redundat in ipsius grave damnum , non tamen eam 
desiderare ut mihi affert commodum , et quatenus illam mo- 
do licito habere possum , ut in aliis contractibus lucrativis , 
consentiente ipso domino , ut in me transferatur , si victor 
ero in ludo etc. Immo ludere propter lucrum potest etiam 
immune esse a peccato veniali , si referatur ad finem ho- 
nestum, v. g. ad sustentandam familiam etc. sicuti potest 
honeste lucrum desiderari in aliis contractibus. Si vero de- 
siderium lucrandi sit valde excedens , vel non referatur ad 
finem honestum, saltem erit actus otiosus. Lug. de just. d. 
3 i. sect. 1. num. 4. Ant. a Sp. S. d. 24. n. 1 189. * Passer. 
q. 187. art. 2. n. 317. * 

. Aliqui item ex antiquis docuerunt irreverenter agere, qui 
ludunt sacras preces , ut salutationem angelicam etc. et et- 
iam simoniace : * Lop. p. 2. cap. 32 . Veg. p. 1. cap. 20. 
num. 20. Nald. v. Ludus cos. i 4 . # Verum non sunt atten- 
dendi, nam nulla est irreverentia, si id fiat ex honesta re- 
creatione : neque ulla adest simonia , nam sacrae preces non 
intelliguntur debitae ex justitia victori in ludo, sed solum ex 
quadam convenientia et charitate. Lugo n. 5 . * Navarr. man. 
cap. 20. num . 7. Sanch. lib. 1. consil. cap. 8. dub. 2 4. num. i 5 . * 

Q. III. Quibus prohibitum sit ludere . 

R. 1. Ludus alearum i et taxillorum, ille scilicet , in quo 
potius fortuna valet , quam ars , olim etiam laicis erat pro- 
hibitus , non solum jure civili: leg. 2. 3 . et 4 . fi ’. de aleae 
usu , auth. Alear. C. de relig. et sumpt. funer. sed etiam ju- 
Te canonico: can. Episcopus disti 35 . Nihilominus hae leges 
quoad laicos contraria consuetudine abrogatae fuerunt , et 
omnes fatentur non amplius obligare. Lugo d. 3 i. sect. 1. 
n. 9. Anton. a Sp. S. d. 34 . num. 1192.* Hanc sententiam 
tenent Molin. Less. Azor. Sanch. ap. Lug. /. c. • 


t66 TRACT. XIV. DE CONTRACTIBUS 

R. II. Iidem ludi pluribus ss. canonibus prohibiti clericis 
fuerunt (i) eamdemque prohibitionem renovavit concilium 
Trid. sess. 22. cap. 1. de rejorm. sub iisdem poenis , et ma- 
joribus arbitrio ordinarii imponendis . > 

Quando autem clericus peccet graviter, vel leviter in lu- 
do, pensandum est ex laesione decentiae et honestatis ec- 
clesiasticae, ad quam videntur attendisse jura prohibentia 
clericis ludos alearum , taxillorum etc. Quoad clericum sae- 
cularem in sacris constitutum , ut graviter laedat hanc de- 
centiam et honestatem , ex communi DD. oportet ut sit con- 
suetudinarius in ludendo ; ita enim interpretantur leges, qui- 
bus ipsis prohibentur ludi sortis et fortunae . Porro aliqui 
dicunt consuetudinarium illum dici posse, qui semel in heb- 
domada ludit . Bord. resol. 33 . n. 3 . Hoc tamen fortasse ni- 
mis est rigorosum . Quoad regularem vero ludentem puto 
facilius graviter laedi honestatem ecclesiasticam ; nam ipsum 
magis dedecet ludere , quam clericum saecularem : unde ex 
opinione fere communi DD. si frequenter, etsi sine scanda- 
lo, ludat, peccabit mortaliter. Lezana in sum. v. Ludus quoad 
regul. n . 4 * Peccabit etiam graviter , etsi semel in magna 
quantitate ludat; natn valde dedecet hominem voto pauper- 
tatis obstrictum in magna quantitate ludere. Nec illi suffra- 
garetur licentia sui praelati , cum iste haud possit illi facul- 
tatem tribuere contra id , quod est contra essentiam praedi- 
cti voti. Caeterum si sermo esset de regulari rigidioris re- 
ligionis, et qui non sine multa admiratione ludo vacare vi- 
' deretur, graviter peccabit , etsi semel et non in magna quan- 
titate ludat , utpote qui reputatur graviter laedere decentiam 
sui staths . * Videantur Passer, d. q. 187. a n. 3 ao. Giri- 
bald. tr. 3 . de contract. cap. 11. dub . 1. n. 8. et 9. Rosign. 
de restit. 11. disq. 1. §. 8. Laym. lib. 3 . tr. 4 « c • 21. • 
Praedictis non obstat contraria consuetudo ,' qua (proh do- 
lor!) et clerici regulares, et saeculares nimis crebro ludere 
videntur; nam talis consuetudo, ut bene observant DI). cor- 
ruptela potius dicenda est , adeoque non potest honestum et 
licitum reddere , quod de sua natura dedecet statum religio- 
sum et ecclesiasticum. Mol. d. 521. Sanch. /. 1. cons. cap. 
8. d. 28. n. 7. Consuetudo igitur ludendi non e$t tantum 
mala in viro ecclesiastico, quia prohibita , sed prohibita fuit, 
quia de se mala et valde dedecens ecclesiae ministrum . 

♦ 

(<) Et praesertim • concilio lateranensi, ut videre est apud Bened. XIV. 
de Sjrn. I. XI. c. 10. n. 2. Clericis in sacris aut beneficiati* inhibetur ad 
aleas et taxillos ne ludant , neo hujusmodi ludis intersint . 

- Q. IV. Quid dicendum de ludente , qui non habet pro- 
priam pecuniam; et maxime si sit filiusfamilias. 

R. I. Ut ludus sit licitus, primo necesse est ut ludentes 
habeant liberam administrationem pecuniae f quam ludo ex- 
ponunt; si enim pecuniam perdere non possunt, nec etiam 
poterunt vincere , alias contractus esset inaequalis. Imo pec- 
cat etiam qui sciens ludit cum illo , qui non potest pecu- 
niam alienare , nam cooperatur ipsius peccato : # et notat Na- 
vare. man. cap. 20. n. 12. Azor. p. 3 . lib. 5 . cap. 26. # 
Filius ergo familias, si non habeat hona castrensia, vel 
quasi castrensia, vel si parce vivendo non reservet pro lu- 
dendo aliqua , quae illi pater pro alimentis assignavit , non 
poterit ludere , quia caeteroruin bonorum vel non habet li- 
beram administrationem , ut evenit in bonis ipsius adventi- 
tiis , vel neque habet dominium , ut in profectitiis . Non ne- 
go tamen non posse aliqua exponere honesto ludo recreatio- 
nis gratia juxta suum statum; nam pater debet illi conce- 
dere recreationes statui ipsius convenientes ; et si renuat, est 
irrationabiliter invitus. Lugo disp. 3 i. num. 20. Anton. a 
Sp. S. d. a 4 * n • I! 97* Item juxta plurimorum opinionem 
non videretur esse rationabiliter invitus pater, si renueret 
filium iterum ludo exponere quae ludo acquisivit, maxime 
si non agatur de notabili quantitate; quamvis etiam usus- 
fructus saltem et administratio bonorum , quae filius ludo 
acquisivit , pertineant ad patrem , nihilominus irrationabili- 
ter contradiceret , si nollet filium iterum uti ad ludendum 
mediocri quantitate lucrata. Secus dicendum videtur, si quan- 
titas esset magna; nam tunc pater rationabiliter illius usu- 
fiructu et administratione nollet carere . Haec opinio mihi ve- 
rior, et amplectenda videtur, quoties praesumi non possit 
patrem consentire, ut iterum ludo exponat quidquid ludo 
acquisivit , etsi lucratus fuerit in magna quantitate : Dica- 
stil. de just. /. 2. tr. 18. d, 3 . n. a 3 . et 2^ * Sanch. lib. 1. 
consil. cap. 8. dub . 7. n. 4* e * 5 » * 

Caeterum si filiusfamilias non habens proprium, extra prae- 
dictos casus ludafe, poterit retinere quod lucratus est, casu 
quod collusor sciverit non habuisse proprium , quod posset 
ludo exponere; nam si id sciat, et nihilominus ludat, vide- 
tur cessisse juri suo . Secus si nescivit non habere proprium 
quo posset ludere ; * ita cum Less. Rebell. et aliis tenent 
Bonae, d. 2. 7. 3 . p. 2. n. i 5 . * 

Q. V. An licitum sit ludere cum filiofamilias ea condi- 
tione ut solvat , quae sorte amiserit , ex bonis » quae erunt 
propria, post mortem patris. 

R. Id fieri difficiliter potest sine peccato , si ludus sit ini' 
moderatus. Ratio est, quia bene potest pater nolle filium ita 
ludere, adeoque filius in re gravi contradicens voluntati pa- 
tris, graviter peccabit , et collusor item peccabit, ipsius pec- 
cato nulla rationabili causa cooperando . Si nihilominus pa- 
tri supervivat , habet obligationem solvendi ; nara de facto de- 
bitum contraxit, et eo tempore dominus est pecuniae, quam 
solvit ; nec scio adesse aliquam legem , qua impediretur de- 
bitum contrahere , quando lusit , vel qua liberetur a solvendo 
post mortem patris . 

Ex iis , quae dixi de filiisfamilias facile est dignoscere , 
quando uxor possit ludere . Poterit igitur ad sui libitum lu- 
dere, si habeat bona propria, eorumque liberam admini- 
strationem . Item potest ludere , dum ludus sit juxta ipsius 
statum ; neque enim maritus potest rationabiliter prohibere 
nisi excessum . Molin. d. 520. 

Non est autem hic immorandum quoad ludum pupilli, et 
minoris; nam quando licitum sit, nec ne, et quando pos- 
sint obligari civiliter , sive naturaliter , facile est dignoscere 
ex iis, quae dicta sunt in prima questione de contr. in genere. 

Q. VI. Quam obligationem habeat , qui ludit pecunia fu- 
rata , vel ab alio , vel clam ab ipso collusore . 

R. Si fur (idem dicas de depositario et famulo) habebat 
aliam pecuniam propriam , qua posset restituere , licite et 
valide ludit; quia intelligitur sibi applicare pecuniam, qua 
ludit , et loco illius propriam subrogare . Si vero non habe- 
bat propriam pecuniam , tunc ludus neque est licitus, neque 
validus, quia non ludit pecunia, quam possit alienare, et 
ipse collusor tenetur eam restituere, si non permaneat in 
bona fide ; nam pecunia aliena , et quae in individuo extat, 
clamat pro domino. # Lugo d. 3 i. a n. i 3 . Molin. d. 5 i 8 . 
Anton. a Sp. S. /. c . n. 1200. et 1201. * 

Q. VII. An licite quis compellatur ludere. 

R. Id illicite fit, semper cum fiat per injuriam et dolum, 
seu conviciis, verbis injuriosis et precibus nimis importunis, 
aequivalentibus violentiae . Et quidem quod graviter peccet 
ita alterum compellens ad ludendum non est dubium , quin 
gravem illi faciat injuriam . An vero si vincat teneatur ad 
restitutionem, variant DD. Non pauci illum obligant ad re- 
stitutionem ; nam videtur non transferri dominium earum re- 
rum , quae acquiruntur contractu extorto per injuriam : • 
Azor. p . 3 . lib. 5 . cap. 24. n. 1. Less. cap. 26. n. 9. Sot. 
de just. lib. 4 * 9 * 5 . Lug. d. 3 i. n. 28. * Nihilominus con- 

traria sententia non caret sua probabilitate, quia ita per- 
trahens ad ludendum non videtur proprie dici causa damni, 
si pertractus perdat; nam pertraxit ad aliquid, quo non mi- 
nus poterat perdere quam lucrari . Potest tamen judex ob 
injuriam illatam cogere victorem ad restituendum lucrum. 
Molin. d. 5 i 6 . n. 2. Bon. d. 2. q. 3 . p. 2. n. q. Hurt. disp. 
8 diffic. 6 . # Anton. a Sp. S. disp. 2 4. nu. 1209. et alii apud 
Oiribald. I. c. num . 28. 

Q. VIII. Quae fraudes removendae sint , ut iudus sit li- 
citus; et quid restituere debeat qui fraude lucratus est. 

R. I. Removendae sunt illae fraudes, quae ex natura lucri 
non sunt licitae, neque communi ludentium consuetudine ap- 
probatae. Fraudes licitae , quae potius industriae vocantur, 
sunt, quando qui habet chartas inferiores, fingit habere char- 
tas optimas, ut collusor timeat; sive fingit habere chartas -in- 
feriores; quando optimas habet, ut collusor augeat sponsio- 
nem. Item si adversarius negligens est, potest illius chartas 
videre; secus si tali modo se componat, ut eas ex industria 
videat. Item si adversarius errat in punctis numerandis, non 
tenetur eum admonere; neque enim ludens habet obligatio- 
nem admonendi alterum de sua negligentia et errore, sed 
solummodo non defraudandi. Secus dicendum esset, si da- 
retur consuetudo admonendi collusorem de sua negligentia 
et errore etc. Lug. d. 3 i. n. 36 . Sanrh. lib. 1. consil. c. 8 . 
dub. 1 4 -. Anton. a Sp. S. d. 2 4. n. i 2 o 3 . # et consentit Less. 
n. i 5 . • Imo ubi non adest talis consuetudo , non improba- 
biliter defenditur, quod si quis ex non bene numeratis pun- 
ctis putet amisisse pecuniam, eamque solvat, possit collusor 
eamdem pecuniam retinere; quia talis videtur esse conditio 
ludi , et usus ludentium , ut errans de errore non admonea- 
tur, et juxta errorem de ludo judicetur. Lug. c . n. 36 . Bon. 
(/. 2. q. 3 . p . 2. 71. 2. 

Fraudes illicitae sunt aliqua nota signare chartas, ut pos- 
sipt dignosci . Si vero nullo facto signo per accidens aliqua 
charta a tergo cognoscatur, non peccat quis eam consideran- 
do-. si enim uterque aeque potuit a tergo chartas dignoscere, 
industriae et diligentiae illius, qui eas considerat, tribuendum 
est illas observasse, dummodo tamen ex hoc non consurgat 
notabilis inaequalitas in ludentibus . Item fraus illicita est 
plura pro se puncta notare, et pauciora pro adversario; ita 
arte componere chartas ut meliores sibi contingant ; habere 
aliquem ex circumstantibus, qui per signa uni ex ludentibus 
dicat quando acceptare debeat sponsionem, nec ne. Mullae 

aliae fraudes interveniunt in ludis, de quorum licito, vel il- 
licito usu potius pertinet ad peritos ludi judicare. Anton. a 
Sp. S. n. I2o 4» Rosign. disquisit. i. §. 11 . 

R. II. Qui sua fraude non solum lucratus est, sed etiam 
impedivit socium a lucrando , non debet tantum restituere 
quidquid ipse lucratus est, sed etiam quod cognovit collu- 
dentem fuisse lucraturum, nam injuste tale damnum causavit. 
Quod si non cognovit seclusa fraude fuisse lucraturom, sed 
dubitat an Aucraturus fuisset , vel an potius de sua pecnnia 
amisisset , tunc satisfacit suae conscientiae restituendo solum 
quod lucratus est, absque eo quod aliquid tribuat pro lucro 
sperato a collusore; nam ultraquamquod in dubio melior sit 
conditio possidentis, collusor sicut poterat lucrari, ita poterat 
perdere.* Bonae, disp . 3 . q. 3. p. 2 . nu. 4 . Less. n. i3. et 
alii ap. Salmant. tr. i4- cap. 6. p. 3. n. 48. Molin. d. 517 . 
in fin. v. Deceptio ReiiE iheol. moral. iract. dist. ^ addit, 
post. n. 107 .* 

Nec liberatur a restitutione, qui fraude lucratus est in lu- 
dendo , eo quod in continuatione ludi amiserit quod prius 
fraude acquisiverat ; nam singulae sortes sunt contractus di- 
stincti independenter a subsequentibus, in quibus uterque lu- 
dens novum subit periculum; unde semper verificatur in ea 
sorte, in qua commissa est fraus, lucrum acquisitum fuisse 
per ludum injustum , et ita statim consurgit obligatio resti- 
tuendi. Lugo d. 3 1 . nu, 3g. Anton. a Sp. S. d. 24 . n. iao5. 

Q. IX. An ad justitiam ludi necesse sit aequalem esse 
conditionem ludentium . 

R. Utique necessaria est praedicta aequalitas, alias, ut ex 

se patet, contractus esset injustus . Primo igitur debent esse 
ita aequales in peritia ludendi, ut unus non valde superet 
alium, alias semper praesumitur valde imperitum lusisse per 
errorem dantem causam contractui; et ita semper adest obli- 
gatio restituendi lucrum , utpote acquisitum per contractum 
invalidum. Lugo d. 3i. sed. 2 . §. 4* 44* Bonae, d. 2 . 

q. 3 . p. 2 . n. 4 * Si tamen aliquis sciat alterum esse peritio- 
rera in ludendo, et nihilominus vel i^ ludere, videtur peritior 
posse lucrum retinere; quia scienti et consentienti nulla fit 
injuria , et ita in tali casu praesumitur velle donare , quod 
sua imperitia in ludo amisil.* Azor. /. c. c. a5. et alii quos 
refert et sequitur Sanch. /. c.dub . i3. nu. 7 .* Merito autem 
limitatur haec doctrina, et dicitur attendenda, quando lucrum 
est moderatum, non vero si sit magnum . In tali casu diffi- 
cile praesumitur donatio; et aliunde lucrum propter inae- 

qualitatem ludentium non fuit juste acquisitum . Praeterea 
neque in tali casu praesumi potest imperitiorem juri suo ces- 
sisse, sed potius vero simile est non credidisse suam impe- 
ritiam et peritiam alterius, et exinde magnam pecuniam ludo 
exposuisse. Lugo no. 5 o. Molin. disp. 5 i 7. 

Altera aequalitas attendenda est penes capitale, ut nimirum 
quis amittere possit» quantum potest lucrari. Id tamen intel- 
ligitur in uno jactu, sive ludo, ita ut qui. ab initio non ha- 
bebat nisi quatuor nummos, et quatuor dumtaxat possit lu- 
crari, alias non servaretur aequalitas colludentium. Postquam 
vero primo vicit quatuor, poterit postea lucrari octo etc. Bo- 
nae. disp. a. q. 3 . part . a. nu . 19. Si vero ludat cum plu- 
ribus, poterit plus lucrari quam perdere; ut si e. gr. unus- 
quisque ex quinque ludentibus ludo duo exponat, poterit 
victor lucrari octo, quamvis non possit amittere nisi duo: et 
in hoc non intervenit inaequalitas, quia unusquisque lucrando 
cum aliis quatuor, exponit suam pecuniam periculo quadru- 
plo majori, quam si cum uno solo luderet.* Ita cum Mol. 
d , 519. Sot. Less. Azor. docet Anton. a Sp. S. n. iai 3 .* 

Regulae in praxi observandae 

I. Nimis faciles sunt confessarii ecclesiasticorum saecula- 
rium et regularium in absolvendis qui frequentissime ludunt. 
Certe dantur ecclesiastici tam saeculares, quam regulares, 
qui nec leviter peccare sibi blandiuntur, etsi quotidie alea- 
rum ludis incumbant . Quod si de hujusmodi frequentia se 
accusant, quasi de levi quodam naevo se putant accusare; 
et ab indocto confessario facillime absolutione donantur. Ego 
hos confessarios obtestor , ut attente legant, quae theologi et- 
iam minus rigidi dicunt de ecclesiastico in sacris constituto, 
et mullo magis de regulari , frequenter aleis , vel (axillis 
ludente . 

* Tradunt fere communiter theologi ludentem cum reli- 
gioso frequenter, et non modicam pecuniae quantitatem lu- 
do exponente, ultra grave peccatum, quod committit illius 
religiosi peccato cooperando , ad restitutionem lucri teneri ; 
quia religiosus absque licentia praelati ludo exponens pecu- 
niam , id , quod suum non est , exponit , et cum dominium 
ex voto paupertatis , non habeat , neque potest in alium trans- 
ferre. Idem dicendum , licet Superior illi licentiam dedisset, 
ut pecuniam expenderet ad usus, qui sibi magis placuerint, 
nam non posset intelligi , Superiorem eam licentiam conce- 
dere, quam dare non potuisset sine gravi culpa; in gene- 

rali enim concessione non intelliguntur concessa, quae de- 
negarentur , si in particulari fuissent proposita ex notissima 
regula generali 81. de reg. jur. in 6. Haec est opinio mul- 
torum theologorum , quam videre possunt confessarii ap. Pas- 
serin. qu. 186. art. 7. nu. 4 g 4 * Sanch. lib. 7. in decal . cap. 
ig. n. 3 o. et 3 i. et n. 7g. et seq. Molin. d. 5 ao. paulo post 
initium , et alii bene multi ab ipsis relati . Quae autem 
quantitas dici debeat non immodica , videtur haec regulan- 
da juxta arbitrium Superioris , et prudentis et pii viri, atten- 
tis conditionibus personarum , causis ludi , abundantia pe- 
culii , et similibus circumstantiis . Passer. /. c. nu. 496. et 
alii quamplures . Ex hac doctrina deberet confessarius hoc 
modo ludentem cum religioso et tucranlem ad restitutionem 
obligare; post factum tamen in praxi, nisi aliter constet de 
mente Superioris, spernenda non videtur opinio Rebell. p. 2. 
de oblig. just. lib. 12. qu. 4 * sed. 2. nu. 6. et Castrop. tr. 
16. disp. 3 . p. a 3 . n. 5 . docentium , posse confessarium lu- 
dentes cum religioso, et immodicam summam lucrantes, ab 
onere restitutionis absolvere ; nam saepe accidit, quod quam- 
vis Superiores non permittant religiosis ludum * possit tamen 
praesumi , remittere lucrantibus restitutionis obligationem , 
ne suorum religiosorum et ipsius religionis fama periclitetur, 
et de iisdem obmurmurationes fiant. Praeterea sententia, 
quae asserit , religiosum posse ludo exponere pecuniam ad 
suos usus generaliter concessam non caret probabilitate , ut 
docent multi cum Lugo disp. 3 . sect . 7. n. i 36 . Ex quo in- 
fertur lucrantem cum religioso obtinere dominium pecuniae, 
quo non est expoliandus cum opinione probabili.* 

* Hoc id£m sentiendum de ludis aliorum ecclesiasticorum, 
si non habeant bonorum liberum usum et dominium, idest 
bona patrimonialia aut parsimonialia . * 

II. Cautus quoque debet esse confessarius in absolvendo 
filiosfamilias ludentes, eosque qui cum ipsis ludunt. Filius 
igitur familias non habens propria , peccare graviter potest 
surripiendo in materia gravi quae sunt patris; non tradendo 
patri notabilem summam , quam fuerit lucratus , si possit 
credere patrem eam velle ; tunc etenim administratio et usus- 
fructus ad patrem pertinet , et transgrediendo excessivis lu- 
dis praeceptum patris eos prohibentis: nam tunc graviter pec- 
cat , etiamsi habeat propriam pecuniam , vel paciscatur de 
solvendo post mortem patris. Ludentes pariter excessivis lu- 
dis cuin filiisfamilias facillime peccabunt; difficile enim igno- 
rabunt se ipsorum peccato cooperari. Facile etiam incurrent 

obligationem restituendi , quando scilicet scire possunt filium 
non ludere pecunia propria. Advertat etiam confessarius ex- 
cessum ludorum mensurandum juxta statum, et divitias fi- 
lii ludentis ; et ita quod respectu unius non erit excessus , 
erit respectu alterius. Cautus igitur, iterum dico, sit con- 
fessarius in excipiendis confessionibus istorum filiorumfami- 
lias, et illorum, qui cum illis ludunt. 

* De ludis filiorumfamilias videatur Laym. lib. 3. /r. 4* 
cap. ia. n. 7 . • 

III. Solent quandoque ludentes conviciis precibusque adeo 
importunis , ut vi aequiparenlur , alium compellere ad 
ludendum valde e. g. exprobando illi suam avaritiam, si 
non ludat • vel illum irridendo , quasi nimis timeat paren- 
tes aegre ferentes ludum ; vel quia velit nimis complacere 
uxori illum increpanti, si ludat etc. His aliisve modis tarn 
importune se gerunt, ut alter tandem , animo tamen relu- 
ctante , inducatur ad ludendum . In his casibus potest con- 
fessarius in praxi ita se gerere . Si ita inductus ad luden- 
dum nondum solvit, potest illum eximere a solvendo; cum 
sententia valde probabilis sit non habere obligationem sol- 
vendi , utpote quia veluti per vim coactus est ludere . Si 
vero solvit, non facile debet victorem obligare ad restitu- 
tionem , cum pro eo stet sententia probabilis excusans a re- 
stitutione, quamvis certo peccaverit utendo talibus mediis, 
ut alium induceret ad ludendum . 

IV. Si confessarius audiat in confessione aliquem qui il- 
licitis fraudibus usus est in ludo , interroget stati» , an dum 
usus fuit tali, fraude , cognoverit impedisse alterum a vin- 
cendo . Si ita evenit , non solum ipsum obliget ad restituen- 
dum, quod forte vicit, sed etiam ad solvendum, quod al- 
ter vicisset, si ipse non usus fuisset fraude et dolo. Si ve- 
ro non cognoverit his modis alterum impedisse a vincendo 
tunc dumtaxat obliget ad restituendum quod ipse vicit. 
Semper autem prae oculis habeat confessarius non conside- 
randum , an fraudator in fine ludi vicerit nec ne , sed quod 
evenit in singulis sortibus , ita ut etiamsi fraudator in fine 
perdat e sua pecunia, ulterius debet solvere quidquid in de- 
cursu ludi amisisset, si non adhibuisset illicitas fraudes. 

V. Animadvertat demum, confessarius saepissime consur- 
gere obligationem restituendi ex inaequalitate peritiae in lu- 
dendo . Mos perditissimus est inter lusores * ut si adveniat 
aliquis juvenis lusor dives, alii peritissimi lusores certaiim 
pertrahant ad ludendum, et illum expolient magna pecu- 

niae summa: adhibita quandoque etiam hac iniqua arte, 
ut initio permittant illi quaedam lucrari, ex quo facilius 
inducatur ad perseverandum in ludo . Neque confessarius 
ita facile acquiescat , dum victor respondet bene potuisse 
illum suam majorem peritiam agnoscere; nam isti juvenes 
lusores , nescio qua vanitate , nolunt se persuadere imperi- 
tos in ludendo, atque ita ex falsa credulitate sese aliis 
non esse impares in peritia ludendi» rem familiarem fun- 
ditus evertunt. 

* Praeter supradieta illicitus potest fieri ludus ex multis 
aliis capitibus, rusticis praesertim et hominibus infimae ple- 
bis, tunc scilicet ratione temporis ; solent enim dies festos 
impendere in ludis pietatis opera contemnendo , et multoties 
dies etiam feriatos, noctes in dies vertendo, et a laboribus 
abstinendo cum notabili familiae damno , et gravi et justa 
uxorem displicentia , tum ratione occasionis , quam eis fre- 
quenter ludus affert blasphemandi, pejerandi, rixandi colluso- 
res graviter convinciandi; tum ratione scandali, quod aliis filiis 
praecipue praebent. Istos igitur sic ludentes diligenter in- 
terrogare curet pius confessarius, et multis involutos culpis 
ludorum causa inveniet , ob quas forte sine absolutione di- 
mittendos agnoscet, donec resipiscant. Vid. Mol. rf. 5»i. 
n. i. Bonae. disp> a. q. 3. p. ». Less. cap. 36. dub. i. Lug. 
disp. 3i. stet* *. n, i. Quomodo se gerere debeat confessarius 
cum iis qui volo aut juramento non amplius ludendi obstri- 
cti sunt , videantur quae dicta sunt superius in tr. 8. dc a. 
decal* prate. ubi de voto et juramento . * 

caput H. 

De ludo lege humana vetito . 

* 

Q. I. An victor in ludo lege humana prohibito possit reti- 
nere id, quod vicit; et an qui perdidit teneatur solvere. 

R. Suppono ludum jure naturali fuisse validum, adeoque 
quod nulla abfuerit ex illis conditionibus, quae tali jure ne- 
cessariae sunt ad validitatem ludi . Hoc supposito cohaeren- 
ter ad ea, quae diximus in prima quaestione de contracti- 
bus, quibus jus resistit, mihi probabilius est leges tales con- 
tractus prohibentes , quando jure naturali sunt validi, solum 
auferre obligationem civilem , non vero naturalem , nisi post- 
quam judex illos contractus omnino voluit esse nullos . Ra- 
tiones, quas ibi dedi, sunt, tum quia jura declarantia irri- 
tum contractum jure naturali validum , sunt stricte interpre- 


QUAEST. XI. CAPUT II. i 7 5 

tanda , ita ut intelligi debeant de remotione obligationis ci- 
vilis, non vero naturalis ; tum quia etiam infirmatio contra- 
ctus ex se validi, est ex ufroque jure odiosa; unde neque 
ista inducenda 4 ni plane constet jura infirmantia contractum, 
nullum velle et pro foro interno , et pro foro externo . 

Non nego tamen probabile esse amittentem in ludo vetito 
posse velle non solvere , quia leges illum liberant a solven- 
do, ut patet ex l. Alearum usus C. de rei, et sumpt. /ure, 
ubi firmatur amittentem non esse condemnandum, hoc est, 
non esse cogendum ad solutionem . Ex hac lege non desunt 
theologi excusantes a solvendo in utroque foro, quia dicunt 
quod poterat legislator velle nec in foro conscientiae esse obli- 
gationem solvendi; immo expediebat ita velle in odium ludi, 
et ob publicum bonum: f Less. lib. a. c. afl. dub. a 4 * Mo* 
lin. 'd. 5 i 5 . Rosignol. de rest . disg. i. §. 8. nu. 19. et alii 
plures relati a Bonae, p . 3 . nu, 2. * Hac ratione sunt qui 
affirment, quod etsi qui amisit, juraverit se soluturum, ad- 
huc possit velle non solvere, cum judicent tale juramentum 
irritum, et nullum, utpote factum contra legem latam in fa- 
vorem boni publici. Communior nihilominus est ea sententia, 
quae dicit , stante juramento solvendi , non posse se liberare 
a solvendo , nisi obtenta relaxatione juramenti . Ratio est , 
quia leges absolventes eum , qui amisit in ludo vetito a so- 
lutione, praecipue considerarunt favorem perdentis; unusquis- 
que autem potest favori et juri suo renunciare , et censetur 
de facto renunciasse, qui juravit se soluturum. Bon. d, 2. 
q. 3 . p. 3 . a nu. 9. # Molin. d, disp. 5 i 5 . n, 6. Laym. lib. 4 * tr, 
3 . cap . 8. n. 1. Rosign. ubi supra, Anton. a Sp. S. n. 1220. # (1) 
Praeterea ex eadem lege Alearum usus ete, qui aliquid 
amisit ludo vetito, repetere potest quod solvit, et post judi- 
cis sententiam victor deberet restituere quod vicit; utpote 
quia judex sententiam diceret juxta leges, adeoque illi pa- 
rendum esset. Advertendum etiam, quod si, qui amisit, 
intentet recuperare a victore lucrum , vel partem ipsius mi- 
nitando accusationem, potest ex sententia valde probabili re- 
tinere quod recuperavit , etsi revera non habuisset animum 
accusandi ; nam hic dolus ex una parte non est injustus , cum 
revera minitans facullatem haberet accusandi et repetendi , 
et ex alia parte recuperando amissum, cedit juri quod ha- 
bebat accusandi , qua ratione victor restituit illi t&um , vel 


(4) Haec opiuio non solum est communior , prout asserit Auctor , sed 
etiam fortassis sola, quae vera sit, ob rationes a theologis passi ni traditas. 

partem lucri . Dian. p. 4 * tr. 4 - resol. 34 * et p. 7. /r. 9. r«o/. 
28. Pal. /. 2. d.\. p. 10. n. 5 * Less. /. 2. cap. 26. 3 . n. 22. 

Q. II. An poscit retinere lucrum , qui ludit ludo vetito 
animo repetendi , si perdidisset . 

R. Quamvis multi theologi in hoc ludo considerent in ae- 
qualitatem inter ludentes, adeoque illum reputent injustum; 
nihilominus alii putant posse sustineri justitiam talis ludi . 
Ratio est, quia justitia hujus contractus, ipsiusque aequali- 
tas in eo potissimum videtur consideranda , quod uterque 
ludens habeat obligationem solvendi , si perdat , quod reve- 
ra verificatur etiam in eo , qui non renuuciavit beneficio le- 
gis , etsi habuerit animum repetendi ; re vera enitn , si ami- 
sisset, volebat solvere , quamvis postea habuisset animum re- 
petendi solutum. Hac ratione non desunt theologi, qui libe- 
rent a restitutione illum, qui lucratus est, quamvis, si ami- 
sisset, non habuisset animum solvendi . Dicunt etenim bene 
cum animo non solvendi stare obligationem solvendi, qua 
stante videtur posse lucrum retineri . Et quidem aliae etiam 
obligationes remanent validae , quamvis deficiat animus exe- 
quendi; et ita validum est votum , si sola desit voluntas adim- 
plendi* Lugo d. 3 i. n. 53 . Sanch. consil. t. 1. /. 1. c. 8. 
d . 5 . Anton. a Sp. S. tr. 10. d. a 4 * n. 1216. • contra Less. 
cap . 26. n. 3 i. Mol. ap. La Croix lib. 3 . p. 2. n. 1088. * 

Mihi nihilominus semper apparet inaequalitas in his ludis. 
Considero igitur in uno ex ludentibus animum determinatum 
solvendi , praeclusa illi omni via recuperandi solutum ; huic 
autem certe aequiparari non potest ille , qui licet velit sol- 
vere, nihilominus vult repetere , vel non vult solvere , quam- 
vis contrahat obligationem solvendi . Et quidem , si quis ha- 
beret opinionem repetendi suum creditum, vel ab uno qui 
certe vult solvere , nec potest repetere , vel potius ab alio 
volente solvere , sed simul repetere , seu nolente satisfacere 
obligationi solvendi , certe reputaret absque ulla comparatio- 
ne eligendum primum pro obtinendo credito . Re vera ergo 
inter praefatos non datur aequalitas , et aperte apparet inju- 
stitia. Less. lib. 2. cap. 26. n . 3 t. Regin. /. 10. cap. 2S. n. 388 . 

Regulae in praxi attendendae 

Pro praxi hic notandum est , confessarium posse absolvere 
ludentes ludo vetito a solvendo , vel a restituendo quod vi- 
cerunt. Si igitur qui amisit nondum solvit, potest illum deo- 
bligare a solvendo ex sententia vere probabili , quod non 
teneatur solvere ; et aliunde illi favet possessio . E contra 


QUAEST. XI. CAPUT III. i 77 

qui vicit, ante sententiam judicis non tenetur restituere; quia 
habet sententiam sibi faventem , qUod qui amisit, tenebatur 
solvere, et quod solum vi legum liberetur a civili obligatio- 
ne . Aliunde etiam huic favet possessio . 




CAPUT III. 

De sponsione et sortibus 



Q. I. Quid sit sponsio; et quid requiratur ad justitiam 
hujus contractus . 

R. I. Contractus sponsionis communiter ita definitur : Con- 
tractus, in quo duo , vel plures contendentes de eventu , vel 
veritate rei ali cujus , ad invicem sibi aliquid spondent , ut 
sit illius, qui veritatem fuerit assequufus . Lugo d. 3 i. sect. 6. 

R. 11 . Ut sponsio justa sit, necessaria est aequalitas in- 
ter spondentes, quod nempe uterque expositus sit periculo 
lucrandi, et perdendi, quod verificatur , quando pro utro- 
que eventus rei est incertus. Et quidem nullus titulus da- 
retur pro lucro retinendo, si quis sponderet, quando cer- 
tus esset de rei eventu; cum lucrum juste acquiri possit in 
hoc contractu ratione periculi amittendi , cui quis se expo- 
suit . Praeterea dum aliquis certus esset de eventu rei, er- 
ror daret causam contractui • nemo enim praesumi potest 
spondere velle cum eo, qui certus est de rei eventu . 

Quod si quis putaret se esse certum de rei eventu, et 
adhuc tamen sponderet, quia multoties expertus est se fuis- 
se deceptum in iis , quae illi videbantur certa , potest lucrum 
relinere, si vincat; nam ex tali reflexione concipit incerti- 
tudinein etiam in ea re, quae certa antea sibi videbatur, 
et ita re vera se exponit periculo . Lugo disp. 3 i. n. 79. 
Idem dicendum de eo, qui spopondit, credens habere cer- 
titudinem rei affirmatae , si adhuc re vera res erat incer- 
ta . Hic igitur peccavit spondendo ratione conscientiae er- 
roneae» at cum propter rei inccrtitudinern se exposuerit pe- 
riculo amittendi, potest lucrum retinere» si vincat. Azor. 
p. 3 . /. 11. c. 1. Navar in man. c. 20. n. 18. Molin. d. 
5 o 8 . *• Garz. contr. 3 . p, 2. cap. i 3 . Ant. a Spir. S. dip. 
a4» n. ia 32 . • 

Ulterius advertendum ad inducendam inaequalitatem in- 
ter spondentes non esse necessariam omnimodam certitudi- 
nem rei affirmatae, vel negatae in uno ex spondentibus, sed 
satis est si habeat pro se rationes, et conjecturas valde no- 
tabiliter validiores, quam alter. Ratio est, quia tunc peri- 

r . vi. 12 

culum amittendi in eo esset valde tenue, et in altero spon- 
dente multo gravius; unde saltem non posset retinere totum 
lucrum, cum istud correspondere debeat periculo amittendi. 
Non per hoc tamen asserere intelligo mathematice mensu- 
randam esse aequalitatem periculi inter spondentes; sufficit 
enim utrumque expositum esse valde probabili periculo amit- 
tendi, quamvis fortasse in uno non sit tam grave, sicut in alio. 

Quod si quis adhuc velit spondere cum eo, qui dicit ha- 
bere certitudinem, vel maximam probabilitatem de re, quam 
affirmat, vel negat, dicunt communiter istum posse retinere 
quod vicit; quia censetur amittens cedere juri suo, et con- 
donare quod alter ex ipsius pertinacia lue ratus est ; • ita 
Navam /. c. Lop. et alii ap. Sanch. opusc. lib . i, cap. 8. 
dub . i 3 . n. ii.* Verum, ego semper putarem, cohaerenter 
ad ea quae supra dixi de ludo, hanc doctrinam habere lo- 
cum, quando ex parva re, quae amittitur, et ex liberalitafe 
amittentis, praesumi potest velle condonare victori quod lu- 
cratus fuit. Si igitur res non sit exigua respectu, amittentis, 
non facile liberarem victorem a restitutione ; etenim non 
posset illam retinere ratione praesumptae donationis, haec 
enim ordinarie in re gravi non praesumitur; neque ratione 
sponsionis, quia cum nullum subiissct periculum, neque 
etiam haberet titulum requisitum in hoc contractu pro lucro 
retinendo. Nec etiam sufficit dicere alterum libere consen- 
sisse in amissione; nam re vera, ordinarie loquendo, ita 
spondentes consentiunt in amissione ex errore dante causam 
sponsioni , quia scilicet credunt alterum spondentem non ha- 
bere eam certitudinem quam jactat , alias certo non spon- 
derent. Lug. disp. 3 i. scct. 6 . ti, 8 1 . ct seq, et late IVIolm. 
d. disp. 5o8. et hic advertendum male a Bonae, dt restit . 
disp. a. q- 3 . dub. i. n . 18. pro seulentia affirmativa citari 
Lessium c. 26. dub. 1. qui nihil tale dicit, et Molinam, qui 
potius illam sententiam rejiciunt, et hanc secundam docent *. 

Q. II. An servetur aequalitas, si ita quis spondeat cum 
pluribus, ut certus sit lucrandi: spondendo v. g. cum quatuor 
concurrentibus ad beneficium a nemine ipsorum obtinendum, 
in quo casu certus est cum tribus lucrum facturum, et cum 
uno tantum sponsionem amissurum . 

R. Dici potest bene posse lucrum retinere, quia contractus 
Tespectti singulorum aequaliter supponitur expositus lucro et 
damno, unde non est cur respectu c.ujuscumque non dici de- 
beat justus, pecisse autem aliquem ita sponsionem cum plu- 
ribus , ut certus sit se lucraturum , potius tribuendum est 

ipsius ingenio et industriae. Lugo n. 87. Sanchez. in cons. 
i. 1. c. 8. d. 16. Anton. a Sp. S. tr. 10. d. 2^. n. ia 36 . 

Q. III. An sponsiones in quacumque materia sint licitae . 

R. 1 . Omnes sponsiones, quae adjunctam habeant conditio- 
nem peccaminosam , vel valde provocantem ad peccandum, 
patet nedum jure positivo, sed etiam naturali esse illicitas, 
ut si duo spondeant quis altero plus potaverit ; si aliquis 
item cum altero spondeat non peccaturum , et hic affirmet , 
nam talis sponsio hunc magis confirmat in proposito peccandi, 
ipsumque gravissimo exponit periculo . Licita e contra esset 
sponsio, qua ego dicerem alicui ipsum peccaturum; quia lu- 
crum speratum, si vincat sponsionem, ipsum retrahit a pec- 
cato. Advertere tamen hic oportet , quod in praefatis illicitis 
sponsionibus, quamvis victor peccasset spondendo, nihilominus 
posset lucrum retinere; quia re vera sponsionem vicisset, et 
aliunde ex nulla lege obligatur ad restitutionem. Azor. p. 3 . 
/. 11. c . 1. q. 6 . Fil. t. 3. /r. 37. c. a. nu. 37.* Anton. a 
Sp. S. num. ia 33 . et seq. Lugo num. 75. • 

R, II. Si sponsiones non ita proxime inducant periculum 
peccandi erunt licitae , ut si quis sponderet Petrum intra an- 
num moriturum ; nam licet ex hoc posset ita spondens su- 
mere occasionem optandi mortem Petro , non tamen judica- 
tur ex vi talis sponsionis induci periculum grave optandae 
mortis illius. Ita licitus est census vitalitius , quamvis illum 
solvens posset ex eo occasionem sumere optandi mortem cen- 
sualistae . Lugo disput. 3 i. num . 74. 

Hic tamen advertas extare constitutionem Gregorii XIV. 
inc. Cogit nos etc. bull. Rom. iom. 3. pag. 701. qua prohi- 
bentur sponsiones tam super electione , quam super vita et 
morte s. Pontificis , et id non solum in urbe , vel loco ele- 
ctionis , sed in omni loco et tempore , etiam ante sedem va- 
cantem , sub poenam excommunicationis latae sententiae ipsi 
Papae reservatae . Eaedem sponsiones ibidem prohibentur in 
ordine ad electiones cardinalium , et annullantur in utroque 
foro , adeout quisque teneatur ad restitutionem lucri , quod 
in his sponsionibus adeptus esset, etiam ante sententiam ju- 
dicis declaratoriam . Ita Gregorius ampliavit prohibitionem 
talium sponsionum, quam antea fecerat Pius IV. const. 81. 
incip. In eligendis etc . bull. tom. 2. pag. 90. # Lugo d. di- 
sput. 3i. sed. 6. num. go. # 

Superesset modo agere de contractu sortium , quae divi- 
soriae appellantur, at non vacat hic repetere quae dicta sunt 
in tr. de 1. Decalogi praecepto, dum egi de divinatione per 

sortes . Ad hunc contractum reducitur ille , qui vulgo lolio 
appellatur, qui utique licitus est , semper cum in extrahendi» 
schedulis ex urna, nulla committatur fraus et dolus, et prae- 
mia non taxentur ultra pretium supremum . 

Regulae in praxi observandae . 

Multoties in contractu sponsionis unus ex spondentibus so- 
let simulare ignorantiam eventus alicujus rei de qua spon- 
det, et credit tuto retinere posse lucrum, quia non habet 
omnimodam certitudinem. In hoc debet esse confessarius 
valde cautus; nam ad inducendam inaequalitatem in spon- 
sionibus non est necessaria omnimoda certitudo in uno ex 
spondentibus, sed satis est si illius conjecturae et rationes 
valde excedant contrarias ; et in hoc casu victor saltem te- 
neretur ad partem lucri restituendam . 

QUAESTIO XII. 

J OB CONTRACTU SOCIETATI S . 

CAPUT I. 

Quid , et quotuplex sit societas : et qui possint 
contrahere societatem . 

Q. I. t/uid sit societas , et quotuplex . 

R. 1. Societas ita potest definiri : Concentio duorum , vel 
plurium conferentium pecuniam , industriam , seu laborem ad 
commune lucrum cum debita proportione distribuendum . Haec 
definitio habetur ex leg . i. et seq . ff. pro socio . Dicitur con- 
ventio duorum , vel plurium, cum etenim nullus dicatur fa- 
cere societatem cum seipso , iste contractus duos saltem re- 
quirit. Nec requiritur ad hunc contractum scriptura, vel 
aliqua determinata forma verborum i sed satis est, si saltem 
duo conveniant, vel consentiant. Ut autem ulterius intelli- 
gatur contracta societas, oportet omnes socios aliquid con- 
ferre ad commune negotium, vel pecuniam scilicet, vel la- 
borem, vel instrumenta, ut naves ad asportandas merces; 
ideo enim dicuntur socii, quia omnes aliquid conferunt ad 
commune negotium ; Denique in hoc contractu , servata ta- 
men debita proportione , lucrum est commune , quia omnes 
aliquid conferunt, ut lucri sint participes: at quia qui sen- 
tit commodum, et incommodum sentire par est, sicut lu- 
crum proportionabiliter est commune, ita et commune, de- 
bet esse damnum inter socios . 

R. II. Societas multiplex esse potest . Aliquando igitur 
omnes socii conferunt pecuniam et industriam personalem ; 
aliquando unus confert pecuniam et alter industriam , quae 
quandoque magis aestimatur quam pecunia: /. i. C. pro 
socio leg. Societas jf. pro socio , inst. de societ, §. Deinde, 
et haec societas quaestuosa et lucrosa appellatur , quae inter- 
venire solet inter mercatores. Datur etiam societas artis, 
quando unus exercet artem , et alter facit expensas necessa- 
rias; sicut societas animalium, uno baec suppeditante, al- 
• tero ipsa custodiente, gubernante etc. Datur societas officio- 
rum , dum quis aliquo fungitur officio , et adhibet alios so- 
cios cum participatione fructuum ex eo provenientium . Da- 
tur societas vectigalium , dum plures emunt communia ve- 
ctigalia, et in communi faciunt expensas, dividendo postea 
lucrum , vel jacturam . lnitur aliquando societas ad tempus, 
aliquando ad totam vitam. Aliquando in hoc contractu con- 
ficiendo interveniunt verba , seu literae expressae , aliquando 
contrahitur sine verbis et literis per solos actus sociales: # 
IVIolin. disput. per tot, Less. cap, a 5 . dub. i, Rosignol. 
praenot. t, nu, 5. qui alias species et divisiones societatis 
fuse explicat . # 

Q. II. Quae conditiones requirantur ad contractum so- 
cietatis . 

R. Prima conditio est, ut societas fundetur in negociatio- 
ne justa et licita , non ad exercendas usuras etc. siquidem 
malorum nulla est societas: l. Quod autem ex furto ff. pro 
socio. Secundo cum non possit esse socius, nec participare 
in lucro, qui nil confert ad societatem, necesse est quem- 
cumque socium ad eam aliquid conferre, vel pecuniam sci- 
licet, vel operam, seu industriam etc. Tertio lucrum, da- 
mnum , et expensae debent esse communes inter socios, ser- 
vata tamen debita proportione , ut magis explicabitur infra. 
Quarto cum pecunia exposita in societate semper remaneat 
sub dominio exponentis , hinc est , ut si pereat , eidem pe- 
rire debeat, ut docet etiam D. Th. a. a. q. 78. ar, a. ad 
5 . Quia tamen usus ipsius, et commodum pertinet ad so- 
cietatem, qui pecuniam exposuit, non potest eam a societa- 
te amovere durante societate, et divertere ad proprios usus , 
et id faciendo non solum non potest lucrum reportare, sed 
etiam tenetur ad damna, quae ex hoc passa fuisset societas . # 
Giribald. de contract. cap. 10. nu. g. Sabell. sum. §. Socie- 
tas n. Reiff. theol. moral. tr. 8. dist. 4 * g» 10. n. i 3 a. 
Requiritur adhuc, ut alia pacta justa inita inter socios ser- 

ventur; nam fides data servanda utique est, quando potest 
servari, et si nuila intercesserint, attendi debent consuetu- 
dines locorum. Molin. disp. 4i6. Giribald. /. c. n. io. Syl- 
vest. v. Societas q. i. * 

Q. III. Quot modis finiatur societas. 

R. Primo finitur societas elapso tempore constituto ad so- 
cietatem : leg. Actione §. Item qui societatem ff. pro socio , 
et si socii prosequantur societatem sicut antea , facto ipso 
censetur renovata societas : leg . cit . et leg. Verum §. ult, ff. 
eod. Secundo finitur mutuo consensu; sicut enim mutuo con- 
sensu initur, ita et per eum dissolvi potest , juxta regulam 
quod res per quas causas nascitur, per easdem dissolvitur; 
censetur autem adesse consensus tacitus sufficiens ad disso- 
lutionem societatis, quoties unusquisque inciperet separatim 
negotiari pro se: leg. Itaque cum separatim ff. pro socio. 
Quod si unus tantum ex sociis ante tempus sine justa cau- 
sa societati renuntiaverit, reliquis contradicentibus, tunc uti- 
que iste non participabit de lucro, si societati adveniat; nam 
ex parte sua cessit societati , at participare potest de damno: 
nisi enim ex justa causa renuntiaverit , possunt socii illum 
cogere ad damna societatis : leg. Actione §. Haec ita ff. pro 
socio Bon. d. 3. q. 6. p. ult. n. a. pluribus citatis. Renun- 
cialio autem potest etiam fieri per procuratorem , ut. eadem 
lege decernitur. # Molin. disp. 4i4* Azor. lib. 3. cap. 6. 
Rebell. p. a. de oblig. just. lib. i5. q. 8. n. 5. Gibal. de 
usur. lib. 5. cap. a. ar. 4* n > 9* # 

Tertio finitur societas , si unus ex sociis moriatur , quam- 
vis adhuc plures socii supersint : leg. Actione §. Morte unius , 
leg. Verum §. Societas solvitur ff. pro socio. Ratio est, quia 
in societate intelligitur electa industria personae, unde obli- 
gatio personalis defuncti non transit ad haeredem, ni cautum 
fuerit ; ut aliquo decedente , adhuc societas perseveret ; vel 
ni haeres, forte continuando in societate , intelligatur saltem 
tacite novum consensum praestare : leg. JSemo potest et leg. 
Plane si hi ff. eod. Rosign. contr. 7. disquisit. 1. §. 6. n. 1 . 
Advertere tamen est, quod haeres tenetur stare negotiis in- 
ceptis ante mortem defuncti , vel antequam sociis innotuerit* 
neque enim aequum est, ut finita intelligatur societas, an- 
tequam innotescat causa dissolutionis : et aliunde negotia in 
societate incepta debent juxta regulas talis contractus absol- 
vi: leg , Actione cit. §. Morte ff. pro socio , Palaus tr. 3a. 
disp. 8 . p. 11. n. 8. Gibal. /. c. n. 2. Anton. a Sp. S. d. 25. 
n. 1268. Quae autem dicta sunt, valent etiam si sequatur 

tnnts civilis alicujtis socii, ut si mittatur in longum exilium, 
si profiteatur in religione: leg: Verum citat . §. Societas sol- 
vitur, Bonae, d . 3. q . 6. p. ult. n. 4* 

Quarto solvitur societas, si pereat materia, in qua funda- 
tur, vel non amplius sit idonea ad societatem; et talis etiam 
censetur, quando remanet ita modica, ut fere prorsus inutilis 
sit ad societatem , adeo ut non possit credi alterum socium 
voluisse se obligare ad praestandam in tali circumstantia ope- 
ram suam . Nec refert velle unum rem similem, vel novam 
pecuniam contribuere-, nam semper cum res vel pecunia ab 
initio tradita in societatem perii», vel reducta est ad modicam 
quantitatem, ut dictum est, intelligitur finita societas; unde 
alter socius non tenetur stare societati, etsi novam pecuniam, 
vel materiam vellet quis substituere . Iterum solvitur societas, 
si unus ex sociis non possit contribuere promissam materiam, 
vel pecuniam, vel operam, infirmitate, r arcere, vel alia causa 
tempore notabili impeditus; sicut etiam si alterius socii bona 
publicentur, vel cesserit bonis pressus aere alieno: leg. Actio- 
ne Publicatione fi. pro socio , Bon. d. 3. q. 6. p. ult. Ant. 
a Sp. S. tr. 25. n. 1270. et alii apud ipsum . 

Q. IV. Quinam possint contrahere societatem. 

1\. Ad contrahendam societatem necesse est habere domi- 
nium proprium bonorum , et liberam illorum administratio- 
nem, alias non possent distrahi et obligari , item non impe- 
.diri a jure. Hinc pupilli et minores sine auctoritate tutoris 
et curatoris non possent inire societatem, quae tamen valida 
• esset, si in ipsorum cederet utilitatem, eamque approbarent 
post tutelam. Quod si per eam notabiliter laesi fuissent, pos- 
sunt petere restitutionem in integrum, ut alias dictum est. 
Non possunt contrahere societatem ebrii, et carentes usu ra- 
tionis, ut de se patet: quod si contraxerunt societatem, dum 
.erant sanae mentis, inlelliguntur perseverare in societate, 
usquedum finiat tempus pro ea determinatum; narn super- 
veniens dementia non irritat actum legitime celebratum . • 

B. II. Sequentes impediuntur a jure contrahere societatem. 
.Medicus, durante infirmitate, non potest contrahere societa- 
.tem cum infirmo : /. Medicus fi. de var. et extraor. crimin. 
nec advocatus cum cliente: l. Quisquis C. de postulat: nec 
tutor, nec rurator cum pupillo, et minore: /. Si in emp. §. 
fin. de conlr. empt. nec detentus in carcere potest contra- 
here in sui perniciem: leg. Qui carceres fi. quod metus causa. 

Q. V. An clerici, et filiifamilias possint societatem contrahere.. 
B. I. Quoad societatem, quam contrahere potest clericus, 
videnda quae dixi quaestione secunda, dum egi de negociatione. 

R. II. Quantum ad negociationem filiorum, dicendum est, 
quod si negolientur nomine proprio' ex peculio castrensi, vel 
quasi castrensi, tunc et lucrum et ususfructus ad ipsos per- 
tinet, sicut et ad ipsos pertinet totum periculum: leg. Si unus 
ex sociis §. Si quid unus fi. pro socio . Si vero filius ita ne- 
gotietur cum patre , ut pater apponat pecuniam, et ipse in- 
dustriam et laborem, ita ut intelligantur veluti duo socii no- 
mine proprio negociantes, tunc filius acquirit lucrum, quod 
correspondet ipsius labori et industriae, nec tenetur illud 
conferre in partitione haereditatis cum aliis fratribus, quam- 
vis ususfructus talis lucri, quoadusque vivit pater, ad ipsum 
pertineat: leg. Cum oportet cod. de bon . quae lib. Si demum 
negocietur nomine patris, vel ipsius pecuniis, totum lucrum 
pertinet ad patrem , et in dubio intelligitur nomine patris 
negociasse : leg. fin. fi. quando ex facto tut. Posset tamen 
velle sibi dari quod pater alteri tribueret, si non haberet 
filium , qui ipsum adjuvaret in negociatione ; quamvis et e 
contra pater posset detrahere quantum impendit in eo alen- 
do, cum non teneatur filium alere, quando habet ex pro- 
priis, ut jam alibi dictum est: * Sabell. §. Salar, n. 1 1 . 
Laym. lib. 3. tr. 4* cap. 8. n. ii. et ia. et sumit exi. Si 
quis a liberis fi. de liber, agnosc. et ex l. pcnult. fi. de ob- 
sequiis Mol. disp. a34- Sanch. lib. 6. de matr. disp. 3g. n. 
5. estque communis DD. sententia apud Rebell. p. i. I. «. 
de contract. q. 8. sect. a. conc. a. Notandum hic, a Ligor. 
lib. 3. tr. 5. dub. i4* n. gio. non bene citari Auctorem in- 
ter theologos , qui asserunt , posse filium sibi clam compen- 
sare, quod pater dedisset alteri, si filio dare nolit, cum 
hic nihil agat de compensatione, et ex doctrinis allatis tr. 
«3. q. a. cap. g. contrarium potius docere videatur * et for- 
tasse scripsit Ronc. pro Laym. lib. 3. tr. 4* cap. 8. n. ia. * 
• Non desunt DD. quos citat et sequitur Dian. p. 4* tr. 
4. resol. 66. putantes , tribuendum filio salarium , quod al- 
teri tradidisset in defectu filii ; quia talis filius habetur tam- 
quam negociationis socius , neque deterioris conditionis esse 
debet quam famulus , cui stipendium tribuitur . Verum etsi 
tamquam probabilem admittere hanc sententiam velimus, 
non sequitur , posse filium stipendium a patre denegatum 
sibi occulte compensare ; contraria enim , cui supra adhae- 
ret Auctor, aeque probabilis et fortasse longe probabilior 
videtur DD. citatis. Ad justam autem ac licitam compen- 
sationem requiritur jus certum , neque sufficit probabile , 
ut dictum alibi tr. i3. q. a. cap. g. quo caret hujusmodi 

filius propter sententias contrarias. Ad illud autem quod no- 
tat Laym. /. sup. c, posse confessarium mitius agere cum 
filio , et si filius talem compensationem bona fide fecerit , 
non statim obligare ad exactam stipendii restitutionem , quod 
talis industria meretur, respondet La Croix lib. 3 . p. i.n. 
io36. id non habere locum ; nam licet filius possit ob bo- 
nam fidem a peccato excusari , et ita non teneatur restitue- 
re ex injusta acceptione f teneretur tamen ex re accepta . * 

Regula in praxi observanda. 

Unica regula est hic potissimum attendenda in praxi a 
confessario et haec est, multoties potentes, et divites sine 
publico instrumento , et solum verbis quasdam particulares 
societates inire, tribuentibus ipsis pecuniam ad emenda ani- 
malia, sericum etc. et aliis laborem et industriam , inierim 
vendere volunt ad sui libitum , et quando ipsis placet finire 
societatem , non audentibus contradicere iis , qui posuerunt 
industriam, quamvis videant vendi merces, et finiri socie- 
tatem cum ipsorum gravi damno . Moneat confessarius hos 
divites non ipsis licere ad sui libitum vendere , et finire so- 
cietatem , etsi necesse habeant uti sua pecunia , vel alia de 
causa , sed attendendum etiam esse , ne socius damnum pa- 
tiatur. Si ergo vendat mercem emptam , rationabiliter prae- 
videndo majori pretio post aliquod tempus vendendam, con- 
fessarius eos obliget ad compensanda damna illi, qui in so- 
cietate suam industriam contulit . 

CAPUT II. 

Quomodo dividenda sint damna, et expensae societatis , 
vel lucrum finita societate . 

Q. I. Quis teneatur ad damna, quae passa est societas* 
sive unus ex sociis . 

R. I. Si res societatis periit culpa unius socii , is tenetur 
ad compensandum tale damnum societati, vel alteri socio. 
Quoad forum externum utique tenetur de dolo, culpa lata 
et levi, quamvis non de levissima, ita enim commune est 
omnibus contractibus, qui celebrantur in bonum, et commo- 
dum omnium contrahentium , et traditur etiam inslit . de so- 
ciet . §. ult. et leg. Socius socio jf. pro socio . # Et docet Less. 
cap. a5. n. 3j. Molin. disp. 4i3. Azor. Conrad. et alii ap. 
Rosignol. contr. 7 . praenot. l ¥ . n. 3. Porro culpa levis intel- 
ligitur, si socius non adhibuit eam diligentiam, quam ad- 

hi bu isset , aut par fuisset, ut adhibuisset in rebus propriis, 
attenta ejus qualitate et ingenio. Id. Mol. /. c. # At juxta 
alias dicta pro foro conscientiae nulla aderit gravis obligatio 
restituendi ante sententiam judicis, ni adfuerit gravis culpa 
theologica . Ubi etiam advertendum , quod licet dum socius 
se constituit dolo malo in tali statu , ut non possit integre 
satisfacere societati , cogi possit ad praestandam cautionem 
de integre satisfaciendo , si devenerit ad pinguiorem fortu- 
nam , id tamen faciendum non est, dum sine dolo factus 
est impotens ad satisfaciendum . Ratio est , quia inter socios 
datur quoddam jus fraternitatis, quod exigit initius agere cum 
socio non doloso . Debebit ergo arbitrio viri prudentis , vel 
judicis taxari quid relinquendum illi sit pro alimentis, et quid 
conferre debeat sociis ob damnum , quod passi sunt . leg. 
Verum est §. x. et seqq. Jf. pro soc. leg. Sunt qui in id ff . 
de re jud. et §. Sed et si quis instit. de action. Rosign. con- 
tr. 7 . praeno t. 5. n. 4* 

R. 11. Si damna adveniant societati ex casu fortuito abs- 
que culpa sociorum , dividenda sunt inter socios proportio- 
nabiliter , prout quisque contulit in societatem . Qui igitur 
deluero magis participare debet, et magis participare etiam 
debet de damno juxta illam notissimam regulam : illius est 
commodum , cujus est incommodum , et e contra . 

R. III. Si unus ex sociis damnum patiatur ex causa pro- 
xima societatis, est illi a societate compensandum: secus si 
illud patiatur occasione societatis. Tunc diceretur pati dam- 
num ex causa proxima societatis , quando ita patiatur dam- 
num , ut si lucratus fuisset, debuissent de lucro socii parti- 
cipare. £0 quod e. g. pergebat ad nundinas, rebus sibi pro- 
priis expoliatus fuit a grassatoribus , vel gravem infirmitatem 
passus fuit. Hoc damnum compensandum est a tota societa- 
te, quia et ipsa participare debebat de lucro, quod acqui- 
sivisset ratione talis itineris. Mol. d. 4 i 8 . Si vero in itinere 
graviter fuisset vulneratus ob particularem inimicitiam, tunc 
societas ad nihil teneretur ; nam non intelligeretur ipsa so- 
cietas causa talis vulneris, sed mera occasio, et causa talis 
damni alia non esset nisi ipsius inimicitia, quae nullatenus 
pertinet ad societatem. Mol. d. 4 * 8 . Tamb. de contr. /. 9 . 
/r. 8 . c . 7 . n. 6 . Bon. d. 3. q. 6 . p. 4* 

Caeterum universaliter loquendo, societas dicitur solum 
occasio damni unius ex sociis et non causa , quando iste ita 
patitur damnum ratione societatis, ut si aliunde lucrum pro- 
veniret , ad ipsum tantum pertineret : ut si eo quod e. g. 

perrexerit ad nundinas ratione negociorum societatis, Lucae 
non fuit institutus haeres , non obtinuit officium etc. Sicut 
igitur, si haec acquisivisset , nullum lucrum reportasset so- 
cietas , ita neque conveniens est , quod compenset socio tale 
damnum. # Navarr. lib. 3. cap. a. n. 464- Azor. cap.S.q. 

4. Bartol» in leg. Socium §. Socius ff. pro socio , Ant. a Spir. 

5. n. ia56. et DD. communiter . * 

Q. II, Quae attendenda sint circa expensas, , 

R. I. Expensae necessario factae in ordine ad merces so- 
cietatis communi pecunia sunt faciendae ; nam lucrum divi- 
ditur inter socios deductis expensis necessariis : leg. Mutius 
ff. pro socio . Praeterea expensae, quae respiciunt merces, 
et pro ipsis fiunt , dividuntur in commune commodum so- 
ciorum , ergo et proportionabiliter sentire debent ipsarum 
incommodum . Verum tamen est aliquando socios aliter se 
convenire , et tunc standum est ipsorum pactis , quando ma- 
nifestam non contineant injustitiam . 

Praefatae expensae sunt illae , quae fiunt in vecturis mer- 
cium , in naulo navigationis, in vectigalibus persolvendis, in 
domibus pro eis conductis, in mercede servorum, in litibus 
pro iis defendendis , etc. Ubi observandum quod si uni ex 
sociis deessent pecuniae societatis pro conservandis mercibus, 
sive pro acquisitione lucri desiderati , tenetur nedum ex cha- 
ritate, sed et ex justitia, vel pecunias mutuo accipere etiam sub 
usuris, vel proprias impendere. Ratio est, quia vi contra- 
ctus societatis saltem se obligavit ad exhibendam pro socie- 
tate eam diligentiam , quam quisque diligens pro rebus suis 
conservandis adbiberet; nullus autem esset, qui in praefa- 
tis circumstantiis , vel pro re propria conservanda , vel pro 
lucro non ita exiguo acquirendo , non mutuo acciperet pecu- 
nias etiam sub usuris . Bon. d. 3. quacst. 6. p. 4* aliis cita- 
tis: • et tradit Laym. de just. lib. 3. fr. 4* cap. 30. n. 5. 
cum Less. c . a5. n. 36. Mol, d. 4*8. • Verum tamen est, 
quod si proprias erogando pecunias aliquod lucrum illi ces- 
savit , vel damnum passus est , haec potest repetere : /. Si 
unus §. Si unus jf. pro socio : * Rosignol. praenot. 14. n. 4. 
Ant. a Spir. S. n. ia5g. Giribald. /r. 3. de contract . cap. 
12. dub. 3. n. 3i. * 

R. II. Socius potest integre in sui favorem detrahere ex- 
pensas factas in itinere causa societatis . Notandum igitur 
est quaestionem esse inter theologos , an socius pro societate 
itinerans , possit solum praetendere quod de plus impendit 
supra sumptus, quos domi fecisset, vel universaliter omnes 

sumptus, quos facit in itinere • Probabilissima autem senterc- 
tia est ipsi deberi integras expensas , quas fecit absque de- 
tractione expensarum, quas domi fecisset . Haec sententia va- 
lidum fundamentum habet in jure, quod absolute, et indi- 
stincte concedit socio proficiscenti causa societatis omnia via- 
tica ex bonis societatis, absque eo quod excludantur sumptus, 
quos domi fecisset: leg. Si Jratres §. Si quis ex sociis, et leg . 
Secundum Julianum jf. pro socio . # Et docent Less. n. 35.' 
Navar. man, cap. ij.n. a83. Ant. a Sp. S. disp. a5. n. 1258. 
Quod etiam solum admittit in eo socio , qui neque ex pa- 
cto , neque ex consuetudine tenebatur ad operas praestandas 
favore societatis ; de socio vero qui tenetur ad operam con- 
ferendam veriorem putat sententiam t quae asserit solum pos- 
se illarum percipere expensarum excessum causa itineris fa- 
ctarum , detracta earum parte , quas domi subire debuisset. 
Lugo disp. 3o. stet. 3. n. 29. Et hanc eamdem tenet Major. 
Bald. Sylvest. Angel. ap. Molin. /. c, * Solum ergo exclu- 
dendi sunt sumptus voluptuosi, inutiles, et irrationabiles 
incongruum etenim est id, quod inutiliter consumitor, in 
altorum perniciem transfundi . Bonae, loc. cit. Molin. d. 418. 
Anton. a Sp. S. tracl . 10. d. 14. n. n58. 

Q. III. Qua ratione dividendum sit lucrum finita societa- 
te ; et an restituenda sit tota pecunia uni , qui eam posuit • 

R. I. Divisio facienda est ad ratam illius, quod unusquis- 
que contulit in societatem: leg. Si non fuerint ff. pro socio . 
Hinc si plures aequaliter contulerunt pecuniam, et industriam, 

r sive laborem , aequaliter inter ipsos dividendum est lucrum 

et capitale ; si vero inaequaliter contulerunt de industria , si- 
ve pecunia, et pro rata etiam industriae, et pecuniae capi- 
tale dividendum est ita cum communi docet Bonae, disp. 
3. q. 6. p. 3 . n. 3. # Quod si unus contulit pecuniam, alter 
vero industriam , et laborem , aequaliter lucrum erit divi- 
dendum , si labor , et industria ab altero posita tanti aesti- 
metur , quanti pecunia . Ubi advertendum , ut initio capitis 
notavi , industriam et operam corporalem unius , praecipue 
in negociatione , aliquando pretiosiorem reputari , quam pe- 
cuniam . Quae dicta sunt de divisione lucri , aptanda sunt 
divisioni damnorum , si quae passa fuerit societas . 

R. II. Finita societate inter duos, quorum unus apposuit 
industriam, alter vero pecuniam, prius restituendum est ca- 
pitale, si supersit, illi qui apposuit pecuniam, et postea di- 
videndum lucrum juxta aestimationem industriae et laboris. 
Ratio est, quia pecunia posita in societate non est commu- 

nis inter socios quoad proprietatem, sed solum quoad usum, 
et coni modii atem . Quia autem remanet dominium , et pro- 
prietas apud eum , qui eam posuit , si perit vel in totum , 
vel in partem , illi perit . Ex hoc etiam convincitur integre 
ilK esse restituendam ; quaecumque eteuim res suo domino 
integre est restituenda . 

Neque ex hoc sequitur dari inaequalitatem inter socios; 
etenim unus tradit pecuniam ut exponendam negociationi , 
adeoque alteri concedit ipsius usum, et commoditatem; alter 
pro commoditate, et usu pecuniae sibi traditae ponit operam 
suam . En ergo aequalitas , dum unus concedit usum , et 
commoditatem pecuniae, alter vero apponit suam industriam 
et laborem . Primo debetur pars lucri , non praecise pro pe- 
cunia , quae de sua natura est sterilis , sed pro pecunia , ut 
suo etiam nomine exposita negociationi , quo pacto apta est 
fructificare. Alteri vero debetur pars lucri pro aestimatione 
suae industriae et laboris , et ita uterque , salvo capitali pro 
co, qui illud apponit, potest lucrum reportare. Intervenit 
etiam aequalitas, si nullum sit lucrum dividendum* qui enim 
apposuit pecuniam, perdidit ipsius lucrum, et qui industriam, 
fructum suorum laborum . Pal. tr. 3a. d. 8. p. 3 . num . 2. 
Bon. d. 3 . qu . 6. p . 3 . num . 3 . Rosig. contr. 7. praen. i 5 . # 
Videri etiam possunt Navarr. Azor. Molin. et alii innume- 
ri apud eumdem Bonace. L c . n. 3 . et seq % * 

Q. IV. An finita societate restituenda sit pecunia secun- 
dum valorem , quem habebat initio societatis , vel quem ha- 
bet in fine ipsius , si forte crevit , vel decrevit . 

R. Si nondum ea pecunia comparatae sint merces , vel 
uondum mixta fuerit cum aliis pecuniis societatis, tunc cum 
adhuc ea pecunia in individuo perseveret sub dominio illius , 
qui eam coiitulit, illi etiam crescit* vel decrescit. Quod si 
)am alienata sit emptione mercium , vel ita mixta cum aliis 
pecuniis, ut ab eis discerni haud possit, tunc incrementum, 
vel decrementum est commune societati i Hac finita , propter 
pactum societatis restituenda est domino secundum valorem, 
quem habebat , quando ab initio collata fuit ; cum , ut dixi »• 
debeat ad illum integrum redire suum capitale, • et innuit 
Molin. disp. 416. n. 2. Bonae. I. c. n, 11. Girib. I. c. n. 3 g. * 

Regulae in praxi observandae . 

I. Multoties audivi eos , qui aliorum negocia gerunt, prae- 
tendere compensationem alicujus damni , vel lucri cessantis* 
quae passi sunt , dum talibus negociis incumbebant ; et so- 

leni ea verba jactare : Si domi mansissem , tantum lucratus r 
essem: seu tale damnum non passus Juissem ; Caute se gerat' 
confessarius , dum haec audit . Vel igitur iste mere locavit 
suas operas aliorum negociis inserviendo , vel habet societa- 
tem in talibus negociis . Si locavit operam suam in admi- 
nistrando aliena negocia, jam pretium recipit pro sua indu- 
stria et labore; unde non potest petere aliquid de plus, eo 
quod per accidens aliquod damnum , vel lucrum passus sit; 
nam haec imputari non possunt iis, qui illum conduxere: 
ultraquamquod si ipse non locasset eis suam industriam et 
operam , alterum eadem mereede conduxissent , qui talia 
passus non fuisset , Idem dicas, si iste ultronee se exhibue- 
rit sine mereede ad praestandam operam suam alicui in 
aliquo negocio etc. 

Si vero est socius in negociatione , jam dictum: est non 
posse praetendere nisi compensationem damnorum , quae il- 
li intulit societas , ut rausa proxima eorumdem < ut si pro 
defendendis rebus societatis a latronibus vulneratus fuerit ;■ 
si in itinere causa societatis assumpto aegrotaverit etc. ut di- 
citur etiam leg. Secundum Julianum fi. pro soc . 

II. Aliud in praxi a confessario valde ohservandum est, 
ul juste dividatur lucrum in societate inita inter divitem, 
aliumque qui apposuit suas operas . Dives ergo qui contu- 
lit pecuniam , solet sibi majorem partem lucri appropriare, 
tradendo alteri , qui multum passus est in emendis merci- 
bus et multum in vendendis , lucrum valde inferius . Mo- 
neat ergo confessarius divitem . operas pro societate impen- 
sas, maxime si valde laboriosae sint, pluris etiam aesti- 
mari, quam pecuniam; unde saltem aequaliter lucrum es- 
se dividendum . Nec acquiescat , si respondeat alterum mi- 
nori lucro contentum esse ; nam ideo se contentum dicit , 
quia non vult protectionem divitis amittere, et videt quod 
si ab eo deseratur, neque illud parvum lucrum acquiret . 

III. Facile etiam cognoscet in praxi confessarius, quod qui 
in societate solas operas ponunt, itinerando pro societate, 
et in cauponis commorando, non abstinent a nimiis com- 
potationibus , conviviis etc. a quibus facillime abstinerent , 
si deluero solum ad eos pertinente ageretur. Commonendi 
ergo sunt, ut voluptuosis, et inutilibus sumptibus parcant; 
et si quos fecerint non tam exiguos, eos detrahant a por- 
tione lucri sibi obvenientis. 

IV. Denique notet confessarius, quod si non constet de 
manifesta injustitia , attendendae sunt consuetudines regio- 

num , juxta quas intelligitur fieri contractus, cum habeant 
vim legis; et cum aliunde pacta in contractibus posita sint 
observanda: leg. i . jf, de pactis , et leg , Juris gentium §. 
Praetor ait ff* eod. 

CAPUT III. 

I)e contractu societatis , cui additur alter contractus assecu - 
rationis capitalis , et alter assecurationis lucri ; udi et de 
societate circa animalia . 

Q. I. Quid sit contractus societatis , additis duobus aliis 
contractibus assecurationis capitalis et lucri. 

R. Ut constat ex const. 45. Sixti V. incip. Detestabilis 
avaritiae etc, bullar. Bom. tom. 2 . pag. non est lici- 

tum lucrum reportare ex solo titulo societatis, salvo capi- 
tali. Ratio etiam suffragatur, quia cum dominium capita- 
lis remaneat apud eum , qui illud apposuit , concesso sociis 
ipsius usu , et ipsi quoque perire debet , si pereat sine gra- 
vi culpa sociorum; cum unaquaeque res domino suo pereat. 

At quia aegre quis ferret periculum sui capitalis, alte- 
rum ineunt contractum , quo unus in se periculum susci- 
pit capitalis , dummodo ipsi relinquatur pars lucri sperati ; 
ac. demum alterum ineunt, quo idem se obligat tradere 
quotannis aliquod lucrum certum et determinatum , dum- 
modo et altera pars lucri sperati ipsius sit . Consigno e. g. 
Titio mercatori contractu societatis 100 . aureos. Ex vi au- 
tem talis contractus sperarem quotannis lucrum 10 . aureo- 
rum . Interim , ut Titius mercator in se suscipiat mei ca- 
pitalis periculum , relinquo ipsi 4* aureos ex lucro sperato; 
et dein, ut se obliget ad dandum mibi quotannis .certum 
lucrum 3. vel 4* aureorum , alios 4* aureos vi societatis spera- 
tos ipsi remitto. En ergo tres contractus. Primus societatis; se- 
cundus assecurationis capitalis ; tertius assecurationis lucri . 

Q. II. An tres praefati contractus sint liciti. 

R. Quidquid in contrarium aliqui clamitent , praxis prae- 
fatorum contractuum , quae modo in usu est apud omnes 
gentes, licita omnino est. Et primo videtur approbari leg . 
Si non fuerint Jf. pro socio , ubi debita compensatione ap- 
probata, ita dicitur iniri posse societas , ut damnum sit unius 
ex sociis. Hoc idem significari videtur cap. Per vestras de 
donat, int. virum , et uxorem , ubi Pontifex vult dotem ex- 
trahi a viro inope , ut tuta sit et tradi mercatori, ut ex il- 
lius fructu sustentari possint onera matrimonii . Intentio er- 

go Pontificis fuit , ut dos non esset exposita periculo , et ni- 
hilominus quod ex ea fructus perciperentur. Ratio etiam 
manifestissima suffragatur; si etenim Titius, postquam de- 
dit Sempronio titulo societatis 100. aureos , accedat ad Ca- 
jum, ut ipsius periculo stet suum capitale, et se obliget ad 
praestandum ipsi certum lucrum, certe Cajus pro assecura- 
tione capitalis , et pro praestando lucro poterit exposcere a 
Titio 8. e. g. aureos speratos ob initam societatem cuin 
Sempronio, ultra lucrum certum trium , vel quatuor aureo- 
rum . Si ergo Cajus poterit ob assecurationem capitalis , et 
lucri eosdem octo aureos petere, dum a societate percipian- 
tur, cur iidein contractus non poterunt a Titio fieri cum 
Sempronio, cum quo iniit societatem ? Lugo disp. 3 o. n. 

Pal. d. 8. p . 5 . Bonae, d . 3 . q. 3 . p. n. Rosign. contr. 3 . 
de mutuo disp . 6. §. 8. 

* Horum contractuum justitiam acerrime impugnarunt an- 
tiquiores theologi post Soto de jusi, lib . 6 . q. 6 . art. a. et 
inter recentiores Contin. Tournel. p. a. de contract . cap. 4 - 
art. i. Concina in opere, cui titulus: Usura contractus tri- 
ni dissertationibus historico-theologicis demonstrata; e contra 
non minori rationum pondere tueri conantur Less. Lug. Ca- 
strop. Laym. Mazzott. Molina ap. Liguor. lib% 3 . tr. 5 . cap . 
3. num. qo8. Hanc admittit Rot. Roman. decis. num. 18. 
p . i4. Recent. decis. 368 . n. 19. p. 17. cor. Millin. decis. 
186. et decis. 201. et praecipue in pluribus recentissimis 
decisionibus. Hanc approbarunt plures academiae, et theo- 
logicae facultates, Coloniensis , Trevirensis, Complutensis , 
Salrnantina , et Moguntina , ut videre est in libello Gallico 
idiomate excusum Parisiis hoc titulo: Examen theologique 
sur la societe du pret a rente , Cherubin. in compil. bull. 
schol. 1. ad bull. tfi. Sixti V. Demum etsi Benedictus XI V. 
in suo celeberr. de syn. dioeces. lib. 10. cap. 7. novissime 
edit. Rom. opere contractum neque approbet * neque dam- 
net , attamen vult episcopos ab inurenda in eum censura in 
synodalibus constitutionibus abstineri . Caeterum cum in pra- 
xi periculosus sit* permittit episcopis, ut ab eo exercendo 
fideles dehortentur, * (1) 


(t) Neque trini contractus honestati obstat Bulla s. Pii V. qui in sua 
Extrav. Cum onus $. de censibus sic dixit : conventiones directe aut indi- 
recte obligantes nd casus fortuitos eum , qui alias ex natura conti netus 
non tenetur , nullo modo valere volumus . Nani supradicta Bulla nec rece- 
pta fuit, nec etiam Romae observatur, ait Tourn. p. 54t. 

Neque dica« t quod si ille, cum quo inita est societas, 
periculum in se capitalis assumat et promittat lucrum cer- 
tum , destruitur societas, quae exposcit lucrum esse com- 
mune , sicut et pericula , et damna . Videtur insuper hic 
xnodus negociandi in purum mutuum resolvi ; proprium enim 
inutualarii est subire periculum pecuniae, quae illi traditur, 
tura ipsius dominium acquirat: et quia ulterius debet re- 
stitui capitale cum lucro, videtur lucrum accipi ex mutuo, 
in quo propriissime consistit usura. Hac etiam ratione di- 
cendum est Sixtum V. damnasse societates, in quibus re- 
portatur lucrum salvo capitali. 

Contra tamen est , quia verum est titulo societatis lucrum, 
et damnum debere esse communia; at nil impedit quin ex 
alio justo contractu possit unus ex sociis in se assumere pe- 
riculum sortis , et lucri ; sicut justissime posset aliquis ter- 
tius id facere, tradendo ipsi justum pretium assecurationis. 
Ad eum modum quo, vi contractus depositi, periculum rei 
depositaiae remanet apud deponentem , cum sub illius do- 
minio perseveret, at nil obstat quin alio contractu deposi- 
tarius, habito justo pretio, illius periculum in se suscipiat. 
Patet praeterea non dari resolutionem in purum mutuum ; 
nam vi contractus mutui xnutuatarius potest uti ad suum 
libitum pecunia mutuata, in nostro autem casu socius re- 
cipit pecuniam ad eftectum dumtaxat negociationis , rema- 
nente dominio et periculo apud tradentem pecuniam, nisi 
assecuraretnr per alium contractum; sicut in deposito rema- 
net ipsius dominium apud deponentem, quamvis deposita- 
rius per contractum assecurationis illius periculum in se su- 
sc ipiat , ut traditur etiam c. unie . de commod. et Itg , x. g. 
depositi . 

Aliqui volunt non cogendum esse socium , cum quo inita 
est societas ad celebrandos alios duos contractus , assecura- 
tionis scilicet capitalis et lucri . At non video fundamento 
sufficienti hoc dici ; unusquisque enim potest uni contractui 


Itaque Bened. XIV. De Syn, dioec. lib. tO. e. 7. n. 6. rem omnem , 
postquam enumeravit argnmenta omnia quae pro eodem contracta , quae- 
que contra eum afferri volent , sic concludit . Haec eunt praecipua ratio- 
num momenta , quae in utramque pariem adducuntur neque Apostolica 
Sedes priori opinioni , etsi minus congruere videatur Si x tinae constitutio- 
ni , ullam hactenus censuram inussit , a qua proinde etiam infligenda de- 
bet Episcopus abstinere : ad usum vero quod attinet , tuto poterit contra- 
ctum b inum , quem etiam ejusdem patroni periculosum fatentur , pro vi- 
libus impedire , atque ab eo ineundo suos subditos dehortari. 

T. VI. i3 

alteram unitum velle, semper eum nulla sit injustitia. Ita 
potest quis nolle vendere suam vineam f ni simul fiat pan- 
ctum , sive contractus retrovenditionis ; sicut potest nolle ven- 
dere suum frumentum sibi nolenti vendere vinum . Pari ra- 
tione possum nolle dare meam pecuniam in s ocietatem , st 
non accedat assecuratio capitalis et lucri , data tamen justa 
compensatione talis assecurationis. Lugo num. 46. cum MoL 
ct Less. Quod si Sixtus V. bulla citata damnavit societa- 
tes , in quibus reportatur lucrum , salvo capitali , dicendum, 
est damnasse iniquas societates a classicis DD. damnatas , 
non vero quae ab iisdem DD. approbantur. Hinc contra- 
ctus societatis cum assecuratione capitalis , et lucri neque a 
S. Rota reprobatur. 

Solet etiam opponi caput Naidganti de usur ., ubi mutua* 
tor mutuans certam quantitatem pecuniae eunti ad nundi- 
nas * dicitur non posse obligare mutuatarium , ut secum 
ineat contractum assecurationis , quo scilicet ipse mutuator, 
certo pretio constituto , in se recipiat periculum pecuniae 
aut mercium transferendarum ad nundinas . Hoc igitur ve- 
rum est , quia ratione mutui nullum onus pretio aestima-, 
bile imponi potest mutuatario , quod onus illi imponeretur, 
si obligaretur ad assecurandam pecuniam , vel merces. Alii 
dicunt , et meo videri non sine fundamento , irrepsisse er- 
rorem in textu , et deficere particulam non ; ita ut ubi di- 
citur: usurarius est censendus , legendum sit: usurarius non 
est censendus. Hac de re vide commentaria in hoc caput. 

* Hanc supradicti capitis interpretationem afferunt Barbos, 
in d. cap. n . 2 . Gibal. de usur. I. 2 . cap. 4* ort. 3. in eam- 
que inclinare videtur Facbin. lib. 2 . controv. c. 46. Engel. 
in 5. decret. til . ig. §. 2 . n . i5. qui perpensa dictionis quo- 
que vi ■, ac significatione , fuse ostendunt legendum esse : usu- 
rarius non est censendus , alias non recte sequentia cohaere- 
rent, quibus Pontifex duos alios casus subjungit, quos ab 
usura liberat. Sed eam reijciunt Gonzal. in d. cap. Gibert. 
jur. canon, tom. 3. de contract. tit. 12 . rcg. 5., quia om- 
nium codicum fides repugnat, et in nullo negative legitur, 
et aliter difficultatem solvunt ; affirmant enim Gregorii IX. 
mentem fuisse , damnare scilicet nauticum foenus , prout illo 
tempore ex jure civili receptum erat , in quo cum ipso mu- 
tuo promittebantur usurae sub mentione , et praetextu peri- 
culi subeundi, non autem improbare assecurationis (Ontra- 
ctum, qui celebretur nulla mutui, sed periculi suscipiendi 
habita ratione, et ita auferre usuras palliatas, quae commit- 

tebantur. Huic explicationi adhaerere videtur Laym. lib. 3 
fract. 4. cap.i 16. n. i 3 . Molin. de just. disp. 3 i 8 . Potest 
etiam alia afferri explicatio communiter a DD. recepta, in 
eo nempe capite damnatum hujusmodi esse contractum , quan- 
do pecuniacn conferens, ea conditione confert, ut obligetur 
recipiens assecurationis contractum celebrare , non quando 
utrumque plena libertate init. Conrad. de contractib. q. 3 q. 
Cajet, in 2. 2. d. Thom. q, 78. art. 2. et alii apud Molin. 
I, c. Ex his expositionibus quaecumque seligatur, nihil con- 
tra supradictam sententiam evincitur ex cit. cap. Naviganti, • 
Q. III. Quomodo ineunda sit societas circa animalia. 

' R. In contractu societatis circa animalia attendendae sunt 
regulae supra explicatae pro licita societate . Primo , ergo 
ita contrahi potest societas, ut duo, vel plures aequaliter ap- 
ponant animalia et industriam , seu laborem , dividendo po- 
stea lucrum pro medietate . Quod si non aequaliter appo- 
nant animalia, et laborem , lucrum dividendum est pro rata. 
Secundo , ita potest contrahi , ut unus apponat animalia , al- 
ter laborem, et custodiam cum aequali divisione fructuum, 
qui certe modus contrahendi omnino licitus est, sernper cum 
periculum animalium sit apud apponentem ; cum etenim il- 
lorum sit dominus , ipsi debent perire , si pereant , sicut ip- 
sius debet esse illorum decrementum , si in valore deterio- 
rentur. Tertio, iniri potest societas animalium eo contractu , 
qui dicitur vulgo a capo saldo , et est idem ac societas ad- 
junctis aliis duobus contractibus assecurationis capitalis et lu- 
cri , ut supra dictum est . Dantur ergo e. g. 100. oves pa- 
stori titulo societatis , sed quia pastor subit periculum ipso- 
rum animalium se obligando ad restituendum in fine socie- 
tatis quot oves recepit , dominus illi remittit unam partem 
fructuum, quam posset sperare; et ulterius quia pastor se 
obligat illi tradere quotannis determinatam portionem casei, 
dominus illi remittit aliam partem fructuum speratorum . \i 
societatis e. g. posset percipere sex libras casei in singulas 
oves, harum duas permittit pastori pro assecuratione ovium, 
et duas alias pro assecuratione fructus , et ita dominus duas 
tantum libras casei percipit . Bon. d . 3 . q. 6. p. 5 . , Pal. d. 
S. p. 6., Ant. a Sp. S. d, a 5 . n. 1261. 

Regulae in praxi observandae, 

t L Ne confessarius, ut vitet in morali theologia laxitates, 
incidat in extremum contrarium rigoris , advertat in praxi 
cum personis simplicibus et idiotis non oportere has perso- 

nas, dum tradiderunt suas pecunias mercatoribus, expressam 
habuisse intentionem tres contractus celebrandi eo modo,, 
quo supra dictum est. Hujus rei multoties sunt incapaces, 
unde in talibus casibus sufficit ipsorum intentio implicita ,. 
tradendi scilicet mercatori pecuniam , ut ex ea lucrum re- 
portent eo modo, quo licite fieri potest; intentio etenim im- 
plicita libera, idem operari valet ac expressa, ut habetur 
etiam arg. leg. Cum quid mutuum ff. de rtb. credit, si certum 
petetur. Neque eas inquietet semper cum tradiderunt bona 
fide pecuniam mercatori ad negociandum , etiamsi postea 
sciatpr ea non usum fuisse ad negociandum. Nam stetit per 
accipientem ea non usum fuisse ad negociuin ; et aliunde 
fuui esset mercator, tenebatur observare contractum, eaque 
uti ad negociandum , et non facere hoc damnum illi , qui 
tradidit pecuniam. Legatur Molin. d. 4*7*» Less. /. 3 . c. 
a5. d. 3. num. 29 . 

U. Advertat e contra coufessarius fictas omnino, et dam- 
nandas esse iUas societates , quibus pecunia non traditur 
mercatori , sed alicui alteri , qui eadem pecunia utitur ad 
solvendum aes alienum, vel in ludis etc. Quamvis igitur in 
his occasionibus celebratus fuerit contractus societatis cum. 
aliis duobus contractibus, de quibus supra*, revera tamen 
adfuit purum mutuum palliatum celebratione illorum con- 
tractuum , unde nullum lucrum potest licite reportari i Ss 
tamen id ab aliquo praestitum fuerit bona fide, credens 
revera accipientem pecuniam velle cum ea negociari, potest 
aliquid recipere titulo lucri cessantis , si de facto aliunde 
lucrum licite percepturus fuisset, casu quo non dedisset pe- 
cuniam ficto negociatori , 

Id in postris regionibus crebro verificatur in societate ani- 
malium, Accedere multoties solent rustici ad aliquem expo- 
stulando pecuniam, ut emant par boum, vel alia animalia, 
et paciscuntur correspondere tribuenti pecuniam eo lucro, 
quod solet tribui ementi animalia . Revera tamen ru 6 lici ea 
Utuntur pecunia , vel ad dotandas filias , vel ad solvendum 
eruditoribus etc. Si igitur pecunia tradatur hujusmodi per- 
sonjs mala fide , nil ex ea percipi potest ; nam est purus 
contractus mutui titulo societatis palliatus, et qui hoc scienter 
facit , non potest habere animum eam implicandi in aliis 
licitis negociationibus, ut de se patet. Qui autem ita ageret 
bona fide , itaut si scivisset pecuniam non implicandam in 
emptione boum etc. illam implicasset alteri licitae negocia- 
tinni, hic potest percipere quantum patitur de lucro cessante. 

Advertat tamen confessarius non posse percipere totum lu- 
crum conventum • nam ideo totum illud lucrum percipere 
pduisset , quia se exposuisset periculo totum perdendi , si 
boves, vituli etc. obiissertt, quod periculum cessat, durii de 
facto boves , vituli etc. non empti fuere . 

III. Cautus sit confessarius quoad multa pacta, quae op- 
poni solent in societatibus animalium. Hujusmodi ab ali- 
quibus censetur pactum, ut si ex grege aliquae oves pereant, 
debeant suppleri ex foetibus, qui nascuntur, et interim cae- 
teri foetus et caseus aequaliter dividi; nam cum non minus 
aestimetur in his societatibus industria , ac labor pastoris , 
quam grex ab altero ex sociis emptus, fructus, foetus nempe, 
et caseus; debent aequaliter dividi, si initus sit purus con- 
tractus societatis. Nihilominus hoc pactum ab aliis non sine 
fundamento sustinetur ; non minus etenim resultat in gra- 
tiam ementis oves etc. quam pastoris; eo etenim ipso qnod 
grex in eodem numero conservetur, conservatur etiam pro 
pastore eadem quantitas fructuum . Injustum autem certo 
reputandum pactura quod animalia aequaliter pereant ap- 
ponenti , et pastori ; et si non pereant , capitale remaneat 
apponenti , et fructus dividantur (i) . Semper cum igitur* 
apponens oves, vaccas etc. remanet totaliter dominus earum , 
ipsius tantum periculo stare debent, et si pro medietate vult 
refundere periculum in pastorem , debet illud compensare 
relinquendo illi majorem partem fructuum i 

Injustum pariter in praxi ( quidquid unuS , aut alter 
theologis dicat ) reputandum est pactiim , quo s6cius appo- 
nens laborem, nil lucri debeat accipere, donec ex foetibus 
et fructibus extrahatur prius capitale restithendtfm appo-' 
nenti, et dein quod superest, aequaliter dividatur. Meo Vi- 
deri in hoc pacto manifesta habetur injustitia; rtam appo- 
nens capitale habet illud salvum et integrum, qui vero re- 
ciperet animalia ndn ita facile compensabitur pro suis la- 
boribus; antequam enim integrum restituat Capitale , facil- 
lime tanti erunt ipsius labores* ut non satis compensentur, 
eo quod acquirat dominium medietatis gregis . 

Injustum pariter judicet’ confessarius pactum, quo alicui' 
traduntur animalia aestimata, ita ut si decrescant in valofe 
finita societate, restitui debeant juxta aestimationem , quam 


(<) Exceptis tamen iis locis in quibus industriae valor adeo exiguus est ut 
juste ipsis animalium conductoribus partim assumendum sit eoruradera 
atfitnalinm periculum: ita sentit i. Alph. de Lig. Instr. c. < 0. n. 22 4. 


198 TRACT. XIV. DE CONTRACTIBUS 

habebant tempore traditionis; et interim tempore societatis 
apponens labores , solam medietatem fructuum habere de- 
beat. Injustitia autem consistit in hoc, quod socius, qui ap- 
ponit labores, debet habere medietatem fructuum sine ullo 
gravamine ; in pacto autem praefato haberet gravamen com? 
pensandi id , in quo deteriorarentur animalia, cum aliunde 
pro domino tantum deteriorare deberent . 

In universum igitur observet confessarius , quod in his 
animalium societatibus non minus juris videtur habere ad 
lucrandum apponens pecuniam, quam apponens industriam; 
ac proinde quodcutnque gravamen huic imponatur, debet 
aliunde compensari , alias nou videtur servari aequalitas 
in societate. 

# Pro his regulis videantur Molin. q. 4^0. Lug. disp. 3 o. 
Rosignol. praenot. 36. Palaus disp . 8. p. 6. Azor. p. 3 . lib» 
9. cap. 7. Bonae, disp. 3 . q. 6. p. 5 .* 

CAPUT IV. 

De societate inter fratres . 

Q. I. Quando inter fratres intelligatur adesse societas . 

R. Hoc quaesitum apponitur ad investigandum , quando 
mortuo patre intelligatur contracta societas inter fratres, adeo- 
que commune esse debeat inter ipsos lucrurn et damnum . 
Si ergo expresse non convenerint de societate ineunda in ali- 
quo negocio quod exerceant, colligendum est ex conjecturis, 
an tacite intelligatur inter eos societas , nec ne ; nec eniin 
statim intelligitur inter eos contracta societas in negociis, eo 
quod habeant patrimonium indivisum . Si igitur utrique fra- 
tres se exerceant in aliquo negocio , praesumi potest quoad 
illud contracta societas . Si unus non negocietur , et nihilo- 
minus communicet omnia cum alio fratre negociante , cen- 
sebitur pariter adesse inter eos societas , habita tamen ratio- 
ne laboris, et expensarum illius, qui negocio incumbit. Azor. 
p. 3 . /. 9. c, 19. q. 1. Mol. d. 4 ^ 1 . n. 6. Eadem societas 
clarius praesumitur , si uterque conferat omnia bona in com- 
mune , ut stipendia , dona , et omnia , quae ipsis legata fuis- 
sent ; nam hi sunt actus sociorum . 

Si pariter aliquis frater absens communi nomine, et ex 
communibus bonis negocietur, quidquid aliqui in contrarium 
dicant, intelligitur habere societatem cum aliis fratribus, quo- 
adusque abistis admoneatur se velle divisionem facere, nec 
continuare in negociatione ; usquedum autem ita non admo- 

neatur, adhuc negociatur commuui nomine, et intelligitur 
continuare voluntas fratrum . Neque etiam facta tali moni- 
tione, intelligitur statim desinere societas, sed solum finitis 
negociis incoeptis; cum ea communi nomine fuerint incoe- 
pta. Giribal. tr. 3 . de contr. cap. 12. dub. 8. n. 81. 

Q. II. Quae bona sint in commune adducenda, quando 
agitur de divisione lacienda inter fratres, ♦ 

R. Fratres omnes volentes succedere patri, et quibus le- 
gitima debeatur, tenentur in cumulum conferre omnia, quae 
acquisierunt ex bonis illius , cui succedere volunt ; cum ete- 
nim omnia ad haereditatem pertineant , ex omnibus debet 
fieri unus cumulus, et ex eis aequa portio inter successores. 
Id nihilominus exceptionem patitur in casu , quo ab eo , cui 
succedere volunt , expresse , vel per concludentes conjecturas , 
aliquis exemptus fuisset ab obligatione conferendi in commu- 
ne quod habuit ab eo : leg. Ut liberis C. de collat. aulh. Ex 
testam. C. de collat. aulhent. de triente , et semisse §. Illud 
quoque collat. 3 . cap. 7. Ita in commune non sunt conferen- 
da, quae aliquis ex filiis a patre habuit titulo merae bene- 
volentiae , et simplicis donationis ; nam ita elargiendo filio 
intelligitur talia ipsi soli, et in ipsius solum commodum con- 
tulisse. • Et patet . ex leg . Illud §. ult. C. de collat. Secus 
autem dicendum videtur de donatione facta ob causam , nem- 
pe ad ordines recipiendos, ad ingressum in religionem, ad 
nuptias pro dote ex l. suprad. Rosignol. praenot. 27. et alii 
apud ipsum . • 

Ex dictis, quamvis fratres non teneantur in commune con- 
ferre bona castrensia, et quasi bona castrensia, nec adven- 
titia , ni quantum ad usumfructum eo modo , quo suo loco 
dictum est ; bene tamen conferre debent in haereditatem bo- 
na profectitia, quae scilicet ipsis donata fuerunt intuitu pa- 
tris: nam omnia erant patris et quoad proprietatem et quo- 
ad usumfructum . 

Dixi nihilominus in responsione , fratres volentes succedere 
patri; nam si aliquis filius contentus sit iis, quae accepit 
a patre, vel iis quae sibi debentur ex testamento titulo le- 
gati, vel titulo promissionis, seu dotis, vel ad officium con- 
sequendum , vel alia convenienti causa , et aliunde renuat 
succedere ut haeres, iste non tenetur in commune conferre, 
quae accepit a patre , matre , avo etc. Advertere tamen est , 
quod si velit aliquid exigere titulo promissionis , haec non 
debuit esse inofficiosa cura detrimento legitimae aliis debi- 
tae : leg. ult. fi. de collat. dot. 

Addidi , et quibus legitima debeatur, quales sunt omnes 
fratres legitimi, et etiam filii adoptivi, sicut et sorores et ne- 
potes , qui succedunt in bona avi, ut repraesentantes patri» 
personam, et appellari possunt filii mediati: leg. Si nepote * 
ff. de collat. bon. et leg. Illam cod. de collat. Hi omnes igi- 
tur cum ad haereditatem obtinendam concurrant, debent quid* 
quid pertinet ad ipsam haereditatem in cumulum conferre , 
ut eadem haereditas aeque dividatur. Molin. d. disp. 237. 

Quae dicta sunt, verificantur de descendentibus adire vo- 
lentibus haereditatem ascendentium , non vero e contra . Ra- 
tio est , quia si filius det aliquid patri , seu nepos avo etc„ 
non praesumi potest datum in computum legitimae ; cumr 
ordine naturali per prius reputentur morituri ascendentes, 
quam descendentes . Praesumi ergo semper potest datum sim- 
plici et liberali donatione , adeoque non computandum alv 
ascendentibus in legitimam , et eo maxime quia id nullo jure 
cavetur. Bonae, d. 3 . <7. 6. p. 6. n. 2. # Molin. d. disp . 23 y. 
et alii apud Giribald. /. e . n. 83 . * 

Regulae in praxi observandae. 

I. Injusta et iniqua filiorum praxis est, ut mortuo patre, 
unusquisque portionem haereditatis acquirere conetur, nif 
computando quae onus filius in vita patris prae aliis habuit. 
Parochus igitur , vel confessarius , ut consulat justitiae et con- 
scientiae sui poenitentis , sequentia prae oculis habeat . 

Videat an quae unus filius prae aliis a patre habuit, prae- 
sumi possint data per simplicem donationem , seu causa exer- 
cendae liberalitatis , vel potius donatione ob causam r namr 
quae data sunt donatione ob causam , data praesumuntur in 
compensationem legitimae , secus quae dantur ob exercitium 
purae liberalitatis . 

Ob exercendam liberalitatem praesumuntur data, qn a e fi- 
lius consumpsit in studiis , nisi alias habuerit ex seipso bona' 
castrensia etc. quibus potuisset facere impensas : quae con- 
sumpsit in ludos , et etiam meretrices, si exigua fuere ; nant 
tunc pater potias censetur invitus quoad modum , quam quo- 
ad substantiam , secus si magnam consumpsit quantitatem : 
quae unus prae aliis fratribus consumpsit in aliquibus ex- 
traordinariis commessationibus , et nobiliori vestitu , si non 
fuerunt in magna quantitate , attento asse haeredrtario : quae 
impendit pater pTO emendis libris alicui filio , si tanta in eis 
non fuerit erogata pecunia, ut exinde consurgat magna inae- 
qualitas inter fratres : quae data sunt filio a patre vivente , 

ut peregrinaretur ad lora pia : quae pater impendit occasione 
delicti alicujii9 filii, maxime si non fuerunt in magna: quan- 
titate , et pater non expresserit velle in legitimam computa- 
ri ; nam tunc censetur ex paterna pietate condonata . 

Potest etiam dari Casus , ut quamvis pecunia data urti fi- 
lio prae aliis } vel quam pater impendit occasione ipsius de- 
licti, vel ad solvendum aes alienum ab eo contractum, fue- 
rit in magna quantitate, praesumi adhuc possit liberaliter 
data, seu postea condonata, si filius non babeat ex propriis* 
Id colligi potest ex praegrandi patris erga talem filium amo- 
re et si non adnotavit se velle in ipsius legitimam compu- 
tari, vel si adnotavit, deinde obliteravit. 

Quae tamen dicta sunt de iis, quae collata sunt filio sim- 
plici donatione , intelliguntur de filio non emancipato* nam 
filios emancipatus tenetur conferre quidquid accepit a paren- 
tibus in emancipatione, vel post emancipationem: leg . Ut 
liberis C. de collat. 

E contra intelliguntur tradita donarione ob causam , quafe 
pater tradidit filio* ut traderentur nurui , dum uxorem du- 
xit, puta torquem, vestes pretiosas (quae viles sunt et de- 
stinatae ad usus quotidianos intelliguntur simpliciter donatae) 
munera, arrhas, et alias largitiones sponsalitias, nam cen- 
sentur factae causa matrimonii; quae autem habet filius do- 
natione ob causam , ut dictum est , adducenda sunt in cu- 
mulum haereditatis: consideranda tamen sunt juxta pretium, 
quod habent tempore mortis, si tunc facienda* sit divisio • 
ante mortem etenim erant patris, et consequenter ipsius peri- 
culo factae sunt deteriores. Dixi tamen, quae pafer dedit 
filio , ut nurui traderentur ; nam si nomine* proprio ipse pa- 
rens plura dedisset, cum ea non’ acqmsivisset filius, sed 
mirus, non essent a filio in partitionem adducenda ; cum 
solum ad hoc teneatur ex bonis, quae ipse habuit a patre. 
Quod dixi de rebus traditis a patre filio- occasione nuptia- 
rum ; valet etiam de caeteris bonis mobilibus ei Immobili- 
bus tunc collatis pro sustinendis oneribus matrimonii; nam 
est donatio facta ob causam matrimonii . 

II. Alteram regulam habeant prae oculis parochus et con- 
fessarius , dum poenitentes consulunt ipsos quoad res in di- 
visionem adducendas . Ea est , quod quando ex sufficien- 
tibus rationibus non potest satis colligi aliqua fuisse a pa- 
tre omnino liberaliter filkv collata , reputanda sunt donata 
ob causam, adeoque in divisionem adducenda; nam ordi- 
narie non praesumitur simplex donatio , quoties aliqua sub- 
sit causa rei faciendae. 

III. Ultimo attendat confessarius non esse adducenda ir* 
divisionem , quae pater tradidit filio ex obligatione orta ex 
justitia, sive jure naturae, qualia sunt alimenta necessaria 
ad ipsius sustentationem, vel etiam ipsius familiae: nam cum 
pater hujusmodi tradat ad satisfaciendum suae obligationi, 
non potest velle, ut a filio in legitimam computentur. Haec 
tamen vera sunt, si filius non habeat ex propriis bonis, vel 
arte, unde se suamque familiam sustentet; nam si habeat 
propria bona sufficientia ad sustentandum se et familiam , 
pater non tenetur ad praestanda ipsi alimenta . Inter alimenta 
debita filio rationabiliter computantur etiam impensae, quas 
pater fecit occasione convivii nuptialis filii, vel sacri ab eodem 
celebrati etc. Ultraquamquod isti sumptus non magis censen- 
tur facti in gratiam filii, quam in honorem patris. 

Si tamen fratres mortuo patre, adhuc in communi vi- 
vant, et post aliquod tempus velint dividere haereditatem 
qui plus aliis expendit , vel occasione nuptiarum , vel in alen- 
da ampliori familia, vel in addiscenda arte, vel in digni- 
tate acquirenda, tenetur has majores expensas in partitio- 
nem adducere, et in suam partem computare; nam caeter» 
fratres nullo jure ad eas expensas tenebantur. 

* Quamvis de jure communi fratres post mortem patris 
simul viventes non divisa baereditate , non teneantur in 
commune conferre, quod quisque proprio labore et indu- 
stria* lucratus est, nisi universalem inter se societatem om- 
nium bonorum inierint, tamen secus dicendum est juxta 
Statut. Lue. lib* 2 , cap, 63. in quo decernitur , quod lucra 
acquisita ab uno ex fratribus propria industria et labore 
quando patris haeredilas nondum divisa fuerat , in commu- 
ne conferantur et dividantur, si eodem tempore, communi 
habitatione et mensa usi fuerint . Ex hoc inferet confessa- 
rius male se gerere illos fratres, qui in dividenda patris 
haereditate, detrahere sibi volunt, quidquid labore, indu- 
stria , aut negociatione particulari lucrati sunt . # 

' QUAESTIO XIII. 

DE MANDATO , COMPROMISSO , ARBITRIS; 

ET TRANSACTIONE . 

CAPUT I. 

Dc mandato, compromisso , arbitris, tt transactione . 

Q. I. Quid sit mandatum , et quales inducat obligationes 
in mandante ct mandatario. 

R. I. Mandatum ita definiri potest: Contractus quo quis 
gratuito , et in gratiam alterius exequi suscipit aliquam rem 
honestam. Dicitur gratuito ; nam si quis mercede operam 
suam alteri praestet, non est mandatum, sed locatio: leg . 
i» ff. mandati * Additur, aliquam rem honestam; nam de 
re turpi nec dari , nec accipi potest mandatum . Hoc autem 
mandatum vel expresse fieri potest, ut si quis alteri dicat: 
volo , mando etc. vel tacite, ut si quis sciens et tacens per- 
mittat alteri suum negocium gerere: leg. Qui patitur ff. man- 
dati et leg. Qui fide ff. eod. tit. * Molin. disp. 548 . Azor. 
p . 3. lib. 9. cap. 1. de mandat . q. 2. * 

R. II. Si mandalarius in exequendo mandato aliquod 
damnum patiatur, quod praevideri potuit et cogitari, com- 
pensandum est a mandante : leg. Nesennius ff. de negot. ge - 
st. nam non censetur velle gratuito alteri operam suam 
praestare cum damno , secus si accidat ex casu fortuito, qui 
non potuerit praevideri ; nam proprie non evenit tunc ra- 
tione mandati . Multo magis non sunt compensanda damna 
iis, qui stipendio conducti aliquid praestant, ex quo ipsis 
damnum evenit , ut sunt milites, et alii operarii: vel si ali- 
quid praestent causa pietatis et cognationis; nam tunc, si 
damnum patiantur, non mandato, sed pietati, et cognatio- 
ni tribuendum est. * Giribald. tr. 3 . c. i 3 . dub. 1. n. 7. 
Azor. /. c. cap. 6. q. 2. # 

1 \. III. Cum maudatarius suscipiat aliquid gerere gratui- 
to, et in gratiam solius mandantis, tenetur solum de dolo 
et culpa lata, hoc est , non tenetur nisi ad eam diligentiam, 
quam communiter adhibere solent homines diligentes. Te- 
neretur vero ad omnem majorem diligentiam, si ita expres- 
se convenisset cum mandante, vel si se sponte ad exequen- 
dum mandatum obtulisset ; censetur etenim tunc tacite pro- 
misisse omnem diligentiam , quando mandans alium elige- 
re volebat. Azor. p. 3 . lib. 9. cap. 6. q. 1 . Filliuc. tract. 
39. cap. i. quaesi . 8. 

R. IV. Obligationes mandatarii sunt nil facere contra, vel 
praeter formam mandati, si aliquid illi praescriptum fuerit 
sub certa forma ; nam alias agendo , gerit quod ipse vult , 
non quod mandans : leg. Diligenter ff. mandati . Si vero illi 
impositum fuerit aliquod negocium , non exprimendo mo- 
dum , quo gerendum est, vel pretium, quod in eo insu- 
mere debet , tunc negocium intelligitur commissum pruden- 
tiae mandatarii . Advertendum etiam , quod si mandans 
praescripsit aliquid tanti vendendum, mandatum inlelligi- 


ao 4 TRACT. XIV. DE CONTRACTIBUS 

tur* ne minoris vendatur , non vero, ne piaris* nam r*t 
habetur ex leg. cit. Diligenter, mandatarius non quidem de* 
teriorem , sed meliorem facere potest conditionem mandafn- 
tis. Bon. d. x. q.2. p. 6 . n. i 3 . # Molin. disp. 363 . 
lib. 3. cap. 21. dub. 18. Azor. /. c. q. 3 . Vid. dicta supe- 
rius tr. i£. q. 2. cap. g. in reg. pract . • 

Q. II. Quando intelligatur finitum mandatum . 

R. Mandatum primo terminatur per lapsum tempOfis 
constituti , ut de se patet . Secundo per revocationem man- 
dati, si revocatio mandatario innotuit ; nam semper liberum 
est revocare mandatum ante litem contestatam, vel antequam 
judicium et negotium coeptum fuerit ; et id etiamsi man- 
dans jurasset non revocare mandatum , quamvis tunc revo- 
cando fieret perjurus. • Barbos, in cap. ult. n. 8 .de procur . 
in 6 . et cap. Ex insinuatione eod. tit. Clement. unie, de re- 
nunc . Id autem non verificatur in mandato ad contrahen- 
dum matrimonium; hoc enim si retractetur, etiamsi retra- 
ctatio non innotuerit mandatario, non potest amplius vali- 
de contrahi matrimonium. Vid. dicenda infra tr. 21. q . 2. 
cap. 1. q. 6 . v. Ibidem etiam. * Tertio si moriatur mandans, 
seu mandatarius , dummodo res sit adhuc integra : leg. In- 
ter causas ff. mandati, leg. Et quia ff. de jurisd. omn. ju - 
dic. Durat nihilominus adhuc post mortem mandantis, quan- 
do fuit datum ad aliquid exequendum post illius mortem: 
leg. Si vero §. ultim. ff. mandati . Item si fuit concessum 
non ad purum beneplacitum mandantis, sed in gratiam 

. mandatarii : leg. Si cum fundum ff. de pactis; et ita etiam’ 
mortuo episcopo , confessarius absolute delegatus non amit- 
tit jurisdictionem . An vero morte mandantis expiret juris-' 
dictio, iterum in tractatu de poenitentia. 

Q. III. Quid sit compromissum . 

R. Compromissum est contractus, quo mutuo consensu 
litigantium, controversia remittitur dirimenda ab arbitro, 
vel arbitratore . Quando igitur aliqui volentes litem absol- 
vere, controversiam quam habent de re aliqua alicui diri- 
mendam tradunt , dicuntur facere compromissum . Ex hoc 
autem patet non posse compromittere , qui non potest alie- 
nare; frustra enim quis traderet alteri componere contro- 
versiam quoad aliquam rem , de qua non posset disponere. 
Oportet ergo licentiam in tali casu petere ab eo , cujus con- 
sensus necessarius esset pro disponendo de eadem re; atque 
ita clericus volens compromittere de rebus ecclesiae, debe- 
ret licentiam petere ab episcopo ; et tutor , seu curator vo- 

lenies compromittere de bonis pupillorum et minorum , li- 
centiam a judice . * Barbos, collect. in cap. Cum tempore 
de arbitr. n. 2. ReifF. in i. decret. tit. 43 . n. 3 a. et seq. • 

Io compromisso intervenire debet arbiter, vel arbitra- 
tor. Ille dicitur arbiter * qui eligitur, ut velut judex proce- 
dat in substantialibus servato ordine juris . Arbitrator e con- 
tra potest procedere sine ordine j\idiciario, servatis tantum 
quae sunt juris naturae, audiendo nempe quantum satis est 
utramque partem et expendendo diligenter utriusque partis 
rationes , ut veritatem assequi valeat : leg. Si quis arbitratu 
ff. de vtrbor. obligat . Molin, d. 556 . Quia religioso prohi- 
betur forma judicialis; can. Monachi 16. q. 1. non potest 
esse arbiter, nisi de licentia sui praelati, et ni id expedi- 
ret monasterio; bene vero poterit esse arbitrator. Item ar- 
bitri non possunt esse minores ao. annis: leg. Cum lege ff. 
de reccpt, arbitr. nec rhulier, nisi ea, quae in aliquo loco 
exerceret jurisdictionem;* cap. Vereor 8. q, i. et cap. Di - 
lecti 4» de arbitr. ReifF. /, c. n , 4 *> et 4 a, Leur, in 1. de- 
cret. q , 1093. n. a. Engel eod. lib , n. 6. * 

Q, IV, An partes compromittentes obligationem habeant 
arbitri, seu arbitratoris sententiam exequendi. 

R. In iis casibus , in quibus aperte non appareret injusti- 
tia sententiae, puto omnino adesse obligationem eam exe- 
quendi ; id enim importare videtur compromissum , ut utra- 
que pars se obliget ad acquiescendum sententiae arbitri, seu 
arbitratoris. Hinc puto jus velle non dari appellationem a 
sententia arbitri, sive apposita fuerit poena, sive non: leg. 
1. C. de recepl % arbit. Omnino autem rejici posset arbitri, 
seu arbitratoris sententia, quoties excessisset facultatem sibi 
traditam a compromittentibus ; nam arbiter etc. nullam aliam 
habet facultatem , nisi quam compromittentes illi tribuere vo- 
luerunt; leg- Non distinguemus §. De offic.ff, de recept. arbitr. 

Hic etiam adnotare volo nullum esse compromissum, dum 
Ita partes in aliquem compromittunt, ut in judicando om- 
nino teneatur alicujus consilium sequi. Fil. tr. 39. c . 6 . n . 
8 a. Quamvis igitur arbitri non prohibeantur consulere peri- 
tiores , debent nihilominus liberi esse in judicando, quod 
sibi videtur aequum et justum: leg. Item si unus §. Inde 
Pomponius ff. de reeept. arbitr. • Molin. de jurisd. d. 33 . n. 
8. Leur. I. c . q. 1096. * 

Q. V. Quid sit transactio; «t quas pariat obligationes . 

R. I. Transactio dicitur: pactio non gratuita de re dubia, 
lite , seu controversia non finita . Transactio est veluti tran- 


506 TRACT XIV. DE COXTR ACTIBUS 

sitio actionis; ille enim qui transigit, recedit ab actione sibi 
competente. Haec autem transactio dicitur pactio non gra- 
tuita; ulrique enim transigenti imponitur aliquod onus, cutn 
uterque ad dirimendam litem aliquid det, retineat vel pro- 
mittat.* cap. Super eo de transact. leg. Transactio cod. cod. 
Iit . Reiffenst. m i. decret. tit. 36. numer. i3. cum com- 
muni.* Advertere tamen est in transactionibus juxta pro- 
portionem dubii uni, vel alteri magis, vel minus esse con- 
cedendum; exposcit etenim justitia, ut qui validiores habet 
Tationes, magis habeat de re, ratione cujus lis fuit intentata. 
Transactio autem circa rem dubiam versatur ; qua etenim 
ratione unus ex transigentibus posset aliquid recipere de re, 
quam clare cognosceret esse alienam?* Yid. Molio, disp. 
556. num. i. /. In summa ff. de condiet, indeb. Gloss. m 
dict. cap. Super eo, Abbas ibid. num. 3. Multa hic addi 
possent tum quoad compromissum, tum quoad transactio- 
nem, sed cum ad juris utriosque peritos magis pertineant 
quam ad confessarios , ideo eos consulat , qui plura scire 
desiderat, praesertim Reiff. in i. decret. tit. 36. Leur. Gon- 
xal. ibi Molin. a d. disp. ad 56o. et de jurisdictione a disp . 
3o. ad 46. Rosignol. in prax. ihtolog. legal. contract . i3. 
per tot. Gibal. de negot . tom . 2 . lib. 4 . cap. 7 . per tot. * Item 
locum habet transactio, quando nondum lis est plene finita, 
non vero si lata sit sententia, et transiit in rem judicatam; 
nam tunc res de qua lis erat, certo pertinet ad illum, pro 
quo lata est sententia: leg. Si causa ’ €. de transact. et leg. 
Eleganter §. Si t/uis post ff. de condiet, indebit. Dixi, si lis 
sit plene finita, nam si adhuc detur locus restitutioni in in- 
tegrum , vel appellationi a lata sententia, et aliunde non 
clare constet sententiam latam revera omnino esse justam, 
tunc adhuc datur locus transactioni . Caeterum , quamvis 
transactio fieri soleat lite jam mota, nihilominus potest etiam 
habere locum quoad rem, circa quam lis moveri juste possit, 
non vero si parti timor incutiatur futurae litis ad aliquid 
per transactionem extorquendum', 

R. II. Ex vi transactionis transigentes , si velint sine causa 
rationabili a pactis recedere, vel debent solvere poenam, si 
quae apposita sit in contractu transactionis, vel stare debent 
transactioni. Imo irrationabiliter recedentes possunt cogi ad 
utrumque, si apposita sit clausula: rato nihilominus manente 
pacto : leg. Qui fidem ff. de transact. Idem dicendum, si tran- 
sactio fuerit juramento confirmata; juramentum etenim vim ha- 
bet clausulae supradictae: Rosignol. contr. i3. praen . 1 . a n. 18 . 

Regulae in praxi observandae. 

I. Solent, aliqui se sponte offerre ad alterius mandatum 
«xequendum , ut illius gratiam acquirant etc. Interim sub 
praetextu suorum laborum , operum etc. sibi occulte com- 
pensant , mercedem sibi tribuendo juxta labores, et dies quos 
pro mandante insumpserunt. Advertat igitur confessarius , 
demptis expensis necessariis faciendis in exeeutione mandat», 
ad quas certo tenetur mandans; mandatarium * maxime si 
se obtulit , nil posse pro suis operibus praetendere*, nam ex 
dictis gratuito intelRgitur suscepisse exeeutionem mandati, et 
si hanc non habuit intentionem, habere saltem debebat . 

II. Altera regula valde in praxi observanda est, quod 
multoties munus arbitri acceptant ii , qui non habent vel 
scientiam, vel peritiam sufficientem pro hoc munere exer- 
cendo. Quod si adeo non sint caec.i, vel temerarii, ut putent 
bene sibi tale officium tributum , sese excusant apud con- 
fessarium , dicendo, in arbitrando alicujus docti, et periti 
consilium sequuturos . Advertat igitur confessarius primo, 
graviter peccare eos, qui sine scientia sufficienti arbitri mu- 
nus suscipiunt; cum se periculo exponant alterius jus sua 
ignorantia graviter laedendi. Secundo teneri restituere dam- 
num, quod ex gravi sua ignorantia alteri intulerunt. Tertio 
advertat item confessarius multoties non satis arbitros igno- 
rantes propriae consulere conscientiae , sectando consilium 
alicujus docti, vel periti; nam potest esse in his particularis 
affectio ergo unam ex partibus, quae arbitros elegerunt, adeo- 
que magis expendere illius partis rationes, quam alterius. 
Yideat ergo, ne indocti et imperiti munus arbitri suscipiant; et 
si forte susceperunt, vel illud renuncient,vel consilium sequan- 
tur alicujus. de cujus rectitudine nullatenus sit dubitandum, 

III. Tertia regula pro praxi adnotanda a confessario est, 
multoties in transactionibus apertas committi injustitias . Pri- 
mo enim aliquando sine sufficienti fundamento lis minitatur 
parti possidenti; unde haec, ut se redimat a vexatione, et 
ab expensis litis, transigit cum parte minitante, aliquam pe- 
cuniam erogando, quod omnino injustum est, si non detur 
prudens fundamentum litem intentandi. Secundo altera in- 
tervenire potest injustitia in his transactionibus , ut scilicet 
litem minitando inducatur pars ad erogandum plus-, quam 
mereantur rationes illius, qui vult litem intentare. Ut igitur 
dictum est, in transactionibus non dandum est transigentibus 
nisi pro rata rationum, quas videntur habere ; ita ut si ra- 

liones judicentur hinc inde aequales , res sit dividenda ; si 
majora momenta videantur assistere uni parti, quam alteri, 
illi etiam plus sit tribuendum . Si proinde una pars litem 
minitando etc. plus extorqueat, quam videantur mereri ipsius 
rationes, in tali transactione intervenit injustitia. 

•Potest interdum evenire, quod post factam lraosacttonem, 
qui jam solvit ex. gr. quinquaginta nummos , inveniatur certo 
debuisse summam multo majorem, vel etiam multo minorem. 
|n hoc casu coofessarius potest tam eum qui solvit quinqua- 
ginta ab ulteriori solutione , quam eum qui accepit a restitu- 
tione liberare* dummodo transactio facta*fuerit bona fide, et 
servata fuerit aequalitas , idest tantum datum et acceptum , 
quantum valebat jus dubium arbitrio prudentis viri) nam tran- 
sactio valet in utroque foro, prout fert communis omnium 
theologorum et DD, sententia, vel quia sicut in ludo sic in 
transactione incerto eventui sesc committunt paciscentes, unde 
non est, cur postea sese laesos querantur, ut tradit Laym. 
lib. 3. /r. 4. cap.3i.rt. a. vel quia in transactione est facta 
quasi venditio, vel commutatio juris dubii pro re aut pe** 
cunia, quae data est loco illius juris, quidquid deinde con- 
stet, ut fert Molin. de contr. d. 556. n. il+. Ad improban- 
dam hujusmodi transactionum injustitiam, et earum obligatio- 
nem infringendam multa congerit Muratorius in tract. italica 
idiomale scripto : dc difietti dclla giurisprudcnia cap. 5. 
in quo tum ex ratione, tum ex aliarum legum comparatio- 
ne, quae involuntarios errores non approbant, facile demon- 
strari posse existimat, transactionis obligationem justitia ca- 
rere, quibus abunde respondet Francisc. Rapolla in Neapo- 
litana universitate publicus juris professor in suo tractatu ; 
Difesa dclla giurisprudcnta cap. 8 . et hanc justitiam astruunt 
tot pariter Rot. Rom. decisiones, totque doctissimorum vi- 
rorum sententiae.* 

QUAESTIO XIV. 

DE PROMISSIO* E ET DONATIONE , 

« 

CAPUT 1. 

Quid sit promissio; ct qualem inducat obligationem . 

Q. I. Quid sit promissio . 

R, Promissio est deliberata , et spontanea fidei obligatio 
dc re bona et possibili. DiciLur deliberata et spontanea , ad 

significandum faciendam esse sine animi perturbatione et 
sufficienti cognitione , quae alias satis esset ad peccatum 
grave ; nemo etenim intelligitur etiam sub veniali se velle 
obligare , ni habeat sufficientem adverlentiam , et usum ra- 
tionis. Illud autem verbum spontanea proprie significat pro- 
missionem factam absque ulla prorsus vi, dolo et fraude \ 
unde credo quod si ratio faciendae promissionis fuerit me- 
tus etiam levis, nulla exinde oriatur obligatio : cum aequum 
non sit aliquem ex actione injuriosa jus acquirere . Navar. 
in man. cap . 17. n. 3 o. Bon. d. 3. q. 11. p. 1. n. i3. * 
Palaus de jusi. disp. 3. p . 1. n. 1. Laym. lib. 3 . tr. 4 * c% 
6 . n. 2. Sylvest. v. Restitutio 3. vers. 7. Less. lib. 3 . cap. 
18. dub. 1. n. 4* ca p • 17. dub. 6. * 

Additur spontanea fidei obligatio, promittens etenim in- 
telligitur aliquo modo se velle obligare , ad differentiam il- 
lius, qui habet merum propositum, licet firmum; nam hic 
ami intelligitur aliquam voluisse contrahere obligationem, 
neque etiam venialem : propositum ergo solum significat vo- 
luntatem , quam quis habet aliquid faciendi , vel promitten- 
di , non vero quod se ad illud voluerit obligare : * Giri- 
bald. tr. 3 . cap. 14. dub. 1. n. 3 . cum Bonace, et eruitur 
ex cap. Literaturam de vot. Gonzal. ibi . # 

Plura diximus de promissione agendo de voto, tr. 8. q. 
2. cap . 1. 

Q. II. An obliget promissio; et quando intelligatur acceptata. 

K. I. Promissio nondum acceptata nullam parit obligatio- 
nem. Et quidem sermo est de promissione etiam expressa 
externe; etenim quoadusque in mente retineatur, certum 
est nullatenus obligare , cum nullatenus humano modo in- 
notescat, scilicet vel per verba, vel per nutus. Item sermo 
est de obligatione non ficta , sed facta cum animo se obli- 
gandi; nam promissio est lex particularis, quam aliquis si- 
bi imponit , unde si non adsit animus se obligandi, nec po- 
test esse vera obligatio . Quod autem etsi sit externe expres- 
sa et non ficta , nullatenus obliget ante acceptationem , pro- 
batur, quia contractus non subsistit, adeoque non est obli- 
gatorius , quoadusque accedat utriusque contrahentis consen- 
sus, ut constat etiam ex pluribus juribus, et habetur prae- 
cise de promissione: /. 1. fi. de pollicit. Lugo d. a 3 . a n. 
35 . Pal. d. a. p. 3. n. 1. Neque his obstat c. 1. et c. Qua - 
Uter de pactis; ubi praecipitur pacta nuda observari. Ibi 
igitur non est sermo de pactis ante acceptationem; nam si- 
ne ea non stat pactum , sed sermo est de pactis sine forma 
T. VI. 4 

stipulationis . 9 Ita docent Gonzal. Fagnao. Barbos, in d. 
cap. Molin. disp . a 63 . n . 10. * Item neque obstat cap. Si 
tibi absenti de pratb . in 6. ibi enim juste praescribitur noi» 
posse episcopum etiam ante acceptationem revocare colla- 
tionem beneficii ; nam conferendo beneficium non pure pro- 
mittit , seu donat, sed exequitur munus suum. 9 Ita hunc 
textum cum Covarr. p. a. de pact. §. 4 * ** > 3 . explicat 
Lug. disp. de just. a 3 . n. Barbos, in d. cap. Si tibi 
absenti . 9 

Aliqui dicunt etiam ante acceptationem valere promissio- 
nes factas civitati ad eam , vel aliquam illius partem repa- 
randam f et id probant aliquibus congestis juribus: 9 /. Pa- 
ctum , l. Propter incendium , leg. Ob casum fi. de pollicita - 
tionib. Gloss. in c. Scimus v. Pollicitationem ia. q. i. Co- 
varr. /. c. n . i 5 . Molin. d . disp. aG 3 . n. 8. Laym. I. c. cap . 
i. n. 4. 9 Verum dicendum est talem promissionem subsi- 
stere, quia omnes audientes potuerint nomine civitatis ac- 
ceptare; unde si nullus fuisset, qui potuisset acceptare no- 
mine civitatis, promissio non esset obligatoria. Lugo num. 
45 . 9 ubi leges supradicias explicat a DE>. allatas pro fun- 
damento superioris opinionis. 9 

Item non pauci putant promissiones factas causae piae 
statim ante acceptationem esse obligatorias . 9 Molin. d. di- 
sp. a 63 . n. 18. Felin. cap. 1. de pact. qui pro se citat Bar* 
tol. Bald. Panorra. et alios. 9 Verum ego puto in hac ma- 
teria esse distinguendum , et attendendam maxime esse men- 
tem promittentis . Si igitur qui promisit rem aliquam cau- 
sae piae , intellexerit se obligare per modum voti , hoc est 
intellexerit promittere aliquid Deo primo et principaliter, 
tunc certe non est expectanda acceptatio alicujus hominis; 
cura Deus per se ipsum acceptet. Si vero mens promitten- 
tis, seu donantis non fuerit primo, et principaliter promit- 
tere , et se obligare ipsi Deo , sed solum opitulari alicui ec- 
clesiae, causae piae etc. tunc probabilissimum puto hanc 
promissionem , utpote factam homini , ante acceptationem re- 
ctoris ecclesiae , administratoris causae piae etc. non esse 
obligatoriam. Lugo num. 5 o. Sanch. I. 1. de matr. d. 7. 
num . 24. Anton. a Spir. S. tr. 10. d. 1 1 . num. 458 . 9 Sot. 
Less. ap. Laym. /. c. n. 3 . 9 

Demum alii putant promissionem etiam non acceptatam 
obligare, si firmata fuerit juramento: et maxime si jura- 
mentum fuerit de promissione , et donatione non revocanda. 9 
Laym. I. c. Covarr. de pact. ubi sup. n. 11. et 16. ex cap. 

Si vero, et ex cap. Si contingat de jurtjur. * Verum alii 
non sine fundamento se opponunt; nam juramentum se- 
quitur naturam, et conditiones actus , cui adhaeret: leg. fin, 
C. de non numerata pecunia ; unde videtur quis jurasse se 
non revocaturdm promissionem , si acceptetur . Quod si ali- 
quis absolute omnino jurasset se non revocaturum promis- 
sionem , vel donationem , adhuc puto valide , quamvis illi- 
cite posse revocari , Illicite quidem , nam violaretur juramen- 
tum, sed valide, quia ante acceptationem promissio et do- 
natio facta homini invalida est jure naturali et civili . Ita 
PD, citati . 

H. 11 . Si promissio fiat alicui praesenti, ut intelligatur ac- 
ceptata , debet vel verbis , vel signis exprimere suam acce- 
ptationem : censetur etiam acceptare promissum, si taceat; 
nam sicut in odiosis silentium potius significat dissensum , 
quam consensum , ita in promissione favorabili pro consen- 
su usurpatur, et bene tunc locum habet illa regula juris in 
6. Qui tacet consentire videtur , Bonae, d. 3 . q. ii. p. a. 
num. g. • Sanch. de matrim. lib. i. disp . 6. num. xi. Mol. 
d. 264. num, 6. et disp. 370. num , g. Jul. Clar. vers. Do- 
natio quaest. 1 4. vers. Sed pone i et alii, quos affert Bar- 
bos. in d. reg . * 

Si vero promissio fiat alicui absenti , debet primo promis- 
sio, seu donatio innotescere promissario, vel donatario per 
nuncium , seu epistolam ipsius promittentis etc. nec sufficit, 
si innotescat per alium tertium ; nam promittens , et donans 
solum intelliguntur velle exprimere animum suum , seu vo- 
luntatem mediante nuncio ab ipsis destinato, seu propria 
epistola . Alii addunt etiam promissarium acceptare debere 
coram eodem nuncio, ut ita coalescant consensus promitten- 
tis et proraissarii . Mol. d. 264* Less. /. a. c . 18. d. 6. 
num. 43 . Pal. disp. 2. p. 4 - »• 4 * # Sanch. /. c . n. 20. * 
Verum hoc meo videri, non immerito rejicitur; nam posi- 
ta externa acceptatione , statim perficitur promissio , seu do- 
natio, haec autem coram quovis fieri potest. Boss. de ma- 
trim. cap. 3 . n. 3 io. et alii apud eumdem. 

Demum adnotare hic etiam volo quod moriente promis- 
sario , seu donatario non possunt ipsorum liaeredes accepta- 
re* nam ni aliud exprimatur, potestas acceptandi est per- 
sonalis ipsorum. Anton. a Sp. S. tract. 10, d . xi. num . 
464 . * Less. loc . cit. nu. 35 . Rebellius de obligat, just . p . 
a., lib. 18. r/, 3 . n. 6. Palaus /. c . n. 8. et colligitur ex /. 
Cum quis sibi jf. de verb . obligat, contra Sanch. /. c . n. 6. 

Molin. disp. 264. n. 11. Temperat autem hanc sententiam 
Rebell. loc. cit. nisi adsint indicia , velle promittentem, sei* 
donantem donatarii , vel promissarii haeredibus rem pro- 
missam communicare , quae indicia tunc adessent si pro- 
mittens vel donans rem ipsis , vel eorum procuratori tradi- 
disset, sed eo casu non acceptant haeredes quatenus haere- 
des, sed quatenus ipsis a donatore confertur. # Mortuo ve- 
ro promittente, seu donante, mihi probabilius est promis- 
sarium , seu donatarium adhuc posse acceptare ; nam pro- 
missio etc. se habet ut gratia facta, quae non extinguitur 
morte donantis . Id autem maxime puto habere locum in 
donatione ad causas pias; haec etenim cum respiciat ani- 
mam donantis, facit praesumere voluisse etiam post suam 
mortem posse acceptari . Less. /. 3. c * 18. d. a. n. 45 . Bo- 
nae. d. 3 . <7. 11. p. 4. n. 2. * Suar. Sanch. Jul. Clar. ap* 
ipsum , * 

Q. III. Qualiter obliget promissio simplex jam acceptata* 

R. Non pauci theologi magnae etiam auctoritatis sustinent 
promissionem acceptatam obligare ex justitia , et sub pecca- 
to mortali, ni excuset parvitas materiae; fatentes tamen 
non consurgere talem gravem obligationem , ni promissin 
sit de re quadruplo majori , quam illa , quae in furto suf- 
ficit ad peccatum mortale . # Ita docent Covarr. c. Quamois 
pactum p. 2. §. 4 * n* * 3 . Less. /. c. au. 55 . ct 56 . Sanrh* 
lib . 1. de matrim. disp. 5 . n . 20. et 2I+. Laym. /. c. cap. 
a. n. 1. Azor. lib. 11. cap . 14 .q. 3 . Palaus disp. 2. p. 8. 
n. 5 . et 6. Reiff. theol. mor. tr. 8. dist. 2. n . 5 . Continuat. 
Tournel. p. 2. cap. n. • 

Ego tamen puto probabilissime sustineri posse contrariam 
sententiam , quae fundamentum habet in IX Thom. 2. 2« 
qu. 88. a 3 . ad x. Ratio est, quia virtus dictans servanda 
esse promissa est fidelitas, unde infidelis fuisse dicitur, qui 
promissa non servavit; infidelitas autem non obligat sub 
mortali, sed solum ex quadam morali decentia, et hone- 
state , ut dicit sanctus Thomas loco citato . Neque dicas ex 
promissis non servatis graviter destrui pacem reipublicae et 
humanum convictum , adeoque dicendum esse graviter obli- 
gare . Ultro etenim concesso necessariam esse ad humanam 
societatem fidelitatem in promissis, non tamen sequitur ex 
ipsorum inobservantia graviter laedi , sicut non graviter lae- 
ditur ex tot mendaciis officiosis . Item non inducitur gravis 
obligatio ex justitia; quia, ut dicunt aliqui, promissio ac- 
ceptata transeat in verum pactum , hoc etenim verum est , 

*ed non proinde sequitur esse pactum graviter obligans , ut 
etenim dicitur leg. Juris gentium §. Sed cum jf. de pactis , 
non inducitur obligatio, cum nulla alia subest causa, exce- 
pta conventione. Henriq. lib. i 3 . cap . xy. n. 6. Salmant. 
tr. 14. de contr. cap. 4 - p • 4 * # Cajetan. a. a. q. n 3 . art. 
i. duA. 4 - Ledesm. </« matrim. q. 45 . art . 5 . conci, i. Dian. 
p. a. tr. xy. et 3 . miscell. resolut. 9. et p . 4 * fr. 4 * resolut. 
122. Anton. a Sp. S. tr. 10. disp. 12. n. 468 . Sot. in 4 < d. 
ao. 9. 2. art. a. et valde inclinat Rebell. lib. 18. q. 4 * per 
/of. Moiin. vero 262. n. 12. Lugo disp. a 3 . n. go. 

Reginald. /i£. a 5 . n. 96. docent , hoc pendere ex voluntate 
promittentis ; si enim intendit se obligare ex justitia , tene- 
tur sub gravi promissionem implere ; si tantum ex fidelita- 
te, tunc solum peccat venialiter non adimplens promissa» # 

Quamvis autem per se promissio non inducat obligationem 
justitiae, id tamen limitandum in aliquibus casibus. Obligat 
igitur primo ex justitia, si ex ipsius inobservantia proximus 
grave damnum patiatur; constat enim ex justitia unumquem- 
que teneri ad non causandum grave damnum proximo: unde 
sub gravi obligaretur ad servandum promissum, quoties ex 
illius inobservantia proximus grave damnum pateretur. Ad- 
dendum etiam promissionem simplicem ex justitia obligare, 
quoties inducere potest obligationem legalem , si v. g. facta 
sit coram notario et testibus, ita ut ratione ejusdem promit- 
tens possit in judicio obligari . Et ratio est, quia ita promit- 
tens apparet velle se etiam obligare ex justitia . Demum 
idem dicendum de promissione onerosa , vel etiam mutua ; 
eo etenim ipso quod quis se obliget , seu det fidem alicui 
de aliqua re facienda, veluti exhibet pretium, ut ipse vicissim 
faciat quod promisit • # Et in hoc conveniunt omnes DD. cc. # 

O. IV. Quando promissio etiam acceptata desinat om- 
nino obligare . 

R. Desinit obligare quando promissarius renunriat juri 
suo. Quando promissio fuit mutua , et unus desinit adim- 
plere, quod promisit; nam frangenti fidem justa compensa- 
tione fides frangitur. Quando desinit causa principalis pro- 
missionis, ut si aliquid promisi pauperi ad illum sublevan- 
dum, et interim fiat dives; vel si alteri aliquid promisi in 
remunerationem collati beneficii, et interim agnoscam nullum 
mihi fecisse beneficium . Quando res promissa fit impossi- 
bilis , illicita , damnosa , seu inutilis promissario . Demum 
cessat promissio , quando res notabiliter variantur vel ex 
parte promittentis, vel ex parte promissarii; ut si ex. gr. 

promittens ex divite fiat pauper , si promissarius ex amiro 
fiat inimicus , vel ingratus etc. Ratio est , quia quando res 
notabiliter mutatae sunt, non censetur promittentem sc vo- 
luisse pro talibus circumstantiis obligare: d. Thom. a. 2. q. 
110. a. 3. ad 5. * ita in re communis. * 

Regula in praxi observanda . 

Unica regula valde in praxi a confessario attendenda 
est, communiter promittentes; maxime rudes et indoctos * 
nullam contrahere obligationem ex promissione etiam acce-> 
ptata . Id autem convincitur , qui maxime in promissioni- 
bus pure gratiosis nullam intenderunt contrahere obligationem, 
quae illos adstringat in foro conscientiae; et ita si a confes- 
sario interrogentur, an dum promiserunt, voluerint se obli- 
gare sub peccato, statim respondebunt negative. Quidquid 
ergo juris sit, an promissio acceptata sub gravi obliget; cum 
certum sit neminem obligari, nisi intendat obligationem 
contrahere, ac proinde cum rudes praecipue ex promissione 
gratiosa nullam intendant contrahere obligationem in con- 
scientia, consequens est vere non obligari. 

Advertat etiam confessarius, quod etiamsi ipse credat obli- 
gationem acceptatam obligare ex justitia , et sub gravi , ni- 
hilominus non facilem esse debere in obligando promitten- 
tem ad satisfaciendum promissis sub gravi; contraria etenim 
sententia et ratione , et auctoritate est valde probabilis . 

caput ii. 

De donatione , et de requisitis ad eam. 

Q. I. i^uid sit donatio, et quotuplex . 

R. I. Donatio est collatio rei licitae facta nullo jure co- 
gente , sed ex mera liberalitate . Ita communiter DD. arg. 
leg . Donari 82. ff. de rcg. jur. Dicitur collatio rei licitae , 
nulla etenim est donatio , seu venditio rei illicitae : leg. 
Quod saepe 35. §. Veneni mali ff. de contrah. empt. unde 
donans nec tenetur , nec potest eam tradere . Dicitur, nullo 
jure cogente , nec naturali scilicet, nec humano; nam vera 
donatio proprie fit ad exercendam munificentiam et libera- 
litatem : leg. 1. ff. de donat. Hinc a donatione rigorosa ex- 
cluditur donatio remuneratoria quae est aliquo modo ju- 
re naturae debita , et ita non est vera donatio ea , quam 
quis facit magistro suo: leg. Aquilius alias Attilius 37. ff. 
de donat. * Clar. v. Donatio q. 3. Pirhing. in 3. decret. tit . 
a4* n. 1. Reiff. ibi n • 3. et communis.* 

- R. II. Donatio alia est realis, qua quis gratuito alteri 
Teni tradit, et alia verbalis, qua quis rem alteri donat ver- 
bis , sed nondum tradit , unde non est rigorose donatio; quia 
non est coUatio rei, ut dicitur in definitione. Alia est gra- 
tuita , quando scilicet quis , absque ulla etiam gratitudinis 
obligatione, alteri rem tradit ex mera liberalilate, et haec 
ex dictis est proprie donatio ; alia remuneratoria , quae et 
antidoralis dicitur, et iit donalario titulo gratitudinis, ob be- 
neficia scilicet ab ipso praestita. Alia est donatio absoluta, 
quae fit absque ulla conditione ; alia conditionalis, quae sci- 
licet fit dependenter ab aliqua conditione . Alia demum est 
donatio inter vivos, quae scilicet fit absque mentione, su- 
spicione , aut cognitione mortis ; alia causa mortis , de qua 
infra, ubi agemus de testamentis, • (i) Vid. Reifl. loc . c. 
Leur. in 3. decret. tit. 2 ^. q . 56o. • 

Q. II. Quidnam requiratur , ut donatio sit valida . 

R. I. Ut donatio sit valida , primo requiritur ex parte do- 
nantis animus donandi, qui debet esse sufficienter externe 
expressus; nam ordinarie donatio non praesumitur, cum 
unusquisque potius videatur acquirere velle, quam perdere; 
Ug . Cum de indebito a5. fi. de probat . Dixi , ordinarie non 
praesumitur, nam conjecturae possunt sufficienter donatio- 
nem probare: ut si vir valde dives det aliquid non valde 
pretiosum , vel si det alicui , qui multa habeat merita . * 
Multas alias conjecturas, quibus donatio probari potest, af- 
fert Menoch. lib. 2 . de arbitr. jud. cas. 88. n. 49- e t 53. # 
Ex parte vero donatarii, ut dixi supra de promissione, re- 
quiritur acceptatio; nam contractus utriusque consensu per- 
ficitur. Quae autem circa hoc ibi dicta sunt, hic etiain lo-. 
cum habent . 

R. II. Quando donatio excedit summam 5oo. solidorum 
non est valida , ni fiat insinuatio apud judicem , leg. Si quis 
pro redempt . §. ult . C. de donat . et §. Aliae autem inst. de 
don. Porro solidus aureo Hungarico, Ungaro nempe, sive 
zecchino aequi valet. Pirhing. de donat, num . 5. # Reiff. I. 
c* n. i5. et alii apud ipsum. * Dum ergo donatio talem 
summam excedit, necesse est judici notificari, illamque ap- 
probare suo consensu . Id statuerunt leges , ne cives exces- 

(l) Posterior haec donatio juxta Dt). est omnino revocaLilis ad libitum 
donantis . Irarao hujus generis reputantur renuueiationes , el obligationes 
a Noviliis factae licet iu duobus mensibus immediate professionem prae- 
cedentibus , etsi de licentia Ordinarii juxta Tridentinum Sess. 25. c. 16. 
dc Regul. 

sivis donationibus ad egestatem redigantur, et ut obvietur 
fraudibus in donatione magnae quantitatis. Molin. d. 2 7$. 
Bonae, d. 3 . qu. 12. p. 6. Idem dicitur de remissione de- 
biti liquidi excedentis 5 oo. solidos; nam haec remissio est 
donatio. * Jul. Clar. §. Donatio q. 16. n. 2. Rebell. lib . 
18. q. 6. n. 8. Azor. p. 3 . lib, 11. cap. 6. quaer. 3 . Pal. 
de just. disp. 3. p, a 3 . §. 2. n. 2. citans /. In aedibus §. x. 
in principio , /. Modestinus , l. Quidam ff. de donat, et alti 
apud Leur. /. c . q. 55 g. n. 2. # Quia tamen leges non fa- 
ciunt donatarium inhabilem ad retinendum quod accepit , 
hinc est quod si excessus supra 5 oo. solidos , vel in dona- 
tione , vel in remissione debiti liquidi non repetator a do- 
natore , vel ejus haeredibus , poterit a donatario retineri . 
Molin; cit. Bonae, n. 6. Reiff. theol . mor. tr. 8. dist. 2. ad- 
dit. post n. 26. Lug. Pal. et alii ap. Leur. I. c. n. 3 . * St 
autem repetatur quod donatum est sine insinuatione, tunc 
restitutio facienda est tantum quoad excessum ; nam in re- 
bus dividuis utile per inutile non vitiatur : leg. Si sponsus 
5. §. 2. jf. de donat, inter virum et mulier, et reg. 37. jur. 
in 6. # ex textu claro /. Sancimus cod. de donat. # 

Quaedam tamen dantur donationes , quae non indigent 
insinuatione . Primo si donatio fiat ad reparationem aedium 
consumptarum ruina, vel incendio, vel ad redemptionen» 
captivorum: leg . penult. §. Eamdemque cod. de donalion . 
Ratio est , quia in iis exercentur opera pietatis . Secundo 
propter earadem rationem si donatio fiat ad causas pias , et 
patet etiam ex l. Sancimus 34 - C. de donat. * et l . Si quis 
36 . cod. eod. quae auferunt et corrigunt dispositionem juris 
civilis in l. Illud, ig. cod. de ss. ecclesiis, et dispositionem 
superiorem citatam /. Sancimus: exceptis donationibus quae 
in causas piissimas procedunt, Reiff. in 3 . decret. tit. 24. 
n. 17. Limitanda tamen venit haec doctrina, si per dona- 
tionem minueretur legittima filiis a parentibus debita , vel 
subtraherentur quae necessario debentur a filiis pro substen- 
tatione parentum . Reiff. theol. mor. /. c. n. a 5 . * Tertio si 
donatio sit remuneratoria : ar. I. Aquilius 27. ff. de donat. 
et revera talis donatio non est vere donatio . Oportet tamen 
donationem non excedere merita donatarii ; quoad illum 
enim excessum non valeret . • Clarus §. Donatio q. 3 . n. 3 . 
et 4. Azor. loc. c. q. 4 * Reiff. in decret . /. c. n. ig. cum 
communi . Addit autem Molin. disp. 27g. n. 6. Plich. in 
3 . decret. tit. a 4 * n. 10. Leur. ibi q. 56 g. n. 5. hoc valere, 
si donatio multum excedat merita ; nam si excessus sit mo* 

dirus , sustinetur , qui relinquendus est judicio prudentis vi- 
ri , attentis donantis qualitate, nobilitate, divitiis subjungit 
Lug. disp. a 3 . n. i 3 g. Sanch. lib. 6. de matrim. disp. 6. 
num. io. * Quarto si donatio fiat ob aliquam causam , puta 
ad studia, ad nuptias, ad militiam etc. quia non habet ri- 
gorosam rationem donationis : leg. Hoc jure ig. §. Sed et 
hae ff. de donat. Molin. Bon. Less. lib. a. c . 18. d. i 3 . n, 
g 4 . * Layro. Rebell. Barbos, de potest, episc. alleg . 20. n. 
18. Palaus ap. Leur. I. c • * 

R. III . Ut valida sit donatio necesse est ut donans possit 
donare . Porro illi solum possunt donare qui habent domi- 
nium , simulque liberatn administrationein rerum suarum. 
Primo ergo , requiritur donantem habere dominium rei do- 
natae : nam donatarius non potest acquirere dominium rei 
alienae, quae semper clamat pro domino: leg. 2. et tot. fer- 
me tit. ff. pro donato . Verum tamen est, quod si donata- 
rius bona fide accipiat rem alienam, poterit debito tempore 
eam usucapere , vel praescribere . Item quamvis donans non 
teneatur de evictione, si res donata evincatur: leg. Aristo 
18. fin.f. de donat, et leg. Ad res 62. ff. de aedilit. edi- 
ct. nihilominus citatis juribus etiam habetur, quod si mala 
fide rem alienam donasset, donatarius posset contra eum 
agere ad restitutionem impensarum . Si vero donatio fuit 
remuneratoria , vel ob rausam , tunc donator etiam bona 
fide donans rem alienam , tenebitur de evictione : leg. 1. cod. 
de donat, quae sub modo , et leg. Aquilius 27. juncta leg. Si 
pater 34 * jf. de donat. * Videantur Reiff. I. c. n. 20. Leur. 
q. 570. Azor. I. c. cap. 4 - n • 12. # 

Secundo requiritur , ut donans habeat liberam administra- 
tionem rerum suarum; haec etenim si deficiat, non potest 
eas distrahere. Hinc non possunt donare pupilli, minores, 
furiosi , amentes , et prodigi . Prohibentur etiam donare tu- 
tores, et curatores de bonis, quae administrant. /. Contra 
juris 28. §• fin. de pactis, ei leg. Lucius 46 » §• fiet- $• de 
administr. tutor, et cap. Ad haec de offic. vicar. Illis tamen 
non prohibentur donationes remuneratoriae , et quae pro mo- 
re et consuetudine fieri solent, leg. Cum plures 12. §. 3 . f. 
de administ. tutor, et l. 3 . ibid. • Docet communis DD. ap. 
Reiff. I. c. n. 24» # 

Legula in praxi observanda . 

# Cum pro summa et pro forma donationis attendendae 
sint leges et consuetudines locorum . Antoin. de contract • 

cap. 2. q. 3 . animadvertat confessarius in dominio reipubli-* 
cae Lucensis , donationem inter vivos bonorum , sive mo- 
bilium f sive immobilium valere tantum usque ad summam 
quinquaginta florenorum aureorum, qui quadringentis libris 
communiter aequivalere dicuntur. Si autem illam excedat* 
non valet donatio , nisi interponatur decretum et auctoritas 
judicis competentis una cum juramento donantis, eam do- 
nationem non facere in fraudem et in laesionem alirujus 
personae , ad quod juramentum praestandum arbitrio judi- 
cis cogi etiam potest donatarius , et tunc donatio valet etiam 
ultra summam quingentorum aureorum . Requiritur insuper 
ad donationis valorem , ut intra mensem a die donationis 
denuntiari debeat in consilio generali. Non autem est ita 
nulla , ut totaliter irrita sit , sed solum quoad excessum ; ex- 
cipiendae sunt nihilominus donationes factae causa mortis, 
amore Dei , vel alicui loco pio . Ita decernitur a Stat. Lue. 
lib. 2. cap. 73. Haec adnotare libuit , ne confessarii advo- 
catorum consilium exquirere semper cogantur, dum neces- 
sitas adveniat • • 


CAPUT III. 

De quibusdam donationibus a jure reprobatis; 
et causis revocandi donationem . 

Q. I. An valida sit donatio omnium bonorum. 

R. Donatio omnium bonorum tam praesentium , quam 
futurorum reprobatur a jure , utpote quia est contra bonos 
mores , et noxium reipublicae , quod quis se privet faculta- 
te testandi : leg. Ex eo C. de inutil . stip . , l. Sipulatio ff. de 
verb. oblig. • et fuse probat Molin. disp. 280. * 

Valet autem, si fiat donatio praesentium, non futurorum : 
si donans sibi reservet usumfructum excedentem necessaria 
alimenta, quia tunc remanet unde possit testari: si donet 
causa mortis cum facultate revocandi donationem , quia et 
tunc potest testari : si donatio firmetur juramento ; nam tunc 
juramentum firmat contractum , quod praecipue irritatur in 
favorem jurantis : si donatio sit onerosa , ut si quis donaret 
alicui omnia bona sua , dum tamen duceret suam filiam ; 
nam haec non est rigorosa donatio : si donatio fiat ad pias 
causas ; nam causa pia non subjacet dispositioni juris civi- 
lis : arg. cap. Ecclesiae 10. de constit., Molin. d. 280., Pa- 
laus d. 2. p. 24. , Less. /. 2. c . 18. num. 102. # Videri etiam 
possunt Covarr. Clar. Laym. Azor. Fachin. ap. Palaum /. 
c. et ap. Giribald. /r. 3 . cap. i 4 * a n . 38 . * 

Q. IT. An milites donare possint suis focariis, seu concubinis. 

R. Id prohibetur leg. a. cod . de don. int. vir. et uxor., 
cujus rei ratio redditur l. Donationes in concubinam 3 i. ff. 
de donat, ne scilicet ab ipsis depauperentur. Hoc tamen non 
obstat quin teneantur illis dare pretium turpitudinis .* Mo- 
lin. disp . 275. n. 10. ex gloss. ulr. ibid. Giribal. I. c. n. 37. 
licet Palaus docere videatur contrarium, ex eo quia ratio 
legis militet aeque in pretio actus turpis quam in donatione . # 

Quod dicitur de militibus , DD. extendunt etiaiu ad cle- 
ricos, cum et ipsi militare dicantur, et valde turpe sit blan- 
ditiis foeminarum depauperari : Rota dee. 46 * n. 6. cor. Se - 
raph. Panimol. dec . 59. n. 38 ., Mantic. de tacit. et ambig . 
condent. I. 21. tit. 3 . n. i 3 . • Plich. I. c.n. 6. Palaus n. 6. 
contra Molin. d. disp. 275. plures alios afferens . Hoc idem 
extendit Leur. d. q. 56 g. n. 2. ad praesides, judices, con- 
siliarios etc. quibus prohibitum est ratione officii donationes 
recipere : /. unie. C. de contract. judic. et cum communi 
docet Covarr. rcg. Peccatum p. 2. §. 3 . n. 1. Navarr. in 
man. cap. 17. n. i 3 . Molin. disp. 82. Vid. superius dicta 
tr. i 3 . q. 2. cap. 6. q. 5 . # 

Q. 111 . An validae sint donationes inter conjuges. 

R. I. Hujusmodi donationes , si sint purae liberalitatis , re- 
probantur tam jure canonico, ut patet ex cap. Donatio fin. 
de donat, int. vir. et uxor, quam civili: leg. 1. ff.de donat . 
et id sancitum est, ne mutuo amore donationibus invicem 
se spolient . Haec tamen donatio primo firmatur juramento 
propter rationem allatam in primo quaesito, et habetur cap. 
Cum. contingat de jur. Secundo firmatur morte naturali ma- 
riti donantis, ut habetur cit . cap. fin. , et l. Cum hic status, 
et leg. Si stipulata ff. de donat, int. vir . et uxor, sicut et- 
iam morte ejus civili ; utraque enim quoad hunc effertum 
aequiparantur . Glossa in Clement. 2. v. Moriente de elecl. 
• Sanch. lib. 6. de matrim . disp. 17. n. 3 . contra Gloss. cap. 
Licet undique in fin. de offic. de leg. et alios multos quos 
affert num. 2. Abb. in cap. Nisi essent de praeben. n. n. 
Molin. d. 288. n. 18. Haec autem non habent locum , si 
ante donantem decedat donatarius ex text. expres. in d. cap . 
Donatio , et /. Cum hic status . * Immo morte donantis ita 
firmatur donatio rei antea traditae , ut retroirahatur ad tem- 
pus, quo facta fuit, ita ut fructus ab illo tempore cedant 
donatario. Bonae, d. 3 . q. 12. p. 4 « a. * Gloss. I. Talis 
scriptura ff. de legat. Mol. I. c. nu. i 4 « Plich. in 4 * decret . 
tit. 20. n. 6. Laym. lib. 3 . tr. 4 * cap. 12. n. 11. Clar. v. 

Donatio q. 9. qui testatur, hanc esse DD. communem sen- 
tentiam . * Dicitur autem maritus civiliter obire si deporte- 
tur, aut mittatur in exilium; vel si profiteatur in religione 
incapaci possidendi bona in communi. Si vero religio ca- 
pax sit possidendi bona in communi , tunc professus cum 
consensu Superioris velle potest , ut donatio non sortiatur 
suum effectum , nisi post mortem naturalem . * Pal. /. c. 
d. disp. a. p. a 5 . §. 3 . n. 3 . Sancb. /. c . n. 9. Reiff. ap. 
Leur. in 4 * decret. q . 3 ia. n. 3 . # 

Ut tamen donatio facta a marito uxori ipsius morte vel 
naturali , vel civili confirmetur , oportet antea nec expresse,, 
nec tacite fuisse revocatam , ut dicitur cap. fin. de donat. 
Porro diversis modis intelligitur tacita revocatio. Primo, si 
a marito res donata conjugi legetur, donetur, vel quocum- 
que alio titulo illius dominium transferatur ; vel etiam si 
speciali hypothecae subjiciatur . leg . Cum hic status 3 a. §. 

5 . et i 5 . jf. de donat., et leg. Si Maritus 12. C. de donat . 
* Porro Sanch. d. x 5 . n. 5 . Molin. d. 289. n. 1 2. ap. Leur. 
/. c. n. 2. censent per generalem hypothecam omnium bo- 
norum tacite revocatam non censeri donatiouem ex cr. ju- 
ribus, et aliis. # Secundo, si inter ipsos intercesserit divor- 
tium, absque eo quod matrimonium fuerit postea reintegra- 
tum : leg. Cum hic status §. xo. Tertio , si inter conjuges 
fuerint graves inimicitiae ; indubio tamen donatio non prae- 
sumitur revocata, ibid. §. 4 * * Sanch. lib. 6. de matrim . 
d. i 5 . n. i 3 . Palaus §. 2. n. 9. et alii A A. II. cc. • 

Dixi, ut donatio facta a marito etc. nam donatio facta 
ab uxore marito ipsius morte non confirmatur; quia leges 
dumtaxat favere voluerunt pudicitiae uxoris . • Molin. disp» 

6. n. 6. Reiff. /. c. n. 27. qui tamen solum loquuntur de 
morte civili uxoris; nam de morte naturali subintrat allata 
ratio ex d cap. fin . de morte donatarii ante mortem donantis.* 

R. 11 . Plures dantur casus, in quibus statim valida est 
donatio facta a marito uxori , non expectata ipsius morte . 
Primo, si donatio sit remuneratoria , propter obsequia sci- 
licet insolita et extraordinaria, quae uxor praestitit marito; 
baec enim potius est solutio , quam donatio : arg. cit. leg . 
Aquilius 37. ff. de donat., et cap. Consens. de reb. ecclts - 
non alien. Censetur etiam remuneratoria donatio, si quae 
vir ignobilis, vel senex donet foeminae nobili, aut juveni; 
cum censeatur donare , vel in remunerationem nobilitatis , 
vel floris juventutis • Sanch. de matrim. lib. 6. disp. 6. n . 
11. Secundo, si ex donatione donans non fiat pauperior. 

et donatarius non valde locupletior : cap. fin. de donat . Tunc 
autem donans non censetur fieri pauperior, si ex donatione 
non diminuatur substantia, quam jam habet; et ita non 
diceretur fieri pauperior maritus, qui repudiaret legatum, 
ut ad uxorem, quae ipso repudiante succedere debet, per- 
veniret: leg . Si sponsus §. Si ff. de donation. inter vir . et 
uxor. * Reiff. /. c. n. 5 . et io. Sanch. disp. 1 *. n. i. • Hac 
ratione sustinentur donationes mutuae inter conjuges, si una 
alteram non excedat, et habetur leg. Quod autem 7. ibid. 
Quod si maritus det uxori ad ipsius ornamenta » non pro- 
inde censetur fieri pauperior , cum potius sui causa dedisse 
judicandum sit. INec uxor fieri dicitur pauperior, si det 
marito, ut dignitatem consequatur; nam et ipsa censetur 
dare propter honorem , qui sibi exinde resultat : leg. Nuper 
4 *. ibid. junct. leg. Foeminae 8. ff. de senator , • /, Si ut 
certo §. Interdum ff. commodati , Reiff. /. c. n. 7. Leur. q; 
3 10. n. 2, in fin. * Tertio, valet donatio, si vir remittat 
uxori usuras dotis sibi debitas: leg. Vir usuras 5 !^. ff. de do- 
nat. , vel si det ad reficiendas aedes dotales destructas igne, 
vel alio infortunio: leg. Si vir uxoris 18. ibid. Quarto, si 
donatio fiat causa exilii, vel alterius poenae, ex qua sequa- 
tur bonorum confiscatio : l. Inter 43 » 'ibid. Quinto , si dona- 
tio fiat causa mortis : leg. Si eum g, §. fin. ibid. quae ta- 
men est revocabilis usque ad mortem . Sexto , si donatio sit 
exigui valeris , ut probat communis consuetudo . Demum si 
donatio fiat a principe supremo propriae uxori . leg. 26. C. 
de donat, .inter vir. et uxor. # Vid. Reiff. /. c. a n. 5 . ad 
18. Leur. q. 3 10, per tot. Sanch. I. c. disp. 3 . et 4 * Mo- 
lin, d. 289. et alii passim . 

Q. IV. Quae censeantur donata a maritis uxoribus; et 
quid juris de donationibus, quae fiunt inter sponsos. 

R. 1 . Quae vilia sunt, et destinata ad usum quotidianum, 
donata praesumuntur , secus quae pretiosa et festiva 5 nam 
haec censetur maritus tradere non in gratiam praecise uxo- 
ris , sed potius in gratiam suimet, ut scilicet propria uxor 
ornatior conspiciatur , Aliter dicendum , si vir expresse di- 
xisset talia se donare. Bonae, d. 3 . q. 12. p. 4 * n * a. # Consula- 
tur Sanch. saepe cit. lib . 6. disp. a 5 . ubi fuse de hac materia. # 

R. II. Donationes, quae fiunt inter sponsos firmae non 
remanent (si aliter non constet de voluntate tradentium) nisi 
sequuto matrimonio, ipsiusqtie consummatione; sub hac ete- 
nim conditione factae censentur: leg. Cum veterum cod. de 
donat, ante nuptias, Sanch. /. 6. d. 18. n. 2., Molin. d. 

ago. Dato autem non sequi matrimonium culpa donantis , 
sive sponsus sit , sive sponsa , sponsalilia largitas donatario 
acquiritur; e contra si non sequatur ex istius culpa, totum 
quod accepit restituere debet donanti , ex leg. Cum veterum 
cit. Quod si sponsalia sine alicujus culpa rescindantur , puta 
propter mortem , ingressum in religionem etc. tunc sponsus 
restituere debet totum , quod accepit , sicut etiam sponsa, si 
non intercesserit post sponsalia osculum, vel amplexus; nam . 
tunc lucratur medietatem sponsalitiae largitatis . Hoc autem 
non valet , si mutuo consensu sponsalia dissolvantur ; nam 
tunc censentur tacite pacisci de restituendo omnia, quae si- 
bi invicem tradiderunt quamvis osculum intercesserit . San- 
cit. disp. 3 i. num, 6., Anton. a Sp. S. tr . io. d. ia. num. 
5 oa. • Arg. I. Si diversa C. de transact. et tenent multi ap. 
ipsum Sauch. quam sententiam aegre admittit Palaus tr. 
38. disp. 1. p. i 3 . n. 17. * 

Q. V. An validae sint donationes parentum in filios. 

D, Donatio liberalis facta a patre filio non emancipato 
est invalida: /. Cum de bonis 11« C. de donat.; et leg . Da* 
nationes quas parentes cod . de don. int . vir , et uxor . Hujus 
aulem rei haec affertur ratio, quia quod filius a patre ac- 
cipit, spectat ad peculium profectitium, cujus cum sit do- 
minus pater, non tam censetur donare filio, quam sibi. 
Mater vero libere donare potest filiis vel emancipatis , vel 
non emancipatis * nam respectu ejusdem cessat ratio prohi- 
bitionis, neque ipsi donare prohibitum est : arg. leg. Sed si 
ego 4. §. 1. ff. ad S. C. Vellej ., Mol. d. agi. n. 4 » Laytn, 

/. 3 , tr. 4 - c. ia. n . ia. * Less. /16. a. cap. 18. n. go. En- 
gel in tit. 2 4* de donat . n. 4- # 

Valide aulem donat pater filiis emancipatis, quia in his 
cessat ratio peculii profectitii: leg. Sive emancipatis 17. C 
de donat, imo post emancipationem convalidantur etiam do- 
nationes antea factae , si non fuerunt revocatae : leg. Dona - 
tion. §. a. ff. eod. Item valet donatio ratione studiorum , 
vel opificii addiscendi: leg. i 5 . cod. de negot. gesi, sive re- 
numerationis gratia : leg. Cum pater 77. ff. de leg , a. sive 
etiam causa militiae: leg , Si Filiusjam . C. familiae hercisc. • 
Addit etiam Less. /. c. n. gi. Laym. lib. 3 . tr. 4 « cap . 
ia. n. ia. si pater donet filiis causa dotis, aut nuptiarum 
ex /, Pompouius 35 . ff. famil . hercisc. • ita enim donatum 
pertinet ad peculium castrense. Item si filio donet usum- 
fr urtum , quem habet in ipsius bonis adventitiis. /. Cum 
oportet §. Sin antea cod. de bon. quae liber. Demum om- 

nes aliae causae , quae reddunt statim validam donationem 
inter conjuges, eumdem effectum praestant in donatione fa- 
cta filio , ut bene docet Glossa m cap. fin. de donat, int . 
vir . et uxor. • et tenent Laym. Less. /. c . et plures alii ap. 
Bonae, disp . 3. q. ia. p. 3. n . a. * Semper tamen caven- 
dum ne his donationibus minuatur quod titulo legitimae 
aliis debetur , vel donans impotens reddatur ad solvendum 
creditoribus , alias quoad excessum donatio esset revocabi- 
lis: * Less. /. c . n. qa. Giribald. de contract. cap. 14 . dub . 
7 . n. 55. Salmant. tr. i4- dc donat, n. io5. * 

Filius donare potest patri bona castrensia, aut quasi ca- 
strensia ; cum ipsorum habeat administrat ionem et domi- 
nium : leg . cum oportet §. Excepto C. de bon. quae liber., 
et eadem ratione donare ipsi potest bona adventitia ea con- 
ditione ipsi relicta, ut usufructus patri non acquiratur: Auct. 
Idem est C. de bon. quae liber etc. * Gloss. ibi , Navar. 
man. cap. 17 . n. i£5. Azor. p. 3, lib. 11 . cap. q. q. 3. 
ubi multos alios casus enumerat . Less, l. c, n. qo. Laym. 
loco cit. num. 7 . • 

Q. VI. Quando ratione ingratitudinis donatio possit revocari. 

R. Quamvis donatio inter vivos legitime facta et acce- 
ptata, ordinarie loquendo, non possit revocari: leg. fin, C, 
de rtifoc. donat . nihilominus prima causa revocandi donatio- 
nem est ingratitudo donatarii: cap. fin. de donat, et l. x. 
cod. de reifoc. donat , Ea autem ingratitudo, ex praefatis ju- 
ribus, ex triplici capite consurgit. Primo, si donatarius ma- 
nus in donantem injecerit. Secundo, si atrocibus injuriis il- 
lum offendat, quod potest fieri verbis et facto; ut si adulte- 
rium committeret cum uxore donantis , vel stuprum cum 
ipsius filia. Tertio, si grave inferat damnum donanti, vel 
ipsum ponat in vitae discrimine, quamvis mors non sequa- 
tur.* Quae autem injuriae, quae damna censeri debeant atro- 
cia et gravia, determinari debent arbitrio judicis, attentis 
circumstantiis loci , temporis et personarum . Abb. in cap. 
fin. de donat, n. a. Molin. d. a 8 i. Pirhing. de danat n. 34» 
Leur. q. 58o. Advertit praeterea Reiff. n. 54* cum Mol. d. 
disp. parum referre , si haec praestet donatarius per se # seu 
per alium ex /. Non solum 11 , jf, de injur. Vid. AA. cc. 
qui tres istas causas specialiter explicant . * Nec desunt DD. 
qui dicant posse revocari donationem , si donatarius non alat 
donatorem inopia pressum; nam pariter in hoc casu magna 
est ingratitudo, et ubi est eadem ratio; videtur esse debere 
eadem legis dispositio : leg. Illud 3a. fi. ad leg. Aquil. * 

Clar. §. donatio q. ai. n. a. et 3 . Abb. I. c, n. 3 . Sylvest. 
v. Donatio q. i 3 . Less. /. c. n. io 4 * # Verum contraria 
opinio est juri conformior; nam solum ex praefatis causis 
titulo ingratitudinis concedit revocari posse donationem ( i»t 
patet ex leg. fin cod . de revoc. donat . Ultraquamquod cum 
agatur de lege poenali , non est extendenda de casu ad ca- 
sum etiam ob aequalitatem rationis; arg . I. l+i. ff. de poe- 
nis, juncta reg. i 5 . et 4 - 9 * j ur - ‘ n 6., Laym. /. 3 . tr. 4 * c . 
ia. n. 17. • Molin disp. 381. n. 3 . Engel tit. de donat, n. 
19. Reiff. n. 59. c/ 60. Leur. /. c. Rebell. de obligat, just . 
p. a. lib. 18. cap. 9, n. 9. quibus asseniiri videtur Lug. 
disp. a 3 . n. 173. Potest tamen et debet ex aequalitate dona- 
larius, qui magnam bonorum copiam accepit, obligari ad 
praestanda alimenta donanti ad inopiam redacto. Lear, ibi , 
et alii ap. ipsum . * 

Ut autem detur ex hoc capite locus actuali revocationi 
oportet judicem sententiam pronunciare quoad ingratitudinem 
donatarii ; leg. fin. cit . nam lex poenalis non obligat nisi 
post sententiam . Molin. d. disp. 381. n. 3 . Lug. /. c . n . 
173. Hoc tamen verum est, si res fuerit tradita; si etenim 
tradita non fuerit, donans potest illam non dare; cui enim 
competit jus ad repetendum , datur etiam jus ad non sol- 
vendum, si nondum solvit; Salmant, tr. \l+. c. 4 - num. 108. 
• Ita Less. Rebell. ap. Bonae, de contract. d . 3 . q. ia. p . 
li//. n. 6 . Lug. I. c . n . 173. Palaus de just. disp. 3. p. 3i. 
§, 1. n . i 3 . Leur. /, c . q. 578. n. 2. ex l. Invitus ff. de 
reg. jur . * Caeterum si donatarius injuste sententiam impe- 
disse! , posset donans sibi compensare; utpote quia damnum 
passus esset ex alterius injusta actione . * Ita cum Less. notat 
Palaus /. c. num. ia. • 

Jus petendi revocationem donationis ob ingratitudinem do- 
natarii pertinet solum ad ipsum donantem; cap. fin . de do- 
nat., et leg. fin. citat. * Abb. in d. cap. fin. n. 4 * Molin. /. c. 
/i. 3 . Barbos, n. a 3 . Engel n. 20. et communis. * Id autem 
verum est, si donans cognovit ingratitudinem donatarii; nam 
si tunc non revocavit, censetur 'condonasse ; si vero non co- 
gnovit, possunt haeredes donantis donationem revocare, non 
solum contra donatarium, sed etiam contra ipsius haeredes. 
Anton. a Sp. S. d. 12. num, 521 . # Possunt adhuc haere- 
des donantis donationem revocare , si dum se ad id prae- 
standum praeparavit donator, ipse impeditus, vel morte 
praeventus fuit, ita tradit Abb. ubi sup. n s 7. Reiff. n. 64, 
Sylvest. v. donatio q. 18. Less. n. 107. Laym. I. c. n. 17. 
Palaus §. 4 * »• 3 . ct alii passim *. 

Si vero donatio facta esset ad causam piam ( tunc non 
est revocabilis donatio ob ingratitudinem administratoris mo- 
nasterii , ecclesiae , vel alterius loci pii , cui facta esset do- 
natio ; nam tunc censetur facta ob salutem animae propriae f 
et ob sibi Deum gratificandum, qui nunquam potest esse 
ingratus . Barbos* in cap. /in. de donat . num. i 5 . * Azor. 
p. 3 . lib. ii. cap . 8. n. 5 . Clar. §. Donatio q. ai. n. 5 . et 
alii contra Abb. cap. Verum 4 . n. 3 . de condit, apposit. # liem 
non est revocabilis donatio remuneratoria , quia potius est 
solutio. # Bonae, disp. 3 . q. 12. p. ult. n. 4 * v. Dixi Abb. 
in d. cap. fm. n. ii. Clar. I. c. n. 4 * Mol. disp. 281. n. 7. 
Barbos, et communis aliorum ap. Reiff. n. 66. arg. I. Si 
pater 34 * ct l. Aquilius 27. ff. de donat. * Item si res donata 
postea alteri data sit titulo donationis, venditionis, vel alio si- 
mili , contra hujusmodi enim tertios possessores jus non dat fa- 
cultatem revocandi. * Engel /. c . n. 20. Reiff. n. 68. Harprecht. 
in §. 2. instit. de donat, num. 167. quod etiam extendi de- 
bet ad donationem ratione dotis , quae revocari non potest 
ob ingratitudinem uxoris, vel viri; quia virtute conditionis 
onerosae , nempe ut puella nubat , induit rationem contra- 
ctus : l. Si dotem a 4 * C . de jur. dot. et l.jin. de dot . promis. 
Reiff. n. 67. Leur. <7. 678. n. 1. Palaus l. c. §. 3 . n. 3 . et 
4* ubi varias limitationes ab aliquibus adductas rejicit. # 

E contra mihi valde probabile est esse revocabilem contra 
donatarium ingratum, quamvis donans jurasset non revoca- 
turum etiam titulo ingratitudinis . Ratio est , quia lex dans 
facultatem revocandi donationem ob ingratitudinem donatarii, 
principaliter, meo videri, respicit punire vitium ingratitu- 
dinis, quamvis exinde de secundario sequatur utilitas parti- 
cularis donantis; juramentum proinde de non revocanda do- 
natione , etiam propter ingratitudinem donatarii , est contra 
bonos mores , utpole fovens tale vitium , adeoque servan- 
dum non est . # Ita sentiunt Palaus §. a. n. 5 . cui adhae- 
rere videtur Leur. q. 58 1. in fm. Azor. /. c. q. 9. et alii 
quamplures citati a Tiraq. in l. Si unquam C. de reoocat 
donat, in praefat. n. i 55 . Attamen Molin. disp. 281. n. 6. 
Bonae. /♦ c. Laym n. 17. Lug. n. 174. validis rationibus 
contrariam tuentur sententiam, et ex ea ratione ducuntur, 
quia non revocare donationem post commissam ingratitudi- 
nem est de se licitum , et quoties res licita juratur, servan- 
dum est juramentum ; neque refert , quod donatarius acci- 
piat inde occasionem se ingratum exhibendi : nam etiam usu- 
rarius ex juramento praestito a mutuatario usuras solvendi, 
T. VI. i 5 

occasionem sumit usuras recipiendi , et ita delinquendi , et 
tamen mutuatarius tenetur servare juramentum , et usuras 
solvere» ut etiam superius dictum est; qu. 3. cap. 5. n. 9. 
de usur. Quod ulterius colligi potest a simili ex cap. Quem- 
admodum de jurejur. ubi Innoc. III. statuit , maritum f 
qui cum juramento promisit , non accusare uxorem quoad 
divortium celebrandum , si in adulterium laberetur, teneri ad 
illud juramentum observandum , cum possit licite et sine 
peccato accusationem omittere . * 

Q. VII. Quando revocari possit donatio, «o quod nascam 
tur filii . 

R. I. Altera causa revocandi donationem est, si illi, qui 
donavit non habens filios, filii nascantur: leg. Si unquam 8. 
cod. de revocat . donat. * Clar. I. c . q. 22. Ripa in c. leg. 
Si unquam , Engel n. 17. Mol. disp. 282. n. 2. cum communi 

J. U. DD. arg. I. Cum avus 102. ff. de condit, et demonst. 
et reg. 8. de reg. jur. in 6. *; nam censetur facta sub hac 
tacita conditione, ni mihi filii nascantur; semper etenim hi 
extraneis praeferuntur . Neque revivisceret donatio revocata, 
si filius moriatur; actio etenim semel extincta nunquam re- 
viviscit : leg. Maevius §. Duorum ff. de leg. • Et tradit Bar- 
tol. in l. Titia Sejo §. Imperator ff. de leg. Fachin. lib. 3 . 
controv. cap. 90. et alii apud Leur. q. 77. n. 12. # . Dixi, 
si qui donavit non habeat filios; nam si habuit filium, et 
nihilominus donavit, jura illi non favent, quamvis alii filii 
nascantur. * Molin. disp. 282. n. 6. Bonace. /. c. n. 8. et 

AA. cc. • Quae tamen dicta sunt verificantur solummodo 
quoad filios legitimos , vel per subsequens matrimonium le- 
gitimatos, non vere quoad filios spurios et naturales , qui- 
bus jura non favent. Bonae, disp. 3 . quaest. 12. n. 16. f 
Anton. a Sp. S. d. n. 524 » 

* Dubium oriri potest, an in quacumque quantitate re- 
vocanda veniat donatio ex nativitate filiorum. Aliqui apud 
Covarr, p. 1. var. cap. 19. n . 12. docent , quamr.umque do- 
nationem in ea lege Si unquam comprehendi ♦ quia verbum 
vel aliquam , quo lex illa utitur , in minima parte verifica- 
ri potest. Alii apud Pal. p. 29. §. 1. n. 6. putant debere 
esse majoris partis bonorum ; quia appellatione partis , di- 
midia intelligitur : /. Nomen filiarum §. Portionis ff. de ver- 
bor. significat. Verum dicendum videtur * leves donationes, 
quas recta ratio exigit, nullo modo esse revocandas, sed 
eas solum quas prudens crederet donantem non farturum , 
si filios habiturum putaret. Ita Covarr. d. cap. 19. n. i 3 . 

Clar. §. Donatio q. 22. n. ult . Menoch. cas. j 33 . Fachin. 
lib. 3 . cap. 88. Molin. d. 282. n. 5 . Pal. /. c. n. 7. • 

Dum vero potest revocari donatio, eo quia nati sint filii, 
non obstat fuisse firmatam juramento; nam istud sequitur 
naturam actus , cui adhaeret: ac proinde dum actus sive 
ex natura sua, sive ex juris dispositione corruit, juramen- 
tum etiam corruit ; Quod si quis non solum jurasset non 
revocare donationem, sed etiam non revocare, si nascantur 
filii, tunc servandum esset juramentum; quia servari potest 
sine dispendio salutis aeternae , dummodo tamen non sit 
cum praejudicio legitimae filiorum, ut stalim dicemus.* Lug. 
n. 180. Palaus §. 2. n. 2. Laym. n. 18. Mol. disp. 282. n. 7.* 

1 \. II. Si donatio facta sit ecclesiae , vel causae piae , tunc 
dicunt DD. non esse revocabilem nisi quoad portionem le- 
gitimae filiorum deinde nascentium , quomodo revocari po- 
test donatio facta uni filio: leg. 5 . et 7. de inoffic. donat., 
ecclesia etenim , seu pia causa instar filii reputatur . Verum 
quaedam aequitas et naturalis pietas exposcit, ut cum de- 
bita facultate quidquid donatum fuit restituatur, ut colligi- 
tur ex can. Quicumque caus. 17. n. 4 * ('um credi non pos- 
sit patrem amplam donationem ecclesiae facturum , si po- 
tuisset praevidere se filios habiturum . • Vid. Molin. /. c. n. 
10. Laym. /. c. n. 19. Lug. n. 194. Less. n. 109. et alii 
ap. Pal. §. 3 . n. 1. Covarr. /. 1. cap. 19. an. 5 . qui pro 
hac sententia longam supradicti textus explicationem tradit.* 

Q. VIII. Quando revocari possit donatio eo quod sit 
inofficiosa . 

R. Tertia causa revocandi donationem etiam ad causam 
piam est , si sit inofficiosa , boc est , si ex ea filii sua legi- 
tima defraudentur: leg. 1. et seq. C. de inoff. don. et si fa- 
cta fuisset extraneo , animo filios defraudandi , esset revoca- 
bilis in totum : /. 1. C. de inoff. don. Neque firmatur haec 
donatio juramento; quia, ordinarie loquendo, non fit sine 
gravi peccato. Quia tamen filiis non debetur legitima nisi 
post mortem patris , tunc solum ipsis competit agere coram 
judice pro revocatione donationis . Less. lib . 2. c. 18. d. 14. 
n. io 4 * Molin. d. 283. E contra quia non minus competit 
patri , quam filio querela inofficiosi testamenti , adeoque et 
inofficiosae donationis, ideo et locum habet revocatio dona- 
tionis saltem quoad legitimam, si filius ita excessive donet, 
ut pater privetur legitima de jure ipsi debita. * Vid. quo- 
que Molin. d. 283. Leur. qu. 5 7 5 . Palaus p. 3 o. qui fuse 
agunt de hac tertia revocandae donationis causa . * 

Regulae in praxi attendendae . 

I. Ouando poenitens repraesentat confessario aliquid sibi 
donatum fuisse donatione a lege reprobata, non statim il- 
lum obliget ad restitutionem , sed sequentia animadvertat . 
Primo ergo videat , an res donata talis sit , ut nullo pacto 
potuerit alienari ; ut sunt res furatae , vel donationes factae 
ab impuberibus t qui non habent liberam suarum rerum ad- 
ministrationem . Res igitur ita donatae statim sunt restituen- 
dae etiam ante judicis sententiam ; nam cum non potuerint 
a donante alienari , semper pro domino suo clamant . Ex- 
cipe modicas donationes, sive etiam eleemosynas, quas etiam 
filiisfamilias , uxoribus , impuberibus competit facere secun- 
dum suum statum . 

* Docet tamen Laym. I. c. n. 6. ex Medin. Molin. Less. 
confessarium debere esse valde cautum, et bene perpendere 
statum , conditionem, facultates harum personarum, ne in 
his donationibus majorem , quam par est, licentiam tribuat.* 

Si vero res donatae potuerint alienari , et solum a jure 
positivo invalidetur talis donatio ; ut sunt donationes factae 
inter conjuges, parentes et filios ; tunc advertat confessarius, 
quod licet tales donationes prohibeantur a jure , non tamen 
irritae ipso facto redduntur , neofaciunt donatarios inhabiles 
ad recipiendum et retinendum . Quoad has igitur donatio- 
nes confessarius non debet cogere donatarios ad restituen- 
dum nisi post sententiam judicis , et tunc habent etiam re- 
stituere fructus perceptos a die litis contestatae . 

* Quomodo se gerere confessarius debeat cum eo , qui 
dona accepisset a donante aere alieno gravato creditoribus 
ad solvendum impotente , videat quae dicta sunt /r. i3. t/. 
2 . c ap. 8. in reg. practic. reg. 3. * 

* Solent multoties graves lites et dissidia inter fratres ori- 
ri , ex eo quia unus prae caeteris aliquid a patre in vivis 
recepit , nec vult post mortem patris quod* sibi donatum est 
conferre cum reliquis bonis in divisionem haereditatis , et 
pro suae legitimae portione computare. Ad exlinguendas 
has lites examinet in primis confessarius , an pater expresse 
declaraverit nolle has donationes conferri in commune , et 
an aliis debita remaneat legitima, si ita res se habeat , certe 
non debent computari in divisionem haereditatis . Si vero 
pater neque in vivis, neque in testamento voluntatem suam 
aperuit, tunc examinet secundo confessarius an similes do- 
nationes factae sint propter nuptias, oh ingressum in reli- 

gionem, vel in patrimonii titulum ad suscipiendos ordines; 
tunc enim conferendae sunt ex /. 17. C. de collationibus , 
et notat Molin. disp. et stq . Si istae donationes sint 

in remunerationem ob beneficia praestita, vel in apparatum 
ad militiam , vel in expensas ad studia ; cum haec omnia 
adnumerentur inter bona castrensia , quasi castrensia et ad- 
ventitia, ideo non tenetur conferre: l. 3 . §. Sed si in ca- 
stra g. de donat . int. vir. et uxor. I. 4 * Si filius 4 * C. fa- 
mil. herciscund. I. Quae pater/amilias 5 o. g . eod. Neque com- 
putare teneretur , quae pater dedisset ad honestam recrea - 
tionem , ad moderatos ludos , ad aliquam artem addiscen- 
dam , quae aliquo modo pertinent ad alimenta a patre filio 
debita, et quae copiosus uni, quam reliquis subministrare 
potest, ita docent Sylvest. v. Peculium a. q. ia. et i 4 - Mo- 
lin. d. 2+2. Navar. man. cap. 17. nu. i6g. Laym. cap. ia. 
nu. i 3 . et 14. Reiff. theol. mor. tr. 8 . dist. a. addit . a. ap- 
pend. de var. donat . * 

II. Debet etiam in praxi confessarius valde advertere , ne 
viduae sibi conscientiam gravent occultando et retinendo quid- 
quid a marito acceperunt . Si ergo maritus expresse dona- 
vit aliqua uxori, non sunt haeredibus conferenda, utpote 
quia morte mariti donatio fuit convalidata . Quae vero ex- 
presse non fuerunt donata a marito, vel data non fuerunt 
causa remunerationis etc. manifestanda sunt ab uxore hae- 
redibus mariti; utpote quia non praesumuntur donata , nisi 
quae pertinent ad usus quotidianos . 

III. Accidit etiam non raro in praxi rasus, in quo dis- 
solvuntur sponsalia , et restituuntur mutue tradita inter spon- 
sos , ut abscindantur jurgia et inimicitiae. In his casibus 
advertat confessarius illum , sine cujus culpa dissoluta sunt 
sponsalia, posse retinere quidquid habuit ab eo, cujus culpa 
dissolvuntur; et si restituat ad removendas inimicitias, pos- 
se sibi occulte compensare . Quod si casu , et etiam sine cul- 
pa sponsi dissolvantur, propter mortem v. g/ propter in- 
gressum in religionem etc. tunc confessarius secreto interro- 
get sponsam , an passa sit ab eo osculari ; nam turtr potest 
tuta conscientia dimidium sponsaliliae largitatis sibi reline- 
re . • Si mutuo consensu dissolvantur, tunc sponsa in do- 
minio Reipublicae Lucens, lucratur res donatas ; ita decer- 
nitur lib. 2. Statut. Luc. cap. 32 . in fin. * 

IV. Notare pariter debet confessarius, quod si donatarius 
etiam post acceptatam donationem adeo fuerit ingratus, ut 
sufficientem praebuerit causam revocandi donationem; tunc 

donans, ai nondum tradidit rem donatam , potest in foro con- 
scientiae eam sibi retinere : nam qui jus habet repetendi post- 
quam tradidit, jus habet et retinendi, itaut solvere non teneatur. 

QUAESTIO XV. 

DE TESTAMENTIS ET ULTIMIS VOLUNTATIBUS 

CAPUT I. 

Quid sit testamentum ; et de solemnitatibus ad ipsum 

requisitis . 

Q. 1. Quid sit testamentum . 

R. Testamentum bene definituri Ultima voluntas cum di- 
recta haeredis institutione . Dicitur, ultima voluntas in hoc 
sensu , quod nonnisi post mortem accipiat irrevocabilem fir- 
mitatem ; etenim antea seinper est revocabilis . Illud autem 
quod differre facit testamentum a caeteris ultimis volunta- 
tibus , quae mortis causa fiunt, quales sunt legatum, codi- 
cillus , et donatio mortis causa , est haeredis institutio ; ea 
etenim non fit nisi in testamento, et sine ipsa testamentum 
nullum est : inst. de fidei commissor, haered. §. Ante 3 £. inst, 
de legat, leg . Proxime 3 . ff. de his quae in test. delentur , 
leg. Jubemus C. de testam. 

Q. II. Quotuplex sit testamentum. 

R. Omissis superfluis divisionibus, testamentum primo 
dividitur in solemne et non solemne . (i) Solemne est , quod 
habet omnes solemnitates a jure requisitas. Non solemne, 
sive privilegiatum est illud, quod speciali juris privilegio 
subsistit etiam sine solemnitatibus requisitis de jure commu- 
ni ad testamentum . (a) De his testamentis privilegiatis in- 
fra . Secundo testamentum dividitur in scriptum , seu clau- 
sum et nuncupativum . Testamentum scriptum est , quod 
scriptura fit, et obsignatum traditur, servata forma juris 
praescripta in leg. Hac consultissima C. de testam, unde et 
clausum dicitur . Hoc testamentum facere solent illi , qui 
etiam testibus volunt latere, quod continetur in testamento. 
Testamentum nuncupativum non exigit scripturam *, nam ad 

(4) Et in olographum . 

(2) Olographum vero illud dicitur quod scribitur propria manu ab ipso- 
met testatore. Pro hujus testamenti validitate requiritur ut totum scriptum 
sit, et subscriptnm a testatore cura temporis, locique indicatione, ac in- 
super requiritur ut in eo nihil sit insertum aliena manu . 

illud satis est, si testator nominet coram requisitis testibus 
haeredem , simulque indicet quid post mortem ipsius velit 
fieri de bonis suis: §. fin. instit. de testam, ord. Solet nihil- 
ominus et hoc tesiamentum in scripturam redigi , ne excidat 
memoria, et ad faciliorem probationem, ut in simili dicitur 
leg. In re ff. de Jide instrum. * Clar. §. Testamentum q. 4 * 
n. 2» Reiff. in 3 . decret. tit. 26. n. 7. * 

Q. III. Quae solemnitates requirantur ad validitatem te-, 

stamenti . , 

R. I. Ad solemnitatem testamenti scripti , sive clausi ul- 
tra institutionem haeredis, primo requiritur, ut scriptum fuerit 
manu ipsius testatoris, vel ab altero de ipsius mandato. Se- 
cundo requiritur praesentia septem testium idoneorum; unde 
inhabiles sunt ad ferendum testimonium in testamento ii , 
qui in aliis causis testes esse non possunt. Tertio requiritur,- 
ut testes sint ad id specialiter rogati ; unde nullum esset 
testamentum factum coram aliquibus fortuito praesentibus, 
vel alia ex causa vocatis . Secus esset, si cum essent for-i 
tuito praesentes, rogarentur ut vellent esse testes. Quarto . 
testes debent esse ita praesentes, ut non solum valeant au- 
dire j sed et videre testatorem. Quinto debet testator coram 
testibus dicere in ea charta , scriptura etc. contineri suum 
testamentum. Sexto requiritur, ut testamentum sit subscri- 
ptum manu ipsius testaroris, vel ipso nesciente, seu non 
valente scribere, manu octavi testis. Verum quidem est 
haud esse necessarium, testamentum esse subscriptum manu 
ipsius testatoris, quamvis tutius sit, si testator nomen suum 
per se, vel per octavum testem subscribat . Septimo necesse 
est eodem tempore omnes testes subscribere, et scripturam 
subsignare proprio annulo, vel sigillo, vel alieno, si pro- 
prio careant, immo conceditur, ut omnes uno, eodemque 
sigillo signent . Haec omnia habentur leg. Hac consultissima 
C . de testam. Adderem etiam totum negotium testamenti 
scripti ita faciendum esse, ut nullo extraneo negocio inter- 
rumpatur; solumque posse interrumpi ratione necessitatis 
corporalis, vel causa sanitatis, si forte testator esset aegro- 
tus : leg . Cum antiquitas 28. cod. de testam. # Videri potest 
Reiff. I. c. a n, 11. ad 39. ubi dilucide ac fuse has solemni- 
tates declarat # . 

R. II. Ad testamentum nuncupativum, ut dictum est, ne- 
cessarium est instituere haeredem, eoque non instituto om- 
nino corruit etiam quoad legata saltem profana. Quid au- 
tem dicendum sit de legatis piis, dicemus infra» Ulterius 

haeres debet esse persona certa et determinata : §. Incertis 
instit. da legat, leg . In tempus f. de haer. instit., et leg . 
Hac consultissima C. qui testam, facere possunt , Boss. var. 
moral. tit. 12 . num. 82 . Item quamvis aliqui admittant in- 
stitui posse haeredem per relationem ad aliquam certam 
schedulam, in qua testator dicat coram testibus se scripsisse 
nomen haeredis revelandi post mortem ; nihilominus com- 
munior sententia id non admittit, cum pluribus juribus de- 
cernatur in testamento nuncupativo voluntatem testatoris; et 
haeredes testibus debere innotescere : leg. Hac consultissima 
cit. leg. Haeredes 21 . f. qui test. facere ttc. non est autem 
proprie audire, et omni modo scire quis sit haeres, si illius 
notitia postea sequuta morte per schedulam habeatur. Id au-' 
tem confirmatur v quia jura dum' prescribunt in testamento 
nuncupativo haeredem palam fieri debere testibus, pro fine 
habuerunt removere omnem fraudem et dolum, cui fini non 
satis consulitur, si designetur certa schedula, in qua insti- 
tutus sit haeres: nara potest ex. gr. aliqua clave aperiri ca- 
psula, ubi esset, vel alia ratione facta schedula substitui: 
Mant. de testam, tit . 4* quaest . 16 . et seqq. * Reiff. /. c. 
n. 49* et seqq . ubi etiam objectiones contrariam tenentium 
sententiam diluit # . t 

Demum non valet institutio haeredis, si haec pendeat ab 
alterius arbitrio , ut si testator diceret : instituo haeredem , 
quem Petrus nominabit: leg. institutio leg. Illa Captatorias ff. 
de haered. instit.* Et tradunt multi citati a Gonzal. incap. 
Cum tibi i3. de testam. Reiff. n. 434. qui tamen n. 436. ex 
communi recepta sententia apud DD. admittit valere , si 
haeres incertus ex pluribus certis alterius arbitrio seligendus 
a testatore relinquatur , ut si diceret ex fratribus meis in- 
stituo haeredem , quem Petrus elegerit ; nam institutio di- 
recte fit a testatore , et solum electio committitur voluntati 
tertii # . Bene tamen, possunt duo se mutuo instituere hae- 
redes: leg. Captatorias cit. si tamen non fiat sub conditione 
de futuro, instituendo v. gr. haeredem Petrum, si ipse vi- 
cissim instituat testatorem. Id tamen fieri potest sub condi- 
tione de praeterito, ut si testator instituat Petrum haeredem 
si vicissim ab eo haeres fuit institutus: leg. Illae autem ff. 
de haered. instit. 

Ultra haeredis institutionem ad testamentum nuncupati- 
vum requiruntur septem testes idonei, qui nulla lege, vel 
jure sint inhabiles ad testificandum . Inter inhabiles autem 
ad restificandum non solum habetur ipse haeres , sed etiam 

pater ipsius et fratres: instit. de testam, ord. §. Sed neque 
Insuper debent esse ad id rogati, sicut etiam debet testator 
manifesfare coram iisdem suam ultimam voluntatem circa 
haeredem et legata ; quae manifestatio fieri potest quavis 
verborum formula, etiam legendo chartam, in qua testator 
eamdem suam ultimam voluntatem scripserit, dummodo se 
protestetur velle condere testamentum nuncupativum.* Haec 
omnia patent ex variis juribus videndis apud canonistas et 
theologos praesertim Reiff. I . c . n. 4 X * e * se 9- Laym. lib. 3. 
tr. 5. cap. i. • 

Item satis est, si manifestet suam voluntatem ad interro- 
gationem alterius, notarii v. gr. , confessarii etc. dummodo 
testes agnoscant ita esse sanae mentis, ut serio et deliberato 
respondeat, annuendo, et negando quando opus fuerit. Quod 
si testator decedat, vel usum mentis deperdat , antequam sit 
absolutum testamentum, nullum remanet quoad omnia : leg. 
Si quis cum testamentum alias Si is qui ff. de testam. §. Ex 
eo instit. quibus modis testamenta infirmentur . Tunc autem 
testamentum non dicitur .absolutum , nec perfectum, quan- 
do testator alia erat dicturus, quamvis institutionem jam 
fecisset et legata : leg . Si quis cum testamentum cit. Susti- 
netur nihilominus dictum testamentum , si solum dubium 
sit, nec constet voluisse plures haeredes instituere; sicut etiam 
si in tali testamento instituisset haeredes , qui venirent ab 
intestato, quamvis extaret aliud testamentum perfectum, in 
quo vocati essent extranei; * fit notat Accurs. in d. §. Ex 
eo una cum Maldero in a. a. d. Thom. tract. t. cap. a. de 
testam, dub. 8. * Quid autem dicendum de legatis piis , in- 
fra explicabitur. Videatur celebris lex Hac consultissima C. 
de testam, quae est veluti norma condendi testamenta. 

Q. IV. An validum sit testamentum, cui desit aliqua ju- 
ris solemnitas . 

R. Quamvis huic quaesito satis responderi possit ex iis, 
quae dixi q. i. c . unie, quaesit. 7. nihilominus et hic iterum 
eamdem doctrinam repeteodam duxi . Dico ergo , quod si 
adsint quae de jure naturali necessaria sunt, ut constet de 
voluntate testatoris , puto in foro conscientiae sustinendum 
esse testamentum, cui desint juris solemnitates . 

Fateor igitur pluribus juribus late a contrariis auctoribus 
congestis annullari et irritari testamentum sine solemnitate 
factum; at hoc non me cogit dicere irritum declarandum 
esse etiam pro foro interno . Ratio etiam alias allata est , 
quia cum irritatio juris ct obligationis naturalis sit odiosa, 

non est inducenda, ni plene constet etiam per jura talem 
obligationem auferri, ut praestitit Tridentinum quoad matri- 
monia clandestina. In nostro autem casu licet jura remo- 
veant a praefatis testamentis obligationem civilem , non ta- 
men constat removere obligationem naturalem : cum non 
constet a jure plenissime annullari quoad obligationem utrius- 
que fori : et de facto tot canonistae , et theologi sentiunt 
per praefata jura solummodo removeri obligationem civilem 
et voluisse inductas solemnitates ad removendas fraudes et 
dolos, ut etiam dicitur leg. ftn. C. de fideicomm. Fagn. in 
cap. cum esses de testam. Mol. d. 81. Less. I. a. cap. 19. 
d. 3 . Laym. /. 1. tr. 4 * c. 17. 

* Hanc sententiam docent et tenent Abb. in d. cap. Cum 
esse Malder. de just. cap. 11. dub. 5 . Reginald. lib. a5. 
n. io 5 . Clar. §. Testamentum q. 90. Mastr. disp. 4 . theolog . 
moral. n . 5 a. et hanc plenissime probant et amplectuntur 
Leur. I. c . q. 598. et Reiff. I. c. a n. 91. ad 118. et in 
theol. moral. tract . 8. dist. 3 . et alii plures apud ipsos. # 

Cum igitur nullatenus removenda sit obligatio naturalis, 
ni id manifeste constet leges voluisse ; cumque in praesenti 
materia id non plane constet, adest sufficiens ratio dicendi 
remanere obligationem naturalem adimplendi voluntatem te- 
statoris, dictat enim aequitas naturalis ratam habendam 
esse voluntatem domini, volentis transferre in alium rem 
suam , ut dicitur §. Per traditionem instit. de rer. divis. 
Porro debet de tali voluntate constare, vel quia haeres 
per seipsum audiverit voluntatem testatoris, vel quia de ea 
constet per duos , vel tres testes carentes omni suspicione 
falsitatis; nam in ore duorum, vel trium stat verbum. 

Quod si testamentum factum sine solemnitate quoad hae- 
redis institutionem sustinetur pro foro interno , ut dictum 
est, multo magis sustineri debet quoad legata et fideicom- 
missa relicta. Quinimmo, etsi baeres ab intestato excipiat 
contra testamentum ob defectum solemnitatum •, nihilomi- 
nus si ipse audiverit ab eodem testatore aliqua institui fidei- 
commissa et legata , tenetur ea in utroque foro adimplere 
textu claro leg . Non dubium 16. C. de testam, ac ita com- 
muniter sentire DD. testatur Capic. decis. 89. q. a. Hinc 
si ea solvit , ipsi eadem repetere a jure negatur : leg. Etsi 
2. C. de fideicomm. quod verum non esset , si pro foro ex- 
terno indebite solvisset. Idem non tantum pro foro interno 
sed etiam pro eodem foro externo sustinent quamplures DD. 
si haeres ab intestato proprio testatoris ore audiverit institui 

haeredem aliquem extraneum. Molin. d. 81. n. 17. et cum 
eo sentiunt omnes illi , qui dicunt soleninitates a jure requi- 
sitas non esse de substantia testamenti etiam quoad forum 
externum , sed solummodo de forma probatoria . # Vid. A A. 
cc. et babetur ex leg. fin. C. de testam, ubi Si autem ha- 
beatur propria confessio adversarii , recurrendum non erit ad 
extraneam probationem . # 

Q. V. An post sententiam judicis declarantis irritum et 
nullum testamentum factum sine solemnitatibus , adhuc 
illud sustineri possit pro foro conscientiae . 

R. Post sententiam judicis puto etiam in foro interno non 
posse retineri quod habitum est ex testamento minus solem- 
ni. Ratio est, quia judex judicans secundum leges judicat 
auctoritate sibi mediate, sive immediate a Deo tradita, ac 
proinde ipsi parendum esse saepe docet S. Scriptura , ut 
patet Deuter. 17. Quamvis ergo ex testamento minos so- 
lemni oriri possit obligatio naturalis adimplendi voluntatem 
testatoris; nihilominus haec obligatio est inefficax, et elidi 
potest beneficio legis civilis ; cum idem jus naturale dictet 
cessare omnem obligationem , semper cum judex * attenta 
legum dispositione , vult non esse attendendam . Sotus de 
just. lib. 4 . quaest. 5 . art. 3 . Menoch. de praesum, lib. 1. 
praes. 80. n. 7. Laym. I. 1. tr. 4 « c . 17. 

Neque dicas nullatenus obligare sententiam judicis fun- 
datam in falsa praesumptione , qualis esset in casu nostro; 
nam pronuntiaret non esse attendendam testamentum minus 
solemne ex praesumptione quod ibi potuerit aliqua fraus f 
vel dolus intervenire . Contra enim est, quia judex etsi sci- 
ret in aliquo testamento minus solemni fraudem non inter- 
venisse , adhuc illud nullum declarare deberet ; leges etenim 
praescribentes solemnitates non praecise respiciunt , an in 
hoc, vel illo casu intervenerit fraus, sed an periculum sit 
quod possit intervenire, non servatis solemnitatibus. Ad 
illud autem periculum removendum , quidquid sit de ali- 
quo casu particulari , volunt leges omnem actum talibus so- 
lemnitatibus carentem omnino nullum declarari . # Ita cum 
Covarr. Reiff. Layman tenet Leur. I. c. in fine # . Hac ra- 
tione dicunt DD. attendendam esse veritatem habentem le- 
gis adminicula, ubi requiruntur a jure: leg . si veritas a 3 . 
cod. de fideicom. leg. Bona fides jf . depos. et ita contractus 
matrimonialis et professio religiosa non habentes adminicula , 
quae exigit Trid. sess. a 4 * c. de reform. et sess. a 5 . de re- 
gul. cop. i5. nullum habent valorem , quamvis in eis nulla 

iniervenerit fraus, vel dolus. Quod autem dicitur de istis 
eiiam ante sententiam judicis, dicendum de aliis contracti* 
bus , saltem postquam judex irritos et nullos pronunciave- 
rit . # Vid. Leur. et Reiff. //. cc. *. 

Putat Fagnan. in cap. Cum esses io. de testam, solemni* 
lates requisitas a jure civili esse contra jus divinum; utpote 
quia ex praefato capite constat vi talis juris attendendam 
esse veritatem f quae ex duorum constet testimonio . Infert 
hinc nullatenus attendendam sententiam judicis, quae de* 
claret aliquid non subsistere defectu talium solemnitatum . 
Contra tamen est ( quia jus divinum solummodo vult nul- 
lum esse condemnandum nisi ex testimonio duorum , seu 
ex duorum , vel trium testimonio probari veritatem . Caete- 
rum non vetat quin ad magis vitandas fraudes in quibus- 
dam rebus leges non possint imponere obligationem plus- 
quam duos testes adhibendi , unde tales leges non essent 
contra , sed praeter jus divinum . Covarr. de testam . c . 1 7. 
n. 7. et communiter arg. cap. Licet a 3 . de tesiib. # Alias 
etiam rationes adducit Fagn. ex d. cap. Cum esses ad robo- 
randam sententiam suam , quibus abunde respondent Lug. 
disp. 24. n. 20. et Reiff. n. 124. # 

Regulae in praxi observandae. 

I. Confessarius non facile suadeat poenitenti testamentum 
scriptum ; cum etenim ad illius valorem multae desideren- 
tur solemnitales , facile erit in eis errare , atque ita testato* 
ris dispositiones facillime a judice declarabuntur invalidae. 

II. Notet secundo parochus aliquando domesticos mori- 
bundi, vel ipsum etiam moribundum sine fundamento sol- 
licitos esse , quia non reperitur tabellio , qui ipsius excipiat 
testamentum . Advertat igitur ad testamentum nuncupati- 
vum nullam exigi scripturam , et satis esse si, testator co- 
ram sufficienti numero testium exprimat suam voluntatem, 
praecipue instituendo determinatum haeredem, sine qua in- 
stitutione, ut dictum est, omnino corruit testamentum. Ut 
tutius etiam rem agat, advertat confessarius , vel parochus, 
cui testator manifestavit suam voluntatem, ut si timeat tem- 
pore quo vult illam conscribere , vel quo advocandi sunt 
testes, aegrotum semper magis debilitandum , bene faciet si 
advocet saltem duos domesticos testes, quibus testator expri- 
mat se confcssario, parocho, vel alteri manifestasse suam 
voluntatem, ipsosque rogasse, ut venientibus testibus iisdem 
communicarent. Hac adhibita cautela, cum duo testes suffi- 

fiant ad legitimam probationem t etiamsi testator interea ita 
debilis evadat, ut non possit nisi capite annuere parocho di* 
centi coram sufficientibus testibus talein, ac talem esse ipsius 
voluntatem , testamentum validum erit (i). 

III. Advertat parochus et confessarius inique aliquando 
excipi a moribundis testamenta , vix valentibus ad interro- 
gationem alterius respondere ita est , seu capite annuere. 
Quamvis igitur aliquis testator prius egerit cum aliquo , 
ipsique suam manifestaverit voluntatem , simulque manda* 
verit t ut testibus proponeretur, nihilominus postquam hi 
advenere, ita debilis factus sit, ut vix ad interrogata pos- 
sit respondere volo , vel capite annuere, facillime praesu- 
mi potest non satis habere sanum intellectum, nec serio 
dicere volo , seu adnuere , et ita etiam testamentum facilli- 
me nullum erit. Solum sustineretur hoc testamentum, si 
prius adhibiti essent duo testes , ut explicavi in regula supe- 
riori . Multo minus validum erit testamentum / si testator, 
qui cum nullo antea egerat de eo faciendo, dum postea 
interrogatur a parocho, vel notario etiam coram sufficien- 
tibus testibus vix valeat respondere volo, ita est , seu capite 
annuere , nam in hoc casu nullatenus constat de seria ipsi- 
us voluntate , et praesumi etiam potest potius ad removen- 
dam molestiam eo modo respondere , quam animo testan- 
di. Et de facto talis testator in jure mortuo aequiparatur : 
leg. Jubemus ag. C. de testam. Communiter ergo hujusmodi 
testamentum nullum reputatur quoad haeredis institutio- 
nem, et idem dicit major pars DD. etiam quoad legata. 

Si vero testator, etsi antea nil egerit de faciendo testamen- 
to, nihilominus ad alterius cujuscumque interrogationem non 
solum respondeat oolo , annuat capite etc. sed etiam ad di- 
versa puncta diversis verbis rrspondeat * quaedam affirman- 
do, et quaedam negando, tunc ex dictis certum est testa- 
mentum valere . 


(t) Advertendum hic est quod haeres non tenetur credere sol» Parocho nisi 
alius adsit contcstans . Et .licet hoc non probet Cunil. de Testam. {. 2. 
n. 3. inquiens: nescio qua ratione standum non esset juramento Confes- 
sorii ; attamen s. I.ig. l.3.n. 924. et Rei ff. de Testamentis n. 28. docent 
oppositum constare ex regula certa , omniumque consensu recepta . Ita et 
iam Layra. c. 7. de Testam, n. 4. Nam non tenetur haeres io sui prae- 
judicium credere uni Wsti licet probatissima. Quapropter haeres teneretur 
ad testatoris voluntatem adimplendam cum is illam audivit , aut dum ca 
probaretur tribus aut duobus testibus • ita docet etiam Bernardinius noster 
L 4. pract. 48. n. 5. 

IV. Testamentum a parocho, vel ab altero conscriptum 
iterum est legendum coram testatore , ne opponatur aliquid 
fuisse conscriptum alienum ab ipsius mente: leg. Fidcicom. 
§. Quoties jf. de legat . Nihilominus si testes sufficienter au- 
dierunt omnem voluntatem testatoris, et testari possint in 
scriptura nil esse alienum ab ipsius mente, testamentum 
erit validum ; neque etenim ad testamentum nuncupati* 
vum scriptura requiritur, adeoque nec ipsius lectio, sed 
solum quod ex sufficienti numero testium constet de te- 
statoris voluntate . 

V. Bene advertat parochus , qui necesse habet alicujus 
condere testamentum, quod testes sint idonei, unde ad* 
mittere non debet mulieres, impuberes, servos, furiosos, 
mutos, surdos, aliosque , quos propter suam improbitatem 
leges repellunt a ferendo testimonio . Neque etiam debet 
admittere caecos, qui testatorem videre non possunt. Reli- 
giosi possunt esse testes , etsi monasterium institutum esset 
haeres, vel legatarius, quia causa monasterii non est cau- 
sa singulorum religiosorum , sicut causa ecclesiae non est 
causa singulorum clericorum . 

• Ut vitent religiosi maxime confessarii multa absurda, 
quae evenire possunt, cavere debent, ne facile testes agant 
in testamentis, sed alios testes vocari curent, nisi necessi- 
tas, charitas, aut alia rationabilis causa id postulet. • 

• Cum parochus in ditione Lucensi alicujus testamentum 
condit ad causas profanas , ultra dicta de adhibendis testi- 
bus idoneis, debet curare, ut adsint in numero quinque; 
si vero testamentum sit ad causas pias , vel inter liberos , 
duo tantum sufficiunt , si tamen inter eos non sit nimis aequa- 
liter dispositum ; Syn. Luc. Collor. p. 3. cap. io. n. 7. et 
in append. pag. 33 1. In aliis regionibus, nisi aliter statutis 
vel consuetudinibus particularibus decernatur, juxta jus ca- 
nonicum ex cap. Cum esses 10. et ex cap. Relatum w. de 
testam . procedere debent parochi testamenta conficientes , 
nempe cum tribus, vel saltem duobus. Vide Fagnan . in 
d. cap. Relatum n. 4» Barbos, ibi n. 2. Engel de testam . 
quaest. 7. Card. Petra t . 2, ad apostolic. constit. p. 320. n. 34. # 

VI, Pro praxi advertat confessarius nullatenus obligandum 
ad restitutionem ante judicis sententiam illum, qui aliquid 
possideret ex testamento minus solemni* quia est probabilis- 
simum tale testamentum , licet non pariat obligationem ci- 
vilem , adhuc parere posse obligationem naturalem , 


Digitized by Google 


QO AEST. XV. CAPUT II. 2 3 9 

£ contra in praxi neque obligarem ad restitutionem illum, 
qui taoquam succedens ab intestato, non attendens testa- 
mentum minus solemne, sive totam, sive partem haeredi- 
tatis defuncti accepisset. Ratio mihi est, quia etiam valde 
probabilis est sententia, eamque multi tradunt theologi, quae 
docet solemnitates juris requiri pro forma substantiali, seu 
validitate testamenti, sicut et cujuscumque alterius contra- 
ctus; tum quia volunt leges praescribentes earum solemni- 
tates, non praecise fundari in praesumptione actualis doli, 
sed in periculo ejusdem quod semper adest; tum quia princeps 
potest pro bono publico, et ad vitandas fraudes velle pro 
nullo foro subsistere contractum, sive testamentum carens 
praescriptis solemnitatibus. Cum igitur probabile valde sit hae- 
redem ab intestato posse adire haereditatem contra testamen- 
tum minus solemne, non est expoliandus a confessario sua pos- 
sessione; usquedum evidenter demonstretur injuste possidere. 

"VII. Juxta nostrum statum ad valorem testamenti, de quo 
appareat publicum instrumentum , sat est st adfuerint tres 
testes masculi, et idonei, quamvis non rogati. Et id etiam 
satis est, si a cive Lucensi, vel dtstrictuali alibi in Italia 
6at testamentum, quamvis, ubi conditum est, ex statuto 
'loci major numerus exigeretur. Quod si ibi minor exigere- 
tur, valeret testamentum factum juxta consuetudinem Joci. 
Dum vero testamentum per publicum instrumentum extra 
Italiam factum esset, sufficeret intervenisse duos testes Ita- 
licos, vel tres alterius nationis, vel minores etiam, si ita 
ferret consuetudo loci, in quo factum esset testamentum. 
St vero testamentum fiat sine publico instrumento, exigun- 
tur quinque testes. Si vero testamentum fuerit scriptum 
manu testatoris, sat est si subscribatur a tribus testibus ido- 
neis, etiam non rogatis, vel etiam ignorantibus quid in te- 
stamento contineatur, et deinde subscribatur ab ipso testa- 
tore asserente testes de ipsius voluntate subscripsisse. De- 
mum non requiritur testatorem ore proprio haeredem nomi- 
nare , dummodo de ejus voluntate appareat per scripturam; 
Statutor. /. 2 . c. i. 

CAPUT II. 

De testamento , seu legato ad pias causas ; aliisque testa- 
mentis privilegiatis . 

Q. I. Quid sit testamentum , vel legatum ad causas pias . 

R. Cum forma essentialis, quae dat esse testamento, sit 
haeredis institutio, tunc testamentum dicetur pium, quando 

in haerede aliquid spirituale contemplatur; ideiti dicas quoad 
legatarium , unde dicitur ad causam piam requiri ut inter- 
veniat pietas personae, et ut fiat causa pietatis; et ita pium 
non esset legatum factum pauperi, non ratione paupertatis, 
sed amicitiae: Barbos, jur . ecclcs . /. 3. c. 37 . Advertendum 
igitur hoc verbum pium aliquando improprie sumi pro qua- 
dam pietate naturali , seu legali ; quo pacto pium dici po- 
test quidquid relictum sit pro gratitudine, amicitia etc. pro 
quocumque opere publico faciendo, pro quocumque genere 
studiorum etc. At in praesenti non loquimur de operibus 
improprie piis, sed de opere rigorose pio, hoc est spiritua- 
li, cedente de sua natura in cultum Dei, vel salutem ani- 
mae. Ita se habent relicta ad pias causas, quando testator 
praescripsit opus spirituale» ut ornatum, vel aedificationem 
ecclesiae, celebrationem missarum» eleemosynam distribuen- 
dam; dotem pro pauperibus virginibus, alimenta pro pau- 
peribus orphanis, subsidium pro studio theologiae, vel etiam 
ss. canonum, dummodo ordinetur in ecclesiae utilitatem etc. 
Idem dicas de omnibus aliis operibus , quae constant esse 
spiritualia. * Videri potest Bosstus moral . var. tit. 13. n. 
31 5. et seg. ubi fuse et luculenter explicat quae ad causam 
piam spectare possunt # . 

Quod si testator haeredem , seu legatarium nominavit 
aliquam personam, in qua reperiri possit et motivum vere 
pium et non pium , tunc perpendendum est quid conside- 
raverit testator , Instituit e, g, haeredem , seu legatarium 
personam religiosam, sive pauperem, simulque consangui- 
neam . Si testator contemplatus est consanguinitatem , vel 
etiam amicitiam , tunc certum est ipsius dispositionem non 
esse vere piam , quia nil spirituale habuit pro motivo suae 
dispositionis, secus si considerasset statum religiosum, vel 
sublevare paupertatem , Caeterum non nego in dubio prae- 
sumendum esse piotivum vere pium respexisse; cum sem- 
per credi possit velle testatores consulere animae suae quoad 
fieri possit , Videantur Mant. de conject. ult. vol. I. 3. tit. 
3. n. 33. Card. De Luc. de testam, disc . 19. Sanchez de 
matrim. lib . 1 , disp. 4 * 9 * Menoch. lib. 4 * praesumpt . 

n5. art. 3. Rota in liom , haered , 1, Apr. i658. et 16 . Jun , 
i65g. cor, Alberg. 

Q. II. A 11 testamentum ad causas pias sit privilegiatum ; 
et quae requirantur ad ipsius validitatem . 

R. I. Modo extra controversiam est apud canonistas et 
theologos pro valore testamenti ad causas pias non esse 

necessarias solemnitates inductas a jure civili ; et de facto 
cap. Relatum i. de testam . quo praescribitur in hujusmodi 
testamentis, similibusque causis attendendos esse ss. cano- 
nes, non leges civiles, nulla recensetur ex iis solemnita- 
tibus, quas leges civiles exposcunt pro testamentis profanis. 
Non erit ergo necessarium pro testamentis ad causas pias , 
nisi quod constet de voluntate testatoris ; unde si de ea con- 
stet, vel quia haeres ab intestato, vel duo testes audie- 
runt ex ore ipsius testatoris quidquid ad causam piam de- 
stinaverit, ita est in foro conscientiae exequendum. Barbos. 
jur. eccl. I. 3. cap. 37. n. 68. Idem dicatur si solo nutu 
alio interrogante testator expresserit suam voluntatem; licet 
enim tale testamentum non valeat de jure civili : le g. Jube - 
mus C. de testam, nihilominus valebit ad causas pias , quo- 
ties ex signis sufficienter constet testatorem esse compotem 
sui; nam id jure gentium satis est , ut testari valeat . Laym. I. 
3. t. 5. c. 2 . nu. 3. Menoch. I. 3. cons. ia4* Item valebit 
testamentum ad pias causas, si constet de ipsius voluntate, 
quia e. gr. fuerit ipsius manu scriptum vel subscrictum etiam 
sine testibus, vel tabellione, etiam non expresso die, mense et 
anno. Fagnan. in cap. Relatum 1. num. 9. Pirhing. de testam, 
c. 11. n. ia. Laym. I. 3. tr. 5. c . a. n. 3. Tiraq. in tract . 
de cans. pia privileg. a. 

Quamvis pariter jure civili invalidum sit testamentum 
quo quis haeredem incertum instituit, vel committit hae- 
reditatem , seu legata distribuenda arbitrio alterius; nihil- 
ominus in testamento ad causas pias haec non attendun- 
tur, et ita validum esset non solum si quis institueret hae- 
redem animam suam , sed etiam si quis generaliter diceret 
instituo haeredem Deum , vel causas pias ; item si dicat 
instituto haeredes illas causas pias, vel pauperes, quos ele- 
gerit Titius, seu Sempronius . Mol. d. i34- n. 3. Laym. 
/. 3. tr. 5. c . 2. n. 3. 

Hic etiam notandum reputari validum testamentum , si 
testator diceret: relinquo omnia bona mea dispositioni Titii. 
Hatio autem est, quia talis dispositio reputatur respicere 
causas pias, cum etenim ultima voluntas, quantum fieri 
potest, ita intelligenda sit, ut potius valeat: arg. cap. Ab- 
bate a5. de verb. signific. et leg Quoties i3. ff. de reb. dub . 
praefata dispositio ita interpretanda est , ut testator non volue- 
rit respicere causam profanam, secundum quam non posset su- 
stineri , sed causam piam . Covarr. cap. 18. de testam. 

T. VI. 16 

Q. III. An testamentum ad causas pias validum sit , si 
nulla fiat haeredis institutio. 

R. Testamentum sine ulla haeredis institutione in vi te- 
stamenti neque valet quoad causas pias . Ratio est , quia 
quamvis ad valorem talis testamenti non requiratur quod 
solum est de jure civili, requiritur nihilominus quod neces- 
sarium est jure gentium , quo etiam jure nemo potest suc- 
cedere in universum jus defuncti , uti succedit qui est hae- 
res, ni vel talis sit ab intestato, vel talis instituatur in te- 
stamento . Et de facto hoc videtur esse discrimen inter te- 
stamentum, et caeteras ultimas dispositiones, quod primum 
exposcat haeredis institutionem : sufficit autem si causa pia 
implicite haeres instituatur, ut si quis dicat omnia sua bona 
relinquere alicui ecclesiae , pauperibus ; vel si factis aliqui- 
bus legatis caetera omnia sine exceptione causae piae relin- 
quantur . Hoc , inquam , modo causa pia implicite haeres 
instituitur, quamvis non nominetur haeres ; ille etenim hae- 
res est , qui in universum jus defuncti succedit : leg. Hae- 
redem ff. de reg. jur. Quod si causa pia neque implicite iu 
universum jus defuncti succedat, tunc quod in specie illi 
relinquitur, non valebit in vi testamenti, sed codicilli, et 
succedet haeres ab intestato. # Reitf. in 3 . decret. iit. 36. 
nu. 179. Leur. q. 608. n. 3 . contra Less. lib. 2. cap. 19. 
dub. 2. n. 8. qui minus bene citat pro se Clarum §. Testa- 
mentum q. G. n. 8. nam ibi Clarus docet , non esse neces- 
sarium in testamento ad pias causas aliquid relinquere li- 
beris titulo institutionis , seu haeredis , dummodo legitima 
relinquatur , non vero quod valeat hujusmodi testamentum 
sine haeredis institutione, et alios relatos a Bossio n. 90. 
qui licet videantur substinere , non requiri institutionem 
haeredis , ita loquuntur tamen ut implicitam institutionem 
supponant. • 

Q. IV. Qui possint esse testes in testamento ad pias causas. 

R. Ex hoc quod testamentum ad causas pias sit privile- 
giatum , adeoque non exposcat quod de jure tantum civili 
requiritur , testes , qui intersunt , non est necesse esse ro- 
gatos. Fagnan. in cap. Relatum n. 13. Item potest esse te- 
stis etiam mulier, quae de jure canonico noti excluditur a 
ferendo testimonio in quavis causa civili , qualis etiam est 
testamentum : cap. 2. de judic . in 6 . et can. Ex eo quod 
caus. i 5 . q. 3 . Fagnan. in cap. Cum esses 10, de icstam. 
Pirhing. de testam, n. 21. E contra, quidquid dicant aliqui 
in contrarium , cum jure canonico excludantur a ferendo testi- 

monio servi : can. Testes §. Servi et §. Liberi caus. 4« 7* 
3. infames infamia juris ; can Nulli caus . 3. q. 4- ct c. Praete- 
rea 7. de test. ex communicat i vitandi : cap. Decernimus 8. 
de sent. cxcomm . in 6. criminosi non emendati , si eis cri- 
men objiciatur: c. Testimonium 54. de test. et pauperes mi- 
nus henestae vitae , puto hos non esse testes idoneos , dum 
ex eis constare debeat de testamento ad pias causas . Co- 
varr. de test. cap. 11. n. 11. # ReifF. num. i56. Leur. /. c. 
n. 3. Fagn, in cap. Cum esses *. 

Q. V. Quot testes necessarii sint pro testamento ad pias 
causas . 

R. Jam dictum est, testamentum ad pias causas atten- 
dendum esse, etsi illi nullus adfuerit testis, dummodo con- 
stet de voluntate testatoris. Solum ergo testes habent locum, 
ut dum aliunde de ea non constet, possint facere probatio- 
nem, et ad hoc duo tantum testes legitimi requiruntur: cap. 
Relatum a. de testam. At quia vigore hujus capitis testes 
debent esse legitimi , ideo supra dixi non esse, quoad hoc 
testes idoneos illos , qui jure canonico repelluntur a ferendo 
testimonio. Pirhing. de testam , n. 20. Laym. /. 3. tr. 5. c. 
2 . numer . 3. 

Sunt qui asserunt hos duos testes esse de substantia talis 
testamenti , ita ut sine ipsis nullum habeat valorem , ut 
videre est apud Menoch. /. 3. cons. ia4* Verum commu- 
nior est contraria sententia , quia in his testamentis non at- 
tenduntur solemnitates juris civilis; et aliunde nullibi in 
jure canonico irritatur testamentum ad causas pias factum 
sine testibus, ut irritatur contractus matrimonialis a Trid. 
sess . »4* rejorm. cap. 1. Praeterea valet testamentum pa- 
tris factum inter liberos, si nullus adfuerit testis, dummo- 
do ex manu testatoris constet de ipsius voluntate : leg. Hac 
consultissima ai. C. de testam . et Auct. seq. Saltem autem 
aeque favorabile est testamentum ad pias causas . * Et ha- 
bet communissima DD. apud Menoch, l. c. n. 64. * De- 
mum quod dicitur cap. Relatum est in favorem piae cau- 
sae, cum autem favores sint ampliandi ex rtg. i5. jur. in 
6. dicendum est velle testes non esse de substantia, sed 
tantum necessarios ad probationem , casu quo de voluntate 
testatoris non costet . Menoc. cit. * Fagn. in d. cap. Cum 
esses n. 8. Molin. d . disp. i34* n. 7. Laym. /. c.n. 3. co- 
rollar. 2 . et alii ap. Leur. d. n. 3. * 

Q. VI . An testamentum ad causas pias factum sine so- 
lemnitalibus civilibus, validum sit quoad legata profana; 

vel an si nullum sit testamentum ad causas profanas , de- 
fecto civilis solemnitatis , valeat quod legata pia . 

R. I. Communis sententia est , quod si validum est te- 
stamentum ad causam piam , sustineantur etiam legata pro- 
fana in eo inserta quia accessorium sequitur naturam prin- 
cipalis : reg. jur . in 6. unde si testamentum validum 

erit , valida etiam erunt legata profana . Covarr. de testam, 
cap . 11. n. a. Laym. I, 3 . tr. 5 . c . a. n. 10. # Molin. d. 
i 34 - Tiraq. prioil . 80. Clar. q . 6. n. 9. Engel de testam, 
n . 19. et alii ap. ReifF. n. 161. Lanfredin. resp. 4. n. 11. Cae- 
sar Panimoll. decis. 13. annot . 7. qui contrariam senten- 
tiam nec tutam, nec in consulendo, nec in judicando te- 
nendam docet . • 

R. II. Discrepant vero auctores in asserendo, an cor- 
ruente testamento profano sustineri possint legata pia in eo 
inserta, si adsint quae requiruntur ad valorem piae dispo- 
sitionis: et qui negant, eo innituntur fundamento, quod 
corruente principali deficit accessorium . Verum communior 
sententia affirmat ; etenim specialis ratio reperitur in ac- 
cessorio , quae non est in principali , favor nempe religio- 
nis , et cum agitur de eo , non attenditur jus civile sed so- 
lum jus canonicum . Covarr. /. c. n. 4 * Laym. L 3 . tr. 5. 
cap. a. # AA. iidem ap. eum n. 164. # 

Q. VII. An valeat testamentum imperfectum quantum 
ad causas pias . 

R. I. Si testamentum sit imperfectum quoad voluntatem 
neque attenditur quantum ad pias causas. Barbos, de jur. 
eccl. /. 3 . c. 27. n. 69. * et in cap. Cum tibi de testam. 
Covarr. de testam . cap. 11. n. i 3 . Decius in cap. 1. de Jid. 
instrum . n. i 5 . Surd. decis. 392. n. 11. et seqq. ReifF. I. c. 
n. 168. Lug. disp. 22. n. 176. * Tunc testamentum dicitur 
imperfectum quoad voluntatem, quando testator nondum 
intendit facere testamentum, sed tantum agit, et explicat 
quid velit facere , quam causam piam relinquere velit hae- 
redem , seu legatariam etc. lntelligit autem ita postea dis- 
ponere, quando adveniet tabellio, seu testes vocati; vel post 
aliquas horas , quando putat se melius habiturum . Hoc , 
iniquam, testamentum ita imperfectum quoad voluntatem, 
neque sustinetur quoad causas pias; in eo etenim deest vo- 
luntas testatoris : dum etenim loquebatur de iis , quae di- 
sponere volebat, non intellexit actu N disponere , sed sotura 
explicare quid deinde esset facturus , vel dispositurus. Si 
ergo vel amisso usu rationis, vel morte adveniente, non 
potuit testator actu disponere, cum non intelligatur de facto 

ante disposuisse , sed solum intendisse postea de rebus suis 
disponere, sequitur neque valere intentionem, quam habuit 
circa causas pias. Molin. disp. i34» num. 9 . 

R. II. Si testamentum non fuit imperfectum quoad vo- 
luntatem , sed solum quoad solemnitatem , quatenus scilicet 
testator de pluribus jam disposuerit , quamvis non potuerit 
absolvere testamentum , tunc valet quoad causam piam . Cer- 
tum est igitur tale testamentum quoad profana nullum esse: 
leg. Si is qui »5. ff. de testam. leg. Furiosum 9 . cod. qui 
te st ament . facere etc. at sustinetur quoad causas pias ; nam 
pro pia dispositione nil aliud requiritur, nisi quod exposci- 
tur de jure naturae; de jure autem naturae nil aliud requi- 
ritur nisi quod lestator habuerit actualem voluntatem , vel 
omnia , vel aliqua sua in causam piam transferre . Covarr. 
de testam, cap. 11 . cap. i4* Laym. lib . 3. tr. 5. cap. a. n. 
6 . Mol. d. i34. n. 9 . Tiraq. privil. 7 . 

Q. VIII. Quae alia sint testamenta privilegiata , et in quo 
consistant ipsorum privilegia . 

R. I. Testamentum inter liberos est privilegiatum, et est 
illud, quo non solum pater et mater instituunt haeredes 
filios seu nepotes , sed etiam quod in favorem ipsorum fa- 
ciunt ascendentes in linea recta, ut avus, proavus etc. avia, 
proavia etc. leg. ultim. cod. famil . erciscund. leg. Hac con- 
sultissima §. Ex imperfect . cod. de testam, leg. Appellatione 
5i. fi. de verb . sign. Pro validitate igitur talis testamenti 
sat est, si serventur quae sunt de jure naturali et gentium; 
hinc satis etiam duo testes non rogati , etiamsi sint foeminae . 
Neque etiam isti erunt necessarii, si per aliqam scripturam, 
vel subscritionem constet aperte de patris voluntate ; nam 
saltem in testamentis privilegiatis testes solummodo requi- 
runtur ad probationem , non ad validitatem , adeoque non 
erunt necessarii, si aliunde constet de patris voluntate.* Laym. 
I. c. n. i3. Clar. Molin. Fachin. et alii quamplurimi ap. 
Reiff. n. 188 . testantem de communi . * 

Quamvis autem liberum sit patri inaequaliter instituere 
suos filios haeredes , dummodo cuilibet legitima relinquatur: 
leg. Parentibus cod. de inoff. testam, nihilominus ut validum 
sit testamentum , quemlibet filium debet instituere haeredem 
in sua legitima portione , vel ex causa exhaeredare : leg. 
Inter caetera fi. de liber . et posth. leg. Filio praeterito ff. de 
injust. testam. Et quidem nullum certe omnino testamen- 
tum est , si praetereantur filii jam nati ; si vero praeterean- 
tur posthumi , tunc corruit testamentum , quando nascuntur, 

quamvis valeat, si non nascantur, vel mulier abortum fe- 
cerit : §. Sed non ita §. Posth, instiiut. de exhacred. liber . 
Hoc totum locum etiam habet in nepotibus ex filio , et cac- 
teris descendentibus ex sexu virili. * Videri possunt A A. 
cc. a Boss. tit . io. §. 4 * n ‘ 67. # 

Quod si in testamento minus solemni patris inter liberos* 
simul cum filiis instituatur haeres alia persona extranea; 
v. g. uxor, quoad istam invalida est dispositio ex defectu 
soleinnitatum , et totum accrescit filiis : /. Hac consulis sima 
§. Ex imperfecto C. de tesU Multi volunt subsistere talem 
dispositionem , si non fiat titulo institutionis , sed titulo do- 
nationis, legati fideicommissi etc. Verum sententia contra- 
ria videtur communior; etenim §. Ex imperfecto indistincte 
dicitur voluntatem patris in testamento minus solemni non 
valere quoad personam extraneam liberis permixtam , et 
istis accrescere quod illi relictum fuerat. Boss. tit. 10. n . 
101. # Clar. /. c . q. 10. n. x. Tiraq. de privil. caus. piae 
prii>. 80. Menoch. de praesumpt. lib . 4 * praesumpt . 7. n. 8. 
Barbos, collectan. ad l. ult . n. 18. C. famil. ercisc. Molin. 
disp. 128. §. Illud etiam observandum . Laym. n. 3. * 

B. II. Aliud testamentum privilegiatum militis est, non 
quidem militis , qui est praesidiarius in arcibus non patien- 
tibus actualem obsidionem, neque militis destinati ad cu- 
stodiam principis < aut commorantis in suis aedibus , vel 
oppido sine occasione pugnandi :§. 1. instit. de testam.mil. 
sed militis existentis in bellica expeditione, quamvis non 
esset actualiter in conflictu. Testamentum hujus militis suf- 
ficit, si habeat quae necessaria sunt de jure naturae et gen- 
tium : l. 1. ff. de milit . testam, leg. Lucius jf. tod. Testa- 
mentum igitur taliter factum a milite valet per integrum 
annum , postquam miles a militia discessit : §. 5 . instit. te- 
stam. mil. adeoque si intra illum annum moriatur, haeres 
institutus potest adire haereditatem vi talis testamenti facti 
sine solemnitatibus . • Keiff. I. c. n. 217. Leur. q. 620. • 
R. III. Alterum testamentum privilegiatum est testamen- 
tum factum tempore pestis ; et quamvis varient circa ^illud 
opiniones , nihilominus distinguendum videtur quoad testa- 
mentum factum tempore pestis, non adeo grassantis, et 
quoad testamentum factum peste valde saeviente . Dum igi- 
tur pestis non valde grassetur, adhibendi sunt testes, qui 
alias de jure requiruntur ; at non oportet simul congregari , 
adeoque quod testamentum fiat uno contextu, ut alias de 
jure esset- necessarium : leg . Haeredes 21. §./«. /. qui test. 

facere etc. sed satis est, si successive adhibeantur: /. Casus 
majoris 8. cod. de testam. Tempore vero pestis valde sae- 
vientis , ita ut testes etiam successive aegerrime haberi pos- 
sint , puto etiam duos testes sufficere ; nam ita satis est de 
jure naturae. Ratio est. quia causa validitatis testamenti 
pertinet ad publicam utilitatem : /. Vel negare 5 . jf. quem- 
admodum testam, aperian. unde in casu f quo servari haud 
possint leges positivae , non potest praesumi voluisse legisla- 
tores contra publicam utilitatem corruere testamenta ex ipsa- 
rum inobservantia, dum alias servatum sit, quod de jure 
naturae et gentium necesse est. Molin. d. 127. Laym. lib. 
, 3 . tr. 5 . c . 2. n. 17. * Ita Fachin. lib. 5 . controif. 92. Mo- 
lio. I. c. §. De jure communi , et communior aliorum. • 

Regulae in praxi attendendae 

I. Cum in testamento ad pias causas satis sit certo scire 
voluntatem testatoris, ex hoc potest confessarius advertere, 
quod si testator dedit alicui occulte pecuniam, ut in hoc, 
vel illud opus pium eroget, potest ipse tuta conscientia pe- 
cuniam in opus sibi injunctum sumere . In hoc tamen ne- 
cessaria est prudentia confessarii, dum ipsi tradita fuerit ta- * 
lis pecunia; si etenim id non fuerit adeo occultum, ut pe- 
nitus scire non possit haeres, confessarius se exponet multis 
detractionibus, quasi ipse, vel miryls juste egerit, vel sal- 
tem ea pecunia negotium suum facere voluerit. Si ergo haeres 
aliquid scire possit de ea pecunia* optimum erit, si curet, 
ut ipse testator cum haerede de hoc sermonem habeat . 

II. Quia dum non constat aliunde de voluntate testatoris, 
necessarii sunt duo testes pro valore testamenti ad causas 
pias, hinc est confessarium imprudenter agere, si assumat 
onus ipse solus referendi haeredibus post ejus mortem vo- 

* luntatem testatoris quoad aliquam causam piam ; neque ete- 
nim ipsi soli tenentur credere . "Vel ergo curet , ut testator 
subscribat manu propria quae ad piam causam reliquit; vel 
ut saltem adsint duo testes, dum suam manifestat voluntatem. 

III. Advertat tertio confessarius , quod si aliqua probabi- 
liter sustineri possint tamquam non pia, vel de eis non di- 
spositum fuisse prout de jure necesse erat, non debet coge- 
gere haeredem, ut veluti pias dispositiones respiciat, ac ex- 
communicatione in nostra dioecesi lata innodari, si illis non 
satisfaciat. Ratio est, quia propter jus alterius non certum 
haud debet ipse expoliari sua possessione . Exemplum sit in 
eo, qui aliqua reliquisset pauperi consanguineo, vel alicui 

consanguineo religioso ; et non appareret t an tasfator ha- 
buerit motivum pium, vel profanum, quale esset consan- 
guinitas, seu affinitas. Exemplum autem legati pii, de quo 
dubitari potest , an validum sit nec ne , est legatum pium 
relictum in testamento alias nullo . quamvis dixerim susti- 
neri posse quoad legata pia . Hac de re videndus Bord. de 
legat, cap. 5 . n. 5 . Barbos, de jur. tccl. 1 . 3 . cap. 37. n. 95. 
et alii apud ipsos. Fortasse etiam dubitari posset, an testa- 
mentum , seu legatum pium validum sit, quoties duo testes 
pro eodem necessarii , jure civili inhabiles sint ad testifican- 
dum: vide Fagnan. in cap . Cum esses 10. de testam . quam- 
vis ipse sentiat affirmative . An vero satis probabile sit non 
esse attendendum testamentum , seu legatum pium , si non 
interfuerint duo testes, quamvis alias constet de mente te- 
statoris , videndum est apud auctores ; cum non desint qui 
velint duos testes requiri, non solum quoad probationem, 
sed etiam quoad substantiam testamenti , seu legati pii . Ego 
utique semper reputavi sustinenda esse talia legata, ut dixi 
supra, et affirmat Rota, ut videre est p. B. recent . dec. 166. 

IV. Non praeceps sit confessarius in judicando aliquod 
testamentum , seu legatum factum fuisse ad pias causas, etsi 
in testamento legatur testatorem intendisse facere opus pium 
vel adsint alia verba, quae indicare videantur opus, seu 
motivum spirituale . Cum igitur hujusmodi apponi potuerint 
ex solitis notariorum formulis; ut confessarius bene judicet, 
attendere debet, an vere testator respexerit opus spirituale, 
seu habuerit motivum spirituale in haerede instituendo, vel 
in legato faciendo . Hinc certo certius credidi non esse re- 
putandum vere pium quoddam legatura relictum pro nu- 
bendis quibusdam determinatis puellis, quod tamen ita di- 
stribuendum disposuerat testator, ut illud promiscue conse- 
qui possent puellae pauperes et divites; quin immo accidere 
poterat quibusdam annis solummodo illud puellas divites 
consequi . Attenta ergo hujusmodi dispositione , manife- 
stum erat testatorem non contemplasse pauperes sublevare, 
sed solummodo favere puellis illius status pro quibus reli- 
querat legatum . Quod si non contemplatus fuerat pauperes 
puellas sublevare, sed talis determinati status, puta puellas 
nobiles , vel pauperes essent vel non, remanet ipsius legatum 
vere non fuisse pium , quamvis pium dixerit notarius , si- 
mulque etiam titulo eleemosynae a testatore fuerit relictum . 

V. Debet etiam diligenter advertere confessarius , qua ra- 
tione fuerit imperfectum testamentum , seu legatum pium ; 

nam si fuit imperfectum propter voluntatem non omnino 
determinatam testatoris , omnino corruit i Id evenit , ut su- 
pra innui , quando testator nondum proponit determinate 
suam voluntatem ut adimplendam , sed tantum loquitur , 
et proponit quod expediat ipsi facere . Ut si diceret , dum 
faciam testamentum opto , cogito haec , vel illa relinquere , 
seu legare pauperibus t ecclesiae etc. , ita enim dicendo non 
explicat determinate suam voluntatem modo esse, ut ea den- 
tur pauperibus, ecclesiae etc. sed exprimit suam intentionem 
de iis, quae facere intendit, dum faciet testamentum, for- 
tasse postea non ita fecisset . Dum igitur ita se gessit testa- 
tor , etsi adsint duo testes , non satis probatur de facto pium 
legatum instituisse ; adeoque non debet confessarius haeredis 
conscientiam torquere , quasi ad illius satisfactionem teneatur. 

* Solent quandoque famuli et uxores aliquid e bonis do- 
minorum , et virorum accipere his freti formulis testatoris : 
in testamento tui memor ero ; sis mihi fidelis , et suo tempore 
in testamento aliquid relinquam ; cogito te haeredem instituere; 
sed postea in testamento nihil relinquunt . Vi horum verbo- 
rum nihil possunt accipere, et si acceperint, obligandi sunt 
a confessario ad restitutionem ; potius enim censenda sunt 
proposita et velleitates , quam seria et efficax voluntas , prout 
censet Rot. Rom. p. a. decis. 5 q 6 . n. 3 . et p. 7. decis. 108. 
n. 4. recent. Card. de Lue. de testam, disc . i 3 . n. 5 . et seq. m 

t 

CAPUT III. 

De iis , qui possunt , vel non possunt facere testamentum . 

Q. I. Quinam possint facere testamentum . 

R. Cum jure naturae et gentium consentaneum sit, ut 
unusquisque de rebus , quarum habet dominium , disponere 
possit, sequitur eodem jure unicuique competere mediante 
testamento de rebus suis disponere , ejusque voluntatem esse 
attendendam. Hinc le g. Et facto 43 . in princ.fi. de vulg. et pu~ 
pili, substit. dicitur unicuique habenti usum rationis compete- 
re testamenti factionem • cui concordat lex 1. cod. dess. eccles. 

Q. II. Quinam ab ipsa natura prohibeantur facere te- 
stamentum . 

R. !. Omnes illi, qui carent usu rationis, a natura pro- 
hibentur facere testamentum • neque etenim valide quis po- 
test disponere de aliqua re, nisi peractum humanum , cujus 
actus sunt inrapares carentes usu rationis. Ita enim sanci- 
tur , instit. quibus non est permissum farer, testam, leg. a. qui 

festam . facere etc. et l . In adversa 17. ff. qui testam . facere 
etc. Advertere tamen est aliquos ita esse stultos, seu furio- 
sos , ut lucida habeant intervalla , quo tempore si disponant 
de rebus suis, utpote quia id faciunt peractum humanum, 
testamentum erit validum . §. a. inst. quibus non est per- 
missum leg. Furiosum 9. C. qui testam, facere etc. Oportet 
tamen non solum incoepisse facere testamentum tempore se- 
renae mentis , sed etiam non rediisse ad insaniam , usque- 
dum compleverit ipsum testamentum , alias tota dispositio 
corruit saltem quoad profana, arg. leg. ao. §.4*/* qui te- 
stam. facere etc . et leg. Furiosum 9. cit. # Keiff. I. c. n. 1186. 
dicens communem . * 

Quod si dubium insurgat, an testator fuerit sanae men- 
tis , tunc observandum est , an a longo tempore fuerit amens, 
seu potius a modico tempore et per accidens . Si primo jno- 
do, in dubio praesumetur insanus; nam per accidens est 
hujusmodi stultos ad sanitatem mentis redire, et accidentia 
non praesumuntur « sed debent probari. Si secundo modo, 
in dubio praesumetur sanae mentis; nam natura facit ho- 
mines sanos : unde qui ad modicum tempus amisit usum 
rationis , non censetur in illo perseverare . # Sanch. de ma- 
trim. lib. 1. d. 8. n. 17. Menoch. lib. 6. praesumpt. 44* «• 
2. et 7. et praesumpt . 45* n. 64. arg • c. Cum dilectus de suc- 
cess. ab intest . et ibi Gloss. v . Compotem , * 

R. II. Muti simul et surdi a nativitate sunt incapaces fa* 
ciendi testamentum: neque enim qui tales sunt, aliquando 
scire aliquid potuerunt de rebus , quae alias ad ipsos per- 
tinerent ; et ulterius cum loquela careant , exprimere haud 
possunt propriam voluntatem . Si vero tales effecti sint per 
accidens in decursu vitae , tunc si scribere valeant , et ita 
manifestare suam voluntatem, condere possunt testamentum. 
§. Item surdus 3. instit. quib. non est permissum facere te- 
stam. leg. Qui in potestate 6. ff. qui testam, facere etc. et 
leg. Discretis 10. C. eod. Vi ultimae hujus legis conceditur 
facere testamentum muto a natura, si tamen surdus non sit, 
et scribere valeat; et e contra surdo a natura, vel per ac- 
cidens , si mutus non sit , et loquela exprimere possit suam 
voluntatem , quamvis contrarium antea sancitum fuisset, leg . 
Si mutus, aut surdus 7. leg. Filiusfamilias iG. ff. de testa - 
ment. Laym. /. 3. /r. 5. c , 3. n . 2. * Lug. disp. 24* n. 68. 
Molin. disp. i36. * / 

Q. III. Quinam a jure prohibeantur facere testamentum. 

R. I. Impuberes sunt incapaces testandi, quia in eis ju- 
dicium sufficiens nnn praesumitur: leg. Si frater 4 * C. qui 
testament. etc. leg . Qua aetate 5 . ff. qui testam . facere etc. 

^Neque ad valorem testamenti impuberis sufficit auctoritas 
tutoris , cum ultima voluntas non debeat ab alieno arbitrio 
pendere : argum. leg. Illa 3 a. ff. de haered. instit. Item te- 
stamentum factum ab impubere non convalescit, etsi pubes 
moriatur: leg. Si filiusfam. 19. ff, qui testament, facere etc, 
attenditur enim tempus , quo fuit factum . leg, a. ibid. et 
ulterius quod ab initio non subsistit , tractu temporis non con- 
calescit: reg, 18. de reg, jur. in 6. Verum tamen est non 
oportere tempus pubertatis debere esse completum in toto 
rigore , et de momento in momentum , ut attendi solet in 
odiosis , in materia ex. gr. praescriptionis : arg leg. In om- 
nibus i3. ff. de dicers. temp. praescript, sed sufficit si dies 
ultima coepta sit: argum. leg. Qua aetate 5 . ff. qui testament. 
facere etc. et eo maxime quia factio testamenti favorabilis 
reputatur: leg. In testamentis 12.ff.de reg . jur. et in favo- 
rabilibus dies coepta habetur pro completa : leg. a. ff. de 
manumiss. * Vid. Heiff. n. aga. et stq. Leur. q. 61 4 * * 

R. 11 . Filiusfamilias adhuc constitutus sub patria potestate 
etiam de consensu patris testari haud potest de bonis pro- 
fectitiis, et etiam adventitiis, bene vero de castrensibus, aut 
quasi castrensibus: §. x. inst. quibus non est permissum. Et 
hoc verum est etiam de bonis adventitiis , quorum ususfru- 
ctus non pertinet ad patrem: leg. penult. et ult. cod. qui 
test. facere etc . 

R. III. Prodigi, quibus interdicta est administratio bono- 
rum , prohibentur facere testamentum : §. Item a. inst. qui- 
bus non est , permissum , et leg. Is cui 18. ff. qui test. facere. 
Ex his tamen juribus deducitur valere testamentum prodigi, 
non solum factum ante prodigalitatem , sed etiam antequam 
quis prodigus fuerit declaratus ; cum inhabilitas ad testan- 
dum proveniat ex interdictione judiciali . # Clar. §. Testa- 
mentum. q. 33 . Gloss. communiter recepta in cit. I. Is cui t 
et alii ap. Reiff. n. 3 iy. Mol. disp. i 3 y. Bonae, de contracl. 
disp . 3 . q. 17. p. a. n. 3 . et licet aliqui contrarium sentiant 
hac ducti ratione , quod prodigus dicatur lege bonis interdi- 
ci, adeoque nullo hominis interveniente facto, quia tamen 
cit. §. Item a. satis aperte loquitur, non est a communi sen- 
tentia recedendum . * 

R. IV. Jure etiam testari prohibentur, qui quaedam cri- 
mina commisere . Hujusmodi sunt qui damnati fuerunt ob 

libellum famosum, vulgo pasquillum: leg. Is cui i8, §. i. 
jf. qui test.facer. Damnati ad mortem naturalem , vel etiam 
civilem , ut ejecti in perpetuum exilium < vel damnati ad 
perpetuum carcerem : arg. Icg . Ejus qui 8. §. i. ff. qui test. 
Jacer. Itg . Si quis §. i. ff. dt injust. rupt. tcst. Auth. Rele- 
gatus ff. dt inttrd. tt reltg. Verum tamen est modo stan- 
dum esse consuetudini locorum . Laym. lib. 3. ir. 5. cap . 
3. n. a. Item testari prohibentur rei criminis laesae maje- 
statis , qui nempe moliuntur aliquid hostile contra principem 
supremum, vel ejus consiliarios: Itg . Quisquis 5. C. ad Itg. 
Jul. majtst. Publici etiam usurarii testamentum nullum est, 
ni ante mortem faciat restitutionem , vel cautionem praestet 
de ea facienda : cap. fin. dt usur. in 6. Item testari prohi- 
bentur haeretici:. /. Manichaeos 4« et Aviani 5. cod. de 
haeret. Sicut et eorum receptores * defensores , et fautores : 
Auth. Credentes C. cod., et cap. Excommunicamus i3. §• 
Credentes de haeret. Demum testari non possunt, qui car- 
dinalem hostiliter insequuti sunt, coeperunt, vel percusserunt, 
seu ad hoc fuerunt cooperati : cap. Felicis 5. de poen . in 6. 
* Vid. Molin. d. disp. i3j. et. d. 33 4. Lug. cit. disp. a4- 
una cum Bonae. /. c. et Keift. a n. 3o4. * 

Q. IV. An qui jure inhabiles sunt ad testandum , testari 
valeant ad causam piam . 

R. Dummodo a natura ad testandum sint capaces f pos- 
sunt facere testamentum ad causam piam: arg. I. i. C. de 
ss. eccles . , nam ibi per speciale privilegium conceditur uni- 
cuique facultas testandi ad causam piam : non esset autem 
privilegium, si solum talis facultas respiceret eos, qui alias 
jure sunt habiles. Riccius in praxi resol. 8. Praeterea, ut 
saepe dictum est , testamentum ad causas pias non regula- 
tur secundum jus civile : arg. cap. Relatum de testam, unde 
nil obstat inhabilitas inducta per legem, ut aliquis possit ad 
causam piam testari . Oportet tamen testatorem habere per- 
fectum dominium bonorum, de quibus testatur, alias non 
posset sine praejudicio tertii testari . Ita filiusfainilias neque 
ad causam piam testari poterit de bonis profectitiis , neque 
de adventitiis, dum ususfructus pertinet ad patrem. Qui pa- 
riter a jure prohibetur testari ob aliquod delictum inducens 
confiscationem bonorum, ut est delictum haeresis, non po- 
test de iisdem testari etiam ad causam piam in praejudicium 
fisci ; neque enim ss. canones privilegia concedunt cum prae- 
judicio tertii: arg. cap. fin. de sepult. in 6. • Ita Molin. Lcss. 
Sanch. et alii ap. Reiffenst. n. 3ai. • 

Q. V. An licita et valida sint testamenta clericorum . 

R. Supposito clericum beneficiatum posse licite et valide 
testari de bonis patrimonialibus et parsimonialibus * de qui- 
bus alibi dictum est: * tr. i 3 . q . i. cap. 6. et tenent s. Thom. 
a. a. q . i 85 . ar. 7. ad a. Clar. Abb. Pirhing. Navar. Bar« 
bos. et alii ap. Reiff. n. 327. • Tota difiiculias reducitur ad 
hoc, an valide testari possit de bonis beneficialibu.* , quae 
supersunt ipsius congruae sustentationi . Gaeterum apud me 
certum est illicite hoc facere ad causas profanas , unde ita 
facientes dicuntur committere rapinam in pauperes et sacri- 
legium; can. Quoniam 16. q . 1. et faciunt contra praece- 
ptum Tridentini sess. x 5 . c. 1. 

Quamvis igitur non pauci asserant clericos beneficiatos po*- 
se valide testari ad causas profanas * nihilominus mihi fere 
evidens est opinio contraria, quam tuentur DD. magni no- 
minis. Pirhing. de testam. n . Laym. /. 4 * /r. a. cap. 3 . 

n. 7. Engel. in man. paroc. p. 4* cup. 4- n. 26. et de testam . 
n. 6. Ratio autem est, quia de jure clerici prohibentur te- 
stari de fructibus beneficiorum etiam ad causas pias; cum 
in talia bona succedere debeat ecclesia : cap . Quia nos , * 
cap. Relatum a. cap. Cum in officiis de testam, et rationem 
afferunt Laym. n. 6. Navarr. et alii , cur ita statuerit eccle- 
sia , ut scilicet videntes clerici nullam sibi superesse facul- 
tatem de suis bonis causa mortis disponendi , in eleemosy- 
nas in vivis superflua bona erogarent . # Solum ergo contra 
jus inhabiiitans eos ad testandum valide testari possent, 
quando contra tale jus praevalere potuisset consuetudo in 
contrarium . Id autem nunquam satis percepi, quomodo pos- 
sit verificari • nam ea sola consuetudo attenditur , quae est 
rationabilis: cap. fin. de consuet, et rejicitur omnis consue- 
tudo praebens occasionem peccandi : arg. cit. cap. fin . cap. 
Ex parte de consuet, cap. Extirpandae de praeb. cap. Cum 
in eccles. g. de sim. et cap. fin. de praescript. In casu au- 
tem nostro, et ipsis adversariis communiter non contradi- 
centibus, consuetudo testandi ad causas profanas non solum 
praebet occasionem peccati, sed et ipsa peccatum est; adeo- 
que ex ea clerici nullam assequi poterunt testandi facultatem: 
# Abb. in d. cap. Cum in officiis Sylvest. v. Clericus Molin. 
d. 147. num. 3 i. et alii quamplures apud Reiff. n. 338 . et 
Leur. q. 6 a 3 . contra- Azor. p. 2. lib. q.cap. g. q. 1. Garc. 
de benef. p. 2. cap. 1. n. 16. et seq. Barbos, in cap. Cum 
in officiis n. 6. et lib. 3 . jur. ectles. cap. 17. n. 67. et 68.* 

Neque dictis obstat clericos beneficiatos dominos esse fru- 
ctuum superfluorum beneficialium , adeoque posse eo$ valide 
testari , quamvis illicite , utpote quia sunt bona Deo conse- 
crata, et proinde jure divino pauperibus, vel aliis piis ope- 
ribus debita . Non inquam id obstat ; transmissio etenim 
clericos beneficiatos dominos esse praedictorum fructuum, 
de qua re vide quae dixi tr. i 3 . qu. i. cap. 6 . quaesi, a. 
nihilominus a jure inhabiles redduntur testandi . Solum ergo 
talem facultatem obtinere possent vi consuetudinis praeva- 
lentis contra jus , quod licet verificari possit quoad testamen- 
ta ad causas pias ? quia talis consuetudo non est irrationa- 
bilis, minime tamen quoad testamenta ad causas profanas, 
quia est irrationabilis , immo actu peccaminosa . Mol. disp. 
147. n. a 5 . Laym. loc % cit • 

Ex his constat etiam non posse habere hic locum illud 
commune effatum , multa scilicet valida esse , quamvis illi- 
cita ) nam id verifiratur , quando aliquid ex se habet quid- 
quid jure naturali vel humano requiritur ad sui valorem , 
quamvis ex aliquo alio capite contineat peccatum ; ut evenit 
quando quis contra fidem priorum sponsalium contrahit cum 
alia matrimonium per verba de praesenti. At quando vali- 
ditas actus pendet a consuetudine, nullatenus subsistit, ni simul 
sit licita, ut dictum est. • Vid. AA, cc. et praesertim fteiff. a 
n. 34 ». ad 357. qui multas alias objectiones affert et solvit. * 

Q, VI. An religiosi possint testari . 

14 . Extra controversiam est religiosos solemniter professos, 
cum nil proprium possideant ratione voti paupertatis , non 
posse facere testamentum j can. Quia ingredientibus 7. caus. 
19, quaesi. 3 . aulh. Ingressi cod. de ss. eccles. Neque etiam 
testari possunt * accedente consensu Superioris? cum etenim 
et ipse non possit. testari , non potest transferre in alterum 
plus juris , quam ipse habeat , ut cx reg. 79. de reg , jur. 
in 6« Praeterea cum pertineat ad monasterium quidquid ha- 
bet religiosus , et nou ad Superiorem , iste non potest dare 
facultatem do talibus bonis testandi , 

Novitii autem ante professionem plenam habent potesta- 
tem testandi , utpote qui nondum volo paupertatis sese do- 
minio expoliarunt: arg. auth. Nunc autem cod. de episc . et 
cler. can , Si qua mulier 9. caus. 19. q. 3 . Neque quoad 
hoc necessarius est consensus episcopi, vel vicarii generalis; 
nam quando illum requirit Tridentinum sess. 25 , de regni . 
cap. 16. loquitur de dispositionibus inter vivos, quibus no- 
vit ius statim privatur bonis temporalibus, et ita amittit li- 
bertatem ad saeculum redeundi. 

' Si autem novitius fecit testamentum , observandum est, 
an ingressus sit religionem capacem bonorum temporalium, 
nec ne. Sr primum, monasterium frui potest bonis testato- 
ris usque ab ipsius mortem , postquam haereditas transiit 
ad haeredem institutum . Si secundum , statim post profes- 
sionem transit ad eumdem haeredem . Laym. /. 3. tr. 5. 
c . 3. n. 3. Sanch. /. 6. sum. cap. ii. * Covarr. de testam . 
cap. a. n. 7. et seq . Abb. in cap. Praesentia de probat, n . 
5a. Molin. d. il^o. num. ly. cum communi. * 

Regulae in praxi observandae 

I. Cum nostrae municipales leges valde coarctaverint mu- 
lieribus facultatem testandi , placuit hic admonere quae cir- 
ca hoc statuerunt, ut parochus videat quid tuta conscientia 
fieri possit . 

Si igitur mulier obierit sine filiis infra annum a die , 
quo cum viro coeperit habitare, vir lucratur medietatem 
dotis et corredorum; si post annum, duas ex tribus parti- 
bus tam dotis, quam corredorum. Primo tamen detrahen- 
dae sunt expensae funeris ex cumulo dotis et corredorum. 
Quarta pars eorum , quae supersunt iis , quae lucratur vir, 
danda est haeredibus qui mulieri succederent ab intestato , 
De reliquo disponere potest ipsa mulier. Exemplo res fiet 
clarior . Demus mulierem decedentem sine filiis habuisse 
pro dote scuta 4 1Q * Si expensae funeris ascenderunt ad de- 
cem scuta, haec detrahenda sunt ex cumulo, atque ita su- 
persunt solum scuta 4oo. Horum medietatem lucratur vir, 
si mulier decedat infra annum ut supra dictum est, adeo- 
que remanent solum scuta 200. Horum scutorum 200. quar- 
ta pars, nempe 5o. Solvenda est iis, qui succederem ab 
intestato; unde mulieri remanet facultas testando solum i5o. 
ex quibus solvenda sunt quae relinquit legata , nisi forte 
vir patiatur ex toto cumulo solvi , ex quo tamen nullum 
praejudicium inferri potest haeredibus ab intestato , ita ut 
semper consequi debeant quantum dictum est . Ubi etiam 
advertas , quod si qui dotavit mulierem , stipulatus fuerit 
post ejus mortem dotem sibi fore restituendam , tale pactum 
habetur pro non adjecto, si de jure tenebatur dotare. Si vero 
non tenebatur dotare, tale pactum validum est quoad par- 
tem , quam potuisset mulier testari , at quoad virum nul- 
lius est momenti . 

Si vero praedicta mulier habeat alia bona extra dotem , 
poterit de iisdem testari , relicta tamen semper quarta par- 
te haeredibus ab intestato: l. 2. Statutor c. 19. 

II. Si mulier decesserit in matrimonio, et filios ex tino 
tantum matrimonio reliquerit , tunc si reliquit filios tantum 
ex secundo matrimonio, filii si adsint, et ipsorum defectu 
filiae, consequuntur tres ex quatuor partibus dotis et corre- 
dorum , excluso viro ab oirini lucro , qui tamen habere de- 
bet usumfruclum bonorum, quae consequuntur filii . Matri 
vero solum relinquitur potestas disponendi de quarta parte. 
Quod si filii, vel filiae respuant haereditatem matris, tunc 
considerantur ac si non extarent; unde de matris haeredi- 
tate loquendum tunc est , sicuti in regula superiori . 

Si vero mulier filios tantum habuerit ex primo matrimo- 
nio, vir supervivens lucratur quantum dixi lucrari virum 
in superiori regula • Quod superest , pertinet ad filios , vel 
filias, neptes, aut nepotes prioris matrimonii, servato ordi- 
ne successionis ab intestato. In hoc igitur casu nihil rema- 
net dolis, aut corredorum, de quo mulier possit disponere. 
Solum ergo liberum illi est testari de bonis extradotalibus , 
si quae habeat , relicta tamen semper legitima haeredibus 
ab intestato, ut dicetur in regulis capitis sequentis: l. a. c. 20 . 

III. Cum agatur de muliere, quae filios habuerit ex di- 
versis matrimoniis, sciendum est, ad filios, seu filias ulti- 
mi matrimonii pertinere duas ex tribus partibus dotis, aut 
corredorum ; alteram vero partem pertinere ad filios , seu 
filias matrimoniorum praecedentium , atque ideo nihil super- 
est dotis et corredorum , de quo mulier possit disponere . 
Ubi observandum masculos in praedicta successione exclu- 
dere foeminas ex eodem patre, ac matre prognatas, non 
vero ex diverso matrimonio , ac proinde masculus secundi 
matrimonii non excludit foeminam primi matrimonii . 

Praefata igitur mulier poterit solum testari de bonis ex- 
tradotalibus , ct de augmento dotis si quod illi factum fue- 
rit in secundo matrimonio. Quia tamen semper relinquere 
debet legitimam filiis , vel filiabus prout capite sequenti , 
• observandum quod si masculi existant ex diversis matrimo- 
niis , hi tantum numerandi sunt , tamquam essent nati ex 
eodem conjugio, ct juxta ipsorum numerum legitima com- 
putanda . Si vero solae existant foeminae ex diversis ma- 
trimoniis, considerandae sunt quasi natae essent ex eodem 
conjugio, atque legitima computanda, prout dicetur in re- 
gulis capitis sequentis . Demum si ex uno matrimonio sint 
masculi, et ex altero foeminae * foeminae veluti masculi 
sunt numerandi , atque juxta talem numerum taxanda legi- 
tima. Praedicta veriliaanlur, si mulier voluerit testari . Dum 

vero intestata decedat, filii et filiae plurium matrimoniorum 
in caput ipsi succedunt, et solummodo fratres excludunt 
sorores utrinque conjunctas . Dum vero filius , vel filia in 
defectu fratris germani succedens praedecesserit , tunc suc- 
cedunt in stirpem eorum filii, patrem vel matrem respe- 
ctive repraesentantes: lib. 2. cap. 21. 

IV. Mulier vidua, quamvis haheat filios, poterit testari 
de omnibus bonis quocumque modo ad ipsam pertinentibus, 
ac si esset vir , relicta filiis convenienti legitima , prout di- 
cetur capite sequenti . Nec refert habuisse filios ex diversis 
matrimoniis; nam considerandi sunt ac si ex eodem essent 
nati : lib. 2. cap . 22. 

Quod si mulieri viduae nunquam filii fuerint, vel si fue- 
rint , praedecesserint absque descendentibus , tunc testari 
poterit de tribus ex quatuor partibus tam dotis , quam alio- 
rum bonorum ; quartam vero obtinebunt succedentes ab in- 
testato. Prius tamen e cumulo haereditatis expensae fune- 
ris sunt extrahendae : cap. 23 . 

V. Quoad bona mulieris innuptae prius ex toto cumulo 
detrahendae sunt expensae funeris . Ipsa vero potest tantum 
de tertia parte testari , si habet fratres , vel sorores , vel 
fratrum filios et filias , qui tamen succedere debent in aliis 
duabus partibus juxta ordinem successionis ab intestato. Si 
non extent praenominatae personae , dicta mulier poterit de 
medietate testari; succedentibus in alteram haeredibus ab 
intestato: /. 2, c. 23 . 

VI. Evenit multoties, maxime apud nos, mulieres ex 
municipali nostro statuto, inhabiles ad testandum nisi de 
tertia , vel quarta parte suorum bonorum , aliqua prope mor- 
tem tradere confessario, vel alteri, ut in suffragium ani- 
mae impendantur, et id ultra eam partem, de qua testata 
est in ejusdem animae suffragium . Hoc aliquibus injuste 
fieri visum est , cum ita diminuatur pars , quae vi statuti 
debetur succedentibus ab intestato . Ego autem in hoc casu 
puto confessarium distinguere debere . Si igitur ea pars, de 
qua disponere potuit inulier, tanta sit, ut rationabiliter re- 
putetur, attenta ejusdem mulieris qualitate , consuluisse ani- 
mae suae , tunc puto non posse occulte aliquid tradere 
confessario, vel alteri; et attendenda illa ratio , qua ss. ca- 
nones non permittunt testari etiam ad causam piam cum 

. praejudicio tertii . Si vero adeo modica sit , ut conveniens 
esse judicaretur per eam modicam animae suae non con- 
sulere, tunc potest occultare quod habet; si etenim nun- 
T. VI. 17 

quam praesumi potest leges velle mihi adimere quod meae 
sustentationi necessarium est, ita multo minus quo pro ani- 
mae suffragio conveniens judicatur. 

Demus aliquam pauperem foeminam sua industria et la- 
bore triginta e. g. scuta sibi comparasse, de quibus, quia 
innupta, non valeat nisi tertiam partem testari, quis non 
videat nunquam potuisse intendere legem , eam in praeju- 
dicium animae suae mediocri hac pecunia quoad duas in- 
tegras partes expoliare ? Siquidem demptis expensis fune- 
ris , ac medicinalibus , nonnisi mediocris superest summa 
saltem pro majori parte convenientissime in animae suffra- 
gium impendenda . In similibus igitur casibus non nimis 
scrupulose agat confessarius , sed per justam epikejam in- 
terpretetur legem non habere locum , ni prius adimpleatur,' 
quod juxta status qualitatem judicatur conveniens pro suf- 
fragio animae . 

VII. Moneat confessarius haeredes ecclesiasticorum ma- 
xima probabilitate gaudere eam opinionem , quae asserit 
ipsos non posse valide testari de superfluis bonornm bene- 
ficialium. Dum igitur agatur de haereditate alicujus pleba- 
ni , rectoris, et cujuscumque alterius clerici beneficiati , 
qui in elargiendis eleemosynis , et in ornanda sua ecclesia, 
vel alteri valde fuerint avari , cum tunc praesumi ordina- 
rie non possit haereditatem de bonis patrimonialibus vel par- 
simonialibus constare, monendi sunt haeredes adesse opinio- 
nem validis rationibus innixam , nec valide potuisse de su- 
perfluis beneficialibus testari , adeoque ipsos juxta eam teneri 
ad restitutionem . Quod si adhuc contrariae adhaerere velint 
sententiae , cui etiam multi suffragatur DD. , enixe hortandi 
sunt, ut saltem non exiguam haereditatis partem in pauperes 
distribuant ; experientia etenim constat similes haereditates 
funditus domos evertere . Sed proh dolor! Dum similes be- 
neficiati etc. igne cruciantur aeterno, haeredes ex bonis sibi 
relictis laetos dies hic transeunt , fortasse et ipsi postea eo- 
dem igne concremandi . 

# In noslra autem Lucensi dioecesi adest privilegium cle- 
ricis omnibus beneficiatis concessum a s. Pio V. in bulla 
Decet liomanum Pontificem 4* Octob, 1570. testandi etiam 
ad causas profanas, et instituendi haeredes consanguineos, 
vel pauperes, vel divites mediante conventione inter clerum 
et cameram apostolicam solvendi singulis annis eidem ca- 
merae summam quamdam scutorum nomine spolii . * 

CAPUT rv. 

De haeredibus , eorumque institutione et obliga - 
tionibus ; et de legitima , falcidia, et 
trebellianica ( 1 ) . 

Q. I. Quomodo instituendus sit haeres , 

R. Institutio haeredis fieri potest quibuscumque verbis t 
dummodo ex eis satis constet voluntas testatoris: l. Quoniam 
i5. C. de testam. Ita Cajus sufficienter intelligeretur institu- 
tus haeres, si dixisset testator omnia bona sua ipsi relin- 
quere exceptis certis legatis: vel post suam mortem omnia 
bona sua ad ipsum spectare . Ad dirimendas nihilominus 
lites , melius erit si testator expresso nomine haeredis , de- 
signet illum, quem vere vult haeredem instituere . 

Q. II. Quinam institui possint haeredes . 

R. IVi jure specialiter prohibeantur, omnes homines institui 
possunt haeredes, et ipsae etiam integrae communitates, sicut 
et causae piae et profanae: arg , leg. Non minus 3 1 . f. de 
haered. instit. et §. instit, . ead . Dixi, ni jure specialiter pro- 
hibeantur; nam ut passim videre est apud DD. * Reiff. nu. 
4oa. Leur. q. 636. , * ratione quorumdam criminum quidam 
haeredes institui non possunt. Hujusmodi sunt communitas 
judaeorum ; haeretici , eorumque receptores et defensores : 


(t) Haeres ille dicitur qui in universum jus defuncti vel testamento, seu 
dispositione testatoris , vel ab intestato , et dispositione legis succedit . 
Itaque haeres alius est ab intestato, et alius ex testamento , seu institutus. 
Haeres ab intestato est qui ex dispositione legis succedit in universum jus 
illius, qui intestatus decedit, qui nempe, aut omnitio testamentum non 
fecit, aut non jure fecit, aut id quod fecerat, ruptum irrituinque facium 
est , aut si ex eo nemo haeres extiterit , juxta verha Justiniani prine. In- 
iit. de Haered. quae ab intest. Hujusmodi haeredes ab intestato sunt pro- 
ximi consanguinei intestatorum. Haeres ex testamento , seu institutus ille 
est qui ex speciali dispositione testatoris in testamento instituitur ad suc- 
cedendum in bonis suis j et hic si in omnibus bonis succedat universali t 
dicitur , si in aliqnali parte eorum tantum particularis nuncupatur . 

Haeres ex testamento rursus alius est necessarius , et alius non necessa- 
rius , seu voluntarius . Primus dicitur ille quem testator in portione le- 
gitima instituere cogitur, et tales haeredes necessarii sunt omnes descen- 
dentes, et asceudentes legitimi . Secundus dicitur ille , quem testator in- 
stituere non cogitur, uti 6unt extranei omnes, tum etiam sanguine et stir- 
pe conjuncti , ut testatoris fratres et sorores etc. Non desunt aliae haere- 
dum divisiones , quas hio praetereo brevitatis causa , tum etiam quia ni- 
hil , vel saltem parum ad Theologum moralem spectant . 

apostatae a fide christiana: liberi rebellium et perduellium : 
percussores et persecutores cardinalium : rei criminis laesae 
majestatis: spurii ex damnato coitu, ut infra etiam dicetur: 
occisores testatoris, et quidam alii de quibus passim aucto- 
res . Verum tamen est, quod qui privantur haereditate, vel 
legato ratione alicujus delicti, non tenentur haereditatem, vel 
legatum dimittere ante judicis sententiam. Less. I. 2. c. 19. 
d. 5 . n. 52 . Sanchez in sum. I. 2. c. 14. nu. 3 i.* Qui ta- 
men de solis haereticis loquuntur. Molin. d. i 54 - vers. cap . 
Felicis de poenis in 6. d. 658 . n. 19.* 

Sunt quaedam communitates, quae haeredes institui ne- 
queunt, utpote quia neque communitas aliquid possidere 
potest, ut sunt religiosi s. Francisci profitentes strictissimam 
paupertatem , Observantes nempe , Reformati et Capuccini : 
Clem. Exivi de v. sign. §. Quia igitur. Potest tamen illis 
testator aliquid relinquere titulo eleemosynae , ut deserviat 
pro fabrica , ornamento altaris , vel ecclesiae etc. Reliquae 
religiosorum communitates possunt haeredes institui; et si 
haeres instituatur religiosus particularis, statim jus acquiritur a 
monasterio: cum religiosus particularis nullum jus proprium 
habeat.* Molin. disput. i 4 o. vers. Non solum Sanchez lib. 
7. moral . cap. 12. n. 36 . Clar. §. Testamentum q. 3 o. * 

Q. III. Qui sint haeredes necessarii . 

R. I. Haeredes necessarii dicuntur illi, quos testator debet 
necessario instituere saltem in legitima, vel eos nominatim 
exhaeredare , expressa causa exhaeredationis : quod si non 
instituantur saltem in legitima, vel nominatim exhaeredentur* 
irritum est testamentum: novella n 5 . cap. 3 . Isti haeredes 
necessarii sunt filii legitimi, et in defectu ipsorum nepotes, 
pronepotes, caeterique descendentes in linea recta. Si adsint 
isti descendentes, ascendentes, nempe pater, avus , proavus, 
non sunt haeredes necessarii, novella 118. cap. 1. bene vero 
si desint descendentes . 

R. II. Fratres et sorores non sunt haeredes necessarii, sed 
testator potest omnino illos omittere; neque enim ullo jure 
sancitur haeredes esse instituendos. Molin. d. i 63 . Lugo 
disp. 24 nu. 174. Quod si turpis persona instituta sit haeres, 
possunt fratres et sorores, dummodo non sint tantum uterini, 
solummodo testamentum impugnare per querelam inofficiosi 
testamenti: /. Fratres 27. cod, de inofj. testam, et inst . eod. 
tit. in prine, v. Soror autem. Persona autem turpis est per- 
sona infamis infamia juris: /. x. et seq. jf. qui notantur in- 
famia , et l. 2. et tot . tit. cod. ex quibus caus. in/am. irrog. vel 

infamia facti, quam scilicet inquinat turpitudo vitae et mo- 
rum: leg. Ea quae i 3 . C. eod. l. 2. C . da dignit. Hujusmodi 
sunt concubinarii, meretrices, mimi, lenones, bonorum di- 
lapidatores , aliique malae famae apud probos.* Clar. §. 
Testamentum q. 5 o. ReifT. nu. 4 * 7 - quam querelam inoffi- 
ciosi testamenti ad solos fratres et sorores pertinere, non ad 
eorum liberos tradunt ReifE n . et Leur. q . 635 . cum 

Gomez. to . 1. var. resol. cap. xi. n. 38 . • 

Q. IV. An filii illegitimi sint, vel possint haeredes institui. 

R. I. Filii illegitimi alii naturales dicuntur, alii spurii. 
Qui procreati sunt a parentibus *, inter quos tempore con- 
ceptionis non erat impedimentum dirimens matrimonium , 
licet esse posset impediens, dicuntur illegitimi naturales; qui 
vero sunt procreati a parentibus , inter quos erat impedi- 
mentum dirimens, ut si pater erat sacerdos, si erant con- 
sanguinei , vel affines intra quartum gradum , dicuntur spurii . 
Sanch. /. q. de mater, disp. 38 . n. 4 * Lugo. d. a 4 * sect. 6. 
n. 83 . His positis 

Si deficiant filii legitimi , possunt naturales institui a pa- 
rentibus haeredes universales, relicta legitima ascendentibus: 
leg . Licet, cod. de natural. liberis auth. de haered. ab intest. 
novell. 118. Si deficientibus filiis legitimis, illegitimus a pa- 
tre non instituatur haeres, succedit in sexta parte: auth. de 
haered. ab intest. Mol. disp. 166. Reginal. /. 25 . n. 626. 
Si adsint filii legitimi, et pater moriatur intestatus, tunc il- 
legitimus non succedit in sexta parte, quamvis haeres in- 
stitui potuisset in duodecima parte. Less. /. 2. c. 19. d. 6. 
n. 74« De naturalibus legitimatis nil dicam; constat etenim 
ex unanimi DD. esse haeredes necessarios eodem modo ac 
legitime natos . 

Loquendum autem aliter est in ordine ad maternam hae- 
reditatem. Si igitur mater non habeat prolem legitimam, fi- 
lius naturalis ab intestato succedit in tota haereditate ; si 
vero habeat, aequaliter succedit cum illa: leg. Si qua illu- 
stris C. ad S. C. Orfician. Si mater conficiat testamentum, 
filius naturalis , utpote haeres necessarius ipsius , praeteriri 
non potest, vel debet nominatim exhaeredari : leg. Modesti- 
nus 8. ff. unde cognati leg. 1. §; Sed et vulgo ff. ad S. 
C. Tertyllian. 

R. II. Filii spurii neque ex testamento, neque quocumque 
alio modo possunt aliquid ex bonis paternis obtinere : leg . 
Licet cod. de naturali liber, et auth. Ex complexu C. de in - 
cest. nupt. Idem communiter dicitur quoad bona matris, 

quamvis non adsit alia proles legitima; leges enim loquun- 
tur fie filiis naturalibus , non vero spuriis . Molin. d. 167. 
Quamvis autem jure civili spurii etiam alimentis priventur, 
id tamen, utpote contra jus naturae, jure canonico correctum 
est: cap. Cum haberet 5 . de eo, qui duxit in malr. Et quia 
dos succedit loco alimentorum, ista danda est filiae spuriae 
etiam a patre sacerdote. Navarr. in c. Non liceat §. ig. n. 
11. et 14. # Panofmit. in cap. Cum haberet de eo qui duxit 
in matrim. Menoch. de praesumpt . lib. 1. praesumpt . 35 . n. 
i 3 . Sanch. lib . 4 « moral . cap. 3 . dub. ig. Lug. disp. 24. n. 
ga. vocans communem tam theologorum, quam legistarum. • 

Alimentis exceptis, spurius nil potest recipere a patre, quia 
leges illum inhabilem reddunt; et peccat graviter ipse reci- 
piendo, et pater tradendo, quia faciunt contra justissimas 
leges in poenam tanti delicti id prohibentes . Quod si ali- 
quid illi relinquatur , vel donetur a matre , cum leges ex- 
pressius id prohibeant patri , quam matri , adest sententia 
probabilis posse a spurio retineri, donec expolietur a judice. 
Less. /. 2. c . ig. d. 6. num. 66. Trull. /. 7. c . 18. d. 7. 
n. 6. Lugo. d. a 4 .sect.b.nu. ga. • Vid. Covarr. Molin. ap. 
Bonae, d. 3 . q. 17. p . 3 . n. 12. # 

Q. V. Qui sint haeredes ab intestato . 

R. Ab intestato prius succedunt filii , postea nepotes et 
descendentes in linea recta . Quando succedunt plures per- 
sonae ejusdem gradus, successio fit in capita , ita ut una 
non plus accipiat de haereditate , quam altera ; ut quando 
succedunt plures fratres in haereditatem patris decedentis 
ab intestato. Quando vero succedunt plures diversi gradus, 
successio fit in stirpem, hoc est, ii qui sunt in gradu remo- 
tiori, quamvis multi sint, non habent aliam portionem nisi 
eam , quam accepisset ille , cujus loco succedunt , quamvis 
ipsi inter se eamdem portionem dividant in capita. Exem- 
plum sit in patre moriente ab intestato , qui habeat unum 
filium et plures nepotes ex altero filio, isti nepotes succedunt 
in stirpem, quamvis enim multi sint, non habent nisi me- 
dietatem haereditatis , sicut obtinuisset ipsorum pater quem 
repraesentant: ipsorum vero patruus, quamvis solus, recipit 
aliam medietatem. Si non adsint descendentes in linea recta, 
succedunt ascendentes, ita ut gradus proximior excludat re- 
motiorem ; pater e. g. vel mater excludunt avum et aviam 
defuncti: novell. 118. cap. 2. auth. de haered . ab intest. auth. 
Defuncto cod. ad S. C . Tertyll. §. Item vetustas, instit . de 
haered . ab intest. Ubi autem sint ascendentes in gradu ae- 

quali, videntur etiam aequaliter admittendi ad haereditatem, 
sive sint paterni, sive materni; ita tamen ut non succedant 
in capita, sed in stirpes: novell. 118. cap. 2. 

Advertere etiam est cum ascendentibus aequaliter succe- 
dere fratres germanos , ac sorores germanas defuncti , hoc 
est ex eodem patre et matre, et successio fit in capita; fiunt 
nempe tot portiones haereditatis< quot sunt personae. Si ergo 
existant pater et mater defuncti, vel his deficientibus, ipsius 
avus et avia, simulque tres fratres, haereditas dividenda est in 
quinque portiones: nooell. cit. Covarr. in epitom. de suc. abintest. 

Demum deficientibus descendentibus et ascendentibus, suc- 
cedunt fratres et sorores, et his non extantibus, afiique pro- 
pinquiores per capita. Fratri igitur defuncto pridbo succe- 
dunt fratres ex utroque parente, sive ipsorum filii reprae- 
sentantes proprios patres, et ab his excluduntur fratres ex 
uno tantum parente. Excluduntur etiam caeteri collaterales; 
nam locum habent in successione , si nulli existant fratres 
et sorores defuncti, nec liberi eorum: novell. cit. 

Concurrentibus simul fratribus consanguineis , ex eodem 
nempe tantum patre, vel uterinis, ex eadem nempe tantum 
matre , ad assequendam fratris haereditatem , volunt aliqui 
primos praeferendos in bonis paternis , et secundos in ma- 
ternis. Molin. d. 16 4 - Verum quampluribus minime arridet 
haec opinio; cura a novella citata aequaliter vocentur fratres 
consanguinei et uterini ad successionem defuncti fratris. Et 
ratio etiam suffragatur ; nam postquam bona pervenerunt in 
potestatem defuncti desierunt esse vel paterna, vel materna: 
unde non est locus quod in successione potius praeferantur 
fratres consanguinei, quam uterini, vel e contra. Engel /. 3 . tit. 
37. n. x. # Videri etiam potest Reiff. in 3 . decret. tit. 27. §. 3 . • 

Si vero agatur de successione fratrum spuriorum, et na- 
turalium , si non sint uterini, sibi invicem non succedunt, 
quamvis sint ex eodem patre, secus si sint uterini: leg. 2. 
et 4 * ff- unde cognati Covarr. in epit . p; 2. cap. 8. §. 5 . 

Q. VI. Quae sint haeredis obligationes . 

R. Haeres postquam scit se esse haeredem , habet tres 
menses ad deliberandum , an acceptare velit haereditatem , 
quo tempore non potest molestari a creditoribus et legatariis: 
leg. ult. C. de jure deliber. Si haereditas non sit sufficiens 
pro solvendis omnibus debitis et haeres sit praesens * debet 
iotra 3 o. dies incipere inventarium , et infra alios 60. termi- 
nare, si vero sit absens intra annum: leg. cit . §. 2. et 3. 

Si conficiat inventarium , ultraquamquod non potest mo- 
lestari , ni postquam fuerit absolutum , etsi haereditas non 

sit solvendo, potest detrahere falcidiam a legatis: arg. Ug. 
firt. cit. §. Sin autem . Potest solvere cuivis creditori liquido, 
nec tenetur inquirere quinam sit praeferendus : leg . fn. §. 
5. C. de jure deliber. Si deficiat pecunia in haereditate , po- 
test cogere creditores , ut accipiant res ipsas haereditatis in 
solutum: leg. fin. cit. His omnibus privilegiis caret , si non 
conficiat inventarium ; et ulterius tenetur solvere creditoribus, 
et legatariis , etiam ultra vires haereditatis : leg. cit. Id au- 
tem solum attendendum pro foro externo sustinent graves 
theologi; ideo enim lex obligat haeredem non conficientem 
inventarium ad solvendum ultra vires , quia praesumit in- 
tercessisse fraudem et dolum, si ergo haec absint, in foro 
conscientiae non tenebitur solvere ultra vires . Salmant. tr. 
i4. c. 5. n. i5i. • Leur. in 3. decret. q. y 34-. n. 8. Sylvest. 
v. Haereditas q. 3. Sanch. lib. 4* in decal. cap. i5. nu. 37. 
Menoch. lib. 1. consil. 3 7. nu. 56. et alii quamplures ap» 
Bonae. I. c. p. 7. n. 3. Lug. nu. a3a. Mol. disp. 217. §. 
Quod attinet . Quamvis hi duo Auctores hoc tantum admit- 
tant circa legata, cum per eos ad solvenda legata teneatur 
haeres in poenam non confecti inventarii , non autem circa 
debita , quae ajunt , solvere debet non in poenam , sed ex 
quasi contractu , quo defuncti creditoribus obligatur ipsius 
haereditatem adjens . * 

Altera obligatio haeredis est solvere omnia debita defun- 
cti ; cum succedat in omnia ipsius jura , ipsiusque personam 
repraesentet: leg. Haeres in omne ff. de acquir. haered. Si 
plures sint haeredes, unusquisque tenetur pro rata, ni alias 
testator disposuerit. Salmant cit. n. i5a. 

Q. VII. Quid sit legitima , quibus relinquenda et quo titulo. 

R. I. Legitima est ea portio haereditaria , quae necessario 
relinquenda est haeredibus necessariis , de quibus supra di- 
ctum est . Illa autem deducenda est ex bonis testatoris , de- 
tractis expensis funeris , et aere alieno • quod enim aliis de- 
betur, computandum non est inter bona testatoris: /. Sub- 
signatum 3g. §. Bona ff. de v. sig. Si autem filii non plures 
sint quam quator, illis debetur pro legitima triens hoc est, 
tertia pars haereditatis ; si plures sint , debetur semis , hoc 
est, media pars haereditatis. Novel. 18 . c. 1. auth. Novissi- 
ma C. de inoff. test. (i) Si extent nepotes, legitima compu- 
tanda est juxta numerum parentum ipsorum , ipsi vero suc- 
cedunt in stirpem , et non in capita . Si vero extarent non 
filii , sed tantum nepotes ex filio , vel filia praemortua , in 

(t) Et etiam juxta hodiernam regulam, quae sic exprimitur: quatuor aut 
infra dant natis jura trientem: semissem vero dant natis jura , vel ultra. 


Digitized by Google 


QUA EST. XV. CAPUT IV. *65 

ordine ad computandam legitimam , faciunt tantum nume- 
rum , quantum si essent filii testatoris ; unde si plures sint 
quam quatuor , debetur semis , triens vero si non excedant 
hunc numerum. Vide etiam quae dixi q. 12 . c. 4* # Videri 
possunt Reiff. n, 44^. et Leur. q. 685. et alii ab eis citati.* 

Hic etiam advertere est , quod si unus illorum , cui legi- 
tima debetur , aliqua habuerit a testatore , quae illi debita 
non essent y vel dici non possint donata juxta ea , quae dicta 
sunt q. 14. c. 3. quaes. 5. vel condonata , si abstulerit, aut 
quae pro eo testator solverit» sunt pro legitima computanda. 

* Molin. d. 237. Dec. ad l. 17. C. de collat. Reiflenst. n. 463.* 

R. 11. Haec legitima relinquenda est etiam ascendentibus, 
si deficiant descendentes, quia tunc sunt haeredes necessarii. 

Si tamen cum ascendentibus simul instituantur haeredes fra- 
tres , vel sorores defuncti , legitima ascendentium erit tan- 
tum tertia pars illius portionis , quam accepissent ab inte- 
stato . Demus ex. g. haereditatem continere 900. aureos, quia 
tunc, si defunctus habeat duos fratres, portio haereditaria 
patris illius, qui mortuus est ab intestato fuissent 3oo. aurei, 
hinc sequitur legitimam ipsius non esse nisi tertiam partem 
3oo. aureorum , si defunctus etiam fratres , vel sorores in- 
stituit cum eo haeredes: arg. novell. 18. Tusch. conci . i83. 
n. 38. * Fachin. lib . 4* ca P • 2 9* Reiff. n. 4$o. cum com- 
muni aliorum . * 

R. 111. Legitima relinquenda est titulo institutionis, seu 
haereditatis ; et si relinqueretur alio titulo legati e. g. , vel 
fideicommissi , posset testamentum annullari , ut constat ex 
jam dictis, et habetur novell. n5. cap. 3. Potest assignari 
a testatore in aliqua re certa * dummodo perveniat ad de- 
bitam quantitatem et si non perveniat , exposcere quis potest 
supplementum legitimae: novell. cit. Idem dicendum, si 
testator vellet in legitimam computari quod dedit dum vive- 
ret, uti de facto potest, computando e. g. dotem pro legi- 
tima filiae, sicut quod dedit filio, dum viveret. Si igitur 
haec non attingant portionem debitam pro legitima, potest 
agi pro illius supplemento . * Ita AA. cc. et communis . * 

Q. VIII. Quid sit falcidia et trebellianica . 

R. Si testator subjiciat omnem suam haereditatem fidei- 1 

commisso universali, baeres gravatus potest detrahere quar- 
tam partem totius haereditatis , quae , deducto aere alieno 

et expensis funeris, remanere debet haeredi gravato, et haec 
dicitur Trebellianica a Trebellio consule, a quo prodiit se- 
natus consultum Trebellianicum ita disponens . Si vero hae- 

reditas nimis gravata sit legatis t potest similiter haeres scri- 
ptus , deducto aere alieno et expensis funeris , quartam par- 
tem haereditatis detrahere proportionabiliter a singulis lega- 
tis in testamento relictis , et haec dicitur Falcidia a C. Fal- 
cidio tribuno plebis, a quo primum haec lex prodiit. Vi- 
deantur inst. de L Falcidia §. Quantitas autem 2. et §. Cum 
autem 3 . Cessat falcidia in legatis piis , si tamen non insti- 
tuta sit haeres causa pia ; tunc enim potest falcidiam detra- 
here, neque etenim causa pia habet privilegium contra aliam: 
cap. Relatum x. de testam, n. 5 . et communiter. Item cessat, 
si ita res legata sit, ut in perpetuum non possit alienari: 
Auth. Sed in ea re C. ad leg. Falcid. 

Lis est an detrahi prius possit in praefatis casibus legiti- 
ma , ac deinde ex haereditate quae remanet , falcidia et tre~ 
bellianica ; et multi DD. cum Glossa in cap. Raynutius et 
cap. Raynaldus de testam . censent affirmative , ea ducti ra- 
tione quod legitima jure naturae debetur , trebellianica vero 
seu falcidia jure tantum civili . • Et ita docet , celeber. Fa- 
chin. lib . 5 . cap. 2. Abbas et Covarr. in d. cap. Engel. in 
tit. de testam, et alii plures quos tacito nomine sequitur Reiff. 
n. 476. et hanc dispositionem ex jure canonico manantem 
in praxi ubique receptam etiam in foro civili , et juxta illam 
procedere tribunalia testantur Wiestn. in tit . de testam, n. 220. 
Gonzal. in d. cap. Raynut. n. 22. et alii plures ap. ipsum.* 

De causis quibus filii possunt exhaeredari , dictum est in 
quartum decalogi praeceptum , quacst . unie . cap. 2. 9. 10. 

Regulae in praxi attendendae. 

I. Pars erit boni confessarii admonere testatorem, quod 
licet fratres , et sorores non sint haeredes necessarii , nihil- 
ominus rem Deo valde gratam facturum , illis potius opem 
ferendo, si juxta proprium statum pauperes sint, quam pro 
piis operibus proprias facultates relinquendo . Et quidem 
cum regulae charitatis velint etiam attendendum esse ad 
vinculum sanguinis, quomodo Deo gratum esse poterit pro- 
prias facultates in alia pia opera distrahere , quando piissi- 
mum esset indigentibus fratribus, sororibus, aliisque pro- 
ximis consanguineis opitulari? Praecipue autem id suadere 
deberet , quando testator praefatas personas ex quadam ani- 
mali alienatione praetermitteret . Caeterum sciat confessarius 
testatorem peccare graviter contra charitatem , si praetermit- 
tat fratres et sorores valde graviter indigentes, et saltem ve- 
nialiter, si non graviter indigeant. Lugo d. 2 4 - n. ijS. 

II. Advertat confessarius patrem spurii graviter percare, 
si illi praeter alimenta aliquid tribuat , vel in vita , vel in 
morte , ut supra dictum est . Facile hoc peccatum commit- 
tere potest aliquis ecclesiasticus, qui sui status oblitus ali- 
quam prolem susceperit . Post sacrilegum incontinentiae 
peccatum solent hujusmodi filios # vel filias perdite adamare, 
illisque eorumque matri elargiri , quae vel ecclesiae vel pau- 
peribus, vel parentibus indigentibus forent tribuenda . Ita 
gravissime onerant propriam conscientiam, ipsorumque spu- 
riorum , qui a multis theologis , etiam ante judicis senten- 
tiam, obligantor omnia, exceptis alimentis, legitimis hae- 
redibus restituere. Molin. d. i56. Less. /. a. c. ig. n. 58. 
Lugo ds 2 4- sect. 6. n. 92. 

In aliud extremum incidunt illi parentes, qui spuriorum 
obliti, expleta improba libidine, illos sine alimentis, jure 
naturae debitis, derelinquunt. Moneant ergo confessarii hu- 
jusmodi parentes de alimentorum obligatione , et de dote 
danda filiabus . Quod si pater , vel mater sint morti pro- 
ximi, suadeant secrete dare spurio quod pro alimentis ne- 
cesse est, vel illum commendent haeredi, exponendo ipsi 
propriam obligationem. Caeterum potest illi pater etiam 
aperte suffragari , relinquendo haeredem filium spurii : nam 
tunc iste patri conferet alimenta; et hoc suaderi posset, si 
deessent legitimi. Lugo d. 2 4- num. 117. Vel etiam juxta 
probabilem sententiam poterit illi suffragari , pupillariter sub- 
stituendo spurium filio legitimo. Andr. a Matr. Dei dc 
contr. c . 5. n. 65. 

III. Cautus esse debet confessarius post mortem patris, 
qui uni filio reliquit haereditatem , aliis vero solam legiti- 
mam; nam hi, qui tunc pro sua legitima clamitant, mul- 
toties patri multa subripuere, et multoties illum plura sol- 
vere coegerunt suis vitiis , ac ludis . Istorum autem nullam 
faciunt mentionem , et volunt sibi ad judicari integram legiti- 
mam ex bonis paternis. Videndum ergo serio est, an prae- 
sumi possit patrem illa condonasse , vel potius aliquo modo 
significaverit velle se in filii portionem computare ; nam 
tunc ista ex sua legitima detrahere filius deberet . Porro ex 
amore patris erga filium, et ex ipsius divitiis, si aliud cer- 
te non constet, desumi potest prudens argumentum volun- 
tatis ipsius . 

IV. Animadvertere etiam debet confessarius moribundi 
non posse ipsum relinquere alicui sua bona , cum onere 
illa postea tradendi spurio . Quidquid igitur sit, an spurius 

teneatur tradere haeredi, vel sibi possit retinere, qua in re va- 
riant theologorum opiniones, certum est moribundum peccare 
ita disponendo, et promissarium ita promittendo; quia gravem 
fraudem committunt adversus justissimas leges prohibentes . 

V. Juxta nostrum statutum legitima ita est computanda. 
Si unus tantum filius supersit, legitima in tertia parte bo- 
norum omnium constituitur . Si duo filii in dimidia . Si 
tres* aut numero plures erunt, in duabus partibus de tri- 
bus bonorum omnium constituitur legitima. E si alter filius 
vivat, et ex altero praemortuo filii (qui respectu ejus de 
cujus agitur haereditate nepotes erunt ) supersint , eodem 
modo , quo supra , legitima debita est : hoc addito , quod 
in dividenda legitima, dicti filii, ac respective nepotes, uti 
patrem repraesentantes» debent partem, quae patri obtigis- 
set * dum viveret , tantum obtinere , ut sic eis eadem portio 
cedat , quae cuique ex patruis . Notandum , quod si filiis 
praecedentibus , nepotes tantum supervivant , eadem regula 
servanda sit, quae de filiis tradita est . Hinc si ex filio uni- 
co praemortuo tres nepotes adsint, legitima bes erit, scili- 
cet duo ex tribus partibus bonorum . At si ex duobus filiis 
praecedentibus tres, vel pluses supersint nepotes, puto le- 
gitimam fore semissam , nempe medietatem. Hoc enim inter 
utrumque casum discrimen intercedit» quod in primo ne- 
potes avo succederent in capita , atque ita uti tres conside- 
randi veniunt; in secundo vero cum ut proprium patrem 
repraesentantes succedant , uti duo considerandi videntur . 
Quod dictum est de nepotibus , intellige de pronepotibus , 
ulterioribusque descendentibus masculis . Hactenus de legi- 
tima masculorum . 

Si non adfuerint masculi, sed una tantum filia, legitima 
quarta pars bonorum erit : si duae filiae tertia pars; si tres, 
vel plures dimidia totius haereditatis erit . In numero ''filia- 
rum computandae sunt nepotes ex filio masculo praedefun- 
cto ; cum enim succedant in capita insimul cum filiabus f 
ac si filiae essent , computari debent . Et si ex filia prae- 
mortua nepotes sint, hi matrem repraesentantes in stirpem 
succedent * et portionem legitimae , matri debitam , obtine- 
bunt. Si vero ex filia praemortua neptes sint, id teneas 
quod dictum est de nepotibus . Si demum ex filia praede- 
functa nepotes, et neptes supervivant, nepotes tantum ; 
neptibus exclusis, portionem, quam vivens mater habuis- 
set, consequentur » Statut. Luc. lib . a. cap* 8. 

Haec in specie. Modo aliqua generatim animadvertenda . 
Et primo praedicta locum habere, si qui legitimam conse- 
qui debet» ab intestato succederet ei, de cujus haereditate 
agitur. Re tamen vera, successio in legitima super exposita 
respondet successioni ab intestato , propterea dicta limitatio 
intelligenda est, si aliud praeter ordinem non obsit, puta 
quod non fuerit legitimus et naturalis , quod realem abdi- 
cativam, nemine contemplato, renunciationem fecerit » et 
• similia . Secundo si de haereditate matris sermo sit , legiti- 
ma supra statuta non possit praejudicare lucro » quod viro 
in rebus dotalibus competit juxta cap. 19. lib. 2. atque ideo 
prius detrahendum sit dictum lucrum , et dein super reliquo 
metienda legitima. Tertio supra disposita non militare in 
prima dote et corredis secundo viro collectis , dum filii ex 
utroque matrimonio suscepti fuerint, et mater vivo adhuc 
viro, decesserit, quia cum juxta cap. 21. lib. 2. in duabus 
ex tribus partibus dictae dotis, et corredorum succedere de- 
beant filii, seu filiae secundi matrimonii, sublata matri di- 
sponendi facultate , abest sermo de legitima . Quarto pari 
modo supra disposita deficere respectu dotis , si mulieri , 
secundis nuptiis contractis , vir supervixerit , et filii primi 
matrimonii superfuerint ; quia cum in tali casu de tota dote 
disponant statuentes, et mulieri omnis auferatur facultas, 
ut videre est cap. 20. lib. 2. inutilis est de legitima quae- 
libet quaestio. Quinto, quod filia dotem a patre receptam 
et filii, seu filiae dotem, quam mater ab avo obtinuit, in 
partem legitimae computare debeant, ita # ut si centum pro 
legitima habiturae forent et sexaginta data fuerint in dotem 
quadraginta tantum postulare valeant. Idem dic de patri- 
monio ecclesiastico , quod pater filio constituerit . Sexto de- 
mum animadvertendum prius de cumulo haereditatis, quam 
computetur legitima, detrahendum esse aes alienum, et fu- 
neris expensas, quae tamen a viro prudenti, habita ratione 
conditionis defuncti , justae et necessariae reputentur . 

* Pariter juxta nostrum Statutum lib. 2. cap. 4 * sufficit , 
quod legitima relinquatur filiis et filiabus quocumque titulo; 
nec valent infringi ultimae voluntates ex eo quod non sit 
eis relicta titulo institutionis , sed si minor sit , quam de- 
beat esse , possunt agere perpetuo ad supplementum , et 
non ultra • # 

* De filiis spuriis videatur Statut. Lucens, lib. 2. cap. 7. 
et 10. ubi decernitur, quod filiis naturalibus ex soluto et 
soluta procreatis possit pater relinquere sextam partem bo- 

norurn et non ultra, et insuper victum, et vestitum usque 
ad xviii, anuum, et non ultra extantibus filiis legitimis, et 
naturalibus , quod si isti non existant : et existat tantum fi- 
lia , vel descendentes per lineam masculinam , tunc potest 
pater relinquere filiis naturalibus usque in quartam partem 
bonorum , et victum et vestitum usque ad 18. annum . Si 
vero non exteot filii, neque filiae, neque ab eis descenden- 
tes possunt fiilii naturales habere a patre ultra victum et 
vestitum usque ad aetatem xviii. annorum usque in dimi- 
diam partem bonorum . Filii autem ex quocumque dam- 
nato coitu procreati habere nequeunt nisi victum et vestitum 
usque ad aetatem xviii, annorum , et si non exteut filii le- 
gitimi , et ex eis descendentes, ultra id potest pater eis re- 
linquere duodecimam partem bouorum, Denique si in vita 
parentum, de eorum consensu, fuerint legittimati, admit- 
tuntur ad successionem parentum et ascendentium tam ex 
testamento , quam ab intestato . * 

* Cum dictum sit, non posse detrahi falcidia a legatis 
piis, nisi haeres instituta sit causa pia, ita non habere la- 
cum Trebellianicam in fideicommisso universali ad pias cau- 
sas tenet magis communis opinio in judicando servanda} 
quod procedit , licet filii primi gradus fuissent instituti , et 
quando restitutio facienda esset causae piae non solum im- 
mediate , sed etiam mediate . Ita tradit Rot. dec, 76, apu 
Joan. Tor. de pact, futur % success , * 

• Didum est superius, haeredem non facto inventario intra 
tempus a lege praescriptum, non teneri solvere creditoribus 
testatoris ultra vires haereditatis in foro conscientiae, sed 
tantum in foro externo; at notet confessarius, non posse hunc 
haeredem saltem post sententiam judicis sibi compensare con- 
tra praedictos creditores, neque ex eo quod de propriis bo- 
nis solvere coactus fuerit , neque in eo casu , quo legitima 
sibi debita spoliatus remanserit } neque enim adeo certum 
est citatam legem finalem C. de jur , deliberandi , et senten- 
tiam judicis ex ea manantem totaliter fundari in praesum- 
ptione fraudis et doli, ut non sit contraria sententia satis 
probabilis. Imo Molin. disp. 317. n, i 3 . cum Cavarr. Alvar. 
Valasc, Lop, et DD, ab eis cc. Card. de Lug. disp, a 4 * n » 
a 3 a. et Card. de Luc, de legitim , disc. a 5 . n. 7. docent, 
legem illam solum beneficium praestare illi , qui facit in- 
ventarium, relictis aliis qui non faciunt sub onere legum 
antiquarum, quae tantum bonum publicum respicientes, et 
lites evitare intendentes, haeredes non conficientes inventa- 

rium ad solvendum etiam ultra vires haereditatis adigebant. 
Et ulterius etiamsi sententia judicis lata fuerit in poenam 
non facti inventarii , tamen haec poena post sententiam ju- 
dicis solvenda est ; cum eadem declaret adesse culpam le- 
galeni : Dec. Luc. pro mens . Januar , an. 1754 . cos, 3, * 

CAPUT V. 

De substitutionibus. 

Q. I. Qud sit substitutio et quotuplex. 

R, I. Substitutio in praesenti nil aliud est, quam vocatio 
unius , vel plurium ad haereditatem , casu quo haeres, vel 
haeredes instituti a testatore nolint , vel non possint adire hae- 
reditatem . Covar. de testam, in cap . Rayn. §. 4* Locum 
etiam habet in legatis , ut constat ex leg. Ut haeredib , 5o. 
ff. de legat. 2 . 

R. II. Substitutio multiplex est, nempe vulgaris, pupilla- 
ris, exemplaris, reciproca, fideicommissaria et compendiosa. 

Q, II. Quid sit substitutio vulgans. 

R, Substitutio vulgaris eadem est ac directa , et habet lo- 
cum, dum testator testandi capax haeredi instituto, nolen- 
ti adire haereditatem , vel impedito a morte , seu a lege 
illam adire, alium haeredem, sive suum nempe, sive ne- 
cessarium, aut extraneum vocat ad haereditatem. Quod si 
in hac substitutione expresse non exprimatur impedimen- 
tum , quod haeres institutus forte habet a lege , adhuc ta- 
men et in hoc casu habet locum substitutio vulgaris; sem- 
per enim praesumitur testatorem velle haereditatem transire 
ad haeredem substitutum, quando haeres institutus uon va- 
leat eam adire : Mol. d. i83. n. 2 . Covarr. c. 16 . de iest. 
§. 4 * n - 5. Extinguitur autem haec vulgaris substitutio , si 
de facto haeres institutus succedat in haereditate: leg , Post 
aditam cod. de impuber et aliis substit. seu si substitutus 
moriatur ante testatorem , vel antequam haeres institutus 
adeat haereditas etenim non adita ad haeredes non tran- 
smittitur. Mol. disp. i83. n. 8 . • Videantur Leur, 9 , 656. 
Reiffenst. num. 565. et alii ab eis citati . * 

Q. III. Quid sit substitutio pupillaris. 

R. Haec substitutio habet locum , quando parentes insti- 
tuunt filios haeredes in aetate pupillari, sive ante annos pu- 
bertatis , hac conditione , ut si moriantur in tali aetate , in 
qua non possunt facere testamentum , alter succedat in hae- 
reditate, et ita jus tribuit facultatem patri ut testamentum 

faciat pro filio: §. Igitur inst . de pupill ar. substit. Haeres 
autem ita substitutus f decedente filio in aetate pupillari , 
non solum debet habere bona , quae pupillus habuit a pa- 
tre , sed quomodocumque ad eum pertinentia , nempe et 
quae habuit a matre , sorore , donatione etc. Ug. Sed si 
plures io. §. 5 . fi. de vulgar . et pupill. substit ., Lugo d. » 4 * 
sed. 8. n. i46. , Less. /. a. cap. 19. d. 7. n. 79. 

Ut vero valida sit haec pupillaris substitutio, plura sunt 
necessaria. Primo, ut ille, cui fit substitutio, sit in pote- 
state testaloris : leg. 2. fi. de vulgar. Secundo, ut substi- 
tuens prius faciat pro se testamentum, et deinde pro filio 
impubere , quem scribere debet haeredem in eodem testa- 
mento : ibidem . Tertio , ut ille , pro quo fit substitutio , 
mortuo testatore, fiat sui juris, et non incidat in alterius 
potestatem : ibidem , Hinc avus non potest nepoti impuberi 
aliquem substituere; eo enim mortuo, nepos remanet sub 
potestate patris. Eadem ratione pater non potest aliquem 
substituere filio, vivente avo, # Ex qua pariter lege com- 
muniter inferunt DD. nunquam posse matrem facere sub- 
stitutionem pupillarem ; quia filii nunquam sunt, neque di- 
cuntur esse in potestate matris. Covarr. de testam, cap. 16. 
n. 18. et alii apud Leur. quaest. 657. num . 3 . # Caeterum 
expirat haec substitutio pupillaris, si pupillus ita accedat ad 
annos pubertatis, ut possit testari; si vivente patre filius 
exeat a patria potestate; et si substitutus moriatur ante 
pupillum . # Textu claro §. pen. instit. de pupill. substit . 
I. i 4 * jf. de vulgar. Expirat adhuc si pater brevius tempus 
praefixit, quam pubertatis, et illud elapsum sit. Sic v. gr. 
si testator dicat: Filium meum instituto haeredem, et si 
intra decem annos aetatis suae moriatur, substituo Cajum, 
elapsis decem annis expirat pupillaris substitutio : l. Si ita 
quis 21. fi. eod. # 

Q. IV. Quid sit substitutio exemplaris. 

R. Haec substitutio adinventa est ad exemplum pupilla- 
ris, et tunc intervenit, quando parentes filiis furiosis et 
mentecaptis alium haeredem substituunt , casu quo morian- 
tur in tali statu: arg. §. i. instit. de pupill. subst., et leg. 
Humanitatis 9. cod. de impub . et aliis subst. Quia tamen 
haec substitutio non fundatur in patria potestate , sed in 
humanitate , et affectu parentum : arg. cit. leg. Humanitatis , 
hinc eam facere non solum pertinet ad patrem, sed etiam 
ad matrem, sicut etiam vel filius sit impubes, vel pubes, 
ut patet etiam arg. 1. §. 1. instit. de pupill . subst. Exten- 

ditur etiam a DD. ad quemcumque filiam ex aliquo cor- 
porali defectu testari impeditum , ut dixi suo loco de sur- 
dis et mutis etc. • Reiff. n. 585 . Leur. <7. 66a. ex variis 
juribus . * Oportet autem in hac exemplari substitutione ser- 
vare ordinem in personis substituendis, ita ut primo sub- 
stituantur descendentes illius t cui fit substitutio, et in ho- 
rum defectu ipsius fratres : leg. Humanitatis 9. cod. de im- 
puter. et aliis subst. Expirat haec substitutio exemplaris , si 
furiosus , mentecaptus , vel alia infirmitate testari impeditus 
convalescat: §. 1. instit . de pupil . Oportet tamen hoc non 
esse pro brevi tempore, quia tunc substitutio non totaliter 
expirat. • Gom. t, 1. var. resol. cap. 6. n. 7.Covar. /. c. 
n. 11. Menoch. Iit . 4 - ^ praesumpt . praes. 5 o. n. 6. # Si 
tamen tempore lucidi intervalli mentecaptus faciat testamen- 
tum , sicut alias dictum est, validum erit, et tunc certe 
evanescet dicta substitutio* Menoch. de praesumpt. Iit. 4 » 
praesempt . 5 o. n. 1. • Mantic. de conjent . ult. vol . Iit. 5 . 
tit . 16. n. a6. /. Ex fact . 43 . jf. de vulg . * Expirat item 
substitutio exemplaris, si furioso, vel alteri ut supra impe- 
dito, nascantur liberi; potuit enim furiosus, seu menteca- 
ptus ante hanc infirmitatem contrahere matrimonium : leg. 
Ex jacto 43 . jf. de vulgar . Videantur etiam modi supra- 
notati , quibus expirat substitutio pupillaris. 

O. V. Quid sit substitutio reciproca, et compendiosa. 

R. Substitutio reciproca est illa , qua testator plures in- 
stituit haeredes eosque sibi invicem substituit haeredes, ut 
si substituantur haeredes Petrus et Paulus, et ad invicem 
substituantur: /. Jam hoc jure 4. jf. de vulgare . Ab hac re- 
ciproca substitutione differt compendiosa ; quia prima plures 
ad invicem substituuntur, in compendiosa autem «on in- 
tervenit reciproca substitutio , sed compendio verborum plu- 
res continentur substitutiones, ut si pater instituat Titium 
filium suum haeredem , eique decedenti substituat Cajum . 
Haec autem substitutio induere potest naturam caeterarum 
omnium substitutionum . Si igitur filius obeat ante patrem 
testatorem , substitutio erit vulgaris ; si mortuo patre , ipse 
in aetate pupillari post aditam haereditatem moriatur, vel 
haereditatem repudiet , substitutio erit pupillaris ; si vero 
moriatur in amentia , vel alio impedimento naturali impe- 
ditus testari , erit exemplaris . * Covarr. /. c. §. 9. Molin. 
d. 192. Menoch. I. c. praes. 5 i* Less. Iit. 3. cap. 19. n. 
q 3 . Bonae, p. 4 - n. 11. Gloss. in cap. Raynut . dc testam, 
v. Si absque liberis . * 

T. VI. 

Q. VI. Quid sit substitutio fideicommissaria. 

R. Substitutio fideicommissaria dicitur illa , qua quis non 
accipit haereditatem immediate ab ipso testatore * sed me- 
diante haerede prius instituto ; quia gravatur a testatore , ut 
alteri restituat suam haereditatem , vel partem ipsius: arg. 
§. i. et a. instit. de fideicom. haered. Moi. d. 162. n. a. 
Less. I. a. c. 19. d. 7. n. 85 . Quia substitutus obtinere 
debet haereditatem ab haerede prius instituto , haec substi- 
tutio dici solet obliqua, seu indirecta , et non solum fieri 
potest in testamento , sed etiam in codicillo» quamvis ete- 
nim in isto fieri haud possit directa haeredis institutio, be- 
ne tamen potest haeres jam institutus gravari. Si haeres di- 
rectus , et fidei commisso gravatus moriatur ante testatorem, 
evanescit substitutio fideicommissaria ; nam fideicommissa- 
rius accipere debet haereditatem ab haerede ad id gravato . 
Eadem ratione evanescit, si dictus haeres non adeat haere- 
ditatem, quamvis a substituto fideicommissario moneri pos- 
sit, et in judicium vocari, ut haereditatem adeat. Caete- 
rum si sustitutio facta sit favore piae causae, haec adit fi- 
deicommissum ; et si haeres haereditatem non adeat . Tira- 
quell. privil. caus. piae 3 a. et 66. 

Hic tamen rursus advertendum posse haeredem gravatum 
trebellianicam detrahere, de qua in superioribus dictum est . 
Poterit etiam haeres necessarius legitimam detrahere , nisi 
hoc impediatur a testatore de qua re agunt Legistae . • Vi- 
deri possunt Reiff. §. 19. per tot. Leur. §. 2. a q . 678. uter- 
que in tit. 26. lib. 3 . decret. * 

Plene de his substitutionibus tractant Legistae et Cano- 
nistae, sed mihi satis fuit praedicta adnotasse, ne a theo- 
logo tevnini ignorentur . 

Regulae in praxi observandae. 

Occurrere potest casus , in quo confessarius facile potest 
errare, si nempe filius, cui pater aliquem substituit, moria- 
tur in aetate pupillari. Facile credet confessarius substitu- 
to nil aliud tradendum esse , quam quod filius habuit a pa- 
tre ; cum tamen demptis expensis , et convenienti animae 
subsidio, debeat obtinere quidquid pupillus , seu impubes 
quocumque modo acquisivit . Hoc idem DD. extendunt ad 
substitutionem exemplarem : arg. §. 1. inst . de pupill. subst. 
et leg. 9. cod. de impub. et aliis etc. Covar. de testam, cap. 
10. numer. 10. 

Fortasse etiam errabit, vel anceps erit confessarius in ju- 
dicando quid juris, si filius post mortem patris, vel impu- 
bes, vel pubes repudiet haereditatem , quid nempe obtinere 
debeat substitutus . Sciat ergo hodie communiorem et re- 
ceptam esse eam sententiam , qua dicitur substitutum ex 
tacita vulgari substitutione succedere debere in bona testa- 
toris . llatio desumitur ex ipsius praesumpta voluntate; si 
enim volebat quod dum filius haeres institutus impubes de- 
cessisset , propria et filii bona ad substitutum devenissent , 
praesumi certe potest * filio repudiante haereditatem , voluis- 
se substitutum saltem sua bona obtinere ex tacita vulgari 
subtitutione : arg. Itg. Haeredes mei 5 y. §. i. ff. ad S. C. 
Trebell . Covarr. cit. 

• Dictum est superius, posse quemquam in codicillis 
facere fideicommissariam substitutionem, sed in eo casu 
advertat confessarius in dominio reipubl. Luc. pro codicil- 
lis requiri solemnitates necessarias pro testamentis superius 
relatas in praxi 7. cap. 1. Ita Statut. Luc. lib. a. cap. 2. * 

CAPUT VI. 

De legatis et legatariis 
Q. I. Q» W sit legatum . 

K. Ut colligitur ex §. 1. instit. de legat . Legatum, quod 
confundi solet cum fideicommisso particulari : leg. 1. ff. de 
legatis 1. ita est definiendum: Donatio quaedam a defuncto 
relicta , et ab haerede praestanda. Dum dicitur donatio quae- 
dam, significatur legatum non extendi ad totam haereditatem, 
sed ad aliquam particularem rem ipsius testatoris. Additur 
a defuncto relicta ; tum quia res legata ordinarie non ob- 
tinetur nisi post mortem testatoris ; tum quia tunc legata 
accipere solent suam firmitatem , quamvis aliquando ipse 
testator arrte mortem consignet rem legatam legatario. Verum 
in definitionibus inspiciendum, quod ordinarie solet evenire, 
cum contemnant legislatores quae semel, aut bis accidunt: 
leg. Jura et seqq. ff. de legib. Dicitur demum ab haerede 
praestanda ; nam , ni aliter praescripserit testator vel con- 
senserit haeres, legatum sumendum est de manu ipsius hae- 
redis; imo eo privatur legatarius, si capiat propria auctori- 
tate: leg. Non est dubium 5 . C. de legat. 

Q. II. Quid requiratur ad vaiorem legati . 

\\. I. Primo requiritur ut legatum factum sit ab eo, qui 
jus habet testandi ; nam omnes et soli illi , qui possunt te- 

stari, possunt legare: leg. 3* fi. de legat 1. Praterea requi- 
ritur, ut instituantur legatarii ii, qui possunt haeredes in- 
stitui. §. Legari instit, de legatis . Quinam praefati sint, vi- 
dendum est ex dictis supra cap. 4. 

Excipiendi tamen sunt fratres Minores, qui non possunt 
esse haeredes, bene tamen quoad aliqua legatarii. Et qui- 
dem, si legatum sit pro ecclesia et sacristia, ita ut respi- 
ciat ea , quae pertinent ad divinum cultum , etsi sit annuum, 
et perpetuum , potest ab illis consequi ; in Clementina ete- 
nim : Exivi etc. de verb. sign. non prohibentur ni legata 
quoad eorum victum . Sanch. in dec . to. a. /. 7. c. a6. n. 
>0. Si vero legatum sit quoad victum , vel alias Fratrum 
necessitates, solum illius capaces sunt Minores, si unica so- 
lutione adimpleatur, et dum quantitas legati non sit immo- 
derata, adeoque laesiva voti paupertatis. Barbos, jur. eccles . 
p. a. lib. 3 . c . 37. n. 76. Hinc annui redditus etiam pro 
missis celebrandis sunt interdicti Minoribus; cum enim inter 
immobilia numerentur. Clem. Exivi §. Cumque annui , lae- 
dunt ipsorum strictissimam paupertatem. Sanch. loc. cit. 

Q. III. An corruat legatum factum in testamento nullo . 

R. Quid dicendum .sit <le legatis piis, dixi supra cap. a. 
Quod vero corruant legata profana, habetur /. 1. fi. de jur . 
codicilL et leg. Ex testam . 39. C . de fideicom. Si nihilomi- 
nus testamentum habeat clausulam codicillarem , hoc est , 
quod saltem valeat in vigore codicilli, tunc sustinentur legata, 
si adsint quae necessaria sunt ad codicillum. Item sustinen- 
tur , si testamentum dumtaxat nullum sit ex praeteritione 
haeredis necessarii. Novell. n 5 . c. i 3 . ad fin. Vel si ipsemet 
haeres fateatur voluntatem defuncti : leg . Non dubium 16. 
cod. de testam . 

Q. IV. Quot testes necessarii sint ad valorem legati profani. 

R. Si legata profana fiant extra testamentum , de jure 
communi requiruntur quinque testes, sive sint rogati, sive 
fortuito venerint. Oportet tamen adesse eo tempore, quo fit 
legatum, et si in scriptis fiat, debent se subscribere; si vero 
fiat oretenus, ut vere fieri potest, vel etiam nutibus: cap. In- 
dicante 4 * de test. Anton. a Sp. S. tr. 10. d. 16. n. 731. 
tunc non est necessc se subscribere: leg. fin. ad fin. C. de 
codicill. Ut dictum autem est, non sunt necessarii testes, si 
ipsemet haeres audivit voluntatem testatoris. De testibus ne- 
cessariis ad valorem legati pii dictum est supra cap. 3. 

Q. V. Quotuplex sit legatum . 

R. Alia sunt legata pura, alia in diem, alia conditionata, 
alia sub modo, alia sub causa, alia sub demonstratione. 

Legatum purum , quamvis illud sit , quod fit nulla adjecta 
conditione, modo, tempore etc. nihilominus communiter ac- 
cipi solet pro legato facto sine ulla conditione in futurum : 
leg. Ilaeres meus 79. fi . de cond . et demonstr . 

Legatum in diem tunc datur, quando testator aliquid legat 
tradendum tempore determinato post ipsius mortem , e. g. 
post mensem, post annum etc. arg. tot. tit. fi. quando dies 
legat, cedat. Quod si tempus indeterminate apponatur, e. g. 
quando talis navis adveniet etc. legatum non in diem, sed 
potius dicitur conditionatum . Haec est autem natura legati 
in diem, ut ab haerede post aditam haereditatem statim con- 
trahatur obligatio illud solvendi tempore a testatore deter- 
minato; quapropter si post mortem testatoris moriatur lega- 
tarius antequam adveniat dictum tempus , solvendum est 
haeredibus legatarii: leg. Si post diem 5 . in prine, et leg. Si 
dies apposita 21. fi. quando dies leg . cedat . 

Legatum su6 conditione , seu conditionatum proprie non 
est illud , quod factum est sub conditione de praeterito ; si 
merces venditae sint, vel de praesenti, ut si pater meus vivit; 
nam cum istae conditiones jam sint vel verae , vel falsae , 
faciunt contractum , seu legatum statim transire in purum 
et absolutum, si verae, et evanescere, si falsae si#it. Hinc 
nullatenus actum suspendunt: leg. Cum ad praesens fi. de 
reb. cred. si certum petat, et §. Conditiones 6. instit. de verb. 
obi. Proprie igitur legatum conditionale illud est, quod fit 
sub conditione de futuro, v. g. si navis adveniet , adeoque 
suspenditur ejus obligatio usque dum purificetur conditio. 

Legatum sub modo valde simile legato conditionato, datur 
quando testator legat aliquid cum aliquo gravamine ; ut si 
Titius leget mille aureos Cajo cum onere, ut faciat tot mis- 
sas celebrare etc. Istud legatum exprimi solet per dictionem 
ut, et conditionem per si, et statim valet; unde si legatarius 
moriatur, transmittitur cum onere ad haeredes, dummodo 
per eos aeque, ac per legatarium potuerit adimpleri. Gloss. 
in cap. Verum £. cond. appos. et arg. I. 1. 2. et 3 . C. 
de donat, quae sub modo Mol. d. 208. 

Legatum sub causa , seu ex causa intercedit , quando te- 
stator exprimit finem, seu causam praeteritam, vel praesen- 
tem , ob quam facit legatum ; nam si exprimat causam de 
futuro est potius legatum sub modo. Erit igitur legatum ex 
causa, si e. g. testator dicat se legare Cajo aureos 100, quia 
pauper est, quia sibi affinis etc. arg. leg. Demonstratio falsa 
17. et leg. Cum tale 72. §. Falsam 6. etc . fi. de cond. et 
dem. Mol. disp. 209. 


2 7 8 TRACT. XIV. DE CONTRACTIBUS 

Legatum demum sub demonstratione datur f vel quando 
testator, dum aliquid legat, exprimit aliquam circumstan- 
tiam personae, cui legat; ut si leget 100. aureos Cajae sibi 
affini, vel virgini etc. vel quando designat in particulari rem, 
quam legat* ut si leget 100. aureos extantes in tali scrinio, 
vel sibi debitos a Sempronio etc. arg. leg . Falsa demon- 
stratio in prine . 17. fi. de cond. et demonstr. 

Q. VI. Quandonam praefata legata corruat . 

R. I. Cessant omnia legata, si legaterius moriatur ante 
testatorem. Si vero moriatur post testatorem, etsi haeres non 
adiverit haereditatem legatum debetur haeredibus legatarii ; 
ut enim postea dicemus , debetur legatum legatario a die 
mortis testatoris . 

Altera causa, ex qua cessant legata, est notabilis ingra- 
titudo legatarii , et in hoc casu non desunt theologi , qui 
censent revocatum legatum, etiamsi testator, cum potuisset, 
expresse non revocaverit. Ant. a Sp. S. d. 16. n. 760. alii- 
que apud ipsum. Secus dicendum si tacite, vel expresse in 
amicitiam redierint:* /. Si quis 3 . §. Non solum fi. de adim • 
legat. Molin. d. 212. §. Tacite vero . Sanch. lib. 4 . consil . 
dub. 38 . nu. 7. I. 4* immediate sequenti: fi. de his, qui- 
bus ut indig. * 

R. II. Legatum conditionale expirat , sinon adveniat con- 
ditio honesta et possibilis , sub qua relictum fuit a testatore ; 
nam non adimpleta conditione cessat voluntas testatoris . Di- 
xi, conditio honesta et possibilis; nam si conditio sit impos- 
sibilis, hoc est, a natura non implebilis, vel a lege repro- 
bata , quo casu dicitur etiam turpis , sicut habetur pro non 
adjesta in testamento, ita et in legatis : §. Impossibilis instit. 
de haered. instit. et leg. Conditiones i4* fi. de cond. instit. 
Tunc igitur legatum consideratur ut absolutum et purum , 
ac debetur statim legatario, tamquam si factum fuisset sine 
ulla conditione. * Reiff. n. 643 . Leur. q. 698. cum communi.* 

. R. III. Si legatum fuerit ex certa causa, corruet si hae- 
res concludenter probet testatorem alicui legatum non fuisse 
facturum; si scivisset falsam esse causam, quam expressit; 
secus si non sufficienter probet : §. Longe 3 i. instit. de legat, 
leg. Demonstratio falsa 17. §. 1. fi. de cond. et demonstr. Mol. 
d. 209. nu. 8. Quod si erretur in persona , puta si quis le- 
gaverit 100. aureos Titiae, quia putavit suam neptem, tunc 
statim corruit legatum, quia praesumitur testatorem non 
legaturum, si errorem scivisset; et idem dicitur dum erratur 
circa personam in instituendo haeredem : leg. Quoties 9. fi. 

de hacred. instit. et leg. Si pater 4 - ibid, * Et ratio additur 
illis verbis : quoniam voluntate deficitur , et concordat/. Ne- 
que professio 5 . C. eod. * 

Limita praefatam doctrinam , quando agitur de legato 
pio ; tunc enim quomodocumque falsa existat causa expressa 
a testatore , vel erraverit in persona , adhuc tamen semper 
adimplendum est : et idem dicendum quamvis legatarius ante 
testatorem moreretur. Ratio est , quia in legatis piis testator 
principaliter contemplatur suffragium animae suae, quod 
motivum cum semper subsistat , consequens est legatum sem- 
per esse adimplendum . Quod si adimpleri non possit in 
opere a testatore designato , in aliud est commutandum , ut 
dicam infra etc. Molin. d. a 4 q. num. 7. Laym. /. 3 . tr. 5 . 


cap. 11. num. 10. 

R. IV. Si legatum factum fuerit cum demonstratione , cer- 
tum est sustineri legatum, si extet res legata, et constet de 
persona, cui res fuit legata, quamvis testator erret in ali- 
cujus circumstantiae demonstratione. Hinc si Titius legaverit 
decem Cajo sutori.» si extent 10. aurei , et constet Titium 
voluisse eos Cajo legare , sustinetur legatum , quamvis Cajus 
non sit sutor: leg. Falsa demonstratio 17. in prine, et §. i. 
ff. de cond. et demonstr. Suffragatur etiam aperte ratio, quia 
constat de voluntate testatoris . Si vero testator erraverit in 
substantia personae, corruit legatum ex dictis in superiori 
responsione. Corruit etiam, si res quae demonstratur, om- 
nino non existat; ut si testator leget xo. aureos sibi debitos 
a Cajo , qui re vera nihil debeat : leg. Si sic ff. de legat. 
vel si leget pecuniam extantem in tali loco , quae tamen ibi 
non reperiatur: leg. Cum doi 1. §. Etsi dotem 7. de dot . 
praeleg. Quod sinon tota ibi reperiatur* sed pars ejusdem, 
valet legatum quoad hanc partem: l. Si Servus 108. §. Qui 
quinque 10. ff. de legat . 1. Lug. disp. 2 4 * n. a 55 . Molin. d. 
in. cum aliis. Idem dicendum quoad cessationem legati, 
si testator ipse consumpserit rem , quam legaverat ; ut si con- 
sumpsit triticum sui horrei Sempronio relictum . Ouod si 
aliud substituerit, vel etiam auxerit, totuin istud debetur 
legatario; quia talis praesumitur voluntas testatoris . Anton. a 
Sp. S. d. 16. n. 761. • Ita Mol. disp. ao 3 . arg. I. Cum ita lega- 
tur ff. de legat. 3 . Bartol. Bald. cum communi DD. sententia.* 

Q. VII. An sustineatur legatum rei alienae . 

R. De jure civili si testator scivit rem esse alienarti , et 
adhuc eam legavit , sustinetur legatum , et praesumitur vo- 
luisse haeredem emere a domino; etsi iste vendere recuset. 

▼oluisse dandum legatario quantum res ipsa aestimatur: §, 
Non solum 4 * institi delegat, ubi tamen innuitur, pertinere 
ad legatarium probare testatorem scivisse alienam fuisse. Si 
▼ero testator ignoraverit esse alienam , tunc distinguendum 
est. Si legatum factum sit personae non tam proximae te- 
statori , vel cui non multum teneretur, tunc praesumi potest, 
quod si scivisset esse alienam, non legasset, et ita corruit 
legatum : §. Non solum cit. Si vero legatum factum sit per- 
sonae satis proximae testatori , ut uxori , vel alteri amicitia 
satis ipsi conjunctae , seu a qua multa accepisset beneficia , 
tunc quia cessaret supradicta praesumptio , legatum subsi- 
steret: * /. Cum alienam rem io. C, de legat, l. Non dubium 
§. ult, et l. Si concubinam §. uti. ff. de legat. 3 . Mol. d. 
196. n. 4* 5 . ubi docet , relinquendum arbitrio prudentis 

judicis , qui attentis circumstantiis occurrentibus dijudicet ad 
quotum conjunctionis et amicitiae gradum , et ad quae be- 
neficia extendenda haec praesumpta testatoris voluntas . Rot. 
p. 6. recent. decis. 193. nu, 20. et p. 9. de cis. 148. num. 
16. Bordon. de legat, cap. 1. n. i 43 . • - 

Quamvis autem putent aliqui hujusmodi legatam rei alie- 
nae jure canonico improbari , revera tamen etiam tali jure 
ex communiori opinione subsistit ; nam validum supponitur: 
can. Si episcopus 5 . 13. q. 5 . Nec obstate. Filius 5 . de testa- 
ment. nam ibidem solum dicendum est improbari , quod vo- 
luerit legatarius rem alienam sibi legatam retinere, invito 
domino; non vero quod haeres non teneatur legatario pre- 
tium illius erogare t nolente domino eam vendere , ut supra 
dictum est. Pirhing. de testam, nu. 84. Covarr. in cap. Filius 
de testam, n. 6. * Reiffenst. n. 676. Gonzal. in d. c. Aliae 
hujus capitis expositiones videri possunt apud eumdem, quas 
minus bene aptari docet toti capitis contextui * sed quae ni' 
hilominus veritatem superioris assertionis astruunt. • 

Q. VIII. Quandonam legatarius acquirat dominium , et 
fructus legati sibi facti . 

R. I. Si legatum sit purum , et rei certae , et in indivi- 
duo determinatae , legatarius acquirit dominium legati post 
aditam haereditatem ab haerede : leg. Si tibi homo 86 . §. 
3. ff.de legat. 1. leg. Si nemo i 4 t. ff . de reg. jur. I. Si ne - 
mo 9. ff. de testam . tutel. Molin. d. 181 .et 194. Gomez. 
var. resol. cap. 12. Et ratio est, quia ex dictis supra, le- 
gata praestanda 'sunt ab haerede , unde ante acceptationem 
haereditatis non potest haberi ipsorum dominium . Verum 
tamen est, quod post aditam haereditatem fictione juris re- 

trotrahitur dominium ad diem mortis testatoris; ab ea die 
etenim legatum debetur: leg. Si post diem 5 . §. i.fi. quan- 
do dies leg . ced. I. Cedere ai 3 . jf. de v. sig . Remanet nihil* 
ominus libertas legatario repudiandi legatum, antequam illud 
acceptet, quamvis acquisierit ipsius dominium, secus post- 
quam acceptavit. Mol. d. 181. 

R. II. Fructus , qui sunt pars rei legatae » ut si legatus 
fuerit grex , et deinde aliae oves nascantur , pertinent ad le- 
gatarium : leg . ao.fi. de leg. i. §. io. inst. de leg. Idem 
dicendum de fructibus pendentibus in praedio legato. • Lug. 
disp. a 4 . num. a 3 g. Leur. q+ 721. • 

Quoad alios vero fructus quamplures sustinent deberi a 
die mortis, vel saltem aditae haereditatis ; cum etenim ab 
eo tempore legatarius acquirat dominium legati, consequens 
videtur et fructus ipsius ad illum pertinere . Mol. d. 194. 
etc. * Gomez. /. c. nu . 5 . et 22. Perex de fideicomm. art. 43. 
n. i 63 . * Alii e contra non improbabiliter sustinent hanc 
doctrinam non habere locum, dum )us aliter disponat, et 
aliter clare dispositum contendunt: leg. fin. C. de usur. et fru • 
ct. leg . Hinc dicunt fructus legati non deberi, nisi postquam 
legatarius petierit legatum , et haeres fuerit in mora solven- 
di.* Gothefrid. Cujae, et Wanding. apud Reiff. n. 683 .* 

R. III. Si legatum non sit de re determinata, sed in ge- 
nere, fructus intermedii, antequam scilicet legatarius obtineat 
legatum, pertinent ad haeredem, si non fuerit in mora sol- 
vendi. Gomez. tom . 1. var. res. cap. 12. Mol. disp . 194. n . i3. 

R. IV. Si legatum sit in diem , vel sub conditione , non 
debentur legatario fructus legati , nisi postquam advenerit 
dies legati, vel adimpleta fuerit conditio; nam solum tunc 
acquirit dominium ipsius legati : arg . leg. Si duobus §. Sin 
autem C. communia de leg. 

Q. IX. An legata possint converti in usum diversum ab 
eo quem designavit testator; et a quo id fieri possit. 

R. I. Si commode voluntas testatoris possit adimpleri, ea 
omnino attendenda est in exeeutione legatorum; nam omnia 
jura clamant habendam esse pro lege: leg. Verbis 120. fi. 
de v. sign. novell. 22. c. 2. cap. Nos quidem 3 . de testam, 
et can. 4 * caus, i 3 . q. 2. semper cum tamen legibus non 
repugnet: novell. 1. in prae/at. §. 1. leg. Nemo potest 55 . 

de legat. 1. 

R. II. Etiamsi ultima testatoris voluntas commode possit 
adimpleri , nihilominus s. Pontifex etiam relicta ad causam 
piam valide et licite in alium usum potest convertere: drg. 

Clem. Quia contingit de relig. domib. et leg. i. et 4* ff* de 
admin . rer. ad cwit . pertin. Ratio est, quia ultraquamquod 
quaecumque pia dispositio testatoris videatur tacite subordi- 
nata dispositioni capitis ecclesiae, constat 6. Pontificem utpote 
praepositum toti christianae reipublicae posse, et debere or- 
dinare quae magis ei videntur utilia, adeoque et convertere 
in alium usum , quod disposuit testator , etiamsi voluntas 
ipsius commode posset adimpleri . 

R. III. Quamvis non pauci auctores denegent episcopo 
facultatem commutandi etiam in usum meliorem voluntatem 
testatoris semper cum commode potest adimpleri , eo quod 
* ex dictis, ut lex servanda sit; nihilominus id ei conceden- 
dum , etsi voluntas defuncti possit adimpleri , semper cum 
locum habet epikeja , nempe rationabilis interpretatio , non 
fuisse alienum testatorem, ut variatis circumstantiis, in alium 
posset usum converti. Sicut igitur per epikejam recedi potest 
ab aliarum legum observantia, ita et a voluntate testatorum. 
Hinc facillime concedendum est episcopo posse commutare 
defunctorum voluntates in melius, et etiam in aequale, ma- 
xime si adsit justa causa; nam tunc bene interpretari potest 
non fieri contra mentem testatoris . Certum autem omnino 
est posse hujusmodi voluntates commutare , quando vel de 
jure, vel de facto non possint adimpleri, vel si quae reliquit 
testator, non sufficiant ad intentum. Barbos, de off. et potest, 
episc. p. 3 . alleg. 83 . a n. 5 . Laym. /. 3 . tr. 5 . c. ii. n. 
ii.* Abbas in d. cap. 3 . Covarr. ibi n. ia. Vasq. de testam, 
cap. 8 . §. 5 . Molin.. disp. 34.9. n. 7. Comitol. respons. mo- 
ra/. lib. 7. q . 9. n. 2. Engel n. 28. Reiff. n. 8 o 5 . quam 
sententiam juTi non contrariam et usum receptam dicit Wie- 
stin. de testam, nu. 296. * Requirendus tamen est haeredis 
consensus , si debet ipse expendere pecuniam in exequendo 
opus commutatum, quamvis non sit attendendus, si irratio- 
nabiliter contradicat;* arg. cit. cap. Nos quidem 3 . Reiff. 
n. 809. Lug. disp. a 4 * nu. 3 o 6 . Advertendum tamen, in- 
quiunt citati AA. ut quantum fieri potest, servetur defuncti 
voluntas et commutatio fiat in opus proxime accedens ejus- 
dem voluntati.* 

Quae dicta sunt de auctoritate episcopi quoad commuta- 
tionem legati pii, idem dicendum de auctoritate principis 
quoad commutationem legatorum profanorum.* Bonae, de 
contract. disp. 3 . q. ult. p. ult. n. 37. et alii ap. ipsum.* 

Q. X. Quid agendum , si haereditas non sufficiat pro 
omnibus legatis . 

R. Cum prius solvenda sint debita testatoris, utpote quae 
debentur ex contractu oneroso, quam legata, utpote debita ex 
contractu gratuito, multoties accidit haereditatem non esse 
sufficientem pro omnibus legatis solvendis, et tunc maxime 
quando datur locus haeredi, ut detrahat falcidiain. In tali 
casu non desunt qui vel velint omnia legata tum pia, tum 
profana solvenda esse pro rata , cum eis videatur esse par 
jus et ratio pro omnibus; et id etsi alicui legata sit certa 
res et in individuo. Sanch. in sum. tr. i. /. 4 * cap. i 5 . nurn. 

4 o. Ant. a Sp. S. de justit. et jur.tract. io. d. 16. sect. 14. 
num. 175. Bonae, d. 3 . q. ult.p. ult . num . 27. Verum cum 
totum jus et ratio consequendi legata derivet a voluntate 
testatoris, ego crederem plene ante caetera solvenda esse le- 
gata, quae respiciunt suffragium animae testatoris, puta de 
celebratione missarum ; quia talis credenda est fuisse mens 
testatoris . Eadem ratione valde probabile est legata magis 
pia praeferenda esse minus piis, ac demum post legata pia 
solvenda esse profana. Potest etiam dari graduatio inter ipsa 
legata profana, si rationabiliter praesumi possit quaedam 
magis fuisse volita a testatore. Lugo d. ao. sect. 5 . a num. 

90. Sed videnda quae statim dicam . 

Q. XI. Quomodo legata sint interpretanda . 

R. I. Supponendum est quod quamvis interpretatio legalis 
pertineat ad legislatorem; ejusdem enim est condere legem, 
illamque interpretari: /. 1. C. dc leg. cap. Inter alia 3 i. de 
sent. excomm . et interpretatio judicialis ad judicem in con- 
troversiis inter actorem et reum , nihilominus interpretatio 
doctrinalis, et magistralis pertinet ad theologos et doctores, 
de qua Gloss. in cap. Sicut enim 3 o. 11. qu. \. Ea autem 
adhibenda est non in claris, sed in dubiis et obscuris, ut 
de se constat, et habetur leg. Si quis 3 . C. de liberis prae- 
teritis, et dixi tr. 3 . q. 4 * c * 2. qaaes. 1. 

Regula autem omnino magistralis pro interpretanda mente 
testatoris, dum dubium insurgit de aliquo legato, est atten- 
dere id quod judicari potest testatorem praedilexisse ; cum 
etenim obligatio dandi legatum, vel plus aut minus oriatur 
a voluntate testatoris, eaque non melius innotescere possit 
ac ex ipsius praedilectione ; id enim magis volumus, quod 
magis diligimus, nescio videre quae melior regula servari 
possit pro interpretando quid faciendum sit in legatis distri- 
buendis. Hanc regulam saepius inculcat Card. de Luca in 
discurs. de testamentis et legatis , et reputat esse legulejorum 
insipiduram velle aliquam rem stare pro legato taxati ve, si 

testator eam expresserit eodem contextu verborum , demon- 
strative vero , si diverso contextu verborum . Bene proinde 
vult quod si legatum praesumi possit praedilectum , debeat 
omnino integre solvi ex aliis rebus testatoris, quamvis res 
pro eo assignata expressa sit eodem verborum contextu. 

Ex hac regula primo infertur, haeredem, saltem quoad 
legata profana, minus gravandum, quam sit possibile: quia 
praesumitur praedilectus , ut ex diversis juribus habetur, 
et docet Rota p. 3 . rec. d. 87. et p. 4 * tom. a. dsc. 89. n. 
i 5 . et 16. E contra ruit regula, si persona * cui factum est 
legatum, possit praesumi dilecta plusquam haeres, ut eve- 
nire potest respecta uxoris , vel alterius legatarii , cui testa- 
tor exhibuerit plura argumenta benevolentiae , ut innuit Ro- 
ta p. 7. rec. dec, a 3 g. a n . 7. et p. 9. decis. i 3 i. u. 1. et 
6. * ex variis juribus ibi citatis. Seraph. decis. 4 o. n. 1. 
Sperell. decis. 176. n. 73. Gravet, consil, 377. n. 2. Id 
etiam puto attendendum , dum aliqua legata facta sunt in 
remunerationem , nam et ex hac optime deducitur mens et 
voluntas testatoris. Mant. de tacit. I. 3 . iit. a 3 . n. 17. • 
Bordon. de legat, cap . 1. n. ia 4 > et alii ap. ipsum . * 

Ex eadem ratione favendum est magis legato pio, quam 
haeredibus, etsi haeres sit filius; quia praesumitur testatorem 
animam praediligere, cujus favorem respicit legatum pium. 
Bordon. de leg. cap. 4 * num. 33 . Nihilominus neque id puto 
verum in circumstantiis, in quibus filii alias dilecti a testa- 
tore nimis gravarentur, si in dubio de quantitate legati in- 
terpretatio rigorose fieret contra eos; et id maxime verissi- 
mum puto, si testator non potuit praevidere tale gravamen, 
quia e. g. putabat locupletiorem suam haereditatem, vel ex 
alia causa, * puta si privarentur legitima. Rot. p. 8. recent. 
decis . 166. n. 9. ex auth. Si qua mulier juncto prine, et fin. 
C. de sacros and. eccles . ubi Baldus et Jason. Menoch. de 
praesumpt. lib. 4- praesumpt. 189. n. 121.* 

R. II. Aliae regulae sunt, quod in dubio censendum sit 
testatorem se voluisse conformare juris dispositioni, seu sta- 
tuto suae civitatis; ipsius verba esse interpretanda secundum 
communem modum loquendi, vel juxta consuetudinem re- 
gionis: non recedendum ab ipsius verbis, nisi cum manife- 
stum est testatorem aliter sensisse: non attendendum id, quod 
disposuisset, si praevidisset, quando de facto non disposuerit; 
immo subintrat alia regula quod si volusset, expressisset, ut 
observat Rota p. 6. decis. a 4 g* n. i 4 «: in dubio, an leg&tum 
sit pium, vel profanum, habendum esse pro pio. Mant. de 

conject. ultim . vol. I. 3. tit. 3. num. 23. , Barbos. /. 3. de 
jur. eccles. cap. 27 . nu. g. Demum attendendam esse con- 
ditionem testatoris et legatarii . • Videatur Bordon. dc legat . 
cap . z. a num. 117 . ad i36. # 

R. III. Alia regula, qua aliquando limitanda sunt maxime 
quae dixi quoad legata pia, est considerare, an ipse testator 
dotaverit, vel jusserit dotari illam piam dispositionem, quam, 
praescripsit. Praescripsit e. g. testator celebrationem tot mis- 
sarum, vel in perpetuum, vel ad tempus; atque hoc onus 
faciendi illas celebrare non imposuit haeredi, sed solum illi 
praescripsit assignare dotem alicui cappellae erigendae, im- 
posita cappellano obligatione illas celebrandi . In hoc casu 
etiamsi pereat fundus, vel fructus successu temporis non sint 
sufficientes pro celebrandis missis praescriptis a testatore, 
haeres non tenetur supplere. Ratio est, quia haeres non aliam 
habet obligationem, nisi quam expressit suis verbis testator: 
/. Quidquid adstringendae, l. Si ita stipulatus §. Chrysogonus 
dc v . obi . dum proinde haeres assignaverit dotem injunctam 
a testatore, ad nihil amplius tenetur. Neque refert dicere 
legatum pium, utpote praedilectum a testatore, semper esse 
conservandum ab haerede eo modo , quo fuit ab eodem ab 
initio praescriptum; hoc etenim verum est, dum testator non 
praecise taxaverit quid faciendum sit ab haerede; nam tuae 
clare constat nullam aliam voluisse ipsi imponere obliga- 
tionem . Ulterius nil obstat dicere testatores ita facere ali- 
quando legata pia, ut nolint successu temporum suos hae- 
redes molestari; cum bene dignoscant intollerabile esse gra- 
vamen , si semper timere debeant deturbandos a pacifica 
possessione rerum suarum ex superveniente obligatione ite- 
rum e. g. dotandi cappellam, seu supplendi fructuum dimi- 
nutioni etc. Quod si testator potuit velle haeredem non am- 
plius molestandum , sicut de facto multoties talis est testa- 
torum voluntas, hanc voluntatem non melius dignoscere pos- 
sumus, quam dum non imposuit haeredi obligationem satis- 
faciendi piis legatis ab ipso factis, sed solum voluit ab hae- 
rede assignandam dotem , seu fundum , ex cujus fructibus 
ecclesiae satisfaceret . 

Hinc assignato fundo a quodam testatore ecclesiae relicto, 
liberatus fuit haeres a quacumque obligatione, quamvis fru- 
ctus facti fuissent multo minores iis, quos intellexerat testa- 
tor. Ita videre est in Roman. Camer. dot. eccl. Rot. p. 11 . 
recent. et in Rom. suplem. dot. 5. Decemb. i653. cor. Cerro 
Liberatus pariter fuit haeres a supplendo defectui fructuum, 

qui deservire debebant pro dotandis pauperibus puellis, eo 
quia fundum a testatore designatum assignaverat: Rom. dot. 
cor. Mcrlin. decis. 55. Idem dicas de missarum legatis, quam- 
vis fructus sufficientes non percipiantur, si haeres assigna- 
verit praescriptum fundum , seu dotem. Mantic. dcc. 2 ^ 2 . 
Brixian. in repertorio decision. Borgnin. Pasqualig. de legat, 
pro celebr. mis. quaesi. ioa6. Amostaz /. a. de caus. piis cap. 
8. n. 56. Ac demum hanc doctrinam indubitatam judicat de 
7 Fargn. de jur. patron . tom. a. p. a. can . 37. caus. a3. n. 

5. En ejus verba . Eit conclusio indubitata , quod ubi agi~ 
tur de dotatione, haec hanc qualitatem habet, ut legitime ab 
initio facta in quantitate per fundatorem expressa , haeres ad 
nihil amplius teneatur, si ea tractu temporis minuatur, sed 
detrimentum cedit ecclesiae . 

Ex his fundamentis putavi aliquibus ab hinc annis om- 
nino liberandam quamdam nobilem foeminam ab obliga- 
tione supplendi diminutionem fructuum, qua ratione cele- 
brari non poterant omnes missae praescriptae a suo avo . 
Jam ab initio dicebam , assignatam fuisse dotem praescri- 
ptam a testatore, adeoque tutam esse in conscientia, si no- 
lebat supplere . Non defuerunt contradictores , an vero ju- 
re , alii judicent. 

Remanet ergo haeredem solum supplere debere diminu- 
tionem fructuum , quoties illi injunctum sit a testatore onus 
faciendi inissas celebrare . In tali igitur casu , etsi assigna- 
verit ecclesiae fundum, ut ipsa sibi assumeret tale onus, 
debet supplere, si fructus minuantur; cum etenim testator 
tale onus ipsi haeredi imposuerit, apparet annexum voluisse 
suae haereditati, quapropter ex ea supplendum est, si fru- 
ctus fundi assignati minuantur. * Ex Gloss. in l. Legaoi in 
fn. fi. de lib. leg. Alexand. in l. Si cum emptor n. 4* fi 
de pactis, lmola in l. Facta §. Si haeres fi. ad Trebell . 
Socin. Senior, cons, 3y. per tot . lib. 4* Pasqualig. /. c. n. 

6. Quod locum habet, etiamsi ecclesia renunciasset omni 
suo juri , et contentam se declarasset fundi recepti : hujus- 
modi enim renuntiatio nihil valeret , cum esset in praeju- 
dicium animae defuncti , neque enim legatarius valet re- 
nunciare juri, quod cum alieno jure implicatum est: cap. 
Cum tempore de arbitr. et cap. Cum olitn §. Psos igitur de 
pracscript. et tradit Suarez lib. 8. de legib . cap. 6. n. 2. 
Sanch. lib. 4* * n decalog. cap. 39. n. 29. Rot. p . 2. reccnl . 
decis. 3a. n. 8. et part. 4* decis. 2j3. n. 3. # 

Regulae in praxi observandae . 

I. Accidit aliquando domesticos moribundi , timentes ab 
ipso fieri aliqua legata, impedire, ne accedat ad ipsum no- 
tarius , vel ne loquatur confessario coram testibus , ut ma- 
nifestet ipsis suam voluntatem. Reclamante postea conscien- 
tia, detegunt confessario quam impie se gesserint, et quae- 
runt quid agendum, ut tanto crimini satisfaciant . Confessa- 
rius igitur in praxi primo videat, quid verosimiliter factu- 
rus fuisset defunctus pro anima sua, quae semper est prae- 
dilecta , et talem verosimilitudinem obtinere potest ex pie- 
tate defuncti, ex divitiis domus, ex numero filiorum, quos 
reliquit, aliisque circumstantiis, et juxta talem verosimili- 
tudinem taxet haeredem ; eo magis , quia cum agatur de 
favendo animae defuncti, ordinarie loquendo, latior inter- 
pretatio est attendenda . 

Hinc cum mihi relatum fuisset quemdam saltem indire- 
cte impedivisse conjugem a faciendo testamento , vel ab ex- 
plicanda coram testibus suam voluntatem quoad legatum 
pro anima sua, censui debuisse impendere in suffragium de- 
functae quamdam notabilem summam, quam testatus est con- 
fessarius sibi dixisse velle pro suffragio animae impendi. Ratio 
mihi erat, quia, quamvis etiam quoad legata pia nemo cogatur 
credere confessario defuncti ; nihilominus dum defunctus 
impeditur a conficiendo testamento , tunc adimplendum est 
quod credi debet testatorem voluisse . In praefato autem casu 
aderat omne fundamentum credendi confessario ; nam mu- 
lier erat piissima, et paucos relinquebat filios ingentibus 
divitiis affluentes. Praeterea neque suspectae fidei poterat 
esse confessarius, cura neque pro se, neque pro suo mona- 
sterio vel unicam missam celebrandam exposceret. 

Quoad alia legata, quae forte factura fuisset persona mo- 
ribunda, de qua in praesenti regula, confessarius texare 
debet haeredem, ut solvat quantum valet spes illorum, qui 
sperabant sibi facendum aliquod legatum , quales sunt fa- 
muli et famulae, vel aliqua alia persona, quam defunctus 
prosequebatur speciali amore . 

II. Secundo advertat confessarius quandoque ab haerede 
differri aperitionem testamenti , ne statim cogatur solvere 
legata, quae in eo esse dubitat, vel praesensit. Dum vero 
transacto aliquo tempore aperit testamentum , sufficienter 
putat suae conscientiae satisfacere , si tunc tradat rem lega- 
tam . Advertat igitur confessarius hunc haeredem fuisse in 

mora culpabili solvendi, quia malitiose distulit legere testa- 
mentum , adeoque non satisfacere propriae conscientiae , si 
insimul non tradat fructus rei legatae , si legatum consiste- 
bat in aliquo fundo fructifero: vel lucrum cessans, seu dam- 
num emergens ; si legatum consistebat in pecunia , quam 
legatarius negociationi exposuisset; vel si ex ea aliquem 
censum e. g. redemisset. 

III. Habent quandoque ecclesiae antiqua legata, quae ex 
variatione temporum, et morum habent usum, vel prorsus 
inutilem , vel parum conducentem ad Dei gloriam : ut es- 
set legatum, quod habet quaedam ecclesia publice exponendi 
tot sarcinas vini in publica platea non pro pauperibus, sed 
pro quocumque, qui etiam vellet se inebriare. Pro his, et 
similibus legatis adeundus esset episcopus, ut in meliorem 
usum commutaret. Ad sedandum autem populum rector, 
vel plebanus debent ipsum commonefacere, quam gratum 
Deo sit similia legata pauperibus distribuere, vel implicare 
pro dotandis puellis, vel pro aliqua ecclesiae necessitate. 

Pariter, si ecclesiae habeant aliqua legata pro aliqua re 
particulari, qua abundat eadem ecclesia, auctoritate epis- 
copi commutanda sunt in aliquid aliud, cujus ipsamet ec- 
clesia indigeat. 

IV. Dum agitur de satisfaciendo piis legatis, et dubita- 
tur de majori, vel minori quantitate, non statim resolven- 
dum est majorem dandam esse. Sed primo videat confes- 
sarius an haeres fuerit valde dilectus a testatore , et nimis 
gravetur integre legatum solvendo ; nam tunc bene potest 
praesumere voluisse aliquam diminutionem in favorem hae- 
redis. Si vero tota praedilectio appareat pro legato, tunc 
bene judicari potest integre solvendum, quamvis res quo- 
cumque modo assignata a testatore non sufficiat pro illius so- 
lutione . Praedilectio autem ut plurimum praesumi debet quo- 
ad legata missarum pro anima defuncti adimplenda ab haerede. 

V. Aliam regulam attendere debet confessarius, quid nempe 
conveniens sit tribuere legatario . Ex hoc bene dignoscere 
potest qualis esse debeat e. g. calix et planeta, quae reli- 
quit testator ; ditiorem etenim conveniens erat tradi a testa- 
tore divite et nobili, secus a testatore non habente hujus- 
modi conditiones. Item majoris valoris praesumendum est 
tradi voluisse nobili ecclesiae , minoris vero ecclesiae rurali . 
Eodem modo discurrendum, si testator praescripsisset in ge- 
nere aliquam eleemosynam pauperibus distribuendam ; nam 
largior tribuenda est , si testator erat dives . 

Haec regula mihi etiam videtur attendenda in legatis pro- 
fanis ,# quamvis etenim dici soleat iis satisfieri , viliora tra- 
dendo, nihilominus puto attendendam conditiouem testato- 
ris et legatarii, et juxta eam in casu dubio adimplendum 
legatum ; nam bene ex utriusque conditione digaosci potest 
voluntas testatoris • 

• Advertere debet confessarius si contingat testatorem in te- 
stamento rem legatam consumpsisse, vel alienasse, an id fece- 
rit voluntarie, vel rei familiaris necessitate coactus. Nam lo- 
quendo de legatis profanis ex voluntaria alienatione rei legatae 
extinguitur legatum si tota, vel minuitur, si in parte alienata 
sit, ad differentiam necessariae alienationis, ex qua non 
adimuntur legata: text. in l. Rem legatam et in l. Legatum 
§. Pater ff. de adimendis legat. Et notat Castrens. in l. 3. 
n. i. C. de legat et Mantic. de conject. ult. volunt . lib. 
>2. tit. 6. num. 12. Hoc autem non babet locum in legatis 
piis , in his enim propter animae favorem , et propter spe- 
ciale ipsius testatoris interesse ex alienatione rei legatae nec 
extinguitur, nec minuitur legatum . Jason, in l. Qui post 
testam . column. 3 . C. de legat. Tiraquell. de prioil. piae caus. 
privilcg. t+\. Genuens. in praei, ccclesiast. qu. 267. Amo- 
staz de caus . piis lib. 1. cap. i 3 . Pasqualig. de sacrif. no*, 
leg* q. 1010. per tot. Sac. Congr. Cone, in Rom. legati 2. 
Octob. 1721. * 

• Cum saepe testamenta multis invaliditatis , seu impu- 
gnationis periculis obnoxia sint, et plures litium causas ex- 
citent, saepe expedire potest, quod testator sine testamento 
suam voluntatem manifestet , praesertim quando pro haerede 
liberos institueret, qui de jure ab intestato succederent, tunc 
si uni, aut alteri pro libito aliquid praelegare, vel etiam 
pro anima sua aliqua legata facere intendat; sufficit quod 
in prmo casu quinque testes adhibeat pro quo etiam foe- 
minae esse possunt, in secundo vero duo tantum testes etiam 
foeminas; vel voluntatem suam propria manu signet. Ubi p 
specialiter attendat oportet, ut dum sine testamento quis 
legata ordinat , prius declaret se nolle testamentum condere, 
sed tantum legata, ne haeredes ab intestato illius volunta- 
tem infringant sub hoc pretextu , nempe quod defunctus 
voluerit testari * et defectu solemnitatum invalidum testa- 
mentum condiderit. Ita Reiffenst. in 3 . decret. tit. 26. §. 
ax. n, 668. • 

• Superius dicta de liberatione haeredis ab onere supplen- 
di , dum fundus periret, in iis circumstantiis, quibus allata 

sunt , accipi debent , in casu scilicet , quo testalor fundum 
assignaverit , vel ab haerede assignandum jusserit certum ac 
determinatum pro dotatione piae causae , vel pro celebra- 
tione missarum vel pro aliquo legato , et haeres testatoris 
voluntatem implevit, ita docet Benedictus XIV. 1 de synod. 
dioeces. lib. i 3 . cap. ult. n. 33 . ex pluribus s. Congrega- 
tionis Concilii resolutionibus .^et praesertim in Firmana re- 
ductionis missar. die 2^. Augusti 1686. in Brixiens. die 1. 
Deccmb. an. i 685 . Constantin. tom. 3 . vot . 4 *o. Rot. cor. Cer- 
ro decis. 433 . Pignatell. tom. 9. consuit . 110. n. 10. Amostaz 
de caus. piis lib. 2. cap . 8. n. 5 o. 5 i. et 55 . Verum cum 
non seruper res ita se habeant , et tot tamque variis verbis 
legata concipi possint , ideo confessarius ea bene expendere 
debet; si enim testator bona in genere designavit, et haeres 
pro suo libito aliqua attribuit, si forte evictione, vel alio 
inopinato casu pereant , vel eorum fructus imminuantur , 
non liberabitur ab onere supplendi , nisi assignatio illa fue- 
rit taxativa. Rationem autem cognoscendi an taxativa fue- 
rit, vel demonstrativa, et proinde gravandi, vel liberandi 
haeredem ab ulteriori fundi assignatione affert p. Mansi 
de casib. reserv., p . a. y. a. n. 19. ex Card. de Luc. de 
legata disc. i4- videndum nempe quid magis praedilexerit 
testator, legatum ne an haeredem. Alteram tradit Benedi- 
ctus XIV. /. c. n. 3 a. ex Felin. in cap. Super literis de 
rescript. et de Vecchis ap. Crispinum de visit . pastoral. p. 
3. §. 18. n, 6. observandum nempe an testator exordiatur 
a fundi seu dotis designatione t et inde ad exprimendum 
missarum onus progrediatur, et in illo casu fundo evicto, 
vel redditibus imminutis, absolutus haeres censebitur ab omni 
onere, tunc enim taxative facta dijudicatur ; sin autem ab 
onere incipiat , et inde ad fundum constituendum pergat, 
cum tantum demonstrative factum sit , obstringetur haeres 
ad supplendum quod periit. Et hanc esse regulam quam 
sequitur sacra Congregatio in instructione transmittere so- 
lita ad episcopos , cum ipsis facultatem mandat redu- 
cendi onera missarum, testatur ipse Pontifex Benedictus 
eam per extensum afferens /. c. • 

* Quamvis legatum rei alienae eo modo , quo superius 
explicatum est , validum putandum sit ex allegatis doctri- 
nis , invalidum tamen esset , si res legata ad ipsum legata- 
rium pertineret , ut patet ex textu claro in l. Proprias i 3 . 
C . de legat. : Proprias tuas res legari , vel committi tibi non 
potuisse , certum est . Hinc confessarius nullum et elusorium 

statuat legatum pecuniae, quae legatur, cui deberetur, v. 
g. si diceretur lego Francisco centum nummos, quorum ei 
debitor sum . Si vero ex legato his verbis concepto , adhuc 
legatarius aliquid commodi , et utilitatis perciperet , utile et 
validum esset legatum , ut eveniret , si ille centum debuis- 
set accipere per partes et in multos annos cum postea ex 
vi legati posset totum simul statim petere et recipere text. 
pariter express. /. 82. fit de leg. 2. et l. 28. fi. eod. 1. Reiff. n . 
677. Ex illis quoque verbis inferre potest confessarius , so- 
lutis illis centum, nihil amplius debere haeredem solvere 
Francisco , cura praesumatur testatorem in extinctionera de- 
biti illos legasse; casu vero quo testator solum diceret: lego 
Francisco centum, tunc haeres deberet centum pro debito 
et centum pro legato solvere , si ageretur de debito ex con- 
tractu , vel quasi contractu , ex delicto* vel quasi delicto , 
non vero de debito legali, aut statutario, puta dote, legitima, 
donatione propter nuptias, Reiff. n. 678. Menoch. de prae- 
sumpt. praes, no. Fachin. lib. 5 . eap. 33 . arg. I. unie . . C. 
de rei uxor. act. et l. Creditorem 85 fi. de legat. 2. * 

* Opportunum hic duco adnotare, quid praestare debeat 
confessarius , si poenitens haeres per multos annos non adim- 
plevit legatum aliquod pium nesciens suis bonis hanc inesse 
quotannis obligationem , vel tantum solvit in parte reperiens 
ita gestum a suis majoribus . Pro recta sui muneris exe- 
quutione duo prae oculis habenda , primum an legatum sit 
pro missis celebrandis in suffragium defunctorum , secun- 
dum tempus futurum, nec non praeteritum. Si legatum sit 
pro missarum celebratione , ex quo cognovit sua bona tali 
obligatione affecta , tenetur pro conscientiae securitate juxta 
testatoris praescriptum solvere . Hoc eruitur ex c . Cum di- 
lecti filii de • dolo et contumacia et leg, Celsus ait §. Idem 
ait fi. de receptis arbitris , ubi tempus adjectum solutioni et 
exequutioni illam non perimit, sed eo transacto perseverat 
obligatio, ut recte exponit Sanch. lib. 1. de matrim. disput. 
53 . quia licet unum videatur praeceptum, duo tamen con- 
tinet, primo solutionem, secundo singulis annis, non im- 
pleta ergo hac posteriori obligatione, superest prior: Si enim 
mandatur alicui , habet cit. cap. Cum dilecti, ut alii ad 
certum diem rem certam exsolvat , non ideo erit a mandato 
solutus , si solvere nequiverit die data , immo ad solutionem 
elapso etiam die solutioni praefixo , tenetur . Neque talis hae- 
res meo quidem judicio se tueri valet beneficio praescri- 
ptionis etiam extraordinariae neque centenariae ; nam juxta 

pluribiorum, et quidem graviorum doctorum sententiam 
contra defunctorum animas non valet praescriptio ex illo tau* 
in jure canonico , quam civili acceptissimo principio : con- 
tra non valentem agere , non currit praescriptio : l. Super 
annali §. Ne autem C. de annali exceptione , l. Jn rebus do- 
talibus §. Omnis autem C* de jur. dot . cap. De quarta , et 
cap. Ex transmissa de praescript . Pasqualig. de saerific . mis- 
sae q, 1607. /i. 5 . Felix Potestas t. 1. p, a. n. 2345 . Amo- 
staz. de caus . piis lib. 2. cap . 6. n. 56 . et seq. Barbos, in 
cit. cap. Ex transmiss. n. 4 - ot de potest, episc. alleg. i 3 a. 
n. 16. Leur. in 2. decret. q. g 36 . n. 3 . Reiff. ibi n. 201. 
Hoc quoad tempus futurum . Quoad praeteritum vero pa- 
riter sentiendum videtur, teneri pro ronscientiae foro ad 
satisfactionem omissam curandam . vel supplendum nume- 
rum a testatore relictum ; cum enim missarum onus haere- 
ditati affixum sit , subjecta ea remanet huic oneri , donec 
satisfiat . Ita Pasqualig. q . xo 5 a. n. 3 . Amostaz. I. c . cap. 
xi. n. 5 o. Quod confirmari potest ex decreto s. Congregat, 
concilii die 18. Febr. an. 1702.10 Lucana cappellaniae , in 
quo condemnavit cappellanos et rectores pro tempore, quo 
sacrificium applicare omiserunt, non obstante descriptione 
contraria facta in tabella occasione visitationis apostolicae a 
centum annis citra . Hujusmodi autem decreta si ut lege9 
accipere non velimus * communis saltem sententiae eis pon> 
dus , ac momentum tribuere debemus cum theologis et Rota p. 
11. recent. de cis. 108. n. 21. p. i 3 . dec. 2. n. 36 . p. i 4 - dec. 71. 
n. i 5 p. 17. dec. 297. n. 3 . p. 18. tom. 1. dec. 279. n. 2. Sj 
vero legatum non sit pro missis, tunc si fructus sint bona fide 
ex haereditate percepti et elapsi sint anni ad singulorum prae* 
scriptionem necessarii , haeres immunis ab eis solvendis de- 
clarari potest . Bordon. de legat, cap. 16. n. 67. Card. de Luc. 
de credit . disc , 3 . n . 8. de haered. disc . 33 . n. i 3 . # 

caput VII. 

De quibusdam particularibus legalis . 

Q. I. Quid dicendum de legato alicui facto sub hac con- 
ditione : si non nupserit, vel si non nupserit Cajae etc. vel 
si nupserit Petro. 

R. I. Praefata conditio de non nubendo, si respiciat vel 
foeminam, vel virum qui non sint in statu viduitatis, habetur 
pro non adjecta , utpote contra favorem matrimonii , et bo- 
num proveniens reipublicae ex filiorum generatione : arg. 

leg . Hoc modo 64. ff. de condit, et demonstr. atque ita aperte 
jura decernunt : leg . Sed si hoc 63. et seq . ff. tod. Hinc 
praefatae personae , etsi nubant , consequuntur totum lega- 
tum . Si vero praefata conditio de non nubendo respiciat 
personas existentes in statu viduilatis, omnino subsistit, ut 
constat auth. Cui relictum cod. de indici . viduit. toll. et no- 
veli. 22. cap. 43. quibus juribus correcta sunt antiqua, vi quo- 
rum ea conditio etiam pro viduis habebatur pro non adjecta. (1) ' 

I\. 11. Conditio apposita legato de non nubendo alicui 
particulari personae , alias legatum amittatur, omnino vali- 
da reputatur : leg. Cum ita 63. ff. de cond. et demonstr. quia 
talis conditio non prohibet absolute matrimonium ; cum al- 
teri commode possit nubere ea persona, cui legatum sub 
tali conditione relictum est . 

R. 111. Conditio pariter de obtinendo legato , si quis nu- 
bat particulari personae , cura honesta sit , non est cur noo 
debeat attendi . In duobus tamen casibus corruit ; nempe 
si pater puellae , cui legatum relictum est sub tali conditio- 
ne, nolit illam ducere Petrum; nam consensus patris requi- 
ritur, ut puella honeste nubat: eo ergo renuente, talis con- 
ditio ut turpis reputatur, adeoque habebitur pro non adjecta, 
et puella legatum consequetur . Ant. a Sp. S. in direct . p. 

1. tr, 10. d. 1 , sess. 12. n. 44* ex Sanch. Palao etc. Secun- 
do non impedietur consequulio legati, si Petrus nolit ducere 
puellam; etenim testator censetur legatum fecisse ea condi- 
tione, ut nubat Petro, si Petrus velit; Petro ergo nolente, 
intelligitur adimpleta mens testatoris , et ita remanet locus 
consequutioni legati . 

Q. H. An legatum relictum pro nubendis puellis dandum 
sit monasterium ingredientibus . 

R. I. Si legatum relictum sit alicui determinatae personae, 

communis sententia est eamdem consequi posse , etiamsi 1 
ingrediatur monasterium , ut expresse habetur auth. de $$: 
episcop. §.- Sed hoc praesenti etc. auth. Nisi rogati C. ad 
Trebell. Et rationem afferunt auctores, quia scilicet praesu- 
mi non potest testatorem voluisse impedire legatariam ab 
electione status melioris. Molio, d. 207. Covarr. lib, 1. var. 
c, 19. n. 10. “ ' f ' 

(0 Attamen si foemina in statu viduitatis posita matrimonium non con- 
summabit haec potest etiam licite legatum consequi , elai iterum nubat , 
nam habetur ut virgo, ut est apud Sanchez l. t. de matr, disp, 3 i. n. 30* 
neque enim matrimonium repugnat virginitati : quae autem virgo est, po- 
test legatum sub conditione , nisijnupserit , percipere , et retinere quam- 
quam nubat , leg. Titiae , et leg. quoties f. de condis, et demon itr. 

R. II. Si constet testatorem nolle legatarium consequi le- 
gatum , si religionem ingrediatur , tunc attendenda est mens 
testatoris ; nam cessat praesumptio , quod noluerit impedire 
ab ingressu in religionem , quoties exprimit suam mentem 
in contrarium. Mol. /. c. n . 1 4 * Neque dicendum eam con- 
ditionem: si religionem non ingrediatur , non esse attenden- 
dam , utpote turpem ; nam quamvis turpis esset , si appo- 
neretur ex odio religionis, talis non est judicanda, si appo- 
natur ex justa causa, ut si fiat ad conservationem familiae, 
ut nempe remanentes in saeculo, magis indigentes quam 
religiosi, possint melius ratione legati se substentare etc. 
Hinc bene potest testator excludere a sua haereditate , vel 
fideicommisso ingredientes in religionem . Laym. /. 3. tr. 5. 
cap. 9. nu. 7. Sanch. /. 7. moral. cap. 1.6. et communis . 
Disponere quoque potest, ut ingredientes in religionem mi- 
nus consequantur, quam remanentes in saeculo; cum, ut 
dictum est* monialis,vel religiosus minus indigeant . Sanch. 
de matr. lib. 1. d. 34 * > 4 * Covarr. /. 1. var. cap. 19. n. to. 

R. III. Si legatum non relictum fuerit determinatae per- 
sonae, sed indefinite pro foeminis nubendis, mihi ea arri- 
det sententia , qua dicitur nullam esse obligationem illud 
dare religionem ingredientibus . Ratio mihi est, quia sem- 
per cum mens testatoris observari potest in specifica forma •, 
omnino servanda est , si aliquod jus non obstet . In nostro 
autem casu nullum obstat jus, quin lileraliter servetur mens 
testatoris* nam jura citata in prima responsione loquuntur « 
quando legatum factum est determinatae puellae ut nubat, 
non vero quando relictum est indefinite pro nubendis puel- 
lis. Sanch. de matr. I. 1. d. 33 . n. 3 a. Lugo d. n. ag3. 
aliique multi . Est etiam dispar ratio in utroque casu ; nam 
si legatum relictum particulari puellae ,ut nubat , tradatur 
ipsi ingredienti in religionem , nulli damnum infertur, prae- 
cise etenim illi puellae relictum est . Si vero legatum inde- 
finite relictum pro foeminis nubendis tradatur ingredienti- 
bus in religionem, remanent exclusae tot aliae, quae eo le- 
gato nuberent, et pro quibus militat litera testamentaria; eo 
magis quia velle exclusas ingredientes in religionem est con- 
ditio , quae potest omnino cohonestari ex dictis in secun- 
da responsione . 

, Q. III. An legatum relictum pro nubendis foeminis con- 
sequi possit a jam nuptis ; vel etiam a viduis iterum vo- 
lentibus nubere . 

R. I. Dum legatum relictum sit pro determinatis puel- 
lis, v, g. talis familiae, agnationis etc. potest consequi etiam 

a jam nuptis* nam intelligitur testator motus ex affectu ad 
illas, qui etiam habet locum vel nuptae sint, vel non nuptae . 

R. II. Si legatum relictum sit pro dotandis virginibus, 
seu foeminis pauperibus, potest pariter consequi a nuptis 
sine dote, vel cum dote incompetenti; nam adhuc persistit 
motivum quod habuit testator relinquendi tale legatum, nem- 
pe sublevare earum paupertatem . Sani h. de matr . /. 7. d. 
91. n. 63 • Mantic. dc conject. ult. volun. /. 12. tii. 1 . n. i 3 . 

R. 111 . Si legatum relictum sit pro nubendis foeminis in 
generali, non potest dari jam nuptis: nam praesumitur te- 
statorem illud reliquisse, ut removeret a periculo foeminas 
innuptas , adeoque non habet locum respectu earum , quae 
jam matrimonium contraxerunt. 

R. IV. Legatum pro foeminis nubendis ordinarie non 
confertur viduis; nam censetur voluntatem testatoris fuisse 
de foeminis prima vice nubendis. Aliquae nihilominus dan- 
tur limitationes. Primo non servatur haec communis do- 
ctrina, quoties primum matrimonium non fuerit consum- 
matum, Sanch. dc matr. /. 7. d. 91. nu. 55 . Secundo si 
nullae aliae foeminae extarent , quae consequi possent le- 
gatum. Tertio si legatum sit pro nubendis foeminis paupe- 
ribus; nam tunc tradi potest etiam viduis pauperibus, pro- 
pter rationem allatam in secunda responsione. Jon. Bapt. 
de Thor.: in sum. pr/V. piar. caus. pnV. 84. * Ultra citatos 
vid. Reiff. a nu. 644 * a( l 655 . Lug. disput. a 4 - num. 293. 
ct 294. Bordon. dc legat, cap. 18. et 19. Concin. /. 7. p . 
679. ct seq. qui omnes superiores quaestiones fusius tractant. # 

Q. IV. Quid attendendum sit in exeeutione legati facti 
pro nubendis virginibus; vel relicti uxori , aliisque foeminis 
ea conditione ; si caste vixerint ., 

R. I. Legatum pro virginibus nubendis tribuendum est 

iis, quae tales communiter reputantur; neque enim ratio- 
nabiliter praesumi potest voluisse testatorem , quod si ali- 
qua occulte fuerit corrupta, publicet suam turpitudinem , 
ut ita a legato arceatur. Bene ergo et a tali corrupta puella 
legatum tuta conscientia potest retineri, si communiter vir- 
go reputetur. Lar. lib . 1. de ujsiV. v. 21. r. 90. Dian. p. 
2. tr. 16. resol . 52 . , 

Quod si alicui data sit a testatore facultas eligendi virgi- 
nes pro legato consequendo, et certo sciat aliquam non esse 
virginem,, nec adsit scandalum, si eam non eligat; ( puto 
hanc non posse eligere. Ratio est, quia ex notissimis juris 
principiis mens testatoris adimplenda est in forma specifica, 

semper cum fieri potest i constat autem putandum esse te- 
statorem in legatis pro virginibus saltem primo, et principa- 
liter favere voluisse veris virginibus, iis vero quae sunt tan- 
tum virgines putative, solummodo quando non possint sine 
scandalo arceri a legato . Supposito ergo adesse veras virgi- 
nes , quibus dari possit legatum , puto in praefatis circum- 
stantiis non posse eligi virgines solummodo tales putative. 

R. II. Uxor , cui legatum relictum est sub conditione , 
si vaste vixerit, non illud deperdit transeundo ad secundas 
nuptias; caste enim vivit ea, quae contrahit matrimonium. 
Verum tamen est ut plurimum patere ex aliis circumstan- 
tiis per ea verba testatorem exprimere voluisse, nolle uxo- 
rem ad secundas nuptias transire * alias amittat legatum; # 
Sanch. I. c. d. 91. Sperell. decis . 159. num. 36. Bonae. 
disp. 3 . q. 17. p. 8. n. 10. # 

R. III. Juxta valde probabilem sententiam, cum denomi- 
natio ab uno, aut altero actu non sumatur, non intelligitur 
inhoneste vivere eam, quae semel, aut iterum actutn lasci- 
vum passa est, vel semel, aut iterum est fornicata; unde 
haec consequi potest legatum relictum iis, quae caste vivunt. 
Caeterum si relictum fuerit sub conditione: si non fuerit 
fornicata , unica fornicatio excludit a legato, et quia id non 
est poena , sed dispositio testatoris , non est expectanda ju- 
dicis sententia. Sanch. lib. 7. d. 91. nu. 3 x. 35 . et 4-0. Mant. 
de conject. ult . volunt, lib. 11. tit. 19 n. 35 . Bonae, n. 31. 

Q. V. Cui debeatur legatum relictum pro orphanis, vel 
pro puellis orphanis. 

R. I. Quamvis orphani dicantur illi , qui utroque carent 
parente, nihilominus legatum orphanis relictum credo posse 
etiam consequi filium, vel filiam habentes parentes inutiles. 
Ratio est, quia mens testatoris fuerit opitulari filiis, qui non 
habent a quo alantur, et tales sunt habentes parentes inu- 
tiles, qui potius alimenta poscunt a filiis. Dian. p. 4 - tr. 4 * 
resol. < 4 o. Hinc. cap. Inter corporalia de translat. episcop. 
juncta Gloss. v . Inutilem, inutilis mortuus reputatur; ac 
proinde ecclesia habens episcopum inutilem dicitur vidua. 
Ex praefata ratione non sine fundamento dicitur legatum 
viduis relictum consequi etiam posse habentes maritum inu- 
tilem* Diana p. 3. tract . 3. resol. 5 a. # Cone. /. e. p. 681. 
cui opinioni favere videtur Lug. disp. 24. n. 3 o 3 . • 

R. II. Constat ex praedictis legatum relictum puellis or- 
phanis, consequi etiam posse puellas habentes parentes inu- 
tiles. Et quia puellae expositae, quamvis parentes habeant. 

ordinarie taliter se habent, ac si non haberent; ideo ad ef- 
fectum legati consequendi orphanae merito possunt repu- 
tari.* /. Vulgo concepti ff. de stat. hom. Novarius de elecU 
for. sect. 1. q. 10. n. 2. Lar. d> cap . 21. n. 66. qui n. 6 7. 
id extendit etiamsi legatum relictum sit pro naturalibus 
alicujus loci . * 

Reperio quamdam limitationem hujus doctrinae, scilicet 
quod semper cum sint filii et puellae vere parentibus or* 
batae , praeferendae sunt habentibus parentes v sed inutiles. 
At mihi non probatur haec limitatio, quoties tales parentes, 
vel senio , vel infirmitate , vel alia de causa sint prorsus 
inutiles. Ratio mihi est, quia in exequendis ultimis testato* 
rum voluntatibus, non pure cortex literae est attendendus^ 
sed ratio t seu motivum quare testator ita disposuerit . In 
legatis autem pro orphanis., testator habuit pro motivo su- 
blevare ipsorum paupertatem, et removere maxime puellas 
orphanas a periculo. Utrumque autem motivum magis prae- 
valere conjicio in habentibus parentes prorsus inutiles, quam 
in iis, qui vere non habent parentes ; qui enim tales habet 
parentes non .solum debet subvenire propriae; sed etiam 
ipsorum indigentiae, unde magis premitur a paupertate. 
Dein, ut experientia constat, majori paupertate impellente, 
horum filiae sunt in majori periculo se prostituendi, et ad 
id non raro ab iisdem inutilibus parentibus alliciuntur.* 
Amostaz. de caus. piis t. 1 lib. 4 - cap. 6. n. 47 * nam in 
causis piis facienda est Bonae, larga interpretatio, si urgeat 
pietatis motivum. Socin. lib. 1. consi l ia 4 * n. 6. Tiraquell. 
priifil. a 3 . Surd. de aliment. tit. 8. privil. 25 . n. 6. et tradit 
Guttier. cons. 26. n. ii.* 

Q. VI. Quomodo distribuendum sit legatura pauperibus 
relictum . 

R. I Suppono illum vere et proprie dici pauperem , qui 
non habet unde decenter vivat juxta suum statum; quapropter 
etiam de personis nobilibus verificari potest esse vere pau* 
peres.* Alexand. lib. 8. consil. 2i3. Batd. in l. Si quis C . 
de episc. et cleric. Sperell. decis. i 56 . nu. 17.* Hoc supposito 

Si testator expresse dicat relinquere arbitrio sui haeredis, 
vel exeeutoris electionem pauperum , tunc si vere eligant 
pauperes, suo muneri satisfaciunt; nam testator horum ele- 
ctionem voluit ab ipsorum facultate pendere . 

R. II. Si testator reliquerit vel omnia , vel aliqua bona 
sua pauperibus distribuenda , non tradita exeeutori praefata 
facultate, tunc non potest eligere pauperes, quos mavult, 

sed debet attendere qualis praesumenda sit mens testatoris; 
nam haec est regula satisfaciendi legatis. Primo igitur prae- 
sumi debet testatorem voluisse potius subvenire pauperibus 
suae civitatis; seu oppidi, quam exteris; quia hi praesumun- 
tur ab eo minus dilecti. Gloss. in cap . Si pater de testam . 
in 6 . v. Pauperes et arg. I. Praeses cod . de servit, et aqua , 
Menoch. lib. 4- praes. i?5. Secundo inter pauperes loci 
praesumendum est voluisse subvenire magis indigentibus f 
quia credi debet voluisse quod est magis meritorium, d. 
Thom. a. a. q. 3a. a . 3. ad i. Tertio credendum voluisse, 
ut dum sibi conjuncti aequali premantur paupertate, aliis 
praeferantur, nam talis est charitas ordinata, quam judicare 
oportet respexisse testatorem* et haec propinquos aliis prae- 
fert: arg. leg. Praeses cit. sicut et magis conjunctos minus 
conjunctis, d. Thom. a. a. q. 3a. art. 9 . Hinc quamvis con- 
juncti non tanta premerentur paupertate, quam non conjun- 
cti; nihilominus censerem posse iis praeferri ex praefato or- 
dine charitatis, quae illos magis respicit. Quarto caeteris pa- 
ribus juxta ordinem charitatis praeferri possunt pauperes 
melioris vitae, utpote magis proficui bono communi, d. Th. 
I. c . Hinc ex legatis relictis pauperibus , dum exemplariter 
vivant, et vere indigeant, subveniri prae aliis potest reli- 
giosis, qui solummodo vivunt ex fidelium eleemosynis» Laym. 
lib. 3. tr. 5. cap . 11 . n. 8 . Menoch. lib. 4 * praes. ia5. 
omnino videndus. Alii religiosi, aliaeque quaecumque per- 
sonae habentes annuos redditus, unde vivant, non possunt 
juxta aliquos consequi distribuenda inter pauperes, aliis ta- 
men contradicentibus; quamvis ego primis adhaererem, cum 
ordinarie in similibus legatis testatores nomine pauperum 
non intelligant religiosos habentes unde vivant . Quantum 
conveniens est pauperes bonae vitae caeteris anteponi , tan- 
tum necesse est arcere ab his subsidiis pauperes iniquos, et 
ignavos , quibus eleemosyna potius occasio est , ut otio et 
iniqua vita marcescant. Da bono dicitur Eccles. 12 . et non 
receperis peccatorem : bene fac humili , et non dederis impio : 
prohibe panes illi dari. Quinto praesumi potest testatorem vo- 
luisse saltem in aequali paupertate, foeminas, utpote quarum 
paupertas est periculosior, masculis praeferri. Demum, cum 
legaium fuerit pluraliter distribuendum inter pauperes, cen- 
sendum est voluntatem testatoris in plurali loquentis , fuisse 
inter plures distribui . Ita autem distribuatur , ut uni non 
detur plusquam habeat necessitatis; nam tunc excederet ra- 
tionem purae eleemosynae. Menoch. /. c. * "Videantur etiam 

Reiff. a n. 811 . ad fin. Sanch. lib. 4* consil. cap. i. dub. 
6o> Lug. disp. 24 * scct. ii« et i3. 

Solet hic etiam inquiri , an , si executor sit pauper , pos- 
sit sibi aliquid applicare secundum quod tribueret aliis pau- 
peribus ejusdem conditionis . Auctores communiter respon- 
dent cum distinctione, et dicunt id posse praestare execu- 
torem , si testator ignoraverit ejus paupertatem; quia non 
potest praesumi eum facere voluisse pejoris conditionis, quam 
caeteros pauperes. Secus si testator sciverit, quia verosimile 
est , quod dum sciebat ejus paupertatem , aliquid illi reli- 
quisset, si voluisset subvenire. Sanch. lib. a. mor. c. if. 
n. 54* Laym. lib. 3. tr. 6 . c. ii. n. 7 . Ego nihilominus 
in praxi puto recedendum ab hac limitatione ; nam ordi- 
narie executores testamentarii sunt personae amicitia, vel 
sanguine valde testatori conjunctae , quomodo ergo cum 
sint praedilectae * judicandum est voluisse aliis extraneis 
pauperibus postponere? Praesumendum ergo est, quod si 
testator sciens paupertatem executoris , illi aliquid non re- 
liquerit. id evenisse ex oblivione, ut multoties accidit te- 
stantibus prope mortem , vel quod noluerit illi veluti ex- 
probare suam paupertatem • vel quod crediderit non pre- 
mi tanta inopia , ut revera premitur etc. • Hinc in praxi 
nunquam excludendum credo a consequenda ea eleemosyna, 
quam similes pauperes consequuntur. 

Q. VII. An legato principali censeatur legatum accessorium. 

R. Cum principale trahat post se accessorium , eo legato 
et istud legatum censetur. Si proinde fiat legatum de lecto, 
et ipsius ornamenta legata intelliguntur , si de domo et vi- 
ridarium illi haerens ; si de veste et ornamenta ipsius . Bo- 
nae. disp. 3. quaest. et punct. ult. num. i5. Accessorio non 
extante, adhuc debetur principale, quia istud ab eo non 
pendet ^ ni accessorium taxative ponatur , itaut designet 
principale. Hinc si quis fecerit legatum de veste habente 
tale ornamentum , si non extet tale ornamentum , neque 
existet vestis, quae ab eo designatur, et ita non debetur. 

. Q. VIII. Cui dandum sit legatum , quando sunt duae 
personae: vel duae ecclesiae ejusdem nominis. 

R. Quamvis in foro externo propter incertitudinem per- 
sonarum, vel locorum, legatum videatur vitiari; leg. Cum 
ex pluribus 3i. ff. de manum, testam, leg. Si fuerit legatum 
11.fi. de reb'. dub. et. lege Duo sunt Titii fi. de testam, tui. 
nihilominus dicunt theologi in foro conscientiae esse persol- 
vendum ; quia haeres est certus de debito , et inrertitudo 

personarum non eximit a solutione. Si igitur non appareat 
rui potius personae , vel loco testator reliquerit legatum , jam 
utraque persona et locus habent aequale jus : adeoque lega- 
tum est dividendum ; neque est in arbitrio haeredis aliter 
facere : nam tunc praejudicium inferret aequali utriusque juri. 
Molin. disp . 197. Lugo. disp. a 4 . a n. a 5 o. 

In praxi tamen difficile est adesse praefatam incertitudi- 
nem: nam vel ex consanguinitate vel ex acceptis beneficiis etc. 
dignoscetur quam personam testator voluerit designare . Ricc. 
part. a. de, cis. ai 3 . Pariter ex affectu testatoris ad aliquem pium 
locum, vel ecclesiam; seu quia una fuerit illi parochialis, aut 
habeat in ea sepulcrum, dignosci poterit cui ecclesiae reliquerit 
legatum . Quod si cesset omnis alia praesumptio ( dandum 
erit loco pauperiori ; quia credendum est testatorem volu- 
isse opus majoris charitatis . Barb. ad cap. Indicante 4. de 
testam . n. 5 . Si vero nulla inter diversa loca ejusdem no- 
minis appareat differentia, nec dignosci possit quo magis 
penderet affectus testatoris, tunc dicunt episcopum posse, 
cui maluerit, gratificari . Barb. /. c. Mihi nihilominus vi- 
detur quod cum in tali casu utriusque loci sit aequale jus 
legatum sit aequaliter dividendum. Caeterum advertendum 
quod quando duo concurrerent monasteria ejusdem nominis 
virorum et mulierum , perfectior videtur charitas istis suc- 
currere , unde has esse praeferendas docent Barbos, loc . c . 
et Mirand. in man. tom. 1. quaest. 3 a. art. 8. Ego tamen 
puto id intelligendum esse caeteris paribus; nam si multa 
esset inopia monasterii virorum , major charitas esset huic 
opitulari , quam monasterio diviti mulierum • 

Regulae in praxi observandae 

I. Prima regula sit, quod confessarius , vel parochus , in- 
terrogatus de includenda, vel excludenda aliqua puella a 
consequutione alicujus legati y non sit tara celer ad respon- 
dendum , quia in hac materia non raro haud attenditur 
cortex literae testamenti . Hinc vidimus legatum relictum 
pro nubendis aliquando consequi posse etiam jam nuptas * 
legatum relictum pro orphanis consequi posse habentes pa- 
rentes; sicut et legatum pro viduis etiam eas, quae super- 
stitem habent virum etc. 

II. Aliud summopere a confessario in praxi observandum 
est, nempe quomodo executores testamentarii distribuant di- 
videnda inter pauperes. Ut plurimum isti executores, quan- 
quam non relicta fuerit a testatore ipsorum arbitrio talium 

bonorum divisio, quasi essent absoluta domini, volunt illa 
distribuere pro sua voluntate , nil curantes de attendenda 
praesumpta voluntate testatoris, vel regulis charitatis . Si 
praedilectionem erga aliquam familiam habeant, ipsi ma- 
jorem eleemosynae partem inter pauperes dividendam tri- 
buunt, non curantes, an dentur alii pauperiores, an irra- 
tionabiliter nimis tribuant aliquibus prae aliis; an dentur 
familiis, quas pudeat eleemosynam quaerere, cum non sint 
ex communi plebe , quae tamen summa egestate laborant . 
Fortasse etiam aliquando execulores ecclesiastici, si sint con- 
fessani, putant pecunia in pauperes elargienda, posse ve- 
stes alicui mulieri supra ipsius conditionem emere , victum 
etiam exquisitum suppeditare etc. Monendi ergo isti testa- 
mentarii executores in distribuendis eleemosynis non haben- 
dam esse voluntatem pro ratione , sed attendendas regulas 
supra explicatas. Non per hoc tamen intelligo debere esse 
scrupulosiores in nimis inquirendo, an unus prae alio sit 
pauper ; an unus prae alio bonus ; sufficit enim moralem 
diligentiam adhibere , ut muneri suo satisfecisse intelligantur. 

# Quid agendum cum muliere , cui a priore viro reli- 
ctum sit legatum aliquod , dummodo ad secundas nuptias 
non transierit , quaeque per multos annos jam secundo nu- 
pta recepit et retinuit . Haec mulier tuta in conscientia non 
est , peccavit singulis annis legatum recipiens , nec potest 
deinceps percipere , imo obliganda a confessario ad restitu- 
tionem est . Conditio enim , quae impossibilis , turpis , aut 
quocumque modo a jure non est reprobata, observanda est. 
Ista autem conditio secundo non nubendi non improbatur 
a jure , sed ut honesta admittitur : auth. de nupt. §. Si vero 
coli . 4. auth. Cum relictum C. de indict. vel tollend. Concordat 
jus canonicum can. fin. ia. caus. 3 1. q. 1. Immo si legatus sit 
fundus ferens, teneretur una cum eo fructus perceptos restitue- 
re, sicut clare decisum est jure civili: d. auth. de nupt . §, Quae 
vero vidua 1 Si ad secundas venerit nuptias reddat quod da- 
tum est , tale quale percepit restituens ; et quos accepit in me- 
dio fructus . Et hoc in foro conscientiae ante etiam judicis 
sententiam ; cum istae leges non fundentur in falsa prae- 
sumptione , neque restitutio sit poena sed actus justitiae . 
Communis tum theologorum tum jurisperitorum. Moliti, de 
just . disp . 207. n. 3. Sanch, de matrim* lib . 7. disp . 91. n . 
1. et a. Salmant. de matrim* cap. 1. n, 109. et xio. Con- 
citK p. 678. n. 7. Card, de Luc. de servit* disp. 5i» n. |3. 
Bordon. de legat, cap. 18. n. a3. et. a4- * 

* Aliter discurrendum esset, si secundae nuptiae fuissent 
ob aliquod impedimentum irritae; in eo eninr casu in con- 
scientiae foro non amitteret legatum, nisi sententia judicis 
accedat , docet Sanch. de matrim. lib. q.disp. 91. n. £ 3 » 
Guttierez cap. 111. n. 11. Bonae, de testam, disp. 3 . q. ult. 

p. ult. n. 26. Gonzal. ad reg. 8. cancell. gloss. n. 3o. 
cum seqq. Gratian. discept. forens. cap. 58 . n. 6. Barbos, in 
6. decret, de reg. jur. et de axiomat. 1 xS. n . 1. ex rtg. 5 a. 
jur. Non praestat impedimentum ete . et l. Quoties fi. qui sa- 
tisdare cogantur, l. 4 * Si se §. Condemnatum fi. de re judic. # 

* Si quis confessarius illorum adhaereat opinioni docto- 
rum , qui p*«tant non posse puellas, quae virgines non sunt, 
petere legata dotis , quae a piis locis virginibus distribuun- 
tur , nec obtenta retinere, animadvertat, posse nunc etiam 
petere et retinere, obtenta prius dispensatione a majori poe- 
nitentiario , cujus elargiendae facultatem eidem poenitentia- 
rio in occultis, et pro foro conscientiae tantum, fct dum- 
modo in posterum honeste vivant,- tribuit Benedictus XIV. 
in constit. Pastor bonus §. 27. bullar. iom . i.constit. q 5 . # 

* Solent aliquando testatores relinquere legata pia his 
generalibus verbis concepta : pro salute animae meae : perchb 
si faccia dire, tanto bene per V anima mia.' Haec verba licet 
per se spectata possint referri ad quascumque preces, tamen 
ex communiori sensu et intelligentia , et modo loquendi 
videntur denotare potius missae sacrificia , quam quaecum- 
que alia opera pia • cum passim testatores et alii commu- 
niter in hoc sensu accipiant. Communis autem loquendi 
modus attendi , et praeferri debet etiam propriae verborum 
significationi : /. Labeo jf„ de supellect. I. Cum de lanionis 
§. asinam molendinariam vers. optimam fi. de jundi ins fru- 
ment. cap. Quamquam a. <quaest. 7. cap. Quamvis de v. sign. 
et ibi Abb. Guttier. canonic quaest. lib. 1. cap. 21. a n. 3 . 
Insuper in dubiis adhibenda est ea interpretatio, quae ma- 
gis et plenius providet animae testatoris . Ita docent Tiraq. 
de privil. caus. piae privi l. 62. Pasqualig. de sacri f. nov. L 

q . 1080. n. 2. et Rota p. 7. recent. dec. i 4 g. n. 6. Certum 
est autem magis prodesse animabus defunctorum missae 
sacrificium , quam quodeumque aliud opus pium , ut cum 
communi theologorum docet la Croix lib. 6. p. 2. n. i 34 a. 
Rain. §. i 5 . p. 2. p. 3 . q. 12. p. {S2. Hinc non crederem, 
bene se gesturos , nec suae obligationi satisfacturos illos hae- 
redes, vel exeeutores , qui in vim supradictorum verborum 
vellent hujusmodi legata, vel in pauperes erogare, vel in 

alia pia opera . Verum putarem , si ageretur de legato pin- 
guiori , aliquam parvam quantitatem posse erogari in suble- 
vandis pauperibus , cum possit interdum evenire : ut elee- 
mosyna in certis casibus sit Deo gratior et utilior defunctis, 
ratione nempe magnae indigentiae pauperum, ut notat idem 
la Croix /. c. ex Sot. et Rayn. Vid, decis. Luc. an vjlfi. 
cas. 2. pro mens . Febr. * 

•Juxta leges tum canonicas, tum civiles ultimae testato- 
rum voluntates adimplendae sunt in forma specifica, quoad 
fieri potest, et sententia asserens puellas vere orphanas prae- 
ferendas esse, concurrentibus orphanis improprie, et tantum 
interpretative talibus, est valde probabilis et plurimorum 
DD. votis suffulta*, hinc non facile, neque passim sine ma- 
gna advertentia deducenda in praxi videtur illa opinio, quae 
docet posse etiam in concursu praeferri vere orphanis illae, 
quae parentes habent , sed inutiles . Cum enim hic agatur 
de inferendo praejudicio, et de laedendo jure, quod habent 
verae orphanae , non quidem in re , sed certe ad rem , ut 
observat Sanch. lib. 4 consil. cap. 2. dub. i 3 . n. 2. in ma- 
jori et vere graviori requiritur necessitate esse constitutas, 
ad hoc ut consequi possint similia legata , in aequali vero 
nunquam crederem posse praeferri ; /. Orphanatrophos C. de 
episc. et cler. Menoch. de arbitrar, cas. 66. in addit. Amo- 
staz. de caus. piis lib. 4 * cap. 6. n. 46 . Caeterum cum pro- 
babilis sit ista opinio, et suos habeat ■ fautores , non esset 
obliganda ad restitutionem, si qua puella interpretative or- 
phana legatum pro vere orphanis relictum assequuta. Vid. 
decis. Luc. pro mens. Aug, an. 1738. cas . 1.* 

•Ex illo principio quod testatorum voluntates adimplen- 
dae sunt in specifica forma , prout habetur cap. Ultima vo- 
luntas i 3 . q. 2. auth. de nuptiis §. Disponit , Clement. Quia 
contingit de religios. domib. quodque sine controversia ab 
omnibus admittitur, multa poterit confessarius ultra praedicta 
resolvere dubia. Si igitur mens testatoris clara est, debet 
omnino impleri , quod si nequeat hoc fieri , minus quam 
fieri potest ab ea est recedendum, sed judicandum juxta id 
quod fecisset, si praevidisset difficultatem adimplendi suam 
voluntatem. • 

•Licet verum sit non adesse obligationem tradendi lega- 
tura relictum pro nubendis puellis, religionem ingredientibus, 
etiam quando non constat de mente testatoris istas exclusas 
volentis, tamen posse etiam istis distribui satis probabile est, 
et satis conveniunt inter se doctores . Cardinal. Petra lom. 

3 . commtitt. ad constit. 12. Innoc . IV. stet. a. n. ij. ubi 
loquens de legato, quod dari solet ab aliquo loco pio, con- 
cludit, posse distribui etiam religionem ingredi volentibus; 
quia regulariter loquendo sub nomine matrimonii venit tam 
carnale, quam spirituale. Card. de Luca dt dote duc. ia. 
et disc. 167. Salmant. tract. 14» cap. 5 . n. i 85 . Le&s. /. a. 
cap. 18. n, 123 , Diana p. 4 * tract. i 4 * rtsol, 35 . et fun- 
dantur io celebri citata authent. Sed et hoc praesenti C. de 
ss. episcopis , ubi Justinianus decernit, legatum relictum foe- 
minae sub conditione nuptiarum, si ingrediatur monasterium, 
non esse restituendum. Neque obstat, quod dicta authent. 
loquatur de legato relicto determinatae personae; nam ratio, 
quam adducit Justinianus, quod vitam profitentur religiosam, 
ne scilicet puella statum religiosum relinquat ut assequatur 
legatum, militat tam in legato facto determinatae personae, 
quam in eo facto indeterminatae, ubi autem eadem militat 
ratio, eadem militare debet juris dispositio; l. Illud fi. ad 
leg , Aquiliam. Immo aliqui eorum non tantum posse , sed 
etiam tribui debere dicunt t ejusdem legis auctoritate per- 
moti quam non in praesumpta testatoris mente fundari, sed 
absolute in Imperatoris determinatione pietati favere volentis 
autumant, Less. loc. cit. Si ergo , cui hujusmodi legata di- 
stribuendi onus incumbit, vult hujusmodi legis dispositioni 
se conformare, crederem posse praestare; quia hahet pro se 
ultra mullorum DD. supradictae legis auctoritatem « # 

# Ex eo autem quod legatum relictum pro puellis nuptui 
tradendis possit tribui religionem ingredientibus , oriri po- 
test dubium , an hujusmodi legatum consequi possint illae, 
quae sororum alicujus tertii Ordinis habitum assumentes col- 
legialiter vivere in aliquo loco statuunt , Cui dubio affir- 
mative respondendum arbitror cum Bordonio de legat, cap . 
3 . n. 71. Del Bene de immunit , cap. 8. dub. ai. sect. a 3 . 
Barbosa de potest , episcop , p. a. allegat , 12. n. 42. Piasec. 
in praxi episcop. p. a. cap. 3 . art. 7 . n. 11. Cherubin. in 
compend , bullar. tom , i, constit , aa. Leonis X. schol. a. 
Cortiad, decis. jZq. n, 62. Si in eo loco votum saltem sim* 
plex castitatis emittatur » et habitus religiosus deferatur . 
Et ratio est, quia licet inter regulares personas stricte sum- 
ptas adnumerari nequeant, tamen sunt religiosae et cultui 
divino dicatae, quod sufficit ut tales dicantur: Gloss. in 
cap. Religioso §, Quamvis de sent , excomm. in 6. et pro- 
pterea gaudent canonis, et fori privilegio, ut videre est apud 
AA, cc, et tradit ipse Card, Petra tom , 4 * comment. ad con - 

stit. i5. Marti ni V. n. ii. Huic opinioni favent etiam le-* 
ges civiles ; nam in supracitata authentica idem Justinia- 
nus , quod superius sani iverat de ingredientibus monaste- 
rium t post pauca decrevit de iis quae asceteriae terent. 
Porro asceteriae erant foeminae. continentes , . quae in ali- 
quibus communibus locis, asceteriis vocatis, simul liabita- 
bant , virtutum ac disciplinae exercitio addictae , quae a 
monarhabus differebant , in solitudinibus domicilium haben- 
tibus; Do Caug. glossar . v. Asceteriae , et v. Asceterium * 
quaeque non distare ab illo statu videntur, quem postea 
susceperunt beguinae , et quibus multum se similes po- 
stea redditae sunt quas nunc tertiarias vocamus. Begui- 
itis autem tradi debere , sicut Justinianus statuit de ascete- 
riis, quidquid testatores filiabus detulerint, cum ad statum 
pervenerint, nisi aliud suadeant circumstantiae , tradit Van- 
Esp. de jur. tccles. tr. 33. cap. , 3. num. 19 . Zyplieus de 
regular. resp. # 

# Neque obstat, quod s. Pius V. secum ecclesiasticae di- 
sciplinae non expedire reputans congregationes mulierum 
in ecclesia adesse habitu religioso indutarum, quae, sine vo- 
tis substantialibus et clausurae lege una viverent , in 
sua celeberrima constit. Circa pastoralis bullar. Rom. t. a. 
p . i83. eas omnino prohibuerit , et penitus extinguere vo- 
luerit ; nam postea subsequeqtibus temporibus sedi aposto- 
licae eas tolerare visum est, licet in tanti Pontificis vene- 
rationem expresse approbandas non crediderit , ut videre 
est apud Card. Petra loc . c. Matthaeuc. de ojjic. cur eccles. 
cap . 5a. n. 3. et secf. Neque pariter obstare mihi posse vi- 
detur, quod hujusmodi votum, utpote simplex, sit per sum- 
mum Pontificem dispensabile ; nam similes dispensationes 
peti non solent nisi ad contrahendum matrimonium , et iu 
eo casu cum legatum pro nupturis supponatur : poterit re- 
tineri . Quod si petat dispensationem a voto , et habitum 
dimittat aliqua puella legato jam percepto * non ut nuptias 
contrahat, sed ut a volo a nuptiis immunis vivat, tunc le- 
gatum restituere tenebitur, quia in hor. casu deficiunt con- 
ditiones requisitae a testatore, ut supponitur ; et ob id hujus 
modi puellis non dandum suaderem, nisi sub suificienie 
cautione restitutionis in casu dispensationis . * 

* Major autem esse potest ratio dubitandi de legatis reli- 
ctis tantum pro puellis religionem ingredientibus, an scilicet 
haec consequi possint, quae inter Tertiarias recenseri volunt. 
Multi quidem DD. negant, el card. Petr. to. 3. commeat. 

T. VI. 30 . 

ad constit. ia. Innocentii IV. sect . a. /?. 4 2 - el tom. /+. ad 
constit. r 5 . Martini V. num. ii. affert plures declarationes 
s. Congregationis; sed non desunt , qui in hoc casu ob su- 
periorem rationem distribui posse etiam istis affirment. Vi- 
deantur Bordon. et alii supra citati, et idem Petra ad cit . 
constit. ia. Innocen. IV. n. /fi. ubi a summo Pontifice dis- 
pensatum refert pro quadam puella existente in loco s. Si- 
xti Urbis. Sed hic multo magis cautionem antea requiren- 
dam crederem de restituendo legato, si postea, dispensatio 
petatur, et habitus dimittatur.* 

CAPUT vjii. 

« 

De donatione causa mortis , de codicillis tt 

revocatione testamenti . 1 • 

% > 

Q. I. Quid sit donatio causa mortis, et quid requiratur ad 
ejus valorem . 

K. Donatio causa mortis est ea , quae fit intuitu mortis , 
et facta mentione ejusdem: §. x. instit. de donat, unde 
etiamsi donator donet in periculo mortis , et non exprimat 
se intuitu ejusdem donare, donatio censetur inter vivos; arg. 
leg. Seja 4 *. §• i. ff- de donat, mort . caus. Molin. d. 287. 
Lugo d. 24. sect. 5 . n. 3 aa. 

Ad valorem vero et perfectionem hujus donationis primo 
requiritur, ut sit acceptata: leg. Absenti 10. ff. de donat, se ha- 
bet enim sicut promissio, quae usquedum non fuerit acceptata, 
nullam parit obligationem. Hinc si aliquis in testamento utatur 
verbo donare, sed donatarius oil possit acceptare ob ignoran- 
tiam rei, vel pecuniae sibi in testamento donata^ , praesumitur 
non donatio, sed fideicommissum, vel legatum: leg . ybt ff. 
de legat. 2. et leg. 77. §. 26. ff. eod . Secundo non perficitur 
donatio causa mortis, nisi ipsa morte sequuta; nam etiainsi 
talis donatio ita fieret , ut statini res donata sit accipientis, 
prout fieri posse dicitur: leg. 2. de donat, mort. caus. adhuc 
tamen semper esset revocabilis, ut statim dicam . 

<J. 11 . An donatio mortis causa semper sit revocabilis; 
et quando ipso jure inteliigatur expirare . 

11 . 1 . Donationem mortis causa etiam acceptatam commu- 
niter docent DD. esse revocabilem, ita ut si donator pro- 
miserit non revocare, velint talem donationem non esse di- 
cendam causa mortis, sed mortem solummodo fuisse causam 
impulsivam, non motivam : arg. leg. Ubi ita 27. ff. de do- 
nat. mort. caus. Menoch. lib. 3 . praes. 35 . num. 21. Ma- 

scard; de prob. conci. 56i. n. 6 . Et revera jura volunt na- 
turam hujus donationis esse, quod si illius poeniteat donan- 
tem, donatum revertatur: §. i. institut.de donat, et l. i . ff. 
de donat, mort . caus. Item dicunt donatum causa mortis , 
velle donantem potius suum esse, quam donalarii, adeoque 
seinper censent revocabile ; sicut etiam dicunt hanc dona- 
tionem non perfici ante mortem: /. Non videtur 3a. ff. de 
donat, mort. caus. ac proinde ante ipsam seinper reputant 
revocabilem . 

IA. II. Si donatio mortis causa facta sit in infirmitate , seu 
periculo mortis, cessante periculo, cessat donatio: §. i. instit. 
de donationib. quia donans censetur donasse hac conditione: 
Si in hac infirmitate moriar. Si vero donatio non facta sit 
in infirmitate, quamvis facta fuerit mortis contemplatione, 
tunc non expirat nisi expresse revocetur; eo etenim ipso quod 
quis sanus donationem fecerit , non potest praesumi illius 
valorem pendere voluisse ab hoc, vel illo periculo mortis. 
Secundo expirat donatio per mortem donatarii ante donan- 
tem: cit. §. iv instit. de donat. Tertio si donans expresse, 
vel tacite declaret poenituis&e donationis. Ultimo si donatur 
poena capitis afficeretur: leg. Si aliquis 7 .ff. de donat, mort. caus. 

Q. 111. In quo differat donatio mortis causa a legato et 
donatione inter vivos . 

IA. I. Quamvis in jure donatio mortis causa legato aliquo 
pacto aequiparetur: /. Illud 37 . de donat, mort. caus. nihi- 
lominus aliquod discrimen inter ea est reperire. Primo igitur 
ad donationem requiritur acceptatio, non vero ad legatum. 
Secundo, ut dictum est, donatio mortis causa expirat ces- 
sante periculo mortis, secus legatum. Tertio perficitur lega- 
tum adita haereditate: arg. leg. Post legat. 5. ff. de his quae 
ut indig. donatio vero morte donantis . 

R. II. Donatio mortis causa differt a donatione inter vi- 
vos, quia haec postquam fuit acceptata, non est revocabilis; 
secus illa. Item donatio inter vivos, moriente donatario ante 
donantem , transmittitur ad haeredes , secus donatio causa 
mortis. Denique donatia inter vivos excendens 5oo. solidos 
debet apud judicem insinuari, ut suo loco dictum est, non 
item donatio causa mortis: leg . fin. cod. de donat, mort. 
caus .* Vid. Reiff. a n. 688 . ad 706 .* 

Solemnitates requisitae ad hanc donationem eaedem sunt, 
ac quae requiruntur ad codicillum, de quo statim: arg. leg. 
fin. C . de codicill. 

Q. IV. Quid sit codicillus; quae ad ejus valorem requi- 
rantur; et ad quid deserviat clausula codicillaris . 

R. I Codicillus, quem facere possunt, qui possunt testari: 
leg. Dioi ff. de jur. codicil. eumque vel oretenus , vel in 
scriptis: leg. fin. cod. de codicill. est ultima voluntas, qua 
ljcet directe institui non possit haeres, per eum nihilominus 
fieri possunt donationes mortis causa, legata, fideicommissa, 
sicut et declarari potest testamentum, si antea fuerit factum 
etc. Id constat ex tot . tit. iastit . et codic. sicut et ex tit. ff. 
de jur. cod . In codicillis ergo directe institui non potest hae- 
res, nec haereditas auferri, in quo maxime diflert codicil- 
lus a testamento. §. i. instit. de codicill. I. 2. et leg. Si 
idem c . eod. Indirecte potest institui haeres in codicillo per 
fideicommissum, et tunc contingeret, quando quis sine te- 
stamento decedens faceret codicillum , in quo gravaret hae- 
redem ab intestato, ut partem, vel totam haereditatem al- 
teri restitueret. In hoc casu, deducta pro se trebellianica , 
parere deberet, et ad alium per modum fideicommissi hae- 
reditas transiret: §. 2. inst. de codicill. et leg. 2. cod. eodem. 

1\. II. Ad valorein codicilli de jure communi requiruntur 
quinque testes, sive masculi, sive foemiuae,- sive rogati, 
sive non, dummodo eodem tempore sint simul praesentes. 
Molin . disp. i 3 i. nu. 6. Hi debent se suscribere, si codi- 
cillus fiat in scriptis , secus si oretenus , quamvis reducatur 
in scripturam, ne excidat memoria, ut dicitur de testamen- 
to nuncupativo; /i£. j£/z. cod. de codicil. Ad codicillum vero 
inter liberos, sive ad pias causas sufficiunt duo testes, ut 
diximus de testamentis . • Et tenet Tusch. Iit. C. conclus. 
4o5. n. 11. et Molin n. 8. Potest autem quis non tantum 
unum sed plures codicillos facere: text. clar. §. i. instit. 
eod. neque prior per posteriorem revocatur, nisi in iis re- 
bus* in quibus sibi contrarii sunt : /. 4* C. de codic. Neque 
refert , quod prius testamentum per posterius infirmetur: §. 
2. instit. quibus, mod. testam, infirm . nam ideo hoc fit 
in testamentis, quia testamentum est integra voluntas de om- 
nibus bonis , codicillus autem . integram bonorum omnium 
dispositionem non continet . * 

R. 111. Clausula codicillaris tunc datur, quando in te- 
stamento dicitur, quod si valere non potest ut testamentum, 
valeat ut codicillus , vel eo meliori modo , quo valere po- 
test . Si adsit ista clausula codicillaris , quarnvis aliunde 
testamentum ex aliquo defectu sit nullum , haeres ab inte- 
stato vi talis clausulae tenetur solvere omnia fideicommissa 
particularia contenta in testamento , quamvis nullo : leg. 
Jin. §. 1. cod. de codicill . et leg. Ex ea script. 29. ff. qui 

testam. facere etc. Molin. disp. i3a. Laym. tr. 3. n. 5. c. 8. 
n. 4* Secundo si extet clau^la codicillaris t haeredes extra- 
nei debent dare haereditatetn per modum fideicommissi . 
haeredi instituto in testamento nullo, quia ut dixi supra, 
hoc modo per vim codicilli transferri potest haereditas: leg. 
5. si frater cod. de fidcic. et l. 2 g. ff. qui test. facere etc. 
Observandum tamen est quod si haeredes succedentes ab in- 
testato sunt extranei , possunt deducere solam trebellianicam , 
si vero necessarii , quales sunt filii injuste praeteriti , et in- 
debite exhaeredati , possunt deducere trebellianitTam et legi- 
timam , juxta dicta etiam agendo de testamentis. Ut tamen 
clausula codicillaris hos praefatos operetur effectus, oportet 
saltem intervenire illas solemnitates , quae necessariae sunt 
ad valorem codicilli. 

# Alii sunt effectus minus principales clausulae codicilla- 
ris, sed quia potius ad legistas quam ad confessarios per- 
tinent, ideo, qui eos scire cupit, illos adeat, et praesertim 
Tuse, loc . cii. conclus. aga. * 

Q. V. An testamentum semper possit revocari; et quid 
requiratur ad ejus revocationem , maxime si fuerit ju- 
ramento firmatum . 

R. I. Cum voluntas hominis sit ambulatoria usque ad 
mortem , jura volunt neminem aliquo pacto , clausula , vel 
conditione obligari posse ad non revocandum testamentum; 
leg. Si quis aa. fi. de legat. 3. 

R. II. Si testamentum fuerit juramento confirmatum , et 
non adsit gravis causa illud revocandi, illicite revocatur, 
quamvis valide. Illicite, inquam, revocatur ; quia juramen- 
tum servandum est , semper cum servari possit sine pecca- 
to: cap. si vero 8. de jurejurand. In nostro autem casu sup- 
pono nullum intervenire peccatum , si non revocetur testa- 
mentum. Neque dicas juramentum sequi naturam actus 
principalis, adeoque in praesenti materia recedi posse a ju- 
ramento adhaerente testamento semper revocabili. Juramen- 
tum igitur sequitur conditiones actus, cui adhaeret, quan- 
do jnon fuerint expresse exclusae ab eodem juramento, 
secus si fuerint exclusae. Multo minus dicendum cum 
pluribus jurisperitis tale juramentum esse contra bonos 
mores, et proinde non obligatorium. Contra enim est , quia 
ut in foro conscientiae cesset obligatio juramenti, ita opor- 
tet esse contra bonos mores , ut ex ejus observantia indu- 
catur peccatum : quale autem, quaeso, peccatum est, si non 
urgeat justa causa, non revocare testamentum? Et quidem 

peccatum esset , quando juste leges obligarent ad revocan- 
dum quod non faciunt, quamvis illud velint revocabile. 

Dixi tamen, si non adsit gravis causa , nam dum quis 
juramento se ad aliquid obligavit , videtur hanc semper in- 
tendere tacitam conditionem, si non superveniat gravis cau- 
sa, quae aliter suadeat : cap. Quemadmodum a5. de jurcjur. 
Hinc revocari poterit testamentum juramento confirmatum , 
si graves oriantur inimicitiae inter testatorem et haeredem; 
si testatori nascantur filii , quos antea non sperabat etc. 
Molina d . i5i. Lugo d. 2 ^. n. a5. etc. 

Valide nihilominus, etiam sine causa, revocaretur, quia 
superadditum juramentum non variat naturam testamenti, 
adeoque semper revocabile perseverat , cum talis sit ejus 
natura. Hinc etiam Apostolus ad Hebr. 9 : dixit confirmari. 
morte testatoris . Lugo. disp. il+. num. 36. Bonae, disp. 3. 
q. ull. p. 6 . n. a. 

R. III. Si primum testamentum factum sit cum clausula 
derogatoria secundi, ut si in primo dixerit testator: si aliud 
testamentum fecero , volo non valere , tunc in secundo ma- 
gis communiter docent DD. necesse esse facere mentionem 
talis clausulae derogatoriae, ut primo per secundum* deroga- 
tum intelligatur . Videtur autem haec opinio expressum 
fundamentum habere in leg. Si quis 22 . ff. de legat . 3. * 
Sed hoc ita locum habebit , si specialiter dixerit , prioris vo- 
luntatis se poenituisse . Et docet Fachin. lib 4 . cap. aq. Menoch. 
dc praesum, lib. 4* praesum. 166 . n. a5. ubi plurimos alios 
citat, et asserit hanc esse communem et receptam. # Quod 
si secundum testamentum sit juramento confirmatum , tunc 
revocat primum , etsi mentio non fiat clausulae derogatoriae 
in eo contentae; quia per ipsum juramentum sufficienter 
praesumitur derogatio prioris voluntatis . Covar. de testam, 
p. 2 . n. 59 . Mol. d. i53. 

E contra si in primo testamento ultra clausulam deroga- 
toriam contineatur juramentum de eo non revocando , tunc 
si in secundo testamento mentio non fiat praefati juramen- 
ti , per illud non derogatur testamento priori , nam juramen- 
tum , cum sit clausula specialissima , non intelligitur dero- 
gari per generalem derogationem . Immo si testator non 
faciat mentionem illius , praesumitur ejusdem oblitus, et ita 
semper sustinetur primum juramentum . Lugo d. 2 4 . n. 36. 
Salmant. de testam, cap . 5. n. i34- 

Regulae in praxi observandae. 

Solent aliquando testatores inquirere a confessario , vel 
parocho, quomodo se gerere possint , optantes uni ex liberis 
aliquid specialiter legare . vel aliquid disponere pro anima 
sua, absque eo quod conficiant testamentum. In Tali igitur 
casu suadeat confessarius, ut mediante codicillo faciant tales 
dispositiones*, et cum ad ipsum etiam foeminae possint ut 
testes interesse, et aliunde pro dispositione, quae respicit 
filios, vel piam causam, duo tantum testes sufficiant, facile 
erit hoc modo testatori suam adimplere voluntatem . Juxta 
nostrum Statutum ad codicillum requiruntur duo testes, si 
de eo detur publicum instrumentum; sine isto vero tres, 
sed non debent esse mulieres. 

• Si testator in suo testamento confiteatur coram notario, 
se aliquid alicui debere, yel dare, vel restituere, vel se 
teneri, vel obligatum esse, in hac ditione Lucensi non po- 
test amplius per aliam ultimam voluntatem , vel alio modo 
hanc confessionem revocare , sed haeredes infra decennium 
a die scientiae tenentur solvere , ac si persona nominata 
praesens fuisset, et obligationem quasi in contractu solemni 
acceptasset ; jus enim municipale supplet absentiam credito- 
ris, et illius nomine acceptat. Excipiendus tamen casus, quo 
vel confessio illa aliis anteroribus creditoribus et liberorum 
legitimae praejudicium inferret, vel creditor hanc confes- 
sionem sciens intra decem annos solutionem petere neglige- 
ret. Statut. Lucens, lib. a. cap. i5. Ex hoc inferet confes- 
sarius juxta nostrum Statutum lib. a. cap. x. pariter adver- 
tendum, quod licet in ultimo testamento non essent de ver- 
bo ad verbum inserta verba contenta in clausula derogato- 
ria , quae continerentur in priori testamento , nihilominus 
validum erit , si appareat quod testatorem poenituerit gene- 
raliter de quibuscumque verbis derogatoriis , sive unum sive 
plura testamenta praecesserint. * 

# Hoc quoque ex eodem Statut. d. cap. i. notandum, quod 
clausula codicillaris, licet in testamento, vel alia ultima vo- 
luntate non adjecta tamen pro expressa et adjecta habetur 
in plenissima forma, nisi expresse de ultima testatoris vo- 
luntate constet. • 

CAPUT IX. 

De executoribus testamcnlorum . 

Q. I. Quis sit executor testamenti et quotuplex . 

R. Ut de se palet , executor testamenti aliaruraqtie ulti- 
marum voluntatum ille est , cui ve! a lege , vel a testatore, 
vel a judice demandatur facultas exequendi ultimam defun- 
cti voluntatem . Si a lege demandetur tale munus , execu- 
tores dicuntur legitimi ; si a testamento testamentarii ; si a 
judice dativi : • arg. tot. tit. ff. de testam, tutek et tit. ff. 
de tutor, et curat. # 

Q. II. Quinam de jure sint executores . 

R. I. Dum testator nullum reliquit executorem, ipso jure 
haeres institutus est universalis executor etiam quoad legata 
pia : arg. cap. 3 . et leg. Nulli 38. cod. de episc. et cler. et 
nov. i 3 o. cap. 10. Molin. disp. 347» n. 2. Laym. lib. 3 . 
tract. 6. cap. 11. quaest. 1. Quamvis autem cap. \ t. prae- 
fatae novellae episcopus constituatur executor legati pro re- 
demptione captivorum, et pro alimentis pauperum; nihilo- 
minus monent DD. etiam quoad haec particularia legata at- 

"n tendendam esse loci consuetudinem. Laym. loc. cit. 

Quod si haeres t vel alii executores negiigant exequi vo- 
luntatem defuncti , tunc executio devolvitur ad episcopum : 
arg. cap. Tua nobis 17. de 'testamen, juncta Glossa: leg. 
Haereditas 5 o. ad fin. ff. de haeredit. petit. Idem dicendum, 
si desint executores; nam tunc pertinet ad episcopum exequi, 
maxime quae respiciunt causas pias: arg. cit novell. i 3 o. 
cap. 11. Molin. disp. 247. Laym* l. 3 . tract. 6. cap. n. etc * 

Q. III. Quinam possint esse executores. 

R. Ab hoc munere foeminae non excluduntur: cap. Nos 
quidem 3 . de testam, non clerici : cap. Joan . 19. ibid. non 
minor, dummodo excedat annos septemdecim ; nam in taK 
aetate potest esse procurator ad negocia: cap. Quia genercb 
liter 5 * §. fin. de procur. in 6. non religiosi, dummodo ob- 
tineant licentiam a suo locali Superiore: c. 2. de test. execut . 
in 6. et Glem. un. eod. tit. Sanch. lib. 6. in deeal. cap. 11. n. 7. 

Porro an' religiosus munus executoris exercens absque 
praefata licentia valide exerceat, disputant DD. Quaraplures 
adhaerent sententiae negativae; nam cit. cap. 2. expresse di- 
citur quod religiosus non possit esse executor absque licentia 
sui Superioris; docet autem Glossa in reg. 1 . jur. in 6. quod 
ubi lex dicit, non potest esse, actus in contrarium factus il- 

licitus et invalidus est . Alti tamen v quibus saltem post fa« 
ctum adhaererem, dicunt quidem peccare religiosum, qui 
absque Superioris licentia suscipit ultimae voluntatis execu- 
tionem; at valide operari. Ratio illorum est, quia ad annui* 
laudum actum non sufficit legis prohibitio ; sed ulterius re* 
quiritur expressa annullatio, quae non datur in casu nostro. 
X*aym. lib. 3 . tract. 6. cap. n. num . 5 . Sanch. -i. c. n. 44 - 
et alii quamplures ab eo citati, Pirhing. de execut. num. 109. 
tic . Caeterum si Superior dedit licentiam * et executio jam 
coepta sit, non debet eatu revocare, alias ab iis, quorum 
interest, cogi potest ad non revocandam talem licentiam. 
Sanch. /. c. nu . 11. Advertendum etiam* religiosum, quam, 
vis exemptum, si id exposcat episcopus, debere ipsi reddere 
rationem suae executionis. Clem. un. cit. Sanchez l. c. n. aa, 

Q. IV. An executor in testamento nominatus cogi possit 
ad hoc munus adimplendum . 

* B. Regulariter loquendo, nemo cogi potest ad hoc munus 
exequendum; quia id nulla lege cavetur, et aliunde unicui- 
que liberum est quodcumque onus suscipere. Si vero expresse 
acceptaverit, vel tacite, incipiendo nempe exequi defuncti 
voluntatem, tunc cogi, potest : arg. cap . Joannes 19. cit. Mo- 
lio. disp. 248. n, 3 . * Pirhing. n, 1 i 3 - # Covarr. de testam . 
cap. 19. n . 3 . Quod si nihilominus episcopus ex causa ra< 
tionabili clericum compellat ad exequendam defuncti volun- 
tatem, maxime quoad causas pias, iste tenetur obedire. Epi- 
scopus etenim, dum ad illum devolvitur executio, potest mu- 
nus suum alteri delegare, et si iste subditus sit, tenetur obe- 
dire: arg . leg. un. C . qui pro sua jurisd. Sylv. v. testam. 2. 
q. 3 . Idem dicendum, si judex laicus ob justam causam lai- 
runi compellat ad suscipiendum munus execuloris. 

Q. V. Quandonam exequenda sit ultima voluntas defun- 
cti ; et an possit anticipari illus executio. 

B. 1 . Si testator certum tempus assignaverit, illud atten- 
dendum est in executione ipsius voluntatis : arg. novell . 
3 a. cap. %. nec tamen obstat, quod tale tempus praevenia- 
tur, nisi adsit specialis ratio, cur defuucti voluntas exequenda 
sit tempore a testatore designato: argum. I. Post mortem 
12. C. de jideicomm. Molina disp. a 5 i. num. 1. et communiter. 

Si igitur legatum generaliter sit distribuendum pauperi- 
bus, vel ob aliam piam rausam, potest anticipate solvi* 

, quia dilatio concessa a testatore praesumitur concessa in fa- 
vorem haeredis, ne cito gravetur solvere legatum , uon vero 
intelligitur voluisse expectare tempus a se designatum. Co» 

varr. in cap. Tua de testam, num. 5.. Mantic. de con. ult . 
vol. lib . 8 . iit. 5. num. ao. Quid autem dicendum sit quoad 
legata missarum, explicabitur in tractatu de missae sacri* 
ficio. Quod si testator reliquit quemdam fundum, ut illius 
redditus quotannis pauperibus distribuerentur, puto posse 
ab haerede . vel executore anticipate tradi hospitali , vel al- 
teri loco pauperi ; nam cum testator principaliter respexerit 
salutem animae suae, non subsidium pauperum futurorum* 
videtur satis adimpleta mens testatoris per quod simul et 
semel modo dicto applicetur. Sanch. tom. a. consil. lib . 4« 
d. ia. n. 4* Secus dicendum , si praesumi posset voluisse 
singulis annis aliquos pauperes sublevare . . 

R. II. Quamvis in foro externo concedatur annus ad sol* 
venda legata profana , et sex menses ad legata pia : auth. 
Hoc amplius cod . de fideicom. nihilominus in foro conscien- 
tiae solvenda sunt statim ac fieri potest; unde leg. nulli cod, 
de episc . et cler. dicuntur sine cunctatione implenda , quod 
idem dicitur leg. Cum res 47» ff • de legat . i. cap. Si haeres 
6 . de testam, et can. Qui oblationes i. et a. i3. q. a. Et 
quidem com legatarius evadat dominus legati a die aditae 
haereditatis, videtur statim ipsi solvendum. Hinc theologi 
communiter damnant peccati mortalis haeredes, vel execu- 
tores per longum tempus solutionem legatorum procrasti- 
nantes. Lugo disp. a 4 . n , aq 6 . Layman. lib, 3. tract. 5 . 
cap. ii. n. ia. Salmant. tr. 5. c. 5. n. i55. * Abbas in 
cap. Si haeredes 6 . n. 5. Covarr. ibid. n. 4* et superior 
authent. Hoc una cum aliis legibus, quae afferri possent, 
intelligendae sunt, quod annum concedant executoribus pro 
implendis legalis profanis, et sex menses pro legatis piis, 
in ordine ad incurrendas poenas in illis contentas, si elapso 
tempore negligunt defuncti voluntatem exequi • Ita Reif- 
fenst. numer. 786 . # 

Quale aulem sit istud longum tempus, quod inducit gra- 
ve peccatum . disputant theologi ; et multi dicunt non dari 
tale grave peccatum, nisi per sex menses ab incoepta obli- 
gatione differatur executio. Ego nihilominus universaliter non 
auderem approbare hanc doctrinam . Primo quia si ap- 
pareat testatorem sollicitum fuisse de solutione alicujus 
legati , et enixe eam executoribus mandasse , videtur gra- 
viter defraudata ipsius voluntas , si absque ulla causa 
per sex menses non adimpleatur. Secundo quia potest dari 
casus , ut si tandiu differatur solutio alicujus debiti , vel le- 
gati mandata a testatore * creditor , seu legatarius grave pa- 

tiantur damnum et incommodum . Sicut ergo si in hoc ca- 
su debitor per sex menses sine juxta causa differret solu- 
tionem, graviter censeretur peccare , idem dicendum est de 
executore , vel haerede ; cum adita per ipsum haereditate 
legatarius statim , ut dictum est supra , fiat dominus legati. 

Illud certum est. quod dum persolvendum est legatum 
pro missis unica vice pro anima testatoris celebrandis, di- 
latio ultra duos menses semper reputatur peccatum morta- 
le. Salmant. tr . 5 . cap. 5 . n. 5 y. Quod si testator praescri- 
pserit statim velle sibi celebrari, et id haeres, vel executor 
nullo incommodo facere possint, nescio videre quomodo di- 
latio etiam multo minor non sit grave peccatum; nam in 
re gravi sine ulla causa transgrediuntur mentem testatoris; 
quam omnia jura clamant pro lege habendam esse: leg . 
Verbis lao. fi. de ver. sig. et novell. 22. cap . 2. Praeterea 
talis dilatio potest esse cum gravi damno animae testatoris, 
utpotecui differatur paradisus ex dilata missarum celebratione. 

Q. VI. Cui competat compellere executores negligentes 
ad exequendas ultimas voluntates . 

R. Haec causa est mixti fori t unde competit tam ju- 
dici ecclesiastico , quam laico , daturque locus praeventioni. 
Covar. in c. Si haered. Molin. disp. a 5 o. Et quidem quod 
haec facultas quoad causas pias competat episcopo , constat 
ex cap . Tua 1 7. cap. Nos quidem 3 . cap. Si haered. 6. de 
testam . Molin. disp. a 5 o. n. 5 . Covarr. in cap. Si haeredes 
ibique canonistae . Eadem facultas ex communi ipsi tri- 
buitur quoad causas profanas : arg. cii. cap. Si haeredes 
ubi episcopo sine distinctione tribuitur facultas compellendi 
executores ad suum munus adimplendum. Suffragatur et- 
iam ralio , quia munus est judicis ecclesiastici subvenire 
personis auxilio destitutis : cap. Super quibusdatn 26. de verb . 
sign. et talis censetur defunctus , qui non potest agere , ut 
sua voluntas adimpleatur. 

Quod vero eadem facultas competat judici laico quoad 
dispositiones ad causam profanam, dubitari non potest, ut- 
pote quia talis causa est intra fines suae jurisdictionis. Ex- 
tenditur etiam ad causas pias ex auth. Hoc amplius de fi - 
deicom. et nevell. i 3 i. c. 10. 

Hic etiam advertendum , posse executores a judice vel 
ecclesiastico vel laico compelli ad suum munus exequendum, 
etsi testator id prohibuerit : cap. Tua 17. de testam. Ralio 
etiam est, quia a privata persona non potest immutari con- 
stitutio juris ecclesiastici, aut civilis; leg . Nemo potest 55 « 

fi. de legat, i, et c. Requisiti sti de testam, junrfa Glossa in 
cit. cap. Tua. Ut vidimus autem jura volunt executores ne- 
gligentes esse compellendos ad exequutionem sui muneris. 

Regulae in praxi observandae. 

I. Si confesssarius diligens sit in perscrutando statum suo* 
rum poenitendum aliquando , adinveniet executores testa- 
mentarios, qui licet tale munus non recusaverint nihilomi- 
nus omnino negligentes sunt in suo munere adimplendo, 
ac arbitrio haeredis omnia relinquuntur. Si non certi sint hae- 
redem omnia adimplevisse . et actu adimplere quae singulis 
annis debet praestare, graviter ipsos moneat reos esse peccati 
mortalis, dum ipsorum negligentia per longum tempus differ- 
tur solutio legatorum etc. Vel ergo illos dimittat sine abso- 
lutione, vel compellat in posterum ad majorem diligentiam. 

• II. Advertat secundo confessarius perniciosam dari igno- 
rantiam in haerede, vel exequutoribus , eo quod censeant 
propriae conscientiae satisfacere , si intra annum persolvant 
legata pia, quia intra id tempus sub excommunicatione re- 
servata praescribuntur adimplenda in nostra dioecesi . Eli- 
minet quantum potest hanc praxim , et moneat quod licet 
intra tale tempus solvendo se eximant ab excommunicatio- 
ne, non tamen a peccato; cum teneantur ex dictis statim 
ac commode possunt, non solum adimplere legata pia ; sed 
profana etiam . 

111. Bene addiscat confessarius , quando incurratur dicta 
excommunicato propter pia legata non soluta. Ea igitur in- 
nodantur : Non adimplentes legata pia... intra annum a die 
scientiae; et a tempore , quod jus , vel testator praescripsit. 
Quamvis executores, tutores, curatores, administratores te- 
neantur quamprimum , ut dixi , solvere legata pia et non 
effugiant peccatum mortale , si in hoc fuerint graviter ne- 
gligentes, nihilominus praefata excommunicatio solnm af 6 - 
cit haeredes, utpote qui proprie sunt debitores talium lega- 
torum . Mazzurh. disp. 3. cas. 20 . quaest. 2 . a nu. 26 . 
Excummunicatur igitur haeres, si a die aditae haereditatis 
( eo enim tempore incipit ipsius obligatio ) effluat annus 
sine legati solutione. Quod si post aditam haereditatem igno- 
ravit pium legatum , tunc annus ad incurrendam excom- 
municationem numerandus est a die scientiae. Quia ta- 
men non dicitur scire etiam ille, qui culpabiliter ignorat, 
hinc est non innodari excommunicatione haeredem differen- 
tem solutionem ex ignorantia culpabili. Denique si jus vel 

tesfator tempus praescripserint ad illius solutionem , annus 
ad incurrendum excommunicationem numerandus est a tem- 
pore a jure, vel a testatore praescripto . ilaec omnia con- 
stant ex litera . , . ; ... 

# Advertat confessarius , quod praedicta locum habebant 
ante ultimam synodum Fabii Colloredo, sed post ipsam 
aliter dicendum est; nam in ea par. a. cap. 6.. excommu- 
nicatione reservata innodantur executores testamentorum 4 
non quidem omnes indiscriminatim v sed ii , quibus haere- 
ditatis administratio demandata est, nec non administrato- 
res locorum piorum , si locis piis a testatore haereditas cum 
certo onere relicta est; item tutores, curatores pupilli si 
administrant haereditatem : qui omnes incidunt in hanc ex- 
communicationem reservatam , si gravem adeo adhibent ne- 
gligentiam in exigendis illius haereditatis creditis, ut idcirco 
pias dispositiones implere non possint. Caeterum non sta- 
tim ac confessarius novit haeredem negligenlem in solven- 
dis legatis , debet excommunicatione innodatum pronun- 
tiare, sed prius interrogare, an annus effluxerit, an scive- 
rit legem ecclesiasticam dilationem solutionis prohibentem, 
et poenam ab ea inflictam ; quod si haec omnia interfuisse 
dignoscat,, ad Superiorem pro absolutione dimittat (1). Ve- 
rum etiam multoties dimittendus sine absolutione ex alia 
ratione, ex defectu nempe dispositionis; si enim potuerit 
satisfacere legatis, et tamen distulit, jure merito dispositione 
necessaria carere dicendus est- Videndus omnino hac de re 
P. Joan. Dora. Mansi de casib . reserv. secundae edit, p . a. 
<7. a. excom. 1. ubi fuse et dilucide totam hanc materiam 
pertractat * (a) . 


(1) Videat insuper Confessarius an haeres post dilatam satisfactionem le- 
gati pii ultra anniun, adeoque post incursam excommunicationem, postea o* 
bligationi suae satisfecerit . Nam hoc in casu poterit Confessarius illum tuto 
absolvere, utpole quia dicta excommunicatio in laudata facti specie dubie 
reservata remanet, adeoque saltem in bac nostra Dioecesi, ut nullatenus reser- 
vata haberi debet. Ratio est quia videtur probabililer Superior induxisse hanc 
poenam , ut haeres ad solvendum urgeatur, unde restitutione sequuta non 
censetur idem Superior invitus quin ea poena ab omnibus confessariis etiam 
simplicibus tuto, ac impune tolli queat . Vid. P. Joan. Dom. Mansi de 
casib. reserv. secundae edit. p. 2. q. 2. cxcom. 1 ., et Mazuch. disp. 2. 
C. 20. n. 43. aliique , quoruiu sententiam absque ulla haesitatione sequi , 
ac tenere unusquisque potest . 

(2) Advertendum tandem hic est, alium esse terminum in ordine ad 
inducendam excommunicationem, alium ad iuducendum peccatum . Licet 
«nim annus excurrere debeat Antequam censura ulla inducatur, brevior ta- 

Liberatu* haeres a quarumque poena , si probabile sit 
legatum non subsistere, uti dici solet ab aliquibus de legato 1 
pio contento in testamento irrito ad rausas profanas. Item 
certum esse debet legatum esse pium; nam si de hoc ratio- 
nabiliter dubitetur , cum certum non sit haeredem non sol- 
vere legatum pium , neque subjacere debet excommunica- 
tioni. Idem dicendum si habeat aliquam justam causam, 
qua vel liberetur a solutione, vel possit eam rationabiliter 
difterre . Praeterea observandum est excusari haeredem a 
solvendo legato, si illud solvere non possit sine valde gravi 
sno incommodo . Semper tamen considerare debet confessa- 
rius an tale incommodum rationabiliter praeferri possit sa- 
tisfactioni legati, quo succurrendum est animae * testatoris , 
vel altorum . Quando voro justam habet causam non sol- 
vendi , illud tempus , quo juste non potest solvere, non est 
numerandum ad complementum anni, quo elapso incurrit 
excommunicationem; nam talis annus debet intelligi de an- 
no, quo tenebatur solvere, unde in eo nou est computan- 
dum tempus quo liber est a solvendo . 

QUAESTIO XVI. 

DE REBUS ECCLESIAE NON ALIENANDIS . 

s 

Tractatui de contractibus necessarium duxi addere quae- 
stionem de rebus ecclesiae non alienandis, ut scient prae- 
positi ecclesiarum , quando omnino sit prohibita , et quando 
licite et valide fieri possit talis alienatio, ac ita bene con- 
sulant propriae conscientiae . 

caput i. 

Quo jure prohibeatur alienatio rerum ecclesiae , et quae 

alienatio sit prohibita . 

Q. I. Quo jure prohibeatur alienatio rerum ecclesiae . 

I\. Cum utroque jure rerum ecclesiasticarum alienatio 
prohibeatur, ut constat: leg. Jubemus a. aulh. Hoc jus por- 

mcn temporis mora sufGcit ad hoc ul haeres dicatur iu mora culpabili , 
adeoque peccet . Sufficit ergo ad peccandum , si sex mensibus ab incepta 
obliga tPonc , seu quod idem est ab adita liaereditale , justa causa cessante, 
solutio differatur. Si tamen legatum esset pro missis unica vice pro ani- 
ma testatoris celebrandis dilatio ultra duos menses a morte testatoris ( ni- 
si alias gravis causa excusaret) a peccato gravi non excusaretur; ut patet 
ex doctrina theolugoruin , qui sacerdotem differentem celebrationem mis- 
sae debitae post duos mciises , gravioris culpae damnant. Vid. SalmauU 
tract. 5. c. 5. it. 57. 

rectum cod . de sacr. eccles. ct §. Nos igitur collat. a. aulh. 
de non alitn . et tot . tit. de reb. eccles. non. alien. lib. 3. 
decret. el Clem. a. eod. tit. modo paecipue attenditur con- 
stitutio incipiens Ambitiosae cupiditati tic. quae est Pauli 
Ii. adeoque Paulina nuncupatur bullar. Rom . tom. 1. pag. 
4oo. Quod decrevit Paulus de rebus ecclesiae non alienan- 
dis confirmarunt concilium Tridentinum sess. aa. cap. ai. 
de reformat, et sess. a5. cap. 11 .de reformat. Julius III. 
constit. incipien. Cum sicut accepimus , Paulus IV. constit. 
incip. Injunctum nobis bull. Rom. t. 1. pag. 8og. s. Pius 
V. constit. incip. Et si de singulis bull. t. 2. pag. 397. Cle- 
mens VIII. constit. incip. Ad liomani Pontificis eod. bull • 
t. 3. pag. 1. liem s. Congregatio concilii Tridentini jussu 
Urbani VIII. edidit decretum, quo abrogatis omnibus re- 
gularium privilegiis, et induitis, innovavit prohibitionem in- 
tra fines Europae alienandi res acclesiaslicas, de quibus in 
sequentibus. Item novo decreto, approbante eodem Ponti- 
fice, sancivit ne monasteria accipere possent pecunias ad 
cambium, vel mutuo cum solutione lucri cessantis et damni 
emergentis . Hyacint. Donat, in prax. rer . regular. t. 1. p. 
a. tr. 24* 7. 2. et 7. 68. 

‘i Q. II. Quid sit alienatio, et quae alienatio in praesenti 
prohibeatur . 

1 R. Alienatio stricte sumpta importat actum , quo aliqua 
res in alterius dominium transfertur: leg. 1. cod. de fund. 
dot. I. Alienatum f)\ de v. sig. I. Alienationis verba ff. eod. 
Sufficit autem ad hanc alienationem , si vel transferatur etiam 
dominium directum, ut in venditione, vel tantum utile, 
ut in emphyteusi. In praesenti autem late sumitur non so- 
lum prout importat translationem dominii directi et utilis, 
sed etiam prout importat translationem alicujus juris in al- 
terum , et via aperitur translationi dominii, ut statini vide- 
bimus. Barbos, in collect. ad cap. Nulli et seqq. de rebus 
eccles. non alien. Molin. disp. 464' Pal. disp. unie, tract. 
ia. punct. i 5 . §. 3. 

* Q. III. An et quae locatio rei ecclesiasticae sit prohibita. 

R. In celebri extr. Ambitiosae : cap . Nulli : et Clem. 1. 
de reb. eccles. non alien. prohibetur locatio rerum ecclesia- 
sticarum ultra triennium , quod tamen intelligi debet de 
triennio utili , de triennio nempe , quo tribus annis ex prae- 
dio ecclesiae fructus colligantur : Covarr. lib. 2. var. c. 16. 
n. 6. Boss. p. 3. tit. 6. nu. 3a5. Pignattel. t.' 4* cons. 223. 
Hinc potest rector ecclesiae ad sex annos locare olivetum , 

quod alternis tantum annis fructificat *, sicut potest loc&fr 
ad quindecim annos sylva solummodo caedua singulis quin- 
quenniis. • Et ita docent Less. lib. 2. cap. s 4 . n. 69. Azor. 
p. 2. lib. 8. cap. 2. Barbos, de. potest, episc. p. 3 . alleg. 
65 . nu. 4. Del Ben. de immunit tccl. cap. 18. dub. 4 * *• 
Cavere tamen debet rector a percipiendis anticipatis solutio- 
nibus in praejudicium successoris» ut decernit Tridentinum 
sess. 25 . c. a. de ref. 

Lis est autem inter auctores, an locatio facta ultra trien- 
nium ita annulletur in extr. Ambitiosae , ut nulla reputari 
debeat etiam pro primo triennio. Meo autem videri bene 
dicunt illi DD. qui distinguunt inter contractum locationis 
individuum, et contractum locationis individuum. Tunc judi- 
catur individuus , quando pensio locationis est constituta pro 
toto tempore locationis, ita ut conductor non conducere vo- 
luisset praedium, nisi e. g. per integrum sexennium . Divi- 
duus vero reputatur quando pensio esi separabilis, et cor- 
respondet v. g. singulis annis locationis . 

Si contractus locationis sit individuus; et excedat trien- 
nium, totus nullus est; quia' in individuis utile vitiatur per 
inutile. Praeterea cum defecerit voluntas contrahentium quoad 
triennalem locationem, quae solum valida est. nil validum 
remanet in tali contractu ; ac ita saepe fuisse decisum 
asserunt doctores . Genuen. in prax. c . 76. nu. 11« et 
13. Kiccius p. 1. prax. dec. 117. » 

Si vero contractus sil dividuus , validus est quoad pri- 
mum triennium , neque quoad tale tempus credendum est 
invalidatum , sed solum quoad tempus illicitum ; nam lo- 
catio triennalis permittitur a lege, et aliunde leges genera- 
liter loquentes non censentur improbare , quod -aliis legibus 
permittitur. Boss. var . mor. t. 3 . tit. 6. a n. 2^2. ** Guttier. 
canon, qq. lib. 2. cap. i 3 . n. 7. Engel in 3 . decret.iit, i 3 . 
n. 12. fteiff. ibi n . 43 . Hot. apud . Merlin . dec.. 8a6.-* 

Dubitatur etiam an valida sit locatio ad sexennium, vel 
novennium cum clausula , ut singulis trienniis nova locatio 
censeatur. Communior tamen sententia est eam locationem 
esse nullam , utpote factam in fraudem legis; parum enim 
refert ponere illam clausulam, dum praelatus habet obliga- 
tionem relinquendi conductori praedium etc. elapso triennio: 
de facto proinde est locatio ultra triennium . Covarr. lib. 3. 
var. cap. 16. n. 4 * Barbos, de potest, episc . alleg. g 5 . 1». 17* 
Boss. citat . * lVit. cor. Bubalo die 1. Sept. i 585 . In Pia 
centina bonorum ; et veriorem dicit , et in praxi receptam 

Card. de Luc. dt locat, disc. 22. n, 2, nisi tamen usu re* 
ceptum esset locationes hoc pacto fieri per novennium, ut 
de consuetudine Mediolani vigente bona ecclesiastica ad no* 
vennium locandi hujusmodi contractu testatur Del Ben. cap. 
18. dub . 2. n. 4 * # Porro facere contra legem et in fraudem 
sive contra intentionem legis, idem reputatur: c. Jin. de reg. 
jur. in 6. Idem dicendum contra aliquos , quando locatio 
fieret ad triennium, sed cum obligatione illam renovandi, 
eo elapso; nam et hic clara apparet fraus in legem.* Vid. 
Bossius et ab eo adducti A A. /. c. m 

Propter evitandam eamdem fraudem communiter improba* 
tur locatio fructuum ultra triennium; inutilis enim reddergtur 
prohibitio locationis bonorum ultra triennium, si ad libitum 
possent fructus locari : eo magis quia talis locatio fructuum 
vetita videtur Clem. 2. dt rtb. tcclts. non 'alien. Garr. dt 
btncf, p. 2. cap. 1. n. 3 . Ricc. dee is. 114. n. 3 . Bonae, dc 
rtb. tcclts. q. unie, p. 2, n. a 5 . Quia tamen DD. magni 
nominis adhaerent opinioni affirmativae, ideo non auderem 
condemnare tamquam transgressorem extr. Ambitiosae , illam 
sequentem. Molin. disput. 368 . Covarr. lib. 2. var, c. 16. 
n. 6. * Ita Abb. in cap. 2. De his quat Jiunt a praclat. et 
in cap. Veniens dt transact. n. 1. et alii quamplures, quos 
citat et sequitur Del Ben. dub. 10. n. 1. qui tamen hanc 
conditionem requirunt, nempe quod non obligentur fundi, 
ex quibus fructus percipiuntur, ultra triennium. * . 

Q. IV. An liceat dare in emphyteusim bona ecclesiae. 

R. Id pariter in Paulina Ambitiosae , et in decreto supra 
cit. Urbani ; VIII. prohibetur, et de facto esset vera aliena- 
tio: /. ult. cod. dt rtb. alien . non alien. Conceditur autem 
in dicia Paulina rem solitam dari in emphyteusim , et non 
incorporatam iterum in emphyteusim tradi . Dicitur solita 
dari in emphyteusim , si semel ita fuerit alienata cum con- 
sensu Papae , aliisque solemnitalibtis , de quibus infra . Di- 
citur non inrorporata, quoties, etsi redierit ad ecclesiam,' 
animus tamen est iterum illam dare in emphyteusim cum 
evidenti, ecclesiae utilitate. Covarr. var. c. 17. Molin. disp. 
648 . Non pauci etiam DD. docent res ecclesiae incultas, 
et nullius, vel fere nullius utilitatis posse sine solemnitati- 
bus concedi in emphyteusim ad meliorandum . Boss. var. 
mor. tr, 9. /. 6. n. 292. aliique apud ipsum . 

Q. V. An res ecclesiae possint oppignorari, vel hypothecari. * 

R. Id etiam prohibetur in Paulina Ambitiosae, ISon de* 
sunt qui intelligant etiam de hypotheca generali, sed tuto 

T. VI, 21 

solum prohibita censetur hypotheca specialis, quando scili- 
cet aliquod particulare praedium , vel mobile pretiosum hy- 
pothecatur. Id autem probatur, quia ubi non sit expressa 
antiquioris juris derogatio, expedit jura juribus concordare: 
c. 26. de elect . in 6. Cum proinde c. Nulli liceat 5 . de reb . 
ecclcs. non alien. solum prohibeatur hypotheca specialis , et 
eadem solummodo prohibita censenda est in extrav. Ambi- 
tiosae , et decretis s. Congregationis in primo quaesito rela- 
tis . Patet etiam ex absurdo ; nam regulares et rectores ec- 
clesiarum nullum contractum a jure permissum inire pos- 
sent ; cum semper in eis apponatur clausula obligatoria bo- 
norum . Hinc pro hac sententia stetisse s. Congregationem 
referunt DD. Bordon. resol.: 27. n. x 3 et resol . 126. n. 4 - 7 * 
Fagn. lib. 3 . decret. in capit. Nulli liceat de reb * ecclcs. non 
alienand. * Laym. lib. 3 . tr. 4 * cap.* 10. num. 2* Del Beo. 
cap. 17. dub. 3 . n. 6. et seq . Lear. q. i 52 . n. .2 . et Card. 
Petr. t. 4 * ad constit. VI. Benedicti %ll. a n. 2&. ubi va- 
lidis rationibus , et pluribus Bolae Hom. decisionibus , et s. 
Congregationis declarationibus, praesertim in Bomana Be- 
neplaciti i 3 . Jan. 1691. et tandem multorum DD. auctori- 
tatibus hanc opinionem firmare studet ■ 

Q. VI. An res ecclesiae possint cum aliis permutari . 

B. In praesenti nomine alienationis vetitae venit etiam 
quaecumque permutatio, ut patet ex can. Sine exceptione 
12. q. 2. et cap. Nulli 5 . hoc tit. * Gonzal. in cap. 1. et 2. 
de rer. permut. Corrad. in prax. disput. lib. g. cap. 10. num . 
8. Barbos, jur. ecclesiast. lib. 3 . cap. 3 o. n. 38 . Bot. decis. 
44 1* cor. Bich. decis. 7 13 . n. 4 * cor • Dunoz. et cor . Pam - 
phil. decis. i 53 . n. 1. et seq. * 

Quaestio autem est , an etiam intelligatur vetita permu- 
tatio bonorum unius ecclesiae cum bonis alterius ecclesiae; 
negantibus id pluribus DD. , eo quia cap. 1. de reb. ecclcs . 
non alien. de consensu partium permittitur episcopo permu- 
tare terram unius ecclesiae cum terra alterius ecclesiae , et 
in extr. Ambitiosae videtur prohibita solum permutatio cum 
laicis; ea enim redditur ratio hujus prohibitionis, ne res Deo 
dicatae ad profanos usus applicentur . Verum cum commu- 
niter asserant etiam DD. contrariae sententiae esse de stylo 
curiae , ut etiam in his permutationibus serventur juris so- 
lemnitates , de quibus infra , in praxi affirmativam senten- 
tiam , quam multi docent, amplecterer. Sperell. dec. i 54 * 
for. eceles. num. 22. Card. de Luc. de alienat, d. 1. n. ii 4 - 
* Hoc docent pariter Imol. in cap. 1. de reb. eccles. non 

alicn. Mantic. de tac. et ambig. contract. tit. 6. n. 66. Lez- 
zana v. Alienatio n, ia. Quarant. v. eod. n. i 5 . et alii ap. 
Delben. cap. 17. dub. i 3 . num. 3 . card. Petra /. c. n. 34 » 
et seq. * Praefata negativa sententia magis probabilis mihi 
apparet in permutationibus, quas faceret monasterium unius 
religionis cum altero monasterio ejusdem religionis ; nam 
cum eadem religio faciat unum corpus , non videtur inter» 
cedere rigorosa alienatio, si quod est unius monasterii alte- 
ri tradatur , maximae si hoc fiat permutatione . Bordon. t. 
a. var. resol. 62. quaest. 9. * Delben. /. c . Leur. q. i 43 . 
Acerum hoc acriter impugnat card. Petr. /. c. n . 34 » et to. 
5 . ad constit. 5 . Pauli //. sect. 3 . n. ai. Rot. p. 12. recent. 
decis. 234. n. 19. praesertim si bona alicui ecclesiae vel mo- 
nasterio ob certum usum sint relicta . Et ita declarasse as- 
serit idem card. Petr. n. 36 . s. Congregationem in una Re- 
gularium alienationis 27. Febb . 1666. • 

Q. VII. An liceat transigere sine solemnitatibus juris 
circa bona ecclesiae . 

• . R. Si res , de qua fit transactio , non sit incorporata ec- 
clesiae, vel monasterio, utique fieri potest transactio; quia 
noo intercedit alienatio boni , quod dici possit monasterii y 
vel ecclesiae. Passer, de /tomin. statib. et ojfic. t. 1. q. « 85 . 
art. 7. a num . 249. Porro res tunc dicitur incorporata, quando 
acceptata fuit publico instrumento, vel decreto praelati et 
capituli. Bordon. var. resol. pari . 2. resol. 62. n. 33 . Ego 
etiam puto aliquid acceptatum intelligi, quando monasterium 
per suum procuratorem gereret se tamquam dominum illo- 
rum bonorum . Si vero ecclesia , vel monasterium accepta- 
verit, et nihilominus res de qua agitur , sit apud alium, qui 
ad ipsam habere jus credat , potest ecclesia per transactio- 
nem accipere pecuniam , illique rem relinquere ; nam non 
alienat bonum , quod actu habeat, ut dicunt multi DD. Dum 
autem monasterium , vel ecclesia actu possiderent rem jure 
dubio, possunt sine solemnitate transigere dando pecuniam, 
quasi emant jus alterius; non vero possunt reddere eamdem 
rem, accipiendo sibi pecuniam: tunc enim alienarent, quod 
actu possiderent.* Quarant. I. c. n. 20. Barbos, de potest . 
episc. alle-g. q5. num. 63 . et cum Bordon. tradit Delben ap. 
Leur. q. 553 . n. 2.* 

Huc usque dicta veniunt intelligenda de bonis, quae cap. 
sequenti dicemus non posse sine juris solemnitatibus alienari. 

Regulae in praxi observandae 

I. Solent aliquando rectores ecclesiarum anticipate acci- 
pere pecuniam etc. a conductoribus, relaxando illis fructus, 
vel pensiones per plures annos solvendas. Advertat confes- 
sarius multoties id esse tacite locare bona ecclesiae ultra 
triennium , quando nempe fructus triennii non sufficerent 
pro restituenda illa pecunia; nam tunc cogerentur relinquere 
conductoribus res locatas . Id ergo omnino illicitum est. 

# Consulant confessarii Benedicti XIV. Bullarium , et ibi 
tom . i. constit. 29. incip. Universalis ecclesiae , velitum re- 
perient quibuscumque clericis beneficiatis, quacumque di- 
gnitate, honore et privilegio insignitis , fructus seu redditus 
et proventus beneficiorum vendere, distrahere et alienare, 
vel ad vitam, vel ad longum tempus, recepta ab emptore 
per unam, vel plures solutiones, pecuuiarum quantitate, 
quam ipsi beneficiati per ejusdem temporis vel vitae . spa- 
tium probabiliter consequi potuissent, attenta eorum >aetatis 
et valetudinis ratione, vel hoc fiat sub nomine alienandi uti- 
litatem et commodum percipiendi fructus, vel alio quovis 
titulo, praetextu et colore, sub poena excommunicationis et 
nullitatis contractus, et omnium inde consecutorum, nec non 
aliis poenis inflictis contra alienantes bona ecclesiae ; quae 
quidein excommunicatio cum in supradicta constitutione ne- 
mini reservata reperiatur , ut eam legenti facile patebit , a 
quocumque confbssario absolvi poterit . • 

* Advertant parochi aliique beoeficiati dioecesi Lucanae 
subjecti ejusdem novissimae Synodi statutum, quo cavetur, 
ne occasione emphyteusis concedendae quidquam supra de- 
cem aureos recipiant titulo laudemii , seu primi ingressus 
sub poena nullitatis contractus , immo potius annuum ca- 
nonem augeant . Per hoc autem non prohibetur , quod in- 
terveniente evidenti ecclesiae utilitate, aut necessitate, de 
Episcopi aut Vicarii generalis licentia non liceat usque ad 
viginti nummos laudemium extendere, sed eo casu, paro- 
chus, vel benefieiatus decem tantum aureos sibi retinere po- 
test , decem alios in ecclesiae ipsius utilitatem impensurus. 
Si vero viginti aureos laudemium excedat, tunc vel in fun- 
dum frugiferum nomine ecclesiae , vel beneficii comparan- 
dum erogandum est ob hanc rationem, quod laudemium sit 
quoddam utilis dominii pretium per emphyteusim alienati.* 

II. Advertat secundo confessarius in concessione ad era- 
phyteusim rerum ecclesiasticarum f adhibitis etiam debitis 

'solpmnitaribus , multoties rectores valde onerare propriam 
conscientiam . Vel ex nimio itaqne afferiu erga aliquem 
consanguineum, seu erga aliquem sibi amicitia conjunctum, 
faciunt quantum possunt, ut bona ecclesiae ipsis ad emphy- 
teusim tradant; at non solum, ut necesse esset, sine evidenti 
ecclesiae utilitate, sed potius cum ipsius praejudicio, quod 
rationibus solummodo apparentibus celare procurant. Re- 
manet ergo confessarium hujusmodi rectores sine absolutione 
dimittere, si prompte ecclesiae praejudicium non sint reparaturi. 

III. Audivi aliquando scrupulizare circa generalem hypo- 
thecam bonorum ecclesiasticorum . Verum doctus confes- 
sarius suum poenitentem , qui ita operatur, tutissimum in 
conscientia judicabit . 


caput n. 

Quae bona prohibita sint alienari sine juris 
solcwnitatibus 

Q. I. Quae bona immobilia corporalia prohibita sint alienari. 

R. I. Cum in extravaganti Ambitiosae prohibitum sit alie- 
nare bona immobilia, primo sub istorum nomine praecipue 
veniunt ea bona fructifera, quae loco moveri non possunt; 
ut domus, ager, olivetum, vinea etc., et haec dicuntur im- 
mobilia corporalia. 

Si nihilominus sint immobilia exigui valoris, et ecclesiae 
minus utilia , alienari possunt cum solo consensu episcopi , 
aut Superioris, juxta can. Terrulas 12 . q. 2 ., cui non fuisse 
derogatum per Paulinam Ambitiosae saepe respondisse sar. 
congregationem referunt DD. Fagn. in cap. Nulli *5. hoc 
tit. Barbos, de potest, episcop. alleg. q5. num , 5i. Hinc ad 
haec non extendi juramentum factum a praelatis de non 
alienandis bonis ecclesiae, bene probant theologi ; nam tale 
juramentum debet intelligi de alienatione a jure non per- 
missa. Molin. disp. 4^8. Ricc. par, pr. prax. decis. 36. Ad- 
vertere tamen est, quod cum dicitur posse alienari bona 
immobilia exigui valoris , duo verificanda sunt . Primum , 
quod tale praedium sit ex se sejunctum et separatum, non 
vero pars exigua magni praedii : nam ultra quam quod 
pars sapit totius naturam , in ipsius alienatione clare appa- 
reret fraus in legem; ita enim paulatim totum magnum prae- 
dium sine solemnitate posset alienari. Secundum, quod istae 
terrulae sine solemnitate alienabiles , sint minus utiles ec- 
clesiae , ut dicitur cit. can. Terrulas efc, Ricc. der. 22 . par. 

i. Genucns. in prax. cap. 60. num. 4 »* Et Del Ben. cap. 
17. dub. 2 . sect. 1. n. i 3 . Laym. disp. de reb. eccl. non 
alitn. thes. 85 . Suar, de relig . t. 4 « lib. a. cap. 29. n. 3 . 
Leur y. 162. n. a. e/ 3 . # 

Porro valde discrepant auctores in assignando, quae bona 
dicenda sint exigui valoris; nam aliqui id extendunt ad rem 
valoris 100. aureorum, alii ad rem valoris aureorum 4o. , 
et quamplures docent modicam in casu praesenti dicendam 
illain rem, quae non excedit summam aureorum a 5 . Me- 
lius tamen, meo videri, dicunt illi, qui id judicis arbitrio 
relinquendum decernunt; nam quod modicum apparebit re- 
spectu ecclesiae praedivitis, modicum non erit respectu al- 
terius ecclesiae minus divitis: capit. Caeterum 3 . de dona- 
tion., Menoch. de arb. judic . lib. 2. c . i 45 . num. 4 * Card. 
de Luc. de alien. disc. 1. n. 117. Fagn. in cap. Nulli n. 
26. Debet etiam attendi in hac. re judicanda loci consuetu- 
do.* Barbos, de pot. episc. allcg. 95. n . 5 i. Wiestin. in 
3 . decret. tit. i 3 . n. 4 >. # 

R. II. Nomine bonorum immobilium corporalium, quae 
vendi nequeunt sine juris solemnitatibus, veniunt etiam ipsae 
ecclesiae materiales, et oratoria auctoritate episcopi fundata 
et destinata ad perpetuum usum ecclesiarum; si tamen non 
sint oratoria , quae accessoria sint alicui domui privatae; 
nam tunc sicut alienari potest principale, ita et cum eo 
quod est illi accessorium . Ugol. de potest, episc. c. i 4 * Bo- 
nae. de contr. d. 3 . q. 8. p. 4 « n. 20. Idem dicendum de 
cappellis, et de sepulturis, quorum dominium alienari non 
potest, quia et ipsa sunt loca sacra. Usus nihilominus, et 
consuetudo invaluit , ut notant DD. quod pro cappellis et 
sepulturis sine juris solemnitate aliquid accipiatur, ratione 
usus illarum , situs ecclesiae , vel loci in ea dignoris ; nam 
tunc potius venditur honor humanus, quam cappella, seu 
sepultura .. Ricc. dec. l+i. * Menoch. Quarant. Bonae, ap. 
Delben. /. c . dub. 17. n. 2. # 

R. III. Arbores non caeduae veniunt sub nomine immo- 
bilium corporalium, adeoque non possunt sine solemnitati- 
bus juris alienari; cum etenim solo cedant, pars fundi , 
quod alias est inalienabile , judicantur: leg. Adeo jf. de 
acquir. rer. domin . , §. Si Titius instit. de rer. divis., Ricc. 
p. 1. prax. dec. 53 . Boss. var . moral. t. 3 . tit. 6. n. 4 32 - 
et 43 q. Illae autem censentur arbores non caeduae , quae 
sunt fructiferae , ut olivae, vites * ficus* quercus etc. seu 
illae, ex quarum incisione fundus deterior fit; ut si popu- 

lt, ulmi, platani, salices, aliaeque similes arbores caedan- 
tur. Quod si istae arbores non caeduae sint vetustae et 
inutiles, ita ut indigeant renovari; vel reddant fundum ni- 
mis opacum, unde ipsi noceant, tunc illarum incisio red- 
ditur licita . Item licet caedere ipsarum ramos pro usu fun- 
di ; sicut etiam illas licet caedere , si ipsarum indigeat re- 
ctor ecclesiae pro reparatione suae domus t seu ecclesiae , 
dummodo tamen ex incisione non sequatur majus damnum, 
quam beneficium reparationis. # Videri possunt Navar. con~ 
sil. 6. et j. de reb. eccl, non alien. Suar, de relig. iom. 
4. lib» a. cap. 27. n. 18. et plures alii ap. Leur. q. 164. 
in jin. Card. Petra ad constit. 5. Pauli II. sed. 2. a n; 
13. ad i5. # 

Quod si praelatus sine justa causa paucas arbores non 
caeduas faciat incidere , quamvis peccet, nihilominus non 
incurrit poenas extr. Ambitiosae , si deterioratio fundi non sit 
notabilis. Ratio est, quia tales poenae nonnisi notabili de- 
trimento ponunt correspondere . Donat, q. 69. n. 16. 

Arbores caeduae , ut silva , nemus etc. tempore conve- 
nienti caedi possunt; ideo enim caeduae dicuntur, ut suc- 
cisae ex stipite, seu radice renascantur: /. Sylva 3o. ff. de 
v. sign . Dixi tempore convenienti; nam si anticipetur earum 
incisio in damnum successorum, reparandum est tale dam- 
num . Boss. num . 4 2 4* 

Q. II. Quae sint immobilia incorporalia, quae non pos- 
sunt alienari sine juris solemnitatibus. 

R. I. Quamvis bona , de quibus in hoc quaesito , pro- 
prie immobilia dici non possint, quia non sunt bona, quae 
loco moveri non possint , ut se habent praedia , neque mo- 
bilia, quia incorporalia sunt, adeoque non possunt ab uno 
loco in alium moveri . nihilominus in praesenti sub immo- 
bilium nomine comprehenduntur , quamvis in jure tertiam 
quamdam speciem bonorum constituant : /. A divo Pio §. 
In venditione ff. de re judic • 

Primo ergo , jura et actiones ad immobilia veniunt sub 
nomine istorum , quae non possunt alienari : cap. 2. de reb. 
eccles. non alien. in 6. nam immobilibus aequiparantur, uti 
esset jus et actio ad aliquid immobile recuperandum : leg. 
Qui action. alias Is qui ff. de regul. jur. Si vero actio sit 
ad aliquod mobile, ut ad debitum certae pecuniae , et ipsa 
mobilis dicitur, nec venit sub immobili non alienabili . Bo- 
nae. de alien. q. unie . p. 3. n. 29. * Azor. p, 2. lib. 9. cap. 
1. q. 6. Lug. de just. disp. 6. n. 66. # 

Serando, immobilia incorporalia prohibita alienari sunt 
servitutes praediorum , jura venandi , piscandi et similia : 
leg. uli. §. fin. cod. de praescript. long. tcmp . , Cletn. i. 
de reb . eccles. non alien. Et quidem cum haec omnia fixa 
maneant, afferunt fructum suum instar immobilium. 

Tertio, immobilia eodem modo pariter judicantur census, 
seu annui redditus in perpetuum constituti pro sustentatione 
rectoris ecclesiae , vel monasterii . Clem. Exivi §. Cumque 
annui de verb. sign. Hinc pecunia restituta monasterio ex 
extinctione alirujus census non potest sine solemnitate alie- 
nari; nam cum sit destinata ad fructificandum, aequipara- 
tur juri incorporali exigendi quotannis ex ea certam sum- 
mam pecuniae , adeoque rei immobili comparatur . Debet 
ergo iterum applicari, vel ad censum, vel ad emptionem 
alicujus fundi fructiferi . Volunt etiam aliqui , quod si an- 
nuus census sit diminuendus censuario , id non possit fieri 
sine assensu apostolico , cum talis diminutio sit quaedam 
species alienationis. Ricc. p. p. dec . i34- Donat. <j, 58. Di- 
cunt ergo, quod ut licite fiat talis diminutio, vulgo calare , 
sine assensu apostolico, debet rescindi prior contractui, et 
tunc si monasterium , vel rector non inveniat meliorem con- 
ditionem , possunt novo contractu emere minoris novum 
censum. Verum haec opinio recessit ab aula, nam rescin- 
dere primum , et dein facere novum contractum non solum 
esset quid otiosum, sed etiam praejudiciale ipsi ecclesiae, 
quae novis impensis gravaretur. Monacell. in formular. t 
4- suppi, ad tom. 2 . n. \lfi. 

Q. 111. A 11 aliqua bona mobilia prohibitum sit alienare; 
et quae sint . 

R. In saepe cit. extr. Ambitiosae prohibetur alienatio mo- 
bilium pretiosorum, ut sunt vasa aurea, argentea, vestes 
pretiosae, gemmae, ornamenta etc. Barbos, de offic . et po- 
test. episc. p . 3 . alltg. g5. n. 3g. Duo tamen requiruntur: 
primum , quod servando servari possint , et durent saltem 
ultra triennium ; hinc absque ulla solemnitate vendi possunjL 
vinum , oleum , frumentum etc. in maxima etiam quanti- 
tate . Secundum , quod res vere sit pretiosa ; et licet juxta 
superius dicta id relinquendum sit arbitrio viri prudentis, 
nihilominus commune est nil reputari pretiosutn nisi exce- 
dat valorem a5. aureorum , et id declarasse s. Congregatio- 
nem referunt • Antonell. /. 1 . c. 8. num. 6. , Dian. p. 4* 
tr. 4* resol. aa3. 

Et hic tamen notanda est doctrina supra insinuata, ne 
aliquid scilicet fiat in fraudem legis ; ut si quis ex rebus 
alias ex natura sua pretiosis , modo aliquam partem , vel 
rem non excedentem valorem a5. aureorum alienaret , modo 
rursus aliquid simile , et ita paulatim alienaret rem pretio- 
sam , vel notabilem partem illius . Et id maxime valet in 
praesenti materia , in qua res pretiosae , ulpote ordinatae 
ad eumdein finem , nempe ad cultum Dei et ornatum 
ecclesiae, considerantur ut quid moraliter unum. Donat, q. 
54-< Boss. n. 4oi. Sicut ergo non licet vendere modo unum 
agnum, modo alium non superfluos, et ita paulatim alie- 
nare notabilem partem gregis , ita dicendum est respective 
ad calices-, lampades, aliaque pretiosa. Eadem doctrina 
applicanda venditioni librorum alicujus bibliothecae. Cae- 
terum si quis ex praefatis rebus pretiosis distraheret aliquid 
non stans 20. aureis , et id non faceret modo praefato in 
fraudem legis, certe credo excusari ex materiae parvitate. 
Praeterea vi consuetudinis, quae optima est legum inter- 
pres, possunt quaecumque res pretiosae in novas saltem 
aeque bonas commutari absque ulla solemnitate; sicut et 
possunt alienari vestes pretiosae , quae usu sunt attritae, et 
quae quotidie magis veterascunt , et fiunt minoris vaioris. 

• Engel n. 5. Reiflenst. n. il+. * 

Lis autem est inter DD. an quod dictum est de rebus 
pretiosiis ecclesiae, valeat etiam de oblationibus, et votis 
factis alicui s. imagini, casu tamen quo sint pretiosa ; nam 
cerae elemosynae aliaque similia non pretiosa certe sine sole- 
mnitate possunt alienari . Quamvis autem multi sentiant af- 
firmative, alii nihilominus non improbabiliter negant; nam 
jura prohibentia alienationem mobilium pretiosorum, viden- 
tur loqui de iis , quae sunt destinata ad aliquem usum ec- 
clesiae, quo modo non se habent ista donaria quamvis pre- 
tiosa, postquam enim reddita sunt a vovente manent otio- 
sa in testimonium gratiae acceptae. Donat. <7. 54- n. 5. 

Secundo, inter mobilia pretiosa inalienabilia numerantur 
reliquiae , maxime si sint muro clausae, vel perpetuae sepul- 
turae traditae, et pariter si sint insignes. Ricc. p. p. prax. 
resol . 60.,. Donat, q. 56., Pal. t. a. tr. ix. d. un . p. i5. 

§. x. n. 8. Et quidem pretiosiora utique sunt quam sacra 
vasa , et magis illustrant ecclesias ; unde etiam de stylo cu- 
riae, non sunt alienabilia sine consensu apostolico. Quia » 
tamen in extr. ambitiosae sermo solum est de alienantibus 
sine dicto consensu mobilia pretiosa temporalia, ideo, qui 


33o TRACT. XIV. DE CONTRACTIBUS 

alienaret sine eodem reliquias- non subjaceret poenis talis 
constitutionis. Bordon. decis. reg . t . i. res. 27. n. 62., Fagn. 
cap. Cum ex eo 2. de reliq. num. 35 . Excusandus etiam es- 
set ille Superior , qui personae benemeritae vel ecclesiae, vel 
monasterii alicujus reliquiae frustulum largiretur; nam si 
remaneat pars major talis reliquiae, non deficit decor eccle- 
siae , et pietas augetur. Donat, q. 56 . n. 8. 

Tertio, inter mobilia pretiosa numeratur bibliotheca mona- 
sterii . Possunt autem libri vendi , ut in meliores commu- 
tentur: cap. Sine except. 12. q. 2 . Item parva esset mate- 
ria, si unus aut alter liber venderetur, dummodo non fie- 
ret in fraudem . ut ita scilicet paulatim bibliotheca in mate- 
ria gravi distraheretur. Donat, q. 5 o. Quarto inter mobilia 
pretiosa inalienabilia sine consensu computatur grex ovium, 
caprarum etc. ex earum etenim fructibus ecclesiae, vel mo- 
nasteria percipiunt magnum emolumentum. Possunt ergo 
vendi agni, haedi etc. superflui, non tamen distrahi grex, 
vel graviter deteriorari . Molin. de just. d. 465 . n. 4 . 

Pecunia, utpote de se non fructifera, potest propria au- 
ctoritate distrahi a Superiore, est enim res mobilis, et de 
se non fructifera . Si tamen vel ab aliquo testatore , vel a 
Superiore, et vocalibus monasterii destinata sit ad emenda 
immobilia; vel quia de sua natura ad emenda immobilia 
debet deservire, ut est pecunia recepta ex venditione alicujus 
immobilis, vel ex redemptione census, tunc participat na- 
turam immobilium. Idem dicunt de pecunia, quae conser- 
vatur pro aliqua gravi necessitate. Dos pariter monialium 
in emptione immobilium est applicanda * quamvis multis in 
locis vigeat consuetudo eam distrahendi pro solvendis de- 
bitis et sustentatione monialium . • Superiori doctrinae in- 
haeret Delben. cap . 17. dub. 2. n. 2. et seq. Quaranta q. 
6. Genuens. cap. 60. n , 8. Redoan. de reb. eccles. non alien . 
q . 16. n. i 3 . et alii apud Leur. q. 164. # 

Q. IV. An possint sine solemnitate alienari bona immo- 
bilia vel mobilia pretiosa, quae donans, seu testator voluit 
esse alienabilia ad libitum praelati , seu monasterii . 

R. Eam conditionem , qua permittitur praelato etc. alie- 
nare praefata bona , rejiciendam esse ut turpem , commu- 
nius docent DD. utpote quia est contra pontificias constitu- 
tiones. Covarr. in cap. Tutae n. 6. de testam. Bordon. t. 1. 
resol. 27. nu. 44- Ultraquamquod postquam praefata bona 
acquisita sunt ab ecclesia, adeoque facta sunt ecclesiastica, 
videntur omnino subjacere praefatis constitutionibus . Verum 

ego etiam in praxi probabilem judico contrariam sententiam •_ 
unicuique enim licet adjicere rei suae , quae pacta malue- 
rit etiam tradendo ecclesiae : cap . . V erum de condit, appos. 
Mar. Anton. var. t. i. resol . fin . cas. 44 « Pirh. Corrad. de 
dispens. I. 9 . c. 7 . n. ig. Hinc etiam alienari potest sine 
solemniiate res relicta monasterio cum obligatione alteri tra- 
dendi , quoties iste pretium erogaverit , ita etenim velle po- 
tuit testator; ultraquamquod res transit cum suo onere. Bor- 
don. resol. 27. n. 44. # Et tenet Delben. I. c. dub. 10. n, 
1. contra Qu arant, n. 3 i. et. 3 a. arg. I. 1. et 3 . C. Quan- 
do decreto opus non est . fct tradunt Ugol. de potest . episc. 
cap. i4* §• 7 * 5 . Barbos, alleg . q 5 . n. 61. Hoc idem 

docet card. Petr. /. 5 . ad conslit. 5 . Pauli II. sed. i.n. 5 . * 

Q. V. An praelatus repudiare possit sine solemnitate rem 
immobilem, vel mobilem pretiosam relictam monasterio. 

R. Quamvis multi sentiant negative ; nihilominus com- 
munior et recepta opinio est affirmativa, nam Paulina 
Ambitiosae intelligenda est de bonis jam incorporatis , seu 
quae ecclesia actu possideat, qualis non est haereditas dela- 
ta et nondum incorporata: quapropter, ut dici solet, prae- 
latus non potest praejudicare ecclesiae in quaesitis, bene 
tamen in acquirendis. Sanch. de matr. I. 6. disp. 4 . n. i 5 . 
Rebell. /. 18. q. 14. n. 5 . * Leur. q. i 54 - et alii ex Gloss. 
in cap. Auditis de in integr. res/it. Covar. lib. 1. var. cap . 
3 . n. 10. et ii. Molin. disp. 468 . n. i 4 * card. Petr. I. c . 
sed. 2. n. 74. et seq. ubi etiam tradit , dicendum eccle- 
siam habere jus quaesitum non solum quando actu possidet 
bona sibi incorporata, sed etiam quando habet ministerio 
legis in suis bonis certas res, ut si esset haereditas adita, 
vel legatum , substitutio agnita , licet adhuc haec bona non 
possederit, in quo casu repudiatio non posset fieri, etsi bona 
essent penes alium . * 

Si nihilominus praelatus id faciat sine causa rationabili 
peccaret contra justitiam, et contra obligationem sui officii, 
ac teneretur damnum ecclesiae illatum compensare , atque 
ista uti posset beneficio restitutionis in integrum . Bon. de 
alienat, p. 2. num. 33 . # Quarant. n. 43 . Barbos, can. Qui- 
cumque 12. 7. 4 * card. de Luca disc. 2^. de haered. et disc. 
de alienat, n. 1+2. * 

Sunt etiam qui dicunt praelatum , et monasterium sine 
juris solemnitate posse concedere ei , qui omnia sua dona- 
vit monasterio, ut de donatis tot vendat, quot necessaria 
sunt ad sui sustentationem , si factus fuerit mendicus et men-t 
dicare erubescat. Bordon. var. resol. p. 2. resol. 62. n. 5 . 

Q. VI. An quae hucusque dicta sunt de bonis ecclesiasti- 
cis aptanda sint bonis hospitalium, confraternitatum, alio- 
rumque piorum locorum . 

R. I. Consentiunt omnes DD. loca pia auctoritate epi- 
scopi fundata non posse sua bona sine solemn itate alienare; 
nam vere sunt loca pia t ’ quorum bonorum alienatio inter- 
dicitur in extr. Ambitiosae. Barbos, in collect. ad cap . Si 
quis praesbyt erorum n. 5 . de reb. eccles. non alien. • Et fu- 
sius de potestate episc. p. 3 . alleg. 75. n. 3 i. et seq. card. 
de Luc. de alienat . disc. 1. n. 11. et seq. ubi multas affert. 
Rot. Rom. decisiones, card. Petr. /. c. sect . 3 . n. 26. et seq * 

R. II. Si praefata loca non sint auctoritate episcopi fun- 
data , opinio tuta est posse sine solemnitate bona propria 
alienare, utpote quia in rigore non possunt dici pia, quam- 
vis in eis opera pietatis exerceantur : et eo maxime quia 
talem credo esse consuetudinem. Ricc. in prax. etc. d. 48. 
Bon. p. 2. n. 10. Bordon. resol. p. 2. resol. 72. q. iq. n. 
3 i. * Et hanc consuetudinem, ubi adest, esse servandam 
docent plures DD. ap. eumd. card. Petr. /. c. * 

Regulae in praxi observandae 

I. Peccant quandoque rectores ecclesiarum in alienatione 
terrularum, vel quia scilicet eas vendunt cum non sint 
sejunctae ab 4 aliis ecclesiae praediis; vel quia in gratiam 
alicujus viri nobilis, quem nimium sibi benevolum optant 
conservare, id praestant non solum sine utilitate, sed po- 
tius cum ecclesiae praejudicio, cedendo terrulas e. g. eccle- 
siae contiguas , adeoque ipsi utiles er proficuas , et acceptan- 
do in compensationem alias absentes , quas invisere non 
possunt, vel colere . Moneat ergo confessarius hos rectores 
de culpa, quam committunt, et multo magis si permutatio 
esset praedii magni momenti; scio enim quandoque id ac- 
cidisse cum : juris quidem solemnitatibus , at non fideliter 
omnibus narratis: quapropter permutatio inventa deinde est 
ecclesiae Valde onerosa etc. 

II. Peccant aliquando rectores indiscrete caedendo arbo- 
res non caeduas, vel anticipando incisionem caeduarum. 
Potest id accidere respectu rectorum jam senescentium , qui 
ut pinguiorem nepotibus reliquant baereditatem , ultimis se- 
nectutis annis retrahunt quantum possunt ex praediis eccle- 
siasticis, non observando ab ipsis in praejudicium succes- 
sorum caedi arbores nondum caeduas etc. Ita certe non be- 
ne se disponunt proximae , quam timent , morti . 

III. Possunt etiam graviter peccare rectores ecclesiarum t 
vel nimis de grege ecclesiae distrahendo etc. vel vendendo 
modo unum , modo alterum de utensilibus pretiosis , ita 
renovando, ut nova sint viliora etc. Consuetudo ergo fert 
hujusmodi posse vendi ad renovandum, at renovanda non 
sunt cum praejudicio ecclesiae ; ita sequeretur quando in 
novis valde minus e. g. esset argenti f vel essent arte valde 
minori elaborata . Ita etiam eveniret , si venderetur anti- 
quum vas , seu ornamentum ecclesiae antiquitate et arte 
pretiosum , et loco ipsius aliud valde commune subrogaretur. 

IV. Moneat confessarius rectores ecclesiarum, seu Supe- 
riores monasteriorum, quod quamvis male se gererent re- 
cusando sine justa causa relicta suis ecclesiis, vel mooaste- 
riis, laudabiliter tamen id facerent v si consanguinei testato- 
ris essent pauperes, si ipsis relicta converti possent in su- 
stentationem pauperum, vel in dotem miserabilium puel- 
larum etc. Ita praestiterunt sancti . 

V. Pro nostra dioecesi Lucana adest privilegium Sixti 
IV, quo conceditur cum licentia ordinarii vendere , permu- 
tare, vel dare in ernphyteusim bona ecclesiastica, quorum 
fructus singulis annis non excedant valorem qualuor flore» 
norum aureorum camerae; qui quatuor floreni computatur 
correspondere fundo scutorum trecentorum. Poterii ergo 
cum sola licentia ordinarii, vel dari in emphiteusim fun- 
dus talis valoris . 4 Privilegium supradirtum nunc primum 
aeditum fuit a praestantissime archiepiscopo nostro Joanne 
Domenico Mansi in appendice ad miscellanea Balutii tom. 
3 . pag. 437. 4 

4 Licet patrimonia clericorum nullo modo comprehendan- 
tur sub prohibitione saepe citatae bullae Ambitiosae cum 
non sint bona ecclesiae , ut tradit Scortia ad selectas pon- 
tificias constit. epitom. 1. iheorem. a. tainen vendi, permu- 
tari , gravari , aut alio quovis modo alienari non possunt 
absque licentia episcopi juxta concilium Tridentinum sess. 
ai. cap. a. de re/orm. ita ut invalida remaneat quaecumque 
alienatio sine ea facta, ut tradunt DD. apud Barbos, in cap . 
a. de rtb. eccl . alien. vel non f et pluries declarasse s. Con- 
gregationem testatur Benedictus XIV. institui, ecclesiast. a6. 
§. a8. et seq. Quod in nostra Lucensi dioecesi fieri vetitum 
est etiam quoad fructus, seu commoditatem eos recipiendi , 
etiamsi clerici alia beneficia ad vitae substentationem suffi- 
cientia obtinuerint. Synod. Lucan. Collored. p, a. cap. 8. n . 6. 4 

(nisi forte essent superflua) aut ad cultum divinum neces- 
saria , et inter haec ab iis , quae non sunt consecrata , ut 
calices etc. Pariter notandum quod ut alienatio sit licita , de- 
bet causa vere non tantum existere, sed alienanti constare, 
nec sufficit , quod fortasse aliis sit evidens . sed ipse alienans 
de ea dubitet , vel etiam credat adesse ; quia textus causam 
justam in alienatione requirentes, eam irritant, si facta sit sine 
justa causa, qualis est dum fuit pure existimata* Leur. q. 168. * 

• Q. II. Quae solemnitates requirantur ad alienationem re- 
rum ecclesiasticarum . 

R. Primo requiritur, ut Superior volens alienare proponat 
suo capitulo, canonicis nempe, seu religiosis, an expediat 
talis alienatio: can. Sine excepi. 12. q. 2. cap. Tua de his 
quae fiunt a praelatis cap. Ut super dereb . eccles . non alien. 
cap. 1 .'Jioc tit. in 6. Debent ergo omnes, quorum interest , 
juxta consuetudinem ecclesiarum, vel monasteriorum capitu- 
lariter congregari . Requiritur deinde consensus expressus 
totius, seu sanioris et majoris partis capituli ad evitanda plu- 
rima damna, quae ex nimis facili alienatione possent oriri: 
can. Sine except. cap. Ut super cit. Quod si alienatio expo- 
scatur a rectore ecclesiae non habentis capitulum , tunc in- 
tervenire debet consensus episcopi : arg. can. Placuit ut pre- 
sbyteri 12. q. 2. Videretur etiam requiri subscriptio singu- 
lorum de capitulo: can. Sine except. etc. Verum quoad hoc 
consentiunt DD. sufficere , si fiat manu notarii , vel id testi- 
ficetur secretarius capituli exhibendo decretum cum appositio- 
ne sigilli , si talis sit loci consuetudo. I>on. de alien. q. unie, 
p. 4* »• 3. Demum quidquid fuerit de jure antiquo, modo 
requiritur consensus s. Pontificis : cap. 2. hoc tit. in 6. et 
ex Paulina Ambitiosae . Intervenientibus igitur simul, vel 
aliqua ex causis praefatis, et hucusque explicatis solemnita- 
tibus , alienari possunt ea bona ecclesiastica , quae capitibus 
praecedentibus diximus esse inalienabilia. • Videantur Reif- 
fenst. n. 29. etseq. Laym. de reb. eccl. non. alien. ihes. 1 4« 
Leuren. q. 112. citans Molin. Less. Tambur. dejur. abbat. 
Et haec duo, causa nempe, et beneplacitum apostolicum , 
quod est una ex solemniiaiibus requisitis , adeo sunt neces- 
saria , ut unum sine altero non sufficiat. Gonzal. in cap. 
Nulli de reb. eccl. non alien. Rot. decis. 288. n. 6. cor. Ca- 
valer. et decis. 38g. n. 3. cor. Pamphil. card. Petr. /. 1. ad 
constit. d. Leonis M. sect. 3. n. 60. et 83. ubi ita declaras- 
se s. Congregat, conc. in Signiensi alienationis die i5. Mar- 
tii 1692. testatur. • 

Q. III. Quid faciendum , si post tempus diuturnum exa- 
minetur aliqua alienatio, et non appareat consensus apostolicus. 

R. Si lapsum fuerit longissimum tempus, quale reputatur 
tempus 3o. vel f ¥ o. annorum : leg. fin. cod. de praescr . long. 
temp. praesumitur interfuisse beneplacitum apostolicum, quam- 
vis enunciatum non fuerit in instrumento , et id verifiratur 
etsi beneplacitum apostolicum reservatum fuerit in vim con- 
ditionis, ut quando dicitur: Saho beneplacito aposlolico im- 
petrando . Ut autem ita praesumatur, oportet possessorem 
toto tempore praefato fuisse in bona fide ; nam nulla quan- 
tumcurnque diuturna possessio favet possessori malae fidei: 
cap. Vigilanti de praescript. et ulterius contractum semper 
fuisse in observantia: si etenim nulla fuerit mota lis in con- 
trarium, omnia legitime facta praesumuntur; cap. Sicut 16. 
de sent. et re judic. Boss. p. 3. var. mor. iit, 6. num, aoa. 
# card. de Lue. de alienat, disc. i. n. 84» Hol. p. a. recent. 
dec. 684« n. a. et decis. aoa. n. ii. p. 7. decis. 94 . et cor. 
Seraph. decis. 671. 792. et 1174» * 

Q. IV. An possit fieri contractus alienationis cum rei tra- 
ditione, antequam adveniat consensus apostolicus, si in con- 
tractu apponatur clausula , quod eo non adveniente , nullus 
«t irritus censeatur . 

R. Potest utique ante consensum apostolicum fieri tractatus 
de alienatione facienda, si Papa consenserit; nam id non est 
vere alienare. Non potest autem celebrari contractus ante talem 
assensum; quia iste in vi Paulinae Ambitiosae, et aliorum 
jurium annullantium tales contractus, reputatur de essentia 
contractus: ac proinde vanum esset illum ante talem con- 
sensum celebrare. Ricc. p. 1. prax. resol. a4» Boss. cit. n . 
ao5. Quod si ultra celebrationem contractus tradatur etiam 
possessio ante assensum apostolicum , alienans incidit in cen- 
suras et poenas extr. Ambitiosae , quamvis in contractu ap- 
ponatur clausula , de qua in quaesito ; cum etenim per tra- 
ditionem transferatur dominium , ea clausula contineret pro- 
testationem contra factum. Boss. n. 206. etc. Bon. de alitn . 
q. unie. p. 4* n > 5. * card. Petr. t. 5. ad constit. 5. Pauli 
11 . sect. 5. n. 26. ubi affert declarationem s. Congreg. conc. 
28. Jun. 1659. /o. 2I * decr. p. 617. quae respondendo variis 
dubiis, nullum declarat instrumentum emphyteusis celebra- 
tum sub reservatione apostolici beneplaciti, ac tradita pos- 
sessione ante obtentum dictum beneplacitum . Quod videtur 
extendendum etiam in casu , quo in istrutnento reservaretur 
beneplacitum cum clausula non alias , nec alio modo t ut 

habetur addit, ad dccis. 338 . n. 9. cor , Ludovis. et tenet 
Rot. in imolcn, bonorum 18. Jun. 1618. cor, Coccin. quae 
est dccis. 1118. n. 10. Molin. disp. 468 . et alii ap. eumd. 
Petr. I. c. nu. 38. * Quod si non tradita fuerit pacifica pos- 
sessio , alienans immunis erit a censuris ; neque enim per 
solum contractum sine traditione intelligitur translatum do- 
minium . Sed de his iterum cap. sequenti . 

Regulae in praxi observandae. 

I. Potest aliquando evenire , ut in praxi adducatur net es- 
sitas alicujus boni ecclesiastici alienandi ( quando revera 
non adsit. Tunc autem id eveniret, quando e. g. reprehe- 
sentaretur annuos fructus non esse sufficientes pro aere alie- 
no solvendo, vel pro ecclesiae reparatione, quando de facto 
sufficerent, si rector, vel praelatus tot commoditates non 
exigerent . Debet ergo examinari an annui proventus super- 
sint decenti non superfluae et nimis commodae sustenta- 
tioni . Si purae decenti sustentationi non supersint, jure al- 
legatur necessitas ; secus si non supersint sustentationi ex- 
cedenti statum et conditionem rectoris etc. 

II. Multoties etiam rectores et praelati ecclesiarum gra- 
vant suam conscientiam in adducenda causa utilitatis pro obti- 
nenda alienatione facienda in gratiam alicujus amici etc. Re- 
prehesentant exiguam utilitatem * quam habet ecclesia ex ali- 
cujus praedii possessione, quod de facto esset multo magis uti- 
le , si illius culturam non negligerent . Hinc fit , ut novi 
possessores illud incolendo non exiguam percipiant utilita- 
tem, dum interim ecclesia illud permutando vel in emphy- 
teusim tradendo, non recipiat nisi ad mensuram illius exi- 
gui fructus quem recipiebat , dum praedium alienavit . 

. Aliquando in adducenda causa utilitatis solum mentio fit 
de majori copia fructuum, quae ex alienatione promittitur; 
at tacetur difficultas eos exigendi ab iis , in quos fit aliena- 
tio; incommodum, quod subibunt successores carendo prae- 
diis sibi proximis , et habendo praedia laica ecclesiae et ca- 
nonicae fere contermina . Haec et similia silentio occultan- 
tur non sine gravi praejudicio animae rectoris alienantis, etc. 

# Potest quandoque, evenire, maxime in contractibus em- 
phyteuticis , quod superveniat aliquis offerens majorem ac 
uberiorem canonem , et rector pro majori ecclesiae utilitate 
hunc secundum oblatorem praeferendum credat , aliquorum 
doctorum auctoritate ductus. Sed animadvertendum, an actus 
alienationis sit perfectus , nec ne . Si non sit perfectus, debet ’ 
T. VI, 22 


338 TRACT. XIV. DE CONTRACTIBUS 
haec major oblatio recipi , et secundus oblator praeferri „ 
Tunc autem actus perfectus dicitur, cum factum est aliena- 
tionis instrumentum , et obtentum apostolicum beneplacitum, 
et executum ab executore ; in hoc enim casu non est locus 
poenitentiae ; ita sensit s. conc. Congregatio in Neapolitana 
beneplaciti die 28. Sept. 1697. ap. Card. Petr. ad constiL 
apostol. tom . 1. const. 1. d. Leonis seet. 3. n. 4*. Verum 
etiamsi non sit perfectus , semper praeferri debet primus 
oblator pro eodem pretio. Videatur card. Petr. /. c. n. 38. 
et seq. Insuper animadvertat rector, inultoties has novas 
oblationes e»se ad aemulationem , ut nempe unus alterum 
ab emphyteusi acquirenda dejiciat. In hoc casu nova major 
oblatio non est attendenda ; si enim a legibus civilibus tales 
aemulatoriae oblationes rejiciuntur , tanto magis per eccle- 
siam , quae esse justitiae cultrix , et nunquam locupletari 
alieno damno pati debet. Quarant. v. Alienatio nu. 12. Bo- 
nae. de reb. eccl. non alien . tom. 1. p. 2. disp. 2. q. unie, 
n. 3. Hosa de exeeut . litt. apost. p. 1. cap. 5. n. 327. Ne- 
que ob requisitam evidentem utilitatem primum oblatorem 
rejicere, et secundum ad majus pretium solvendum paratum 
acceptare licet; quotiescumque enim prior justum pretium 
offert,, ei tradenda sunt bona ecclesiae juxta Gloss. in cap . 
Hoc jus porrectum verb. Ut plus caus. 10. q. 3. Borell. in 
summ . decis. tit. i5. n. 56. Vivius decis. i45- n. 5. et alii; 
tum quia licet leges civiles contrahentibus se invicem fallere 
permittant intra limites medietatis, ne litibus omnia pateant: 
7. In causae §. 4* fi • de minor, et l. Item si §. 3. fi. locati 
Sabeil. in praxi verb. Venditio nu. 34* Leur. in 3. decret . 
tit. 17. qu . 280. n. 2. attamen id nunquam praestare licet 
ecclesiae, quae in suis contractibus dolum facere non debet: 
cap. Per tuas de donat. Bossius oper. moral. tit. 18. n. i3fc. 
Tum quia non ei deficit evidens utilitas ; quoties enim ju- 
stum pretium consequitur, non potest dici utilitate fraudata, 
etiamsi rem minoris vendere cogatur, quam ab altero con- 
sequuta fuisset, s. Thom. 3. 2. q. 77. ari. 4* Card. Petra 
loc. cit. n. 47. Saminiat. controo. 3. n. 107. Bero consil. 86. 
n . 6. nam haec, utilitas a canonicis sanctionibus requisita ad 
justitiae leges conformanda est, et pro hac sententia faciunt 
plures declarationes sac. concilii Congregat, tum veteres, tum 
recentiores. Hae autem oblationes aemulatoriae quamvis 
praesumi non debeant, sed justificandae sint. Petr. /. c. n. 
4 7* conjici tamen saepe possunt ex pretii gravioris oblatione , 
justitiam excedentis, ex peculiari affectione, vel bonorum vi* 

caritate, quae si pro parte emptoris stent, non posse a ven- 
ditore acceptari, tradunt praeter citatos doclores Riccius in 
praxi resolut. 57. n. 4 * et piures alii theologi apud Reiffenst. 
in 3 . decret. tit 17. n. 14 7. et Leur. ibid. q. 284. n. 2. in 
jxn . et dictum est superius hoc tract. q. 2. cap. 3 . y. 4 - resp, 
2. Ad constituendam autem et dignoscendam pretii justitiam 
in canone emphyteusis etiam ecclesiasticae adhuc post con- 
stitutionem' Pauli 11 . Ambitiosae haec regula a docloribus 
traditur; quod nempe ex ea fructuum portione, quos ex peri- 
torum judicio temporaneus conductor annalis, vel triennalis 
solvere posset, sexta detrahatur pars favore emphyteutae re- 
linquenda. Altograd. lib. 1. cansil . 28. n. i 5 . et 16. Rota 
part. 1. recent. decis . 34 * p ■ 4* t° in - a. decis . 261. n. 9. 
dccis . 284* n . 3. p. 7. cfccis. 94. «• 06 . Insuper ultra sextam 
partem detrahi debet pro singulis decem aureis quae sol- 
vuntur pro laudemio unicum frumeuti sextarium , vel ad 
rationem sex aureorum pro quolibet eorumdem centenario. 
Denique detrahi debet ea pars, quae oneribus, si quae forte 
sunt, solvendis necessaria est . Quae quidem regula passim 
in toto territorio Lucensi admittitur . Quod si quis emphy- 
teuta hanc regulam rejiciens, majus pretium offerat, vel ec- 
clesiae rector recipiat, clara erit ex unius parte aemulatio, 
et ex alterius ipsius ecclesiae damnum potius, quam utilitas. 
Cum enim non detracta sexta parte possit emphyteuta pe- 
tere pensionis diminulionem , quoties ob sterilitatem , vel 
alium casum fortuitum damnum recipit • et cum frequen- 
tiores sint steriles anni, inde fit, quod ecclesia fructus di- 
minuere frequenter cogeretur , neque haberet certitudinem 
recipiendi quolibet anno tantum nomine canonis.* 

•Cum beneplacitum apostolicum extendi non debeat de 
contractu ad contractum, sed adamussim servari quod Pon- 
tifex praecipit. Corrad. in prox, dispens. lib. 9. cap. 4 - «. 
20. Ricc. dec . a 3 o. lib. 4 * Quod etiam ex eo confirmatur, 
quod concessa venditione rerum pupillarium non censetur 
concessa earum hypothecario, ad text. in /. Si pupillorum §. 
Si praetor, et 1 . Magis puto §. Item praetor ff. de rebus eo- 
rum ; hinc aliqui putant , concessa in beneplacito facultate 
alienandi aliquem ecclesiae fundum, non posse in eo censum 
imponi. Sed distinguendi videntur casus cum card. Petr. /. 
c. n, 162. Vel eniin Pontifex expresse in beneplacito lo- 
quitur de certo contractu et pactis, quae non possint alteri 
contractui aptari, et tunc neque ,ex eadem, vel etiam majori 
ratione validus erit alter cantractus, nisi , expressus ex cap. 

Cum dilecta de rescript . et ibi Abbas, et tradit Rot, p. i6„ 
recent. decis. 356. n. 4* et 7* aut loquitur in genere, iia ut 
possit verificari in alio contractu, aut saltem non adsit om- 
nimoda repugnantia, et tunc valebit alius contractus, si fuerit 
ecclesiae utilior, et hanc distinctionem probavit Rot. decis . 
74 i. n. i. cor . Cerro, quae denuo confirmata fuit dec. 544- 
cor. Emer. Jun . to. a. * 

• Supervenit aliquando necessitas reficiendi domos \ vel 
alios alicujus ecclesiae fundos, pro quibus impensis solet 
obtineri beneplacitum apostolicura fundandi censum super 
rebus ecclesiae , quod conceditur cum clausula illum extin- 
guendi infra certum temporis terminum praefixum . Hanc 
igitur extinctionem praestare debet rector proportionabiliter 
ad tempus suae possessionis, et si culpabiliter neglexerit, 
hanc praestare tenetur ipse , et haeres pro rata annorum et 
fructuum ; ita Rota p. i. recent .■ decis 35o. n. 4- et p . 16. 
decis. 356. n. 21. et 22. Neque se tueri potest ex defectu 
congruae , quia praejudicium sibi intulit , beneplacitum ac 
ejus formam acceptando , ut decidit s. Congregatio concilii 
in Tiburtina extinctionis censuum 1. Decernb. 1 685. vel sal- 
tem prorogationem non postulando, quae solet concedi a s. 
Congregatione, si cognoscat redditus non sufficere pro con- 
grua parochi. Card. Petr. tom. 1. ad constit . 1. d. Leon . 
sect. 4. n. 169. et seqq. # 

CAPUT IV. 

De nullitate alienationis factae sirte solemnitatibus , ejusque 

revocatione et poenis contra ita alienantes . 

% 

Q. I. An alienatio rerum ecclesiasticarum , non servatis de- 
bitis solemnitatibus , sit ipso jure nulla . 

R. I. Praefata alienatio in foro externo est ipso jure nul- 
la, in favorem tamen solius ecclesiae: can. Sine except . 12. 
quaest. 2. cap. Si quis presbyterorum 6. de reb. eccl. efc . 
juncta Glossa cap . 2. §. Contractus autem eod. tit. in 6. Clem. 
1. et extr. Ambitiosae . His omnibus juribus similes aliena- 
tiones irritae, nullae, viribus carere dicuntur, adeoque com- 
munis sententia est saltem pro foro externo ut nullas ha- 
bendas esse. Covarr. I. 2. var . resol. c. 17. n. 2. Axor. p . 
a. /. 9. cap. 1 . q. 8. card. de Luc. de alien. disc . 1. n. 99. 

Dixi tamen in favorem ecclesiae , nam cum ecclesia frua- 
tur jure minoris: cap . Auditis 3. de in integr. rest. sicut pu- 
pillus et minor contrahentes sine auctoritate tutoris, vel cu- 

ratoris contrahunt in sui favorem t non in sui praejudicium : 
§. i* in siit, de auctor, tutor, ifa dicendum est de ecclesia • 
Non tenebitur itaque rescindere contractum ad instantiam 
emptoris, qui emit sine solemnitatibus * si ecclesia stare ve- 
lit contractui ; at bene poterit cogere ad ipsius rescissionem. 
* Accedit etiam textus notabilis in can. Si qua de rebus 12. 
q. a. ubi facta alienatione possessionis ecclesiasticae , sede 
episcopali vacante , et sic non servatis juris solemnitatibus, 
dicitur in judicio esse episcopi noviter ordinati constitutum, 
si pretium debeat recipi, necne. Et docent quamplures DD. 
cc. et romanae Rotae decisiones relatae a card. Petr. I. c. 
stet . 4 * n.,6. et 7. et sect. 5 . n. 4 ** ei 4 ^. # 

R. II. Si adfuit causa necessitatis, vel utilitatis ecclesiae, 
alienatio facta ab iis, quorum interest, sine dolo et frau- 
de, quamvis praetermissa formula juris * probabiliter susti- 
neri potest in foro conscientiae . Hujus autem responsionis 
ea adducitur ratio, quod solemnitates introductae sunt a ju- 
re ad evitanda scandala et deceptiones; unde his cessanti- 
bus , et interveniente aliunde vero consensu contrahentium , 
adest quidquid requiritur de jure naturali, ac proinde con- 
tractus potest in foro conscientiae sustineri . Abbas in cap. 
Quia plerique n. 3 i. de immun. eccles . et cap. Requiswit nu. 
19. de in integr. rest. Ricc. p . 1. prax. resol. 7. n. 4 - Laym. 
I. x. tr . de leg. c. 16. nu. 9. Navar. in comm. de alien. rer. 
eccl. n. 17. Azor. p. 2. I. 9. c. 1. q. 8. v. Secundum est. 

Q. II. Quid agendum dum ecclesia graviter laesa fuit 
per alienationem . 

R. I. Quamvis contractus alienationis fuerit validus, fa- 
ctus scilicet cum debitis solemnitatibus , et ex causa , quae 
videbatur justa , nihilominus si ex post facto ecclesia appa- 
reat graviter laesa, peti debet restitutio in integrum; hoc 
etenim est remedium extraordinarium , dum contractus jure 
subsistit: c. Ad nostram de reb. eccl. non alien. et c. 1. et 
seqq. de in integrum restitut. Quamvis autem ecclesia hoc 
beneficio restitutionis in integrum cogere possit possessorem 
ad restitutionem rei alienatae , simulque fructuum ipsius : 
cap. Si quis presbyter. 6. §. fin. de reb. eccl. non alien. etc. 
nihilominus emptor bonae fidei habet adversus ecclesiam actio- 
nem non solum de pretio recuperando , sed etiam de suo 
interesse, ni sibi satisfecerit ex fructibus perceptis: cap. Ad 
nostram tit.. juncta glossa . 

R. II. Si contractus fuit ipso jure nullus , tunc ecclesiae 
subveniendum est, curando, ut judex pronunciet contractum 
nullum fuisse, ut de se patet. 

Primo autem tenetur providere ecclesiae laesae graviter per 
alienationem idemmet qui alienavit : c. Si quis presbytero- 
rum 6. cum Gloss. Secundo successor alienantis . Tertio in 
praediriorum defectu quivis clericus potest agere pro resti- 
tutione rei ecclesiasticae male alienatae : cap. Si quis presbyt. 
cit. Porro ecclesia laesa agere potest primo contra praelatum 
male alienantem f ut damnum sibi illatum resarciat : can. 
Monemus ia. qu. a. eo autem defuncto, agere potest con- 
tra ipsius haeredem , utpote qui repraesentat personam de- 
functi : auth. de jurejur . §. i. eollat . 5 . et tn oinne ipsius 
jus succedit : leg. Cum haeres f. de dioers. et temporal. prae- 
script. Secundo agere potest contra possessorem rei male 
alienatae, ut supra dictum est . * Verum animadvertendum, 
quod si ecclesia obtinendo contra unum v. g. contra posses- 
sorem , ut bona sua recuperet, tunc cesset actio contra al- 
terum , nempe contra alienantem : /. i. §. Si plures fi. de 
eo per quem factum fuerit , quia bona fides non patitur , ut 
bis idem exigatur : /. Bona fides jf. de reg. jur. Reiff. I. 
c. n. 6 {. # 

Q. III. Quae sint poenae contra male alienantes bona 
ecclesiae . 

R. Juribus antiquioribus praetermissis, referam poenas, 
quae continentur in extr. Ambitiosae ; nam haec constitutio 
pro regula habetur in praesenti materia . Prima igitur poe- 
na est nullitas contractus celebrati sine solemnitate , de qua 
supra dictum est . Hic solum addo ; invita etiam ecclesia , 
posse ab eo, qui cum ea contraxit, opponi defectum sole- 
mn itari 5 , quoties actus alienationis nondum fuerit consum- 
matus . # card. de Luc. disc . 1. nu. xi.Rot. p. i 4 - recent. 
decis. 468. nu. 3 . etseq. et sic intelligendi sunt DD. apud Fran- 
ch. decis. 296. et docere videtur card. Petr. I. c. sect. 4. n. 7.* 

Secunda poena est excommunicatio latae sententiae: ea au- 
tem non solum afficit male alienantes, sed etiam recipien- 
tes , ni sibi prospexerint celeri restitutione , hoc est , ante- 
quam ecclesia laedatur : cap. Si quis Presbyterorum juncta 
Glossa : Barbos, in extr. Ambitiosae nu. * 4 - Haec excom- 
municatio nulli reservatur, unde satisfacta parte potest ab- 
solvi a quocumque approbato. Del Bene de immun. eccl. p. 2. 
cap. 17. dub. 22 .n. g. Gavant. in man. episc. v. Alienatio 
n. 28. Nec refert dicere cum aliquibus fuisse reservatam a 
Tridentino sess. 22. c. 21. dum reservata excommunicatio- 
ne innodavit vel usurpantes 4 vel in proprios usus conver- 
tentes bona ecclesiastica ; nam simpliciter alienantes , maxi- 

me in materia odiosa, sub istorum nomine non comprehen- 
duntur. Don. q. 92. nu . 4 * Del Bene n . 11. etc. 

Tertia poena, quae comprehendit episcopos, vel abbates, 
qui immunes sunt a superiori excommunicatione, est interdi- 
ctum ab ingressu ecclesiae, in quo si obdurate per sex men- 
ses perseveraverint , ipso facto suspenduntur ab administra- 
tione spirituali et temporali suae ecclesiae . Molin. disp. 466; 
n. 8. Bon. dc alien. q. unie . p . 5 . n. 1. 

Quarta poena latae sententiae contra praelatos inferiores 
et rectores ecclesiarum , ultra praefatam excommunicationem, 
est privatio ipso facto praelaturarum et beneficiorum eccle- 
siae, cujus bona alienarunt; unde ab eo, ad quem perti- 
net, possunt libere conferri tanquam vacantia. Pro regula- 
ribus autem, ultra excommunicationem ex decreto Urbani 
VIII. de reb. regul. non alien. est privatio omnium officio- 
rum, vocisque activae et passivae. Hic tamen advertendum, 
poena, qua in praesenti materia afficiuntur regulares, solum 
affici capitula generalia , vel provincialia , et superiores eo- 
rumdem , non vero subditos; nam de praedictis loquuntur 
pontificiae constitutiones et decreta s. Congregationis , et de 
iis, qui habent administrat ionem . Nec obstat subditum in 
capitulo consentire in alienationem; nam in materia odiosa 
consentiens in alienationem non dicitur rigorose alienans > et 
solum hic innodatur excommunicatione, aliisque poenis . Fil- 
liuc. tr . 44 * c ' q- 4 - num. 4 * Bonae, p, 5 . nu . 1. Ulterius 
advertendum, quod . licet ‘excommunicatio , et quaecumque 
alia censura incurratur ante omnem judicis sententiam , ni- 
hilominus aliae poenae privationis bonorum , beneficiorum , 
officiorum non afficiunt delinquentes, nisi post sententiam 
declaratoriam criminis ; adeoque rector ecclesiae male alie- 
nans non teneretur dimittere beneficium nisi post talem sen- 
tentiam . Consule tractatura de legibus q. 2. c. 2. # Videri 
etiam possunt Cajetan. 2. 2. q. 61. art. 3 . et in sum. v . Poe- 
na. Molina disp. 96. Sot. de just . lib. 2. qu. 61. art. 3. et 
alii ap. Leur. q. ig 4 » # 

Q. IV. Quid excuset a praefatis poenis incurrendis . 

R. Cum in extr. Ambitiosae praefatis poenis ligentur ii , 
qui alienare praesumpserint , ab iis incurrendis excusat om- 
nis ignorantia juris, vel facti, etiam culpabilis. Batio est, 
quia ecclesia prohibens aliquid sub his formulis , intendit 
punire delictum formaliter et expresse volitum , quod non 
intervenit , si adfuit ignorantia etiam crassa et supina . Ex 
dictis autem in tr. de legibus q. 1. c. 5 . ignorantia etiam 

affectata excusat a censura lata contra praesumentes. Suar, 
de cens. d. 4 * sect. io. num. a. • et in praesenti docet Del 
Ben. eap. 17. dub. aa. n. 7. et alii quamplures ap. Leur. 
q. 596. n. 1. * 

Secundo excusatur alienans ex opinione probabili dictante 
hunc, vel illum casum non comprehendi a juribus prohi- 
bentibus alienationem . Et quidem cum iste non credat se 
peccare, utique legari non potest censuris etc. Boss. tit . 3 . 
n. 16 1. etc. Reg. in /. 3 o. nu. 69. # Navarr. de alienat, ter. 
eccles. §. 1. n. 16. Azor. p. a. lib. 9. cap. a. qu. 6. Qua- 
rant. n. 9. card. de Lue. de alienat . disc. 5 i. n . 3 . etseq. 
disc. 53 . n. 2. in supplem. • 

Tertio ut supra dictum est , excusantur a dictis poenis 
ii ; qui celeri restitutione sibi prospexerint cap. Si quis pre- 
sbyterorum de reb. eccles. non alien. hoc est, ut ibi dicit 
Glossa, antequam laedatur ecclesia. Si igitur, quamvis ce- 
lebratum sit instrumentum alienationis, alienantem ejusdem 
poeniteat , et non det realem et pacificam possessionem im- 
munis erit a poenis . Covarr. lib. 2. var. cap. 16. n. 7. 
Ricc. resol. i 3 a. n. 3 . * Del Ben. loc. cit. n. a 4 * Wiestm 
w. i 5 o. et ratio est, quia non dicitur alienata, donec tra- 
ditio facta non fuerit : /. Alienatum ff. de v . sig. et in ju- 
re, in materia praesertim odiosa, verba accipienda sunt 
cum effectu : cap. Relatum 4. de cleric. non resident, juncta 
gloss. v. Cum effectu . * 

Dantur aliae poenae contra commissarios, aut judices ini- 
que consentientes in alienationem cum ecclesiae detrimento, 
ut constat ex constit. Pauli II. Cum in omnibus judiciis , 
bull. rom. t. 2. p. 197. et sequentibus verbis exprimuntur: 
f Si autem commissarius , vel delegatus conscientiae suae pro- 
digus in gravamen, seu detrimentum ecclesiae per gratiam , 
aut timorem , vel sordes , hoc est praevia pecunia , vel pro- 
missione illius alienationi consenserit , aut decretum , vel au- 
ctoritatem interposuerit , inferior quidem episcopo sententiam 
excommunicationis incurrat , episcopus vero , aut Superior ab 
exeeutione officii per annum noverit esse suspensum . • De 
censura in hac Pauli II. constitutione contenta egerunt Na- 
varr. in man. cap. aq. n. 108. Sylvest. v. excommunicatio 
excom. 7. n. 83 . Bonae, de censur. extra Bullam in Coen. 
Dom. et de alienat, bonor. eccl. disp. a. q. unie. p. 6. et 
7. Et quid veniat nomine gratiae , vel sordis , tractat The- 
saur. de poenis p. 1. cap. a. * 

Regulae in praxl observandae, 

I. Accidit aliquando post aliquod tempus ab alienatione 
facta rerum ecclesiasticarum t dubitari ab emptoribus , vel 
eorum successoribus , an omnia rite fuerint facta , vel po- 
tius, an omissa fuerit aliqua solemnitas etc. Confessarius 
igitur, ut consulat ipsorum conscientiae, advertat primo, 
quod si elapsi fuerunt 3 o. anni a pacifica possessione omnia 
praesumuntur rite facta. Si vero nondum elapsum fuerit 
tale tempus, et aliunde ecclesia non appareat graviter laesa, 
potest sequi eam opinionem, qua dicitur talem alienationem* 
etiam solemnitatibus omissis, in foro conscientiae subsistere; 
atque ita in foro conscientiae suum poenitentem tutum esse* 

# Si sermo sit de beneplacito apostolico, quod velit quis- 
que intervenisse praesumere ex longissimi temporis tractu, 
advertat hoc non amplius posse praesumi per lapsum 3 o., 
aut 4 °* annorum post constit. 157. Urbani VIII. editam 
de anno i64i*. per eam enim istud beneplacitum non in- 
terfuisse praesumitur, nisi post 100. annorum decursum; et 
quamvis dicti Pontificis mens esse videatur, nihil innovare 
in contractibus ordinariis inter ecclesias, et privatos, sed 
solum jura praeservare ecclesiae romanae , et sedis apost. , 
vel etiam aliarum ecclesiarum contra principes et potentes, 
ut audiisse testatur card. de Luc. de alienat, disc . i.n. g 4 - 
ab iis in ea constitutione edenda partes habuerunt, quia ta- 
men Rota verbis generalibus ejusdem bullae innixa, de om- 
nibus alienationibus inter quascumque personas interpretata 
est, hinc dicendum ad hoc ut rite omnia facta praesumantur 
100. annos effluxisse necesse esse. Rot. p . 9. recent. decis, 
4 xa- n. 18. p. 10. dee . 219. addend. ad decis. 12. n. 3 o. 
par. 3 ., recent . p. 12. decis. 268. n. 21. et 22 .in Ravenna - 
tens. domus 17. martii i65i. cor . Reverendis. Terraconensi 
et in Romana devolutionis cor. Meet . an. i 654 » tradit Sa- 
ininiatus noster controv. i.n. 12. et seq. et controv. i 54 - n. i. # 

II. Notet confessarius* rectores ecclesiarum non raro, ne 
displiceant potentibus, vel ne aliquas faciant expensas, ne- 
gligere recuperationem bonorum , quae non sine gravi ec- 
clesiae detrimento fuerunt alienata . Hi rectores facillime 
graviter peccant; ne etenim humanos favores amittant, vel 
ut propriae avaritiae, seu ignaviae morem gerant, negligunt 
sibi restitui quae ecclesiae suae sunt. Quis autem, nisi ipsi 
rectores, id praestare tenentur f 

III. Non statim ac confessarius novit rectorem etc. aliquid 
ecclesiae alienasse, ipsum cogat, vel ad rescissionem aliena- 
tionis, seu prouunciet in excommunicationem incidisse. Quam- 
vis ipse opinetur illicitam fuisse talem alienationem, videat, 
an contra propriam opinionem sit etiam apud DD. opinio 
probabilis in contrarium; et si esse adinveniat, desinat suum 
poenitentem ad aliquid obligare. 

* Oriuntur interdum lites inter successorem rectoris male f 
et cum ecclesiae detrimento ipsius bona alienantis, et em- 
ptores ipsorum bonorum circa restitutionem fructuum et 
melioramentorum tempore possessionis factorum . Confessa- 
rius, ut lites praecidat, et quid in cooscientia praestandum 
ab unoquoque sit, dijudicet, animadvertat oportet: an licet 
alienatio graviter laeserit ecclesiam , tamen fuerit valida , 
Utpote facta cum debitis solemnitatibus , et debitor proces- 
serit cum bona fide, in hoc casu debet emptori restitui pre- 
tium, et satisfieri pro labore et industria et expensis factis 
pro cultura et conservatione bonorum , et si velit, fructus 
repetere , prout potest , relinquendi sunt pro dicta compen- 
satione si non excedant, et e contra addendum, si non adae- 
quant. Quod si alienatio nulla fuerit , et mala fides inter- 
fuerit, pretium datum amittit, et fructus perceptos a die alie- 
nationis: /. Jubemus C. dc ss. eccles. cap. Si quis de rebus 
eccles. non alien . Kedoan. de reb. eccl. non alien. q. 77. cap. 
5 . n. 2. Ricc. in prax. resol . 18. n. 2. Barbos, ad d. cap. 
Si quis n. i 3 . ubi plures affert Rotae decisiones. Leur. in 
3 . decret. q. igi. n. 2. in fin. Si vero agatur de meliora- 
mentis, inspiciat* an fuerint necessaria, idest talia, sine qui- 
bus res periisset, ea enim debent omnino refici contrahenti, 
quia ista rem conservant alias perituram . card. de Luc. 
disc. 4 * de alienat, n. i 4 « Bot. p. 9. Recent. decis. x88. n. 
28. et decis. 3 18. n. 1 4 * etiamsi sit in mala fide Bot. decis. 
898. n. 3 . cor. S er aph. decis. 665 . n. 2. et 3 . cor. Dunoz . 
jun. dummodo ea non fecerit hoc fine, ut difficilior evaderet 
recuperatio. Bot. in Terrae, meli oram entor i 3 . jun. 1692. et 
5 . decemb. i 6 g 3 . cor. Muto. Sed eodem tempore animad- 
vertat non attendendum hic et nunc valorem melioramento- 
rum, sed considerandas expensas in iis faciendis, ut clare 
constat ex l. In fundo 0 . de rei vindicat, et l. Sumptus eod. 
Si autem sint tantum utilia facta bona fide, quae utilitatem 
perpetuam ferant, et de iis eo modo loquendum est, ac de 
necessariis: /. Coloni 61. jf. locat. Si vero facta fuerint mala 
fide, ista cedunt solo, nec refici debent , /. Domum 5 . C. de 


Digitized by Google 


QUAEST. XVI. CAPUT IV , 3/J 7 

rei vindicat. Rot. p. ix. recent. decis . 6. n. 33 ., sed tantum 
permittitur melioranti ea tollere , si sint separabilia absque 
laesione prioris status. Rot. p. 9. recent. decis. 188. n. 3 o. 
Quod si separabilia non sint, solum potest ea deducere per 
modum aestimationis, si fuissent ablata. Haec omnia adver- 
tere debet confessarius , ex quibus facile ei erit ad compo- 
sitionem adducere.* 

/ * 

APPENDIX 

« « 

» <• • 

De successione ab intestato ( 1 ) 


Quandoquidem non parum utile esse possit parocho, et 
confessario scire quae juxta nostrum Lucense statutum lib. 
3. cap. 9. competant haeredibus ab intestato ; et cum suo 
loco hanc notitiam dare omiserim * non judicavi hic eam 
praetermittere . Eo magis quia non parum deservire potest 
pro intelligendis fis, quae dixi in regulis cap. 3 . et 4 - Cum 
autem diversa ratio in aliquibus gradibus habeatur de bo- 
nis a patre provenientibus , ac de iis quae a matre proce- 
dunt ; ut clarior , quam possibile sit , ordo tradatur , de suc- 
cessione in bonis maternis , in iis gradibus , in quibus di- 
versa est dispositio , per exceptionem in parentesi inclusam 
sermo instituetur. 

Si quis ergo intestatus decedat, primum gradum successio- 
nis occupant filii masculi legitimi et naturales ( sorores enim 
a fratribus germanis semper excluduntur) et si filius alter su- 
per vivat , et ex altero praemortuo nepotes sint, aut pronepo- 
tes, hi simul cum patruo succedunt in stirpem, scilicet ha- 
bituri sunt eam portionem quam obtinuisset eorum pater 
si viveret. Hinc, si mortuo Titio sine testamento, vivat 
Sempronius filius Titii, et ex Sejo praemortuo, Titii pa- 
riter filio, vivant tres, aut quinque filii, Titiique nepotes; 
dum haereditas in mille scutis sistat, quingenta habebit Sem- 
pronius, et altera quingenta Titii nepotes, seu Seji filii ma- 
sculi. Quid si etiam Sempronius praedecesserit , et ex eo 
nati filii vivant? tunc etiam tam filii Sempronii , quam Seji 
succedent in stirpem , et consequenter quingenta capient 
filii Sempronii, etiamsi fuerit unus, et quingenta filii Seji, 
licet quinque fuerint, et e converso. 

Secundum gradum tenent filiae , quibuscum una suc- 
cedunt in capita neptes ex filio praemortuo. Ex quo,siTi- 


(t) Successio ab intestato sic definitur : acquisitio hac redi talis extra ca- 
sum ultimae voluntatis testamento transmissae . 

lius Cajam filiam reliquerit, et ex Sempronio praemortuo 
Titii filio , tres filiae , seu Titii neptes supersint , haeredi- 
tas Titii in quatuor pertes dividenda erit : • unam habe* 
bit Caja , et tres alias filiae Sempronii : cuique una : 
Tertius gradus competit nepotibus et neptibus ex filiabus 
praemortuis , quibus successio convenit in stirpem , exclusis 
tamen, uti dictum est, sororibus a germanis fratribus. Puta 
Titium genuisse Cajam et Lucretiam, et Cajam genuisse Agrip- 
pinam, et Aureliam , Lucretiam vero genuisse Antoniam et 
Marium . Mortuis ante Titium patrem Caja et Lucretia, eara- 
dern portionem haereditatis Titii censequentur Agrippina et 
Aurelia, quam consequetur Marius, Antonia a Mario exclusa. 
Cum dictis nepotibus Titii concurrit pro virili Caesar e. g. Ti- 
tii pater, vel ipso praemortuo avus Titii, aut alter masculus 
ascendens , atque in hoc casu quaelibet filia pro uno stipi- 
te computatur . Ita igitur in praedicto casu in tres parte$ 
dividenda erit haereditas Titii. Una ad Agrippinam et Au- 
reliam spectabit; altera ad Marium; tertia ad Caesarem, 
vel ipso praemortuo ad patrem Caesaris si superstes fue- 
rit , vel praemortuo etiam patre Caesaris ad avum , et ul- 
teriorem ascendentem masculum , salva gradus praerogati- 
va . At si neque Caesar superviveret , neque alter ascen- 
dens masculus , tunc eam pariem , quae dicto Caesari , aut 
ulteriori masculo ascendenti debita erat , obtinebunt fratres 
Titii quotcumque fuerint ex utroque parente , aut ex late- 
re patris conjuncti, et eorum defectu ipsorum filii. Tertiam 
igitur partem haereditatis Titii , deficientibus ascendentibus 
habebunt Titii fratres ; et si unus fuerit , ipse totam con- 
sequetur; et si plures fuerint, inter eos aeque dicta tertia 
pars dividetur; et si frater; aliquis praemortuus filios re- 
liquerit, hi partem quam pater habuisset si viveret, con- 
sequi debent . Verum non extantibus etiam Titii fratribus 
fratrumque filiis , tunc in tota haereditate succedent nepotes 
et neptes Titii , et sic dimidiam haberent Agrippina et Au- 
relia et dimidiam Marius . Nota quod si Caja Agrippinam 
solum genuisset , et non Aureliam , idem dicendum foret , 
quia nepotes et neptes succedunt in stirpem . Consequutura 
ergo esset Agrippina sola id , quod dictum est Agrippinae 
et Aureliae debitum fore, ( Praedicta intellige, si pater, 
puta Titius ex uno matrimonio prolem susceperit , at si ex 
pluribus matrimoniis filios habuerit f* tunc quoad bona Ti- 
tii jam dicta teneas, et quoad bona materna filii propriae 

matris haereditalem capient, exclusis fratribus, vel sorori- 
bus ex latere patris conjunctis. Hinc si Titius in primo ma- 
trimonio cum Prisca inito genuit Cajam et Sejum, et in 
altero cum AEmilia Sempronium et Lucretiam, Sejus to- 
tam Priscae matris haereditatem , exclusa Caja sorore nan- 
cisceretur, et Sempronius totam AEmiliae matris haeredi- 
tatem , exclusa Lucretia sorore . Idem esset , si in primo 
matrimonio solum genuisset Cajam haec enim non exclude- 
retur a Sempronio, quoad bona Priscae, sed ea Caja tan- 
tum consequeretur . ) * ’ 

Quartus- gradus pertinet ad patrem , puta Titfi , et non 
extante patre , ad avum , et hoc pariter deficiente ad cae- 
teros ascendentes ex ordine . ( Haec quae dicta sunt quoad 
quartum gradum intellige respectu caeterorum bonorum, 
exceptis dote et bonis, quae Titius a matre, vel a conjun- 
ctis ex linea materna habuisset . Etenim in hisce bonis , ex- 
cluso patre , aliisque ascendentibus , fratres Titii utrinque 
conjuncti, et praemortuorum fratrum filii masculi in stir- 
pem 'succedent ; his autem, fratribus scilicet * fratrumque 
filiis non extantibns, succedent sorores utrinque Titio con- 
junctae insimul cum filiabus fratrum praemortuorum, qui 
pariter utrinque Titio conjuncti fuerint: successio vero fi- 
liarum erit in stirpem . Proinde si Titius habuerit duas so- 
rores , et ex Mevio fratre praemortuo tres neptes , Mevit 
filias, dos et bona Titii ex linea materna provenientia in 
tres partes dividentur, una ad filias Mevii attinebit, alte- 
rae duae ad sorores Titii. Non extantibus autem praeno- 
minatis personis, tunc nulla habita distinctione dolis et bo- 
norum maternorum , pater in tota Titii filii haereditaie succe- 
det, eoque praemortuo avus, ac-_ulteriores ascendentes mascu- 
li per lineam paternam, servata tamen gradus proximitate.) 

Quintus gradus fratrum Titii est, si ei utrinque conjun- 
cti fuerint , vel ex latere patris , qui omnes aeque et pro 
virili succedent . Cum his concurrunt in stirpem praemor- 
tuorum fratrum filii, ideoque si Titius Meviura, Servium 
et Labeonem fratres habuerit , et prius mortuo relictis filis 
Mevio Titius deinde decedat, haereditas in tres partes di- 
videtur , una Servio , altera Labeoni , tertia filiis iVlevii di- 
stributa . Quid si et Servius et Labeo praemortui fuerint, 
filiosque reliquerint? Puto tunc in capita nepotes Titii suc- 
cessuros; unde si Mevius tres filios, Labeo quatuor , Ser- 
vius quinque habuerit , in duodecim unicias sive partes di*, 
videnda haereditas erit, cuique una parte assignata. Non 

consequentur amitae , alteram filiae patruorum , et tertiam 
filii filiaeque sororum. Et si amitae e. g. non existant, tunc 
pro medietate dividetur , et una medietas ad filias patruo- 
rum, et altera ad filios filiasque sororum attinebit. Idem 
dic, si filiae patruorum non existerent,. vel non adessent 
filii filiaeque sororum . Verum si duo genera simul defice- 
rent, puta amitae et filiae patruorum, ita ut succederent 
soli filii , vel filiae sororum , tunc successio fit in capita . 
Nota iterum, quod superius notatum fuit , existentibus fra- 
tribus sorores excludi ; qua de re , si simul adsint filii et 
filiae sororum, filiae non succedent, dum velint succedere 
filii. Nonus gradus ad matrem pertinet, quae secundas nu- 
ptias contraxerit . 

Decimus gradus , sublata sexus differentia , agnationis et 
cognationis, competit prioribus in gradu, sive masculi fue- 
rint , sive foeminae , sive agnati , sive cognati , et successio 
sit in capita. Hic redit proinde successio juxta jus commune, 
quod Justinianus sancivit, cujus legem pen. in cod. de le- 
git. haered. Novell. 108. et inst . in tit . de haeredit. quae 
ab intest. deferuntur , consule. 

Pro removenda quacumqc difficultate, notandum primo 
est non posse succedere eos, qui in secundo gradu recen- 
sentur, nisi in casu , quo defecerint illi , qui in primo gradu 
numerantur, aut haereditatem repudiaverint; idem enim 
reputatur aliquem non adesse, aut repudiasse haereditatem • 
Et hoc dictum ad caeteros gradus extendas. Secundo, quod 
successio in capita idem est, ac quamlibet personam suo 
jure succedere; successio vero in stirpem tunc fit, cum plu- 
res succedunt stirpem repraesentantes , uti explicatum est 
saepe saepius, et praecipue dum actum est de quinto gra- 
du. At si qui alias succederent in stirpem, ex quo concur- 
rere debent cum proximioribus media repraesentatione, si 
dicti proximiores deficerent, tunc successionem fieri in capita 
judico, uti expositum est in dicto gradu quinto vers. Quid 
si et Servius. Excipe tamen in linea recta descendentes , ut 
dictum fuit , dum agebatur de primo gradu vers. Quid si 
etiam. Tertio notandum, quod dum sermo fit de numero 
graduum , ut in septimo gradu , eos esse computandos juxta 
sacros canones. Consule igitur canonistas et theologos. Quarto 
sermo seraper fuit habitus de legitimis et naturalibus: quoad 
eos enim , cujus origo aliqua polluitur macula , adeas cap. 
io. lib . 2. Statut. Quinto , quod ex successione fratribus fr a- 

trumquc filiis, sororibus et neptibus delata * non intelligitur 
praejudicatum usufructui , qui aliunde patri jure competeret . 
Sexto tandem notandum, sancita in dicto capite nono, ac 
usque adhuc exposita , locum habere , vel si testamentum 
factum non fuerit , aut ex quo testamentum facere quis non 
potuerit, aut ex quo noluerit, vel si testamentum facium 
ex aliquo defectu legis validum non sit . 

